
MADAME  MERE 
LETIZIA  RAMOLINO  BONAPARTE 

1750—1836. 


C'est  i  ma  mire,  k  ses  bons  principes  que  je  dois 
ma  fortune  et  tout  que  j^al  du  bien :  )e  n'hésite  pas 
i  dire  que  l'avenir  d'un  enfant  dépend  de  sa  mere. 

Napoleon. 

Femme  forte  et  bonne,  modéle  des  meres,  combien 
tes  enfants  te  sont  encore  redevables  des  exemples 
que  tu  leurs  i  donnés.  Joseph  Bonaparte. 

La  majeure  partie  de  la  vie  humaine  est  com- 
posée  de  malheurs  et  de  déboires.  Cette  connalssance 
doit  nous  donner  la  force  de  nous  raidir  contre  tout 
qui  peut  nous  arriver,  surtout  quand  II  n'y  a  pas 
de  notre  faute. 

Tomber  n'est  rien  quand  on  flnlt  avec  noblesse, 
tomber  est  tout  quand  on  flnit  avec  lAcheté. 

Utizia. 

Voili  celle  å  qui  aucun  r*vfrs,  aucune  puis- 
sance  ne  peut  enlever  la  gloire  d'avoir  fait  naitre 
l'homme  le  pUis  extraordinaire  que  la  suite  des 
siicles  ait  produit.  Helene  Potocka. 

I 

Letizias  fødselsaar,  familieforhold  og  barndom.  —  Hendes  giftermaal 
med  Carlo  Buonaparte. 


NAPOLEON  den  stores  moder,  Maria  Letizia  Ramolino, 
blev  født  i  Ajaccio  paa  øen  Corsica.  Hvilket  aar  hun 
kom  til  verden  vides  ikke  med  bestemthed.  Nogle  forskere 
antager,  at  hun  blev  født  1736,  —  ifølge  disses  mening'skulde 
hun  have  naaet  den  høie  alder  af  hundrede  aar.  Hendes  hof- 
dame, hertuginden  af  Abrantés,  hvis  moder  var  hendes  ung- 
domsveninde, siger,  at  hun  var  født  1748.  Hendes  søn  Lucien 
henlægger  i  sine  memoirer  moderens  fødselsdag  til  den  24de 
august  dette  aar.  De  fleste  biografer  tror  derimod  at  vide,  at 
hun  først  saa  dagens  lys  1 750. 

De  forskjellige  udsagn  forklares  af  den  omstændighed,  at 
kirkebøgerne  paa  Corsica  blev  ødelagte  under  borgerkrigene 
og  senere  er  bleven  omskrevne,  dog  uden  sikkerhed  for  at 
være  helt  paalidelige. 

1806  lod  Napoleon  eftersøge  de  officielle  dokumenter  ved- 
rørende sine  familieforhold;  men  ogsaa  resultaterne  af  disse 
efterforskninger  er  senere  tabte. 

Ligesom  kirkebøgerne  haardnakket  negter  at  angive,  naar 
hun  blev  født,  saaledes  har  tiden  udvisket  de  fleste  træk  fra 
Letizias  barndom.  Man  ved,  at  hendes  forældre  eiede  en  be- 
skeden formue,  og  at  saavel  hendes  bedstefader  som  hendes 
fader  beklædte  agtede  stillinger  paa  sin  fødeø,  der  indtil  1 768 
tilhørte  republiken  Genua. 

Hendes  fader,  Jean-Jérdme  Ramolino,  var  først  kaptein  i 
den  genuesiske  armée;  senere  blev  han  general-inspektør 
for  veivæsenet  paa  Corsica.  Hendes  moder  hed  Angela  Maria 
di  Pietra-Santa  og  var  datter  af  en  adelsmand  fra  provinsen 
Sarténe,  blodhevnens  land,  et  raat  og  vildt  distrikt,  hvor  man 
levede  i  smaahuse,  drog  ud  i  bevæbnede  flokke  for  at  skaffe 
sig  levnetsmidler,  og  hvor  indbyggerne  dannede  uforsonlige 
partier,  som  kjæmpede  mod  hverandre. 

I  sit  egteskab  med  Ramolino  fødte  Angela  Maria  først  en 
datter,  der  døde  faa  aar  gammel,  og  som  i  kirkebøgerne  vist- 
nok er  bleven  forvekslet  med  sin  yngre  søster.  Med  sin 
første  mand  havde  hun  desuden  en  søn,  der  imidlertid  ikke 
kan  sees  at  have  spillet  nogensomhelst  rolle  i  søsterens  liv. 

Letizias  fader  døde  1755;  enken  indgik  1757  et  nyt  egte- 
skab med  kaptein  i  den  genuesiske  marine  Franz  Fesch. 
Han  tilhørte  en  fornem  schweizisk  familie  og  var  ivrig  til- 
hænger af  Zwinglis  kirkesamfund,  men  gik  over  til  katoli- 
cismen for  at  kunne  gifte  sig  med  den  smukke  enke,  der 
paa  ingen  maade  vilde  afsværge  sin  egen  tro. 

Af  dette  egteskab  fødtes  først  (den  3die  januar  1763)  en 
søn,  Joseph  Fesch,  og  nogle  aar  efter  en  datter,  der  blev  gift 
med  kjøbmand  Btirkly  i  Basel. 

Ogsaa  Franz  Fesch  døde  tidlig.  Da  Letizia  blev  gift,  tog 
hun  sin  halvbroder  i  sit  hus  og  opdrog  ham  ganske,  som  om 
han  kunde  have  været  et  af  hendes  egne  børn.  Den  høit 
begavede,  senere  kardinal  Fesch  forblev  altid  i  et  inderligt 
og  taknemmeligt  forhold  til  sin  søster. 

Letizia  Ramolino  er  bleven  kaldt  Corsicas  skjønneste 
kvinde;  og  ven  og  fiende  har  erkjendt,  at  hun  med  rette  bar 
dette  navn. 

Hendes  velformede  figur  var  en  smule  over  middelshøide. 
Hun  havde  overordentlig  smukke  smaa  hænder  og  fødder, 
der  gik  i  arv  til  hendes  søn  Napoleon,  og  deilige  tænder, 
som  alle  hendes  børn  arvede  efter  hende.  Glinsende,  kasta- 
niebrunt haar  omrammede  en  ren  pande.  Lange,  sorte  øien- 
haar  skyggede  over  de  ikke  store,  men  ildfulde  øine,  der 
gav  ansigtet  liv.  Munden  var  fin  og  udtryksfuld.  Den  lidt 
fremskudte  hage  viste  viljekraft  og  energi.  Næsen  var  smukt 
formet,  noget  lang,  og  passede  til  de  øvrige  træk.  Hendes 
øren  var  smaa  og  veldannede.  En  medfødt  ynde  i  hendes 
fremtræden,  holdning  og  bevægelser  og  et  fortryllende  smil 
forhøiede  hendes  tiltrækningskraft. 

Paa  Corsica  beskjeftigede  man  sig  i  tidligere  dage  saare 
lidet  med  at  opdrage  de  unge  piger.  Henviste  til  hjemmet 
havde  de  ikke  synderlig  anden  undervisning  end  samtalerne 
med  sine  barnepiger,  med  hvem  de  som  oftest  stod  paa  en 
mere  fortrolig  fod  end  med  sine  mødre.  Disse  sidste  pleiede 
at  skjænde  ved  alle  anledninger;  og  de,  som  indgjød  sine 
døtre  mest  skræk,  blev  betragtede  som  de,  der  gav  dem  den 
bedste  opdragelse.  Saaledes  gik  det  indtil  den  dag,  da  man 
fandt  leilighed  til  at  blive  dem  kvit  ved  at  skaffe  dem  en 
mand:  Saasnart  datteren  var  bleven  gift,  blev  hun  en  per- 
sonlighed. 

Som  øens  andre  døtre  voksede  Letizia  op  sorgløs  og  uden 
stor  opdragelse;  hendes  kundskaber  var  ubetydelige,  og  de 
blev  ved  at  være  det  hele  hendes  liv. 

Efter  hendes  eget  sigende  var  hun  neppe  tretten  aar  gam- 
mel, da  hendes  moder  og  stedfader  saa  sig  om  for  at  skaffe 
hende  en  egtemand.  De  troede  at  have  fundet  den  rette  i 
Carlo  di  Buonaparte.  Han  tilhørte  ligesom  Letizia  en  gam- 
mel adelsfamilie. 

Saavel  Buonaparteme  som  Ramolino'erne  var  komne  til 
Corsica  fra  det  nordlige  Italien.  Buonaparteme  havde  i  tid- 
ligere tider  spillet  en  rolle  i  Firenze,  Sarzane  og  San  Miniato. 
Ved  lang  øvelse  havde  de  opnaaet  politisk  dygtighed  og  er- 
faring. De  havde  ærefuldt  beklædt  civile  og  militære  embeder. 

Vel  var  det  smaa  theatre,  paa  hvilke  de  havde  spillet  sine 
roller;  men  de  egenskaber,  som  de  havde  udfoldet,  havde 
været  betydelige  nok  til  at  give  dem  berømmelse. 

Slegten  Ramolino  var  endnu  fornemmere  end  slegten 
Buonaparte;  den  nedstammede  fra  greverne  CoH'  Alto.  Ra- 
molino'emes  slegtshistorie  lignede  imidlertid  Buonapartemes; 
dog  havde  de  ikke  holdt  sig  indenfor  Lombardiet,  hvorfra  de 
havde  sit  udspring,  eller  indenfor  Toscanas  grænser,  hvor  de 
senere  flyttede  hen.  Man  finder  spor  af  deres  begavelse  og 
dygtighed  ogsaa  i  Neapel  og  Genua. 

Fra  sidstnævnte  sted  var  de  henimod  slutningen  af  det 
femtende  aarhundrede  komne  til  Corsica.  Den  Ramolino,  der 
først  slog  sig  ned  paa  øen,  havde  egtet  en  genuesisk  doges 
datter  og  havde  modtaget  de  høieste  udmerkelser  i  Genua. 

Mod  slutningen  af  det  sekstende  aarhundrede  var  Buona- 
parterne  indvandrede  til  Corsica.  Fra  den  tid  havde  de 
to  familier  levet  side  om  side.  De  havde  samtidig  beklædt 
kommunale  stillinger;  og  de  havde  hyppig  giftet  sig  ind  i 
hinandens  slegt. 

Kilderne  med  hensyn  til  Carlo  Maria  di  Buonapartes  fød- 
selsaar  er  ligesaa  ubestemte  som  for  Letizias  vedkommende. 
Hans  ældste  søn,  Joseph,  siger  i  sine  memoirer,  at  faderen 
var  født  1740.  Andre  har  fastholdt,  at  han  var  født  1744; 
atter  andre  har  ment,  at  hans  fødselsaar  var  1746. 

Den  unge  mands  bedstefader  havde  havt  tre  sønner:  Jo- 
seph, Napoleon  og  Lucien.  Napoleon  havde  kun  en  datter; 
Lucien  tilhørte  den  geistlige  stand.  Carlo  var  Josephs  eneste 
søn  og  familiens  arving.  Ligesom  Letizia  Ramolino  var  han 
tidlig  bleven  faderløs;  hans  onkel  Lucien,  erkediakon*)  i 
Ajaccio,  havde  derfor  taget  sig  af  hans  moder  og  været  ham 
selv  i  faders  sted. 

Da  han  var  fjorten  aar  gammel,  sendte  diakonen  ham  til 
høiskolen  i  Corte,  der  af  Pascal  Paoli  havde  faaet  det  stolte 
navn  „universitet".  Etablissementet  havde  kun  fem  lærere, 
der  alle  var  munke.  Ynglingen  fra  Ajaccio  gjorde  Paolis  per- 
sonlige bekjendtskab,  blev  modtaget  med  velvilje  i  hans  hus 
og  skrev  latinske  vers  til  ære  for  Corsicas  befrier. 

Længe  blev  han  den  gang  dog  ikke  i  Corte.  I  Buonapar- 

•)  Domprovst. 

ternes  familie  havde  det  altid  været  skik  at  sende  sønnerne 
til  Italien  for  at  uddannes;  ogsaa  Carlo  blev  sendt  til  uni- 
versitetet i  Pisa,  hvor  han  forberedte  sig  til  den  juridiske 
eksamen. 

Han  havde  liden  formue,  men  adskillig  begavelse,  en 
uhyre  forfængelighed  og  god  vilje  til  at  arbeide  sig  frem. 
Begavelsen  var  forenet  med  ydre  fortrin:  Han  var  smuk, 
hans  personlighed  mindede  om  kong  Louis  XV.  Meget  høi 
af  vekst  havde  han  fine  og  regelmæssige  træk,  et  udtryks- 
fuldt ansigt  og  en  elegant  og  korrekt  fremtræden.  I  Italien 
lod  han  sig  titulere  „greve  af  Buonaparte" ;  og  han  var  over- 
ordentlig stolt  af  sit  gamle  navn. 

Under  sit  ophold  i  Pisa  gjorde  han  bekjendtskab  med  en 
indtagende  og  rig  ung  dame,  signorina  Alberti.  Paa  grund 
af  sine  personlige  egenskaber  kunde  han  haabe  at  gjøre  et 
godt  parti ;  og  da  han  anholdt  om  hendes  haand,  troede  han 
ikke  at  ville  blive  forsmaaet.  Frøkenens  fader,  der  fandt  den 
unge  jurists  fremtidsudsigter  for  usikre,  negtede  imidlertid 
sit  samtykke  til  forbindelsen. 

Medens  Carlo  i  Italien  morede  sig  og  gjorde  kur,  modtog 
han  et  brev  fra  sin  onkel,  hvori  denne  bad  ham  om  at  vende 
tilbage  til  Ajaccio;  den  geistlige  herre  havde  der  lagt  egte- 
skabsplaner  for  ham.  Pleiesønnen  havde  i  begyndelsen  liden 
lyst  til  at  følge  opfordringen.  Da  den  gamle  Alberti  imidler- 
tid tydeligere  og  tydeligere  viste  sin  utilbøielighed  til  at  give 
ham  sin  datter,  besluttede  han  omsider  at  vende  tilbage  til 
hjemmet.  Lucien  modtog  sin  brodersøn  med  glæde.  Han  for- 
talte ham  straks  om  den  smukke  og  formuende  Letizia;  og 
dagen  efter  hans  ankomst  begav  de  sig  ud  for  at  aflægge  et 
besøg  i  kaptein  Feschs  familie. 

Det  er  sandsynligt,  at  Carlo  havde  elsket  signorina  Albertis 
penge  høiere  end  hendes  person.  Sikkert  er  det,  at  han  hur- 
tig glemte  hende  for  signorina  Ramolinos  straalende  skjøn- 
hed,  og  at  han  opflammedes  af  heftig  kjærlighed  til  den  unge 
pige,  som  onkelen  havde  udseet  for  ham. 

En  ting  betragtedes  af  brudens  moder  som  mindre  heldigt 
ved  det  paatænkte  giftermaal:  Ramolino'eme  var  saavel  ved 
familietraditioner  som  ved  sympatier  knyttede  til  genueseme, 
øens  overherrer,  hvorimod  Buonaparte  tydelig  erklærede  sig 

for  ven  og  beundrer  af  Paoli,  uafhængighedspartiets  fører. 
Da  forbindelsen  forøvrig  næsten  i  enhver  henseende  var 
passende,  tænkte  hun  dog  ingenlunde  af  denne  grund  at 
modsætte  sig,  hvad  hun  og  hendes  mand  fra  først  af  havde 
ønsket. 

Paa  Corsica  er  det  almindeligt,  at  man  gifter  sig  i  ung 
alder.  Men  da  brudgommen  ønskede  at  holde  brylluppet 
straks,  fandt  hans  onkel  dog,  at  man  gik  for  hurtig  tilverks. 

Hans  nevø  viste  sig  endnu  heftigere  i  sin  forelskelse  i 
Letizia,  end  nogle  uger  tidligere  i  sit  sværmeri  for  den  unge 
dame  i  Pisa.  Han  forsikrede,  at  hvis  man  ikke  gav  sit  sam- 
tykke til  at  egteskabet  øieblikkelig  kunde  finde  sted,  vilde 
han  hjemføre  sin  brud  uden  sin  formynders  tilladelse. 

Domprovsten  maatte  give  efter  og  viede  dem  faa  dage 
senere.  Ogsaa  brylluppets  tidsangivelse  er  forsvunden  fra  de 
corsicanske  aarbøger.  Men  i  flere  af  børnenes  memoirer  er 
den  2den  juni  1764  betegnet  som  forældrenes  bryllupsdag. 


II 

Egtcparret  Buonaparte  i  Corte.  —  Joseph  Buonaparte  kommer  til  verden. 
—  Skriftefaderen  i  Bastia. 


En  levende  bevægelse  herskede  paa  Corsica  i  tiden  for 
Letizias  giftermaal.  Gjennem  mere  end  et  decennium  havde 
øens  befolkning  søgt  at  afryste  det  genuesiske  aag  for  under 
Paolis  ledelse  at  hæve  sig  til  selvstændighed.  Kun  ved  Frank- 
riges hjælp  bevarede  den  italienske  republik  endnu  nogle 
faste  pladse. 

Senatet  i  Genua  indsaa,  at  Corsica  var  saagodtsom  tabt 
og  ønskede  at  sælge  sine  rettigheder  til  Frankrige;  man  slut- 
tede (den  15de  mai  1 768)  en  alliance-traktat  med  den  franske 
regjering,  hvorved  øens  selvstændighed  blev  sat  i  fare. 

Efterretningen  om  overenskomsten  mellem  de  to  magter 
fremkaldte  den  største  uro  hos  beboerne;  og  en  raadsforsam- 
ling  blev  kaldt  sammen  i  Corte. 

Carlo  Buonaparte  besluttede  at  opslaa  sin  bolig  i  denne 
by,  der  nu  var  regjeringens  sæde. 

Smertelig  følte  hans  unge  hustru  afiskeden  fra  sit  fædrene- 
hjem, fra  sine  slegtninge  og  fra  den  muntre  kreds  af  unge 
piger,  som  havde  været  hendes  kamerater. 

Corte,  en  meget  gammel  by,  er  betydelig  mindre  end 
Ajaccio  og  har  et  mere  skummelt  udseende. 

I  de  ældste  tider  havde  maurernes  konger  bopæl  i  denne 
by.  Senere  har  staden  oftere  spillet  en  historisk  rolle  paa 
grund  af  en  nærliggende  fæstning,  der  altid  har  været  meget 
omstridt. 

Egteparret  flyttede  ind  i  en  bygning,  som  havde  tilhørt 
den  bekjendte  fædrelandsven  Gaffori;  veggene  bar  merker 
efter  fiendemes  kugler,  der  var  trængte  gjennem  dem. 

Husets  forfaldne  tilstand  gjorde  et  nedslaaende  indtryk 
paa  den  unge  kone.  Men  byens  omegn  var  ikke  mindre  smuk 
end  de  steder,  som  hun  havde  været  vant  til  fra  før.  Høie, 
skovbevoksede  Qelde  omrammede  de  nærliggende  landskaber; 
og  naar  hun  følte  længselen  efter  hjemmet  for  sterkt,  søgte 
hun  ud  i  naturens  skjønhed. 

Ved  sit  giftermaal  havde  hun  endnu  været  halvt  barn. 
Inden  hun  havde  fyldt  sit  nittende  aar,  havde  hun  født  fire 
børn  til  verden;  men  de  havde  enten  været  dødfødte,  eller 
de  var  døde  straks  efter  fødselen. 

I  Corte  fødte  hun  den  7de  januar  1 768  den  ældste  af  de 
sønner,  som  skulde  blive  ilive:  Joseph  Buonaparte,  senere 
konge  i  Neapel  og  i  Spanien.  Han  var  overordentlig  smuk 
og  havde  en  udmerket  helbred. 

Vi  ved,  at  hendes  mand  havde  sluttet  sig  til  Paoli.  Han 
satte  sig  desuden  i  forbindelse  med  andre  af  byens  ledende 
mænd  og  opnaaede  som  advokat  en  ikke  ubetydelig  ind- 
flydelse. Den  neppe  fireogtyve-aarige  Buonaparte  blev  med- 
lem af  det  ovenomtalte  folkeraad.  Den  veltalenhed,  som  han 
udfoldede  til  fordel  for  fædrelandets  uafhængighed,  gjorde 
virkning  paa  forsamlingen  trods  ungdommelige  overdrivelser 
i  hans  udtryk.  Paoli  drog  ham  nærmere  til  sig,  betroede  ham 
flere  offentlige  hverv  og  gjorde  ham  til  sin  sekretær.  Det 
unge  par  tilbragte  ofte  aftnerne  i  generalens  hjem.  Han  spil- 

lede  „reversi"*)  med  signora'en,  og  hun  pleiede  at  overvinde 
ham  i  dette  spil.  Paoli  sagde  ofte  med  et  smil:  „Reversi 
er  fuldstændig  gaaet  signora  Letizia  i  blodet  i** 

Buonaparte,  der  var  pragtelskende,  indrettede  sig  med 
luksus,  skjønt  hans  økonomiske  forhold  ikke  tillod  ham  dette, 
og  skjønt  det  ikke  heller  stemte  med  hans  hustrus  smag. 
Han  likte  at  se  mange  mennesker  hos  sig,  men  undlod  at 
give  Letizia  de  fornødne  penge  til  at  holde  huset  paa  en  stor 
fod.  Hendes  mands  ødsle  vaner  tvang  hende  til  at  indskrænke 
udgifterne  i  hjemmet  til  det  mindst  mulige. 

Den  corsicanske  hustru  er  imidlertid  vant  til  at  være  sin 
mand  underdanig.  Skjønt  hans  ødselhed  var  hendes  natur 
imod,  opponerede  hun  —  foreløbig  idetmindste  —  kun  ved 
en  sparsommelighed,  der  senere  i  livet  blev  lagt  hende  til 
last. 

Hjemmet  og  familielivet  var  Letizias  glæder.  Men  Carlo 
forlangte,  at  hun  skulde  tage  del  i  det  selskabelige  liv ;  han 
var  stolt  af  hendes  skjønhed  og  vilde,  at  hun  ogsaa  der  skulde 
spille  den  første  rolle. 

Skjønt  hun  altid  havde  et  træk  af  strenghed  i  sin  karakter, 
var  hun  dengang  endnu  ikke  den  alvorlige  kvinde,  som 
Frankrige  og  Italien  senere  lærte  at  kjende.  Som  de  aller- 
fleste havde  ogsaa  hun  en  periode  af  ungdommelig  munter- 
hed. 

Blandt  øens  damer  var  der  kun  en,  som  dengang  kunde 
maale  sig  med  hende  i  skjønhed.  Denne  ene,  der  blev  hen- 
des veninde,  var  den  smukke  fru  de  Permon. 

De  var  jevnaldrende  og  næsten  lige  bedaarende  af  ydre, 
skjønt  de  var  saa  forskjellige,  at  de  ikke  kunde  vække  ind- 
byrdes skinsyge.  Fru  Permon 's  datter  ♦♦)  siger  i  sine  memoi- 
rer, at  fru  Buonaparte  var  smukkere  end  hendes  moder,  men 
at  den  anden  havde  nydt  en  omhyggeligere  opdragelse.  Hun 
tilføier:  „Alligevel  var  fru  Buonaparte  min  moder  overlegen 
i  selskabslivet.  Hun  var  mere  original  og  mere  bestemt, 
skjønt  mindre  korrekt  end  fru  Permon.  Hun  forstod  desuden 
at  bedaare  ved  sin  større  livlighed. "^ 

Et  gesandtskab  fra  Tunis  kom  til  Paoli.  For  at  hædre  og 


*)  Et  Italiensk  kortspil. 
**)  Hertuginden  af  Abrantés. 

underholde  de  fremmede  indbød  han  de  smukkeste  kvinder 
paa  øen  til  en  storartet  festlighed  for  dem. 

Paa  denne  valplads  for  kvindelig  ærgjerrighed  feirede 
Letizia  sine  første  selskabelige  triumfer;  hun  var  den  skjøn- 
neste  blandt  de  skjønne.  Men  den  lykke,  som  hun  gjorde, 
vakte  stor  misundelse.  De  øvrige  damer  beskyldte  hende  for 
koketteri;  og  man  skrev  ondskabsfulde  breve  om  hende,  der 
sendtes  rundt. 

To  maaneder  efter  at  hun  havde  født  sin  ældste  søn, 
reiste  hun  til  Bastia,  hvor  hun  opholdt  sig  i  den  stille  uge. 
Den  derværende  biskop  bad  byens  fornemste  kvinder  om 
at  foregaa  de  andre  klasser  med  et  godt  eksempel  ved  at 
skrifte  sine  synder  før  paasken. 

Letizia,  der  var  ivrig  katholik,  skyndte  sig  at  efterkomme 
hans  opfordring,  og  fremstillede  sig  i  skriftestolen.  Hun  saa 
ikke  præsten,  som  hun  knælede  for.  Men  han  betragtede 
hende;  og  den  skjønne  ukjendte  gjorde  et  sterkt  indtryk  paa 
ham.  Bragt  ud  af  ligevegt  ved  hendes  bedaarende  ydre  hen- 
vendte han  verdslige  og  utugtige  spørgsmaal  til  sit  skrifte- 
barn. 

Først  forstod  hun  ham  ikke  og  svarede  intet.  Skriftefade- 
ren blev  imidlertid  ved  med  sine  upassende  henvendelser. 
Da  reiste  hun  sig  vred  fra  sin  knælende  stilling.  Staaende 
rank  og  stolt  tiltalte  hun  ham  med  høi  røst  i  det  corsicanske 
sprog: 

„Min  fader,"  sagde  hun,  „De  forglemmer,  hvad  der  er 
passende!* 

Opbragt  over  hendes  dristighed  truede  præsten  med  at 
negte  hende  syndsforladelsen. 

„Dette  staar  det  Dem  frit  for,*"  svarede  den  unge  kone 
foragtelig.  „Men  hvis  De  gjør  det,  meddeler  jeg,  hvordan 
De  har  opført  Dem,  til  alle,  som  er  tilstede  her!** 

Kirken  var  fuld  af  mennesker.  Skriftefaderen  følte  sig 
skamfuld  og  skyndte  sig  at  meddele  hende  syndernes  for- 
ladelse. 

III 

Letizia  under  fnhedsluunpen  paa  CorsioL 


Genueserne  havde  neppe  solgt  sine  rettigheder  over  Cor- 
sica  til  Frankrige,  før  dette  lands  konge  begyndte  at  betragte 
øen  som  sin  provins. 

Den  skulde  dog  ikke  komme  under  Louis  XV's  herre- 
dømme før  efter  haardnakket  modstand  fra  befolkningens 
side.  Nationalregjeringen  sendte  en  protest  mod  indlemmelsen 
i  Frankrige  til  samtlige  regjeringer  i  Europa.  Uafhængigheds- 
krigen blev  erklæret;  og  corsicaneme  gav  hverandre  det  løfte 
at  kjæmpe  til  sidste  blodsdraabe. 

Offervilje  og  tillid  til  folkets  helt  gik  haand  i  haand.  En 
enke  rakte  sin  mands  pistoler  til  sin  eneste  søn  og  sagde  til 
ham:  ,Paoli  er  i  fare!  Skynd  dig  at  hjælpe  ham." 

En  anden  enke  førte  sin  søn  til  generalen  med  følgende 
ord:  Jeg  havde  tre  sønner!  De  to  ældste  er  døde  for  feedre- 
landet.  Her  kommer  jeg  for  at  bringe  dig  den  sidste!" 

Buonaparte  blev  trukken  med  i  den  forlige  kamp;  og  hans 
hustru  fulgte  ham  med  en  hengivenhed,  der  søger  sin  lige. 
Tilhest  ved  hans  side  delte  hun  hans  savn,  hans  anstrengel- 
ser og  farer  paa  den  udyrkede,  vilde  fædreneø.  Hendes  fine, 
kvindelige  skjønhed  syntes  kun  lidet  at  passe  til  den  even- 
tyrlige krigsiver,  der  drev  hende  afsted.  Men  de  kraftige  og 
modige  linjer  i  hendes  ansigt,  de  mørke  lyn,  der  undertiden 
Skjød  frem  i  hendes  blik,  betegnede  en  fast  og  udholdende 
vilje. 

Snart  tilhest,  snart  tilfods,  snart  paa  ryggen  af  et  muldyr, 
forfølgende  og  forfulgt,  sættende  i  sprang  over  dybe  kløfter, 
afsted  gjennem  skove  og  krat  eller  ridende  op  ad  klipper, 
saa  man  hende  stedse  fuld  af  begeistring  og  mod.  Hendes 
søn  Napoleon  har  sagt  om  hendes  deltagelse  i  frihedskrigen : 
„Savn,  overanstrengelser,  alt  fandt  hun  sig  i,  alt  trodsede 
hun.  Det  var  en  mands  hoved  paa  en  kvindes  legemel" 

Fiendtiighedeme  havde  taget  sin  begyndelse  1768  og  va- 
rede indtil  udgangen  af  dette  aar.  Da  saa  den  franske  gene- 
ral sig  nødt  til  at  bede  Paoli  om  vaabensti Istand;  han  forlod 

sin  post  som  fører  for  den  franske  angrebsstyrke  i  slutningen 
af  december. 

Regjeringen  i  Paris  var  imidlertid  langt  fra  tilsinds  at  op- 
give kampen.  Den  sendte  1 769  nye,  velorganiserede  troppe- 
afdelinger  afsted  under  general  de  Vaux. 

Paoli  begyndte  at  faa  betænkeligheder  ved  at  fortsætte 
krigen  mod  det  mægtige  rige.  Han  betragtede  sine  lands- 
mænds uafhængighed  som  ugjenkaldelig  tabt;  men  han 
vilde  heller  se  sin  ø  under  englændernes  end  under  fransk- 
mændenes herredømme. 

Buonaparte  hørte  til  de  mest  glødende  fædrelandsvenner. 
Han  forstod  endnu  ligesaalidt  som  sine  landsmænd,  at  deres 
fører  omgikkes  med  planer  om  at  vende  sig  til  England. 
Fiendtlighedeme  gjenoptoges  ved  vaarens  frembrud  og  med 
endnu  større  iver  end  før. 

Ogsaa  denne  gang  fulgte  Letizia  sin  mand  i  kampen,  skjønt 
hun  atter  ventede  sin  nedkomst.  Uden  en  klage  bar  hun  felt- 
togets anstrengelser.  Hun  tilbragte  nætter  under  aaben  him- 
mel og  holdt  modet  oppe  hos  sine  ledsagere,  der  tidt  var  nær 
ved  at  bukke  under. 

„Vore  sidste  kræfter  tilhører  Corsica,**  raabte  hun  til  dem. 
„Lad  os  kjæmpe  til  sidste  mand,  hvis  det  er  nødvendigt.  Vi 
vil  seire  eller  dø!" 

I  senere  dage,  da  hendes  søn  var  bleven  Frankriges  kei- 
ser,  likte  hun  at  fortælle  om  sin  ungdoms  krigsoplevelser. 
Hun  pleiede  at  sige:  ,Jeg  bar  min  Napoleon  under  mit  hjerte 
med  samme  rolige  glæde,  som  jeg  senere  følte,  da  jeg  holdt 
ham  i  mine  arme  og  ernærede  ham  med  min  mælk.  Jeg  be- 
skjeftigede  min  tanke  udelukkende  med  hans  faders  og  Cor- 
sicas  skjebne.  For  at  faa  efterretninger  fra  arméen  forlod  jeg 
trygge  tilflugtssteder  mellem  vore  steile  klipper.  Jeg  vovede 
mig  helt  frem  til  valpladsen.  Jeg  hørte  kuglerne  pibe  rundt 
mine  øren;  men  jeg  frygtede  intet  under  den  hellige  jomfrus 
beskyttelse.** 

I  spidsen  for  sine  bedste  mænd  stormede  Paoli  mod  Ren- 
den. Han  havde  Carlo  Buonaparte  ved  sin  side;  i  hans  nær- 
hed red  Letizia,  der  under  sit  hjerte  bar  fremtidens  helt. 

Den  3die  mai  1 769  stod  de  to  arméer  ligeoverfor  hinanden 
ved  Monte  Borgo.  En  artillerisalve  gav  signalet  til  slagets 

begyndelse.  Tiltrods  for  sine  mindre  gode  vaaben  stillede 
corsicanerne  en  saa  udholdende  modstand  op  mod  det  kraf- 
tige angreb,  at  det  lykkedes  dem  at  slaa  den  i  antal  langt 
overlegne  Bende  tilbage. 

K  Et  senere  sammenstød  ved  Murato  forløb  mindre  gunstig. 
Corsicanerne  styrtede  atter  modig  frem  mod  de  kongelige 

tropper.  Mange  kvinder  tog  del  i  kampen.  Men  overmagten 
var  for  stor,  og  øboerne  led  nederlag. 

Paa  grund  af  sit  svangerskab  havde  Letizia  denne  gang 
ikke  personlig  kunnet  tage  del  i  slaget;  men  hun  var  midt 
blandt  de  kjæmpende.  I  stridens  hede  blev  hun  skilt  fra  sin 
mand  og  sine  venner;  hun  fandt  dem  dog  atter  og  opmun- 
trede sine  medborgeres  sidste  kraftanstrengelser  ved  sin  be- 
geistring.  . 

Faa  dage  efter  (den  9de  mai)  fandt  en  hoved-træfning  sted 
i  nærheden  af  Ponte-Nuovo.  Fienden  var  ogsaa  nu  for  over- 
legen i  antal.  Tiltrods  for  corsicanemes  mod,  tiltrods  for 
Paolis  militære  dygtighed,  blev  en  del  af  dem  overmandede, 

Og  andre  maatte  flygte;  men  medens  de  trak  sig  tilbage  til 
sine  bjerge,  gjorde  de  endnu  vidundere  af  tapperhed. 

En  af  krigerne,  der  var  saaret  til  døden,  sagde  til  Paoli: 

„Om  et  øieblik  vil  jeg  være  forenet  med  dem,  som  er  døde 
for  fædrelandet.  Hjælp  du  min  gamle  fader,  Paoli  !^ 

Det  var  ved  Ponte-Nuovo,  at  en  fransk  officer  spurgte  en 
saaret  corsicaner: 

„Hvor  er  eders  læger?" 

„Vi  har  ingen,"  svarede  soldaten. 

„Hvad  bliver  der  da  af  eder?" 

„Vi  dør.« 

Slaget  ved  Ponte-Nuovo  betegner  afslutningen  paa  den 
ulige  krig  og  tilintetgjørelsen  af  Corsicas  frihed.  Den  blodige 
kamp  betegner  endvidere  skilsmissen  mellem  Paoli  og  dem 
af  hans  tilhængere,  der  vilde  slutte  sig  til  England,  og  de 
corsicanere,  der  sluttede  sig  til  Frankrige. 

Nogle  hundrede  familier  flygtede  op  paa  det  høieste  bjerg 
paa  øen,  Monte  Rotondo,  en  halv  dags  reise  fra  Corte;  blandt 
disse  var  Carlo  Buonaparte,  hans  hustru  og  deres  etaarige 
barn. 

En  smal  hyrdesti  fører  gjennem  urskov  over  nøgne,  mørke, 
umaadelige  klipper  til  bjergets  høieste  tinde,  som  er  bedæk- 
ket med  evig  sne. 

Hist  og  her  i  revnerne  findes  huler,  hvor  hyrderne  holder 
til  i  uveir.  Paa  veien  til  Monte  Rotondo  fremvises  endnu  de 
„flygtendes  grotte",  hvor  Napoleons  moder  og  hendes  ulyk- 
keskamerater  fandt  et  skjulested  paa  deres  flugt  efter  slaget 
ved  Ponte-Nuovo. 

Stillingen  var  fortvivlet.  Oldinge,  børn,  kvinder  og  mænd, 
som  frygtede  for  at  falde  i  seirherremes  hænder,  befandt 
sig  næsten  uden  levnetsmidler  i  den  øde  egn ;  de  fleste  troede, 
at  deres  sidste  time  var  kommen. 

Efter  nogle  dages  forløb  viste  en  fransk  officer  sig  paa 
bjerget  med  fredsfanen  i  sin  haand.  Han  meddelte,  at  øen 
havde  overgivet  sig,  og  at  Paoli  havde  besluttet  at  indskibe 
sig  til  England.  Man  kunde  stige  ned  og  vende  tilbage  til 
sine  hjem. 

Med  hustru  og  barn  søgte  Buonaparte  at  naa  provinsen 

Niolo  for  ad  denne  vanskelige  vei  at  drage  til  Ajaccio,  hvor 
han  atter  vilde  opslaa  sin  bolig. 

Han  gik  i  spidsen  for  de  tilbagevendendes  tog.  Letizia, 
der  befandt  sig  i  den  femte  maaned  af  sit  svangerskab,  havde 
sat  sig  op  paa  en  hest  og  holdt  den  lille  Joseph  i  sine  arme. 

Man  maatte  passere  en  smal  sti  tæt  ved  floden  Liamone. 
Vandet  stod  høit,  og  der  var  strid  strøm.  Letizias  hest  tabte 
fodfæstet,  gled  ud  i  vandet  og  blev  revet  med  af  strømmen. 

Hendes  ledsagere  udstødte  forfærdede  skrig.  Man  raabte 
til  hende,  at  hun  burde  kaste  sig  af  hesteryggen  og  for- 
søge at  svømme  iland.  Men  den  kjække  rytterske  holdt  sig 
urokkelig  i  sadelen,  trykkede  sit  barn  fastere  til  sit  hjerte, 
opmuntrede  dyret  med  venlige  tilraab  og  naaede  ved  dygtige 
manøvrer  strandbredden  i  god  behold. 

Hendes  mand  havde  et  øieblik  tænkt  paa  at  følge  Paoii 
i  hans  landflygtighed ;  hans  onkels  forestillinger  og  hans  hu- 
strus bønner  bragte  ham  dog  atter  bort  fra  denne  plan.  Endnu 
havde  hans  velynder  ikke  forladt  Corsicas  grund.  Tilskyndet 
af  Letizia  sluttede  Buonaparte  sig  til  nogle  andre  af  gene- 
ralens venner  for  at  ledsage  ham  til  havnen  Vecchio,  hvor 
øens  frihedshelt  steg  ombord  i  et  engelsk  skib,  der  førte  ham 
til  Livorno. 


IV 

Napoleons  fødsel  og  barndom. 


Paoli  var  flygtet,  Corsica  var  fransk;  der  var  atter  fred 
paa  øen.  Sommerdagen  den  1 5de  august  1 769  oprandt  med 
straalende  solskin. 

Kirker  og  altere  var  prydede  med  blomster,  husene  med 
løv;  det  var  jomfru  Marias  himmelfartsfest.  Klokkerne  rin- 
gede, og  fra  den  tidlige  morgen  var  Ajaccios  befolkning  paa 
benene  i  sin  bedste  stads.  Ogsaa  landbefolkningen  kom  strøm- 
mende i  søndagspynt  for  at  hædre  den  hellige  jomfru. 

Domkirkens  portal  var  aabnet  paa  vide  vegge.  En  ung  og 

hemivende  daøie  gik  dorind  meUem  de  andre  bedende;  det 
var  signora  Maria  Letizia  Buonaparte.  Ved  haanden  holdt 
hun  en  liden  gut  paa  seks  aar,  —  sin  halvbroder  og  pleie- 
søn  Joseph  Fesch. 

Felttogets  anstrengelser  og  den  vanskelige  flugt  havde 
intet  spor  efterladt  i  hendes  smukke  ansigt.  Hun  følte  sig 
frisk  og  glad;  hun  vidste,  at  hendes  nedkomst  snart  forestod 
og  vilde  bede  ved  den  store  messe. 

Midt  under  ceremonien,  medens  hun  knælede  foran  bille- 
det af  jom^  Maria,  blev  hun  overfaldt  af  heftige  smerter. 
Hun  haabede  at  kunne  bære  sin  lidelse  i  stilhed,  indtil  kirke- 
tjenesten var  forbi;  men  en  angst,  som  voksede  fra  minut 
til  minut  overmandede  hende. 

Hurtig  forlod  hun  kirken.  Klokkerne  ringede  fremdeles, 
og  solen  straalede  i  sin  fulde  middagsglans. 

Hun  ilede  gjennem  gaderne,  lagde  paa  sin  ilsomme  vel 
til  hjemmet  ikke  merke  til  de  personer,  hun  mødte,  og  som 
hilste  hende  ærbødig.  Hendes  hus  laa  ikke  langt  fra  kirken. 
Hun  naaede  saavidt  at  komme  over  dets  tærskel,  men  kom 
ikke  saa  langt  som  ind  i  sit  soveværelse. 

Paa  en  bænk  i  stuen  fødte  hun  sit  barn.  Det  var  en  gut 
med  et  stort  hoved,  et  livligt  ansigt,  og  som  skreg  forfærde- 
lig, —  det  var  Napoléonl 

Flere  historikere  taler  om  et  teppe,  paa  hvilket  man  skulde 
have  lagt  ham  straks  efter  fødselen,  og  om,  at  der  paa  dette 
teppe  skulde  have  været  indvevet  billeder  af  den  seirende 
Cæsar  og  Alexander  den  store.  I  de  erindringer,  som  hun 
dikterede  i  sin  alderdom,  har  moderen  modsagt  dette: 

„Vi  havde  ingen  tepper  i  vort  hus  paa  Corsica,"  siger  hun. 
,Da  vi  ikke  havde  dem  om  vinteren,  var  der  selvfølgelig 
endnu  mindre  tepper  i  stuen  midt  om  sommeren!" 

Hun  opammede  selv  sin  søn  i  den  første  tid.  Men  da  hun 
senere  ikke  troede  at  have  mælk  nok,  sendte  hun  bud  efter 
en  corsicansk  amme,  Camilla  llari,  en  bondekone  med  et 
paafaldende  hæsligt  ansigt,  men  med  en  helbred  af  jern! 

Den  lille  gut  holdt  af  hende;  og  Letizia  satte  saa  megen 
pris  paa  hende,  at  hun  flere  aar  beholdt  hende  i  sit  hus. 
Camilla  elskede  Napoleon  og  kaldte  ham  aldrig  andet  end 
»sin  lille" ;  hun  taalte  ikke,  at  man  gjorde  ham  den  mindste 

fortræd.  Som  følge  heraf  laa  hun  i  stadig  strid  med  hus- 
holdersken, Caterina  Mamucia,  en  farisæisk  og  herskesyg 
kvinde,  der  uafladelig  dadlede  barnet.  Heftige  feider  udkjæni- 
pedes  mellem  ammen  og  husholdersken.  Ammen  pleiede  at 
sige  til  sin  modstanderinde:  „Gaa  og  bed  til  Deres  Gud  og 
bland  Dem  ikke  i  min  lilles  opførsel;  han  vedkommer  Dem 
ikke!" 

Camilla  Ilari  var  forøvrig  ikke  den  eneste  person,  med 
hvem  Caterina  Mamucia  laa  i  feider.  Hun  yppede  kiv  med 
alle  husets  beboere  undtagen  signora  Letizia,  for  hvem  hun 
nærede  tilbedende  kjærlighed.  Navnlig  forefaldt  der  hyppige 
skjærmydsler  mellem  hende  og  Buonapartes  moder,  som 
boede  hos  det  unge  par. 

Svigermoderen  var  forøvrig  en  god  kvinde.  Ikke  uden  et 
anstrøg  af  ironi  fortæller  Letizia,  at  hun  var  saa  from,  at 
hun,  hver  gang  hendes  svigerdatter  stod  op  af  en  barsel- 
seng, følte  sig  forpligtet  til  daglig  at  høre  en  messe  for  den 
nyfødte. 

Da  Letizia  fik  otte  børn  i  den  gamle  fru  Buonapartes  leve- 
tid, nødsagedes  svigermoderen  til  at  høre  ni  messer  hver 
dag:  en  for  sin  egen  sjæls  frelse  og  otte  for  sine  børne- 
børns. 

Den  vrede  Caterina  afløstes  efter  nogle  aars  forløb  af  en 
ny  husholderske,  Minona  Saveria,  der  fulgte  familien  til 
Frankrige,  som  senere  ledsagede  sin  herskerinde  i  landflyg- 
tigheden i  Italien  og  døde  hos  hende  i  Rom  1825.  Hun  var 
trofast  og  ærlig  og  familien  ligesaa  hengiven,  som  hendes 
forgjængerinde  havde  været.  I  husfruens  øine  var  det 
ikke  hendes  mindste  dyd,  at  hun  var  overordentlig  sparsom- 
melig. Hun  overskred  tidt  grænserne  for  den  strengeste 
økonomi;  ved  sin  iver  for  at  gjøre  sin  husmoder  tilpas  paa 
dette  punkt,  er  hun  maaske  ikke  den,  der  har  bidraget  mindst 
til  at  udbrede  rygtet  om  keisermoderens  gjerrighed.  Inden 
familien  Buonaparte  var  hun  skattet  og  elsket.  Lucien  kal- 
der hende  „en  perle" ;  og  keiseren  gav  hende  en  aarlig  pen- 
sion. 

Napoleon  var  alt  andet  end  smuk  i  sin  spæde  barndom; 
han  havde  et  umaadeligt  hoved,  som  han  næsten  ikke  var 
istand  til  at  holde  opreist. 

Først  da  han  var  to  aar  gammel,  blev  han  døbt  (den  21de 
juli  1771).  En  maaned  før  var  hans  moder  nedkommen 
med  en  datter.  Da  dette  barn  var  meget  svagt,  tillod  erke- 
diakonen,  at  begge  børn  blev  døbte  i  hjemmet  uden  kirke- 
lige ceremonier. 

Gjennem  mere  end  to  hundrede  aar  havde  det  været  skik 
i  den  gamle  adelsfamilie  at  give  husets  næstældste  søn  nav- 
net Napoleon,  der  betyder  „ørkenens  løve**.  Buonapartes 
onkel  af  samme  navn  var  bleven  dræbt  i  slaget  ved  Ponte- 
Nuovo,  hvilket  var  en  bevæggrund  mere  for  forældrene  til 
at  lade  navnet  gaa  i  arv  til  deres  søn.  Den  lille  søster  blev 
kaldt  Maria  Anna. 

Moderen  havde  indprentet  sin  toaarige  gut,  at  han  skulde 
knæle  under  daaben  og  under  de  bønner,  som  gik  forud  for 
ceremonien.  Men  da  præsten  nærmede  sig  for  at  øse  vandet 
over  hans  hoved,  skreg  han:  „Nei!  nei!** 

Han  gjorde  en  bevægelse  som  for  at  hindre  den  geistlige ; 
vandet  rislede  imidlertid  ned  over  ham.  Da  reiste  han  sig  og 
slog  præsten,  sin  gudfader,  sin  gudmoder  og  alle  tilstede- 
værende med  undtagelse  af  sine  forældre. 

Takket  være  Letizias  og  ammens  uafladelige  omsorg  blev 
han  sterk  og  kraftig  inden  mange  aars  forløb.  Men  samtidig 
blev  han  heftig,  herskesyg  og  ubøielig;  den  eneste,  som  han 
frygtede  og  adlød,  var  moderen. 

Da  han  var  fem  aar  gammel,  satte  hun  ham  i  en  pigeskole 
for  at  dæmpe  hans  vilde  sind. 

I  begyndelsen  likte  han  sig  godt  mellem  smaapigeme  og 
sluttede  venskab  med  den  lille  Giacominetta,  et  føieligt  barn 
af  samme  alder  som  han.  Men  de  ældre  piger  blev  skinsyge 
og  gjorde  nar  af  det  lille  par.  Heftig  vred  over  deres  spot 
tog  gutten  en  stok  og  jagede  dem  paa  flugt.  Lærerinden  un- 
derrettede fru  Letizia  om  det  frygtelige  barns  opførsel ;  mo- 
deren tog  ham  ud  af  skolen  og  tildelte  ham  en  dragt  prygl 
som  straf  for  hans  uridderlige  optræden. 

„Da  jeg  var  liden,"  fortalte  han  paa  St.  Helena,  „var  jeg 
forfærdelig  stridig.  Jeg  frygtede  ingen.  Jeg  slog  nogle,  krad- 
sede andre.  Det  var  godt  for  mig,  at  jeg  var  hurtig  tilbens. 
Mama  Letizia  vilde  ellers  nok  have  dæmpet  mine  krigerske 
tilbøieligheder;  hun  vilde  ikke  have  fundet  sig  i  min  uartige 

hed.  Hendes  kjædighed  varstrens  og  upartisk:  hun  straflMe 
det  onde  og  belønnede  det  gode.** 

„Det  er  min  moder,  hendes  gode  grundsætningier  og  hen- 
des  eksempel,  som  jeg  skylder  min  fremgang  og  alt,  hvad 
stort  jeg  har  udført,''  har  Napoleon  sagt  ved  en  anden  an- 
ledning. Og  ved  en  tredie  leilighed  har  han  udtalt:  Jeg 
skylder  min  moder  alt.** 

I  sine  opdragelsesprincipper  fandt  Letizia  ingen  støtte 
hverken  hos  sin  svigermoder  eller  hos  sin  mand.  De  var 
begge  saa  overbærende  mod  børnene,  at  de  ilede  dem  til 
hjælp  ved  det  mindste  skrig,  de  udstødte,  og  overøste  dem 
med  tusinde  kjærtegn  for  hver  tilrettevisning,  som  de  fik. 

Letizia,  der  selv  fortæller  dette,  tilføier: 

,Jeg  var  streng  eller  overbærende,  eftersom  anledningen 
krævede  det.  Derfor  var  jeg  adlydt  og  æret  af  mine  børn, 
der  til  enhver  tid  har  vist  mig  kjærlighed  og  respekt." 

Inderlig  elskede  hun  dem;  og  ikke  en  af  dem  har  talt  om 
hende  uden  med  ærbødighed. 

„De  er  mig  meget  hengiven,*  sagde  Napoleon  paa  St 
Helena  til  sin  læge;  „intet  offer  er  Dem  for  stort  for  at  lette 
mine  lidelser!  Men  alt  dette  er  ikke  den  moderlige  ømhed. 
O,  mama  Letizia  !** 

Hendes  søn  Joseph  udraaber: 

„Du  sterke  og  gode  kvinde!  Mønster  blandt  mødre!  Hvor 
meget  skylder  vi  dig  ikke  for  det  eksempel,  som  du  har 
givet  os!" 

Hun  opdrog  dem  paa  corsicansk  vis  uden  at  se  gjennem 
fingrene  med  deres  feil.  Napoleon  viste  ulyst  til  at  gaa  i  kirke 
om  søndagen;  men  ved  et  par  kraftige  ørefigen  tvang  hun 
ham  afsted. 

En  dag  spadserede  hun  med  en  veninde.  De  var  komne 
langt  fra  huset  og  gik  ned  ad  en  brat  sti,  da  hun  ved  at 
vende  sig  om  opdagede,  at  hendes  næstældste  søn  fulgte  efter 
hende.  Vred  over  at  han  gik  ud  uden  hendes  tilladelse,  løb 
hun  tilbage  til  ham  og  gav  ham  et  saa  voldsomt  slag  paa 
øret,  at  barnet  faldt  og  rullede  ned  ad  skraaningen;  da  han 
atter  reiste  sig,  græd  han  og  gned  sig  i  øinene  med  begge 
sine  smaa  hænder.  Letizia  bekymrede  sig  ikke  i  mindste 
maade  derom,  men  fortsatte  sin  vei. 

I  sit  vinbjerg  havde  hun  et  smukt  figentræ,  som  hun  havde 
forbudt  børnene  at  røre  ved.  Napoleon  klatrede  i  al  hemme- 
lighed op  i  træet,  plukkede  af  frugterne,  spiste  nogle  og  put- 
tede resten  i  lommen. 

Pludselig  viste  vogteren  sig.  Gutten  blev  i  forskrækkelse 
hængende  paa  grenen.  Da  han  var  kommen  ned,  bad  han 
manden  indstændig  om  ikke  at  forraade  ham. 

Dagen  efter  gik  iruen  til  vinbjerget  for  at  plukke  sine 
figener.  Hun  fandt,  at  der  var  mindre  frugt  paa  træet,  end 
hun  havde  ventet,  udspurgte  vogteren  og  fik  vide,  at  Napo- 
leon havde  været  der  og  forsynet  sig.  Da  hun  kom  hjem, 
lod  hun  riset  danse  lystig  paa  hans  ryg. 

En  anden  gang  havde  han  gjort  nar  af  sin  bedstemoder, 
der  støttede  sig  til  en  stok,  naar  hun  gik;  han  havde  sam- 
menlignet hende  med  en  heks. 

Moderen  hørte  det  og  satte  sit  strengeste  ansigt  op;  søn- 
nen tog  sig  hele  dagen  vel  iagt  for  at  komme  i  nærheden 
af  husets  herskerinde.  Ud  paa  aftenen  nærmede  hun  sig  for 
at  give  ham  en  haandfast  irettesættelse;  men  han  skyndte 
sig  at  løbe  bort. 

Da  han  næste  dag  sagde  godmorgen,  vilde  han  omfavne 
og  kysse  sin  moder,  som  han  pleiede;  men  hun  havde  ikke 
glemt,  at  han  skulde  have  straf,  og  stødte  ham  ira  sig. 

Senere  paa  dagen  sagde  hun  til  ham,  at  han  var  indbuden 
til  at  spise  hos  en  af  sine  slegtninge  i  byen;  han  gik  op  i 
sit  værelse  for  at  klæde  sig  paa.  Fru  Letizia  traadte  ind,  me- 
dens han  var  optaget  med  sit  toilette,  og  stængte  døren  bag 
sig.  Den  unge  mand  maatte  nu  lide  en  straf,  der  langtfra 
var  mindre  følelig,  fordi  han  havde  forstaaet  at  unddrage  sig 
den  en  hel  dag. 

I  sin  tidlige  barndom  havde  Napoleon  en  kvindelig  lege- 
kamerat  i  den  lille,  to  aar  yngre  søster,  der  var  bleven  døbt 
paa  samme  dag  som  han.  Han  elskede  hende  høit;  men  hun 
døde,  da  han  var  syv  aar  gammel.  Fra  nu  af  blev  hans  ældre 
broder  Joseph  hans  eneste  ven.  Hans  yngre  søstre,  der  var 
skilte  fra  ham  ved  seks,  otte  og  ni  aars  mellemrum,  spiller 
først  senere  en  rolle  i  hans  liv. 

For  at  skaffe  børnene  et  rum,  hvor  de  kunde  tumle  frit, 
havde  Letizia  ladet  alle  møbler  Qeme  fra  et  af  de  største 

værelser  i  huset.  Her  kunde  de  more  sig  efter  eget  Forgodt- 
befindende i  sine  fritimer,  og  naar  det  var  daarligt  veir. 

Joseph  og  de  yngre  brødre  pleiede  at  hoppe  rundt  og  at 
tegne  hallingmænd  paa  veggene.  Napoleon,  som  havde  foaet 
en  tromme  og  en  trcesabel  i  foræring  af  sin  moder,  tegnede 
intet  andet  end  soldater;  og  de  var  altid  opstillede  i  slag- 
orden. 

Tidlig  viste  han  en  saa  udpræget  lyst  til  at  beskjeftige  sig 
med  tal,  at  nonnerne  i  Ajaccio  lagde  merke  til  ham  og  gav 
ham  tilnavnet  „mathematikeren".  De  gav  ham  ofte  kager  og 
sukkertøi,  som  den  lille  gut  selvfølgelig  satte  pris  paa. 

En  dag  kom  nonnerne  i  procession  og  fordybede  i  bønner 
alvorsfuldt  gaaende  over  torvet.  Napoleon  saa  dem  komme, 
løb  henimod  dem  og  raabte  med  høi  røst: 

„Celui  qui  veut  savoir  ou  est  mon  coeur, 
Le  trouvera  au  milieu  des  seins  des  soeurs.** 

(„Den  som  vil  vide,  hvor  mit  hjerte  er,  finder  det  midt !  søstrenes  fovn.**) 

En  tyk  nonne  med  svage  ben,  søster  Orto,  skjendte  paa 
ham.  Men  Napoleon  gjentog  verset  med  endnu  høiere  røst; 
og  hun  maatte  skyndsomt  stikke  til  ham  nogle  søde  sager 
for  at  bringe  ham  til  taushed. 

Efter  den  mindre  heldige  afslutning  paa  hans  skolegang 
blandt  smaapigerne,  havde  Letizia  sat  ham  i  jesuitemes  skole, 
som  laa  temmelig  langt  fra  deres  hjem.  Hver  morgen,  naar 
han  gik  afsted,  gav  hun  ham  et  stykke  hvedebrød  med  til 
frokost. 

En  dag  kom  venner  og  fortalte  hende,  at  man  flere  gange 
havde  seet,  at  hendes  lille  Napoleon  løb  om  paa  gaden  og 
spiste  soldaterbrød,  hvilket  betragtedes  som  meget  upassende 
for  et  barn  af  hans  stand. 

Hun  skjendte  paa  ham.  Gutten  svarede,  at  han  hver  mor- 
gen byttede  sit  hvedebrød  mod  et  stykke  af  soldaternes  brød, 
som  smagte  ham  meget  bedre. 

Da  han  blev  større,  nærede  han  saa  megen  iver  for  sine 
studier  og  navnlig  en  saa  stor  interesse  for  arithmetik,  at 
hans  moder  lod  indrette  et  eget  rum  til  ham  paa  husets  ter- 
rasse, hvor  han  ikke  blev  forstyrret  af  sine  brødre.  Hele 

dagen  arbeidede  han  her.  Kun  om  aftenen  gik  han  lidt  ud; 
han  spadserede  da  aandsfraværende  gjennem  gaderne  uden 
at  agte  paa  sit  ydre.  Tidt  glemte  han  endog  at  trække  op 
sine  strømper,  hvilket  gav  anledning  til  følgende  vers,  der 
endnu  citeres  i  Ajaccio: 

„Napolione  di  messa  calzetta 
Fa  Tamore  a  Giacominetta.* 

(„Napoleon  med  halvstrømperne  gjør  kur  til  Giacominetta.*') 


V 

Forholdene  paa  Corsica.  —  Familien  Buonapartes  bolig.  —  Carlo  Buonapar- 

tes  karakter.  —  Uligheder  mellem  mand  og  hustru.  —  General  Marboeuf. 

—  Carlos  ustadige  sind.  —  Letizias  husmoderlige  dyder. 


En  dyb  og  levende  familiefølelse  er  et  særkjende  for  cor- 
sicaneren.  Han  elsker  sine,  er  dem  overordentlig  hengiven ; 
men  han  viser  dem  sjelden  hverken  hensynsfuld  ømhed  eller 
kjærtegn. 

Paa  intet  sted  bliver  førstefødselsretten  respekteret  som 
paa  denne  ø;  dersom  faderen  dør,  bliver  den  ældste  søn  fa- 
miliens overhoved  og  de  yngre  søskendes  leder. 

Corsicaneren  glemmer  aldrig  ydede  tjenester.  Han  er 
gjestfri,  modtager  den  fremmede  med  et  aabent  hjerte.  Tyve- 
rier hører  til  sjeldenhedeme ;  folket  har  en  rædsel  for  uret- 
færdighed. Og  disse  øboeres  mod  er  bleven  til  et  ordsprog. 

De  er  næsten  alle  smaa  af  vekst  med  meget  smukke  øine 
og  tænder.  De  er  nøisomme,  tilfredse  med  sine  fattige  kaar» 
med  sine  kastanier,  sine  oliven  og  med  at  drikke  det  vand,, 
der  flyder  i  deres  bække. 

Indtil  1770  havde  de  kun  en  eneste  myntsort.  Mændene 
bar  dragter  af  et  brunt  stof,  som  deres  hustruer  forfærdigede 
af  hjemmespundet  uld.  Vi  ved,  at  de  i  to  felttog  bød  fransk- 
mændene modstand  uden  at  eie  en  ordentlig  fæstning,  uden 
artilleri,  uden  krigsmateriel,  uden  penge.  Seirherrerne  talte 

med  høiagtelse  om  disse  modige  smaa  mænd,  klædte  i  sine 
brune  kapper,  som  modgangen  fandt  faste  og  rolige,  som  var 
hærdede  ligeoverfor  anstrengelser,  og  som  bar  de  største 
savn  uden  at  klage. 

Kvinderne  —  idetmindste  de  fra  landdistrikterne  —  gik 
iførte  lange  kjoler,  hvor  liv  og  skjørt  var  sammenhængende, 
samt  et  broderet  linned,  der  gik  op  til  halsen  og  bedækkede 
deres  barm;  de  var  altid  barhovedede  og  knyttede  et  tør- 
klæde under  hagen. 

De  maatte  gjøre  de  tungeste  arbeider;  endog  velstaaende 
borgerkoner  hentede  selv  vand  til  huset. 

Corsicanerne  foragtede  kvinden;  i  begyndelsen  af  dette 
aarhundrede  lod  man  hende  ude  blandt  folket  end  ikke  sidde 
ved  samme  bord  som  manden.  Jo  flere  sønner,  der  fødtes  i 
familien,  desto  rigere  troede  man  at  være;  og  forældrene 
viste  langt  større  kjærlighed  til  sine  sønner  end  til  døtrene. 

Paa  et  firkantet  torv  i  Ajaccio,  der  nu  bærer  navnet  „Place 
Letizia",  beboede  familien  Buonaparte  en  egen  bygning.  Den 
indeholdt  store,  rummelige  værelser  og  en  dansesal.  Efter 
corsicansk  skik  var  gulvene  indlagte  med  sekskantede,  røde 
stene;  husets  flade  tag  tjente  til  balkon. 

Man  tilbragte  vinteren  i  byen.  Men  om  sommeren  flyttede 
man  ud  til  „Villa  Milelli",  der  laa  tæt  ved  havet,  paa  veien 
til  øen  San  Guinieri,  omtrent  en  mil  fra  byen. 

Det  lille  hyggelige  landsted  laa  i  en  have,  hvor  oranger, 
myrter  og  roser  duftede  og  blomstrede.  Midt  i  den  skovrige 
bjergkjede,  der  strakte  sig  i  nærheden,  ragede  en  eneste 
steil,  nøgen  klippe  i  veiret.  Letizia  havde  forvandlet  en  hule 
i  klippen  til  en  hyggelig  pavillon;  i  denne  kjølige  grotte 
pleiede  Napoleon  at  studere,  naar  han  som  ung  officer  kom 
i  feriebesøg  fra  Frankrige. 

Husfruen  elskede  dette  sommeropholdsted.  Medens  bør- 
nene sov,  spadserede  hun  tidlig  om  morgnerne  i  havens 
skyggefulde  alléer;  og  under  den  stjerneklare  himmel,  om- 
bølget af  den  milde  aftenluft,  gik  hun  atter  der  og  lyttede 
til  havets  nære  brusen.  Aftentimerne  og  den  natlige  stilhed 
beroligede  hende  og  gjorde  hende  godt.  Den  vilde,  larmende 
børneflok  og  husets  pligter  gav  hende  ikke  et  øiebliks  ro 
under  dagens  tummel. 

Egtepairet  Buonaparte  var  langt  fra  at  være  rigt.  Frøken 
Ramolino,  der  gjaldt  for  at  være  formuende,  havde  medbragt 
i  egteskabet  omtrent  syv  tusinde  livres.  Men  denne  kapital 
stod  fast  i  et  hus  i  byen,  i  nogle  eiendomme  paa  landet  samt 
i  et  vinbjerg.  Carlo  eiede  mindre  end  sin  hustru.  Der  er 
ingen  overflod  af  pen- 
ge paaCorsica;  folket 
betalte  dengang,  som 
indtil  den  nye  tid,  sine 
skatter  og  forpagt- 
ningsafgifter med  na- 
turalier. 

Letizias  moder  og 
Buonapartes  onkel 
havde  fundet,  at  de 
to  unge  passede  for 
hinanden.  Men  i  vir- 
ligheden  kunde  man 
neppe  tænke  sig  to 
mere  modstridende 
naturer. 

Carlo  var  ærgjerrig 
og  utilfreds,  forfænge- 
lig og  pragtsyg.  Van- 
skelig kunde  man 
finde  en  mere  nøg- 
tern, beskeden  og  nøi- 
som  kvinde  end  Le- 
tizia;  hun  var  en  usammensat  natur,  ligefrem  og  helstøbt. 

Carlo  var  uordentlig  i  sine  økonomiske  forhold ;  han  skyede 
hverken  løgn  eller  list  for  at  skaffe  sig  penge,  som  han  atter 
letsindig  'ødslede  bort.  For  at  feire  sit  doktorat  gav  han  en 
fest,  som  kostede  seks  tusinde  livres,  —  omtrent  det  dob- 
belte af  hans  indtægter  i  et  aar!  Da  det  faldt  ham  vanskelig 
at  skaffe  disse  penge  tilveie,  tænkte  han  paa  at  sælge  hu- 
struens vinbjerg  „La  Sposata",  hvor  der  efter  Napoleons 
sigende  frembragtes  den  deiligste  vin. 

Letizia  hadede  ødselhed;  med  sin  udprægede  trang  til  uaf- 
hængighed frygtede  hun  mere  end  noget  andet  økonomisk  ruin. 

Carlo  var  pralende;  han  talte  med  en  velklingende,  men 
hul  strøm  af  ord.  Letizia  var  tænkende  og  ordknap. 

Hendes  mand  havde  sin  hjerne  opfyldt  af  planer;  hans 
længsel  søgte  stadig  nye  maal  uden  at  føre  noget  til  ende. 
Medens  han  arbeidede  paa  én  ting,  saa  han  i  aanden  noget 
helt  andet;  og  medens  han  arbeidede  paa  dette  andet,  tabte 
han  modet  og  søgte  hen  til  et  tredie.  Han  manglede,  kort 
sagt,  stadighed  og  udholdenhed. 

Letizia  var  derimod  langsommere  i  sin  opfatning,  men 
udholdende  til  det  yderste,  hvor  hun  havde  opgjort  sig  en 
mening  og  troede  paa  dens  rigtighed. 

Carlo  var  fritænker;  i  sin  ungdom  havde  han  offentlig- 
gjort vers  af  gudsbespotteligt  indhold.  Først  da  han  følte 
døden  nærme  sig,  blev  han  en  troende  kristen. 

Hans  hustru  var  hele  livet  en  from  katholik,  der  troede 
paa  Gud  og  tilbad  Madonna.  Hun  gav  alle  sine  døtre  ved 
daaben  navnet  Maria  og  viede  dem  saaledes  til  den  hellige 
jomfru.  Da  man  i  hendes  livs  aften  spurgte  hende,  hvordan 
det  var  muligt,  at  hun  havde  kunnet  bære  alle  skjebnens 
stød  og  tilskikkelser,  svarede  hun:  ,Jeg  har  baaret  alt,  fordi 
det  var  sendt  af  Gud!** 

Carlo  elskede  bordets  glæder  og  var  henfalden  til  vin. 
Letizia  var  uden  sans  for  velvære;  hun  drak  kun  vand, 
spiste  lidet  og  hurtig  og  foragtede  materielle  nydelser. 

Hendes  mand  var  stolt  af  sit  gamle  navn  og  satte  pris 
paa  sine  gamle  ahner.  Letizia  satte  mindre  pris  paa  den 
gamle  adel,  fra  hvilken  hun  havde  sit  udspring,  end  paa  at 
bevare  de  dyder,  som  hun  havde  faaet  i  arv.  Hun  følte  sig 
som  borgerinde  og  blev  ved  at  føle  sig  som  borgerinde, 
selv  efter  at  hun  var  bleven  en  keisers  moder  og  moder  til 
tre  konger.  — 

Buonaparte  var  en  af  de  første  paa  Corsica,  som  det  gik 
op  for,  at  øen  kunde  opnaa  umaadelige  fordele  ved  at  blive 
forenet  med  Frankrige. 

„Jeg  var  god  patriot  og  tilhænger  af  Paoli,  saa  længe  den 
nationale  regjering  varede,**  sagde  han.  „Denne  regjering 
eksisterer  ikke  mere;  vi  er  nu  blevne  franskmænd!  Kongen 
leve!** 

De  eksempler,  som  han  havde  seet  for  sig  i  sin  hustrus 

familie,  bestemte  ham  til  uden  dvælen  at  kaste  sig  i  seir- 
herrens  arme:  Hans  svigermoders  to  egtefæller,  Ramolino 
og  Fesch,  havde  begge  tjent  genueserne  med  fordel.  Han 
tænkte,  at  han  med  sine  juridiske  kundskaber  og  sit  kjend- 
skab  til  det  franske  sprog  maatte  kunne  opnaa  en  lønnende 
stilling  under  Frankrige. 

Snart  fik  han  ord  for  at  være  en  af  de  corsicanere,  der 
kunde  ansees  mest  tilbøielige  til  at  gjøre  franskmændene 
tjenester.  Det  er  ikke  meget  sandsynligt,  at  han  var  oprigtig 
i  sin  hengivenhed  for  det  nye  land;  denne  franskmand  fra 
dagen  forud  var  i  sit  inderste  neppe  overbevist  om,  at  øens 
uafhængighed  burde  underordnes  det  større  rig^s  interesser. 
Men  som  gift  mand,  med  en  børneflok,  der  aarlig  øgedes, 
uden  fast  stilling,  uden  store  indtægter,  og  med  smag  for 
store  udgifter,  vendte  han  sine  øine  mod  den  nye  regjering 
for  at  drage  den  fordel  af  den,  som  han  personlig  trængte. 

Han  forstod,  at  for  at  have  fremgang  ligeoverfor  denne, 
maatte  man  være  adelig.  I  Italien  havde  han  benyttet  sine 
adelstitler;  da  adelen  ikke  havde  nogensomhelst  forrettighed 
paa  Corsica,  havde  han  dog  aldrig  tidligere  gjort  sig  den 
ulei  lighed  at  tælle  graderne  eller  nærmere  at  studere  sit 
stamtræ. 

Nu  gjaldt  det  om  at  dokumentere  sin  rang.  Han  var  den 
første  paa  Corsica,  som  spekulerede  i  de  institutioner,  der 
findes  i  Frankrige  til  støtte  for  den  fattige  adel,  den  første, 
der  tænkte  over,  hvilke  gode  stillinger  man  nu  kunde  kom- 
me til  at  opnaa  som  adelsmand,  og  den  første,  som  tog  i 
betragtning,  at  den,  der  satte  sig  i  gunst  hos  den  franske 
guvernør,  vilde  faa  sin  belønning. 

Han  begyndte  med  at  smigre  kongens  kommissærer  paa 
oen.  Hvad  der  var  det  vigtigste  for  ham,  var  imidlertid  at 
vinde  guvernøren,  grev  Marboeuf.  I  begyndelsen  var  han 
ikke  ganske  sikker  paa,  at  dette  vilde  lykkes.  Franskmanden 
paa  sin  side  trængte  imidlertid  ogsaa  til  ham;  og  den  unge 
og  den  ældre  mand  blev  venner. 

Buonaparte  bevægede  sin  hustru  til  at  aflægge  et  besøg 
hos  greven,  som  modtog  hende  med  en  gammel  adelsmands 
hele  belevenhed.  Han  besøgte  fra  nu  af  ofte  advokatens  hus 
cg  tilbragte  mange  timer  i  fru  Letizias  selskab. 

Under-guvernøren,  grev  Rosel  de  Beaumanoir,  indbød  om 
aftnerne  tidt  de  adelige  familier  i  Ajaccio. 

Buonaparte  fulgte  stadig  indbydelsen.  Hans  hustru  der- 
imod, der  var  meget  bunden  af  sine  huslige  pligter,  og  som 
følte  sig  lidet  skikket  for  selskabslivets  uro,  viste  sig  sjeld- 
nere. 

Men  naar  hun  kom,  samlede  hun  alle  om  sig;  hendes 
indtagende  ansigt,  hendes  anstand  og  værdighed  fængslede 
opmerksomheden  fra  det  øieblik,  hun  traadte  ind. 

Onde  tunger  har  paastaaet,  at  hun  stod  i  et  kjærligheds- 
forhold  til  grev  Marboeuf ;  man  har  endog  sagt,  at  Napoleon 
var  frugten  af  denne  forbindelse. 

Rygterne  om  Letizias  letsindighed  udsprang  fra  det  parti, 
fra  hvilket  Carlo  Buonaparte  havde  løsrevet  sig:  saasnart 
han  havde  sluttet  sig  til  modstanderne,  søgte  man  skanda- 
løse grunde  til  hans  fremgang. 

Da  Napoleon  blev  født,  var  bekjendtskabet  mellem  hende 
og  guvernøren  ikke  indledet;  og  intetsomhelst  berettiger 
til  at  tro,  at  hendes  fiender  har  talt  sandhed.  Hendes  børn 
bærer  alle  fysiske  og  moralske  merker  efter  sin  herkomst: 
Alle  ligner  hverandre  af  karakter,  legeme  og  temperament; 
mange  af  dem  arvede  endog  faderens  sygdom. 

Den  corsicanske  advokat  havde  begyndt  med  at  gjøre  gu- 
vernøren tjenester;  han  modtog  paa  sin  side  værdifuld  støtte 
af  ham.  Carlo  besang  hans  offentlige  og  private  bedrifter 
paa  vers  og  prosa,  paa  italiensk  og  paa  latin.  Marboeuf  stod 
fadder  til  Louis  Buonaparte,  og  hans  portræt  blev  ophængt 
paa  hæderspladsen  i  familiens  salon. 

Han  var  paa  den  tid  seksti  aar;  Letizia  var  tyve  aar  gam- 
mel. Tiltrods  for  sine  aarlige  barselsenge  var  hun  fremdeles 
en  stor  skjønhed.  Men  hendes  skjønhed  var  af  den  kjølige 
art,  som  man  beundrer  mere  end  den  bedaarer.  Hos  denne 
kvinde  fandtes  ikke  spor  af  drømmen  eller  sentimentalitet. 
Stolt  og  streng  af  ansigt,  ganske  vist  ualmindelig  smuk,  men 
uafladelig  optaget  med  sin  husholdning,  næsten  altid  svan- 
ger, omgivet  og  beskyttet  af  sine  børn,  var  hun  hustru,  men 
ikke  elskerinde! 

Til  forsvar  for  hendes  dyd  tjener  det  desuden,  at  hun  i 
keiserdømmets  dage,  endnu  bestandig  i  besiddelse  af  skjøn- 

hed,  ingensinde  viste  spor  af  koketteri  og  aldrig  fandt  for- 
nøielse  i  samtale  med  hofmænd  eller  behag  i  den  store  ver- 
dens adspredelser. 

At  Marboeuf  beundrede  den  smukke  Letizia  er  derimod 
meget  sandsynligt.  Et  er  sikkert:  man  tiltroede  hende  stor 
magt  over  ham !  Naar  man  ønskede  at  opnaa  noget  hos  ham, 
bad  man  hende  ofte  om  at  gaa  i  forbøn.  Hendes  egne  slegt- 
ninge  var  ikke  de,  som  i  saa  henseende  plagede  hende  mindst. 
Som  keisermoder  fortalte  hun  følgende  historie  til  sine  hof- 
damer: 

Hun  havde  en  kvindelig  slegtning,  der  var  meget  svage- 
lig. Man  ventede  hver  dag,  at  hun  skulde  afgaa  ved  døden ; 
og  hun  havde  modtaget  alterets  sakramente  med  opbyggelig 
andagt. 

Fru  Buonaparte  stod  ved  hendes  seng.  Med  svag,  døende 
røst  bad  den  syge  sin  niece  om  at  benytte  den  indflydelse, 
som  hun  havde  hos  Marboeuf,  til  at  udbede  sig  en  gunst 
for  hende.  Næst  efter  at  komme  i  paradis  —  hvilket  hun 
hadede  ved  den  guddommelige  naade  —  ønskede  hun 
nemlig  intet  høiere,  end  at  hendes  støv  maatte  faa  hvile  i 
kjælderen  under  domkirken  i  Ajaccio  sammen  med  øens 
hellige  mænd,  som  dernede  afventede  opstandelsen. 

Letizia  vilde  ikke  afslaa  den  døendes  begjæring  og  ilede 
til  guvernøren.  Han  negtede  at  opfylde  ønsket,  da  det  stred 
mod  kirkens  ordensregler.  Dog  tillod  han  fru  Buonaparte  at 
give  sin  tante  haab  derom ;  og  denne  hensov  trøstet  og  lyk- 
kelig. 

„Nu,  da  hun  er  død,**  sagde  guvernøren,  „vil  det  være 
hende  ligegyldigt,  om  hun  kommer  i  besiddelse  af  det  for- 
trin, som  hun  udbad  sig.** 

Naar  fjerne  slegtninge  saaledes  misbrugte  den  yndest, 
hvori  hun  stod  hos  greven,  kan  man  forestille  sig,  at  hen- 
des egen  mand  ikke  tog  i  betænkning  at  udnytte  den.  Tak- 
ket være  Marbouefs  indflydelse  blev  Buonaparte  udnaevnt 
til  kongens  raadgiver  paa  øen.  Som  adelsmand  blev  han 
medlem  af  Corsicas  stænderforsamling.  Han  opnaaede  des- 
uden at  blive  medlem  af  det  udvalg  paa  tolv  personer,  som 
udøvede  magten  under  stændernes  fravær.  Endelig  gjorde 

han  sig  umage  for  og  opnaaede  virkelig  at  blive  mediem  af 
en  deputation,  der  sendtes  til  Frankrige. 

Efter  Ludvig  XV's  død  blev  Marboeuf  kaldt  til  den  nye 
konge.  Medens  han  var  fraværende,  styredes  øens  anlig- 
gender af  vicomte  Narbonne-Pelet,  der  søgte  at  undertrykke 
uafhængighedsaanden.  Ligeoverfor  regjeringen  i  Frankrige 
dadlede  han  høilydt  grevens  mildhed  mod  befolkningen;  og 
man  troede  almindelig,  at  han  vilde  blive  udnævnt  til  guver- 
nør i  hans  sted. 

Da  den  ovennævnte  deputation  kom  til  Frankrige,  ud- 
spurgte man  dens  medlemmer  om  Marboeuf  og  Narbonne. 
Buonaparte  talte  saa  varmt  den  gamle  greves  sag,  at  han 
beholdt  sin  stilling  tiltrods  for  sin  medbeiler. 

Men  ogsaa  Narbonne  havde  havt  sine  venner  og  tilhæn- 
gere; og  disse  talte  med  bittert  had  om  Carlo's  og  hans 
smukke  hustrus  forbindelse  med  guvernøren. 

Reisen  til  Frankrige  havde  bragt  Buonaparte  betydelige 
fordele.  Han  var  en  smuk  mand,  adelig,  intelligent  og  dan- 
net. I  de  franske  autoriteters  øine  havde  han  desudeq  et 
stort  fortrin  fremfor  sine  landsmænd:  han  kunde  fransk; 
meget  faa  af  de  franske  embedsmænd  forstod  nemlig  det 
italienske  sprog.  Ganske  vist  vrimlede  hans  skrivelser  af 
fremmede  udtryk  og  vendinger;  men  han  skrev  og  talte 
sproget  idetmindste  godt  nok  til,  at  man  forstod  ham. 

Kommen  til  Frankrige  havde  han  foreslaaet,  at  regjerin- 
gen skulde  anlægge  planteskoler  paa  øen;  og  han  havde 
opnaaet  at  blive  udnævnt  til  at  bestyre  dem.  Han  havde 
endvidere  udvirket,  at  der  skulde  anlægges  saltverker;  og- 
saa ledelsen  af  disse  foretagender  var  bleven  lagt  i  hans 
hænder. 

Men  hvor  meget  han  end  opnaaede,  saa  var  han  ikke  til- 
freds. Uafladelig  drømte  han  om  nye  foretagender,  som  vilde 
bringe  ham  større  fordele,  om  nye  planer,  der  vilde  skaffe 
ham  flere  indtægter,  om  stillinger,  der  kunde  sikre  ham  og 
hans  familie  en  glimrende  fremtid. 

Han  havde  samtidig  tyve  foretagender  i  sit  hoved,  som 
skulde  sættes  igang  til  hans  private  fordel  og  paa  statens 
bekostning,  og  som  han  vilde  lede.  Han  skrev  brev  paa  brev, 
bønskrift  paa  bønskrift,  ydmyg,  hvor  det  var  ham  magtpaa- 

liggende  at  opnaa  noget,  næsten  hovmodig,  hvor  han  troede 
at  være  i  besiddelse  af  et  skin  af  ret. 

Ikke  blot  ligeoverfor  den  franske  stat,  ogsaa  paa  andre 
omraader  var  han  ustanselig  paafærde  for  at  mele  sin  kage. 
Men  naar  han  havde  opnaaet  noget,  slængte  han  det  fra  sig  . 
for  at  jage  efter  noget  andet,  som  han  muligens  kunde  faa. 

Han  indviklede  sig  i  utallige  processer.  Fra  dag  til  dag 
forværredes  hans  økonomiske  stilling;  og  hans  hustru  saa 
fremtiden  imøde  med  megen  bekymring. 

En  proces  mod  jesuiteme  om  eiendommen  Milelli,  som 
han  havde  arvet  efter  sin  bedstefader,  drog  i  langdrag  og 
medførte  betydelige  udgifter,  skjønt  han  kun  havde  lidet  haab 
om  at  vinde  den. 

Saaret  forfængelighed  plagede  ham,  og  hans  hovmod  led 
under  de  fattige  kaar  i  hans  hus.  Han  bar  allerede  spiren  i 
sig  til  den  mavesygdom,  hvoraf  han  skulde  dø;  hans  uro, 
den  stadige  omflakken  i  hans  idéer,  hans  tiltagende  nervø- 
sitet, hans  idelige  reiselyst  var  maaske  delvis  en  følge  af 
denne  sygdom. 

Under  paaskud  af  at  realisere  en  eller  anden  ny  drøm 
reiste  han  til  Genua,  til  Pisa,  Firenze,  San  Miniato,  Rom,  Ba- 
stia,  Corte,  Marseille,  Versailles,  altid  i  hast  og  med  hovedet 
fuldt  af  planer,  altid  pisket  af  nødvendigheden  for  at  skaffe 
penge  til  sine  store  personlige  behov. 

Sin  hovedstation  havde  han  i  Ajaccio;  og  familien  voksede. 

Hans  hustrus  tilværelse  var  ikke  lys.  Midt  under  sine 
svangerskab  maatte  hun  bære  den  daglige  omsorg  for  de 
mange  børn,  for  sin  svigermoder  og  for  sin  mands  vanføre 
onkel  Lucien,  som  var  flyttet  til  dem.  Han  havde  været  syg 
af  gigt  fra  sit  to  og  tretiende  aar  og  var  sluttelig  bleven 
lam;  og  han  var  grætten  og  fordringsfuld. 

Medens  vanskelighederne  steg,  varetog  Letizia  den  hus- 
lige gjerning  og  tog  paa  sine  skuldre  en  stor  del  af  dets 
tunge  økonomiske  byrder.  Naar  hendes  mands  ødsle  indfald 
ikke  medførte  deres  fuldstændige  ruin,  skyldtes  det  sikker- 
lig  hende. 

Hun  var  sparsommelig  i  aller  høieste  grad,  og  hun  var 
nødt  til  at  være  det!  Den  lille  rest  af  penge,  som  ikke  med- 
gik til  hendes  mands  reiser,  holdt  onkel  Lucien  sin  haand 

over;  han  puttede  dem  ind  i  sin  egen  kasse  og  gjemte  nøg- 
lerne  til  den. 

Med  hensyn  til  alt,  hvad  der  laa  indenfor  hendes  huslige 
rige,  sparede  hun  derfor  med  en  iver,  der  ofte  er  bleven 
.  betegnet  som  gjerrighed,  men  som  finder  sin  undskyldning, 
naar  man  senere  ser  hende  øse  penge  ud  ved  enhver  lei- 
lighed,  hvor  hendes  børns  fremtid  er  med  i  spillet,  ser  hen- 
de færdig  til  at  ofre  sit  møisommelig  sammenskrabede  gods 
for  deres  frihed,  deres  ære  eller  lykke. 

Vi  ved,  at  børnenes  opdragelse  helt  og  holdent  hvilede  i 
hendes  haand,  og  at  hun  opfyldte  sine  moderpligter  med 
kjærlighed,  men  ogsaa  med  strenghed. 

Hendes  børn  voksede  op,  udstyrede  med  en  fortræffelig 
helbred.  Men  hun  havde  ikke  tid  til  at  henfalde  i  beundring 
over  deres  sundhed  og  skjønhed,  næsten  ikke  tid  til  at  glæde 
sig  over  deres  voksende  intelligens,  optaget  som  hun  var  med 
at  skaffe  dem  mad  og  klæder  og  med  at  holde  orden  i  huset. 

Ligeoverfor  dem  alle  udøvede  hun  en  uindskrænket  magt; 
i  sin  mands  affærer  blandede  hun  sig  derimod  aldrig.  Det 
var  hans  pligt  at  skaffe  pengene  tilveie;  han  havde  derfor 
ret  til  at  disponere  over  dem.  Længe  før  hendes  tid  havde 
skikke  og  traditioner  paa  Corsica  gjort  hustruen  til  mandens 
underdanige;  kritik  over  egteherrens  handlemaade  havde  fra 
gammel  tid  været  corsicanerinden  forbudt.  Fru  Letizia  re- 
flekterede ikke  over,  hverken  hvorfor  det  var  saaledes  eller 
om  det  burde  være  saaledes;  hun  bøiede  sig  under  aaget 
og  følte  ikke  dets  vegt. 

Børneflokken,  der  blev  større,  skaffede  hende  mere  og  mere 
arbeide.  Hun  forlod  tilsidst  ikke  sit  hus  uden  for  at  gaa  i 
kirke  om  søndagen.  Selv  siger  hun:  „Min  nærværelse  i 
hjemmet  var  nødvendig  for  at  holde  mine  børn  i  tømme, 
saalænge  de  var  smaa."  Hun  vedbliver:  ,Jeg  ved,  at  sand 
kristendom  forpligter  til  at  gaa  i  kirke  hver  dag,  og  at  man 
navnlig  ikke  bør  undlade  det  hver  festdag.  Dog  tror  jeg  ikke 
kirken  fordrer,  at  mennesker,  der  er  stillede  i  spidsen  for 
store  foretagender,  og  familiemødre  skal  spilde  en  stor  del 
af  sin  dag  udenfor  hjemmet  i  ugens  løb.  Dette  vilde  afbryde 
arbeidets  regelmæssige  gang.  Man  vilde  derved  gjøre  sig 
skyldig  i  langt  større  synd  mod  Gud  paa  grund  af  de  upas- 

sende  ting,  som  kunde  foregaa,  naar  familiens  overhoved 
var  fraværende." 

At  føde  børn  samt  en  regelmæssig  pligtopfyldelse  i  hjem- 
met betragtede  hun  som  den  naturligste  ting  af  verden. 
Hendes  svangerskab  stansede  hende  ikke  i  de  arbeider,  der 
paahvilede  hende;  en  forestaaende  nedkomst  gjorde  hende 
heller  ikke  synderlig  bekymret.  Hendes  smaa  kom  til  verden ; 
og  hun  ammede  dem  selv,  naar  hun  havde  tid.  Fandt  hun, 
at  hendes  tid  ikke  tillod  det,  sendte  hun  bud  efter  en  fiskers 
eller  hyrdes  kone,  for  at  hun  kunde  gjøre  det  i  hendes  sted. 
Dette  hindrede  hende  dog  ikke  fra  i  alle  andre  henseender 
at  vaage  ligesaa  nøie  over  den  mindste,  som  over  de  øvrige 
børn. 

Sin  største  ømhed,  sin  varmeste  omsorg  skjenkede  hun 
det  barn,  som  trængte  hende  mest.  Hun  betragtede  sine 
børns  ulykker  som  sygdomme  og  ansaa  det  altid  for  sin 
moderlige  pligt  at  trøste  dem  under  disse,  hvad  der  end 
kunde  være  grunden  til,  at  ulykken  var  kommen. 


VI 

Josephs  og  Napoleons  afireise  til  Frankrige.  —  Napoleon  i  Brienne.  — 

Letizias  besøg.  —  Tiltagende  økonomiske  vanskeligheder.  —  Carlo  Buona- 

partes  sygdom  og  død. 


Foruden  af  de  ældre  medlemmer  bestod  familien  Buona- 
parte  i  december  maaned  1778  af  Joseph,  Napoleon,  Lucien 
(født  1775),  Maria-Anna  (født  1777)  og  Ludvig  (født  1778). 

De  økonomiske  vanskeligheder  blev  stedse  mere  alvor- 
lige. Guvernøren  gav  egteparret  et  nyt  bevis  paa  sin  bevaa- 
genhed,  idet  han  bevægede  sin  nevø,  erkebispen  af  Autun, 
til  at  give  Joseph  Buonaparte  friplads  i  sin  bys  gymna- 
sium og  Napoleon  Buonaparte  friplads  i  militærskolen  i 
Bnenne.  Han  forskaffede  ogsaa  Joseph  Fesch  en  friplads  i 
seminariet  i  Aix  og  vedblev  overhovedet  at  gjøre  familien 
mange  tjenester. 

Faderen  fulgte  sine  to  sønner  til  Frankrige;  han  var  for 
anden  gang  medlem  af  en  corsicansk  deputation. 

For  gutterne  var  det  ingen  hjertesorg  at  forlade  hjemmet; 
de  to  brødre  reiste  fra  smaa  og  trange  forhold  ud  mod  det 
nye,  ukjendte,  ud  mod  eventyret,  maaske  mod  lykken.  De 
reiste  sammen  med  en  fader,  der  kunde  være  elskværdig- 
heden selv.  De  havde  blot  set  ham  med  mellemrum  i  hjem- 
met; men  hans  ankomst  havde  pleiet  at  oplive  deres  ens- 
formige tilværelse.  Hver  gang  han  viste  sig,  var  der  bleven 
givet  fester  og  selskaber  i  deres  ellers  lukkede  hus. 

Han  forlod  dem  ved  ankomsten  til  Autun.  Endnu  var  det 
dog  nok  for  brødrene,  at  de  var  sammen;  de  trøstede  hin- 
anden gjensidig,  naar  hjemlængselen  begyndte  at  indfinde 
sig.  Men  efter  fem  maaneders  forløb  begyndte  livets  alvor 
for  dem  begge,  da  Joseph  blev  alene  tilbage,  idet  den  ni- 
aarige  Napoleon  sendtes  videre  til  Brienne. 

I  begyndelsen  af  sit  ophold  i  militærskolen  følte  den 
lille  gut  en  frygtelig  hjemve.  Han  længtede  efter  den  corsi- 
canske  himmels  skjønhed  og  klimaets  varme.  Flyttet  hen  til 
det  triste  og  haarde  Champagne  tænkte  han  med  smerte 
paa,  at  han  mindst  i  seks  aar  skulde  være  borte  fra  den 
kjære  ø,  der  var  indgravet  i  hans  hjerte.  Fortvivlet  ud- 
raaber  han:  „At  maatte  undvære  det  værelse,  hvor  man 
er  født,  og  den  have,  hvori  man  har  løbet  rundt  i  sin  barn- 
dom, ikke  længer  at  have  noget  fædrenehus,  det  er  ikke 
længer  at  have  noget  fædreneland!" 

Hans  skolekamerat  Bourienne  fremstiller  ham  i  sine  me- 
moirer som  et  alvorligt,  taust,  indesluttet  barn,  som  ikke 
blander  sig  mellem  kameraterne  og  ikke  tager  del  i  deres  lege. 

Saasnart  fritimen  slog,  løb  han  ned  i  bibliotheket  og  ka- 
stede sig  over  historiske  verker,  især  over  Plutark. 

Den  mørke,  melankolske  Napoleon,  der  neppe  kunde  ud- 
trykke sig  paa  fransk,  der  var  liden  af  vekst,  med  et  syge- 
ligt ydre,  betragtede  sig  som  en  fremmed  i  Frankrige; 
han  havde  sikkert  ingen  forudfølelse  af  sin  fremtidige  stor- 
hed. 

Han  blev  ved  at  læse  de  bønner  i  det  italienske  sprog, 
som  hans  moder  havde  lært  ham.  Dette  behagede  enkelte 
af  hans  lærere,  f.  eks.  abbed  Dupuy,  der  fattede  hengivenhed 

for  ham  og  gav  ham  adgang  til  sit  bibliothek.  Men  hans 
kamerater  betragtede  hans  religiøse  vaner  som  skinhellig- 
hed. De  plagede  og  spottede  ham:  de  gjorde  nar  af  hans 
daarlige  holdning,  hans  drømmende  udtryk,  af  hans  sprog, 
hans  fornavn  og  af  hans  fødeland,  det  undertvungne  Cor- 
sica.  De  spottede  det  tarvelige  udstyr,  som  han  havde  bragt 
med  fra  hjemmet;  de  drog  hans  adelskab  i  tvivl  og  haanede 
hans  faders  fattigdom.  Lærere  og  elever  endte  med  at  nære 
samme  antipati  for  den  besynderlige  gut,  som  levede  et 
slags  eneboerliv  iblandt  dem;  kort  sagt,  den  lille  Napoleon 
blev  skolens  skabbede  faar. 

Jeg  vil  gjøre  dine  franskmænd  alt  det  onde,  jeg  kan," 
sagde  han  ofte  til  Bourienne. 

Vennen  søgte  at  berolige  ham. 

„Du  gjør  ikke  nar  af  mig,"  svarede  han  da;  „du  holder 
af  mig!" 

Dette  barn  paa  ni  aar  begyndte  her  kampen  for  livet. 
Vanskelig  som  han  havde  for  at  knytte  sig  til  andre,  uelsk- 
værdig og  lidet  tiltrækkende,  uden  en  landsmand  for  hvem 
han  kunde  gjøre  sig  forstaalig  og  med  hvem  han  kunde  tale 
om  sit  fædreland,  var  han  fordømt  til  ensomhed.  Midt  mel- 
lem fiendtlige  medelever  og  temmelig  uvidende  lærere  var 
han  underkastet  en  disciplin,  som  oprørte  hans  aand,  og  en 
levevis,  som  oprørte  hans  legeme. 

Som  straf  for  en  ubetydelig  forseelse  forordnede  en  af 
hans  lærere  en  dag,  at  han  skulde  knæle;  i  denne  stilling 
skulde  han  indtage  sit  maaltid.  Han  vilde  ikke,  men  læreren 
tvang  ham  til  at  bøie  knæ. 

Gutten  blev  bleg  som  et  lig  og  skjalv  over  hele  kroppen. 
Ude  af  sig  selv  af  fortvivlelse  lukkede  han  sine  øine;  med 
det  indre  blik  rettet  mod  hjemmet  paa  klippe-øen  skreg  han 
med  hjerteskjærende  røst: 

„Moder!  Min  moder!  Du  har  sagt  mig  det:  Man  knæler 
ikke  for  menneskene;  man  knæler  kun  for  Gud!" 

Udefra  var  der  ingen  hjælp  at  vente;  til  at  holde  sig  oppe 
havde  han  kun  sin  egen  følelse  af  pligt  og -sin  ærgjerrighed. 
Han  lukkede  sig  inde  i  sig  selv  med  sine  erindringer  og 
sine  drømme;  og  efter  aars  forløb  havde  han  endnu  ikke 
fundet  sig  tilrette. 

Da  Letizia  havde  bragt  sin  næstældste  datter  til  verden, 
den  for  sin  skjønhed  berømte  Maria-Paoletta  (født  den  25de 
marts  1780),  ønskede  hun  meget  at  gjense  sine  sønner  i 
Frankrige.  Hun  og  hendes  mand  besluttede  at  ledsage  Lu- 
cien  til  Autun  og  derfra  at  reise  til  Brienne  for  at  besøge 
Napoleon. 

Moderen  frygtede  for  at  finde  ham  syg;  hun  var  forbe- 
redt paa  at  finde  ham  forandret.  Hvad  hun  havde  ventet« 
blev  overtruifet  af  virkeligheden.  Hun  vilde  neppe  tro  sine 
egne  øine,  da  hun  saa  ham  igjen,  og  det  varede  flere  mi- 
nutter, inden  hun  kjendte  ham.  Saa  forfærdet  blev  hun  over 
hans  magerhed,  at  hun  i  første  øieblik  paastod,  at  han  var 
bleven  forbyttet. 

Napoleon,  som  taler  om  dette  paa  St.  Héléna,  tilføier: 

»Jeg  var  virkelig  meget  forandret.  Jeg  benyttede  fritimerne 
til  at  arbeide;  og  mine  nætter  gik  ofte  hen  med  at  tænke 
paa  dagens  studier.  Min  natur  kunde  ikke  udholde,  at  jeg 
ikke  lige  fra  begyndelsen  skulde  være  den  første  i  klassen. 

—  Min  moder  var  dengang  ni  og  tyve  aar  gammel;  hun  var 
smuk  som  en  engel. "*  („Belle  comme  les  amours**.) 

Paa  denne  første  reise  til  Frankrige  vakte  fru  Buonaparte 
overordentlig  opsigt  paa  grund  af  sin  skjønhed.  Hvor  hun 
viste  sig,  kaldte  man  hende  kun:  „den  skjønne  corsicaner- 
inde". 

Hun  hørte  dette  og  sagde  beskedent: 

„De  af  mit  lands  kvinder,  som  kan  kaldes  smukke,  er  for 
tiden  paa  Corsica." 

Paa  Corsica  fandtes  der  imidlertid  i  hin  periode  en  ene- 
ste kvinde,  hvis  skjønhed  kunde  sammenlignes  med  hendes, 

—  en  frøken  Baciocchi,  søster  af  hendes  senere  svigersøn. 
1782  fødtes  Carlo  og  Letizias  yngste  datter  Maria  An- 

nunziata,  der  blev  dronning  af  Neapel.  Samme  aar  for- 
skaffede grev  Marboeufs  mellemkomst  Maria-Anna  Buona- 
parte en  friplads  i  madame  de  Maintenons  berømte  opdra- 
gelsesanstalt St.  Cyr. 

Forældrene  vilde  paa  næsten  ethvert  andet  tidspunkt 
utvivlsomt  have  hilset  efterretningen  om  denne  begunstigelse 
med  glæde.  Men  de  befandt  sig  i  en  saa  forfærdelig  penge- 
forlegenhed, at  de  næsten  ikke  vidste  udvei  til  at  muliggjøre 

hendes  reise  ti!  Frankrige.  Høsten  havde  slaaet  feil;  og  Buo- 
naparte  havde  tidligere  optaget  saa  mange  laan  paa  deres 
landsted  Milelli  og  paa  deres  øvrige  eiendomme,  at  det  viste 
sig  umulig  for  ham  at  opdrive  flere  penge. 

Den  kraftige  og  modige  Letizia  opbød  alt  for  at  klare  de 
daglige  forpligtelser;  hun  var  nødt  til  at  gjøre  overnaturlige 
anstrengelser  med  hensyn  til  huslig  økonomi.  Men  disse 
timer  fulde  af  angst  for  det  daglige  brød  satte  merker  i  hen- 
des sjæl.  Armoden,  som  hun  saa  længe  havde  frygtet,  havde 
uafvendelig  taget  sæde  i  hendes  hus;  og  hun  saa  —  maaske 
for  første  gang  —  at  den  mand,  som  hun  havde  troet  at  kun- 
ne støtte  sig  til,  ingen  støtte  kunde  være. 

Eftersom  fattigdommen  voksede,  viste  Buonaparte  mere 
og  mere  sin  svage  karakter.  Han  forsømte  mere  og  mere  sine 
forretninger,  og  mere  og  mere  hengav  han  sig  til  overdreven 
nydelse  af  vin. 

1783  i  Ajaccio  kom  den  sygdom  til  et  første,  voldsomt 
udbrud,  der  to  aar  senere  skulde  lægge  ham  i  en  tidlig  grav. 
Takket  være  hans  hustrus  omhyggelige  pleie  blev  han  dog 
atter  bedre.  Pengenød  og  sygelighed  tvang  ham  nu  til  at 
holde  sig  mere  hjemme.  Det  var  bitre,  sørgelige  tider  for 
mand  og  hustru.  Livet  havde  hidtil  for  Letizia  været  ar- 
beide,  møie  og  sparsommelighed ;  at  søge  at  skjule  armoden 
blev  fra  nu  af  begges  maal. 

Napoleon  havde  bestaaet  en  glimrende  afgangseksamen. 
Efter  at  have  tilbragt  mellem  fem  og  seks  aar  paa  skolen  i 
Brienne,  overflyttedes  han  (1784)  til  militærskolen  i  Paris. 

Det  urolige  reiseblod  jog  hans  fader  for  sidste  Gang  over 
havet.  Den  tidligere  omtalte  Rosel  de  Beaumanoir  laante 
ham  fem  og  tyve  guldstykker  for  at  han  kunde  raadspørge 
en  fransk  læge  med  hensyn  til  sin  sygdom.  Fire  aar  efter, 
da  denne  ven  vendte  tilbage  til  sit  fædrenehjem  i  Nor-  ' 
mandiet,  vilde  Letizia  sælge  sit  sølvtøi  for  at  betale  sin 
mands  gjæld.  Beaumanoir  svarede  hende  forbindtlig,  at  hun 
kunde  betale  ham  engang  senere,  naar  det  faldt  hende 
beleiligt.  Kommen  til  ære  og  magt  erindrede  hun  denne 
tjeneste,  og  keiser  Napoleon  belønnede  ham  rigelig  for 
den.  — 

Buonaparte  var  for  svag  til  at  kunne  foretage  reisen  al* 

ene;  han  forlod  Corsica  ledsaget  af  sin  søn  Joseph  og  sin 
unge  svoger,  abbed  Fesch. 

Han  havde  levet  paa  reiser,  og  han  skulde  dø  paa  en 
reise.  Overfarten  over  søen  forværrede  hans  tilstand  og 
tvang   ham    til  at  stanse  i   Montpellier.   De  mavelidelser. 


LETIZIA  RAMOLINO  BONAPARTE  39 

som  længe  havde  plaget  ham,  traadte  nu  frem  i  forsterket 
grad. 

Den  læge,  som  han  henvendte  sig  til,  opdagede,  at  han 
led  af  en  kræftsvulst,  og  han  gav  ham  intet  haab  om  be- 
dring. Hans  hustru  bar  paa  den  tid  sin  yngste  søn  under  sit 
hjerte.  Buonaparte  forbød  sin  søn  saavelsom  sin  svoger  at 
lade  nogen  foruroligende  efterretning  naa  hen  til  hende. 

Han  havde  i  Montpellier  taget  bolig  i  en  tarvelig  og  bil- 
lig gjestgivergaard.  Men  Letizias  ungdomsveninde  fru  de 
Permon  boede  heldigvis  i  denne  by,  hvor  hendes  mand 
havde  en  høi  embedsstilling. 

Hr.  og  fru  Permon  indbød  den  syge  til  at  være  gjest  i 
deres  hus.  Han  fandt  her  et  større  velvære  end  i  det  lille 
hotel,  og  forandringen  af  bolig  virkede  velgjørende  paa  hans 
tilstand. 

Et  glimt  af  selskabsmanden  fra  tidligere  dage  dukkede 
op.  Han  fortalte  episoder  fra  sine  ungdomsophold  i  Rom  og 
Pisa,  scener  fra  corsicanemes  frihedskrig;  og  han  udtrykte 
vedblivende  sin  beundring  for  Paoli. 

Han  talte  ogsaa  om  sin  hustrus  dyder,  om  hendes  moder- 
lige omsorg  for  den  store  børneflok,  om  hendes  heltemodige 
optræden  under  uafhængighedskampen.  Han  følte  sig  endog 
saa  vel,  at  han  kunde  skrive  til  hende,  at  han  haabede  at 
blive  rask. 

Men  efter  en  kort  bedring  begyndte  sygdommen  at  gaa 
fremad  med  kjæmpeskridt.  Han  plagedes  af  opkastninger; 
det  faldt  ham  vanskeligere  og  vanskeligere  at  tage  næring 
til  sig.  Han  resignerede  endelig  ligeoverfor  tanken  paa  en 
forestaaende  død. 

Paanyt  udtalte  den  syge  ønsket  om,  at  man  ikke  skulde  for- 
urolige hans  hustru  ved  at  meddele  hende  det  betænkelige 
i  hans  tilstand;  han  vilde  ikke,  at  hun  skulde  forlade  sine 
smaa  børn  for  at  komme  til  ham. 

Med  ømhed  og  uro  talte  han  om  sin  uforsørgede  familie; 
om  Napoleon  sagde  han: 

Jeg  er  sikker  paa,  at  han  vil  bane  sig  en  vei.  —  Men 
jeg  vil  ikke  faa  se  det!" 

Buonaparte  havde  fra  ungdommen  været  fritænker.  Da 
han  følte,  at  døden  nærmede  sig,  angrede  han  det  bitterlig. 

Han  lod  sognepræsten  ti!  kirken  St.  Denis  kalde  til  sig  og 
modtog  ydmyg  alterets  sakramente. 

Hans  sidste  tanker  gjaldt  hans  hustru  og  børnene. 

„Min  søn,"*  sagde  han  til  Joseph,  der  knælede  ved  hans 
leie  og  græd,  „følg  mit  eksempel  og  tro  paa  Gud!  Men  vogt 
dig  før  at  efterligne  min  ungdoms  førvildelser.  Vær  dine 
brødres  veiviser  og  beskytter  og  dine  søstres  ven!  Skjenk 
din  ulykkelige  moder  den  kjærlighed  og  ærefrygt,  som  du  i 

enhver  henseende  er  hende  skyldig! Jeg  vilde  saa 

gjeme  have  gjenset  min  kjære,  lille  Napoleon.  Det  synes 
mig,  som  om  hans  kjærtegn  vilde  have  mildnet  mine  sidste 
lidelser;  men  Gud  har  ikke  tilladt  det!** 

Som  om  han  havde  en  forudfølelse  af,  at  det  var  denne 
søn,  der  vilde  blive  familiens  fremtidige  hoved,  raabte  han 
gjentagne  gange:  „ Napoleon !"* 

Et  øieblik  før  han  gik  bort,  hørte  man  ham  hviske  i  sine 
feberfantasier:  „Hvor  er  Napoleon?  Hvorfor  kommer  ikke 
Napoleon  med  sit  store  sværd  for  at  forsvare  sin  fader?" 

Efter  tre  maaneders  sygeleie  døde  han  den  24de  februar 
1785  klokken  syv  om  aftenen  i  sin  ældste  søns  arme.  Ved 
fodenden  af  sengen  stod  den  unge  abbed  Fesch  og  hr.  og 
fru  de  Permon. 

Napoleons  fader  var  sandsynligvis  mellem  38  og  39  aar 
gammel,  da  han  døde.  Han  stededes  til  hvile  i  Montpellier; 
kun  faa  fulgte  ham  til  graven. 


VII 

Efter  faderens  død.  —  Brev  fra  Napoleon  til  moderen.  —  Hendes  karakter- 
styrke. —  Erkediakonen  Lucien  dør. 


Efter  begravelsen  vendte  Joseph  Buonaparte  og  abbed 
Fesch  tilbage  til  Corsica  for  at  bringe  Letizia  budskabet 
om  hendes  mands  død. 

Faa  maaneder  tidligere  (november  1 784)  havde  hun  skjen- 
ket  sit  yngste  barn  livet,  Jérdme,  der  født  saa  kort  inden 
faderens  bortgang  kom  til  at  staa  hendes  hjerte  særlig  nær. 

Hun  var  ikke  blind  for,  at  Buonaparte  havde  været  en 
daarlig  fader  og  egtemand;  men  hun  betragtede  ham  som 
mere  letsindig  end  strafværdig,  og  hun  sørgede  dybt  over  ham. 
Denne  endnu  unge  corsicanerinde  havde  en  sterk  sjæl.  Hun 
forsonede  sig  med  alt,  fordi  hun  saa  livets  tilskikkelser  som 
bud  fra  det  høie;  uden  at  knurre  eller  diskutere  modtog 
hun  dem  som  sendte  fra  en  almægtig  vilje,  der  ordner  alt. 

Venner  raadede  hende  til  at  gifte  sig  for  anden  gang. 

Endnu  var  hun  ung  og  smuk  nok  til  at  kunne  finde  lei- 
lighed  dertil  tiltrods  for  sine  tretten  barselsenge,  hvoraf  der 
var  otte  børn  i  live,  og  tiltrods  for  sin  mindre  gode  økono- 
miske stilling. 

Men  hun  havde  ikke  været  saa  lykkelig  i  sit  første  egteskab, 
at  hun  kunde  ønske  at  indgaa  et  nyt;  heller  ikke  vilde  hun 
lægge  over  paa  en  andens  skuldre  det  vanskelige  hverv  at 
sørge  for  hendes  børns  fremtid. 

Selv  tog  hun  den  faste  beslutning  at  ofre  sig  helt  og  hol- 
dent for  dem;  hun  glemte  sin  egen  sorg  for  at  trøste  dem. 

Hendes  karakter  havde  altid  været  pligtopfyldende;  nu 
forsagede  hun  verden  ganske.  „Ladt  tilbage  uden  egtefælle, 
uden  støtte,  var  min  moder  nødsaget  til  af  tage  ledelsen  af 
forretningerne  i  sin  egen  haand,*'  sagde  Napoleon  paa  St. 
Héléna.  „Men  byrden  oversteg  ikke  hendes  kræfter.  Hun 
besørgede  alt,  ordnede  alt  med  en  klogskab,  en  forudseen- 
hed, som  man  hverken  kunde  vente  af  hendes  kjøn  eller  af 
hendes  alder." 

Medens  hun  ganske  alene  havde  at  kjæmpe  mod  tusinde 
vanskeligheder,  lagde  der  sig  et  skjær  af  haardhed  over 
hendes  smukke  og  rene  træk.  Men  hendes  blik  vandt  i  klar- 
hed, hvad  det  tabte  i  mildhed. 

Faderens  død  forandrede  familiens  planer.  Joseph,  der 
først  havde  tænkt  paa  at  blive  præst,  havde  senere  ønsket 
at  blive  ingeniør.  Ogsaa  dette  maatte  nu  opgives:  han  blev 
hjemme  for  at  støtte  sin  moder.  Han  hjalp  hende  med  at 
administrere  familiens  eiendomme  og  at  føre  tilsyn  med  de 
arbeider,  som  for  statens  regning  var  paabegyndte  i  saltver- 
keme  og  i  de  to  planteskoler.  Samtidig  studerede  han  for 
at  tage  sine  eksamener  og  blive  juridisk  embedsmand  paa 
øen. 

Napoleon  skrev  efter  sin  faders  død  ti!  Letizia: 

Paris,  dCTi  29de  marts  1785. 

„Min  dyrebare  moder! 

Nu  da  tiden  en  smule  har  t>eroliget  det  første  udbrud  af 
Deres  smerte,  iler  jeg  med  at  bevidne  Dem  min  taknemme- 
tighed  for  den  godhed,  som  De  altid  har  vist  mig. 

Trøst  Dem,  min  dyrebare  moder!  Omstændighederne  paa- 
byder det!  Vi  vil  fordoble  vor  ømhed  og  taknemmelighed 
og  være  lykkelige,  dersom  vi  ved  vor  lydighed  i  nogen  grad 
kan  give  Dem  erstatning  for  tabet  af  en  elsket  egtefælle.*  — 

Som  barn  havde  han  levet  lidet  sammen  med  sin  fader; 
i  de  sidste  seks  aar  i  Brienne  havde  han  seet  ham  en  ene- 
ste gang  paa  en  times  besøg  sammen  med  moderen.  Han 
havde  egentlig  slet  ikke  kjendt  ham,  kun  dannet  sig  et  fan- 
tasi-billede af  ham.  Han  kunde  umulig  føle  den  kjærlighed 
til  ham,  der  skabes  af  det  daglige  samvær;  og  hans  død 
kunde  ikke  foraarsage  ham  nogen  dyb  smerte. 

Derimod  følte  han  sterkt  de  forpligtelser,  som  nu  vilde 
falde  over  paa  hans  skuldre  i  omsorgen  for  den  store  og 
forgjældede  familie.  Medens  den  ældste  broder  hjalp  mo- 
deren med  forretningerne  paa  Corsica,  overtog  han  at  sende 
ansøgninger  til  ministrene.  Kun  seksten  aar  gammel  var  det 
ham,  der  søgte  fripladse  for  sine  brødre.  Han  gjorde  det 
uden  at  beklage  sig  og  uden  at  blive  træt;  han  gjorde  det 
med  en  haardnakkethed  og  i  en  herskertone,  som  han  al- 
drig kunde  frigjøre  sig  for,  selv  ikke  hvor  han  havde  behøvet 
at  være  smidig  og  ydmyg  for  at  vinde  fremgang. 

Imidlertid  kjæmpede  Letizia  for  at  holde  familien  oppe. 
Selv  syede  og  vaskede  hun  alt  børnenes  tøi.  Da  et  onde  i 
fingeren  en  tidlang  hindrede  hende  i  at  gjøre  det,  saa  hun 
sig  endelig  nødsaget  til  at  tage  et  tyende;  men  hun  betalte 
hende  kun  tre  francs  hver  maaned. 

I  hvor  høi  grad  hun  manglede  penge,  vilde  man  ikke 
kunne  gjøre  sig  begreb  om,  dersom  man  ikke  havde  fundet 
fragmenter  af  nogle  breve,  som  viser  det.  I  et  af  disse  kla- 
ger Napoleon  over,  at  hun  ikke  har  givet  ham  igjen  seks 
francs,  som  han  havde  laant  hende;  i  et  andet  taler  han 

om  tre  francs,  som  hun  har  laant  af  ham.  Hun  syede  egen- 
hændig hans  linned  og  alle  hans  klæder;  men  for  hver 
mindste  pakke  maatte  han  forud  sende  hende  penge  for  porto 
til  Frankrige. 

Enken  Buonaparte  modtog  af  den  franske  stat  en  pension, 
der  neppe  var  tilstrækkelig  til  at  hun  med  største  sparsom- 
melighed kunde  opdrage  sine  børn. 

Hendes  ven  Marboeuf  havde  hjulpet  hende  til  denne;  det 
var  en  af  de  sidste  tjenester,  som  han  ydede  hende.  Den 
gamle  guvernør  døde  den  20de  septemcer  1786  i  en  alder 
af  otti  aar. 

To  aar  før  sin  død  havde  han  giftet  sig.  Keiser  Napoleon 
viste  sig  ingenlunde  utaknemmelig  mod  hans  efterladte.  En- 
ken fik  titel  af  keiserlig  baronesse  samt  en  aarlig  livrente 
af  femten  tusinde  francs,  „i  taknemlig  erindring  om  de  tje- 
nester, som  hendes  egtefælle  havde  ydet  dem." 

Letizia  udtalte  ønsket  om,  at  fru  Marboeuf  maatte  blive 
udnævnt  til  hendes  hofdame;  men  hendes  søn  fandt  det  ikke 
passende  at  give  denne  dame  en  underordnet  stilling  i  en 
familie,  der  skyldte  hendes  mand  saa  meget. 

I  januar  maaned  1 787  kom  den  unge  løitnant  Buonaparte 
efter  mange  aars  forløb  i  feriebesøg  til  sit  hjem.  Han  sagde 
senere  til  general  Duroc: 

„For  at  min  glæde  ved  tilbagekomsten  kunde  være  fuld- 
stændig, manglede  der  to  af  mine  kjære:  min  fader  og  hans 
gamle  ven  Marboeuf,  som  havde  været  vor  families  vel- 
gjører," 

Napoleon  elskede  sit  hjem,  skjønt  det  ikke  længer  var  det 
samme,  som  han  havde  forladt  som  barn.  Som  livet  nu  var 
derinde,  havde  man  kunnet  tro,  at  man  befandt  sig  i  et  klo- 
ster eller  en  skole:  Bøn,  søvn,  arbeide,  maaltider,  spadsere- 
ture, frihed,  alt  var  regelmæssig  afmaalt  til  bestemte  timer. 

Den  unge  officer  opholdt  sig  med  forkjærlighed  i  villa 
Milelli;  han  likte  at  læse  og  studere  paa  dette  landsted,  der 
efter  a^lutningen  af  den  langvarige  proces  mod  jesuiteme 
endelig  var  bleven  erklæret  for  at  tilhøre  fru  Buonaparte.  I 
den  landlige  stilhed  skrev  han  paa  sin  historie  om  Corcicas 
frigjørelse;  han  forklarede  arbeidets  plan  og  læste  det  skrevne 
for  sin  moder. 

Af  hele  sin  sjæl  elskede  han  den  maleriske  ø,  hvor  han 
var  født,  sine  fattige  og  stolte  landsmænd  og  disse  bjerge»  der 
var  kronede  af  vilde  skove  og  gjennemfurede  af  dale. 

Mod  slutningen  af  sit  liv  likte  han  at  gjenkalde  sig  sin 
fødestavn;  fråden  klippe-ø, hvor  han  døde  som  englændernes 
fange,  stirrede  hans  erindrings  blik  over  mod  Corsica,  som 
han  var  stolt  af.  „Romerne  kjøbte  aldrig  corsicanske  slaver," 
sagde  han;  „de  vidste,  at  man  ikke  kunde  udrette  det  rin- 
geste med  dem.  Det  var  umulig  at  bøie  dem  under  slave- 
aaget.*  Han  udbrød:  „Fædrelandet  er  altid  kjært.  Selv  St. 
Héléna  vilde  være  det,  hvis  det  var  mit  fædreland  I** 

Efter  fem  fjerdingaars  ophold  i  hjemmet  maatte  han  vende 
tilbage  til  sit  regiment.  Men  i  oktober  maaned  1791  kom 
han  igjen  til  øen  for  at  tage  afsked  med  sin  døende  onkel 
Lucien. 

Familien  var  samlet  om  den  gamle  slegtning.  Joseph  hav- 
de faaet  en  stilling  inden  Corsica's  administration.  Lucien» 
som  først  havde  besøgt  kollegiet  i  Autun  og  senere  militær- 
skolen i  Brienne,  var  ligeledes  hjemme;  Pauline,  Annun- 
ziata  og  den  lille  Jérdme  blev  opdragede  hos  moderen.  Kun 
Maria-Anna,  der  vedblivende  var  i  St.  Cyr,  og  Ludvig,  der 
uddannede  sig  til  ofRcer,  var  i  Frankrige.  Letizias  halvbro- 
der Fesch,  som  var  udseet  til  at  blive  familiens  geistlige 
raadgiver,  befandt  sig  ved  dette  tidspunkt  ligeledes  i  Ajaccio. 

Da  Napoleon  første  gang  var  vendt  tilbage  efter  faderens 
død,  havde  han  fundet  erkediakonen  svækket  og  dybt  ned- 
bøiet  over  brodersønnens  bortgang;  han  havde  talt  om  sin 
egen  død  og  søgt  at  trøste  de  unge  med  den  støtte,  som  de 
vilde  finde  i  sin  moders  store  karakter. 

Nu  følte  alle,  at  døden  nærmede  sig.  Joseph  stod  med  de 
andre  ved  sin  onkels  leie.  Den  gamle  sagde  til  ham: 

„Du  er  den  ældste  af  familien!"  Idet  han  pegte  paa  Na- 
poleon, tilføiede  han:  „Han  vil  blive  familiens  chef;  thi  han 
vil  blive  en  stor  mand!** 

Saa  vendte  han  sig  til  fru  Buonaparte  og  sagde: 

„Letizia!  Græd  ikke  mere.  Jeg  dør  rolig;  thi  jeg  ser  dig 
omgivet  af  dine  børn!** 

Faa  minutter  efter  drog  han  sit  sidste  suk.  Det  var  den 
16de  oktober  1791. 


LETIZIA  RAMOLINO  BONAPARTE 45 

VIII 
Paolis  tilbagekomst.  —  Løitnant  Buonaparte  og  nationalgarden  paa  Corsica. 


Den  store  revolution  var  brudt  ud  i  Frankrige.  De  blodige 
scener  i  Paris  opflammede  atter  corsicanernes  krigerske  aand ; 
ogsaa  de  vilde  have  del  i  den  frihed,  for  hvilken  det  franske 
folk  havde  reist  sig  i  masser. 

Vi  ved,  at  den  gamle  forkjæmper  for  Corsicas  uafhæn- 
gighed, Pascal  Paoli,  var  flygtet  til  England ;  her  havde  han 
tilbragt  tyve  udlændighedens  aar. 

Nu  blev  han  kaldt  tilbage.  Han  tog  veien  gjennem  Frank- 
rige. La  Fayette  forestillede  ham  for  rigsforsamlingen  og 
for  kongen,  som  udnævnte  ham  til  general  -  løitnant  og  til 
øverstbefalende  over  nfiilitærvæsenet  paa  Corsica. 

En  deputation  fra  Ajaccio  blev  sendt  ham  imøde;  øen  be- 
redte ham  en  triumferende  modtagelse. 

Napoleon  var  i  Ajaccio  for,  som  sædvanlig  i  disse  aar,  at 
tilbringe  sine  ferier  hos  moderen. 

Man  beskjeftigede  sig  med  at  oprette  en  nationalgarde  i 
lighed  med  den,  som  nylig  var  oprettet  i  Frankrige,  og  man 
opmuntrede  løitnant  Buonaparte  til  at  stille  sig  som  kandi- 
dat til  chefsposten  for  en  af  bataljonerne,  da  den  kunde  for- 
enes med  hans  stilling  som  premierløitnant  i  det  franske 
artilleri.  Dette  vilde  skaffe  ham  hurtig  forfremmelse  og  be- 
tydelige indtægter;  og  han  vilde  blive  knyttet  fast  til  sin 
fa^reneø. 

Fire  bataljoner  blev  oprettede;  tropperne  skulde  selv  vælge 
sine  officerer. 

Der  havde  dannet  sig  to  partier,  demokraterne  og  aristo- 
kraterne, der  stod  skarpt  mod  hinanden.  De  sidste  fandt 
støtte  hos  præsteskabet;  Buonaparte  og  hans  venner  hørte 
til  de  første.  Begge  var  ivrige  for  at  erobre  overmagten. 
Men  man  maatte  have  penge  for  at  have  udsigt  til  at  seire. 
Pengespørgsmaalet  vilde  et  aar  tidligere  have  været  en  hin- 
dring for  Napoleons  valg.  Den  lille  skat,  som  erkediakonen 
Lucien  havde  skrabet  sammen,  var  imidlertid  kommen  den 
betrængte  familie  til  gode.  Hvad  han  grisk  havde  holdt  sin 
haand  over  saa  længe,  som  han  levede,  stillede  nu  Buona- 


46  NAPOLEONS  MODER 


parterae  —  om  end  ikke  i  første  række  blandt  øens  nota- 
biliteter —  dog  atter  mellem  de  familier,  som  man  maatte 
regne  med. 

De  rigere  kandidater  søgte  at  vinde  partifæller  ved  alle- 
haande  lokkemidler.  Ogsaa  Letizia  aabnede  sit  hus.  Hendes 
bord  stod  dækket  for  sønnens  tilhængere;  i  hendes  værelser 
og  paa  gangene  laa  madratser  beredte  for  at  give  dem  til- 
flugt for  natten. 

Daglige  overgange  svækkede  modstanderne  og  styrkede 
udsigten  til  seir  for  hendes  søn.  Alligevel  var  stillingen  usik- 
ker. Napoleon  sov  ikke  om  nætterne;  om  dagen  gik  han 
nervøs  og  urolig  om  i  værelserne  og  holdt  raad  med  abbed 
Fesch  og  sine  tilhængere:  „Maaske,"  siger  den  corsicanske 
historieskriver  Gregorovius,  „gik  han  roligere  konsulatet  og 
keiserdømmet  imøde  end  majorsrangen  i  Ajaccios  national- 
garde." 

Hans  moder  var  den  eneste,  for  hvem  han  aabnede  sit 
hjerte,  som  han  meddelte  alle  sine  planer  og  sine  grunde 
til  at  ønske  denne  stilling,  og  paa  hvis  modsigelser  han  hørte 
i  taushed.  „Moder  har  en  klar  aand  og  tager  aldrig  feil,* 
sagde  han;  „hendes  erfaringer  og  hendes  raad  er  af  største 
nytte  for  mig." 

Valget  drog  i  langdrag.  De  udgifter,  som  Letizia  havde  i 
denne  tid,  var  umaadelige  i  forhold  til  hendes  midler;  hun 
frygtede  for,  at  hun  ikke  kunde  holde  stand  indtil  enden. 

„Jeg  har  næsten  ikke  flere  penge,"  sagde  hun  en  dag 
sørgmodig.  „Enten  maa  jeg  sælge  mine  eiendomme  eller 
optage  et  laan." 

Hendes  søn  gjorde  en  afværgende  bevægelse. 

„Det  er  ikke  fattigdommen,  jeg  frygter,  men  skammen," 
tilføiede  hun. 

„Moder,"  sagde  Napoleon  rørt,  idet  han  omfavnede  hen- 
de, „tab  ikke  modet  og  søg  at  hjælpe  mig  fremdeles.  Vi  er 
komne  altfor  langt  til  at  vende  om.  Om  ti  dage  vil  bataljonen 
være  organiseret.  Mine  folk  vil  ikke  længe  ligge  dig  til  byr- 
de; de  vil  blive  lønnede  af  regjeringen.  Dersom  jeg  vinder 
den  fremgang,  som  jeg  haaber,  dersom  jeg  bliver  overordnet 
officer,  er  vor  lykke  gjort.  En  brand  vil  tændes  i  Europa; 
en  glimrende  fremtid  venter  den,  som  forstaar  at  benytte  det 

rette  øieblik.  Krigskunsten  vil  seire  over  alle  andre.  Jeg 
indestaar  for,  at  jeg  vil  bane  mig  en  vei.  Jeg  kjender  alle, 
der  har  gjort  sine  studier  sammen  med  mig;  og  jeg  kan  for- 
sikre dig,  moder,  at  der  blandt  dem  ikke  findes  fire,  som  er 
dygtige  nok  til  at  kommandere  et  regiment.  Man  vil  have 
brug  for  mig;  jeg  vil  forstaa  at  gjøre  mig  uundværlig!  Farer 
og  anstrengelser  skrækker  mig  ikke.  Dersom  jeg  ikke  bort- 
rives af  en  tidlig  død,  vil  jeg  upaatvivlelig  møde  æren  og 
lykken.  Moder,  gjør  hvad  du  kan,  men  fremfor  alt:  vær  ikke 
bedrøvet!  Din  helbred  kunde  lide  derved.  Jeg  trænger  din 
udholdenhed  og  din  kjærlighed  !*" 

Bevæget  trak  han  sig  tilbage. 

Regjeringens  kommissær,  der  skulde  lede  valgene,  var 
imidlertid  kommen  til  Ajaccio;  han  havde  taget  ind  hos  Marius 
Peraldi,  Buonapartes  modstander. 

Dette  var  et  slag  i  ansigtet  paa  den  unge  officer  og  hans 
partifæller;  de  besluttede  at  vove  en  list. 

En  af  Napoleons  ivrigste  tilhængere,  den  vilde  og  trod- 
sige Bagaglino,  bevæbnede  sig  til  tænderne  og  trængte  sent 
om  aftenen  ind  i  Marius  Peraldis  hus,  hvor  vert  og  gjest 
sad  sammen  ved  aftensbordet. 

„Signora  Letizia  vil  tale  med  dem,"  raabte  han  truende 
til  kommissæren.  »Følg  mig  paa  øieblikket!" 

Gjesten  reiste  sig.  Peraldi  vovede  ikke  at  holde  ham  til- 
bage. Napoleons  venner  bortførte  kommissæren  og  tvang 
ham  til  at  indkvartere  sig  i  fru  Buonapartes  hus,  under  paa- 
skud af  at  han  ikke  vilde  være  fri  hos  Peraldi. 

Ved  valgene  gik  det  stormfuldt  til ;  men  Buonapartes  ven- 
ner seirede  over  modstanderne,  og  Napoleon  blev  udnævnt 
til  fører  over  en  af  nationalgardens  bataljoner. 

IX 

Nye  uroligheder.  —  Paolts  forfølgelser.  —  Familien  Buonapaite 
flygter  til  Frankrige. 


Napoleons  Interesser  var  i  disse  aar  langt  mere  knyttede 
til  Corsica  end  til  Frankrige.  Midt  under  den  store  revolu- 
tion, medens  landet  trængte  officerer,  tog  han  ikke  i  be- 
tænkning ved  hjælp  af  de  forskjelligste  paaskud  at  søge 
orlov  for  at  drage  til  sin  ø.  Efter  at  være  bleven  udnævnt 
til  officer  ved  nationalgarden,  forlængede  han  sit  ophold  der 
uden  hensyn  til  følgerne. 

Paa  grund  af  denne  ulovlige  udebliven  blev  han  i  februar 
1 792  strøget  af  den  franske  hærs  ruller.  Han  var  imidlertid 
for  optaget  af  forholdene  paa  Corsica  til  foreløbig  at  tage  sig 
synderlig  nær  af  det.  Han  var  høit  elsket  af  sine  soldater. 
Medens  han  klogelig  holdt  sin  person  i  baggrunden,  foran- 
ledigede han  oprør  mod  myndighederne  under  skin  af  at 
befordre  revolutionens  sag,  men  ikke  uden  tanke  paa  selv 
at  tilrane  sig  magten. 

Paaskedag  1792  opstod  der  strid  mellem  byens  ungdom 
og  soldaterne.  Borgerne  styrtede  løs  paa  nationalgardisterne 
og  vilde  afvæbne  dem,  og  en  heftig  gadekamp  udspandt  sig. 

Napoleon  befandt  sig  ved  begyndelsen  af  oprøret  i  sin 
moders  hus.  Han  vilde  ile  til  sine  soldater;  men  Letizia 
traadte  ham  imøde  ved  foden  af  trappen  og  bønfaldt  ham 
om  ikke  at  gaa  fra  hende. 

„Min  søn!"  raabte  hun.  „Udsæt  dig  ikke  for  den  næsten 
visse  død.  Spar  din  moder  for  den  sorg  at  miste  dig!" 

Han  rev  sig  ud  af  hendes  arme,  kyssede  hende  og  sine 
søstre  og  sagde:  „Pligten  kalder  mig,  og  jeg  gaar!" 

Striden  bredte  sig  til  det  nærliggende  citadel,  hvor  Buo- 
naparte  med  sine  tropper  kjæmpede  mod  de  franske  linje- 
tropper, som  holdt  det  besat. 

Rygtet  om  oprøret  naaede  til  Paoli.  Han  sendte  betroede 
mænd  afsted;  og  hans  navn  var  nok  til  at  kalde  orden  og 
ro  tilbage. 

Buonaparte  skrev  til  regjeringen  og  søgte  at  retfærdig- 

gjøre  nationalgardens  optræden.  En  kommission  blev  nedsat 
for  at  undersøge  sagen ;  den  unge  kaptein  besluttede  at  reise 
til  Corte  for  at  tale  sin  egen  og  sine  soldaters  sag. 

Han  blev  kjølig  modtaget  hos  sine  forældres  tidligere  ven. 
Paoli  havde  gjennemskuet  ham:  Napoleon  havde  begunstiget 
sine  troppers  uordener!  Han  fik  afsked;  og  den  bataljon,  som 
han  havde  kommanderet,  blev  opløst. 

Uden  stilling,  uden  indtægter  vendte  han  tilbage  til  Paris 
for  at  forsøge  paanyt  at  komme  i  tjeneste  som  fransk  officer. 

I  begyndelsen  vilde  det  ikke  lykkes.  Han  befandt  sig  i 
stor  nød  og  lagde  fiere  planer  for  at  friste  livet. 

Men  da  Tuilerieme  var  stormede,  og  kongefamilien  var 
bleven  fængslet  (den  10de  august^*)  begyndte  heldet  igjen 
at  tilsmile  ham.  Det  radikale  parti  tog  ham  til  naade  og  ud- 
nævnte ham  til  kaptein.  Dog  var  det  fremdeles  Corsica,  som 
beskjeftigede  hans  tanker;  han  ventede  kun  paa  en  anled- 
ning til  atter  at  drage  derhen. 

Den  nye  regjering  ophævede  alle  kongelige  opdragelses- 
anstalter. Ogsaa  St.  Cyr  skulde  lukkes;  hans  søster  stod  saa- 
ledes  husvild. 

I  forvirringen  anholdt  han  om  tilladelse  til  at  følge  hende 
hjem.  Det  blev  ham  tilstedet;  og  uden  at  blive  draget  til 
ansvar  forblev  han  paa  Corsica  til  juni  maaned  1793. 

Paoli  havde  faaet  uindskrænket  fuldmagt  til  at  regjere 
Corsica.  Han  kunde  dog  ikke  følge  den  revolutionære  fran- 
ske politik.  Den  gamle  general  harmedes  over  Ludvig  XVFs 
fængsling  og  afsættelse  og  negtede  at  støde  til  hæren  i  Syd- 
Frankrige,  hvad  man  befalede  ham  som  fransk  general.  For 
anden  gang  tænkte  han  paa  at  overgive  Corsica  til  englæn- 
derne; og  han  skjulte  ikke  længer  denne  sin  hensigt. 

Buonaparteme  var  i  sit  stille  sind  bestemte  paa  at  forblive 
tro  mod  Frankrige.  Joseph  ønskede  dog  helst  en  overens- 
komst med  Paoli.  Men  Napoleon  havde  besluttet  at  skille  sin 
sag  fra  hans;  ogsaa  han  fandt  det  imidlertid  uklogt  at  skrige 
sine  planer  ud  med  høi  stemme. 

Lucien  havde  derimod  ingen  betænkeligheder.  Han  næ- 
rede en  dyb  personlig  uvilje  mod  Paoli,  dels  paa  grund  af 
hans  optræden  mod  broderen,  dels  fordi  han  havde  afslaaet 

*)  Se:  ,Marie  Antoinettes  tengselstid  og  død.* 

at  tage  ham  i  sin  tjeneste  som  sekretasr.  Det  var  ham,  som 
gik  foran  og  drev  de  andre  med  sig. 

Trods  sin  unge  alder  spillede  han  i  klubberne  i  Ajaccio 
samme  rolle,  som  meget  ældre  og  mere  fremragende  mænd 
i  revolutionsaarene  spillede  i  Frankrige.  Begavet  med  en 
overordentlig  lethed  i  at  udtrykke  sig  bragte  han  sine  til- 
hørere til  at  tro,  at  han  sad  inde  med  store  kundskaber,  og 
at  hans  hjerne  var  fuld  af  nye,  opsigtvækkende  ideer. 

Da  Paoli  det  foregaaende  aar  havde  afskediget  Napoleon 
fra  sin  stilling  inden  nationalgarden,  havde  Lucien  øieblik- 
kelig  begivet  sig  til  den  republikanske  klub  og  i  en  for 
generalen  nedsættende  tale  lagt  dennes  opførsel  frem  for 
forsamlingen.  Ogsaa  ved  senere  anledninger  viste  han  sig  som 
hans  fiende. 

En  fransk  ambassade  kom  1792  til  øen.  Med  undtagelse 
af  brødrene  Buonaparte  og  deres  onkel,  abbed  Fesch,  var 
der  dengang  kun  faa  mennesker  i  Ajaccio,  som  kunde  fransk; 
den  eneste  dame,  som  flydende  kunde  udtrykke  sig  i  dette 
sprog,  var  sandsynligvis  den  unge  Maria  Anna  Buonaparte. 

Ambassadørerne,  admiral  Trugut  og  Sémonville,  sluttede 
sig  derfor  med  glæde  til  denne  familie.  Trugut  gjorde  saa 
ivrig  kur  til  Maria  Anna,  at  moderen  troede,  at  der  vilde 
blive  en  egteskabelig  forbindelse  mellem  dem.  Lucien  blev 
Sémonvilles  sekretær  og  tolk ;  og  han  fulgte  ham  til  Frankrige. 

Ankommen  did  ilede  han  til  de  politiske  klubber;  i  taler 
tordnede  han  mod  Paolis  optræden  paa  Corsica.  Han  redi- 
gerede en  adresse  mod  generalen,  der  øieblikkelig  blev  ved- 
taget og  afsendt  til  conventet  i  Paris. 

Dumouriez's  fædrelandsfiendtlige  planer  var  nylig  bleven 
opdagede*);  han  var  erklæret  fredløs,  fordi  han  havde  villet 
forraade  Frankrige  til  østerrigerne.  At  Paoli  vilde  overgive  sin 
0  til  England  faldt  som  en  bombe  ned  i  forsamlingen.  „For- 
ræderi er  altsaa  udbrudt  to  steder  paa  en  gang!"  raabte 
man;  og  man  besluttede,  at  den  gamle  frihedsven  skulde 
fængsles. 

Som  en  løbe-ild  naaede  efterretningen  til  generalen.  Han 
følte  sig  saa  meget  dybere  krænket  over  Luciens  handle- 
maade,  som  han  havde  bevaret  Carlo  Buonapartes  hengiven- 
hed i  hjertelig  erindring.  Vedblivende  nærede  han  høiagtelse 

*)  Se:  , Marie  Antoinettes  fængselstid  og  død.* 


LETIZIA  RAMOLINO  BONAPARTE  51 

Og  venskab  for  fru  Letizia,  som  han  under  uafhængigheds- 
krigen med  egne  øine  havde  seet  ved  sin  mands  side;  og 
han  kunde  ikke  skjule  sin  sorg  over,  at  hendes  sønner  op- 
traadte  som  hans  Bender. 

Da  corsicaneme  erfarede,  at  folkeheltens  frihed  var  truet, 
forsvandt  partistridighedeme ;  det  overveiende  flertal  af  be- 
folkningen sluttede  sig  til  sin  gamle  fører. 

Den  26de  januar  1 793  erklærede  Corsica  høitidelig  at  ville 
løsrive  sig  fra  Frankrige.  Deputerede  fra  alle  kommuner  kom 
sammen ;  Paoli  blev  udnævnt  til  generalissimus  og  øens  øver- 
ste chef. 

„Leve  Paoli!  Paoli  alene  skal  regjere  os!  Vi  vil  alt,  hvad 
han  vil.  Hevn  og  ulykke  over  hans  fiender!"  istemte  en 
umaadelig  menneskemængde.  Raabene  gjenlød  i  alle  Corsi- 
cas  dale  og  udenfor  Ajaccios  mure. 

Paoli  sendte  følgende  bud  til  Letizia: 

„Hold  op  at  gjøre  modstand  mod  mig!  Den  vil  bringe 
ødelæggelse  over  Dem,  Deres  familie  og  Deres  eiendele.  De 
ulykker,  som  vil  komme  over  Dem,  er  uberegnelige;  og  in- 
gen vil  senere  kunne  gjenoprette  Deres  tab!" 

Men  trusler  skræmte  hende  ikke  fra  at  dele  sine  sønners 
skjebne. 

Atter  sendte  hendes  mands  gamle  ven  en  af  sine  fortro- 
lige, Ambrogini,  til  hende  for  at  sige: 

„Signora!  Dersom  De  skriver  til  generalen,  at  De  mis- 
billiger Deres  sønners  optræden,  vil  han  lade  Dem  beholde 
uantastet,  hvad  De  eier.'' 

Hun  svarede: 

„Sig  til  Paoli,  at  jeg  troede,  at  han  kjendte  mig  bedre.  Han 
bør  vide,  at  jeg  har  raadet  mine  sønner  til  at  optræde,  som 
de  gjør!  Dersom  det  var  nødvendigt,  vilde  jeg  endnu  en 
gang  raade  dem  til  det  samme.  Jeg  har  gjort  mig  til  fransk 
undersaat,  og  jeg  vil  vedblive  at  være  fransk!" 

Efter  dette  energiske  svar  udeblev  videre  forsoningsfor- 
søg.  Et  corsicansk  folkeraad  erklærede  familien  Buonaparte 
for  fredløs.  Paoli  forordnede,  at  dens  eiendele  skulde  kon- 
fiskeres; i  overmaalet  af  sin  vrede  skal  han  endog  have  be- 
falet, at  man  skulde  føre  brødrene  Buonaparte  til  ham  døde 
eller  levende. 

Moderen  bad  sine  sønner  om  at  forlade  hende;  og  de  adlød 
for  ikke  at  udsætte  hende  og  de  smaa  søskende  for  det  an- 
det partis  had  og  hevn.  Joseph  og  Napoleon  iførte  sig  for- 
klædninger. 

Trods  sit  mod  svævede  Letizia  i  dødelig  angst;  thi  Ajac- 
cios  politi  var  udsendt  for  at  fængsle  hendes  sønner.  Men 
Joseph  naaede  Bastia,  Napoleon  kom  lykkelig  til  Calvi.  Snart 
modtog  hun  et  hemmeligt  bud  om,  at  de  var  i  sikkerhed. 

Ved  sin  forbliven  i  byen  med  de  yngste  børn  haabede 
hun  at  kunne  beskytte  sine  eiendomme;  og  trofaste  venner 
samlede  sig  tidlig  om  morgenen  for  at  bevogte  indgangen 
til  hendes  hus. 

Man  raadede  hende  til  at  flygte.  Fra  time  til  time  blev 
de  meddelelser,  som  man  bragte  hende,  mere  og  mere  al- 
vorlige. Hun  sendte  bud  tillands  og  tilsøs  til  Napoleon  og 
Joseph;  og  hun  søgte  at  skræmme  Paolis  tilhængere  ved  at 
lade  forkynde,  at  franske  krigsskibe  snart  vilde  komme  dl 
øen. 

Den  franske  flaade  udeblev;  og  folkets  raseri  mod  Buo- 
naparterne  og  deres  tilhængere  steg  mere  og  mere. 

Paaklædt  kastede  hun  sig  den  følgende  nat  en  times  tid 
paa  sit  leie.  Pludselig  vaagnede  hun  og  saa,  at  hendes  væ- 
relse var  fuldt  af  bevæbnede  bjergfolk. 

I  første  øieblik  troede  hun,  at  hun  var  forraadt.  Men  lyset 
af  furufakleme,  som  de  holdt  i  haanden,  faldt  paa  anføre- 
rens ansigt;  det  var  Costa  fra  Bastelica,  hendes  sønners 
hengivne  ven. 

„Skynd  Dem,  signora  Letizia, "^  sagde  han;  „Paolis  folk 
er  i  hælene  paa  os.  Vi  har  ikke  et  øieblik  at  miste;  jeg  er 
her  med  alle  mine  mænd.  Vi  vil  frelse  Dem  eller  dø  med 
Dem!« 

Moder  og  børn  stod  hurtig  op;  man  havde  ikke  tid  til  at 
iføre  sig  andet  end  de  nødvendigste  klædningsstykker. 

Hun  overgav  sine  to  yngste  børn,  Annunziata  og  Jerd- 
me,  til  sin  grandtante  signora  Pietra- Santa,  som  lovede  at 
holde  dem  skjulte  i  nogen  tid.  Med  sine  døtre  Maria  Anna 
og  Paoletta,  sin  søn  Ludvig  og  sin  broder  Joseph  Fesch  for- 
lod hun  midt  om  natten  i  stilhed  den  sovende  by. 

Først  ilede  de  alle  til  villa  Milelli.  Men  fiendeme  fulgte 

efter.  Man  maatte  videre  og  tog  veien  mod  bjergene.  Mo- 
deren førte  Paoletta  ved  haanden.  Fesch  gik  med  Ludvig  og 

Maria  Anna.  Foran  og  bag  dem  gik  trofaste  tilhængere  be- 
væbnede med  dolke,  flinter  og  pistoler. 

Fru  Letizia  og  hendes  børn  maatte  klatre  over  stene,  vade 
gjennem  bække.  Da  dagen  brød  frem,  turde  de  omsider  søge 
hvile  i  en  skov. 

De  var  lykkelig  undslupne  byen  og  dens  omegn.  Men  en 

ny  fare  tvang  dem  til  ofte  at  sprede  sig  og  søge  skjul  bag 
træer  og  buske:  bevæbnede  tropper,  som  hørte  til  Paolis 
tilhængere,  drog  mod  Ajaccio. 

De  flygtende  saa  dem  marchere  frem  paa  de  nærliggende 
veie;  flere  gange  kom  de  endog  saa  nær  den  lille  skare,  at 
man  kunde  høre  deres  ord.  De  talte  om,  hvad  de  vilde  gjøre, 
naar  de  kom  til  byen,  om  at  de  havde  besluttet  at  plyndre 
fru  Buonapartes  hus  og  sætte  det  i  brand. 

Tiltrods  for  børnenes  angst,  var  der  ingen  som  forraadte 
sig;  et  strengt  tegn  fra  moderen  var  nok  til,  at  alle  beva- 
rede taushed.  Selv  et  stakkels  dyr,  der  afvekslende  tjente 
den  mest  udtrættede  af  børnene  til  ridehest,  følte  instinkt- 
mæssig faren  og  rørte  sig  ikke. 

Den  møisommelige  vandring  fortsattes.  Maria  Anna  blev 
syg  af  overanstrengelse.  Hendes  tynde  skotøi  og  klæder  re- 
ves istykker  af  de  tætte  buske ;  hendes  fødder  var  blodige, 
og  hun  begyndte  at  græde. 

„Græd  ikke,  mit  barn,**  sagde  moderen  mildt  til  hende. 
„Gjør  som  jeg:  jeg  lider,  og  jeg  tier!" 

Den  unge  pige  og  de  to  andre  børn,  der  var  nær  ved  at 
segne  af  træthed,  blev  satte  op  paa  hesten,  medens  Letizia 
fortsatte  sin  vei  tilfods,  snart  støttet  af  en  af  vennerne,  snart 
af  en  anden. 

Fra  det  fjerne  saa  man,  at  der  var  ildebrand  i  Ajaccio. 

„Se,  signora,"  sagde  en  af  mændene  til  hende,  „Deres 
hus  staar  i  flammer!" 

Begge  hendes  døtre  græd.  Letizia  forblev  taus,  skjønt  hun 
bar  fortvivlelsen  i  hjertet.  Baand  saa  faste  som  de,  der  knyt- 
tede hende  til  hendes  fædreneø,  kunde  ikke  løses  uden 
smerte.  Hun  saa  det  hus  styrte  sammen,  som  hun  gjennem 
aar  havde  holdt  oppe  med  saa  megen  møie,  saa  megen  spar- 
sommelighed og  saa  megen  omsorg. 

Lucien  Buonaparte  har  i  sine  memoirer  tillagt  sin  moder 
følgende  ord  ved  denne  leilighed: 

„Hvad  gjør  det,  om  vort  hus  brænder?  Vi  vil  gjenopreise 
det  saa  meget  smukkere!  Frankrige  leve!" 

Et  saadant  udbrud  i  en  saadan  time  vilde  lidet  have  lig- 
net signora  Letizia.  Modnet  i  beundring  for  Paoli  havde  hun 
sikkert  ikke  med  let  hjerte  kunnet  vende  sig  fra  ham.  Med 

sin  udprægede  kjærlighed  til  Corsica  havde  hun  ligesaa  lidt 
kunnet  se  familiens  gamle  hjem  paa  øen  gaa  op  i  luer,  uden 
at  det  gik  hende  nær  til  hjerte.  Og  hun  kunde  ikke  und- 
lade at  skjælve  for  den  usikre  fremtid,  som  aabnede  sig  for 
hende  og  hendes  otte  børn. 

Napoleon  var  i  Calvi  gaaet  ombord  i  en  ypperlig  seiler; 
han  haabede  at  kunne  optage  sin  moder  paa  dette  skib  og 
at  kunne  føre  hende  til  Frankrige. 

Han  krydsede  langs  kysten  og  kastede  anker  i  nærheden 
af  det  sted,  hvorhen  han  mente,  at  deres  venner  vilde  led- 
sage hende,  gik  iland  og  opsøgte  nogle  hyrder,  af  hvem  han 
ventede  at  faa  underretning  fra  Ajaccio. 

De  fortalte  ham,  at  hans  moders  hus  var  plyndret,  ødelagt 
og  brændt  efter  hendes  nødtvungne  flugt. 

Han  blev  greben  af  fortvivlelse.  „Min  stakkels  moder!" 
udbrød  han.  „Hvor  er  hun?  Hvordan  skal  jeg  kunne  Bnde 
hende?" 

Da  han  ikke  turde  gjennemstreife  egnen  uden  at  styrte 
sig  i  den  visse  fordærvelse,  sendte  han  hyrderne  ud  i  alle 
retninger  for  at  søge  efter  hans  flygtende  familie.  Selv  satte 
han  sig  paa  en  ensom  klippe  og  ventede  i  dødelig  angst  paa 
at  hans  udsendinge  skulde  vende  tilbage. 

Morgenen  gryede;  men  ingen  kom. 

Da  styrtede  pludselig  en  af  hyrderne  hen  til  ham  og  raab- 
te:  „Frels  Dem!" 

En  bevæbnet  folkeskare  fra  Ajaccio,  der  kom  for  at  fange 
hans  familie,  nærmede  sig  klippen^  hvor  han  sad.  Med  et 
sprang  kastede  han  sig  i  søen  og  svømmede  bort. 

Efter  at  have  vandret  i  to  nætter  opdagede  Letizia  og 
hendes  ledsagere  endelig  det  franske  flag.  Samme  dag,  som 
hans  færdighed  i  svømning  havde  reddet  ham,  saa  Napoleon 
gjennem  sin  kikkert  mennesker,  der  fra  strandbredden  vin- 
kede til  skibet;  det  var  hans  moder  og  hans  søskende.  En 
baad  blev  sat  ud  for  at  bringe  dem  ombord. 

Nogle  venner  af  hentede  Jerome  og  Annunziata;  og  hele 
familien  indskibede  sig  til  Frankrige. 

Den  første  tid  i  Frankrige.  —  Joseph  Buonaparte  og  Julie  CUr\'.  — 
Napoleon  bliver  general.  —  Letizia  og  hendes  døtre. 


Naar  Letizia  senere  i  sit  liv  talte  om  flugten  fra  Ajaccio, 
sagde  hun: 

„Ingen  ulykke  kunde  ramme  mig;  thi  jeg  var  omgivet  af 
mine  smaa  børn.  Forsynet  kunde  ikke  lade  en  moder  hjælpe- 
løs, der  var  den  eneste  til  at  beskytte  en  liden  gut  og  tre 
smaapiger,  hvis  skjønhed  fordoblede  de  farer,  som  de  var 
udsatte  for." 

Det  var  i  slutningen  af  mai  maaned  1793,  at  hun  med 
sine  børn  indskibede  sig  i  Calvi.  Man  undslap  lykkelig  de 
engelske  krydsere  og  havnede  i  Toulon. 

Da  det  franske  skib  havde  heist  seil,  havde  hendes  børn 
troet,  at  alle  vanskeligheder  var  ov.erstaaede.  Moderen  haa- 
bede  ogsaa,  at  Frankrige  vilde  belønne  de  offere,  som  hen- 
des sønner  havde  bragt  for  at  bevare  sin  fædreneø  for  dette 
rige. 

Hun  skulde  bittert  skuffes  ved  ankomsten.  Her  tænkte 
ingen  paa  at  hjælpe  dem ;  forholdene  var  i  opløsning,  tiderne 
haarde. 

For  at  leve  saa  billig  som  muligt  maatte  Letizia  først  slaa 
sig  ned  i  La  Valette,  en  landsby  i  nærheden  af  Toulon,  hvor 
hun  og  hendes  familie  var  prisgiven  den  yderste  nød.  En 
straasæk  udgjorde  deres  fælles  leie;  i  en  itubrukken  kjedel 
kogte  de  de  grøntsager,  som  udgjorde  omtrent  deres  eneste 
føde.  Senere  flyttede  de  til  Bandol,  hvor  en  agtværdig  bonde 
gav  dem  ophold  nogle  uger. 

Henimod  slutningen  af  junimaaned  kom  de  til  Marseille. 
Fru  Buonapartes  stilling  var  fortvivlet  Hun  havde  intet  red- 
det, hverken  penge  eller  familie-sølvtøiet,  ikke  engang  sine 
papirer;  og  hun  og  hendes  børn  havde  blot  de  klæder,  hvori 
de  gik  og  stod. 

Hvad  man  laante,  strakte  neppe  til  at  holde  hungeren  borte. 

Kun  tre  af  børnene  var  gamle  nok  til  at  tjene  sit  brød; 
omsorgen  for  alle  de  andre  faldt  paa  moderen. 

Som  corsicansk  flygtning  fik  hun  omsider  tilladelse  til  frit 
at  tage  bolig  i  en  guillotineret  adelsmands  hus,  der  stod 
tomt;  hun  beboede  her  en  trang  leilighed  i  fjerde  etage. 
Senere  indstallerede  hun  sig  i  en  kjælderleilighed  i  rue 
Lafon  i  et  hus,  som  havde  været  ubeboet  siden  rædselsherre- 
dømmet. 

Mange  gange  og  med  kjærlighed  tænkte  hun  i  disse  van- 
skelige tider  tilbage  paa  sin  fædreneø.  Der  havde  hun  kun- 
net glæde  sig  ved  almindelig  agtelse;  i  Frankrige  betragtede 
man  hende  med  skjæve  blikke  paa  grund  af  hendes  fattig- 
dom. Men  hun  var  datter  af  et  modigt,  udholdende  og  nøi- 
somt  folk;  midt  i  sin  længsel  efter  Corsica,  nødlidende  i  et 
land,  hvor  hun  aldrig  skulde  komme  til  at  føle  sig  rigtig 
hjemme,  arbeidede  hun  dag  og  nat  for  at  holde  nøden  borte 
fra  sine  børn. 

I  længden  vilde  hun  alligevel  ikke  have  været  istand  til 
at  bevare  sit  mod,  dersom  Napoleon  ikke  havde  givet  hende 
en  del  af  de  indtægter,  han  havde  som  artilleri-kaptein.  Kom- 
mandanten i  Marseille  følte  desuden  medlidenhed  med  hende 
og  lod  uddele  soldaterrationer  til  hende  bestaaende  af  brød, 
kjød,  grøntsager,  brænde  og  salt. 

Senere  opnaaede  hendes  søn  Lucien  en  post  som  konto- 
rist i  den  militære  administration  i  St.  Maximin,  en  liden 
by  i  nærheden  af  Marseille.  Ogsaa  Joseph  fik  en  ansættelse; 
og  Napoleon  blev  forfremmet  til  oberst.  Hendes  broder,  ab- 
bed Fesch,  der  havde  fulgt  familien,  fik  en  stilling  udenfor 
den  geistlige  stand. 

En  lettelse  begyndte  nu  at  dæmre  i  hendes  kaar.  De  to 
unge  folkeledere  Barras  og  Fréron  kom  til  byen ;  de  kjendte 
Napoleon  og  fik  adgang  til  hans  moders  hus. 

De  elegante  unge  mænd  vakte  i  høi  grad  frøknerne  Buo- 
napartes  beundring.  Fru  Letizia  betragtede  dem  med  mere 
mistroiske  blikke;  hun  forsonede  sig  dog  med  deres  hyppige 
visiter,  da  deres  indflydelse  skaffede  hende  en  aarlig  pension 
som  martyr  for  Frankriges  sag  paa  Corsica. 

Dette  var  velstand  i  sammenligning  med  den  frygtelige 
nød,  som  hun  og  hendes  familie  i  begyndelsen  havde  lidt. 
Hun  kunde  nu  kjøbe  linned  og  klæder,  som  hun  og  børnene 
høilig  trængte.  — 

Foruden  ved  de  besøg,  som  Barras  og  Fréron  aflagde  i 
hjemmet,  mødtes  de  unge  mænd  ogsaa  paa  gaderne  hyppig 
med  Letizias  døtre,  naar  disse  i  sine  beskedne  dragter  gik 
paa  torvet  for  at  gjøre  indkjøb  for  moderen. 

Maria-Anna,  der  omdøbte  sig  selv  til  Elisa,  var  atten  aar 
gammel  Paoletta,  der  fra  nu  af  kaldtes  med  det  franske  Pau- 
lette  eller  Pauline,  var  femten  aar  gammel;  Annunziata,  den 
senere  Caroline,  var  tretten  aar  gammel. 

Forholdet  mellem  folkerepræsentanterne  og  corsicanerin- 
deme  blev  i  høi  grad  venskabeligt.  Fréron  blev  heftig  for- 
elsket i  Pauline,  hvilket  forøvrig  var  meget  naturligt,  da  hun 
var  et  ideal  af  skjønhed. 

Letizia,  som  intet  anede  om  kurmageriet  paa  gaden,  men 
som  saa,  at  forholdet  mellem  dem  blev  mere  og  mere  varmt 
i  hendes  hus,  blev  forskrækket  over  Frérons  tilnærmelser, 
da  hverken  hun  eller  hendes  ældste  sønner  ønskede,  at  han 
skulde  blive  medlem  af  familien.  Hun  tænkte  paa  at  flytte 
til  Toulon,  hvor  Napoleon  ledede  beleiringen. 

Inden  hun  havde  udført  sit  forsæt,  blev  fæstningen  imid- 
lertie  erobret;  og  to  dage  efter  blev  hendes  søn  udnævnt  til 
general  i  en  alder  af  kun  fire  og  tyve  aar. 

Omtrent  ved  denne  tid  traadte  fhi  Letizia  og  hendes  døtre 
i  forbindelse  med  en  rig  kjøbmandsfamilie  i  Marseille  ved 
navn  Clary.  Den  bestod  af  tre  sønner  og  tre  døtre.  Faderen, 
der  var  død,  havde  tjent  sin  formue  som  sæbesyder. 

Den  ene  af  sønnerne,  Étienne,  ønskede  at  adle  formuen 
og  søgte  aristokratiske  forbindelser.  Dette  foraarsagede  hans 
fængsling.  Hans  søstre  var  i  fortvivlelse.  Joseph  Buonaparte 
blev  fremstillet  for  dem  som  en  indflydelsesrig  personlighed. 
De  gik  til  ham  og  bønfaldt  ham  om  at  virke  for  broderen; 
og  han  skaffede  ham  hans  frihed  igjen. 

Joseph  var  adelsmand.  Som  ældste  søn  mente  han  at  have 
ret  til  at  kalde  sig  greve  af  Buonaparte.  Han  var  seks  og 
tyve  aar  gammel,  høi,  velbygget,  med  regelmæssige  og  im- 
ponerende ansigtstræk.  Visselig  havde  han  langt  mindre  ka- 
rakter end  Napoleon.  Men  han  udtrykte  sig  overordentlig 
smukt  og  i  velvalgte  former;  og  han  var  som  skabt  til  at 
bedaare  et  kvindehjerte. 

Efter  at  det  første  bekjendtskab  var  indledet,  kastede  han 

sine  øine  paa  den  styggeste  af  de  tre  søstre  Clary,  Julie,  der, 
skjønt  kun  tre  og  tyve  aar  gammel,  saa  falmet  ud.  Hun  var 
liden  af  vekst  og  havde  en  daarlig  figur.  Det  korte  ansigt  bar 
præget  af  sygelighed.  Øinene  var  store  og  udstaaende ;  og 
hun  havde  en  tyk  næse  og  en  uskjøn  mund. 

Men  hun  var  i  besiddelse  af  mange  dyder,  som  hun  dog 
syntes  at  lægge  an  paa  at  skjule:  Hun  var  gudfrygtig,  ret- 
skaffen, overordentlig  godgjørende,  pligtopfyldende;  og  hun 
var  kjærlig  og  trofast  mod  sin  egen  slegt. 

Et  egteskab  mellem  hende  og  Joseph  kom  istand ;  og  hun 
viste  sig  meget  ivrig  for  at  knytte  sin  mands  familie  til  sig. 
Hun  vilde  gjeme  gaa  op  i  sin  svigermoders  interesser,  — 
dog  kun  paa  den  betingelse,  at  der  ikke  opstod  rivninger 
mellem  Clary'eme  og  Buonaparteme;  thi  i  saa  tilfælde  vilde 
hun  uden  tøven  tage  parti  for  sine  egne. 

Julie  var  meget  aandfuld,  men  klog  nok  til  kun  at  lade 
sin  aand  sprudle,  naar  hun  var  sammen  med  paalidelige 
venner.  Stod  hun  ligeoverfor  ukjendte,  trak  hun  sig  ind  i 
sig  selv. 

Sidst  —  men  ingenlunde  mindst  —  var  hun  i  besiddelse 
af  stor  rigdom,  som  hendes  fader  havde  erhvervet,  og  som 
var  sikker  selv  i  revolutionens  urolige  tid.  Hun  havde  udsigt 
til  med  tiden  at  arve  endnu  mere  efter  en  af  sine  brødre, 
der  havde  skrabet  sammen  umaadelige  summer  ved  aager- 
forretninger. 

Baade  ved  sine  fysiske  mangler  og  ved  sine  moralske 
fortrin  var  hun  et  ideal  af  en  svigerdatter  for  Letizia.  Hun 
og  hendes  svigermoder  stod  altid  i  det  bedste  forhold  til 
hinanden  og  elskede  hinanden  høit. 

Den  strenge  corsicanerinde,  som  nærede  venskab  for  hele 
familien  Clary,  ønskede  et  parti  mellem  sin  næstældste  søn 
og  Julies  søster  Desirée,  den  senere  dronning  af  Norge  og 
Sverige,  der  var  ligesaa  smuk  som  søsteren  var  styg.  Na- 
poleon anholdt  om  hendes  haand.  Skjønt  han  i  hin  periode 
havde  et  alt  andet  end  indtagende  ydre,  syntes  Desirée  ikke 
utilbøjelig  til  at  skjenke  ham  sit  hjerte.  Hendes  brødre  er- 
klærede imidlertid  efter  sigende,  at  „man  havde  nok  med 
én  corsicaner  i  familien**.*) 

*)  Ifølge  Barras'  og  andre  samtidiges  memoirer. 

Vi  ved,  at  det  stemte  med  sæder  og  skikke  paa  Corsica, 
at  man  betragtede  sønnerne  som  hovedpersonerne  i  huset. 
Øens  mødre  lod  sine  døtre  vokse  op,  som  de  selv  var  voksede 
op:  uden  forstaaelse  for,  hvad  en  virkelig  opdragelse  kræver. 

Tiltrods  herfor  pleiede  corsicanerindeme  at  opføre  sig 
udadleligt;  de  bevarede  næsten  uden  undtagelse  en  eksem- 
plarisk troskab  ligeoverfor  sine  egtefæller. 

Det  er  muligt,  at  Letizias  døtre  vilde  have  udviklet  sig 
til  dydige  kvinder,  hvis  de  var  forblevne  i  sit  egentlige  hjem; 
skjønt  det  ikke  kan  negtes,  at  de  havde  arvet  flere  af  sin  fa- 
ders letsindige  tilbøieligheder,  vilde  de  under  de  gamle  for- 
hold maaske  med  hæder  have  fyldt  sine  pladse.  Men  midt 
i  sin  udviklingstid  kastede  hen  til  det  urolige  og  letsindige 
Frankrige,  ved  broderens  hjælp  hævede  op  til  en  svimlende 
høide  i  en  alder,  da  barndommens  indtryk  let  slettes  ud, 
skulde  det  til  deres  egen  ulykke  vise  sig,  at  de  lidet  lignede 
sin  karaktersterke  moder. 

Letizias  opdragelse  havde  været  mangelfuld;  men  opdra- 
gelsen i  livets  skole  havde  hos  hende  baaret  de  bedste  frug- 
ter. Det  samme  blev  ikke  tilfældet  med  hendes  døtre:  De 
forblev  impulsive  alle  sine  dage;  opdragelsen  og  livet  om- 
formede dem  kun  i  ringe  grad. 

Vi  har  set,  at  der  paa  Corsica  fandtes  faa  familier,  hvor 
moderen  sad  inde  med  kundskaber  til  selv  at  uddanne  sine 
børn.  1  ethvert  tilfælde  hørte  Letizia  ikke  til  disse.  Hvad 
døtrene  skyldte  sin  moder  var  en  stor  respekt  for  hendes 
dyder  og  for  hendes  karakter,  en  streng  familiedisciplin,  so- 
lidaritetens aand  og  høflighedens  former. 

1  den  første  tid  af  sit  ophold  i  Frankrige  var  hun  altfor 
fattig  til  at  kunne  skaffe  dem  nogen  uddannelse  udenfor 
hjemmet.  Hendes  ældste  datter  havde  tilbragt  flere  aar  i  St. 
Cyr;  men  disse  aar  havde  langtfra  baaret  rige  frugter.  Da 
hendes  pekuniære  forhold  blev  bedre,  nærede  hun  derfor 
ingen  lyst  til  at  sende  sine  yngre  døtre  bort;  og  selv  om 
hun  havde  ønsket  det,  vilde  det  have  faldt  hende  vanskelig 
at  sørge  for  deres  uddannelse.  Før  revolutionen  havde  non- 
ner ledet  næsten  alle  pigeinstituter  i  dette  land.  1793  var 
klostrene  bleven  stængte  eller  solgte  som  nationaleiendom ; 
og  nonnerne  var  spredte  for  alle  vinde. 

Napoleon  viste  sig  vedblivende  som  en  udmerket  søn. 
Takket  være  hans  hjælp  blev  hjemmet  sat  paa  en  passende 
fod;  og  hans  fremgang  kastede  glans  over  Letizia  og  hen- 
des døtre. 

Man  kan  forestille  sig,  hvor  den  pludselige  forandring  i 
forholdene  maatte  stige  de  unge,  varmblodige  piger  til  ho- 
vedet. Efter  at  have  lidt  under  saa  megen  fattigdom,  efter 
at  have  gaaet  med  daarligt  skotøi,  hullede  kjoler  og  slidte 
hatte,  efter  mangen  gang  neppe  at  have  havt  det  daglige 
brød,  saa  de  livet  pludselig  lyst  og  fremtiden  fuld  af  glæde. 

Fra  morgen  til  aften  herskede  der  munterhed  i  deres 
kreds.  Om  nætterne  drømte  de  om  en  fremtid  i  glans  og 
rigdom  og  om  officerer,  der  kom  for  at  forlange  dem  til  egte. 

Efter  gjentagne  bønner  og  opfordringer  fra  deres  side  aab- 
nede  fru  Letizia  modstræbende  sine  saloner  for  en  større 
kreds.  Elisa,  den  eneste  af  døtrene,  der  ikke  var  smuk,  hav- 
de literære  interesser  og  læste  høit  for  gjesterne. 

Ulige  mere  morede  man  sig  oversmaa  komedier,  som  blev 
opførte  mellem  et  par  skjærmbrætter  ved  skinnet  af  talglys, 
og  hvor  den  skjønne,  overgivne  Pauline  spillede  soubrette- 
rollerne. 

Disse  billige  adspredelser  fornøiede  ogsaa  familiemoderen, 
som  næsten  aldrig  forlod  sit  hus,  men  som,  i  lighed  med 
sin  søn  Napoleon,  nærede  stor  interesse  for  skuespilkunsten. 


XI 

Opholdet  i  Antibes.  —  Lucien  og  Christine.  —  Napoleons  egteskab  med 

Josephine.  —  Hans  besøg  hos  Letizia  paa  veicn  til  Italien.  —  Brev  fra 

svigermoderen  til  Josephine. 


General  Buonaparte  fik  det  hverv  at  befæste  Middelhavets 
kyster.  Han  ønskede  at  se  sin  moder  og  sine  søstre  hos  sig 
og  sørgede  for  en  henrivende  bolig  til  dem  ved  den  lille 
søstad  Antibes,  ikke  langt  fra  hans  hovedkvarter.  Damerne 

modtog  indbydelsen  med  taknemmelighed,  og  g^n^,,,.^' md 
oprandt.  Man  Bk  mange  besøg;  og  de  unge  piger  reiste  hver 
dag  til  festerne  i  Nizza,  dansede  med  officererne  og  more- 
de sig. 

Letizia  havde  dog  endnu  bevaret  alle  sine  tarvelige  vaner 
'  og  var  og  blev  den  paapasselige  husfrue.  Mange  aar  senere 
huskede  de  gamle  i  Antibes  at  have  seet  den  store  keisers 
moder  skylle  linned  i  en  flod,  der  løb  i  nærheden  af  hen- 
des bopæl. 

Efter  fem  maaneders  besøg  hos  sønnen  vendte  Letizia 
med  sine  døtre  tilbage  til  Marseille. 

Endnu  var  ikke  prøvelsens  tid  helt  forbi.  Buonaparte  hav- 
de været  knyttet  til  Robespierre;  efter  hans  fald  blev  ogsaa 
generalen  fængslet.  Ti — tolv  dage  sad  han  arresteret  i  nær- 
heden af  Antibes,  og  hans  familie  svævede  i  den  største  angst 
for  ham. 

Da  han  høit  og  helligt  bevidnede  sin  urokkelige  troskab 
mod  fædrelandet,  blev  han  dog  atter  frigivet;  takket  være 
sine  kundskaber  og  sin  dygtighed  beholdt  han  sin  rang. 

Letizias  tredie  søn,  Lucien,  optraadte  i  St.  Maximin  som 
varm  republikaner  og  ivrig  folketaler.  En  af  hans  opmerk- 
somste  tilhørere  var  en  gjestgiver  ved  navn  Boyer,  hos  hvem 
han  tilbragte  meget  af  sin  tid,  og  i  hvis  datter  Christine  han 
forelskede  sig. 

Dersom  man  tør  tro  hans  egne  memoirer,  blev  han  af 
faderen  moralsk  tvungen  til  at  indgaa  egteskab  med  hende. 
Efter  at  han  for  en  talrig  tilhørerkreds  havde  holdt  en  glø- 
dende tale  om  alle  menneskers  lighed,  skal  hans  vordende 
svigerfader  have  raabt  til  ham: 

„Du  har  talt  om  ligheden  i  smukke  ord.  Men  naar  vi  alle 
er  lige,  hvorfor  egter  du  ikke  min  datter?  Du  gjør  kur  til 
hende,  og  du  gjør  uret  mod  hende!  Hvis  du  er  en  retskaf- 
fen mand,  saa  gift  dig  med  hende  I** 

Lucien  var  den  af  sønnerne,  som  af  udseende  lignede  sin 
fader  mest;  dog  var  han  ingen  smuk  mand,  som  denne  hav- 
de været.  Han  var  høi  af  vekst,  men  daarlig  bygget  Ben 
og  arme  var  altfor  lange.  Han  kneb  øinene  sammen  som 
følge  af  sterk  nærsynethed.  Hovedet  var  for  lidet,  og  han 

Itoldt  det  for  det  meste  bøiet.  Men  hans  smil  var  indtagende; 
og  tiltrods  for  sit  uskjønne  ydre  behagede  han  kvinderne. 

Hverken  Letizia  eller  hans  brødre  billigede,  at  han  egtede 
Boyers  datter.  Christine  var  en  engel  af  godhed  og  over- 
ordentlig smuk,  men  hun  var  fattig  og  manglede  dannelse. 

Naar  Lucien  mødte  modstand  i  anliggender,  der  berørte 
ham  personlig,  stillede  han  sig  paa  bagbenene  som  en  stæ- 
dig hest;  det  var  umulig  at  faa  ham  bort  fra,  hvad  han  havde 
besluttet.  Fordi  hans  moder  og  søskende  misbilligede  hans 
egteskab,  blev  Christine  ham  dobbelt  kjær.  Og  da  denne 
kvinde,  som  han  maaske  havde  valgt  af  et  lune,  skjenkede 
ham  børn,  blev  hun  ham  ikke  blot  kjær,  men  hellig. 

Letizia  forsonede  sig  med  forbindelsen.  Christine  var  me- 
get beskeden,  og  hun  elskede  inderlig  sin  mand.  Et  andet 
giftermaal  voldte  moderen  en  langt  føleligere  skuffelse  og 
skulde  blive  aflangt  større  betydning  i  hendes  liv:  Det  vakte 
forfærdelse  i  familien,  da  man  erfarede,  at  Napoleon  den 
19de  ventose  (9de  marts)  1796  havde  indgaaet  egteskab 
med  Marie  Josephine  Rose  Tascher  de  la  Pagerie,  enke  efter 
vicpmte  de  Beauhamais. 

Naar  den  unge  kriger  ikke  havde  udbedt  sig  sin  moders 
samtykke,  var  det  visselig  fordi  han  forudsaa,  hvilken  storm 
denne  uventede  begivenhed  vilde  fremkalde. 

Ved  Napoleons  mellemkomst  var  Lucien  bleven  udnævnt 
til  krigskommissær;  han  havde  skyndt  sig  at  faa  broderen 
afsted  til  udlandet.  Han  havde  heller  ikke  sagt  et  ord  til 
Joseph  om  sin  egteskabsplan ;  selv  Ludvig,  der  nu  var  officer, 
havde  han  sendt  bort. 

Tiltrods  for  sin  forelskelse  var  han  sikkert  paa  det  rene 
med,  at  denne  ødsle  og  elegante  verdensdame,  denne  vicom- 
tesse,  som  levede  i  det  mest  letsindige  selskab  i  Paris,  som 
var  adskillige  aar  ældre  end  ham,  men  som  ikkedestomindre 
kun  drømte  om  smukke  dragter,  forlystelser  og  selskaber, 
som  havde  to  store  børn  og  en  flok  venner,  hvoraf  flere 
sagdes  at  have  været  hendes  elskere,  vilde  være  lidet  paa 
sin  plads  i  hans  moders  hjem. 

Vicomtesse  de  Beauharnais  var  en  fuldstændig  modsæt- 
ning til  Josephs  stygge  og  rige  frøken  Clary,  hvis  vaner  i 
mere  end  én  henseende  stemte  overens  med  hendes  sviger- 

moders.  Generalen  følte,  at  hans  hustru  endog  vilde  behage 
Letizia  mindre  end  gjestgiveren  Boyers  udannede  bam,  der 
ingen  medgift  havde  bragt  ind  i  egteskabet,  men  som  følte 
det  som  en  glæde  og  en  overordentlig  ære  at  faa  adgang  til 
fru  Buonapartes  hus.  Medens  han  smegtede  ved  Josephines 
fødder,  saa  han  vistnok  mere  end  én  gang  i  tankerne  sin 
moders  bekymrede  blik. 

Først  efter  megen  tøven  havde  Josephine  samtykket  i  at 
blive  hans.  Hun  indbildte  sig  at  have  gjort  et  dybt  skridt 
nedad  ved  at  række  ham  sin  haand;  og  først  længe  efter 
brylluppet,  overvandt  hun  sig  til  at  ombytte  sin  første  mands 
navn  mod  navnet  Buonaparte. 

Den  store  keiser,  der  nogle  aar  senere  skuIUe  bo  i  Tuilerieme, 
Schønbrunn  og  Kremlin,  beboede  1796  en  mere  end  be- 
skeden leilighed  i  Paris;  han  var  paa  dette  tidspunkt  kun 
en  fattig  officer  med  et  alvorligt  og  sygeligt  ydre.  Seirher- 
ren,  der  om  nogen  tid  vilde  lade  konger  vente  i  sit  forvæ- 
relse, ventede  nu  selv  som  ansøger  i  forværelset  hos  Barras. 
Han,  som  efter  nogen  tids  forløb  skulde  uddele  Europas 
kongeriger  til  sine  brødre,  havde  nylig  manglet  brød ;  mæng- 
den gik  forbi  ham  uden  at  ane,  at  han  vilde  blive  dens 
hersker. 

Hans  ansigt  var  gult  og  knoklet.  Hans  hænder,  der  senere 
blev  paafaldende  smukke,  var  magre;  hans  negle  var  sorte 
og  hans  haar  næsten  altid  uredt. 

Hans  hustru  anede  ligesaa  lidt,  at  der  vilde  foregaa  en 
fysisk  forvandling  med  ham,  som  at  han  var  skabt  til  at 
bære  diademet  og  laurbærkronen.  Hun  elskede  ham  ikke; 
han  indgjød  hende  snarere  skræk  end  sympati!  Naar  hun 
omsider  lovede  at  egte  ham,  var  det  hovedsagelig,  fordi  al- 
deren begyndte  at  sætte  merker  i  hendes  ansigt,  fordi  hen- 
des økonomiske  stilling  var  slet,  og  fordi  der  ikke  paa  anden 
maade  var  udsigt  til,  at  den  kunde  blive  bedre.  Endelig  var 
ogsaa  grunden  den,  at  hun  begyndte  at  væmmes  ved  at  være 
Barras*  elskerinde;  thi  hun  vidste,  at  hun  ikke  var  den  ene- 
ste, og  at  Barras  igrunden  kun  elskede  sig  selv. 

Hun  bedømte  familieforhold  efter  sine  egne  følelser  og 
efter  det,  som  hun  havde  seet  hos  sin  første  mand  og  hans 
nærmeste:  De  havde  aldrig  taget  nogetsomhelst  hensyn  til 

hverandre ;  og  selv  levede  hun  glad  og  munter,  om  hun  end 
i  aarevis  intet  hørte  fra  sin  moder. 

Hun  havde  en  ubestemt  forestilling  om  at  have  seet  et 
par  af  Napoleons  slegtninge  et  eller  andet  sted;  men  hun 
vidste  ikke,  at  han  havde  en  moder,  der  kunde  have  noget 
at  indvende  mod  hende.  Hun  anede  ikke,  at  der  i  hendes 
umiddelbare  nærhed  skulde  danne  sig  to  partier  —  Buona- 
parterne  og  Beauhamais'erne  — ,  og  at  der  mellem  disse 
skulde  udspinde  sig  en  forbitret  kamp.  Ingen  forudfølelse 
advarede  hende  mod  det  had  og  de  forfølgelser,  som  hun 
vilde  vække;  og  det  skulde  vare  en  stund,  inden  hun  lærte 
at  indse,  at  hun  havde  sat  sin  fod  ned  i  et  hvepsebol. 

Napoleons  egteskab  havde  forskaffet  ham  overkomman- 
doen over  den  hær,  der  kjæmpede  i  Italien.  Han  forlod  Paris 
faa  dage  efter  brylluppet. 

Som  god  søn  laa  det  ham  overordentlig  paa  hjerte  at  be- 
seire  sin  moders  uvilje  mod  hans  forbindelse  med  Josephine ; 
da  han  begav  sig  til  hæren,  gjorde  han  en  omvei  for  at  be- 
søge Marseille. 

Lucien  og  Ludvig  havde  truffet  hans  hustru  i  det  selska- 
belige liv.  De  betragtede  hende  som  en  gammel  kone  med 
store  børn ;  og  de  kjendte  hendes  daarlige  rygte.  Deres  for- 
bauselse  var  stor,  da  de  erfarede,  at  broderen  havde  valgt 
hende  til  sin  livsledsagerinde.  Alt  ufordelagtigt,  som  de  vid- 
ste om  hende,  havde  de  fortalt  til  sin  moder. 

Paa  Corsica  betragtedes  det  næsten  som  en  skam  at  være 
barnløs.  Letizia  var  stolt  af  sine  mange  barnefødsler;  hun 
havde  ikke  mindst  af  denne  grund  nydt  høi  anseelse  paa 
øen.  Hendes  nye  svigerdatter  var  saa  gammel,  at  man  ikke 
kunde  vente,  at  hun  vilde  skjenke  hende  børnebørn.  Efter 
hvad  man  havde  fortalt,  var  hun  ubemidlet.  Hun  var  pari- 
sennden  med  de  lette  sæder  og  de  ødsle  vaner.  Josephine 
og  hendes  svigermoder  kunde  ikke  have  noget  tilfælles.  Med 
sit  ufuldkomne  kjendskab  til  franske  former  og  til  Frank- 
riges sprog  følte  fru  Letizia  en  blanding  af  foragt  og  afsky 
for  denne  udlærte  verdensdame. 

Glæden  over  hendes  søns  besøg,  over  at  se  ham  som 
kommanderende  general,  trængte  dog  i  første  øieblik  den 
store  skuffelse  over  hans  egteskab  tilside. 

„Min  moder  modtog  mig  med  en  ganske  overordentlig 
glæde",  fortæller  Napoleon. 

»Nu  er  du  altsaa  stor  general/  sagde  hun,  idet  hun  om- 
favnede mig. 

„Jeg  er  kommanderende  general,  hvilket  ikke  altid  er  det 
samme  som  stor  general,"  svarede  jeg  smilende.  „Af  velcst 
er  jeg  en  liden  general.  Den  dag  vil  maaske  komme,  da  jeg 
vokser  i  moralsk  henseende." 

„Du  vil  komme  frem  i  verden,"  sagde  min  udmerkede 
moder.  „Det  var  ikke  for  intet,  at  erkediakonen  paa  sit  døds- 
leie  udtalte,  at  du  vilde  blive  familiens  hoved.  Ak,  at  det 
ikke  skulde  være  denne  fortræffelige  mand  forundt  at  se 
dig  paa  den  plads,  hvor  du  staar  idag!" 

„Og  hvor  mon  jeg  vil  stanse?"  svarede  jeg  ivrig. 

„Begaa  ingen  uklogskab!  Vær  ikke  mere  forvoven,  end 
det  er  nødvendig  for  at  skaffe  dig  respekt.  Hvor  forventnin- 
gen om  hvert  slag  vil  blive  forfærdelig  for  mig!  Men  Gud 
og  den  hellige  jomfru  vil  vaage  over  dig!"" 

Napoleon  blev  flere  dage  hos  sin  moder. 

Idet  han  til  afsked  omfavnede  Letizia,  sagde  han  til  hende: 

„Moder,  vær  omhyggelig  om  din  helbred.  Lev  længe! 
Thi  dersom  du  dør,  vil  snart  alle  de,  som  jeg  har  her  paa 
jorden,  være  mig  underlegne!" 

Tiltrods  for  mødets  hjertelighed,  havde  det  faldt  ham  van- 
skelig at  forsone  moderen  med  sit  giftermaal.  Josephine 
havde  sendt  hende  et  brev;  først  ni  dage  efter  sønnens  af- 
reise  besluttede  Letizia  sig  til  at  undertegne  følgende  svar- 
skrivelse: 

„Til  borgerinde  La  Pagerie- Buonaparte. 
Rue  Chantereine,  6. 
Paris. 

Marseille,  den  12te  germinal,  aar  IV. 
(1ste  april  1796.) 

„Madame! 

Jeg  har  modtaget  Deres  brev.  Det  har  bidraget  til  at  be- 
fæste den  mening,  som  jeg  havde  dannet  mig  om  Dem. 

Min  søn  havde  underrettet  mig  om  sin  lykkelige  forbin- 
delse. Fra  dette  øieblik  havde  De  tilligemed  min  agtelse 

ogsaa  mit  samtykke.  For  at  fuldstændiggjøre  min  lykke  mang- 
ler kun  den  tilfredsstillelse  at  faa  Dem  at  se.  Vær  overbevist 


LETIZIA 
under  keiserdømmet. 


om,  at  jeg  nærer  en  moders  kjærlighed  til  Dem,  og  at  jeg 
elsker  Dem  ligesaa  høit  som  mine  egne  børn. 

Min  søn  har  givet  mig  haab  om,  hvad  Deres  brev  stad- 
fæster: at  De  vil  komme  til  Marseille  for  at  møde  ham.  Jeg 

glæder  mig,  Madame,  til  den  fornøielse,  som  Deres  ophold 
her  vil  berede  mig. 

Mine  døtre  forener  sig  med  mig  i  ønsket  om,  at  De  snart 
maa  komme  til  os.  Vær  forsikret  om,  at  mine  børn,  ligesom 
jeg,  skjenker  Dem  samme  hengivenhed  og  ømhed,  som  de 
nærer  for  sin  broder. 

Madame!  Modtag  forvisningen  om  min  kjærlighed  og  hen- 
givenhed. 

Moderen  Letizia  Buonaparte.*" 

Napoleon  havde  opnaaet  sit  ønske;  det  ydre  skin  var  red- 
det! Letizias  samtykke  kom,  om  end  noget  sent,  saa  dog  i 
den  rette  form. 

Hvert  ord  i  brevet  var  skrevet  med  eftertanke.  Det  var 
overveiet  i  et  familieraad;  det  havde  maaske  været  sendt 
til  gjennemsyn  til  Joseph,  som  opholdt  sig  i  Genua,  hvilket 
sidste  kan  have  været  grunden  til,  at  det  trak  saa  længe 
ud  med  dets  afsendelse  til  Paris. 

Dersom  man  vilde  bedømme  fru  Buonapartes  brevstil  ef- 
ter denne  prøve,  vilde  man  tage  meget  feil;  hverken  ind- 
holdet eller  formen  lignede  hende. 

Bortseet  fra,  at  hun  ikke  kunde  særdeles  meget  fransk, 
og  at  hun  derfor  var  ude  af  stand  til  at  finde  elegante  ud- 
tryk, var  det  mod  hendes  natur  at  bruge  fraser;  den  affek- 
terede høflighed  og*forbindtlighed  i  brevet  stemte  ingenlunde 
med  hendes  væsen. 

Letizia  Buonaparte  skrev  i  sit  lange  liv  forholdsvis  meget 
faa  egenhændige  breve.  Men  hun  dikterede  et  stort  antal, 
hvoraf  omtrent  150  findes  spredte  blandt  hendes  efterkom- 
mere og  opbevarede  for  nutiden. 

Hendes  ufuldkomne  kjendskab  til  det  franske  sprog  for- 
anledigede hende  til  at  diktere  den  største  del  af  sine  breve 
paa  italiensk. 

Breve,  skrevne  med  hendes  egen  haand,  findes  hoved- 
sagelig fra  den  første  tid  af  hendes  egteskab,  fra  hendes 
enkestand  paa  Corsica,  fra  republikens  tid  samt  fra  et  ophold 
i  Provence. 

XII 

Pauline  og  Fréron.  —  Elisa  og  Felix  Baciocchi.  —  Reise  til  Italien.  — 
Ophold  i   Montebello.  —  Letizias  reiser  til  Corsica.  —  Breve  fra  iTetizia 

til  fru  Clary. 


I  et  tidligere  kapitel  har  jeg  omtalt  folkerepræsentanterne 
Barras'  og  Frérons  besøg  i  Marseille.  Vi  ved,  at  der  havde 
udviklet  sig  et  fortroligt  forhold  mellem  denne  sidste  og  Pau- 
line, uden  at  moderen  synes  at  have  gjort  alvorlige  skridt 
til  at  hindre  det. 

For  ung  og  ureflekteret  til  at  ledes  af  nogen  beregning,  der 
overhovedet  var  langt  fra  hendes  karakter,  elskede  den  unge 
pige  Fréron  af  hele  sit  hjerte,  —  eller  hun  indbildte  sig  i 
alfald,  at  hun  gjorde  det! 

En  forbindelse  mellem  dem  synes  aldrig  at  have  været 
efter  Letizias  smag.  Tiltrods  for  sin  datters  uafladelige  bøn- 
ner vedblev  hun  at  negte  sit  samtykke. 

Modstanden  opflammede  Paulines  følelser. 

Jeg  sværger!  kjære  Stanislas,"  skrev  hun  (marts  1796) 
til  Fréron,  „at  jeg  aldrig  vil  elske  andre  end  dig!  Mit  hjerte 
kan  ikke  deles;  det  har  givet  sig  helt  hen  til  dig.  Hvem  kan 
stille  sig  op  mod  to  sjæles  forening,  der  kun  søger  lykken, 
og  som  finder  den,  idet  de  elsker  hinanden.  Nei,  min  ven! 
Hverken  mama  eller  nogen  kan  negte  dig  min  haand."* 

Da  Napoleon  paa  vei  til  Italien  besøgte  sin  familie  i  Mar- 
seille, havde  forholdet  mellem  hans  søster  og  Fréron  befun- 
det sig  paa  dette  standpunkt. 

Generalen  og  Joseph  delte  sin  moders. mening  om,  at  den- 
ne forbindelse  ikke  burde  komme  istand,  hvorimod  Lucien 
stod  paa  de  elskendes  side. 

Fra  sit  hovedkvarter  skrev  Napoleon  til  Letizia,  at  han 
ikke  mere  vilde  høre  tale  om  partiet.  Han  skrev  til  sin  hu- 
stru: Jeg  beder  dig  om  at  ordne  sagen  vedrørende  Pauline. 
Det  er  min  vilje,  at  Fréron  aldrig  skal  egte  hende!" 

I  samme  aand  skrev  han  til  Lucien. 

Fuldt  saa  meget  af  egen  drift  som  for  at  opfylde  sin 
mands  ønske  gjorde  Josephine  alt  for  at  hindre  forbindel- 
sen. 

Pauline  var  rasende  over,  at  creolerinden  blandede  sig  i 
hendes  kjærlighedsforhold  og  vilde  hindre  hende  fra  at  gifte 
sig  efter  hendes  eget  ønske.  I  sit  hjerte  tilgav  hun  hende 
aldrig ;  —  længe  efter  at  hun  var  bleven  gift  med  en  anden, 
huskede  hun  det  med  bitterhed! 

De  elskende  vedblev  at  skrive  kjærlighedsbreve  til  hin- 
anden; Pauline  skrev  endog  italienske  vers  til  sin  ven.  Hun 
sluttede  et  af  brevene  med  følgende  glødende  udgydelse  i 
det  italienske  sprog: 

„Ti  amo  sempre  e  passionatissimamente,  per  sempre  amo, 
beir  idol  mio,  sei  cuore  mio,  tenero  amico,  ti  amo,  amo« 
amo,  amo,  si  amatissimo  amante!"  *) 

Hun  skrev  til  sin  broder  for  at  omstemme  ham;  men  han 
viste  sig  ubøielig. 

Lidt  efter  lidt  udtømtes  den  unge  piges  kræfter.  Søsteren 
Elisa,  som  hun  havde  skjenket  sin  fortrolighed,  gik  afveien 
for  hendes  meddelelser.  Napoleons  moralske  magt,  der  vokse- 
de med  hver  seir,  han  vandt,  holdt  endog  Ludens  opposi- 
tionslyst i  tømme. 

Hun  maatte  give  tabt. 

Jeg  vil  dø  deraf,  —  det  er  det  hele!"  sagde  hun. 

En  sidste  gang  sendte  hun  en  lang,  klagende  skrivelse 
til  generalen,  vistnok  dikteret  hende  af  Elisa  eller  Lucien; 
thi  selv  førte  hun  dengang  neppe  en  saa  øvet  pen. 

„Hvad  mig  angaar,**  heder  det  her,  „saa  foretrækker  jeg 
at  være  ulykkelig  fremfor  at  gifte  mig  uden  Deres  samtykke 
og  drage  Deres  forbandelse  over  mit  hoved. 

Dersom  De,  min  kjære  Napoleon,  for  hvem  jeg  altid  har 
næret  det  ømmeste  venskab,  havde  været  vidne  til  de  taa- 
rer,  som  Deres  brev  bragte  mig  til  at  udgyde^  er  jeg  vis 
paa,  at  De  vilde  være  bleven  rørt.** 

Den  muntre  Pauline  var  en  tidlang  meget  sørgmodig.  I 
længden  følte  hun  sig  dog  ikke  saa  utrøstelig,  som  hun  selv 
havde  troet.  Hendes  natur  trængte  til  adspredelser.  Den 
overflod,  som  nu  herskede  i  familien  sammenlignet  med 
den  fattigdom,  som  havde  trykket,  da  hun  lærte  Fréron  at 


*)  Kan  omtrent  oversættes  saaledes:  „Med  lidenskab  vil  {eg  elske  dig  tlle  mine 
dage,  altid  vi!  jeg  elske  dig,  du  min  detlige  skat!  Mit  hiertes  afgud,  feg  elsker  dij:, 
elsker  dig,  elsker  dig,  elsker  dig,  du  min  høiest  elskede  tilbeder!* 

kjende,  bidrog  ikke  lidet  til  at  opmuntre  hende  og  mildne 
hendes  smerte.  Hendes  ungdom,  den  gode  helbred,  hun 
endnu  var  i  besiddelse  af,  og  hendes  naturlige  sorgløshed, 
hjalp  hende  lidt  efter  lidt  over  livets  første,  store  skuffelse. 

Inden  hendes  slegt  og  ude  i  verden  talte  man  kun  om 
hendes  broders  vidunderlige  fremgang  i  Italien. 

Under  en  længre  vaabenstilstand,  som  fulgte  efter  hans 
første  seire,  havde  han  i  indtrængende  breve  anmodet  sin 
hustru  om  at  komme  til  ham.  Han  havde  opslaaet  sit  hoved- 
kvarter i  Montebello,  en  liden  by  i  nærheden  af  Verona, 
hvor  han  beboede  et  smukt  slot,  og  hvor  han  forblev  fra 
midten  af  mai  indtil  de  sidste  dage  af  juni  (1797). 

Efter  lang  tøven  fandt  Josephine  omsider  for  godt  at  efter- 
komme hans  opfordring.  Men  da  hun  begav  sig  afsted,  und- 
gik hun  Marseille,  hvor  hun  længe  havde  været  ventet;  hun 
viste  ingensomhelst  lyst  til  at  gjøre  sin  svigermoders  be- 
kjendtskab. 

Napoleon  ønskede  imidlertid,  at  de  skulde  mødes.  Han 
ønskede  ogsaa  selv  at  se  sin  moder  og  sine  søskende  igjen ; 
og  han  indbød  hele  familien  til  at  aflægge  ham  et  besøg. 

Elisa  Buonaparte  havde  nylig  egtet  Felix  Baciocchi.  Han 
var  ingen  begavet  mand,  snarere  det  modsatte;  men  i  sin 
svigermoders  øine  havde  han  et  stort  fortrin  som  corsicaner 
og  som  hjemmehørende  i  Ajaccio.  Elisa  var  desuden  den 
mindst  smukke  og  mindst  sympatiske  af  døtrene,  og  den 
af  dem,  der  stod  mest  fremmed  ligeoverfor  Letizia. 

Hun  havde  skriftlig  talt  til  Napoleon  om  partiet.  Han 
havde  svaret  ved  at  negte  sit  samtykke.  Brevet  kom  imid- 
lertid forsent;  den  borgerlige  vielse  var  allerede  fuldbyrdet. 

Man  begav  sig  afsted  til  Italien.  Joseph  Fesch,  som  var 
reist  fra  Marseille  en  dag  før  sin  søster,  ledsagede  Elisa  og 
Baciocchi.  Letizia  reiste  sammen  med  sine  døtre  Pauline  og 
Caroline. 

De  havde  indskibet  sig  i  Marseille  i  slutningen  af  mai  og 
naaede  Genua  under  krigen. 

Generalen  var  ikke  forud  underrettet  om  tidspunktet  for 
sin  moders  ankomst.  Vaabenstilstanden  var  til  ende;  kam- 
pen kunde  hvert  øieblik  blive  gjenoptaget,  og  damerne  kun- 
de blive  udsatte  for  de  største  farer. 

Cliri  Tschndl«;  Napoleons  moder  6 

En  af  Napoleons  officerer  tilbød  hans  moder  at  vaage 
over  hendes  sikkerhed ;  han  vilde  samle  soldater  for  at  for- 
svare hende  og  hendes  døtre,  dersom  det  skulde  vise  sig 
nødvendigt.  Men  hun  samtykkede  ikke  deri. 


PAULINE,  PRINSESSE  BORGHÉSE 
(efter  Canova). 


„Jeg  har  intet  at  frygte,"  sagde  hun;  „min  søn  holder 
gidsler  i  fangenskab,  der  hører  til  republikens  mest  indfly- 
delsesrige mænd.  Skynd  Dem  iforveien  for  at  underrette  ham 
om  min  ankomst.  Imorgen  vil  jeg  fortsætte  min  reise!" 

Officeren  drog  afsted.  Fru  Buonaparte,  hendes  døtre,  hendes 
broder  og  svigersøn  kom  lykkelig  efter  til  Montebello  den 
første  juni. 

Saasnart  generalen  erfarede,  at  moderen   nærmede  sig, 

Steg  han  tilhest  for  at  ride  hende  imøde.  Han  havde  ikke  seet 
hende  siden  besøget  i  Marseille,  siden  de  glimrende  seire, 
som  han  havde  vundet  ved  Montenotte,  Arcole  og  Rivoli. 


LETIZIA 
(efter  en  marmorstatue  af  Canova). 

Med  berettiget  stolthed  betragtede  Letizia  sin  søn. 

„O,  Napoleon,"  sagde  hun,  idet  hun  trykkede  ham  til  sit 
hjerte,  „idag  er  jeg  den  lykkeligste  aF  alle  mødre!" 

„Dette  ord  af  min  moder  var  en  af  de  kjæreste  beløn- 
ninger, jeg  har  modtaget  for  mit  arbeide,"  har  Napoleon  sagt. 

Hun  saa  længe  paa  ham,  fandt  at  han  var  bleven  mager, 
og  var  bedrøvet  derover. 

„Du  dræber  dig,"  sagde  hun. 


74  NAPOLEONS  MODER 


,Det  forekommer  mig  tvertimod,  at  jeg  lever/  svarede 
han  smilende. 

«Sig  heller,  at  du  vil  leve  i  h^mtiden/  indvendte  moderen. 

«Men  signora,  er  det  at  dø?*  — 

Letizia  og  hendes  døtre  kom  til  Montebello  midt  i  den 
italienske  vaar.  Naturen  syntes  at  have  klædt  sig  i  festdragt 
for  værdig  at  modtage  moderen  til  Italiens  befrier.  Det  let 
begeistrede  folk  viste  en  glæde,  som  næsten  lignede  vanvid, 
naar  de  saa  Napoleon  i  sin  families  midte.  Man  foranstaltede 
illuminationer,  og  de  feststemte  masser  raabte  uafladelig: 
„  Evvi va  il  liberatoredeir  Italia !  Evviva  il  general  Buonaparte !  * 

Dage  og  uger  gik  hurtig.  Man  reiste  til  Milano  og  til* 
bragte  nogen  tid  der.  Man  gjorde  udflugter  hver  dag.  Gene- 
ralen og  hans  hustru  holdt  store  middagsselskaber.  Man 
morede  sig,  kort  sagt,  paa  den  behageligste  maade. 

Sydens  varme  havde  bortveiret  det  sidste  træk  af  melan- 
koli fra  den  skjønne  Paulines  ansigt.  De  mange  fomøielser^ 
de  smukke  og  muntre  officerer,  der  sværmede  om  hende  fra 
morgen  til  aften,  havde  bragt  Frérons  billede  til  at  blegne. 

Hun  havde  altid  været  Napoleons  yndlingssøster;  han 
ønskede  at  se  hende  lykkelig.  Hans  ven,  general  Ledere, 
anholdt  om  hendes  haand.  Broderen  begunstigede  hans  frieri, 
og  moderen  gav  sit  samrykke.  Pauline  troede  for  anden  gang 
at  være  forelsket;  og  brylluppet  blev  feiret  meget  snart. 

Letizia  havde  forudseet,  at  Napoleon  ikke  vilde  negte  sit 
samtykke  til  den  fuldbyrdede  forbindelse  mellem  hendes 
ældste  datter  og  Felix  Baciocchi.  Det  kom,  som  hun  havde 
tænkt:  Hendes  søn  fandt  at  han  ikke  burde  være  vanske- 
ligere med  hensyn  til  valget  af  sin  søsters  mand,  end  mode- 
ren havde  været;  og  han  bøiedesig  for  den  fuldbragte  kjends- 
gjerning. 

Josephine  udførte  sine  vertindepligter  med  en  ynde  og 
takt,  der  i  høi  grad  behagede  hendes  mand.  Paa  den  elsk- 
værdigste maade  tog  hun  sig  af  hver  enkelt  gjest,  saa  næ- 
sten enhver  kunde  tro,  at  det  var  ham  eller  hende,  med 
hvem  hun  særlig  beskjeftigede  sig.  Hun  viste  navnlig  i  be- 
gyndelsen en  imødekommenhed  mod  Napoleons  slegtninge, 
der  burde  have  beseiret  deres  uvilje  mod  hende.  „Min  hu- 
stru var,  som  hun  burde  være  ligeoverfor  sin  mands  moder,* 

har  Napoleon  sagt  mange  aar  senere.  ^Hun  overøste  hende 
med  opmerksomhed  og  forekommenhed.  Hun  behandlede 
mine  to  søstre  ligesaa  smukt,  og  hun  tilsidesatte  ikke  heller 
Baciocchi.** 

Alle  hendes  bestræbelser  prellede  imidlertid  af  paa  den 
mur  af  is,  bag  hvilken  hendes  svigermoder  forskansede  sig; 
det  viste  sig  under  samværet  i  Montebello,  at  al  forstaaelse 
og  sympati  manglede  mellem  de  to  kvinder,  som  stod  Na- 
poleon nærmest. 

Letizia  tilgav  aldrig  Josephine  hendes  letsindighed,  som 
vi  ved,  at  hun  kjendte  gjennem  sine  sønners  beretninger, 
og  som  hun  saa  fortsat  i  Italien;  hun  fandt  ikke  heller  no- 
^en  undskyldning  for  hendes  overdrevne  ødselhed.  Hun  be- 
klagede, at  denne  forbindelse  var  kommen  istand;  thi  i 
hendes  øine  var  den  meget  langt  fra  at  skabe  hans  lykke. 

Matronen  med  den  strenge  holdning  og  de  værdige  bevæ- 
gelser saa  fråden  moderstolthedens  piedestal, hvorpaa hendes 
tretten  barnefødsler  havde  hævet  hende  op,  med  ringagt  ned 
paa  denne  svigerdatter,  der  var  for  gammel  til  at  føde  børn. 
Hun  saa  ogsaa  ned  paa  hende  paa  grund  af  hendes  kokette 
væsen,  hendes  ublufærdige  dragter,  den  imødekommenhed, 
som  hun  viste  mod  alle  andre  end  sin  mand,  og  paa  grund 
af  de  skjødehunde,  som  hun  slæbte  rundt  med  sig  og  over- 
oste med  flere  kjærtegn,  end  Letizia  nogensinde  havde  skjen- 
ket  sine  børn. 

Kløften  mellem  dem  uddybedes  ved  de  stadige  rivninger 
mellem  svigerdatteren  og  hendes  egne  døtre;  og  famihe- 
sammenkomsten  varede  ikke  ret  længe. 

Efter  at  Paulines  bryllup  var  bleven  feiret,  forberedte 
Buonaparte  sig  paa  at  reise  til  Passeriano  i  Frioul  for  at 
underhandle  med  de  østerrigske  udsendinge. 

Letizia  vendte  tilbage  til  Marseille  for  derfra  at  drage  til 
Ajaccio.  Hendes  fædreneø  var  atter  bleven  fransk.  Nu,  un- 
der de  saa  meget  lykkeligere  og  lysere  forhold,  længtede 
hun  efter  at  se  de  gamle  steder  igjen,  efter  at  gjenopreise 
det  hus,  som  var  bleven  plyndret  og  lagt  i  aske,  da  hun 
flygtede. 

Den  kortende  juni  havde  hendes  datters  bryllup  fundet 
sted ;  i  juli  maaned  finder  vi  hende  allerede  indstalleret  paa 

Corsica.  Som  en  fordreven  flygtning  havde  hun  i  sin  tid 
maattet  forlade  sin  fødeby;  i  sin  moderlige  lykke  vendte  hun 
tilbage  næsten  som  en  dronning. 

Men  hendes  beskedenhed  fornegtede  sig  ikke.  Stille  og 
prunkløst,  som  hendes  liv  havde  været  i  tidligere  dage,  førte 
hun  atter  selv  sit  husvæsen,  kun  hjulpen  af  den  gamle  Sa- 
veria,  som  ikke  forlod  hende  hverken  i  lykkens  eller  ulyk- 
kens dage. 

Elisa  og  hendes  mand  ledsagede  hende.  Takket  være  sin 
mægtige  svogers  beskyttelse  var  Baciocchi  bleven  udnævnt 
til  bataljonschef  og  havde  faaet  kommandoen  over  citadellet 
i  Ajaccio. 

Lucien  Buonaparte  var  nu  krigskommisssær  paa  øen.  £>er 
havde  en  tidlang  været  et  spændt  forhold  mellem  Napoleon 
og  ham ;  men  moderen  haabede  at  kunne  forsone  de  to  brø- 
dre. Lucien,  hans  hustru  og  børn,  Elisa  og  hendes  mand 
levede  fredelig  sammen  under  signora  Letizias  beskyttelse. 

Med  iver  begyndte  hun  de  nødvendige  udbedringer  i  sit 
hus.  Disse  arbeider  trættede  hende  ikke  lidet,  og  hun  blev 
angreben  af  feber.  Først  efter  længre  tids  forløb  kom  hun 
atter  til  kræfter.  Det  stemte  med  hendes  ønske  at  forlænge 
sit  ophold  paa  Corsica;  og  hendes  helbred  tilskyndede  hende 
til  at  gjøre  det. 

Mange  timer  tilbragte  hun  i  Ajaccios  gamle  kirke,  knæ- 
lende foran  den  ensomme  bedestol  med  ansigtet  skjult  i  sine 
hænder,  medens  tankerne  søgte  tilbage  til  gamle  dage.  Ti- 
den udsletter  meget.  Den  stolte  kvinde  huskede  ikke  længer 
de  haanende  miner,  de  spodske  blikke,  der  havde  fulgt  hen- 
des sidste  dage  paa  Corsica;  erindringen  derom  var  ialfald 
saa  udvisket,  at  den  havde  tabt  sin  bitterhed! 

Nu  var  det,  som  om  hun  gjorde  et  øiebliks  stans  i  sin 
livsreise  for  at  se  tilbage  paa  det  stykke  vei,  som  hun  hav- 
de tilbagelagt,  siden  hun  var  her  sidst.  Og  hun  følte,  at  det 
sted,  hvor  hun  havde  leget  som  barn,  hvor  hun  havde  havt 
sin  ungdoms  glæder,  altid  vilde  vedblive  at  være  hende 
dyrebart. 

Hendes  seirrige  søn  rustede  sig  til  at  vende  tilbage  til 
Frankrige.  Den  corsicanske  general,  som  under  smaablade- 
nes  spot  var  reist  til  Nizza  for  at  overtage  kommandoen 

BBEV  FRA  FRU  LETIZIA  BONAPARTE  TIL  FRU  CLARY  (FRA  AJACCIO) 
den  25dc  November  1797. 

over  en  armé  i  laser,  var  nu  ligesaa  stor  som  nogen  af  de 
foregaaende  aarhundreders  hærførere.  Hans  billede,  der  var 
bleven  malet  i  Milano,  kopieredes  i  hundreder  og  atter  hun- 
dreder af  eksemplarer;  man  trykkede  hverandre  næsten  ihjel 
for  at  betragte  dem  i  vinduerne,  hvor  de  stod  udstillede. 
Hans  navn  var  ikke  blot  paa  Frankriges,  men  paa  hele  Eu- 
ropas læber. 

Bedækket  med  laurbær  vendte  han  den  femte  december 
1 797  tilbage  til  sit  land.  Seirherrens  moder  forblev  i  Ajaccio. 

Man  har  fra  denne  tid  bevaret  to  karakteristiske  breve 
fra  hende  til  hendes  veninde  fru  Clary: 

„Ajaccio,  den  5te  frimaire  i  republikens  sjette. aar. 
(25de  november  1797.) 

„Min  meget  kjære  veninde! 

Jeg  har  med  stor  glæde,  borgerinde,  modtaget  Deres  brev 
af  19de  brumaire. 

De  udtalelser  af  hengivenhed,  som  det  er  fuldt  af,  og  de 
tegn  paa  venskab,  som  De  viser  saavel  mig  som  vor  gene- 
ral, er  mig  hjertelig  kjære.  Deres  hengivenhed  er  intet  nyt 
for  mig,  der  til  enhver  tid  har  modtaget  meget  oprigtige 
beviser  paa  den.  Jeg  beder  Dem  om  at  modtage  udtrykket 
for  min  taknemmelighed!  Bed  himlen  om  at  bevare  den 
mand,  der  har  viet  sit  liv  ikke  saa  meget  til  sin  families 
lykke,  som  til  hele  Frankriges  vel.  Maatte  han  skabe  alle  de 
menneskers  lykke,  der  har  saa  megen  ret  dertil! 

Kaptein  Bastelica  har  bragt  mig  de  gjenstande,  som  De 
omtaler  for  mig,  det  vil  sige:  vognen  og  de  smaa  sekskan- 
ter til  gulvene.  Angaaende  disse  sidste  maa  jeg  bemerke, 
at  jeg  ikke  har  fundet  det  ventede  antal,  som  De  heller  ikke 
har  nævnt.  For  at  jeg  kan  rette  mig  derefter,  beder  jeg 
Dem  derfor  at  sige  mig,  hvor  mange  De  har  overleveret  til 
ham. 

Indlagt  finder  De  tegningen  til  trappen,  som  jeg  beder 
Dem  være  saa  venlig  at  lade  forfærdige  saa  hurtig  som  mu- 
ligt. Hvis  De  kan  det,  saa  send  mig  den  med  første  leilig- 
hed.  Jeg  beder  Dem  endvidere  om  at  sende  mig  tre  tusinde 
tagsten.  Kalken  behøver  jeg  ikke  mere;  send  mig  den  alt- 
saa  ikke. 

Forvalteren  vii  bringe  Dem  en  sæk  kastanier  fra  vort 
land.  Giv  en  liden  del  af  dem  til  borgeren  Faur,  som  jeg 
beder  Dem  hilse  mange  gange  fra  mig. 

Modtag  selv  resten  som  et  tegn  paa  min  oprigtige  hen- 
givenhed og  min  taknemmelighed  for  al  den  møie,  De  har 
for  min  skyld. 

Farvel!  Overbring  mine  hilsener  til  Deres  mand.  Deres 
moder  og  Deres  søster.  Vær  overbevist  om,  at  jeg  hele  mit 
liv  forbliver  Deres  oprigtige  veninde 

Bonaparte. '^ 

Det  andet  brev  er  skrevet  henved  fem  maaneder  senere: 

„Til  borgerinden  Clary, 

rue  Gay  i  Marseille. 

Ajaccio,  28de  germinal  i  republikens  sjette  «ar. 
(17de  april  1798.) 

„Min  kjære  veninde! 

Gjennem  Lucien  skrev  jeg  til  Dem,  idet  jeg  bad  Dem  om 
ved  skibets  tilbagekomst  at  sende  mig  kulørt  papir  til  to 
værelser,  det  ene  rødt  og  hvidt,  det  andet  gult. 

Jeg  beder  Dem  ogsaa  vise  mig  den  venlighed  at  sende 
mig  tre  ruller  rødt  papir  efter  en  prøve,  som  forvalter  Bor- 
bun  vil  overbringe  Dem,  samt  otte  ruller  med  høirød  bund 
og  roser  (nr.  2).  Jeg  vil  desforuden  gjeme  have  tre  smaa 
ure  til  værelserne  og  et  stykke  hvid  lærredsnor  til  gardi- 
nerne for  vinduerne. 

Jeg  er  meget  bedrøvet  over  alt  det  besvær,  som  jeg  gjør 
Dem. 

Tusinde  hilsener  til  Deres  moder  og  til  hele  familien. 

Farvel,  min  kjære  veninde! 

Dersom  De  skulde  finde  fire  lænestole  med  tilsvarende 
gul  sofa,  moderne  og  med  silketræk,  beder  jeg  Dem  om  at 
kjøbe  det  og  sende  mig  det.  Jeg  vilde  ønske  at  faa  alle  disse 
gjenstande  ved  første  anledning. 

Adieu,  min  kjære  veninde!  Gid  De  maa  leve  vel! 

Moderen  Bonaparte." 

XIII 

Letizia  vender  tilbage  til  Frankrige.  —  Napoleons  tilbagekomst  fra  Egypten. 
—  Rivninger  mellem  Josephine  og  familien  Bonaparte.  —  Haabet  om  skils- 
misse glipper.  —  Den  attende  og  nittende  bnimaire. 


Medens  Bonaparte  —  som  han  kaldte  sig  nu  —  drog  ud 
paa  den  mindeværdige  ekspedition  til  Egypten,  vedblev  Le- 
tizia at  opholde  sig  paa  Corsica.  Sønnen  kjæmpede  ved 
Pyramiderne,  besatte  Kairo  og  indtog  Jaffa;  men  kun  ube- 
stemte efterretninger  om  hans  bedrifter  naaede  til  hans 
moder. 

I  et  selskab  i  Ajaccio  fortalte  rygtet  hende,  at  han  var 
død. 

„Min  søn  vil  ikke  omkomme  elendig  i  Egypten,  som  hans 
fiender  ønsker,*"  sagde  hun  tillidsfuldt;  „jeg  føler,  at  han  vil 
blive  bevaret  for  en  større  bestemmelse.** 

Det  var  henimod  midten  af  republikens  syvende  aar  (1 799). 
Generalens  afreise  til  Egypten  havde  fundet  sted  et  aar  i 
forveien.  De  fleste  medlemmer  af  hans  familie  var  nu  sam- 
lede i  Frankriges  hovedstad. 

Ved  Napoleons  stigen  havde  hans  brødre  opnaaet  betyde- 
lige stillinger.  Joseph  havde  ledsaget  overfeltherren  til  Ita- 
lien, havde  udført  fiere  missioner  der  og  var  bleven  udnævnt 
til  gesandt  ved  det  pavelige  hof.  Uroligheder  i  Rom  havde 
imidlertid  nødsaget  ham  til  at  forlade  byen.  Efter  at  være 
vendt  tilbage  til  Frankrige,  var  han  bleven  valgt  ind  i  de 
femhundredes  raad. 

Som  repræsentant  for  Corsica  havde  Lucien  ligeledes  faaet 
plads  inden  dette.  Ogsaa  han  havde  nylig  slaaet  sig  ned  i 
Paris  med  sin  familie;  og  Christine  havde  ved  sin  hjertens- 
godhed og  beskedenhed  erhvervet  sig  almindelig  agtelse  og 
kjærlighed. 

Baade  sønner  og  svigerdøtre  ønskede,  at  Letizia  igjen 
skulde  tage  bolig  blandt  dem.  Hendes  broder  Fesch  drog  til 
Corsica  for  at  hente  hende. 

Et  uveir  hindrede  søskendeparret  fra  at  tiltræde  reisen 
straks. 

Stormen  lagde  sig  endelig.  Bevæget  ved  atter  at  skulle 
forlade  Ajaccio  sagde  hun  farvel  til  sine  venner. 

„Vi  faar  se  Dem  igjen,  signora  Letizia/  sagde  man  til  hende. 

Men  hun  havde  maaske  en  forudfølelse  af,  at  hun  saa  sin 
fædreneø  for  sidste  gang.  Grædende  kyssede  hun  dem,  der 
var  strømmede  til  for  at  følge  hende  til  skibet. 

Ankommen  til  Frankrige  hentede  hun  sin  datter  Caroline 
fra  madame  Campans  institut  i  St.  Denis,  og  flyttede  sam- 
men med  hende  ind  i  en  egen  etage  i  sin  søn  Josephs  store 
hus  i  rue  du  Rocher. 

Den  corsicanske  familie,  som  seks  aar  tidligere  var  ste- 
gen iland  i  Toulon  under  tarvelige  og  fattige  forhold,  var  nu 
høie  herrer  og  damer,  der  eiede  glimrende  hoteller  i  hoved- 
staden og  slotte  i  omegnen. 

Forholdet  mellem  Josephine  og  hendes  mands  slegt  var 
bleven  mere  og  mere  spændt.  Under  generalens  fravær  havde 
hendes  letsindige  opførsel  gjort  hende  meget  fordægtig  i 
hendes  svogres  og  svigerinders  øine.  Letizia  havde  i  breve 
hørt  mange  ufordelagtige  ting  om  Napoleons  hustru;  og  hun 
var  ikke  uvillig  til  at  lytte  til  sine  børns  forestillinger  om, 
at  man  burde  tilstræbe  en  skilsmisse  mellem  denne  kvinde 
og  hendes  søn. 

Mange  tvivlede  paa,  at  generalen  nogensinde  vilde  kom- 
me tilbage;  budskabet  om,  at  han  pludselig  var  landet  i 
Frejus,  virkede  næsten  overvældende. 

Kort  før  hans  tilbagekomst  havde  hans  hustru  sluttet  et 
intimt  venskab  med  nogle  af  hans  fiender;  med  fuld  grund 
var  hun  bekymret  for,  hvordan  hendes  mand  vilde  optage 
dette.  Hun  kunde  forudse,  at  familien  Bonaparte  vilde  be- 
nytte hendes  venskabsforbindelser  til  at  søge  at  styrte  hende. 

Tidlig  om  morgenen  den  1 9de  vendémaire  reiste  hun 
generalen  imøde,  ledsaget  af  Ludvig  Bonaparte. 

Da  hun  ikke  kunde  vide,  hvilken  vei  han  vilde  vælge, 
kjørte  hun  gjennem  Bourgogne  til  Lyon;  thi  hun  kjendte 
hans  forkjærlighed  for  denne  provins. 

Uheldet  vilde,  at  han  havde  valgt  en  anden  vei.  Da  han 
om  morgenen  den  24de  vendémiaire  indtraf  i  Paris,  fandt 
han  sit  hus  øde;  hans  hustru  og  broderen  var  endnu  ikke 
vendte  tilbage  fra  sin  frugtesløse  reise. 

Moderen  og  hans  øvrige  søskende  fik  hurtig  underretning 
om  hans  ankomst;  straks  efter  omringedes  han  af  dem. 

De  tomme  værelser  og  Josephines  fraværelse  havde  sat 
ham  i  dyb  misstemning. 

Da  han  ikke  fandt  hende  i  sin  families  midte,  faldt  det 
hendes  anklagere  saa  meget  lettere  at  vinde  tiltro  hos  ham. 

I  Egypten  havde  man  tilhvisket  ham  rygter,  der  havde 
bragt  ham  til  at  tvivle  paa  hendes  egteskabelige  troskab.  Nu 
tog  det  sig  ud  for  hans  øine,  som  om  hun  følte  sig  uværdig 
til  at  modtage  ham  og  skyldbevidst  var  flygtet  bort  før  den 
krænkede  egtemands  tilbagekomst. 

Bonaparteme  troede  spillet  vundet.  Da  Josephine  omsider 
kom  tilbage,  stængte  Napoleon  sig  inde  og  negtede  at  se 
hende. 

Men  han  havde  aldrig  ophørt  at  elske  sin  hustru;  ved 
bønner  og  taarer  lykkedes  det  hendes  børn,  Eugéne  og  Hor- 
tense,  at  formilde  ham  efter  flere  dages  forløb. 

Forsoningen  var  fuldstændig;  forholdet  mellem  de  to  egte- 
fæller  syntes  efter  denne  dag  bedre  end  nogensinde.  Men 
ingen  af  hans  familie  billigede,  at  han  havde  tilgivet  hende. 

Alvorlige  planer  beskjeftigede  imidlertid  den  tilbagevendte 
seirherre.  Direktoriet  havde  forspildt  sin  anseelse;  ved  list 
og  magt  skaffede  Napoleon  sig  tilhængere  til  et  statskup. 

Lucien  havde  ved  sine  glimrende  talegaver  vundet  stor 
indflydelse  inden  de  femhundredes  raad.  Faa  dage  efter  ge- 
neralens tilbagekomst  fra  Egypten  var  han  bleven  valgt  til 
dets  præsident;  og  for  at  bane  broderens  vei  viste  han  en 
iver  og  allestedsnærværelse,  der  søgte  sin  lige. 

Den  18de  brumaire  (9de  november  1799)  skred  man  til 
handling.  Intet  sprog  kan  betegne  den  ophidsede  tilstand, 
som  herskede  i  Paris,  da  krisen  nærmede  sig.  Gaderne  var 
saa  overfyldte  ftf  vogne  og  ryttere,  at  man  næsten  ikke  kun- 
de komme  frem.  Hvert  øieblik  indløb  meldinger  om,  hvad 
der  gik  for  sig,  til  Napoleons  bolig  i  rue  Chanteraine,  hvor 
han  sad  ved  bordet  med  pistolerne  ved  siden. 

Fru  Letizia,  der  med  forkjærlighed  omgikkes  corsicanske 
familier,  havde  i  Paris  gjenfundet  sin  ungdomsveninde,  fru 
Panoria  de  Permon.  De  havde  været  naboer  i  Ajaccio  og 

havde  elsket  hinanden  som  søstre.  Vi  ved,  at  det  var  i  Per- 
mons hus  i  Montpellier,  at  Carlo  di  Buonaparte  døde. 

Disse  to  kvinder  øvede  vedblivende  en  gjensidig  og  sterk 
tiltrækning  paa  hinanden.  De  følte  velvære  ved  at  være 
sammen;  og  de  kunde  sidde  halve  dage  i  træk  og  smaa- 
prate  om  gamle  tider  paa  Corsica. 

Med  sin  datter,  generalinde  Junot,  begav  fru  de  Permon 
sig  nu  til  den  ældre  fru  Bonaparte  for  at  være  hos  hende 
under  disse  for  sønnerne  saa  farefulde  timer.  De  tilbragte 
dagen  i  hendes  hus  og  forlod  hende  først,  efter  at  flere  bud 
fra  Lucien  havde  bragt  hende  nogen  beroligelse. 

Det  var  ikke  blot  Napoleons  skjebne,  som  stod  paa  spil; 
hvis  statskuppet  mislykkedes,  kunde  man  vente,  at  hans 
brødre  og  deres  venner  og  partifæller  vilde  blive  forviste 
eller  sendte  til  skafottet  sammen  med  ham. 

Letizias  sjælsstorhed  forlod  hende  alligevel  ikke.  En  dø- 
delig bleghed  og  en  kjendelig  tilbøielighed  til  at  fare  sam- 
men ved  hver  uventet  lyd,  var  de  eneste  tegn,  der  forraadte 
hendes  angst. 

Omveltningen  fuldbyrdedes  den  attende  brumaire;  men 
Paris  troede  ikke  derpaa.  Den  følgende  dag  skulde  bringe 
statskuppets  afslutning.  Hovedstaden  var  rolig.  Damerne  i 
familien  Bonaparte  vidste  intet  bestemt  om,  hvad  der  endnu 
forestod. 

Letizia  og  Pauline  kjørte  til  fru  de  Permons  hotel. 

Fru  Permon  udtalte  sin  forbauselse  over,  at  hendes  ven- 
inde ikke  begav  sig  til  Josephine  for  at  være  begivenhederne 
nærmere. 

„Signora  Panoria!  Vil  jeg  berolige  mit  hjerte,  saa  kan  jeg 
ikke  gaa  til  hende,"  svarede  Letizia.  „Hos  mine  andre  svi- 
gerdøtre ser  jeg  mine  sønner  lykkelige;  men  hos  hende  — 
nei,  nei!"  • 

Hun  blev  ved  at  udøse  sig  for  fru  Permon  i  det  corsi- 
canske  sprog,  der  faldt  hende  mest  naturligt.  I  sindsbevæ- 
gelsen og  angsten  for  sine  børn  mindedes  hun  de  urolige 
dage,  da  hun  havde  taget  del  i  frihedskampen  paa  Corsica; 
og  hun  talte  om  sin  ungdom. 

Medens  fru  Junot  lyttede  til  de  ældre,  havde  Pauline  sat 
sig  foran  et  stort  speil,  hvor  hun  kunde  beundre  sin  skjøn- 


LETIZIA  RAMOLINO  BONAPARTE  85 

hed,  medens  hun  ordnede  folderne  i  sin  kjole  og  det  cache- 
mirs  schawl,  som  hun  havde  kastet  over  sine  skuldre. 

Aftenen  kom.  Moderen  vidste  fremdeles  sine  sønner  i 
fare.  Hendes  ængstelse  steg;  hun  formaaede  næsten  ikke 
længre  at  holde  sig  rolig. 

For  at  faa  tiden  til  at  gaa,  foreslog  Pauline,  at  man  skulde 
kjøre  i  theatret.  De  to  ældre  damer  greb  forslaget  med  be- 
gjærlighed,  og  man  kjørte  til  Freydeau-theatret.  Der  spille- 
des den  aften  et  stykke,  som  bar  titelen:  "L'auteur  dans  son 
ménage". 

Den  hele  tid  viste  Letizia  sig  i  høi  grad  rastløs  og  nervøs. 
Hun  sagde  intet,  men  hendes  blik  søgte  uafladelig  logens 
dør;  hun  syntes  at  vente  et  bud,  der  vilde  bringe  efterret- 
ninger om  hendes  sønner. 

I  en  mellemakt  opstod  der  uro  i  parterret ;  man  havde  fængs- 
let en  tyv.  Fru  Bonaparte  skjalv;  men  hun  var  taus  som  før. 

Teppet  gik  atter  op;  stykket  blev  spillet  videre.  Pludselig 
stansede  de  optrædende  midt  i  sit  spil.  Den  skuespiller,  som 
udførte  titelrollen,  traadte  frem  og  raabte  med  høi  stemme 
til  publikum: 

„Borgere!  Fædrelandsforrædere  har  villet  myrde  general 
Bonaparte!" 

Pauline  Ledere  udstødte  et  frygteligt  skrig.  Tiltrods  for 
den  uro,  som  efterretningen  havde  fremHaldt  i  salonen,  var 
det  saa  gjennemtrængende,  at  alle  blikke  vendte  sig  mod  det 
sted,  hvor  damerne  sad. 

Hun  vedblev  at  skrige,  medens  hendes  moder  søgte  at 
berolige  hende.  Selv  var  Letizia  hvid  som  et  lagen,  og  hun 
skjalv  saa  sterkt,  at  hun  neppe  formaaede  at  holde  et  glas 
vand,  der  var  bleven  bragt  hendes  datter. 

Klokken  var  9V2.  Damerne  beredte  sig  til  at  forlade  theat- 
ret. Fru  Bonaparte  havde  sendt  sin  vogn  bort.  Men  fru  de 
Permons  tjener  ventede  i  forværelset;  han  meddelte,  at  den 
sidstnævntes  ekvipage  stod  udenfor. 

,Jeg  vil  kjøre  Dem  og  Pauline  hjem,**  sagde  fru  de  Per- 
mon til  sin  veninde. 

„Nei,**  svarede  Letizia.  „Nu  maa  vi  alligevel  til  min  svi- 
gerdatter i  rue  Chanteraine.  Idag  er  det  kun  der,  vi  kan  faa 
sikre  efterretninger!** 

Hun  skjalv  fremdeles  over  hele  legemet  og  var  næsten 
ikke  istand  til  at  bevæge  sig  fremad.  Men  hun  fældte  ingen 
taarer  og  bevarede  tilsyneladende  sin  fatning. 

Fru  de  Permons  vogn  var  kun  indrettet  til  to  personer: 
de  fire  damer  trykkede  sig  sammen  saa  godt,  som  det  lod 
sig  gjøre.  Kort  efter  holdt  man  i  rue  Chanteraine  foran  ge- 
neralens hus. 

Indgangsporten,  gaardspladsen  og  hver  plet  forøvrig  var 
tæt  pakket  med  vogne,  heste  og  fodgjængere,  som  løb  paa 
hverandre;  der  var  en  øredøvende  larm  og  støi. 

Af  forbi-ilende  officerer  fik  de  snart  høre,  at  Napoleon  og 
hans  brødre  var  reddede,  og  at  han  var  seirherre  som  saa 
ofte  tilforn. 

De  gjenstridige  var  bleven  adsplittede  ved  militærmagt. 
En  ny  forfatning  var  bleven  forelagt  og  vedtaget;  to  kon- 
suler og  en  første-konsul  var  bleven  stillede  i  spidsen  for 
riget.  Frankrige  var  endnu  i  navnet  republik.  Men  Napoleon 
var  første- konsul  og  fra  nu  af  Frankriges  hersker. 


XIV 

Første-konsulen  flytter  ind  i  Luxembourg  og  senere  ind  i  Tuilerieme.  — 
Caroline  og  Pauline.  —  Moderens  tarvelighed.  —  Lucien  og  Napoleon.  ~ 
Luciens  andet  egteskab.  —  Hans  forvisning.  —  Letizia  følger  efter   ham 

til  Italien. 


Statskuppet  den  attende  brumaire  havde  befriet  Frankrige 
for  en  kraftløs  og  indflydelsesløs  regjering.  Folket  overgav 
magten  til  helten  fra  Italien,  som  var  dets  stolthed  og  dets 
haab. 

Alt  blev  nu  anderledes.  Kraft  traadte  istedetfor  svaghed; 
ordnede  forhold  afløste  det  tidligere  anarki.  Og  i  løbet  af 
tre  maaneder  fik  man  organiseret  en  sterk  og  forstandig  re- 
gjering. 

To  dage  efter  statsomveltningen  fiyttede  konsulerne  ind  i 
slottet  Luxembourg.  Samme  aften  var  alle  offentlige  bygnin- 
ger og  mange  private  huse  illuminerede. 

Fra  det  øieblik,  da  Bonaparte  havde  taget  bolig  i  et  af 
de  kongelige  slotte,  betragtede  han  sig  som  Frankriges  ene- 
hersker. 

„Den  gjedde  vil  snart  sluge  de  to  andre  gjedder,"*  sagde 
fru  de  Permon  til  Letizia. 

„O,  Panoria!**  udbrød  Letizia  bebreidende;  moderen  saa- 
velsom  de  fleste  andre  troede  endnu  paa  hans  oprigtige  re- 
publikanske sindelag! 

De  tre  konsuler  beboede  Luxembourg,  indtil  Napoleon 
den  19de  februar  1800  flyttede  ind  i  Tuilerierne  med  sin 
hustru. 

Han  bad  sin  moder  om  ^t  tage  bopæl  i  det  gamle  konge- 
slot sammen  med  ham;  men  dertil  kunde  hun  ikke  beslutte 
sig.  Hun  foretrak  at  blive  i  sin  leilighed  hos  Joseph. 

Vi  ved,  at  hun  satte  langt  mere  pris  paa  sin  svigerdatter 
Julie  end  paa  Josephine.  Den  kongelige  boligs  glans  og  luksus 
stemte  desuden  ingenlunde  med  hendes  smag.  Med  angst 
traadte  hun  over  Tuileriemes  tærskel;  hun  syntes  at  have 
en  forudfølelse  af  den  dag,  da  hendes  søn  som  slagen  mand 
skulde  gaa  ud  der&a  for  altid. 

Dagen  efter  sin  indflytning  i  Tuilerierne  holdt  Napoleon 
en  glimrende  revue  paa  Carousselpladsen.  Letizia  var  til- 
stede; omgiven  af  sin  families  damer  og  de  høieste  embeds- 
mænd tronede  hun  paa  slottets  balkon  ved  Josephines  side. 

En  række  glimrende  festligheder  fulgte  denne  revue.  Ci- 
vile og  militære  autoriteter  bragte  første-konsulen  sin  hyl- 
dest. Hans  moder  viste  sig  kun  ved  festerne  for  at  opfylde 
sin  søns  ønske  og  for  at  danne  et  sammenknytningspunkt 
mellem  sine  børn.  Hun  huskede  for  vel  de  tidligere  prøvel- 
ser i  sit  liv  til  ikke  med  mistillid  at  se  fremtiden  imøde. 

Samme  vinter  blev  hendes  yngste  datter  gift  med  gene- 
ral Murat. 

Caroline  og  Pauline  var  begge  meget  forfængelige;  deres 
dragter  pleiede  at  koste  mellem  10,000  og  15,000  francs; 
de  var  hyppig  oversaaede  med  egte  perler  og  med  diaman- 
ter, som  repræsenterede  umaadelige  summer. 

Efter  deres  giftermaal  havde  moderen  liden  indflydelse 
paa  sine  døtre,  om  hun  end  vedblev  at  staa  i  et  hjerteligt 
forhold  til  'dem.  Borgerinden  med  de  enkle  sæder  tilhørte 

andre  forhold  og  en  anden  tid.  Hun  havde  vanskelig  for  at 
følge  baade  Elisa  —  den  ærgjerrige  skfønaand  — ,  den  for- 
fængelige og  magtsyge  Caroline  og  den  godhjertede,  men 
letsindige  Pauline,  der  forøvrig  var  den  af  døtrene,  som  hun 
elskede  høiest,  og  i  hvis  selskab  hun  befandt  sig  bedst. 

Georgette  Ducrest,  en  dame,  som  stod  Josephine  nær,  har 
efterladt  erindringer,  hvori  hun  med  hensyn  til  konsulatets 
periode  omtaler  Letizia  paa  følgende  maade: 

„Fru  Letizia  Bonaparte  forekom  os  alle  som  en  elskvær- 
dig dame,  ganske  fordringsløs  og  mere  end  tarvelig  i  sin 
dragt.  For  ti — tolv  dages  ophold  paa  landet  hos  sin  datter 
Pauline  Leclerc  medbragte  hun  |^un  en  eneste  kjole,  og  den 
var  af  almindeligt  sommertøi. 

Pauline  spøgte  over  hendes  tarvelighed. 

„Ti  stille,  ødsle  barn,**  sagde  moderen.  „Det  er  nødven- 
digt, at  jeg  lægger  penge  tilside  for  dine  brødre;  de  er  ikke 
alle  forsørgede  endnu!  Du  i  din  alder  tænker  kun  paa  for- 
nøielser.  I  min  alder  ser  man  mere  alvorlig  paa  tingene.  Jeg 
vil  ikke,  at  Bonaparte  skal  klage  over,  at  vi  spiser  op  alt, 
hvad  han  har.  Du  misbruger  hans  godhed!**** 

Georgette  Ducrest  ytrer  videre  om  Letizia: 

„Hun  var  meget  let  at  leve  sammen  med,  var  tilfreds  med 
alt,  fandt  sig  i  at  spise  paa  de  forskjelligste  tider,  naar  vi 
gjorde  udflugter,  og  likte  at  høre  alle  enkeltheder  om  vore 
ture,  naar  hun  ikke  havde  været  med.  Ønskede  man  at  be- 
hage hende,  maatte  man  tale  til  hende  om  hendes  børn  og 
rose  dem  for  hende.  Hun  satte  uhyre  pris  paa,  at  man  talte 
godt  om  dem.  Hendes  ansigt,  der  i  regelen  var  en  smule 
koldt,  oplivedes  overordentlig,  naar  hun  underholdt  sig  om 
de  væsener,  der  var  hende  saa  kjære.**  — 

Vi  ved,  at  hendes  søn  Lucien  havde  havt  stor  indflydelse 
paa  begivenhederne  den  18de  og  19de  brumaire;  disse  to 
skjebnesvangre  dage  havde  han  udfoldet  en  storartet  energi 
og  et  glimrende  mod. 

Han  blev  udnævnt  til  minister  for  de  indre  anliggender 
og  forvaltede  nidkjært  dette  embede.  Hans  stivsindede  ka- 
rakter kom  dog  snart  i  strid  med  første-konsulens  egenvilje. 

Hans  optræden  under  statskuppet  havde  skaffet  ham  en 
mængde  modstandere.  Deres  forfølgelser  gik  saa  vidt,  at  mo- 


LETIZIA  RAMOLINO  BONAPARTE  89 

deren,  der  nærede  en  særlig  forkjærlighed  for  denne  søn, 
og  som  troede,  at  fiendtlighederne  mod  ham  udsprang  fra 
politimesteren  Fouché,  gik  til  første-konsulen  for  at  tale  med 
ham  om  sagen. 

Josephine,  som  havde  ord  for  at  beskytte  politimesteren, 
var  tilstede,  da  Letizia  forlangte  ham  afstraffet  for  hans  op- 
træden mod  Lucien.  En  heftig  scene  udspandt  sig  mellem 
de  to  damer,  og  Josephine  græd. 

Da  Napoleons  moder  trak  sig  tilbage,  bad  hun  svigerdat- 
teren underrette  „sin  ven  Fouché"  om,  at  hun  troede  at 
have  arme  lange  nok  til  at  bringe  hvemsomhelst,  der  bag- 
talte hendes  sønner,  til  at  angre  det. 

Første -konsulen,  som  fulgte  hende  tilvogns,  bemerkede 
hertil,  at  det  var  let  at  merke,  at  signora  Letizia  ikke  læste 
engelske  aviser;  thi  disse  talte  ikke  alene  ondt  om  hendes 
kjære  Lucien,  men  om  hele  familien. 

„Det  er  muligt,**  svarede  moderen.  „Jeg  kan  imidlertid 
intet  udrette  ligeoverfor  de  engelske  blade.  Men  ligeoverfor 
Fouché  er  det  en  anden  sag!" 

I  november  maaned  1800  kom  det  til  et  heftigt  sammen- 
stød mellem  Lucien  paa  den  ene  side  og  første-konsulen  og 
Fouché  paa  den  anden.  Ligesom  flere  gange  tidligere  kaste- 
de Lucien  sin  broder  i  ansigtet,  at  han  skyldte  ham  sin  op- 
høielse. 

Napoleon  vilde  svare  ham  ved  øieblikkelig  at  afskedige 
ham  som  minister.  Men  konsulen  Cambacérés  raadede  ham 
til  at  sende  ham  som  gesandt  til  Madrid,  og  at  give  ham  det 
hverv  at  søge  at  forringe  den  engelske  indflydelse  ved  det 
spanske  hof. 

Broderen  modtog  hvervet  og  udførte  det  til  stor  tilfreds- 
hed; den  21de  marts  1801  undertegnede  han  en  forbunds- 
traktat  mellem  Spanien  og  Frankrige. 

Man  havde  ikke  opgivet  ønsket  om  en  skilsmisse  mellem 
Napoleon  og  Josephine  inden  første-konsulens  familie.  Me- 
dens Lucien  var  gesandt  i  Spanien,  foreslog  han  sin  broder 
at  skille  sig  fra  den  ufrugtbare  hustru  for  at  indgaa  en  forbin- 
delse med  infantinde  Isabella,  den  senere  dronning  af  begge 
Sicilier. 

Josephine  fik  nys  om  forslaget.  Hun  havde  endnu  betydelig 

indflydelse  over  sin  mand.  Hun  opførte  en  stormfuld  scene 
og  blev  hjulpen  af  sin  datter  Hortense,  der  var  stedfoderens 
yndling.  Napoleon  blev  rørt  over  de  to  kvinders  taarer  og 
befalede  Lucien  ufortøvet  at  afbryde  den  indledede  under- 
handling. 

Under  opholdet  i  Spanien  var  hans  hustru  død.  Efter  til- 
bagekomsten til  Paris  gjorde  han  bekjendtskab  med  fru 
Alexandrine  Jouberthou;  hun  var  en  klog  dame  og  en  stor 
skjønhed,  men  hun  havde  et  daarligt  rygte. 

Han  saa  hende  først  som  grev  Lat>ordes  elskerinde,  fattede 
øieblikkelig  en  heftig  kjærlighed  til  hende,  og  han  hvilede 
ikke,  før  hun  blev  hans  elskerinde.  Hun  fødte  ham  en  søn ; 
og  da  hun  kort  tid  efter  blev  enke,  besluttede  han  at  gjøre 
hende  til  sin  hustru. 

Lucien  havde  i  Spanien  samlet  umaadelige  rigdomme; 
han  optraadte  efter  sin  tilbagekomst  med  en  pragt,  som  drog 
den  offentlige  opmerksomhed  hen  paa  denne  sag.  Første- 
konsulen tilkjendegav  ham  i  sterke  udtryk  sin  misfomøielse. 
Bruddet  mellem  dem  blev  dog  først  alvorligt,  da  Napoleon 
blev  underrettet  om  hans  nye  egteskabsplan. 

Brylluppet  med  enken  Jouberthou  fuldbyrdedes  i  hemme- 
lighed. Den  mægtige  hersker  var  allerede  begyndt  at  lægge 
planer  om  kongelige  og  fyrstelige  partier  for  sine  slegtninge; 
enkedronningen  af  Etrurien  var  tiltænkt  Lucien.  Konsulen 
blev  rasende,  da  han  erfarede,  at  broderen  havde  giftet  sig 
uden  hans  vidende  og  vilje. 

Atter  stillede  Letizia  sig  paa  den  yngres  side;  hun  haa- 
bede  at  opnaa  Napoleons  tilgivelse  for  ham. 

Men  denne  gang  lod  han  sig  ikke  formilde;  han  beskyldte 
hende  for  at  foretrække  Lucien  for  sine  øvrige  børn. 

„Det  af  mine  børn,  som  er  mest  ulykkeligt,  elsker  jeg 
høiest,"  svarede  hun. 

„Hvis  du  optræder  forsigtig,**  sagde  hun  til  Lucien,  „vil 
konsulen  af  egen  drift  vende  tilbage  til  dig,  hvilket  er  na- 
turiigt.  Han  ved  meget  godt,  at  han  ikke  har  ret  til  at  for- 
dre, at  du  gifter  dig  efter  hans  smag.  Han  har  heller  ikke 
giftet  sig  efter  din  smag,  —  ikke  engang  efter  min!" 

Lucien  fik  befaling  til  at  forlade  Frankrige.  Han  beslut- 
tede at  flytte  til  Rom. 

Det  var  paaskeaften  1804.  Portene  i  hans  hotel  var  luk- 
kede. Men  vognene,  der  skulde  føre  ham  og  hans  familie 
bort  fra  Paris,  stod  pakkede  i  gaardsrummet,  og  posthestene 
var  bestilte. 

Han  og  Joseph  gik  op  og  ned  paa  gulvet  i  malerisamlingen. 
Letizia  og  hans  hustru  havde  sat  sig  paa  en  sofa  i  nærheden 
af  kaminen. 

Taffeluret  slog  elleve.  Moderen  reiste  sig  og  kom  hen  til 
sine  sønner,  der  var  stansede  midt  i  værelset  ved  lyden  af 
klokkeslagene. 

Med  synlig  nervøsitet  tog  hun  Josephs  haand  i  sin.  Hen- 
des stemme  var  kvalt  af  taarer;  men  hun  søgte  at  beherske 
den,  idet  hun  sagde  til  ham: 

„Gaa,  min  søn!  I  maa  skilles.  Hør,  hvad  klokken  er." 

„Ikke  endnu,  min  moder, "*  sagde  Joseph.  „Lucien  har 
netop  lovet  mig  at  vente  til  midnat.  Jeg  haaber  fremdeles, 
at  konsulen  vil  kalde  ham  tilbage!** 

„Nei,  min  søn!  Napoleon  kalder  ikke  sin  broder  tilbage: 
han  vil  ikke  have  ham  i  sin  nærhed.** 

„Moder,  hvorfor  skulde  han  ikke  det?  Dersom  Lucien  ikke 
mere  modsætter  sig  hans  vilje,  vil  vor  broder  ikke  være  vred 
paa  ham.** 

Letizia  havde  atter  sat  sig  ned.  Efter  en  stunds  forløb  af- 
brød Joseph  den  dybe  stilhed. 

„Klokken  er  kun  halv  tolv,**  bemerkede  han.  „Konsulen 
gaar  ikke  tilsengs  før  midnat.  —  Moder,  skal  jeg  gaa  til  ham 
og  bede  for  min  broder?** 

Hun  svarede  først  ikke.  Joseph  gjentog  spørgsmaalet  tre 
gange. 

Da  reiste  corsicanerinden  sig  med  et  udtryk  af  ubeskrive- 
lig smerte  og  saaret  moderstolthed. 

„Ja,  min  søn,  gaa  til  ham  du,  hans  ældste  broder,**  sagde 
hun,  „og  bed  om,  at  Lucien  maa  faa  tilladelse  til  at  blive, 
for  at  han  i  vrede  kan  svare  dig,  som  han  har  svaret  mig, 
ja,  endog  Josephine:  „De,  der  er  bedrøvede  over  at  se  ham 
drage  bort,  kan  reise  med  ham!**** 

Hun  vedblev  oprørt: 

Javel,  jeg  drager  bort.  Jeg  vil  ikke  reise  med  dig,  Lucien, 

men  jeg  kommer  efter!  Saa  sparer  jeg  ham  for  at  føle  sig 
forlegen  over,  at  jeg  holder  saa  haardnakket  fast  ved  dig.*" 

Hun  faldt  tilbage  i  sofaen  kvalt  af  hulken. 

Før  hun  gik  ind  i  malerisamlingen,  havde  hun  været  i 
soveværelserne  for  at  kysse  sønnens  sovende  børn  til  af- 
sked. 

Joseph  tabte  endnu  ikke  haabet  om,  at  der  vilde  komme 
et  bud  fra  Napoleon;  men  det  blev  midnat,  og  man  hørte 
intet. 

Da  tog  Lucien  sin  hustru  ved  haanden,  og  de  knælede 
begge  foran  Letizia. 

„Paa  gjensyn!  Paa  snarligt  gjensyn  i  Rom!"  sagde  hun. 
Kort  efter  forlod  hun  værelset. 

„Stakkels  moder!"  udbryder  Lucien,  der  beskriver  denne 
scene  i  sine  memoirer,  „hvor  meget  led  du  ikke  i  denne 
tid!« 

Den  følgende  morgen  brød  han  op  med  sin  familie. 

Trods  sine  andre  børns  modforestillinger  var  Letizia  fast 
bestemt  paa  at  dele  sønnens  forvisning. 

Hendes  veninde,  fru  Étienne  Clary  fra  Marseille  *),  Joseph 
Bonapartes  svigerinde,  fulgte  hende  og  blev  hos  hende  i 
Rom.  Hun  ledsagedes  desuden  af  sine  børns  gamle  barne- 
pige, Saveria,  samt  af  nogle  faa  andre  damer  og  herrer. 

Aar  1 802  var  hendes  svigersøn,  general  Leclerc,  død  paa 
øen  St.  Domingo.  I  Januar  1803  var  hans  enke  vendt  tilbage 
til  Frankrige;  hun  havde  foreløbig  taget  ophold  i  Josephs 
hus,  hvor  vi  ved,  at  moderen  boede. 

Hun  var  bleven  angreben  af  en  alvorlig  sygdom,  som  hun 
led  under  hele  resten  af  sit  liv.  Men  skjønt  svækket  og  klædt 
i  sørgedragt  var  hun  fremdeles  en  af  de  smukkeste  kvinder 
i  Frankrige. 

Den  umaadelig  rige  italienske  fyrste  Camillo  Borghése 
var  nylig  kommen  til  Frankrige.  Han  havde  anholdt  om  hen- 
des haand,  faaet  første-konsulens  og  moderens  samtykke;  og 
egteparret  boede  nu  i  Rom. 

Ogsaa  Letizias  stedbroder  og  pleiesøn  Fesch  opholdt  sig 
i  denne  by.  Efter  revolutionens  afslutning,  da  hans  søster- 
søn var  bleven  stillet  i  spidsen  for  den  franske  stat,  var  han 

•)  Se  kapitel  XII :  Breve  fra  Letizia  til  fru  Clary. 

vendt  tilbage  til  den  geistlige  stand  fra  den  borgerlige  stil- 
ling, som  han  havde  indehavt  i  nogle  aar. 

Første-konsulen  saa  i  den  romerske  kirke  en  støtte  for 
absolutismen.  Den  15de  juni  1801  havde  han  og  Pius  VII 
sluttet  concordatet;  og  den  romersk -katholske  religion  var 
igjen  bleven  indført  i  Frankrige. 

Joseph  Fesch  havde  trolig  hjulpet  Napoleon  til  at  træde  i 
et  venskabeligt  forhold  til  Rom.  Han  var  bleven  erkebisp  i 
Lyon;  den  17de  januar  1803  havde  paven  gjort  ham  til 
kardinal. 

Kort  før  Letizias  afreise  havde  hendes  søn  udnævnt  sin 
onkel  til  gesandt  ved  det  pavelige  hof.  Hans  moder  var  saa- 
ledes  i  Rom  omgiven  af  sine  kjære:  af  Lucien  og  hans  fa- 
milie, der  elskede  og  ærede  hende,  af  den  hjertevarme  Pau- 
line, og  af  broderen,  som  hun  altid  havde  betragtet  som  et 
af  sine  egne  børn. 

Den  31te  marts  1804  skrev  kardinalen  til  sin  nevø: 

„Deres  moder  er  ankommen  til  Rom  den  10de  germinal, 
paaskelørdag,  efter  atten  dages  reise  og  uden  at  have  stanset 
noget  sted,  hverken  i  Lyon  eller  i  Milano.  Hun  er  bleven 
modtaget  med  den  største  udmerkelse  i  pavens  stater.  I  Lo- 
reto  tog  hun  bolig  i  det  pavelige  palads. 

Hans  Hellighed  havde  befalet,  at  man  ved  hendes  ankomst 
skulde  opreise  en  tribune  for  hende  i  St.  Peters -kirken  i 
lighed  med  dronningen  af  Sardiniens  og  hertugen  af  Meck- 
lenburgs,  for  at  hun  kunde  være  tilstede  ved  paaske-messen. 
Eftersom  hendes  tribune  imidlertid  ikke  kunde  opstilles  an- 
derledes end  bag  de  ovennævnte  personers,  som  over  et 
aar  har  været  i  besiddelse  af  sine,  troede  hun  at  burde  af- 
slaa  den  tiltænkte  ære  under  foregivende  af  træthed  efter 
reisen. 

Igaar  forestillede  jeg  hende  for  paven  i  quirinalet.  Hun 
var  ledsaget  af  sin  datter  og  af  madame  Clary ;  hun  var  klædt 
i  fuld  gala,  og  præsentationen  foregik  under  det  høitideligste 
ceremoniel.  Schweizergarden  eskorterede  hende  til  det  første 
forværelse,  hvor  hun  blev  modtaget  af  kammerherrerne;  no- 
belgarden præsenterede  gevær.  Paven  talte  til  hende  om  sin 
hengivenhed  for  Deres  person,  om  de  bønner,  som  han  op- 

sender  for  Deres  velfærd.  Han  udtalte,  at  han  vilde  være 
henrykt  over  at  se  hende  ofte  hos  sig,  og  at  han  ønskede, 
at  hun  vilde  forblive  hos  ham  saa  længe,  som  det  behagede 
hende.  Efter  en  lang  samtale  var  det  hende,  som  maatte  byde 
farvel. 

Uden  at  afvente  Deres  moders  modtagelses-dage  har  den 
romerske  adel  skyndt  sig  at  aflægge  hende  besøg.  Den  æld- 
ste inden  det  hellige  kollegium  har  opfordret  alle  kardinaler 
til  at  gjøre  visit  hos  hende  inden  fire  og  tyve  timer.  Alle, 
selv  neapolitanerne,  iler  med  at  vise  hende  en  udmerkelse,  der 
kun  bliver  kongelige  personer  tildel.  Hun  har  optraadt  med 
overordentlig  anstand  under  alle  disse  ceremonier.  Jeg  tror, 
at  Rom  er  det  sted,  der  passer  for  hende;  hun  vil  komme  til 
at  synes  om  at  være  her,  og  jeg  vil  ved  kjærlighedsfuld  om- 
sorg søge  at  gjøre  hende  lykkelig  .  .  . 

Reisen  har  i  høi  grad  forfrisket  Deres  moder.  Hun  befin- 
der sig  udmerket  vel.** 


XV 

Letizia  under  keiserdømmet. 


Napoleon  lod  sig  udraabe  til  Frankriges  keiser;  han  op- 
høiede  sine  brødre  Joseph  og  Louis  og  sine  søstre  til  keiser- 
lige høiheder.  Letizia  blev  foreløbig  ved  at  leve  i  tilbage- 
trukkenhed i  Rom. 

„Vor  moder  er  for  tiden  meget  optaget  med  at  tænke  paa 
alle  de  forandringer,  som  forestaar,**  skrev  Lucien  til  Joseph. 
„Hun  tror,  at  første-konsulen  gjør  uret  i  at  ville  bære  Louis 
XVl's  krone.  Hun  plages  af  onde  anelser;  hun  mener,  at 
republiken  har  flere  venner  end  Napoleon  synes  at  antage. 
Hun  frygter  kort  og  godt  for,  at  fanatiske  republikanere  vil 
myrde  kejseren." 

I  sin  frivillige  landflygtighed  havde  hun  vedblivende  uro 
og  bekymring.  Hun  følte  ingen  lyst  til  at  dele  sønnens  glans. 
Men  skjønt  hun  personlig  ikke  ønskede  verdslig  storhed, 

smertede  det  hende  at  se  Lucien  udelukket  fra  de  fordele, 
hvormed  hendes  andre  børn  blev  berigede ;  og  det  krænkede 
hendes  moderlige  selvfølelse,  at  hendes  døtre  og  svigerdøtre 
kaldtes  prinsesser,  medens  hendes  egen  nye  titel  endnu  ikke 
var  bleven  bestemt  i  Paris. 

Hendes  søn  Joseph  og  hans  familie  gav  hende  titelen  „Im- 
pératrice-mére**.  I  Rom  kaldte  man  hende  keiserlig  høihed; 
men  Napoleon  var  meget  tvivlraadig  med  hensyn  til  det  præ- 
dikat, der  skulde  tillægges  hende. 

Hans  brødre,  søstre  og  svigerinder  kunde  bevare  sine  eller 
sine  mænds  døbenavne:  prins  og  prinsesse  Joseph,  prins  og 
prinsesse  Louis,  prinsesse  Caroline  og  saa  videre.  Man  kunde 
derimod  ikke  kalde  keiserens  moder  prinsesse  Letizia  uden 
at  udsætte  hende  for  at  blive  forvekslet  med  døtrene  og  uden 
at  kaste  et  ungdommeligt  skjær  over  hende,  der  vilde  være 
lidet  passende. 

Under  Bourbonerne  havde  titelen  „Madame''  været  for- 
beholdt kongens  ældste  datter  og  kongens  ældste  svigerinde ; 
efter  megen  betænkning  stansede  man  ogsaa  for  Letizias 
vedkommende  ved  denne  benævnelse.  For  at  undgaa  van- 
skeligheder i  tilfælde  af,  at  keiseren  skulde  faa  en  datter, 
føiede  man  til  „Madame"  betegnelsen:  „Mere  de  Sa  Majesté 
Tempereur". 

Naar  keiseren  talte  om  sin  moder,  kaldte  han  hende  al- 
drig andet  end  „Madame";  men  i  daglig  tale  i  Frankrige 
blev  det  lidt  efter  lidt  sædvane  at  kalde  hende  „Madame- 
Mére-. 

Med  hensyn  til  den  rang,  som  hun  skulde  indtage,  fattede 
hendes  søn  og  hans  raadgivere  lettere  en  beslutning. 

„Det  blev  fastslaaet,  at  „Madame "s  officielle  plads  skulde 
være  ved  keiserens  høire  side,  og  at  hun  skulde  gaa  foran 
fyrsterne,  medens  keiserinden  skulde  bevare  pladsen  ved 
hans  venstre  side  og  gaa  foran  fyrstinderne. 

Napoleon  ønskede,  at  hans  moder  snart  vilde  vende  til- 
bage til  Frankrige.  Men  gjennem  kardinal  Fesch  lod  hun 
ham  underrette  om,  at  hun  agtede  at  tilbringe  sommeren  i 
Pisa  og  Lucca. 

Inden  hun  opsøgte  disse  to  steder,  trak  hun  sig  for  en  tid 
tilbage  til  Ludens  sommerhjem  i  Frascati;  i  juli  maaned 

reiste  hun  til  Pauline  Borghése  for  sammen  med  hende  at 
benytte  badene  i  Lucca. 

Derfra  vendte  hun  tilbage  til  Rom,  hvor  hun  endnu  hav- 
de en  mængde  ting  at  ordne,  og  hvor  hendes  veninde,  fru 
Clarys  sygdom  med  bydende  nødvendighed  kaldte  hende 
hen. 

Gjennem  et  ti-aarigt  venskab  havde  denne  dame  opnaaet 
adskillig  indflydelse  over  den  ældre  fru  Bonaparte;  og  hun 
havde  givet  hende  et  overordentligt  bevis  paa  sit  venskab 
ved  at  følge  hende  til  Italien,  skjønt  hun  var  rig  og  efterlod 
en  elsket  mand  og  syv  børn  i  Frankrige. 

Hendes  sygdom  var  af  meget  farlig  natur.  Hun  døde  i  sin 
venindes  arme  inden  hendes  mand  kunde  naa  frem  til  Rom. 

Dette  dødsfald  var  et  uopretteligt  tab  for  Napoleons  mo- 
der. Det  var  allerede  bestemt,  at  Etienne  Clary  skulde  have 
været  hendes  kammerherre,  og  at  hans  hustru  skulde  have 
været  hendes  hofdame.  Skjønt  af  ringe  herkomst  og  tarvelig 
opdraget  vilde  fru  Clary  ved  sin  takt  og  sin  udmerkede  for- 
stand vistnok  være  bleven  en  udmerket  veileder  for  corsi- 
canerinden  under  de  nye  forhold. 

I  august  maaned  ventede  keiseren  sin  moder  til  Paris; 
men  i  november  maaned  var  hun  endnu  i  Italien. 

Visselig  bidrog  hendes  venindes  død  en  tidlang  til  at  holde 
hende  tilbage.  Den  langsomhed,  hvormed  hun  senere  drev 
forberedelserne  til  afreisen,  viser  imidlertid  tydelig,  at  hen- 
des længsel  efter  at  indtage  pladsen  ved  den  kronede  her- 
skers høire  side  ikke  var  særdeles  stor. 

Den  fjortende  november  forlod  hun  omsider  pavens  stater. 
Hun  reiste  i  smaa  dagsreiser;  og  da  hun  kom  til  Milano, 
opholdt  hun  sig  otte  dage  der. 

Lucien  og  hans  familie  kom  efter  for  at  være  sammen 
med  hende  i  denne  by.  Den  sidste  tid  i  Rom  havde  hun  sat 
al  sin  kraft  ind  paa  at  formaa  Napoleon  til  at  kalde  sin  bro- 
der tilbage  til  Paris  og  at  anerkjende  ham  som  medlem  af 
den  keiserlige  familie;  i  Milano  haabede  hun  endnu,  at  en 
kurér  skulde  bringe  hende  det  ønskede  budskab  om,  at  kei- 
seren vilde  tilgive  ham  og  forsone  sig  med  ham. 

Hendes  haab  blev  skuffet;  hun  maatte  bestemme  sig  til 
at  reise  videre  uden  Lucien.  Den  20de  december  —  flere 

Uger  efter  at  kroningen  havde  fundet  sted  —  kom  hun  om- 
sider til  Paris  efter  gjentagne  opfordringer  fra  sønnen* 

Tiltrods  for  de  scener,  der  havde  formørket  afskeden  mel- 
lem Napoleon  og  hans  moder,  var  gjensynet  fra  begge  sider 
saare  hjerteligt.  Hun  flyttede  ind  i  Luciens  store  palads,  der 
var  prægtig  indrettet.  Keiseren  gav  hende  en  million  francs 
i  aarlig  indtægt.  Han  overlod  det  store  Trianon  til  hende  og 
det  lille  Trianon  til  Pauline.  Og  naar  hoffet  opholdt  sig  i 
Fontaineblau  eller  i  St.  Cloud,  indrettede  man  den  række 
værelser  til  Letizia  og  hendes  datter,  der  stødte  umiddelbart 
op  til  Napoleons. 

Efter  at  han  havde  sat  Italiens  krone  paa  sit  hoved,  sendte 
han  sin  moder  følgende  brev  fra  Bologna: 

„Den  24de  juni  1805. 
Madame ! 
Jeg  har  kjøbt  slottet  Pont  til  Dem.  Send  Deres  intendant 
for  at  se  paa  det  og  for  at  tage  det  i  besiddetse.  Det  er  min 
hensigt  at  bevilge  60,000  francs  til  dets  møblering. 

De  har  her  et  af  de  smukkeste  godser  i  Frankrige.  Jeg 
tror,  at  De  har  besøgt  det  for  ti  aar  siden.  Det  er  meget 
smukkere  end  Brienne. 

Jeg  haaber,  at  De  i  det,  som  jeg  nu  har  gjort,  maa  se  et 
nyt  bevis  paa,  at  jeg  ønsker  at  behage  Dem. 

Deres  meget  hengivne  søn 

Napoleon." 

Som  keisermoder  maatte  hun  holde  hof;  men  hun  gjorde 
det  saa  prunkløst  som  muligt.  Baade  natur  og  opdragelse 
bragte  hende  til  altid  at  føle  sig  fremmed  i  hoflivets  etikette. 
Tiltrods  for  sin  søns  formaninger  levede  hun  tilbagetrukket 
og  tarvelig  og  lagde  aarlig  en  hel  del  tilside  af  sin  million. 
Vant,  som  man  var  i  Frankrige  til  at  se  høitstillede  kvinder 
strø  om  sig  med  penge,  vakte  Madames  sparsommelighed 
den  høieste  forbauselse. 

Hun  blev  udnævnt  til  øverste  beskytterinde  for  velgjøren- 
hedsanstalterne  i  keiserriget.  De  barmhjertige  søstres  orde- 
ner blev  gjenoprettede;  og  ministeren  for  de  indre  anliggender 
kaldte  nonnerne  sammen  i  Letizias  hus  og  uddelte  medaljer 
til  dem,  medens  hun  var  tilstede. 

Men  hun  optraadte  ugjerae  for  offentligheden  som  protec- 
trice  for  hospitaler  og  stiftelser;  og  naar  hun  prarøiderede  ved 
forsamlinger,  skeede  det  tvungent  og  stivt  Skjønt  hun  gjorde 
et  i  høi  grad  fint  og  nobelt  indtryk,  var  der  intet  i  hendes 
væsen,  som  var  egnet  til  at  gjøre  hende  populær.  I  stilhed 
gav  hun  adskilligt  bort  i  velgjørende  øiemed ;  dog  talte  man 
altid  høit  om  hendes  gjerrighed. 

Tager  man  i  betragtning,  hvad  hun  i  sin  tid  havde  op- 
levet, forstaar  man  let,  at  det,  som  i  andres  øine  tog  sig  ud 
som  griskhed,  fra  hendes  standpunkt  maatte  synes  berettiget 
forsigtighed.  Dersom  hun  ikke  havde  været  nøieregnende  i 
pengeanliggender,  vilde  hun  ikke  have  været  sig  selv.  Den 
gamle  corsicanerinde  havde  gjennemgaaet  en  streng  skole. 
Hendes  hang  til  sparsommelighed  var  bleven  sterkt  udviklet 
under  den  bitre  kamp  for  tilværelsen  i  hendes  mands  sidste 
leveaar  og  under  den  nød,  som  hun  og  hendes  børn  havde 
lidt  efter  flugten  fra  Corsica. 

Hun  havde  seet  for  mange  skjebnens  omveltninger  til  midt 
i  al  denne  blændende  storhed  at  kunne  tro  paa  dens  varig- 
hed: Hun  huskede,  hvordan  hun  i  Marseille  havde  maattet 
vende  hvert  pengestykke  for  at  faa  det  til  at  strække  til  det 
nødtørftige  brød  for  sine  børn;  hun  huskede,  hvordan  hun 
i  denne  elendighedens  periode  mangen  nat  havde  siddet  oppe 
for  at  lappe  deres  slidte  klæder. 

Siden  den  tid  var  alt  bleven  anderledes  i  familien,  kun 
ikke  fru  Letizias  anskuelser  og  vaner!  Hun  saa  med  bekym- 
ring Elisa,  Pauline,  Caroline  og  deres  egtefæller  kappes  i 
luksus  og  elegance.  Særlig  overhobede  hun  sin  datter  Pau- 
line med  advarsler  paa  grund  af  hendes  ødselhed ;  i  sin  vrede 
sagde  hun  undertiden  til  hende,  at  hun  sandsynligvis  vilde 
ende  sine  dage  paa  et  fattighus. 

Naar  hendes  børn  paa  sin  side  gjorde  hende  forestillinger, 
fordi  hun  var  altfor  sparsom,  pleiede  hun  at  svare: 

„Hvem  ved,  om  ikke  alle  disse  konger  engang  vil  komme 
og  bede  mig  om  brød?" 

Jo  mere  man  øste  penge  ud  rundt  om  hende,  desto  mere 
indskrænkede  hun  sine  personlige  fornødenheder.  Hun  tænkte 
paa,  hvor  let  den  store  fremgang  kan  efterfølges  af  de  store 
nederlag.  Hun  beundrede  sin  søns  geni;  men  hun  vidste,  at 

han  var  istand  til  at  misbruge  det.  Medens  den  keiserlige 
magt  stod  paa  sit  høidepunkt,  plagedes  hun  uafladelig  af  frygt 
for  kommende  ulykker. 

„Vi  corsicanere  har  oplevet  mange  revolutioner, *"  sagde 
hun.  ,,Alt  dette  kan  faa  en  ende!  Hvad  vil  der  da  blive  af 
mine  børn?  Da  vil  de  finde  mig.  Det  er  bedre,  at  de  gaar 
til  sin  moder  end  til  fremmede,  som  kan  svigte  og  forraade 
dem." 

Begivenhedernes  gang  gav  keisermoderen  ret;  hendes  be- 
sparelser kom  i  sin  tid  hendes  bøm  til  gode. 

Skjønt  hendes  forudseenhed  ikke  bør  bebreides  hende,  kan 
man  dog  ikke  undgaa  at  smile  af  hendes  paaholdenhed  ved 
mangen  anledning.  Smaalighed  i  pengesager  er  aldrig  saa 
usympatetisk,  som  naar  den  viser  sig  hos  fyrstelige  personer; 
det  er  en  svaghed,  som  karakteriserer  parvenuen,  og  der  klæ- 
ber noget  latterligt  ved  den. 

Moderens  gjerrighed  var  en  pine  for  Napoleon  og  virkede 
hyppig  forstyrrende  paa  det  gode  forhold  mellem  hende  og 
hendes  store  søn.  Skjønt  hun  ikke  paa  langt  nær  brugte  de 
indtægter,  som  han  havde  bevilget  hende,  rettede  hun  ofte 
anmodninger  til  ham  om  at  faa  dem  forhøiede;  og  der  kom 
da  en  ceremoniel  og  kjølig  tone  i  deres  brevveksling. 

„Hvordan  synes  De  om  at  være  ved  hoffet,  signora  Le- 
tizia?"  kunde  keiseren  undertiden  spørge  hende.  „De  kjeder 
Dem  —  ikke  sandt?  Nu  ja,  De  forstaar  ikke  at  nyde  livet. 
De  aabner  ikke  Deres  saloner.  Betragt  Deres  døtre,  —  de 
synes  som  fødte  til  deres  nuværende  stilling!  Jeg  har  givet 
Dem  et  slot  i  byen  og  et  smukt  gods  paa  landet  samt  en 
million  aarlig;  og  De  lever  som  en  borgerkone  fra  St.  Denis. 
De  maa  ikke  skrabe  penge  sammen,  men  bruge  alt,  hvad 
jeg  giver  Dem!" 

„Da  maa  De  give  mig  to  millioner  istedetfor  én,"  svarede 
hun.  „Thi  jeg  maa  spare;  det  er  min  natur." 

Da  hendes  søn  blev  keiser,  var  Letizia  henved  tre  og 
femti  aar  gammel.  Vi  ved,  at  hun  i  sin  ungdom  havde  været 
en  stor  skjønhed.  En  mand,  som  ingenlunde  var  sentimen- 
tal, har  fortalt,  at  hun  under  keiserdømmet  havde  bevaret 
saa  beundringsværdige  rester  af  denne  skjønhed,  at  der  blan- 
dede sig  erotiske  følelser  i  den  respekt,  som  hun  indgjød. 


i  O  i  :  ^  i 

Selv  fru  de  Rémusat,  keiserinde  Josephines  veninde  og  Bo- 
naparternes  erklærede  fiende,  maa  erkjende,  at  „keiserens 
moder  var  meget  smuk  og  saa  ualmindelig  fomem  ud*. 

1  sine  yngre  dage  havde  hun  en  elegant,  slank  figur.  Da 
hun  blev  ældre  blev  hun  noget  fyldigere;  men  hun  beva- 
rede altid  en  holdning  fuld  af  anstand.  Hendes  hænder  og 
fødder  var  som  meislede;  navnlig  var  hendes  fødder  uforlig- 
nelig smukke.  I  en  temmelig  høi  alder  var  hun  endnu  i  be- 
siddelse af  alle  sine  tænder,  og  hun  havde  et  bedaarende 
smil,  som  flere  af  hendes  børn  arvede  efter  hende.  Hendes 
øine  var  meget  mørke ;  hun  havde  et  aandfuldt,  gjennemtræn- 
gende  blik. 

Napoleon  havde  hendes  ansigtstræk,*  hendes  mund,  hendes 
hænder  og  hendes  øine.  Alle  hendes  døtre  mindede  om  hen- 
de: Pauline  Borghése  lignede  hende  mest.  Caroline  Murats 
fremtræden  gav  en  forestilling  om  hendes  ungdoms  ynde. 
Elisa  Baciocchi  havde  grovere  træk  og  et^  mindre  behage- 
ligt udtryk;  hun  var  nærmest  en  karrikatur  af  Napoleon  og 
Letizia. 

Hver  søndag  tilbragte  moderen  og  den  øvrige  famih'e  hos 
keiseren.  Naar  Josephine  eller  senere  Marie  Louise  var  fra- 
værende, var  det  keisermoderen,  som  repræsenterede  ved 
hans  hof. 

Men  hun  afskyede  —  som  vi  allerede  har  seet  —  offi- 
cielle ceremonier  og  fester;  hendes  største  glæde  var  at 
samle  sin  familie  omkring  sig  i  sit  eget  hjem. 

Denne  glæde  blev  hende  sjeldnere  og  sjeldnere  tildel,  ef- 
tersom børnene  steg  i  rang.  Da  hun  var  moder  til  en  keiser, 
tre  konger,  en  dronning  og  to  regjerende  fyrstinder,  bekla- 
gede hun  sig  over,  at  hun  ikke  havde  en  eneste  af  dem  til 
at  holde  sig  med  selskab.  Medens  Josephine  i  Tuilerieme 
sad  omgiven  af  kammerherrer,  guldgalonerede  lakaier  og 
adjutanter,  medens  keiseren  saa  hundrede  og  atter  hundrede 
fremmede  fyrster  og  diplomater  hos  sig,  foretrak  Letizia  at 
sidde  i  ro  i  sit  eget  hotel,  spille  et  parti  reversi  og  tale  om 
gamle  dage  med  sin  trofaste  Saveria.  1  en  tid,  hvor  hendes 
nærmeste  lod  sin  storhed  raabe  ud  paa  gaden,  bevarede  hun 
en  ung  piges  beskedne  tilbageholdenhed. 

Skjønt  hun  ikke  likte  pragt,  viste  hun  stor  omhu  for  sin 

person.  Ved  festlige  leiligheder  var  hun  stedse  passende 
klædt,  og  ved  sin  ydre  fremtræden  repræsenterede  hun  for- 
trinlig. „Men,"  siger  hertugen  af  Abrantés,  „en  hindring 
for  hende  i  det  selskabelige  liv  var  en  vis  forlegenhed  og 
den  vanskelighed,  som  hun  havde  for  at  udtrykke  sig  paa 
fransk.- 

Hun  foretrak  at  tale  italiensk.  Dette  sprog  benyttede  hun 
næsten  altid  saavel  ligeoverfor  keiseren  som  ligeoverfor 
sine  andre  børn;  men  de  pleiede  at  skrive  til  hende,  paa 
fransk. 

Napoleon  har  sagt  om  sin  moder,  at  hun  var  skabt  til  at 
regjere  et  kongerige. 

Alting  tyder  paa,  at  hun  vilde  være  bleven  en  klog,  for- 
udseende dronning;  ialfald  vilde  hun  sandsynligvis  have 
regjeret  godt,  hvis  hendes  kongerige  havde  været  lidet.  Hun 
havde  ikke  megen  interesse  for  den  store  politik.  Hendes 
egentlige  kald  var  at  herske  i  et  hus,  at  opretholde  orden 
inden  en  familie,  at  stifte  fred  og  forsone  stridende  elemen- 
ter samt  at  sige  sandheden  til  alle. 

Fremragende  mænd  pleier  fortrinsvis  at  slegte  paa  sine 
mødre ;  Napoleon  havde  ikke  blot  arvet  hendes  ansigtstræk, 
men  hendes  fasthed  og  energi.  Maaske  skyldte  han  hende 
ogsaa  den  kamplyst,  der  brændte  i  hans  aarer:  I  slaget  ved 
Ponte  Nuovo  havde  hun  følt  fosteret  røre  sig  under  sit 
hjerte,  som  om  han  var  litaalmodig  efter  at  blive  sendt  ud 
i  verden  og  allerede  før  fødselen  higede  efter  at  komme 
med  i  kamp. 

Vel  skyldte  han  hende  ikke  sin  fantasi;  men  sikkert  er 
det,  at  han  efter  hende  havde  arvet  sin  organisationsevne. 
Som  sin  moder  havde  han  megen  ordenssans.  Som  hende 
var  han  desuden  i  høi  grad  maadeholden  i  mad  og  drikke. 
Da  han  var  bleven  den  store  keiser,  ønskede  han,  at  hun 
skulde  forandre  sine  manerer,  sit  sprog,  sin  smag,  ja,  endog 
sine  følelser.  Han  vilde,  at  hun  skulde  hæve  sin  stemme  en 
tone,  at  hun  ikke  blot  skulde  lære  at  repræsentere,  men  at 
hun  skulde  synes  om  at  gjøre  det. 

Men  verdensherskeren,  for  hvem  alle  bøiede  sig,  løb  pan- 
den mod  en  mur,  naar  han  søgte  at  omforme  madame  Le- 
tizia.  Hendes  livsforhold  kunde  forandres;  hun  selv  forandrede 

sig  ikke.  Hun  bevarede  sit  naturlige,  fordringsløse  vassen, 
og  hun  gjorde  sig  ingen  umage  for  at  forbedre  sit  sprog. 
I>er  var  noget  i  hendes  personlighed,  der  ikke  kunde  rok- 
kes, og  som  heller  ikke  vilde  det. 

Keiseren  var  og  blev  i  hendes  øine  altid  hendes  lille 
»Napolione*.  Han  var  Europas  beseirer;  men  hende  impo- 
nerede han  ikke!  Midt  i  hans  storhed  huskede  hun  ham 
saaledes,  som  han  var  kommen  til  verden:  rød,  skrigende, 
og  med  et  umaadeligt  hoved  paa  den  lille  krop. 

Hun  kendte  hans  svagheder  ligesaa  godt,  som  hun  kjendte 
sine  andre  børns;  og  hun  stillede  sig  op  mod  hans  fordrin- 
ger. Men  hændte  der  ham  noget  ubehageligt,  gjen  fandt  hun 
al  sin  ømhed  for  ham;  og  hver  gang  andre  svigtede  ham, 
traadte  hun  til  for  at  støtte  ham. 

Hverken  den  hæder,  som  hun  overøstes  med,  eller  hen- 
des børns  fremgang  formaaede  at  blænde  hendes  klarsyn. 
Smigrere  indgjød  hende  en  uovervindelig  afsky.  En  dag  ud- 
talte en  kardinal  en  ros  over  hende,  som  hun  fandt  over- 
dreven. Hun  afbrød  ham: 

„Hr.  kardinal,"  sagde  hun,  „naar  De  siger  alt  dette  til 
mig  idag,  hvad  vil  der  blive  tilovers  at  sige  mig  imorgen?"" 

Naar  hun  gjorde  et  nyt  bekjendtskab,  gjættede  hun,  hvad 
der  boede  i  vedkommende,  inden  denne  havde  forladt  væ- 
relset. Efter  at  hertuginden  af  Chevreuse  var  bleven  fore- 
stillet for  hende,  sagde  hun: 

„Hun  liker  os  ikke!  Jeg  læser  i  denne  kvindes  smukke 
ansigt,  at  hun  a^kyr  keiseren." 

Hun  havde  gjættet  rigtig;  hertuginden  tog  senere  del  i  en 
sammensværgelse  mod  Napoleon  og  blev  forvist. 

„Madame "s  hofstab  bestod  af  to  æresdamer,  fire  hofdamer, 
en  forelæserinde,  to  kammerherrer,  to  hofstaldmestre,  en 
intendant  og  en  sekretær. 

En  af  hendes  hofdamer  var  den  tidligere  omtalte  gene- 
ralinde Junot,  hertuginde  af  Abrantés  (født  1784).  Vi  ved, 
at  hun  var  datter  af  Letizias  venner,  egteparret  Permon. 
Permonerne  var  en  corsicansk  familie,  men  oprindelig  af 
græsk  herkomst;  de  føiede  til  sit  eget  navn  det  store  navn 
Copinéne,  som  traditionen  knytter  til  de  østerlandske  kei- 
sere. 

Til  Letizias  hof  hørte  endvidere  marechalinde  d'Avoust 
samt  damerne  Soult,  de  Fleurier,  de  St.  Pern  og  Fontanges. 

Madame  de  Fleurier  var  en  ligesaa  perfekt  „Madame  Eti- 
kette", som  hertuginden  af  Noailles,  der  pinte  og  plagede 
Marie  Antoinette.*)  Hun  opramsede  fra  morgen  til  aften  sine 
regler  for  etiketten;  men  hun  talte  for  døve  øren.  Napoleons 
moder  var  paa  dette  som  paa  mange  andre  punkter  aldeles 
utilbøielig  til  at  lade  sig  belære. 

Fru  Fontanges  var  creolerinde,  meget  smuk,  meget  indo- 
lent og  idetheletaget  meget  uskadelig.  Fru  de  St.  Pern  var 
corstcaiierinde. 

Aftnerne  i  keisermoderens  salon  var  som  oftest  ikke  mor- 
somme; man  spillede  reversi,  og  samtalen  gik  trægt.  Noget 
livligere  blev  det,  naar  fru  de  Brisac  indfandt  sig.  Hun  hørte 
ikke  til  huset ;  men  fru  Letizia  likte  hende  og  indbød  hende 
ofte. 

Hun  var  meget  liden  af  vekst  og  umaadelig  livlig ;  skjønt 
hendes  figur  var  en  smule  vanskabt,  var  hun  stedse  i  høi 
grad  koket  i  sin  dragt.  Den  overordentlige  kjærlighed,  som 
hun  nærede  til  sin  mand,  var  gjenstand  for  stadig  munterhed. 

„Han  bød  sin  haand  og  sit  hjerte  til  en  anden, **  pleiede 
hun  at  fortælle;  „men  jeg  ventede  taalmodig  til  den  anden 
var  død!" 

Fru  de  Brisac  var  noget  døv ;  da  hun  skulde  præsenteres 
for  keiseren,  havde  hun  derfor  forud  forhørt  sig  om  de  spørgs- 
maal,  som  hans  majestæt  muligens  kunde  komme  til  at  hen- 
vende til  hende. 

Hofsoiréen  fandt  sted,  og  fruen  gjorde  sine  tre  bøininger 
for  herskeren. 

Napoleon  spurgte  hende,  om  hendes  mand  var  broder  til 
den  hertug  af  Brisac,  som  var  bleven  dræbt  under  revolu- 
tionen, og  om  han  havde  arvet  hans  eiendomme. 

„Departementet  Seine  og  Oise,"  svarede  fruen,  der  troe- 
de, at  han  havde  spurgt  om,  hvor  hun  var  født. 

Keiseren  fandt  svaret  besynderligt,  men  spurgte  videre, 
om  hun  havde  børn. 

„To  og  femti,  Deres  majestæt!"  svarede  damen  med  et 

vindende  smil  og  nok  en  dyb  bøining;  hun  troede,  at  han 
denne  gang  havde  spurgt  efter  hendes  alder. 

Napoleon  syntes,  som  bekjendt,  bedst  om  de  kvinder,  der 
havde  mange  børn.  Men  dette  var  for  meget  selv  for  ham; 
han  vendte  sig  og  gik. 

Alle  ministre  begav  sig  hver  nytaarsdag  til  keisermoderen 
for  at  gjøre  hende  sin  opvartning.  Nogle  af  dem  indfandt  sig 
ogsaa  en  og  anden  gang  ellers  i  aarets  løb.  Rigets  kansler 
Cambacérés  var  altid  meget  opmerksom  mod  hende. 

Men  da  hun  tilsyneladende  kun  sjelden  blandede  sig  i  de 
politiske  anliggender,  og  da  hun  saa  meget  som  muligt  søgte 
at  undgaa  berøring  med  Josephine  og  hendes  hof,  troede  man 
i  almindelighed,  at  hun  var  uden  indflydelse. 

Heri  tog  man  paa  en  vis  maade  feil:  Fraseet  de  intime 
familie-forhold,  hvor  keiseren  ofte  paakaldte  sin  moders  hjælp 
til  at  udjevne  stridigheder  og  til  at  formaa  sine  søskende  til 
at  rette  sig  efter  hans  ønsker,  spillede  hun  ogsaa  en  rolle 
ved  en  hemmelig  brevveksling,  som  blev  vedligeholdt  mel- 
lem hende  og  hendes  søn.  Det  var  Letizia,  som  under  Na- 
poleons ophold  i  Spanien  (1808)  underrettede  ham  om  en 
sammensværgelse,  der  smededes  mod  ham  af  Talleyrand  og 
Fouché,  og  som  foranledigede  ham  til  straks  at  vende  til- 
bage til  sin  hovedstad.*) 

Hoffolkene  tiltroede  hende  heller  ingen  magt  til  at  frem- 
hjælpe venner  og  bortgive  embeder,  saaledes  som  tidligere 
kongemødre  i  Frankrige  havde  gjort.  Helt  uden  indflydelse 
var  hun  dog  ikke  paa  dette  omraade.  Hun  var  den  eneste 
inden  familien,  som  var  forbleven  tro  mod  sin  fortid;  derfor 
følte  hun  det  som  pligt  at  støtte  corsicanernes  sag.  Naar 
man  kom  fra  hendes  kjære  ø  for  at  søge  stillinger  paa  fast- 
landet, kunde  man  være  sikker  paa  at  finde  en  beskytter- 
inde  i  hende.  Utallige  var  de  gamle  venner  fra  ungdommen 
samt  fættere,  halvfættere  og  fætteres  fættere,  som  hun  skaf- 
fede embeder  og  forfremmelser.  Til  gunst  for  dem  skrev  hun 
indtrængende  breve  til  ministrene;  og  dersom  man  nølede 
med  at  opfylde  hendes  ønsker,  skyede  hun  ikke  at  udfær- 
dige nye  skrivelser,  hvori  tonen  var  mere  bestemt  og  by- 
dende end  i  de  første. 

*)  Ovenstaaende  meddelelse  er  hentet  fra:  .Muret,  Heutenant  de  rempereur  en 
Espagne  1808",  par  le  comte  Muret. 

I  det  Store  og  hele  taget  blandede  hun  sig  imidlertid  ikke 
i  begivenhedernes  gang;  men  hun  fulgte  dem  i  afstand  med 
moderlig  angst.  Om  man  i  hin  periode  havde  kunnet  se  ind 
1  hendes  sjæl,  har  hun  senere  sagt,  saa  vilde  man  have  fun- 
det mere  kummer  end  glæde. 

Hendes  søn  havde  ikke  let  for  at  tilgive  hendes  mangel 
paa  tillid  til  den  keiserlige  bygnings  bestandighed;  og  dog 
var  det  netop  hendes  moderkjærlighed,  der  bragte  hende  til 
at  skjælve  for  varigheden  af  de  nye  tilstande,  som  hans  geni 
havde  skabt.  Det  forfærdede  hende,  at  hendes  Napoleon 
skulde  bære  trykket  af  en  saa  tung  byrde ;  hun  var  moder 
fremfor  alt,  og  hun  ønskede  at  kunne  løfte  byrden  fra  hans 
skuldre. 

Hendes  omgivelser  betragtede  hendes  mistillid  som  onde 
drømme,  der  aldrig  vilde  blive  virkelighed.  De  spottede  bag 
hendes  ryg,  naar  hun  med  sin  italienske  udtale  formede  sine 
tanker  i  følgende  sætning: 

„Pourvou  que  cela  doure!"  („Hvis  dette  bare  kan  vare!") 

Ydre  storhed  kunde  ikke  fylde  tomheden  i  hendes  hjerte. 
Ved  siden  af  sin  angst  for  fremtiden  havde  hun  endnu  en 
grund  til  at  føle  sig  bedrøvet:  Midt  i  Bonapartemes  uhørte 
fremgang  led  hun,  fordi  ærgjerrigheden  havde  dræbt  fortro- 
ligheden, og  fordi  den  familie-aand,  som  tidligere  havde  her- 
sket, blev  ødelagt  af  magtbegjær. 

Hun  havde  høie  tanker  om  den  moderlige  autoritet.  Med 
smerte  saa  hun  sig  tilsidesat  af  keiseren;  og  det  krænkede 
hende,  at  statshensyn  bestemte  endog  hendes  sønners  gifter- 
maal.  Denne  kvinde,  som  fofagtede  etiketten,  følte  sig  let 
saaret  i  sit  personlige  fbrhold  til  sine  børn. 

Hun  kunde  ikke  skjule  for  sig  selv,  at  jo  mere  Napoleons 
magt  voksede,  desto  fjernere  kom  hun  fra  ham. 

Naar  hun  tænkte  tilbage  paa  gamle  dage  i  Ajaccio,  da 
hun  kommanderede,  og  hendes  lille  verden  adlød  hende  blindt, 
da  hun  havde  ret  til  at  lade  riset  danse  paa  den  fremtidige 
seirherres  ryg,  dersom  han  overtraadte  en  eneste  af  hendes 
befalinger,  naar  hun  gjenkaldte  sig,  at  i  Marseille  havde  hun 
blot  behøvet  at  gjøre  et  tegn,  og  hendes  smukke  døtre  havde 
skyndt  sig  paa  torvet  med  en  kurv  paa  'armen,  —  da  kunde 
hun  ikke  afholde  sig  fra  at  tænke,  at  den  tid,  da  man  er 

8» 

ukjendt  og  fattig,  har  sin  skjønhed,  og  at  ærens  tid  har  sine 
ydmygelser! 

Da  katholicismen  atter  blev  indført  som  statsreligion  i 
Frankrige,  sagde  hun  til  den  daværende  første-konsul: 

„Nu  er  det  ikke  længer  nødvendigt,  at  jeg  giver  dig  en 
paa  øret  for  at  faa  dig  til  at  gaa  i  kirke.* 

„Nei,**  svarede  Napoleon;  „nu  er  det  min  tur  at  give  min 
moder  ørefigener." 

Han  lagde  spøgende  sin  haand  op  til  hendes  kind.  Det 
mishagede  hende,  —  ikke  at  han  gjorde  det,  men  at  han 
havde  ret  til  at  gjøre  det.  At  have  sin  søn  til  herre  var  i 
hendes  øine  en  omveltning  af  naturens  love! 

Ude  i  verden  priste  man  keisermoderens  lykke.  En  fransk 
soldat  sammenlignede  hende  med  den  hellige  jomfru: 

„Dtns  cette  féte  solenelle, 

Le  Frtncais,  rallumant  son  tntique  ferveur, 

Honoré  la  Vierge  imroortelle  . 

Qui  porta  dtns  son  sein  le  divin  Rédempteur. 

Soyez  de  méme  et  fétée  et  chérie ! 

Chåcun  ici  vous  doit  eet  hommtge  flttteur. 

N'étes  vous  pas,  comme  Marie, 

La  mere  de  notre  sauveur?* 

Prinsessen  af  Ligne  udbryder  ved  synet  af  Letizia: 

„Se  hende,  den  lykkeligste  blandt  kvinder,  hende,  hvem 
hverken  magt  eller  modgang  kan  frarane  æren  af  at  have 
født  til  verden  den  største  mand,  som  aarhundreder  har  frem- 
bragt. Hvor  hun  kan  være  stolt!  Et  mægtigt  folk  bøier  sig 
for  hendes  søn,  hvel vingerne  gjenlyder  af  begeistringsraab! 
Hendes  rolle  er  den  skjønneste,  som  skjebnen  kan  tildele 
en  kvinde.  Hun  er  smuk;  hun  ser  endnu  ung  ud.  Og  om 
hende  siger  man  ikke :  kan  det  være  muligt,  at  hun  er  hans 
moder!"  — 

Selv  sagde  Letizia: 

„Der  hersker  en  fuldstændig  modsætning  mellem  de  ydre 
forhold  i  mit  liv  og  mit  indre.  Jeg  kan  ikke  andet  end 
skjælve,  naar  jeg  ophører  at  lide!" 

Og  i  sine  memoirer  har  hun  udtalt: 

„Alle  mennesker  kaldte  mig  verdens  lykkeligste  moder. 

medens  mit  liv  var  en  uafbrudt  sorg,  et  martyrium!  For 
hvert  bud,  der  kom,  frygtede  jeg,  at  det  skulde  bringe  den 
ulykkesefterretning,  at  keiseren  var  død  paa  valpladsen  I"* 


XVI 

Ludvig  Bontptrte  og  Hortense  Beauhtrnais.  —  Keiseren  nænner  sig  høide- 
punktet tf  sin  mtgt.  —  Jér6me  og  Elisabeth  Ptterson. 


Efter  keiserdømmets  oprettelse  var  Josephine  elskvær- 
digere mod  sin  svigermoder,  end  hun  før  havde  været.  „En- 
ten havde  lykken  gjort  hende  mildere  stemt  mod  dem,  der 
tidligere  havde  villet  skade  hende, "*  siger  fru  Junot,  „eller 
keiseren  havde  befalet  hende  det.  Sikkert  er  det,  at  vi 
bemerkede  en  betydelig  forandring  i  hendes  opførsel  mod 
„Madame"*.  Men  en  hensynsfuldhed,  der  kun  udsprang  af 
høflighed  og  beregning,  kunde  ikke  erstatte  et  virkeligt,  umid- 
delbart hengivenhedsforhold.'' 

Ligeoverfor  de  andre  medlemmer  af  familien  gjorde  kei- 
serinden  sig  vedblivende  ingen  umage  for  at  hidføre  en 
bedre  forstaaelse.  Hun  agtede  ikke  Josephs  hustru,  der 
efter  at  være  bleven  dronning  vedblev  at  leve  stille  i  sit 
palads  i  Paris,  og  som  viste  den  mest  absolute  ulyst  til  at 
forlade  sin  ro  for  at  tage  plads  paa  en  trone.  Hun  frygtede 
heller  ikke  Pauline  Borghése,  der  delte  sin  tid  mellem  om- 
sorgen for  sin  svage  helbred  og  verdenslivets  glæder,  og  som 
aldrig  blandede  sig  i  nogen  intrige,  uden  naar  andre  i  fami- 
lien trak  hende  med. 

Caroline  Murat  —  daværende  storhertuginde  af  Berg  og 
Cleve  —  opvakte  derimod  i  høi  grad  keiserindens  skinsyge 
og  uro.  Hun  beboede  det  pragtfulde  Elysée-palads,  stod  midt 
i  sin  skjønhed,  og  omgav  sig  med  den  mest  udsøgte  ele- 
gance. Keiserens  yngste  søster  var  bydende  i  sine  fordrin- 
ger, men  forbindtlig  i  sine  former,  naar  det  tiltrængtes,  meget 
imødekommende  mod  de  mænd,  som  hun  ønskede  at  be- 
daare,  meget  ufin,  hvor  det  gjaldt  at  skade  keiserinden,  som 

hun  hadede,  og  i  besiddelse  af  en  vidunderlig  selvbeher- 
skelse, der  retfærdiggjorde  svigerindens  frygt. 

Hendes  arbeide  for  at  styrte  Josephine  var  omhyggelig 
planlagt  og  meget  udholdende. 

Den  forfængelige  Caroline  ønskede  meget,  at  hendes  bro- 
der skulde  formæle  sig  med  en  prinsesse,  der  tilhørte  et  af 
Europas  fyrstehuse.  Hun  overhængte  Napoleon  med  over- 
talelser for  at  faa  ham  til  at  forstøde  sin  hustru  og  vælge 
en  anden  af  kongeligt  blod. 

Efter  at  tanken  paa  en  opløsning  af  egteskabet  var  dukket 
op,  stod  skilsmissen  altid  som  et  truende  spøgelse  for  Jose- 
phine. 

Hun  lagde  planen  til  en  forbindelse  mellem  sin  datter  og 
en  af  keisQrens  brødre;  herigjennem  haabede  hun  at  skulle 
faa  en  udsoning  istand  mellem  de  to  familier  og  at  befæste 
sin  egen  stilling. 

Først  kastede  hun  sine  øine  paa  den  smukke,  men  letsin- 
dige Jérdme,  der  som  familiens  yngste  blev  forkjælet  af  sin 
moder,  af  Napoleon  og  af  Pauline,  som  han  lignede  meget. 

Han  havde  næret  et  ungdommeligt  sværmeri  for  Hortense 
Beauhamais,  hvis  blaa  øine  og  lyse  lokker  en  kort  tid  havde 
fortumlet  hans  hoved  og  draget  ham  bort  fra  hans  studier. 
Men  han  viste  en  aaben  og  konsekvent  modvilje  mod  Jose- 
phine ;  og  hun  opgav  atter  tanken  paa  at  faa  ham  til  sviger- 
søn. 

Fra  Jérdme  vendte  hun  sig  til  Ludvig  Bonaparte,  der 
tidligere  havde  været  keiserens  yndling,  men  som  havde 
udviklet  sig  til  en  menneskesky  hypokondrist. 

Han  havde  forelsket  sig  i  en  ung  pige,  som  han  havde 
truffet  i  fru  Campans  opdragelsesanstalt,  hvor  han  ofte  havde 
besøgt  sin  søster  Caroline.  Napoleon,  der  ikke  havde  ønsket 
denne  forbindelse,  havde  fjernet  ham  fra  hovedstaden  og 
senere  taget  ham  med  til  Egypten. 

Afstanden  havde  afkjølet  hans  følelser.  Men  vendt  tilbage 
til  Paris  havde  han  for  anden  gang  forelsket  sig,  denne  gang 
i  en  dame,  som  han  havde  mødt  i  Tuileriemes  have,  en 
frøken  Lefébvre,  som  han  kjendte  saa  lidt,  at  han  endog  i 
længre  tid  var  uvidende  om  hendes  fornavn. 

Hortense  og  Ludvig  nærede  gjensidig  en  lige  stor  afsky 

for  hinanden.  Dette  vidste  Josephine ;  men  ikkedestomindre 
bestormede  hun  keiseren  med  bønner  om  at  bringe  partiet 
istand.  Og  hun  bevægede  Hortense  til  at  give  efter  for  hen- 
des ønske. 

Tanken  paa  dette  egteskab  beredte  Letizia  megen  kum- 
mer. Hun  kjendte  sin  søns  hengivenhed  for  en  anden;  hun 
vidste,  at  han  følte  modbydelighed  for  den  unge  pige,  som 
man  vilde  paatvinge  ham,  og  at  de  to,  som  man  havde  be- 
stemt for  hinanden,  ikke  passede  sammen. 

Trods  moderens  indvendinger,  og  skjønt  baade  brud  og 
brudgom  gruede  for  forbindelsen,  hvilede  Josephine  imid- 
lertid ikke,  før  hun  havde  fravristet  alle  parter  deres  sam- 
tykke. Vielsen  fandt  sted  i  Paris  den  4de  juni  1802. 

Skjønt  hun  forsmaaede  at  hykle  følelser,  som  hun  ikke 
eiede,  var  Hortense  i  begyndelsen  underdanig  og  hensyns- 
fuld mod  sin  mand.  Men  hans  mistroiske  natur  ventede  intet 
godt  fra  familien  Beauhamais,  og  han  tog  hendes  imøde- 
kommenhed for  koketteri.  „Hun  øver  sig  paa  mig  for  at  be- 
drage mig,*  sagde  han.  Mere  end  en  gang  viste  han  sig 
haard  mod  hende.  Han  talte  til  hende  om  de  svagheder  og 
letsindigheder,  som  man  tillagde  hendes  moder.  Han  be- 
tydede hende,  at  al  fortrolighed  mellem  hans  hustru  og  en 
saadan  moder  maatte  falde  bort.  „De  er  nu  en  Bonaparte," 
tilføiede  han.  „Vore  interesser  maa  være  fælles ;  Deres  fami- 
lies interesser  vedkommer  Dem  ikke  længer!" 

Ni  maaneder  efter  brylluppet  nedkom  Hortense  med  en 
søn;  keiserdømmets  Render  paastod,  at  Napoleon  var  fade- 
ren. Han  viste  stor  hengivenhed  og  interesse  for  dette  barn ; 
og  jo  tydeligere  han  lagde  disse  følelser  for  dagen,  desto 
freidigere  slap  bagvaskelsen  sig  løs. 

Caroline  Murat  var  ondskabsfuld  nok  til  at  bære  rygtet 
til  sin  broder  Ludvig,  der  —  hvad  enten  han  troede  det  el- 
ler ikke  —  følte  sin  ære  angreben  og  tog  paaskud  deraf  til 
formelig  at  holde  vagt  over  sin  hustru. 

I  stedet  for  Joachim  Murat,  som  fulgte  keiseren  i  krigen, 
blev  han  1805  udnævnt  til  guvernør  i  Paris.  Han  fik  kom- 
mandoen over  keisergarden,  Paris's  nationalgarde  og  alle  de 
tropper,  som  hørte  til  hovedstadens  departement. 

Han  var  dengang  fire  og  tyve  aar  gammel  og  delte  ikke 

sin  broders  politiske  ærgjerrighed.  Hans  interesser  gik  i  ret- 
ning af  literaturen,  ikke  i  retning  af  en  trone. 

Ikke  destomindre  udfoldede  han  en  storartet  arbeidskraft 

i  den  stilling,  der  var  bleven  betroet  ham.  Napoleon  viste 
sig  ved  sin  tilbagekomst  meget  tilfreds  med  ham  og  udtalte 
dette  aabent. 

Keiseren  nærmede  sig  nu  høidepunktet  af  sin  magt.  Han 
forenede  den  dobbelte  værdighed  som  Frankriges  keiser  og 
konge  af  Italien.  Rigets  grænser  var  betydelig  udvidede;  og 
han  skabte  konger,  storhertuger  og  fyrster  rundt  om  sig. 

Hans  broder  Joseph  var  konge  i  Neapel  og  skulde  snart 
blive  konge  i  Spanien.  Hans  svoger  Murat  var  storhertug  af 
Cleve  og  Berg  og  skulde  om  føie  tid  blive  konge  i  Neapel. 
Hans  søster  Elisa  herskede  i  Lucca  og  skulde  blive  stor- 
hertuginde af  Toscana;  Pauline  var  fyrstinde  af  Guastalla. 

Han  havde  ladet  „Triumfbuen"  og  „Venddmesøilen**  reise 
i  Paris.  Hans  udenrigsminister  Talleyrand  var  bleven  fyrste 
af  Bénévent,  hans  general  Bérthier  fyrste  af  Neuchatel.  Sin 
broders  svoger  Bemadotte  havde  han  givet  fyrstetitelen  Ponte- 
Corvo.  Europas  mægtige  bøiede  sig  i  støvet  for  ham ;  det 
franske  folk  hilste  sin  helt  med  jubel.  Han  var  solen,  hvorom 
alting  dreiede  sig. 

Ikke  alene  medlemmerne  af  hans  egen  familie,  ogsaa  hans 
hustrus  børn  og  Qemere  slegtninge  skulde  hæves  til  høie 
stillinger.  Josephines  niece  Stephanie  Beauhamais  blev  gift 
med  arveprinsen  af  Baden.  Hendes  søn  Eugéne  blev  vice- 
konge i  Italien  og  kongen  af  Bayerns  svigersøn.  Ogsaa  hen- 
des datter  skulde  blive  dronning. 

Frankrige  omformede  republiker  til  monarkier.  Fristaterne 
Genua  og  Venedig  blev  indlemmede,  den  ene  i  keiserdøm- 
met  Frankrige,  den  anden  i  kongedømmet  Italien.  Den  ba- 
taviske  republik  skulde  blive  kongeriget  Holland. 

I  Paris  spurgte  man  hverandre,  hvem  der  skulde  gjøres 
til  hersker  i  dette  land.  Nogle  mente,  at  det  vilde  blive  Lud- 
vig Bonaparte,  andre  tænkte  paa  hans  unge  broder  Jérdme, 
atter  andre  paa  svogeren  Murat. 

Napoleon  afgjorde  spørgsmaalet  uden  at  raadføre  sig  med 
nogen ;  han  erklærede,  at  Ludvig  skulde  være  konge  i  Hol- 
land. 

Den  unge  mand  gjorde  alt  for  at  slippe  for  den  tiltænkte 
værdighed.  Han  fremhævede,  at  han  var  syg,  og  at  han  ikke 
vilde  kunne  taale  Hollands  fugtige  klimat. 

Broderen  agtede  ikke  hans  indvendinger;  beslutningen  var 
fattet,  og  han  vilde  adlydes.  „Det  er  bedre  at  dø  paa  en  trone 
end  at  leve  som  fransk  prins,  **  sagde  han. 

Ludvig  var  vant  til  at  maatte  bøie  sig  for  den  viljesterke 
keiser;  modstræbende  fandt  han  sig  i  sin  skjebne.  Hans 
proklamation  til  det  hollandske  folk  blev  udfærdiget  i  tron- 
salen i  Tuilerierne  den  6te  juni  1806;  og  han  drog  afsted 
til  sit  nye  rige.  — 

Keiserens  yngste  broder,  Jérdme,  var  bleven  uddannet  til 
sø-officer.  Omtrent  ved  det  tidspunkt,  da  Ludvig  og  Hortense 
var  bleven  gifte,  var  han  paa  et  krigsskib  kommen  til  Ame- 
rika, hvor  han  overalt  blev  hædret  paa  grund  af  sit  slegtskab 
med  Napoleon. 

Med  særlig  venlighed  var  han  bleven  mødt  i  den  rige 
kjøbmand  William  Patersons  hus.  Dennes  skjønne  datter 
Elisabeth  satte  hans  letfængelige  hjerte  i  brand;  og  han  an- 
holdt om  hendes  haand.*) 

Tiltrods  for  moderens  og  broderens  indsigelser,  og  skjønt 
brudens  fader  ligeledes  havde  sine  store  betænkeligheder, 
blev  deres  egteskab  fuldbyrdet  juledag  1803. 

Napoleon  havde  truffet  forberedelser  til  at  bemægtige  sig 
keiserkronen.  Han  havde  lagt  planer  for  sin  yngste  broder 
saavel  som  for  sin  øvrige  familie;  og  han  var  rasende  over 
at  se  dem  krydsede  af  en  attenaarig  ynglings  forelskelse. 

Den  22de  februar  1 805  havde  fru  Letizia  efter  Napoleons 
opfordring  nedlagt  forbud  mod  Jérdmes  egteskab. 

Samme  vaar  begav  det  unge  par  sig  til  Europa.  Man  kom 
lykkelig  til  Lissabon.  Men  da  skibet  ankrede  paa  havnen, 
blev  det  omringet,  og  den  unge  frue  blev  underrettet  om, 
at  det  ikke  vilde  blive  tilladt  hende  at  gaa  iland. 

Hendes  mand  forlod  hende  for  at  søge  at  omstemme  kei- 
seren  til  fordel  for  sit  uoverlagte  egteskab. 

Først  blev  han  ikke  stedet  for  den  vrede  herskers  aasyn ; 
og  da  Napoleon  omsider  samtykkede  i  at  modtage  ham,  blev 
den  unge  synder  overøst  med  haarde  ord. 

Den  karaktersvage  Jérdme  holdt  ikke  længe  stand  mod 
sin  broders  vrede.  Han  samtykkede  i  at  lade  sig  skille  fra 
sin  hustru  og  blev  til  gjengjæld  fransk  admiral  og  keiserlig 
høihed. 

Hans  hustru  havde  imidlertid  forladt  Lissabon  og  styrede 
kursen  mod  Amsterdam.  Men  fartøiet  nærmede  sig  heller 
ikke  den  hollandske  kyst,  før  to  krigsskibe  som  skildvagter 
lagde  sig  ved  dets  side. 

I  England  fik  hun  endelig  lov  til  at  sætte  foden  i  land. 
Den  bedragne  og  forladte  hustru  imødesaa  sin  nedkomst. 
Hun  stod  uden  støtte,  uden  venner.  Den  7de  juni  1805  ned- 

•)  Se:  Kongen  af  Westfalens  amerikanske  hustru. 

kom  hun  med  en  søn ;  og  i  oktobermaaned  samme  aar  vendte 
hun  med  ham  tilbage  til  Amerika. 

Skjønt  paven  haardnakket  vægrede  sig  ved  at  opløse  Jé- 
romes  egteskab  med  Elisabeth  Paterson,  gjorde  Napoleon 
forberedelser  til  hans  egteskab  med  prinsesse  Catherine  af 
Wfirttemberg  og  til  at  hæve  ham  op  paa  den  westfalske 
trone.*) 


XVII 
Napoleon  og  kirkens  overhoved.  —  Skilsmissen  fra  Josephine. 


1806  Og  1807  kjæmpede  Napoleon  mod  Preussen  og  Rus- 
land. I  Letizias  saloner  var  der  en  nedtrykt  stemning,  da 
keiseren  drog  bort. 

Kardinal  Fesch  tilbragte  vinteren  hos  sin  søster  sammen 
med  sin  sekretær,  en  munter  og  livlig  ung  mand: 

„Hvoraf  kommer  det,  at  De  altid  ler,  medens  vi  andre  er 
fulde  af  angst?**  sagde  husets  frue  engang  bebreidende  til 
ham. 

„Hvorfor  skulde  jeg  være  bedrøvet,  Madame?"  spurgte 
sekretæren. 

„Ved  De  da  ikke,  at  keiseren  er  afreist  for  at  kjæmpe 
mod  fienden?** 

„Jo,  Madame!  Men  er  det  en  grund  til  at  være  bedrøvet? 
—  Det  er  ikke  første  gang  keiseren  drager  i  krig.  Han  er 
vant  til  at  seire!** 

„Deri  har  De  ret,"  svarede  hans  moder;  „dog  behøves 
der  kun  én  kugle  for  at  dræbe  ham.  Gud  har  ikke  forpligtet 
sig  til  at  gjøre  vidundere  for  hans  skyld." 

Men  atter  vendte  hendes  søn  tilbage  som  den  store  sejr- 
vinder. Keiser  Alexander  af  Rusland,  som  før  havde  været 
hans  fiende,  var  nu  bleven  hans  forbundsfælle.  Han  havde 
oprettet  kongeriget  Westfalen  og  skjenket  det  til  sin  broder 
Jérdme;  og  han  havde  ophøiet  Sachsen  og  Wtirttemberg  til 
kongeriger,  fordi  de  havde  stillet  sig  paa  hans  side. 

Han  var  gjenstand  for  stormende  begeistring.  Napoléons- 

*)  Se:  , Kongen  afWestfilens  amerikinske  hustru.* 


114 NAPOLEONS  MODER 

dagen  1807  var  en  af  de  mest  glimrende  festdage  i  hans 
regjeringstid.  Siddende  mellem  keiserinde  Josephine  og  fru 
Letizia  modtog  han  paa  Tuileriernes  balkon  meid  blottet  ho- 
ved folkets  hyldest;  han  var  paa  høfden  af  sin  popularitet! 

Alvorlige  skyer  trak  imidlertid  op  i  horisonten. 

Da  paven  var  vendt  tilbage  til  Rom  efter  at  have  salvet 
Frankriges  keiser,  havde  den  ærværdige  prælat  bragt  hjem 
med  sig  bange  anelser  om,  hvad  fremtiden  vilde  bringe. 

Napoleon  havde  opfordret  ham  til  at  give  afkald  paa  sin 
verdslige  herskermagt;  men  Pius  VII  havde  negtet  at  efter- 
komme keiserens  ønske. 

Da  han  ikke  helt  vilde  gjøre  sig  til  redskab  for  seir- 
herrens  planer,  blev  kirkestaten  besat  af  keiserlige  trop- 
per. 

Napoleon  erklærede,  at  Carl  den  stores  gave  var  tagen 
tilbage,  og  han  bød  paven  som  erstatning  en  aarlig  løn  af  to 
millioner  ft^ncs. 

Pius  tilbageviste  forslaget  som  en  forhaanelse;  striden 
mellem  kirkens  overhoved  og  Frankriges  hersker  blev  hef- 
tigere og  heftigere.  Forgjeves  søgte  kardinal  Fesch  at  mægle 
fred.  Begge  parter  var  taknemmelige  for  hans  mæglingsfor- 
søg; men  begge  vedblev  at  staa  paa  sit. 

Ingensinde  mødte  keiseren  mere  modstand  end  under 
denne  kamp.  Nogle  dage  pleiede  at  være  tilstrækkelig  for 
ham  til  at  opnaa,  hvad  han  ønskede  af  Europas  konger;  men 
hans  magt  strandede  mod  herskeren  i  Rom.  Paven  truede 
tilsidst  med  at  sætte  ham  i  ban;  Napoleon  svarede  ved  at 
lade  den  hellige  fader  bortføre  og  trak  ham  rundt  fra  det 
ene  fængsel  til  det  andet. 

Letizia  var  fortvivlet.  Faa  begivenheder  i  hendes  egen  fa- 
milie gik  hende  nærmere  til  hjerte  end  pavens  fængsling.  I 
et  brev  til  kardinal  Fesch  udbryder  hun: 

Jeg  forudser,  at  Deres  nevø  vil  foraarsage  sin  egen  og 
hele  sin  slegts  undergang.  Han  burde  lade  sig  nøie  med, 
hvad  han  har  opnaaet.  Han  jager  efter  for  meget,  derfor  vil 
han  tabe  alt.  Bekymringen  for  min  familie  holder  stedse  vagt 
ved  mit  leie.  Jeg  tænker,  at  jeg  ikke  vil  komme  til  at  angre, 
at  jeg  har  væbnet  mig  mod  ulykken!*" 

Hendes  søns  stridigheder  med  kirkens  overhoved  virkede 

saa  sterkt  paa  hende,  at  hun  blev  syg;  efter  lægernes  raad 
begav  hun  sig  til  Aix  la  Chapelle  for  at  benytte  de  dervæ- 
rende bade. 

En  stor  forandring  var  imidlertig  bleven  forberedt  ved 
Tuileriemes  hof:  keiserens  skilsmisse  fra  Josephine. 

Vi  ved,  at  Le- 
tizia  aldrig  havde 
yndet  hende,  og  at 
flere  af  hendes  søn- 
ner og  hendes  døt- 
re i  mere  end  et 
decennium  havde 
arbeidet  for  opløs- 
ningen af  egteska- 
bet. 

Keiserinden  var 
elsket  af  folket; 
skilsmisse-planen , 
hvorom  der  taltes 
med  større  og  stør- 
re bestemthed,blev 
baade  dadlet  og  be- 
klaget. 

Som  allerede  an- 
tydet havde  Jose- 
phine i  egteskabets 
første  aar givet  den 
forelskede  general 
grund  til  bitre  be- 

breidelser.  Senere  havde  forholdet  forandret  sig.  Skjønt  hans 
hustru  vedblev  at  bevare  den  første  plads  i  hans  hjerte,  hav- 
de hun  dog,  eftersom  aarene  gik,  oftere  havt  aarsag  til  at 
beklage  sig  over  Napoleons  utroskab. 

Trods  anledninger  til  skinsyge  fra  hendes  side  og  trods 
megen  misnøie  fra  hendes  mands  side  paa  grund  af  hendes 
uforsvarlige  ødselhed,  havde  forholdet  mellem  dem  i  det  hele 
været  godt  og  hjerteligt.  Keiserinden  eiede  en  saa  vidunder- 
lig forstaaelse  af  keiserens  karakter,  en  saa  fin  takt  i  den 
maade,  hvorpaa  hun  behandlede  ham,  en  saa  fuldstændig 

selvforglemmelse  ligeoverfor  hans  svagheder  og  luner,  der 
var  desuden  noget  saa  bedaarende  elskværdigt  ved  hendes 
person,  at  hun,  tiltrods  for  sine  aar,  i  høi  grad  forstod  at 
fængsle  ham. 

Den  store  smerte  for  dem  begge  var  deres  barnløshed. 

En  tidlang  syntes  Napoleon  at  have  vænnet  sig  til  at  be- 
tragte sin  broder  Ludvigs  og  sin  steddatter  Hortenses  ældste 
søn  som  sin  efterfølger.  Først  da  han  døde  (1807),  synes 
skilsmissetanken  for  alvor  at  have  fæstet  rod  hos  ham. 

Med  undtagelse  af  kardinal  Fesch  var  samtlige  medlem- 
mer af  hans  familie  altid  paafærde  for  at  puste  til  denne 
hans  indskydelse.  Ogsaa  adskillige  af  hans  ministre  raadede 
til  skilsmisse,  blandt  andre  Fouché,  Josephines  fortrolige,  der 
talte  til  hende  selv  derom,  idet  han  fremholdt  hensynet  til 
Frankriges  vel. 

Keiseren  vaklede.  Hvor  inderlig  han  end  ønskede  en  ar- 
ving til  sin  trone,  kunde  han  ikke  hurtig  beslutte  sig  til  at 
vise  Josephine  bort. 

Bange  anelser  fyldte  hans  hustru;  frygten  for  at  miste 
egtefælle  og  stilling  forhøiede  hendes  kjærlighed  til  ham. 
Nu  ønskede  hendes  mand  at  have  ret  til  at  bebreide  hende 
den  utroskab,  som  i  de  første  aar  af  deres  egteskab  havde 
beredt  ham  saa  megen  smerte.  Men  hun  tog  sig  vel  iagt  for 
at  give  ham  mindste  grund  dertil;  hun  var  et  mønster  paa 
mildhed,  underkastelse,  resignation  og  godhed.  Uafladelig 
søgte  hun  at  komme  hans  ønsker  i  forkjøbet.  Han  følte  sig 
forlegen,  naar  han  saa  hende  saa  ydmyg  og  saa  hengiven; 
og  medens  han  søgte  at  flygte  bort  fra  sig  selv,  forfulgtes 
han  af  selvbebreidelser. 

Fra  begyndelsen  af  1 809  regnede  man  Josephine  for  intet 
fra  politisk  synspunkt  betragtet.  „Le  Moniteur"  undlod  endog 
dette  aar  at  bringe  hende  den  sædvanlige  officielle  nytaars- 
lykønkning. 

Hun  søgte  at  nærme  sig  sin  svigermoder  i  haab  om,  at 
Letizia  misbilligede  skilsmisseplanen.  Men  da  hun  i  lykken 
havde  vendt  sig  bort  fra  hende,  fandt  hun  i  modgangen  hel- 
ler ingen  trøst  og  støtte  hos  hende. 

Vel  følte  den  gamle  corsicanerinde  deltagelse  for  hende; 
men  hun  billigede  keiserens  forsæt.  Hun  havde  længe  frygtet, 

at  Eugéne  Beauharnais  skulde  blive  hans  begunstigede  ar- 
ving og  hendes  sønners  herre.  Af  fuldt  hjerte  haabede  hun, 
at  dette  ikke  maatte  ske. 

Efter  freden  i  Sch5nbrunn  vendte  Napoleon  atter  i  triumf 
tilbage  til  sit  land.  Den  26de  oktober  1809  klokken  ni  om 
morgenen  indtraf  han  i  Fontainebleau.  Da  Josephine  ankom 
om  eftermiddagen  samme  dag,  anede  hun  sin  skjebne. 

Den  14de  november  forlod  man  Fontainebleau.  Paris  var 
overfyldt  af  høie  besøgende.  Alle  Napoléonider  var  ilede 
derhen  for  at  bringe  den  hæderkronede  keiser  sin  hyldest 
og  for  at  forelægge  ham  ønsker  og  andragender.  Kongen  af 
Sachsen,  kongerne  af  Bayern  og  Wiirttemberg,  samt  mange 
af  Rhin-forbundets  fyrster  havde  ligeledes  indfundet  sig. 

Den  ene  fest  afløste  den  anden;  men  keiserparrets  samliv 
knugedes  af  et  pinligt  tryk.  Napoleon  gik  omkring  forlegen 
og  indesluttet.  Josephine  var  opfyldt  af  mørke  tanker  og 
havde  mistet  sin  sikre  holdning.  Naar  hun  troede  sig  ube- 
merket,  fyldtes  hendes  øine  med  taarer. 

Hun  søgte  at  udforske  sine  omgivelser,  skjønt  hun  for 
sammen  af  angst,  naar  ordet  skilsmisse,  som  hun  ikke  for- 
maaede  at  bringe  over  sine  læber,  undslap  de  andre. 

Den  9de  december  kom  hendes  søn  fra  Milano.  Napoleon 
havde  kaldt  ham  til  Paris;  det  var  ham,  som  skulde  meddele 
sin  moder,  at  skilsmissen  var  besluttet. 

Den  15de  december  indfandt  kansleren  Cambacérés  og 
den  keiserlige  husminister  sig  i  Tuileriemes  slot.  Letizia, 
hendes  børn  og  svigerbørn  samt  Eugéne  Beauharnais  var 
samlede  om  keiserparret.  Josephine  og  Hortense  var  klædte 
i  sorg. 

Napoleon  aabnede  familiemødet.  Han  udtalte,  at  han  længe 
havde  været  berøvet  haabet  om  at  faa  børn  i  egteskabet  med 
sin  elskede  gemalinde,  keiserinde  Josephine.  Dette  havde 
bestemt  ham  til  at  ophæve  forbindelsen  for  at  indgaa  en  ny. 

«I  en  alder  af  firti  aar,"  sluttede  han,  „kan  jeg  endnu 
hengive  mig  til  haabet  om,  at  forsynet  vil  skjenke  mig  børn, 
og  at  jeg  vil  leve  tilstrækkelig  længe  til  at  kunne  opdrage 
dem  i  min  aand." 

Derefter  kom  turen  til  Josephine.  Hendes  smerte  var  for- 
færdelig. Da  hun  skulde  begynde  at  læse  op  for  hele  den 

keiserlige  familie,  hvad  der  skulde  siges  fra  hendes  side, 
skjalv  hun  saa  sterkt  paa  haanden,  at  hun  næsten  ikke  for- 
maaede  at  holde  papiret.  Hun  fik  neppe  fremført  de  første 
ord ;  taarer  kvalte  hendes  stemme,  og  papiret  faldt  paa  gulvet. 

Stødvis  udbrød  hun: 

„I  ser  her  en  ulykkelig  kvinde  for  eder  . .  .Jeg  vil  snart 
dø  ...  .  Skilsmissen  dræber  mig  .  .  .  Gjør  hvad  I  vil,  jeg  vil 
underkaste  mig  alt!"" 

Hendes  søn  tog  papiret  op  og  gav  hende  det  tilbage.  Med 
en  febrilsk  haandbevægelse  rakte  hun  det  til  ministeren,  som 
fuldendte  læsningen  i  hendes  sted. 

Med  taarefyldte  øine  lyttede  hun  til  hans  oplæsning.  Hun 
søgte  at  bekjæmpe  den  nagende  sorg  og  vilde  for  enhver  pris 
bevare  sin  værdighed. 

De  tilstedeværende  var  alle  bevægede;  de  fleste  græd. 

Efterat  Cambacérés  havde  holdt  en  kort  tale,  overrakte 
han  skilsmisse-akten  til  keiseren  og  keiserinden,  som  først 
hidsatte  sine  underskrifter.  Dernæst  underskrev  Letizia.  Et 
stykke  længere  nede,  i  respektfufd  afstand  fra  moderen,  un- 
derskrev hendes  børn  og  svigerbørn:  først  Ludvig,  derefter 
Jérome,  Murat,  Eugéne,  dronning  Julie,  Hortense,  Catherine, 
fyrstinde  Pauline  og  dronning  Caroline. 

Det  er  interessant  at  læse  dette  dokument,  der  er  opbe- 
varet i  det  franske  rigs-arkiv:  Napoleons  underskrift  er  ved 
denne  leilighed  mere  end  sædvanlig  tydelig  og  viser  en 
ubøielig  vilje;  den  ender  i  en  lang,  afsluttende  pennestreg 
under  det  hele  navn.  Tæt  under  dette  har  Josephine  æng- 
stelig og  beskeden  skrevet  sit  navn  med  meget  smaa  bog- 
staver. 

Tilhøire,  ovenfor  Josephine  og  næsten  i  høide  med  Na- 
poleon, ser  man  med  store  bogstaver:  „Madame".  Letizias 
haandskrift  er  noget  skjælvende,  og  blækket  er  tyndt  paa- 
trykt.  Men  hendes  „M"  ligner  sønnens  „N**.  Den  afsluttende 
streg  under  Madame  er  kortere,  men  minder  ligeledes  paa- 
faldende  om  pennestregen  under  „Napoleon". 

Lucien  Bonaparte.  —  Letizias  forsøg  paa  at  forsone  sine  sønner. 
Hendes  sønnedatter  Charlotte  kommer  til  Paris. 


Alle  Letizias  børn  bar  nu  kroner  med  undtagelse  af  en 
eneste.  Moderen  bad  uafladelig  den  mægtigste  blandt  dem, 
han  som  havde  skabt  den  hele  herlighed,  om  at  forsone  sig 
med  Lucien. 

Keiseren,  der  ikke  havde  glemt,  hvad  han  havde  havt  ham 
at  takke  for  den  18de  brumaire,  var  tilbøielig  til  at  efter- 
komme sin  moders  ønske.  Broderen  var  paa  sin  side  ikke 
blottet  for  ærgjerrighed. 

Alierede  1805  havde  Letizia  haabet  paa  en  udsoning.  Den 
syvende  april  dette  aar  skrev  hun  til  Lucien: 

„Min  kjære  søn! 

Gjennem  dit  brev  af  1ste  marts  har  jeg  med  bedrø- 
velse erfaret,  at  du  fremdeles  er  plaget  af  feber.  Jeg  har 
i  den  senere  tid  befundet  mig  bedre. 

Du  har  hørt  om  det  gode  indtryk,  som  dit  brev  har 
gjort  paa  keiseren.  Aftenen  før  hans  afreise  talte  vi  sam- 
men om  dig,  og  jeg  glædede  mig  overordentlig  over  alle 
hans  gode  hensigter  med  dig.  Dette  haab  om  en  nærfore- 
staaende  forsoning  mellem  mine  børn  gyder  trøstens  bal- 
sam i  mit  hjerte. 

Du  ved,  at  jeg  ikke  vil  faa  fred,  før  jeg  har  opnaaet  at 
bringe  den  istand.  Men  hertil  trænger  jeg  din  hjælp.  Du 
har  stedse  givet  mig  beviser  paa  din  sønlige  kjærlighed; 
tiden  er  nu  kommen  til  at  give  mig  det  største  af  dem 
alle.  Campi  vil  skrive  til  dig  om,  hvad  du  har  at  gjøre. 
Det  er  din  moder,  som  beder  dig  derom!  Det  er  ikke  nok 
at  have  begyndt,  man  maa  fuldføre  verket!  Benyt  det  be- 
leilige  øieblik.  Lad  ikke  denne  gode  anledning  til  at  for- 
sone dig  med  din  broder  slippe  dig  af  hænde. 

Dersom  du  lod  den  gaa  forbi,  maatte  jeg  have  grund 
til  at  frygte,  at  det  var  den  sidste,  som  frembød  sig;  og 

jeg  vilde  være  dømt  til  at  henleve  resten  af  mine  dage  i 
sorg.  Med  det  trøstende  haab  snart  at  høre,  at  du  har  for- 
sonet dig  med  keiseren,  omfavner  jeg  dig  og  hele  din  fa- 
milie af  ganske  hjerte. 

Din  hengivne  moder.  • 

Napoleon  havde  sat  sig  fast  i  hovedet,  at  broderen  skulde 
lade  sig  skille  fra  sin  hustru,  som  han  endnu  altid  kaldte 
„enken  Jouberthou**.  Han  tænkte  fremdeles  paa  at  formæle 
ham  med  en  prinsesse  og  at  give  ham  en  trone.  Men  Lucien 
elskede  sin  hustru  ikke  mindre  høit  end  før  og  vilde  ikke 
høre  tale  om  skilsmisse. 

Det  første  forsøg  paa  en  forsoning  glippede.  Moderen  blev 
imidlertid  ikke  træt  af  at  tale  hans  sag  ligeoverfor  keiseren. 
Hun  foranledigede  et  møde  mellem  sine  to  sønner  i  Mantua 
(1807)  i  haab  om,  at  de  ved  mundtlig  samtale  kanske  let- 
tere vilde  komme  til  forstaaelse. 

Lucien  beskriver  sammenkomsten  i  sine  memoirer: 

Det  var  aften,  da  han  kom  til  Mantua.  Han  blev  ført  ind 
i  en  stor  sal,  som  var  oplyst  med  fakler.  Da  han  traadte  ind, 
sagde  en  officer  ganske  sagte: 

„Sire!  Deres  broder  Lucien!" 

Den,  som  ordene  var  henvendte  til,  syntes  intet  at  høre. 
Han  sad  foran  et  stort,  rundt  bord,  der  var  helt  bedækket  af 
et  umaadeligt  kart  over  Spanien.  Hans  venstre  kind  var 
støttet  mod  den  venstre  haand.  Den  anden  haand  stak  mer- 
ker  i  kartet  med  naale  af  forskjellige  farver. 

Lucien  sagde  ikke  et  ord.  Skjønt  overbevist  om,  at  det 
maatte  være  keiseren,  var  han  dog  tilbøielig  til  at  tvivle 
derpaa,  saa  forandret  fandt  han  ham  fra  tidligere  dage.  Na- 
poleon var  ikke  saa  fyldig,  som  broderen  havde  hørt  for- 
tælle; men  han  var  ikke  destomindre  aldeles  ulig  republikens 
lille  general. 

Endelig  lagde  keiseren  sig  tilbage  i  sin  stol  og  nngte  paa 
en  klokke. 

Broderen  gik  et  par  skridt  frem  og  sagde: 

„Sire!  Det  er  mig  —  Lucien!" 

Napoleon  reiste  sig  meget  hurtig.  Lucien  vilde  omfavne 
ham;  men  keiseren  blev  staaende  ubevægelig. 

Endelig  tog  han  hans  haand,  puffede  ham  lidt  tilbage  og 
ytrede,  medens  han  tog  ham  skarpt  i  øiesyn: 

„Det  er  altsaa  Dem!  Hvordan  har  De  det?  Hvordan  staar 
det  til  med  Deres  familie?  H vorlænge  er  det,  siden  De  for- 
lod Rom?  Har  De  havt  en  god  reise?" 

Lucien  svarede,  at  han  befandt  sig  vel,  og  at  han  med 
fomøielse  saa,  at  det 
samme  var  tilfældet 
med  hans  majestæt. 

,Ja,"  svarede  kei- 
seren,  »ogsaa  jeg  be- 
finder mig  vel.  Men 
jeg  bliver  for  tyk;  og 
jeg  frygter  for  at  blive 
endnu  tykkere." 

Han  betragtede  ham 
fremdeles,  tog  en  pris 
tobak  og  vedblev: 

„Ved  De  hvad  — 
De  ser  virkelig  meget 
godt  ud!  Før  var  De 
for  mager;  nu  finder 
jeg  Dem  næsten  smuk. 
—  Men  lad  os  sætte 
os  ned  og  passiare 
sammen.  "* 

De  satte  sig  ved 
det  store  bord.  Napoleon  vedblev  aandsfraværende  at  prikke 
med  naalene  i  landkartet.  Efter  et  minuts  forløb  vendte 
han  sig  heftig  om  og  sagde,  idet  han  atter  tog  en  pris: 

„Hvad  har  De  at  meddele  mig?** 

Forhandlingen  begyndte.  I  seks  timer  forsøgte  keiseren 
paa  alle  maader  at  bringe  sin  broder  til  at  give  efter.  Snart 
forsøgte  han  med  mildhed,  snart  med  trusler;  snart  sagde 
han,  at  hans  egteskab  var  ugyldigt,  snart,  at  det  var  gyldigt, 
men  at  det  maatte  opløses. 

Da  Lucien  forblev  urokkelig,  tilbød  Napoleon  at  tilkjøbe 
sig  den  skilsmisse,  som  han  saa  levende  ønskede :  fru  Jou- 
berthou  skulde  faa  hertugdømmet  Parma  for  sig  og  sin  søn. 

„Hvad  Dem  angaar,"  vedblev  han  med  straalende  øine, 
idet  han  slog  paa  Spaniens  kart,  ,saa  vælg  bare!  Vil  De 
have  Italien?  Vil  De  have  Spanien?  —  Hvad  De  vil,  er  i 
Deres  haand,  dersom  De  lader  Dem  skille." 

Broderen  lod  sig  hverken  overtale  eller  blænde.  Men  da 
han  frygtede  for,  at  keiseren  skulde  beholde  ham  som  fange, 
hvis  han  holdt  fost  ved  et  bestemt  afslag,  sagde  han  slutte- 
lig, at  han  vilde  tænke  over  sagen. 

Saasnart  han  havde  overskredet  dørtærskelen,  løb  han 
hurtig  hen  til  sin  vogn,  som  han  ikke  havde  ladet  spænde 
fra,  og  forlod  Mantua  uden  at  spilde  et  øieblik. 

Letizia  var  fortvivlet  over,  at  denne  sammenkomst,  af  hvil- 
ken hun  havde  haabet  saa  meget,  havde  været  aldeles  unyt- 
tig. Hun  opgav  dog  ikke  endnu  at  arbeide  mod  det  maal, 
som  hun  havde  sat  sig;  baade  hun  og  hendes  datter  Pauline 
sendte  brev  paa  brev  til  Lucien  for  at  formaa  ham  til  at 
samtykke  i  det  offer,  som  Napoleon  forlangte. 

Da  der  blev  tale  om,  at  keiseren  skulde  vælge  sig  en  ny 
brud,  syntes  hans  moder  at  have  tænkt  paa  en  forbindelse 
mellem  ham  og  Luciens  ældste  datter  af  første  egteskab. 

Hun  indbød  den  unge  pige  til  at  komme  til  Paris,  og 
haabede,  at  hun  skulde  blive  redskabet  til  en  forsoning  mel- 
lem de  to  brødre. 

Efter  gjentagne  og  indtrængende  opfordringer  samtykkede 
Lucien  endelig  i  at  sende  sin  datter  til  den  franske  hoved- 
stad. 

„Lolotte  (Charlotte)  er  kommen,"  skrev  bedstemoderen 
til  sin  søn.  „Saasnart  hendes  dragter  er  bragte  i  orden,  fører 
jeg  hende  til  keiseren ;  og  jeg  er  forud  overbevist  om,  at  hun 
vil  blive  godt  modtaget.  Imorgen  skal  jeg  underrette  dig  om, 
hvordan  det  er  gaaet. 

Gud  give,  at  jeg  samtidig  vil  kunne  underrette  dig  om 
den  eneste  ting,  som  mangler  i  min  lykke:  eders  forsoning. 

Din  moder." 

Faa  dage  senere  skrev  hun  til  Luciens  hustru  om  den 
skilsmisse,  som  keiseren  vedblev  at  forlange.  Brevet,  som 
er  dateret  den  10de  marts  1810,  viser,  at  moderen  har  ud- 
tømt sine  kræfter  for  at  tilveiebringe  en  udsoning.  Hun  beder 

indstændig  sin  svigerdatter  om  at  opløse  forbindelsen  med 
hendes  søn. 

„De  kjender  alle  de  ulykker,  som  Deres  giftermaal  har 
ført  over  vor  familie/  heder  det  i  hendes  skrivelse.  „De  vil 
forstaa,  at  maalet  nu  er  overfyldt,  siden  jeg  foreslaar  Dem 
dette  skridt.  Keiseren  vil  eders  skilsmisse!  Det  afhænger  af 
Dem  at  bestemme  Lucien  til  at  føie  sig.  I  tilfælde  af  at  han 
skulde  negte  at  gjøre  det,  kan  De  forlange  det.  Dette  er  mid- 
let til  at  undgaa  den  unaade,  som  truer  ham  ligesaavel  som 
eders  børn  og  alt,  hvad  der  tilhører  eder.  Dersom  De  op- 
fylder min  bøn,  vil  De  derimod  skabe  Deres  egtefælles  og 
Deres  børns  lykke.  Betænk  Dem  ikke  her,  hvor  De  har 
valget  mellem  det  liv  fuldt  af  bitterhed  og  kummer,  som  De 
kan  vente,  hvis  De  trodser,  og  udsigten  til  en  lykkelig  frem- 
tid! Deres  børn  vil  blive  anerkjendte  af  keiseren.  Endelig, 
hvis  De  har  nogen  høiagtelse  for  en  moder,  som  til  enhver 
tid  har  bragt  ofPere  for  sine  børn,  saa  vil  De  ogsaa  gjøre  det 
for  min  skyld.  Og  jeg  forsikrer  Dem  om,  at  jeg  aldrig  i  mit 
liv  vil  glemme  Dem  det! 

Deres  moder." 

Hendes  svigerdatter  følte  ingen  tilbøielighed  til  at  rette 
sig  efter  hendes  ønske. 

Det  haab,  som  keisermoderen  havde  sat  til  sin  sønnedat- 
ters ankomst,  var  glippet  allerede  paa  forhaand. 

Letizia  overøste  Charlotte  med  godhed;  men  den  unge 
dame  syntes  ude  af  stand  til  at  vænne  sig  til  forholdene  ved 
Napoleons  hof.  Forudindtaget  mod  keiseren  gjennem  sin  fa- 
ders og  stedmoders  paavirkninger,  var  præsentationen  ved 
hoffet  hende  en  gru.  Hun  skjulte  dette  for  bedstemoderen, 
men  derimod  ikke  for  andre  medlemmer  af  hendes  hus. 

Det  er  ikke  sandsynligt,  at  keiseren  nogensinde  tænkte 
paa  at  egte  sin  niece;  derimod  havde  han  vistnok  til  hen- 
sigt at  faa  en  forbindelse  istand  mellem  hende  og  prinsen 
af  Asturien. 

Men  Charlotte  fandt  ikke  smag  i  de  egteskabsplaner,  som 
man  havde  udtænkt  for  hende.  I  sine  breve  til  hjemmet  be- 
klager hun  sig  over  opholdet  hos  bedstemoderen;  og  hun 

kritiserer  i  uoveriagte,  sterke  udtryk  næsten  alle  medlemmer 
af  den  keiserlige  familie. 

Hendes  fader  forlangte,  at  hun  atter  skulde  komme  hjem ; 
han  vilde  uopholdelig  have  hentet  hende,  dersom  Letizia, 
der  fremdeles  klamrede  sig  til  haabet  om  en  forsoning  mel- 
lem sine  sønner,  ikke  havde  ønsket  at  beholde  hende  endnu 
en  tid. 

Den  1ste  april  1810  skrev  hun  til  Lucien: 

„Min  kjære  søn! 

Endskjønt  jeg  har  givet  Campi  det  hverv  mundtlig  at 
underrette  dig  om  min  hele  mening  om  dine  affærer,  saa 
vil  jeg  endnu  skriftlig  tilføie,  at  dersom  du  holder  af  mig, 
maa  du  ikke  nøle  med  at  gaa  ind  paa  de  forslag,  som 
keiseren  har  gjort  dig,  og  som  han  fastholder. 

Din  og  din  families  saavelsom  min  og  vor  alles  skjebne 
afhænger  kun  af  dig.  Det  er  ikke  længre  tid  til  at  ræse- 
nere,  min  kjære  søn!  Alt,  hvad  du  kunde  sige  mig,  vilde 
ikke  bringe  mig  til  at  forandre  anskuelser!  Jeg  venter 
denne  sidste  trøst  af  den  kjærlighed,  som  du  altid  har 
vist  mig. 

Campi  vil  fortælle  dig,  at  jeg  er  syg  og  sengeliggende. 
Dit  sidste  brev  har  ikke  bidraget  lidet  dertil,  ligesom  din 
stivsindethed  uden  tvivl  vil  bidrage  til  at  forkorte  mine 
dage. 

Du  kan  gjengive  mig  livet  og  lykken.  Det  er  sidste 
gang,  at  jeg  beder  dig  derom! 

Keiseren  og  alle  medlemmer  af  familien  er  i  Compiégne. 
Jeg  alene  er  forbleven  i  Paris  med  Charlotte.  Vor  datter 
vedbliver  at  gjøre  sig  elsket  og  afholdt  af  alle.  Jeg  er 
overordentlig  tilfreds  med  hende.  Hun  er  min  kamerat. 
Der  mangler  for  hendes  lykke  saavelsom  for  min  kun  det 
at  se  dig  forsonet  med  keiseren. 

Farvel,  min  kjære  søn!  Jeg  venter  med  den  mest  le- 
vende utaalmodighed  paa  dit  svar,  eller  rettere  sagt:  paa 
efterretningen  om  din  ankomst.  Jeg  omfavner  dig  og  hele 
din  familie  af  ganske  hjerte. 

Din  kjærlige  moder.* 

Heller  ikke  dette  sidste  forsøg  bragte  Luciens  beslutning 
til  at  vakle. 

Aabenbart  nærede  ikke  hans  datter  nogen  saa  brændende 
længsel  efter  forsoningen  mellem  hendes  fader  og  den  mæg- 
tige onkel,  som  bedstemoderen  syntes  at  tro.  Charlotte  blev 
ved  at  sende  hjem  alt  andet  end  respektfulde  beretninger 
om  sine  oplevelser  under  opholdet  hos  bedstemoderen. 

Hendes  breve  blev  aabnede  af  Napoleons  agenter;  og 
keiseren  blev  underrettet  om  hendes  uoverlagte  ord.  Den 
unge  pige  havde  tilladt  sig  ondskabsfulde  bemerkninger  om 
herskeren  selv,  om  hans  søstre  og  brødre;  hun  havde  end 
ikke  skaanet  Letizia. 

Skjønt  Napoleon  ikke  altid  viste  sin  moder  de  hensyn, 
som  han  burde,  følte  han  sig  saaret,  naar  han  erfarede, 
at  andre  undlod  at  gjøre  det.  Charlottes  utaknemmelighed 
mod  bedstemoderen  oprørte  ham  mere  end  hendes  forhaa- 
nelser  mod  ham  selv. 

Han  udtrykte  sin  misnøie  med  den  oprørske  niece  og  be- 
falede, at  hun  saa  hurtig  som  muligt  skulde  sendes  tilbage 
til  sin  fader. 


XIX 

Napoleons  fbrmæling  med  Marie  Louise.  —  Den  nye  kejserindes  forhold 
til  sin  svigermoder. 


I  anledning  af  keiserens  paatænkte  nye  forbindelse  havde 
han  den  28de  januar  1810  sammenkaldt  et  stort  familieraad, 
ligeoverfor  hvilket  han  havde  tilkjendegivet,  at  han  i  valget 
af  en  keiserinde  vaklede  mellem  fyrstinder  fra  Rusland, 
Østerrige,  Sachsen  og  andre  regjerende  huse  i  Tyskland 
eller  en  fransk  dame.  Han  opfordrede  de  tilstedeværende  til 
at  udtale  sin  mening. 

Ingen  af  de  raadspurgte  stemte  for  en  fransk  dame.  Lige- 
overfor den  russiske  prinsesse  reiste  der  sig  betænkeligheder 
paa  grund  af  hendes  trosbekjendelse.  Flertallet  stemte  for 
en  forbindelse  med  det  østerrigske  keiserhus.  Navnlig  talte 

Eugéne  Beauharnais  ivrig  for  Østerrige  og  fremhævede,  at 
der  for  fredens  skyld  burde  gjøres  noget,  som  kunde  forsone 
dette  rige.  Joachim  Murat  gjenkaldte  derimod  de  revolutio- 
nære minder,  som  knyttede  sig  til  Marie  Antoinette,  og  fra- 
raadede  en  forbindelse  med  huset  Habsburg-Lothringen ;  thi 
en  saadan  havde  aldrig  bragt  Frankrige  lykke. 

Underhandlinger  var  indledede  med  Rusland;  men  da  de 
stødte  paa  vanskeligheder,  begyndte  keiserens  egne  ønsker 
at  hælde  mod  et  egteskab  med  erkehertuginde  Marie  Louise. 
Østerriges  gesandt  i  Paris  blev  underrettet  om  planen ;  og  i 
franske  hofkredse  betragtede  man  i  begyndelsen  af  februar 
maaned  (1810)  denne  forbindelse  som  næsten  sikker. 

Efter  at  Josephine  havde  trukket  sig  tilbage,  havde  Leti- 
zia  overtaget  vertindepligteme  ved  sin  søns  hof.  Den  niende 
februar  spiste  den  østerrigske  gesandt  middag  hos  hende 
sammen  med  kongen  af  Holland;  og  moder  og  søn  udtalte 
sig  med  megen  sympati  om  den  forestaaende  forbindelse. 

Den  26de  februar  sendte  Napoleon  en  rundskrivelse  til 
sin  familie,  hvori  han  meddelte  dem  sit  forestaaende,  nye 
egteskab.  Fra  alle  sider  strømmede  der  fremmede  til  Paris. 
Næsten  hver  dag  meldte  bladene,  at  en  eller  anden  høi 
gjest  var  ankommen  for  at  overvære  brylluppet:  den  14de 
marts  indtraf  fyrst  Camillo  Borghése,  den  16de  kong  Jé- 
rome  af  Westfalen,  den  18de  Elisa  Baciocchi. 

Det  første  møde  mellem  Napoleon  og  erkehertuginden 
skulde  Bnde  sted  i  skoven  mellem  Soissons  og  Compiégne, 
hvor  Marie  Antoinette  og  hendes  vordende  egtemand  havde 
mødt  hinanden.  Men  i  sin  iver  for  at  se  sin  unge  brud  red 
Napoleon  hende  meget  længer  imøde,  end  etiketten  havde 
forordnet.  Medens  erkehertuginden  og  hendes  følge  skiftede 
heste  i  Courcelles,  viste  han  sig  pludselig  paa  skuepladsen 
til  Marie  Louises  overraskelse  og  bestyrtelse. 

Næsten  alle,  som  kunde  bruge  sine  ben,  strømmede  ud, 
da  han  og  hans  brud  klokken  10  om  aftenen  den  27de  marts 
i  øsende  regnveir  holdt  sit  indtog  i  Compiégne.  Ved  foden 
af  slotstrappen  stod  medlemmerne  af  det  keiserlige  hus  med 
Letizia  i  spidsen  for  at  modtage  dem. 

Den  2den  april  skulde  vielsen  Bnde  sted.  Nogle  aftener  i 
forveien  var  døtre  og  svigerdøtre  samlede  i  moderens  hus. 

Ved  kroningen  havde  herskeren  tvunget  sine  mostre  og 
svigerinder  til  at  bære  Josephines  slæb.  Det  samme  forlangte 
han  nu,  at  de  skulde  gjøre  for  hans  anden  hustru. 

Ganske  vist  var  det  denne  gang  en  østerrigsk  erkehertug- 
inde,  hvis  hermelins  kaabekant  de  havde  at  holde  i  sin  haand. 
Men  familiens  damer  var  ogsaa  nu  i  helt  andre  stillinger 
end  dengang.  Alle  som  én  var  oprørte  over  denne  fordring ; 
ivrige  og  ophidsede  talte 
de  derom  i  Letizias  sa- 
loner. 

Vi  ved,  at  moderen 
personlig  ingenlunde  yn- 
dede den  monarkiske 
etikettes  fordringer.  Ved 
denne  anledning  fandt 
hun  det  imidlertid  paa 
sin  plads  at  stille  sig  paa 
Napoleons  side.  Hun  sag- 
de strengt  til  de  forsam- 
lede damer: 

,,  Mine  døtre  og  sviger- 
døtre! Husk  paa,  at  kei- 
seren  er  vant  til  lydighed. 
Maaske  har  han  uret  i 
det  foreliggende  tilfælde ; 
men  naar  han  holder  fast 
ved  sit  forlangende,  maa  I  gjøre,  som  han  vil!'' 

Napoleon  traadte  ind  i  det  samme  og  hørte  hendes  sidste 
ord.  Han  gjættede,  hvad  der  var  tale  om,  og  gik  hen  og  kys- 
sede hende  til  tak.  I  næste  øieblik  vendte  han  sig  med  en 
saa  heftig  tordentale  mod  søstrene  og  de  andre,  at  de  øie- 
blikkelig  forstummede  og  underkastede  sig. 

Den  1ste  april  fandt  den  borgerlige  vielse  sted  i  Saint- 
Cloud.  Keiseren  og  den  unge  keiserinde  steg  op  paa  en  trone, 
fyrsterne  og  fyrstinderne  stillede  sig  til  høire  og  venstre. 

Til  høire  for  Napoleon  stod  hans  moder  og  nedenfor  hende 
de  regjerende  konger.  Tilvenstre  stod  dronningerne  og  fyrst- 
inderne efter  sin  rang,  øverst  blandt  disse  dronning  Julie  af 
Spanien. 

Dagen  efter  blev  den  kirkelige  vielse  fuldbyrdet  i  den 
store,  firkantede  Louvre-sal  i  Paris,  der  kun  benyttedes  ved 
de  aller  høitideligste  ceremonier.  Denne  dag  stod  Letizia  ved 
Marie  Louises  side  og  i  spidsen  for  dronningerne;  hendes 
søn,  kong  Ludvig  af  Holland,  stod  ligeoverfor  hende  i  spidsen 
for  kongerne. 

Forholdet  mellem  Marie  Louise  og  Letizia  var  tilsyne- 
ladende meget  bedre  end  forholdet  havde  været  mellem  kej- 
serinde Josephine  og  hendes  svigermoder.  Hvor  indskrænket 
den  østerrigske  erkehertuginde  end  var,  saa  eiede  hun  for- 
saavidt  de  gamle  slegtérs  finfølelse,  at  hun  betragtede  det 
som  pligt  at  behandle  keiserens  moder  med  ærbødighed.  Flere 
ting  tyder  desuden  paa,  at  hun  personlig  har  følt  sig  tiltalt 
af  Letizia.  I  et  brev  til  sin  fader  skriver  hun: 

„Min  svigermoder  er  en  elskværdig  og  høist  ærværdig 
fyrstinde.  Hun  har  modtaget  mig  paa  en  meget  smuk  maade/ 

Det  gode  indtryk  var  neppe  gjensidigt:  Tiltrods  for  de  fø- 
lelser af  hengivenhed  og  de  forsikringer  om  datterlig  kjær- 
lighed, som  keiserinden  saavel  i  breve  som  mundtlig  udtalte 
for  hende,  følte  »Madame  Mere"*  liden  sympati  for  Marie 
Louise;  hun  har  i  sine  memoirer  erklæret  hende  for  aldeles 
intetsigende  og  for  en  daarlig  karakter.  Hendes  søn  følte  sig 
saaret  over  moderens  mistro  mod  hans  gemalinde;  men  en 
dag  skulde  komme,  hvor  han  erkjendte,  at  hun  havde  havt  ret. 

Keiseren  af  Frankriges  magt  og  Marie  Louises  høie  her- 
komst bragte  aldrig  Letizia  til  at  glemme,  at  hun  var  Na- 
poleons moder,  og  at  hun  havde  ret  til  hans  og  hans  hustrus 
respekt.  I  et  familieselskab  rakte  han  en  dag  haanden  frem 
mod  hende  med  en  bevægelse,  som  om  han  mente,  at  hun 
burde  kysse  den.  Hun  puffede  den  heftig  tilbage. 

„Er  jeg  ikke  Deres  keiser?"  spurgte  han. 

„Er  jeg  ikke  Deres  moder?  Og  er  De  ikke  først  og  fremsf 
min  søn?"  svarede  hun. 

Napoleon  taug  og  kyssede  hende  paa  haanden. 

Marie  Louise,  som  var  tilstede,  bemerkede  til  svigermo- 
deren : 

„Mama!  Da  jeg  var  i  Wien,  kyssede  jeg  altid  keiseren  af 
Østerriges  haand." 

„Keiseren  af  Østerrige  var  Deres  fader,  mit  barn!"  sva- 

rede  Lerizia.  „Keiseren  af  Frankrige  er  min  søn,  —  det  er 
forskjellen!'* 

Skjønt  tilbageholdende,  næsten  ængstelig  i  selskabslivet, 
forstod  hun  altid  at  sætte  sig  i  respekt  og  holdt  strengt  paa 
de  rettigheder,  som  tilkom  hende. 

Da  Marie  Louise  under  keiserens  fravær  en  dag  besøgte 
sin  svigermoder,  sagde  hun: 

»Madame,  jeg  har  lyst  til  at  spise  middag  hos  Dem  idag. 
Men  gjør  Dem  ingen  uleilighed  for  min  skyld!  Jeg  kom- 
mer ikke  som  keiserinde.** 

Letizia  tog  sin  svigerdatter  i  sine  arme,  kyssede  hende 
paa  panden  og  svarede: 

»Jeg  gjør  ingensomhelst  forandring  for  Deres  skyld;  jeg 
modtager  Dem  som  min  datter.  Keiserens  hustru  kommer 
og  spiser  hos  keiserens  moder  i"* 


XX 

Napoleon  og  kongen  af  Holland.  —  Kongen  af  Roms  fødsel. 


Napoleons  adjutant  Rapp  har  sagt  om  ham:  „Ingen  var 
mere  trofast  i  sin  hengivenhed  end  keiseren.  Han  elskede 
ømt  sin  moder;  han  var  forelsket  i  sin  hustru.  Han  holdt 
meget  af  sine  søstre,  sine  brødre,  af  alle  sine  nærmeste. 
Med  undtagelse  af  hans  moder  gjorde  alle  ham  sorger;  al- 
ligevel holdt  han  ikke  op  med  at  overøse  dem  med  ære  og 
gods.** 

Hans  broder  Joseph,  som  nu  var  konge  i  Spanien,  satte, 
ligesom  sin  afdøde  fader,  for  megen  pris  paa  fomøielser; 
han  var  langt  fra  at  udfolde  den  virksomhed,  som  Napoleon 
ønskede  af  ham.  Ligesaalidt  opfyldte  Jérdme  sine  pligter  som 
konge  af  Westfalen ;  paa  grund  af  sin  ødselhed  og  sit  ud- 
svævende liv  var  han  foragtet  af  sine  undersaatter. 

Napoleon  haabede,  at  hans  familie  skulde  støtte  hans 
herredømme;  i  virkeligheden  har  maaske  ingen  skadet  ham 
mere  end  hans  egen  slegt. 

Ofte  beklagede  han  sig  til  moderen  over  sine  brødre. 

„Min  søn/  svarede  Letizia,  „De  har  baade  ret  og  uret ! 
De  har  ret,  naar  De  sammenligner  Deres  brødre  med  Dera 
selv;  thi  De  er  noget  overordentligt;  De  er  en  personlighed, 
som  ikke  kan  Bnde  sin  lige!  Men  De  har  uret  i  at  tale  ned- 
sættende om  dem,  naar  De  sammenligner  dem  med  andre 
konger;  thi  de  andre  konger  er  saa  dumme,  at  man  kunde 
tro,  at  de  gik  med  bind  for  øinene/ 

„Sighora  Letizia!"  udbrød  keiseren  leende.  „Smigrer  De 
mig  ogsaa?** 

,Jeg  smigre  Dem?  Nei,  langtfra!  En  moder  smigrer  al- 
drig sit  barn.  De  ved,"  tilføiede  hun,  „at  ligeoverfor  offent- 
ligheden behandler  jeg  Dem  med  respekt,  fordi  jeg  er  Deres 
undersaat.  Men  i  familielivet  er  jeg  Deres  moder.  Og  naar 
De  siger:  Jeg  vil,"  saa  svarer  jeg:  ,Jeg  vil  ikke!"" 

Idelige  stridigheder  forbitrede  forholdet  mellem  kongen 
af  Holland  og  keiseren;  ogsaa  mellem  disse  to  gik  hendes 
bestræbelser  uafladelig  ud  paa  at  udjevne  og  forsone. 

Ludvig  var  i  begyndelsen  bleven  kjølig  t)ehandlet  i  sit 
land;  lidt  efter  lidt  havde  han  dog  vundet  folket.  Han  øn- 
skede hollændernes  vel,  og  han  forsvarede  dem  mod  Napo- 
leons fordringer. 

Det  var  kommet  til  et  afgjørende  brud  mellem  ham  og 
hans  hustru.  Den  lette,  livlige  Hortense  stod  uforstaaende 
ligeoverfor  sin  mands  melankoli  og  ømfindtlighed.  Hendes 
munterhed,  hendes  lidenskabelige  kjærlighed  til  fomøielser, 
hendes  uforsigtige  tale  havde  daglig  stødt  an  mod  hans  al- 
vor, hans  mistroiske  sind,  hans  ængstelige  omsorg  for  sin 
helbred. 

Hun  havde  forladt  Amsterdam  og  var  nu  igjen  i  den  fran- 
ske hovedstad.  Naar  hendes  egtefælle  indfandt  sig  i  Paris, 
tog  han  aldrig  ophold  i  sit  eget  hus,  hvor  hustruen  boede, 
men  han  var  sin  moders  gjest. 

Ludvig  optraadte  som  hollænder;  men  hans  mægtige  bro- 
der befalede  ham  at  optræde  som  fransk  embedsmand.  Kort 
før  Marie  Louises  ankomst  kaldte  han  ham  til  Paris.  Mødet 
mellem  dem  var  kjøligt.  „Ludvig  skaffede  mig  mere  besvær 
ved  sine  formentlige  dyder  end  Lucien  ved  sine  feil,"  har 
Napoleon  ytret.  Han  var  opbragt  over  den  uafhængighed, 


LETIZIA  RAMOLINO  BONAPARTE  131 

som  broderen  vovede  at  lægge  for  dagen  i  styrelsen  af  sit 
land;  og  han  truede  stadig  med  at  gjøre  Holland  til  fransk 
provins. 

Den  unge  konge  viste  sig  snart  ængstelig,  snart  besjælet 
af  et  fatalistisk  mod.  Han  anede,  at  keiseren  agtede  at  holde 
ham  fængslet,  indtil  han  havde  givet  efter  for  hans  ønsker, 
og  besluttede  hemmelig  at  skynde  sig  til  Holland. 

Men  da  han  efter  en  sammenkomst  i  Tuilerieme  vendte 
tilbage  til  sin  moder,  fandt  han  hendes  palads  omgivet  af 
politisoldater,  som  havde  ordre  til  ikke  at  tabe  ham  af  syne. 

Den  ulykkelige  mand  blev  alvorlig  syg  i  Letizias  hus.  Alle 
de  fyrstelige  personer,  som  opholdt  sig  i  Paris,  skyndte  sig  at 
aflægge  ham  visiter.  Napoleon  holdt  sig  i  begyndelsen  borte; 
men  endelig  besluttede  ogsaa  han  at  komme,  og  samtalen 
mellem  dem  var  ret  venskabelig. 

Saasnart  hans  helbred  blev  lidt  bedre,  reiste  Ludvig  sam- 
men med  sin  moder  til  Compiégne  for  at  modtage  Marie 
Louise;  og  han  viste  sig  ved  alle  de  fester,  der  blev  foran- 
staltede i  anledning  af  formælingen. 

Efter  nødtvungen  at  have  underkastet  sig  keiserens  for- 
dringer kunde  han  endelig  vende  tilbage  til  Amsterdam. 

Ogsaa  dronning  Hortense  blev  af  sin  stedfader  tvungen 
til  at  reise  did  tilbage.  Men  den  gamle  uenighed  brød  snart 
igjen  ud  mellem  egtefællerae;  og  hans  hustru  flygtede  til 
Frankrige  med  sit  yngste  barn. 

De  politiske  forviklinger  vedvarede;  Napoleon  betragtede 
fremdeles  Holland  som  et  af  ham  fuldstændig  afhængigt  rige 
Kongen  besluttede  derfor  at  frasige  sig  tronen;  han  reiste 
natten  den  2den  juli  1810  i  hemmelighed  bort  fra  sin  ho- 
vedstad. 

I  begyndelsen  vidste  man  ikke,  hvor  han  var  bleven  af. 
Han  gav  intet  livstegn ;  og  Letizia  svævede  i  største  angst 
for  sin  søn. 

Efter  flere  ugers  forløb  modtog  hun  endelig  følgende  brev 
fra  keiseren: 

»Saint  Cloud,  den  20de  juli  1810. 
Madame ! 

Jeg  skynder  mig  at  meddele  Dem,  at  kongen  af  Holland 
opholder  sig  ved  badestedet  Teplitz  i  Bøhmen.  Da  De  har 

maattet  føle  megen  uro  paa  grund  af  hans  forsvinden,  nøler 
jeg  ikke  et  øieblik  med  at  sende  Dem  denne  efterretning  til 
Deres  beroligelse. 

Hans  opførsel  er  saadan,  at  den  kun  kan  forklares  ved 
hans  sygelige  tilstand. 

Deres  meget  hengivne  søn 

Napoleon." 


Efterretningen  om,  at  keiserparret  turde  haabe  at  faa  en 
arving,  og  den  almindelige  jubel  ved  rygtet  om  Marie  Louises 
forestaaende  nedkomst,  trængte  for  et  øieblik  alle  familie- 
tvistigheder i  baggrunden. 

Et  ekstrablad  til  „Moniteur'*  havde  aftenen  den  19de  marts 
1811  forberedt  pariserne  paa,  at  keiserinden  var  begyndt  at 
føle  de  første  smerter.  Notre-Dames  store  klokker  kaldte  be- 
folkningen til  natlig  kirkebøn. 

Solen  gik  straalende  op  den  følgende  morgen.  Byen  var  i 
spændt  forventning;  en  urolig  folkemængde  fyldte  gaderne 
og  afventede  tegnet  paa  keiserbamets  fødsel.  Men  endnu 
hørtes  intet  til  kanonernes  torden. 

Den  keiserlige  familie,  indehaverne  af  rigets  høieste  vær- 
digheder og  hoffets  damer  og  herrer  havde  været  samlede  t 
Tuileriemes  slot  den  hele  nat.  I  Marie  Louises  soveværelse 
holdt  hendes  øverste  hofdame,  hertuginden  af  Montebello,  den 
lidende  keiserindes  hoved  i  sine  hænder.  I  den  tilstødende 
sal  sad  fru  Letizia  og  hendes  døtre,  medens  hendes  søn  i 
angst  gik  op  og  ned  ad  gulvet. 

Klokken  ti  om  formiddagen  blev  keiserinden  endelig  for- 
løst under  forfærdelige  lidelser. 

Paa  gaderne  var  alt  bevægelse  og  forventning.  Endelig 
hørtes  et  skud;  dyb  taushed  faldt  over  mængden.  Fodgjæn- 
gere,  elegante  ekvipager,  arbeidskjærrer  stansede  pludselig, 
og  det  blev  stille  som  ved  et  trylleslag.  Hvis  enkelte  kjø- 
rende  forsøgte  at  fortsætte  sin  vei,  blev  de  ved  bydende 
haandbevægelser  tvungne  til  ikke  at  røre  sig  af  pletten. 

Tjenestefolk  samlede  sig  i  portrummene,  butikeiere  traadte 
ud  af  sine  døre;  vinduerne  i  alle  huse  og  alle  etager  fyldtes 
med  hoveder. 

Ved  første  skud  havde  man  begyndt  at  tælle.  Man  lyttede 
spændt  og  nævnte  tallene  med  høi  røst,  ligesom  i  kor.  Ikke 
alle  var  naaede  til  det  samme  tal;  der  hævede  sig  liden- 
skabelige modsigelser  om,  hvorvidt  det  var  nitten  eller  tyve. 
Man  kom  til  det  etogtyvende.  Nu  herskede  der  ingen  tvivl 
længer.  Et  umaadeligt  raab:  „Vive  TEmpereur!"  opslugte 
alt  andet. 

Kanonskuddene  blev  ved  at  drønne ;  men  man  agtede  ikke 
mere  paa  dem.  Man  disputerede  ikke,  om  det  var  det  Bre 
og  tyvende  eller  fem  og  tyvende;  thi  man  havde  visheden 
for,  at  det  var  en  prins,  som  var  født! 

Atter  kom  alt  i  livlig  bevægelse.  Vognene  rullede  med  for- 
doblet fart  mod  sine  bestemmelsessteder.  Mændene  svingede 
sine  hatte,  kvinderne  lod  sine  tørklæder  flagre  i  luften;  fra 
vinduerne  vinkede  man  og  hilste  og  raabte  ned  til  mængden. 

Bag  et  forhæng  i  et  af  vinduerne  paa  slottet  iagttog  Na- 
poleon folkets  jubel.  Store  taarer  rullede  ned  ad  hans  kinder, 
uden  at  han  gjorde  mine  til  at  tørre  dem  bort.  Han  havde 
naaet  sin  lykkes  høidepunkt ;  og  en  anelse  om  dette  sneg  sig 
kanske  ind  i  hans  sjæl.  Hele  dagen  var  hans  øine  fugtige; 
man  saa  ham  eftertænksom  og  alvorlig. 

Pager  sendtes  afsted  for  at  melde  det  glade  budskab.  Klok- 
ken IOV2  steg  luftskippersken,  madame  Blanchard,  op  i  en 
ballon  og  strøede  trykte  sedler  ud  om  dette  barns  fødsel, 
som  allerede  i  vuggen  blev  kaldt  konge  af  Rom.  Til  de  ven- 
ligsindede hoffer  skrev  keiseren  personlig.  „Dette  er  gode 
breve, "*  sagde  han;  „jeg  har  aldrig  undertegnet  bedre  skri- 
velser." 

I  Østen  og  i  Vesten  var  hans  fiender  fulde  af  misundelse 
over  denne  nye  lykke,  der  var  faldt  i  hans  skjød ;  et  keiser- 
barns fødsel  vilde  endnu  mere  befæste  hans  stilling,  hans 
anseelse  og  indflydelse.  At  hans  glans  og  magt  pludselig 
kunde  styrte  sammen,  vovede  man  neppe  at  tænke,  endsige 
at  udtale.  I  de  politiske  kredse  i  Wien  vakte  det  opmerk- 
somhed,  at  en  gut  havde  vovet  at  raabe  paa  gaden:  „Om 
nogle  aar  kan  vi  have  denne  konge  af  Rom  som  tiggerstu- 
dent hos  osl"* 

Over  hele  det  umaadelige  franske  keiserrige  og  konge- 
riget Italien  blev  begivenheden  feiret  ved  folkefester,  takke- 

bønner  i  kirkerne,  fyrverkerier,  samt  ved  flag,  der  vaiede 
fra  offentlige  og  private  bygninger,  fra  kirketaame  og  fra 
skibsmasteme. 

Digtekunsten  nedlod  sig  til  den  laveste  smiger.  I  alle  euro- 
pæiske sprog,  med  undtagelse  af  det  engelske,  tryktes  der 

sange,  oder  og  dithyram- 
ber.  I  løbet  af  en  uge 
talte  man  to  tusinde  dig- 
te til  den  lille  konge  af 
Roms  pris,  og  der  blev 
uddelt  hundrede  tusinde 
francs  til  de  trængende 
blandt  poeterne.  Selv 
de  mest  overdrevne  af 
de  versificerede  udgy- 
delser var  kun  ekko  af 
den  almindelige  stem- 
ning! — 

Keiserens  moder  kun- 
de ikke  være  ufølsom 
for  den  overstrømmende 
glæde  og  begeistring, 
som  vaktes  tillive  ved 
hendes  barnebarns  fød- 
sel, ved  disse  utallige 
tegn  paa  hengivenhed  og 
beundring  for  hendes 
søn.  Ved  daabshøitidelig- 
heden  gjentoges  den  stormende  jubel,  og  folket  strømmede 
til  hovedstaden  fra  fjerne  egne. 

Keiseren  af  Østerrige*)  og  „Madame  Mere**  var  faddere. 
Da  Letizia  under  den  hellige  handling  vendte  sig  mod  sin 
mægtige  søn,  da  hun  saa  hans  blik  fuldt  af  ubeskrivelig 
lykke  hvile  paa  barnet,  syntes  tilliden  til  den  kommende  tid 
endelig  ogsaa  at  holde  indtog  i  hendes  sjæl. 

Men  denne  sildige  følelse  af  tryghed  skulde  snart  svinde 
bort. 

XXI 

Catherine  af  Westfalen  og  hendes  svigermoder.  —  Letizia  under  keiser- 
dømmets  nedgang. 


En  kjærlig  svigerdatter  havde  Letizia  i  sin  søn  Jérdmes 
anden  hustru.  Da  hun  første  gang  saa  „Madame  Mere"*,  lærte 
hun  at  elske  hende;  og  hun  nærede  hele  sit  liv  en  over- 
ordentlig hengivenhed  og  respekt  for  sin  egtefælles  moder. 
Hun  sammenligner  hende  i  et  af  sine  breve  med  enkekei- 
serinden  af  Rusland,  som  var  gjenstand  for  den  største  ære- 
frygt. 

Naar  kongen  og  dronningen  af  Westfalen  var  i  Paris,  var 
Letizia  lykkelig  i  deres  selskab.  Og  under  hendes  ophold 
ved  badesteder  besøgte  Catherine  og  Jérome  hende  flere 
gange. 

Sommeren  1811  drog  hun  til  Cassel  for  at  besøge  sine 
børn;  modtaget  af  alle  offentlige  autoriteter  holdt  hun  et 
glimrende  indtog  i  sin  yngste  søns  hovedstad. 

Kongen  og  dronningen  gjorde  sig  begge  den  største  umage 
for  at  gjøre  opholdet  behageligt  for  den  elskede  moder.  Der 
blev  gjort  udflugter  til  de  omliggende  slotte,  holdt  parader 
og  jagter.  Men  mere  glæde  end  ved  festerne  følte  hun  ved 
den  kjærlighed  og  enighed,  som  herskede  mellem  det  konge- 
lige par. 

Ved  hendes  afreise  ledsagede  Jér6me  og  Catherine  hende 
et  stykke  paa  vei ;  alle  tre  var  smertelig  bevægede  ved  skils- 
missen. 

Dronningen  skrev  i  sin  dagbog: 

„Afskeden  gjorde  mig  meget  ondt.  I  den  alder,  hvori  mo- 
der er,  og  i  den  bevægede  tid,  hvori  vi  lever,  er  det  van- 
skelig at  forudse,  naar  vi  sees  igjen.  Adskillelsen  faldt  mig 
dobbelt  tung,  fordi  Madame  Mere  var  et  saa  behageligt  sel- 
skab for  mig.  Hun  har  megen  aand  og  udmerkede  egenskaber. 
Da  jeg  næsten  altid  er  henvist  til  mig  selv,  fandt  jeg  megen 
støtte  hos  hende.  Et  kvindehjerte  trænger  at  aabne  sig  for 
et  andet  kvindehjerte." 

Det  følgende  aar  skrev  hun  til  svigermoderen: 

CUra  Tschudl:  Napoleons  moder  10 

Ctssel,  den  28de  april  1812. 
„Min  kjære  mama! 

Deres  brev  af  16de  april  modtog  jeg  særdeles  beleilig; 
thi  jeg  var  meget  urolig  og  meget  bedrøvet  over  ikke  at 
have  hørt  fra  Dem  paa  nogen  tid.  De  har  forvænnet  mig 
ved  Deres  godhed.  Og  naar  der  gaar  længre  tid  hen,  uden 
at  De  skriver  til  mig,  føler  jeg  allehaande  ængstelser,  frygt 
for  at  De  ikke  befinder  Dem  vel  eller  for  at  Deres  følelser 
for  mig  ikke  længer  er  saa  varme  som  før. 

De  ved,  min  kjære  mama,  at  jeg  elsker  Dem,  som  om  jeg 
kunde  være  et  af  Deres  egne  børn,  og  at  denne  hengiven- 
hed bringer  mig  til  at  ønske  gjenkjærlighed  fra  Deres  side. 

Jeg  deler  med  grund  de  ængstelser,  som  De  maa  nære  i 
dette  øieblik ;  jeg  vil  ikke  gjenvinde  min  ro,  før  Jérdme  er 
kommen  tilbage.  Jeg  faar  ofte  efterretninger  fra  ham;  han 
befinder  sig  vel.  Han  er  endnu  i  Kalisz  i  Polen. 

Naar  De  vil  skrive  til  ham,  min  kjære  mama,  saa  behøver 
De  kun  at  sende  mig  Deres  breve;  thi  jeg  har  anledning 
til  meget  punktlig  at  lade  dem  naa  frem  til  ham,  og  jeg  ser 
mig  istand  til  at  skrive  til  ham  hver  dag.  De  forretninger, 
som  han  har  betroet  mig,  kræver,  at  jeg  næsten  daglig  af- 
lægger ham  regnskab;  desuden  vil  jeg  nødig  paatage  mig 
noget  ansvar. 

Jeg  er  meget  glad  over,  hvad  De  siger  mig  om  Deres  hel- 
bred; jeg  beder  Dem  indtrængende  om  at  blive  ved  at  for- 
tælle mig  om,  hvorledes  De  befinder  Dem,  saavelsom  om 
Deres  planer  for  sommeren. 

Min  kjære  mama!  Vær  saa  venlig  at  hilse  keiseren  og 
keiserinden  fra  mig,  naar  De  finder  anledning  dertil.  Og  hils 
tusinde  gange  Caroline  og  Pauline. 

Vær  overbevist  om,  at  intet  kan  sammenlignes  med  den 
ømme  og  respektfulde  kjærlighed,  som  næres  for  Dem  af 
Deres  dybt  hengivne  datter 

Catherine." 

I  Paris  havde  man  imidlertid  i  al  hemmelighed  begyndt 
de  frygtelige  krigsrustninger  mod  Rusland. 

I  Dresden  solede  keiseren  sig  endnu  engang  i  sin  magts 
og  heriigheds  fulde  glans.  Marie  Louise  havde  fulgt  ham 

derhen.  De  allierede  fyrster  hyldede  ham,  før  han  (juni  1812) 
drog  bort  i  spidsen  for  den  kolossale  hær,  hvortil  alle  vasal- 
stater, ja,  selv  Østerrige  og  Preussen,  havde  ydet  sit  bidrag. 
Faa  maaneder  efter  trængte  sørgelige  rygter  om  hærens 


JÉR6ME  og  CATHERINE 
Konge  og  dronning  af  Westfilen. 

lidelser  og  om  blodige  tab  frem  til  Frankrige.  En  sammen- 
sværgelse mod  Napoleons  regjering,  som  general  Mallet  hav- 
de sat  i  scene,  og  som  ikke  havde  været  langt  fra  at  lykkes, 
udbredte  skræk  i  den  keiserlige  familie.  Stadig  kom  der  nye 
efterretninger  fra  Rusland,  og  stadig  blev  de  mere  og  mere 
forfærdelige.  Sorg  og  bestyrtelse  herskede  i  Frankrige.  Der 

fandtes  næsten  ikke  en  familie,  som  ikke  begræd  en  paa- 
rørende, der  havde  fundet  sin  død  i  den  blodige  slagtummel 
eller  paa  ismarkerne  ved  Beresina. 

Efter  maaneder  fulde  af  angst  indtraf  keiseren  uventet  og 
velbeholden  i  sin  hovedstad.  Hans  rastløse  energi  forvand- 
lede i  løbet  af  kort  tid  riget  til  en  eneste  stor  feltleir  og 
bragte  haab  og  tillid  tilbage  til  modløse  sjæle. 

Efter  Napoleons  fiendtlige  optræden  mod  paven,  efter  at 
kirkestaten  var  bleven  indlemmet  i  Frankrige,  havde  Lucien 
Bonaparte  ikke  længer  følt  sig  i  sikkerhed  paa  sit  dervæ- 
rende gods.  Han  havde  havt  til  hensigt  at  reise  til  Amerika 
med  sin  familie.  Men  han  kom  ikke  længre  end  til  England; 
her  blev  han  behandlet  med  udmerkelse,  men  ikke  desto- 
mindre  holdt  under  opsigt  af  dette  lands  regjering,  som  mod- 
satte sig,  at  han  drog  videre. 

Da  hans  broder  1813  aabnede  det  store  felttog  i  Tyskland, 
glemte  Lucien  det  gamle  nag.  Han  skrev  til  ham  og  tilbed 
ham  sin  tjenestes. 

Keiseren  sendte  i  den  anledning  følgende  linjer  til  sin 
moder: 

„Lucien  har  tilskrevet  mig  og  foreslaar  mig  en  forsoning, 
som  ogsaa  jeg  levende  ønsker.  Skriv  til  ham  i  mit  navn  og 
sig  ham,  at  hans  brev  har  fundet  gjenklang  i  mit  hjerte.  Jeg 
har  tiltænkt  ham  Toscanas  trone.  Han  skal  herske  i  Florens 
og  atter  bringe  Medicis'emes  tidsalder  til  opblomstring.  Han 
elsker  og  beskytter  de  skjønne  kunster,  ligesom  de  gjorde." 

Letizia  græd  af  glæde,  da  hun  læste  dette  brev.  Efter  ti 
aars  forløb  saa  hun  endelig  udsigt  til  afslutning  paa  denne 
strid,  som  havde  beredt  hende  saa  megen  kummer. 

Ogsaa  Ludvig  gjorde  skridt  til  igjen  at  nærme  sig  keise- 
ren. Efter  at  have  nedlagt  Hollands  krone  havde  han  levet 
tilbagetrukket  i  Graz  (i  Steiermark).  Ved  efterretningen  om 
den  franske  armés  nederlag  i  Rusland,  indsaa  han,  at  hans 
plads  nu  burde  være  ved  broderens  side;  greben  af  de  store 
begivenheder  var  han  rede  til  atter  at  stille  sig  under  den 
keiserlige  fane. 

,Jeg  kommer,  Sire,"  skrev  han  til  Napoleon  (den  1ste 
januar  18 1 3),  „for  at  tilbyde  det  land,  hvor  jeg  er  født,  for 

at  tilbyde  Dem  og  min  familie  den  ringe  del  af  min  helbred, 
som  jeg  endnu  er  i  besiddelse  af,  saavelsom  alle  tjenester, 
som  jeg  er  istand  til  at  yde,  forudsat,  at  jeg  kan  gjøre  dette 
med  ære." 

Hermed  mente  han,  der  endnu  i  første  række  følte  sig 
som  hollænder,  at  keiseren  skulde  gjengive  hans  tidligere 
undersaatter  deres  selvstændighed  og  høilydt  gjøre  dette  be- 
kjendt  for  verden. 

Keiserens  svar  kom  ikke  i  den  form,  som  han  havde  ven- 
tet. Hans  formodning  om,  at  hærens  undergang  skulde  have 
bøiet  denne  jemhaarde  karakter,  var  urigtig.  Napoleon  troede 
sig  endnu  mægtig  nok  til  at  knuse  sine  fiender;  og  han 
tænkte  ikke  et  øieblik  paa  at  imødekomme  sin  landflygtige 
broders  ønske. 

I  hans  svar  hører  man  den  foragtelige  latter,  hvormed  han 
har  modtaget  den  kongelige  sværmers  tilbud.  „De  forestil- 
linger, som  De  gjør  Dem  med  hensyn  til  min  stilling,  er 
aldeles  urigtige,"  skriver  han.  ,Jeg  har  over  en  million  be- 
væbnede mænd  til  min  raadighed,  og  jeg  har  to  hundrede 
millioner  i  min  krigskasse.  Holland  forbliver  for  bestandig 
fransk!« 

For  at  mildne  dette  bestemte  sprog,  der  dræber  Ludvigs 
illusioner,  roser  han  imidlertid  hans  forsæt  om  at  ville  vende 
tilbage  til  Frankrige.  Han  lover  at  modtage  ham  i  sine  sta- 
ter „ikke  som  en  broder,  af  hvem  han  er  bleven  fornærmet, 
men  som  en  fader,  der  har  opdraget  ham". 

Samtidig  bad  han  sin  moder  om  at  skrive  til  ham ;  og  hun 
sendte  ex-kongen  af  Holland  følgende  brev: 

„Paris,  den  20cle  februar  1813. 
Min  kjære  søn! 

Dine  breve  af  1ste  og  2den  januar  er  bleven  overrakte 
mig  af  keiseren.  Samtidig  har  han  overgivet  mig  det  brev, 
som  du  sendte  under  min  adresse,  og  som  var  bestemt  til 
ham. 

Jeg  kan  ikke  sige  dig,  hvilken  tilfredsstillelse  og  glæde, 
de  har  beredt  mig.  Jeg  takker  Gud  af  ganske  hjerte,  der 
under  de  nuværende  omstændigheder  har  ledet  dig  til  dette 
skridt. 

Det  gjør  dit  hjerte  ære  ligesaavel  som  din  forstand.  Og 
jeg  vilde  elske  dig  endnu  høiere,  dersom  min  kjærlighed  til 
dig  var  istand  til  at  forøges. 

Men  det  er  ikke  nok,  min  kjære  søn,  at  have  gjort  det 
første  skridt;  man  maa  ikke  skrækkes  tilbage, man  maa  krone 
verket! 

Keiseren  læste  høit  for  mig  det  svar,  som  han  havde  sendt 
dig.  Fraseet  passussen  om  Holland  forekommer  det  mig,  at 
du  bør  være  tilfreds.  Han  slutter  med  ivrig  at  opmuntre  dig 
til  at  komme  til  ham  i  Paris;  jeg  forener  mine  opfordringer 
med  hans  for  at  bede  dig  om  denne  gang  ikke  at  afslaa  hans 
indbydelse.  Jeg  beder  dig  derom  i  jiavn  af  alt,  hvad  der  er 
dig  kjærest,  og  som  det  største  bevis,  du  kan  give  mig  paa 
din  hengivenhed.  Dersom  det  er  nødvendigt,  befaler  jeg  dig 
det  som  din  moder! 

Hvis  jeg  kunde  betro  til  papiret  alle  de  mægtige  grunde, 
som  kalder  dig  til  Paris,  er  jeg  vis  paa,  at  du  ikke  et  øie- 
blik  vilde  betænke  dig  paa  at  forlade  din  landflygtighed ;  men 
det  er  nok,  naar  jeg  siger  dig,  at  din  nærværelse  her  er  høist 
nødvendig,  meget  mere  nødvendig,  end  du  kan  forestille  dig 
det  fra  det  fjerne. 

Sæt  tilside  alle  de  grunde,  der  endnu  kunde  holde  dig 
borte  fra  os.  Lyt  kun  til  naturens  stemme.  Vend  tilbage  til 
din  familie,  som  trænger  dig  i  dette  øieblik! 

Omstændighederne  kunde  forøvrig  ikke  være  gunstigere 
for  dig.  Din  tilbagevenden  under  denne  krise  vil  vække  sam- 
me beundring  i  Europa,  som  din  karakters  fasthed  vakte  for 
tre  aar  siden.  Offentligheden  vil  skjenke  din  ædle  handle- 
maade  sit  bifald. 

Og  desuden:  hvilken  trøst  vil  du  ikke  føle  ved  at  gjense 
dine  børn,  ved  i  nærheden  at  føre  tilsyn  med  din  Napoleons 
opdragelse,  dette  barn,  som  er  saa  elskværdigt,  saa  interes- 
sant, og  som  allerede  berettiger  til  saa  mange  forhaabninger. 
Han  vil  —  det  tvivler  jeg  ikke  paa!  —  bringe  dig  til  at 
glemme  alt  det  forbigangne. 

Jeg  vil  ikke  gjentage  for  dig,  hvad  jeg  har  sagt  dig  tu- 
sinde gange  med  hensyn  til  mig  selv;  jeg  vil  skylde  dig  min 
sjæls  fred  og  ro,  dersom  du  vender  tilbage.  I  modsat  tilfeelde 
vil  du  maatte  bebreide  dig  at  have  afkortet  den  sørgelige 

rest  af  mine  dage  og  at  have  bragt  mig  til  at  stige  ned  i 
graven  uden  at  føle  savn  ved  at  forlade  livet. 

Min  sundhed  er  hidtil  nogenlunde.  Paulette  meddeler  mig, 
at  hun  begynder  at  føle  sig  bedre.  Din  onkel  er  fremdeles  i 
Lyonfhvor  han  glæder  sig  ved  en  god  helbred.  Dronningen 
af  Spanien  skriver  selv  til  dig.  Keiseren,  keiserinden  og  kon- 
gen af  Rom  befinder  sig  vel. 

Keiseren  har  glemt  at  overlevere  mig  dine  digte.  Jeg  vil 
bede  ham  om  dem  og  sige  dig  min  mening  om  dem  i  mit 
nasste  brev. 

Farvel,  min  kjære  søn!  Lad  mig  ikke  vente  paa  dit  svar, 
og  lad  det  blive  overensstemmende  med  mit  hjertes  ønsker! 

Jeg  omfavner  dig  af  fuldt  hjerte. 

Din  kjaerlige  moder.  "^ 

Keiserens  svar  paa  Ludvigs  henvendelse  havde  ikke  været 
egnet  til  at  hidføre  en  forsoning.  Hans  erklæring  om,  at  Hol- 
land for  bestandig  skulde  vedblive  et  være  fransk,  fyldte 
ex-kongen  med  dyb  smerte.  „ Heller, "*  udraabte  han,  „vil  jeg 
tusinde  gange  lide  døden  end  gjøre  noget,  som  støder  an 
mod  min  samvittighed  og  mod  min  pligt.  "* 

Moderens  ros  over  hans  beslutning  om  at  vende  tilbage 
lød  som  haan  i  hans  øren.  Det  berørte  ham  smertelig,  at 
netop  hun  var  af  den  mening,  at  han  burde  være  tilfreds 
med  sin  broders  svar.  I  sin  vrede  overhørte  han  hendes  ind- 
trængende formaning  om  atter  at  slutte  sig  til  sin  familie. 

Krigsrustningeme  i  Østerrige  var  et  tydeligt  fingerpeg  for 
ham  om,  at  keiserens  svigerfader  snart  vilde  tage  parti  mod 
Frankrige.  Opholdet  blev  ham  uudholdeligt  i  en  stat,  der  i 
forbund  med  det  øvrige  Europa  tænkte  paa  at  ødelægge  hans 
fødeland. 

Den  2den  august  forlod  han  Graz  under  et  paataget  navn. 
Han  underrettede  Napoleon  om,  at  han  begav  sig  til  Schweiz; 
endnu  en  gang  tilbød  han  ham  sin  tjeneste  i  haab  om,  at 
broderen  vilde  opfylde  hans  fordringer  med  hensyn  til  Holland. 

Men  keiseren  blev  i  høieste  grad  forbitret  over  de  forma- 
ninger til  en  fredelig  politik,  som  Ludvig  tillod  sig  at  sende 
ham.  Han  erklærede,  at  han  heller  vilde  lade  Holland  gaa 
tilbage  til  huset  Oranien  end  til  sin  broder. 

1  Utrolig  kort  tid  havde  han  ført  sin  hær  ind  i  Tyskland 
for  at  møde  de  fremrykkende  fiender.  I  mai  maaned  (1813) 
havde  han  vundet  slagene  ved  Liitzen  og  Bautzen,  hvilket 
atter  i  høi  grad  havde  styrket  hans  selvtillid. 

I  anledning  af  det  sidste  af  disse  slag  skrev  Marie  Louise 
til  sin  svigermoder: 

»Saint-Cloud,  den  25de  mmi  1813. 
Kl.  7  aften. 

„Min  kjære  mama! 
Jeg  har  netop  modtaget  underretning  om,  at  keiseren  har 
vundet  et  slag  ved  Bautzen.  Han  befinder  sig  vel  og  har 
ikke  et  øieblik  været  i  fare.  Jeg  haaber,  at  dette  andet  lige 
saa  afgjørende  slag  maa  bringe  os  freden  og  keiserens  til- 
bagekomst. 

Jeg  havde  endnu  en  mængde  ting  at  sige  Dem,  min  kjære 
mama;  men  jeg  vil  ikke  opsætte  et  minut  med  at  glæde  Dem 
med  disse  gode  efterretninger. 

Jeg  beder  Dem  at  tro  paa  hele  min  varme  kjærlighed,  min 
kjære  mama! 

Deres  meget  hengivne  datter 

Louise.* 

Da  hun  modtog  disse  linjer,  befandt  Letizia  sig  ved  bade- 
stedet Pont.  En  maanedstid  senere  vendte  hun  tilbage  til 
Paris. 

En  høitstaaende  dame,  der  omtrent  ved  denne  tid  kom  til 
hende  for  at  overrække  hende  et  anbefalingsbrev,  har  be- 
skrevet sit  besøg  i  sine  memoirer: 

Jeg  fandt  Madame  siddende  ved  et  stort  bord  med  over 
treti  smaa  kurve  og  adskillige  perlearbeider  foran  sig. 

„Vent  lidt,"  sagde  hun;  „vi  skal  se  nærmere  paa  brevet. 
—  Kan  De  gjøre  den  slags  arbeider?" 

„Nei,  Madame." 

Jeg  heller  ikke!  Jeg  kjøber  dem  af  de  ulykkelige  enker 
efter  de  faldne  officerer,  hvoraf  der  nu  er  saa  mange.  (Til 
kammerherren:)  De  ved,  Cossé!  det  er  den  vanføre  frue, 
som  har  arbeidet  dem;  hun  har  fingre  som.  en  fé.  Jeg  gjør 
den  stakkel  en  tjeneste.  Alle  mine  damer  tager  dem.  —  Tror 
De  det  ikke?" 

^0,  det  tror  jeg  gjeme!  En  gave  fra  Madame  Mére's 
haand  er  altid  smigrende/ 

Letizia:  „En  gave,  siger  De!  Hvor  har  De  Deres  tanker? 
Jeg  betaler  dem,  og  jeg  lader  ogsaa  de  andre  betale  dem. 
Aa,  min  kjære!  Jeg  ser  godt,  at  De  ikke  er  sparsommelig." 

Damen  skriver  videre: 

Jeg  havde  stor  lyst  til  at  le.  Men  hr.  Cossé-Brisacs  uhyre 
alvorlige  mine  kaldte  mig  øieblikkelig  til  respekt. 

Blandt  andre  ting  spurgte  Madame  mig  ogsaa  ud  om  de 
romerske  perler.  Jeg  troede  at  optræde  diplomatisk  ved  at 
svare : 

„De  er  meget  dyrere,  end  de,  som  man  benytter  til  disse 
arbeider." 

„Aa,  lille  ven!  Jeg  kjender  prisen  paa  de  forskjelligste 
sorter!"  udbrød  Madame.  „Mig  kan  man  ikke  indbilde  no- 
get saadant!  Jeg  spiller  ikke  prinsesse  som  mine  døtre.  — 
Apropos!  Har  man  nye  efterretninger  idag?  Jeg  er  lidt  uro- 
lig. Cossé  forekommer  mig  ogsaa  nedslaaet.  Alverden  siger, 
at  min  søn  burde  have  sluttet  fred.  Jeg  for  min  del  tror,  at 
hvad  han  gjør,  altid  er  det  bedste." 

Jeg  følte  mig  en  smule  forlegen  og  svarede,  at  man  maatte 
have  tillid  til  keiserens  geni. 

Madame  gjorde  en  bevægelse  med  hovedet;  og  jeg  skyndte 
mig  at  tage  afsked. 

Jeg  blev  ført  ud  med  samme  etikette,  hvormed  jeg  var 
bleven  ført  ind.  Idet  jeg  trak  mig  tilbage  med  ansigtet  vendt 
mod  Madame,  blev  min  fod  viklet  ind  i  mit  slæb;  hvis  jeg 
havde  været  mindre  slank  og  elastisk,  vilde  jeg  være  faldt 
omkuld." 

Keiserens  moder  viste  ved  denne  leilighed,  at  dersom  hun 
i  nogen  grad  var  fremmed  for  hoflivets  fprmpr,  saa  havde 
hun  ialfald  samtidig  med  sit  ligefremme  væsen  bevaret  sin 
fordringsløshed  og  sit  hjertes  godhed. 

„Aa,  Gud!"  raabte  hun.  ,Gaa  De  kun  ret  frem!  De  kunde 
nær  være  kommen  til  skade  paa  grund  af  etiketten." 

XXII 

Brtv  fra  Jérome  til  sm  moder.  —  Letizit  fbrsoner  Joseph  med  Napoleon. 
Keisentominets  fUd.  —  Afreisen  til  Blois.  —  Letizia  drager  dl  Rom. 


Den  18de  september  1813  skrev  Jérdme  fra  Cassei  til  sin 
moder: 

«Min  kjære  mama! 

Jeg  har  i  løbet  af  de  sidste  tre  maaneder  været  beskjef- 
tiget  med  at  lade  male  en  æske  af  emalje  til  Dem.  Der  ar- 
beides  fremdeles  paa  den;  og  jeg  haaber,  at  den  maa  blive 
efter  Deres  smag.  Jeg  beder  Dem  om  at  modtage  den  som 
et  tegn  paa  min  kjærlighed  til  den  bedste  og  mest  elskede 
af  alle  mødre. 

Vi  er  stadig  i  forventning  om  store  efterretninger  fra  egnen 
om  Berlin;  det  synes,  som  om  man  hviler  sig  ud  en  smule 
ved  Bøhmen.  Keiseren  maa  være  ankommen  til  Torgau.  Gud 
give  os  snart  fred!  Det  er,  hvad  hele  verden  ønsker,  og  hvad 
vi  alle  trænger. 

Farvel,  min  kjære  mama!  Jeg  omfavner  Dem  af  ganske 
hjerte! 

Deres  hengivne  og  kjærlige  søn 

Jérdme." 

Haabet  om  Ired  skulde  ikke  gaa  i  opfyldelse.  Østerrige 
havde  allieret  sig  med  Rusland  og  Preussen.  Kongen  af 
Bayern  havde  skilt  sin  sag  fra  Napoleons.  Og  kong  Jérdme 
maatte  flygte  fra  sit  rige,  der  atter  toges  i  besiddelse  af  de 
fordrevne  regenter. 

Det  store  slag  ved  Leipzig  fuldendte  Rhinforbundets  op- 
løsning; dets  fyrster  søgte  ved  frafald  fra  sin  forrige  beskyt- 
ter at  redde  sine  egne  besiddelser.  Virkningerne  af  Napoleons 
nederlag  strakte  sig  endnu  videre:  Holland  reiste  sig  mod 
sin  underkuer  og  modtog  med  jubel  prins  Wilhelm  af  Ora- 
nien,  som  vendte  tilbage  fra  England.  Schweiz  gjorde  sig 
selvstændig,  og  Illyrien  underkastede  sig  Østerrige  paanyt 
De  konger,  som  Napoleon  havde  skabt,  havde  bidraget 
uendelig  meget  til  hans  fald;  navnlig  havde  kongen  af  West- 
falens  optræden  skaffet  ham  mange  fiender. 

Keiseren  forbød  sin  broder  at  komme  tilbage  til  Paris. 
Jérdme,  der  ikke  kunde  trøste  sig  over  at  have  tabt  West- 
falen,  reiste  med  nogle  levninger  af  sit  hof  fra  Koblenz  til 
Køln,  fra  Køln  til  Aix  la  Chapelle. 

Wellingtons  seire  i  Spanien  havde  tvunget  kong  Joseph  til 
at  forlade  dette  land.  Han  vendte  tilbage  til  Frankrige,  be- 
tragtede sig  som  et  offerlam  og  holdt  ikke  op  med  at  plage 
sin  broder  for  at  formaa  ham  til  ved  nye  troppemasser  at 
føre  ham  tilbage  til  hans  trone. 

Det  var  for  sent.  Napoleon  maatte  tænke  paa  at  forsvare 
Frankriges  grænser;  de  forbundne  magter  rykkede  nærmere 
skridt  for  skridt.  Han  forlangte,  at  Joseph  formelt  skulde  fra- 
sige sig  Spaniens  krone  og  leve  som  fransk  prins. 

Hertil  kunde  ex-kongen  ikke  beslutte  sig.  Istedetfor  at 
støtte  keiseren  ved  at  stille  sig  i  spidsen  for  forsvarsbevæ- 
gelsen  i  Paris,  holdt  han  sig  i  afstand  og  syntes  at  misbil- 
lige, hvad  broderen  foretog  sig. 

Paa  sit  slot  Mortefontaine  levede  han  omgivet  af  et  lidet 
hof.  „Den  samling  af  mennesker,-  som  befandt  sig  paa  slot- 
tet, afgav  et  besynderligt  skue,"*  siger  grev  Miot  de  Mélito. 
„Man  saa  der  en  konge  af  Spanien,  som  ikke  eiede  en  tom- 
me jord  i  dette  land,  og  hustruen  til  en  fransk  general,  som  var 
bleven  ophøiet  til  fyrste,  og  som  var  bleven  vor  dødelige  fien- 
de.*)  Endvidere  en  af  Napoleons  svigerinder,  som  var  datter  af 
kongen  af  Wiirttemberg,  der  var  traadt  ind  i  det  forbund,  som 
var  dannet  for  at  styrte  keiserdømmet.  Man  saa  spanske, 
tyske  og  franske  hoffolk,  der  ikke  længer  havde  noget  hof, 
hvor  de  hørte  hjemme.  For  at  gjøre  maalet  fuldt  af  dette 
sammensurium,  traf  man  ogsaa  den  indiske  patriark  og  Spa- 
niens storinkvisitor,  som  fra  tid  til  anden  læste  en  messe 
paa  slottet.  Jagt,  fiskeri,  spil,  landture  og  bordets  glæder  for- 
bandt hele  denne  verden,  der  syntes  forundret  over  at  være 
samlet  paa  et  og  samme  sted.  Man  bedøvede  sig,  medens 
man  ventede  paa,  at  uveiret,  som  hylede  i  det  fjerne,  skulde 
bryde  løs  og  jage  os  fra  hverandre." 

Frankriges  stilling  blev  for  hver  dag  mere  betænkelig. 
Keiseren  haabede  fremdeles  paa  sin  ældste  broders  under- 
kastelse som  fransk  prins.  Som  ved  enhver  uenighed  i  fa- 

*)  Bcrnadotte. 


146 


NAPOLEONS    MODER 


milien  traadte  ogsaa  ved  denne  leilighed  moderen  mæglende 
til;  hun  begav  sig  den  27de  december  til  Josephs  slot  og 
bevægede  ham  ved  sine  indtrængende  forestillinger  til  at 
skrive  et  brev  til  Napoleon. 

To  dage  efter  Letizias  besøg  sendte  han  brevet  afsted: 


»Sire! 

De  fremmede 
hærmassers  ind- 
rykning i  Schweiz 
har  aabnet  Frank- 
rige for  fienden. 
Under  disse  om- 
stændigheder øn- 
sker jeg,  at  Deres 
majestæt  skal  væ- 
re forvisset  om, 
at  mit  hjerte  er 
fuldstændig  fransk. 

Ført  tilbage  til 
Frankrige  af  begi- 
venhedernes magt, 
vilde  jeg  føle  mig 
lykkelig  ved  at 
kunne  være  Dem 
til  nogen  nytte;  og 
jeg  er  rede  til  at 


JOSEPH  BONAPARTE 
Konge  i  Neapel  og  i  Spanien. 


gjøre  alt  for  at  bevise  Dem  min  hengivenhed." 

Forsoningen  mellem  de  to  brødre  var  fuldstændig.  I  ja- 
nuar maaned  (1814)  flyttede  ex-kongen  af  Spanien  atter  ind 
i  slottet  Luxembourg,  som  han  otte  aar  før  havde  forladt  som 
prins  af  Frankrige. 

Da  de  allierede  tropper  var  rykkede  ind  i  Schweiz,  var 
Ludvig  Bonaparte  brudt  op  fra  Solothum,  hvor  han  i  nogen 
tid  havde  opholdt  sig.  Han  var  først  reist  til  sin  onkel,  kar- 
dinal Fesch,  der  endnu  forvaltede  sit  embede  som  erkebiskop 
i  Lyon.  Men  i  begyndelsen  af  aaret  1814  kom  han  til  Paris, 
hvor  han  tog  ophold  hos  sin  moder. 

Napoleon  var  vred  over,  at  han  var  kommen  uden  først 
at  udbede  sig  hans  tilladelse;  han  befalede  ham  at  fjerne 
sig  firti  mile  fra  hovedstaden. 

Den  yngre  broder  negtede  at  adlyde.  „Ingen  har  ret  til 
at  forhindre  mig  fra  at  bo  i  mit  hjem/  sagde  han. 

Ved  Marie  Louises  mellemkomst  fik  han  den  10de  januar 
foretræde  hos  keiseren;  men  mødet  var  kort  og  koldt. 

Begivenhederne  veltede  over  hverandre.  Keiserdømmets 
magt  syntes  tilintetgjort.  Nutidens  farer  og  fremtidens  trusler 
bragte  den  tidligere  storhed  i  forglemmelse. 

Letizia  oplevede  nu  de  ulykkens  dage,  som  hun  saa  længe 
havde  frygtet  og  forudseet.  Had,  smædeskrifter,  forfølgelser 
udslyngedes  over  hendes  før  saa  frygtede  søn,  for  hvem  man 
begyndte  at  tabe  sin  rædsel. 

Stedse  tydeligere  saa  man  i  Frankrige  tegn  paa  overan- 
strengelse og  træthed.  Den  begeistring,  hvormed  folket  un- 
der revolutionen  havde  styrtet  sig  i  kamp  mod  Europa,  var 
borte.  Selv  hos  de  høieste  officerer  begyndte  den  ridderlige 
aand  at  forsvinde;  de  brød  sig  ikke  længerom  det  eventyr- 
lige liv  og  talte  aabent  om  stillingens  haabløshed,  —  kun 
ikke,  naar  de  befandt  sig  ansigt  til  ansigt  med  keiseren! 

De,  som  holdt  fast  ved  ham,  var  de,  som  havde  mest  at 
beklage  sig  over:  Soldaterne,  som  uden  at  knurre  havde 
fulgt  ham  i  Egyptens  sand  og  paa  Ruslands  snesletter,  som 
havde  fulgt  ham  fra  Arcole  og  Pyramiderne  til  Moskwa  og 
Leipzig,  som  overdækkede  med  saar  og  skrammer  tidt  kun 
havde  havt  en  straahytte  til  hvileplads,  ærede  ham  ogsaa 
i  nederlagenes  tid  og  bevarede  sin  troskab  og  begeistring 
for  ham. 

Paa  pariserbefolkningen  virkede  det  omtrent,  som  naar 
lynet  slaar  ned,  da  man  fik  efterretning  om,  at  fienden  hur- 
tig nærmede  sig.  For  første  gang  gjorde  man  sig  regnskab 
for  den  strenge  virkelighed:  Krigen,  som  hidtil  havde  været 
ført  udenfor  landet,  rykkede  nu  ind  paa  livet;  hver  by,  hver 
landsby,  hvert  hjem  kunde  vente  at  blive  plyndret  og  herjet. 

Da  herskeren  (december  1813)  havde  aabnet  den  lov- 
givende forsamling,  havde  man  mødt  ham  med  en  heftig  og 
bitter  opposition,  som  havde  foranlediget  ham  til  hurtig  at 
opløse  den. 

Jeg  ved,"  sagde  han,  ,at  man  finder  behag  i  at  kalde  mig 
menneskeæderen  fra  Corsica,  og  at  man  tillægger  mig  neder- 
drægtigheder. Man  vil  komme  til  at  sige  endnu  værre  ting 
om  mig.  Jeg  venter  med  at  blive  vred,  indtil  man  paastaar, 
at  jeg  har  spist  min  egen  moder  til  frokost" 

Medens  hans  brødre  i  ulykken  knyttede  sin  skjebne  til 
hans,  modtog  han  budskab  om,  at  hans  svoger  Murat  havde 
undertegnet  en  vaabenstilstand  med  England  og  sluttet  for- 
bund med  Østerrige.  Dette  frafald  smertede  baade  ham  og 
hans  moder  saameget  mere,  som  det  skyldtes  hans  hustrus 
paavirkning,  at  kongen  af  Neapel  havde  ladet  sig  henrive 
til  dette  forræderi.  Letizia  tabte  ved  denne  leilighed  den  sidste 
illusion  med  hensyn  til  sin  svigersøn  og  al  tillid  til  sin  yngste 
datter. 

Den  25de  januar  tog  Napoleon  afsked  fra  sin  gemalinde 
og  søn,  som  han  aldrig  mere  skulde  gjense;  han  ilede  afsted 
for  at  møde  fienden. 

Marie  Louise  skulde  føre  regentskabet;  Joseph  var  bleven 
udnævnt  til  hendes  raadgiver.  Hun  var  desuden  bleven  om- 
givet af  et  regentskabsraad,  hvori  keiseren  blandt  andre 
havde  indvalgt  sin  moder,  dronningen  af  Spanien  og  dron- 
ning Hortense. 

To  maaneder  efter  stod  de  allierede  tropper  foran  Paris. 
Napoleon,  som  vilde  ile  sin  hovedstad  til  hjælp,  kom  for 
sent.  Samme  nat,  som  han  skulde  være  naaet  frem,  overgav 
befolkningen  sig  til  seirherremes  ædelmodighed.  Opfyldt  af 
harme  og  fortvivlelse  maatte  keiseren  begive  sig  til  Fon- 
taineblau. 

Inden  fiendens  ankomst  havde  keiserinden,  kongen  af  Rom, 
Letizia  og  hele  den  keiserlige  familie  forladt  Paris  for  at  op- 
slaa  sit  hovedkvarter  i  Blois. 

Veien  mellem  Venddme  og  Blois  var  først  nylig  bygget; 
strømme  af  regn  havde  paa  flere  steder  gjort  den  næsten 
ufremkommelig.  En  mængde  pakvogne  blev  stikkende  fast 
i  sølen ;  man  maatte  spænde  hestene  fra  de  andre  vogne  for 
at  faa  trukket  dem  op  af  dette  morads,  hvilket  i  høi  grad 
forsinkede  flugten.  Ogsaa  den  pragtfulde  kroningsvogn  havde 
man  slæbt  med;  den  maatte  med  uhyre  besvær  trækkes 
gjennem  smudset. 

Klokken  fem  om  eftermiddagen  den  2den  april  holdt  man 
indtog  i  den  lille  by.  Mængden  hilste  stille;  ingen  hyldest 
afbrød  den  trykkende  taushed. 

Smaastadsborgerne  var  ikke  lidet  overraskede  over  dette 
høie  og  talrige  besøg.  Raadhuset  blev  i  hast  indrettet  for 
keiserinden  og  kongen  af  Rom.  Bemidlede  borgere,  som 
boede  i  raadhusets  nærhed,  blev  opfordrede  til  at  stille  væ- 
relser til  raadighed  for  keiserens  moder,  for  kongerne  Jo- 
seph, Ludvig  og  Jérdme  samt  for  dronningerne  Julie  og 
Hortense. 

Man  svævede  i  pinlig  uvished  om  hovedstadens  og  Frank- 
riges skjebne. 

Den  7de  april  om  formiddagen  indtraf  efterretningen  om, 
at  Napoleon  havde  frasagt  sig  tronen.  Marie  Louise  blev 
kaldt  til  Østerrige  af  sin  fader. 

Kongen  af  Rom  skulde  følge  hende.  Letizia  sluttede  endnu 
en  gang  sit  barnebarn  i  sine  arme.  Hendes  svigerdatter  traadte 
hen  til  hende,  før  hun  steg  tilvogns. 

„  Madame, '^  sagde  hun,  »jeg  haaber,  at  De  vil  bevare  for 
mig  de  følelser  af  velvilje,  som  De  hidtil  har  hædret  mig 
med.« 

„Det  vil  afhænge  af  Dem  selv  og  Deres  opførsel  i  frem- 
tiden," svarede  keiserens  nedbøiede  moder. 

Den  viljeløse  Marie  Louise  drog  bort;  faderens  magtsprog 
og  raadgivere  i  hendes  nærhed  drev  hendes  vei  mod  hendes 
barndoms  hjem.  Hvis  hun  var  bleven  ledet  i  en  anden  ret- 
ning, er  det  ikke  usandsynligt,  at  hun  vilde  have  staaet  for 
efterslegten  som  keiserens  trofaste  hustru.  Hun  var  en  na- 
tur, der  trængte  at  have  et  væsen  i  sin  nærhed,  som  hun 
kunde  elske.  Hvis  hun  fra  Blois  var  ilet  til  Fontainebleau, 
vilde  hun  maaske  have  skjenket  fangen  paa  St.  Héléna  sin 
kjærlighed  til  det  sidste. 

Det  var  paaskeaften  1814,  at  hun  reiste.  Samme  dag  for- 
lod keisermoderen  Blois  ledsaget  af  sin  ældste  og  sin  yngste 
søn.  Hun  tog  veien  til  Orleans.  De  tætte  rækker  af  tilskuere, 
som  havde  stillet  sig  op  ved  hendes  vei,  nøiede  sig  med  i 
dyb  taushed  at  stirre  paa  hende  og  de  to  ex-konger  i  hen- 
des følge. 

Hendes  hofdame,  baronesse  Fontanges,  havde  fulgt  hende 

til  Blois,  men  af  egen  drift  skilt  sig  fra  hende  i  denne  by. 
Ingen  af  hendes  andre  hofdamer  kom  for  at  følge  hende  vi- 
dere, og  ingen  af  dem  indfandt  sig  heller  senere  hos  hende. 

Kardinal  Fesch  var  ad  lange  omveie  ilet  til  Orleans  for 
at  hente  sin  søster;  sammen  med  ham  fortsatte  hun  i  stil- 
hed reisen  til  Italien.  Aldrig  havde  disse  to  søskende  i  den 
grad  følt,  hvor  inderlig  de  var  knyttede  til  hinanden,  som 
under  denne  flugt. 

, Madame  Mere"*  havde  tilbragt  keiserdømmets  ti  aar  med 
at  skjælve  for  Napoleons  liv,  med  at  gaa  i  forbøn  for  og 
mægle  fred  for  sine  andre  sønner,  med  at  lide  paa  grund  af 
sine  døtres  opførsel,  med  at  være  skinsyg  paa  Josephine  og 
med  at  være  paa  vagt  mod  ydmygelser  af  Marie  Louise.  Hun 
var  den  eneste  inden  familien,  som  keiserens  fald  ikke  fandt 
uforberedt. 

Hun  havde  nydt  den  verdslige  storhed  og  havde  forstaaet 
dens  intethed.  Der  havde  i  hendes  besynderlige  skjebne  været 
saa  mange  overraskelser  og  omveltninger,  at  hun  tidt  havde 
følt  sig  fristet  til  at  spørge  sig,  om  hendes  liv  havde  været 
virkelighed  eller  en  roman. 

Medens  hun  drog  bort,  tænkte  hun  uden  savn  paa  alle 
disse  hohnænd  og  smigrere,  som  havde  teet  sig  som  præster 
ligeoverfor  en  gud,  naar  de  befandt  sig  i  Napoleons  nærhed, 
men  som  hastig  vendte  ham  ryggen,  da  han  var  styrtet  ned 
fra  sin  sokkel. 

Han,  der  nogle  aar  tidligere,  som  seirherre  ved  Wagram. 
havde  holdt  de  mest  glimrende  fester  i  Fontainebleau,  sad 
nu  overvunden  i  det  samme  slot,  hvor  paven  havde  været 
hans  fange. 

Paven  var  fri ;  han  havde  nylig  feiret  sin  tilbagekomst  til 
Rom. 

Undsluppen  Napoleons  fængsel  aabnede  han  ædelmodig 
et  asyl  for  sin  forfølgers  forfulgte  slegt;  det  var  til  hans  sta- 
ter, at  Fesch  og  Letizia  søgte  sin  tilflugt.  Fuld  af  godhed  og 
mildhed  modtog  PiusVII  keiserens  moder. 

„Velkommen,  min  datter,"  sagde  han,  „velkommen  til  denne 
by,  som  altid  har  været  de  store  landflygtiges  tilflugtssted." 

XXIII 

Letizia  og  keiseren  paa  øen  Elba. 


Den  tredie  mai  om  aftenen  ankrede  Napoleon  ved  øen 
Elba;  den  følgende  morgen  steg  han  iland.  Et  Te  Deum  blev 
sunget  i  kirken.  Da  denne  ceremoni  var  til  ende,  begav  han 
sig  til  byens  raadhus,  hvor  han  skulde  bo. 

Raadhussalen  var  smykket  med  smaa  malerier  samt  med 
nogle  armstager.  Midt  for  langveggen  havde  man  i  hast  reist 
en  trone  og  dekoreret  den  med  guldpapir  og  brogede  tøi- 
stumper. 

Mange  mennesker  havde  fulgt  keiseren,  og  man  lod  saa 
mange  træde  ind,  som  salen  kunde  rumme.  Napoleon  tog 
ordet  og  opfordrede  borgermestrene  til  at  holde  orden  inden 
sine  kommuner  og  præsterne  til  at  præke  fredsommelighed 
for  sine  sognebørn. 

Klokken  fem  den  følgende  morgen  gik  han  ud  for  at  be- 
sigtige de  offentlige  bygninger.  Han  kom  først  tilbage  klok- 
ken ni  efter  at  have  overøst  de  mennesker,  som  han  mødte, 
med  spørgsmaal.  Han  befalede,  at  man  skulde  foretage  en 
hel  del  forandringer,  samt  at  kasernen  Saint-Frangois  skulde 
omdannes  til  et  slot,  hvor  han  vilde  opslaa  sin  residens. 

Den  derpaa  følgende  dag  reiste  han  meget  tidlig  ud  til 
gruberne  i  Rio.  Han  undersøgte  alt  med  samvittighedsfuld 
opmerksomhed  og  roste  i  sterke  udtryk  direktøren.  Over- 
hovedet viste  han  samme  omsorg  for  denne  ø,  der  kun  var 
tyve  mile  i  omkreds  og  kun  havde  12,000  indbyggere,  som 
han  havde  vist  for  sit  tidligere,  umaadelige  rige. 

For  at  vinde  befolkningens  hengivenhed  forærede  han  øen 
60,000  francs,  som  skulde  anvendes  til  vei-anlæg,  der  længe 
havde  været  planlagte,  men  som  hidtil  ikke  havde  kunnet 
bringes  til  udførelse  paa  grund  af  manglende  pengemidler. 
Summen  lod  han  veksle  i  sølvmynt,  for  at  hans  ædelmodig- 
hed kunde  gjøre  et  saa  meget  større  indtryk,  naar  hans  tje- 
nere bar  pengesækkene  gjennem  byen. 

Befolkningens  sydlandske  fantasi  kom  i  fyr  og  flamme  for 
deres  hersker.  Man  talte  ikke  om  andet  end  om  hans  umaade- 
lige skatte  og  om  de  vidundere,  som  han  vilde  udføre.  Aldrig, 

Clara  Tschudi:  Napoleons  moder  11 


152 NAPOLEONS  MODER 

end  ikke  i  sin  høieste  glansperiode,  var  han  bleven  mere 
rost,  end  han  blev  det  paa  Elba. 

Han  lod  øens  damer  underrette  om,  at  han  to  gange  ugent- 
lig vilde  modtage  dem  klokken  otte  om  aftenen.  Med  glæde 
fulgte  mange  den  smigrende  indbydelse.  Napoleon  viste  sig 
i  selskabets  midte  og  rettede  spørgsmaal  til  alle  om  deres 
navne  og  om  deres  mænds  bestillinger.  De  fleste  svarede,  at 
deres  egtefæller  var  beskjeftigede  med  handelsforretninger. 
Keiseren  ønskede  at  vide  arten  af  deres  forretningsvirksom- 
hed og  fik  til  svar,  at  én  var  slagter,  en  anden  bager  o.  s.  v. 

I  løbet  af  mai  maaned  sysselsatte  han  sig  med  at  sætte 
sin  bolig  istand  og  at  lade  indhegne  spadserepladsene  rundt 
sit  slot.  Han  tilsaa  arbeideme;  fra  klokken  fem  om  morge- 
nen stod  han  mellem  murere  og  snedkere  iført  silkestrømper 
og  med  spændesko  paa  fødderne.  General  Bertrand,  som  var 
hos  ham,  skrev  (den  27de  mai  1814)  til  hr.  de  Méneval, 
der  havde  ledsaget  Marie  Louise  og  endnu  befandt  sig  hos 
hende: 

„Keiseren  er  meget  tilfreds  paa  øen  og  synes  at  have 
glemt,  at  han  for  kort  tid  siden  var  i  en  saa  ganske  anden 
stilling.  Han  er  ivrig  optaget  med  at  indrette  sit  slot  og  med 
at  søge  efter  et  passende  sted  til  et  smukt  hus  paa  landet^ 

Den  25de  juni  skrev  han: 

„Keiseren  bliver  ved  at  befinde  sig  vel.  Vi  rider  meget, 
.  kjører  og  seiler.  Keiserens  bolig  er  overordentlig  forskjønnet. 
Man  arbeider  ogsaa  paa  at  indrette  boliger  for  ham  i  for- 
skjellige  egne  af  øen."  — 

Da  hans  moder  erfarede,  at  han  lykkelig  og  vel  var  an- 
kommen til  Elba,  besluttede  hun  at  følge  efter  ham.  Hendes 
datter  Pauline  fattede  samme  beslutning,  men  afreiste  først 
nogle  maaneder  senere. 

De  sidste  dage  af  juli  drog  Letizia  afsted.  En  skotsk  adels- 
mand, oberst  Campbell,  som  samtidig  begav  sig  til  Elba  og 
gjorde  reisen  sammen  med  hende  fra  Livorno,  udtaler  i  sin 
dagbog,  at  hun  viste  sig  særdeles  elskværdig,  naturlig  og 
ligefrem.  Han  gav  hende  titelen  „Madame"  og  „keiserlig 
høihed." 

«Den  gamle  dame  var  meget  smuk/  siger  obersten;  „hun 
var  af  middels  høide,  og  hendes  ansigtsudtryk  var  overor- 
dentlig indtagende.  Hun  var  ledsaget  af  sin  kammerherre 
Colonna,  en  gammel  corsicaner,  der  med  hatten  i  haanden 
bød  hende  armen,  hver  gang  hun  skulde  gaa  fra  et  sted  af 
skibet  til  et  andet.  Desuden  havde  hun  i  sit  følge  to  hof- 
damer og  sin  gamle  tjenerinde,  fru  Saveria.** 

Skibets  officerer,  obersten  samt  keiserens  moder  og  hen- 
des følge  indtog  alle  maaltider  i  fællesskab  paa  dækket.  Da 
man  nærmede  sig  Elba  og  et  par  tilstedeværende  omtalte, 
at  man  nu  fra  søen  kunde  se  Napoleons  bolig,  sprang  Le- 
tizia,  som  dengang  var  flere  og  seksti  aar  gammel,  let  og 
livlig  op  paa  en  kanon  for  at  betragte  sønnens  hus. 

Da  skibet  kastede  anker,  kom  havnefqgeden  og  flere  an- 
dre embedsmænd  ombord  og  meddelte,  at  keiseren  hele  den 
foregaaende  dag  havde  ventet  sin  moder,  men  at  han  tidlig 
denne  morgen  havde  begivet  sig  til  et  sted  udenfor  byen. 

Straks  efter  ankom  generalerne  Bertrand  og  Drouot  samt 
alle  officerer  af  den  keiserlige  garde  og  borgermesteren  for 
at  modtage  „Madame  Mere**  ved  landstigningen. 

Soldater  stod  opstillede  i  rækker  fra  skibsbroen  og  til 
Napoleons  hus  og  dannede  spalier  i  de  gader,  hvor  hun 
skulde  passere.  Hun  steg  tilvogns  med  sine  damer;  to  ekvi- 
pager, hver  forspændt  med  seks  heste,  førte  hende  og  hen- 
des følge  til  hendes  bolig  i  Porto-Ferrajo.  Befolkningen  hilste 
hende  med  begeistring. 

Morgenen  efter  modtog  hun  sin  søn.  Da  hun  havde  hvilet 
Ild  efter  reisen,  besøgte  hun  sammen  med  ham  tilvogns  de 
vigtigste  punkter  paa  øen.  Hun  og  hendes  damer  spiste 
iåen  første  tid  hos  ham,  indtil  hun  havde  indrettet  sin  egen 
bolig. 

Hendes  ankomst  havde  fundet  sted  den  2den  august.  Den 
1 5de  august  —  hendes  søns  fødselsdag  —  foranstaltede  hun 
en  storartet  fest,  der  vakte  befolkningens  jubel. 

Blandt  dem,  som  ved  denne  leilighed  blev  forestillede  for 
Ilende,  var  en  henrivende  ung  pige,  Rosa  Mellini,  datter  af 
en  ingeniør-oberst,  som,  efter  at  have  taget  afsked  fra  krigs- 
tjenesten, var  vendt  tilbage  til  Elba,  hvor  han  var  født.  Hun 
tiltrak  sig  straks  Letizias  opmerksomhed.  Keiserens  moder 

valgte  hende  til  sin  selskabsdame  og  overøste  hende  med 
godhed;  og  hun  skilte  sig  senere  aldrig  mere  fra  hende. 

Den  gamle  dame  fendt  sig  uden  savn  i  livet  paa  Elba; 
paa  denne  ø  var  hun  sin  søn  langt  nærmere,  end  hun  havde 
været  det  under  de  stive  ceremonier  ved  Tuileriemes  hof. 
Hun  beboede  et  velindrettet  hus,  som  hendes  datter  Pauline 
kom  for  at  dele  med  hende;  og  der  gik  ikke  en  dag  hen. 
uden  at  hun  besøgte  Napoleon  eller  modtog  besøg  af  ham 
og  kunde  give  ham  beviser  paa  sin  moderlige  kjærlighed. 

Hun  pleiede  hver  formiddag  at  sysselsætte  sig  nogle  timer 
med  haandarbeider.  Paa  bordet  foran  sig  havde  hun  stillet 
et  lidet  portræt  af  keiseren ;  rundt  om  ham  stod  billeder  af 
hendes  andre  børn. 

Den  16de  september  skrev  hun  til  Lucien: 

„Nu,  da  mine  møbler  er  ankomne  ira  Paris,  bor  jeg  meget 
bekvemt  i  nærheden  af  Napoleon.  Keiseren  tænker  altid  paa, 
hvad  der  kan  gjøre  mit  ophold  i  Porto-Ferrajo  behageligt.** 

Vinteren  1814 — 15  aabnede  hun  flittig  sine  saloner  for 
borgerne  og  officersfamilieme.  Hun  viste  sig  ligesaa  hyppig 
ved  festerne  i  den  lille  by,  som  hun  havde  vist  sig  sjelden 
ved  hofselskabeme  i  den  franske  hovedstad.  Den  skjønne 
og  værdige  Letizia  og  den  bedaarende  fyrstinde  Borghése 
præsiderede  ved  de  soiréer,  som  Napoleon  foranstaltede  for 
Elbas  damer;  og  den  alvorlige  keisermoder  viste  ved  disse 
leiligheder  den  elskværdigste  imødekommenhed.  Der  blev 
oprettet  et  lidet  theater  i  Porto-Ferrajo.  Man  gav  gode  fore- 
stillinger, hvor  Napoleon,  Madame  Mere  og  Pauline  jevnlig 
var  tilstede. 

Keiserens  moder  var  meget  afholdt.  Det  eneste,  som  man 
bebreidede  hende,  var,  at  hun  viste  en  altfor  udpræget  for- 
kjærlighed  for  corsicaneme.  Hun  begunstigede  fortrinsvis 
sine  landsmænd,  naar  disse  søgte  stillinger  hos  hendes  søn. 

„Min  moder  er  beundringsværdig  i  sin  kjærlighed  til  sin 
fødeø  ligesaavel  som  i  sin  kjærlighed  til  sine  børn,*"  sagde 
Napoleon  om  hende.  „Hendes  kjærlighed  til  mig  er  ophøiet. 
—  Hun  og  Pauline  vilde  trøste  mig  for  lange  tider  her  paa 
øen,  dersom  jeg  behøvede  nogen  trøst." 

Den  tid,  som  keiseren  tilbragte  paa  Elba,  var  idetheletaget 

ikke  ulykkelig;  thi  efter saa  megen  tummel  trængte  han  hvile. 
Den  deilige  luft^  synet  af  havet,  som  han  havde  elsket  fra 
sin  barndom,  beboernes  sprog,  der  var  hans  modersmaal, 
bataljonerne  af  hans  gamle  garde,  som  havde  fulgt  ham,  hans 
tjenere,  der  i  sin  fanatiske  hengivenhed  var  rede  til  at  ud- 
gyde den  sidste  blodsdraabe  for  ham,  alt  dette  var  ikke  uden 
tiltrækning.  Det  var,  som  om  han  befandt  sig  i  et  sommer- 
ophold paa  øen;  han  havde  en  anelse  om,  at  denne  hviletid 
snart  vilde  være  forbi! 

Igrunden  var  han  ikke  træt  hverken  af  krig  eller  af  ære; 
og  han  følte  en  ondskabsfuld  glæde  ved  at  følge  begiven- 
hederne i  Frankrige. 

De  feil,  som  Bourbonerne  gjorde,  og  læsningen  af  de  fran- 
ske blade,  beredte  ham  en  umaadelig  fomøielse.  Vel  hørte 
man  ham  af  og  til  sige,  at  han  fra  nu  af  vilde  leve  som  en 
fredsdommer  i  et  engelsk  grevskab,  og  at  han  ikke  længer 
brød  sig  om  verdslig  storhed.  Men  da  han  en  dag  steg  op 
paa  et  bjerg  i  nærheden  af  Porto- Ferrajo,  da  han  saa  havet, 
der  i  høie  bølger  slog  op  mod  den  klippefulde  kyst,  kunde 
han  ikke  afholde  sig  fra  at  udbryde: 

^Man  maa  tilstaa,  at  min  ø  er  meget  liden.*" 

Hans  tidligere  minister  Talleyrand  havde  den  13de  okto- 
ber 1814  fra  Wiener- kongressen  skrevet  til  kong  Ludvig  XVIII : 

„Man  viser  temmelig  tydelig  den  hensigt  at  fjerne  Bona- 
parte fra  Elba.  Ingen  har  endnu  nogen  bestemt  mening  om 
det  sted,  hvor  man  burde  føre  ham  hen.  Jeg  har  foreslaaet 
de  azoriske  øer;  de  er  fem  hundrede  mile  fra  noget  fast- 
land.« 

Kongen  af  Frankrige  havde  i  sit  svar  kaldt  dette  en  ud- 
merket  idé. 

Talleyrand  havde  den  7de  december  atter  skrevet: 

„Man  maa  skynde  sig  at  skaffe  sig  af  med  manden  paa 
Elba.- 

Keiseren  fik  nys  om,  at  man  agtede  at  faerne  ham  fra 
Frankriges  kyster. 

Forgjeves  havde  han  forlangt,  at  man  skulde  opfylde,  hvad 
der  var  bleven  fastslaaet  i  traktaten  vedrørende  hans  tron- 

frasigelse.  Man  havde  end  ikke  værdiget  ham  noget  svar; 
og  Ludvig  XVIII  undlod  at  sende  ham  et  eneste  myntstykke 

af  de  millioner,  som  var  bleven  lovede  ham.  Hidtil  havde 
han  hovedsagelig  dækket  sine  udgifter  ved  sin  moders  midler. 
Endnu  bitrere  var  det  for  ham,  at  man  haardnakket  af- 
holdt Marie  Louise  og  hans  søn  fra  at  dele  hans  landflyg- 
tighed. 

Hvor  skjebnesvangre  følgerne  af  hans  tilbagevenden  fra 
Elba  end  var  for  keiseren,  maa  man  erkjende,  at  den  maade, 
paa  hvilken  han  blev  behandlet  af  Frankriges  konge  og  af 
de  allierede  herskere,  berettigede  ham  til  at  søge  at  forsvare 
sig.  Det  var  ikke  alene  en  general,  som  atter  vilde  vise  sig 
i  spidsen  for  sine  tropper,  en  hersker,  som  vilde  gjenvinde 
krone  og  scepter,  men  det  var  en  egtefælle  og  fader,  der 
vilde  gjenerobre  sin  hustru  og  sit  barn,  en  mand,  der  vilde 
kjæmpe  for  sin  frihed. 

I  stilhed  gjorde  han  forberedelser  til  at  drage  bort.  Han 
besluttede  at  forlade  øen  søndagen  den  26de  februar  1815. 

„Undervort  ophold  i  Porto-Ferrajo**  —  har  Letizia  fortalt  — 
« viste  keiseren  sig  en  aften  muntrere,  end  han  pleiede.  Han 
bad  mig  og  Pauline  om  at  spille  et  parti  écarté  med  ham. 
Lidt  efter  forlod  han  os  og  trak  sig  tilbage  til  sit  kabinet. 
Da  han  ikke  kom  igjen,  gik  jeg  ind  til  ham  for  at  kalde  paa 
ham ;  men  kammerherren  sagde  til  mig,  at  han  var  gaaet  ud 
i  haven.  Jeg  husker,  at  det  var  en  af  de  varmeste  aftener 
denne  vaar.  Maanen  kastede  sine  straaler  ned  mellem  træer- 
ne. Keiseren  gik  med  raske  skridt  op  og  ned  i  alléerne  i  haven. 

Pludselig  stansede  han  og  støttede  sit  hoved  mod  et  figen- 
træ. Jeg  maa  fortælle  det  til  min  moder,"  sagde  han  for 
sig  selv. 

Da  jeg  hørte  disse  ord,  gik  jeg  nærmere.  Den  mest  le- 
vende spænding  var  udtrykt  i  min  stemme,  da  jeg  sagde: 

„Hvad  er  det,  som  gjør  Dem  urolig  i  aften?  Jeg  finder 
Dem  meget  mere  tankefuld  end  sædvanlig.** 

Keiseren  lagde  haanden  paa  sin  pande  og  svarede  efter 
et  øiebliks  tøven: 

,Ja,  jeg  maa  sige  Dem  det,  moder!  Men  jeg  beder  Dem 
om  ikke  til  noget  menneske  at  gjentage  det,  som  jeg  vil  be- 
tro Dem  —  ikke  engang  til  Pauline!" 

Han  smilte,  kyssede  mig  og  vedblev: 

„Jeg  underretter  Dem  om,  at  jeg  reiser  inat!" 

„Hvorhen?"  spurgte  jeg. 

„Til  Paris.  —  Men  først  og  fremmest  beder  jeg  om  Deres 
raad!" 

„Lad  mig  et  øieblik  søge  at  glemme,  at  jeg  er  Deres  mo- 
der," sagde  jeg. 

Jeg  tænkte  efter  og  vedblev: 

„Reis,  min  søn!  Følg  Deres  skjebne.  Det  kan  ikke  være 
himlens  vilje,  at  De  skal  dø  hverken  ved  gift  eller  i  et  uvirk- 
somt liv,  men  med  sværdet  i  haanden.  Maaske  vil  planen 
strande  og  den  nære  død  følge  det  mislykkede  forsøg.  Men 
her  kan  De  ikke  blive,  det  indser  jeg  med  smerte.  —  Lad 
os  haabe,  at  Gud,  som  har  beskyttet  Dem  midt  i  saa  mange 
slag,  vil  beskytte  Dem  endnu  en  gang!** 

Da  jeg  havde  sagt  disse  ord,  omfavnede  jeg  min  søn  i 
sterk  bevægelse." 

Før  han  drog  bort,  talte  Napoleon  med  sin  moders  kam- 
merherre, der  var  hende  varmt  hengiven. 

„Colonna,"  sagde  han,  „jeg  reiser  til  Frankrige,  hvor  jeg 
endnu  en  gang  vil  forsøge  lykken.  Jeg  beder  Dem  indstæn- 
dig om  at  følge  hendes  høihed  overalt,  til  hvilket  sted  hun 
end  maatte  trække  sig  tilbage.  Jeg  stoler  paa  Dem,  Colonna; 
og  i  tillid  til  Dem  er  jeg  rolig  for  hende." 


XXIV 

De  hundrede  dage.  —  Afskeden  i  Malmaison. 


Uden  sværdslag  gjenerobrede  keiseren  sit  land.  Efter  en 
og  tyve  dages  triumftog  gjennem  Frankrige  aabnede  Paris 
jublende  sine  porte  for  ham. 

Tiltrods  for  de  mange  beviser  paa  begeistring,  som  mødte 
ham,  var  han  sørgmodig;  efter  seirens  første  glæde  tvivlede 
han  paa  sit  held. 

Han  følte  sig  tvungen  i  sin  nye  rolle  som  konstitutionel 
monark;  han  lignede  en  løve, som  man  havde  klippet  kløerne 
af,  hvis  tænder  man  har  trukket  ud,  og  som  ikke  har  andet 
igjen  end  sin  manke. 

I  sit  skrivebords  skuffer  fandt  han  hengivenheds-forsikrin- 
ger til  Ludvig  XVIII  fra  de  samme  mænd,  som  nu  raabte 
høit:  „Napoleon  leve!"  Selv  havde  han  i  forskjellige  perio- 
der af  sit  liv  været  royalist,  republikaner  og  endelig  keiser; 
han  var  overbærende  mod  dem,  hvis  anskuelser  skiftede. 

Frankrige  syntes  ham  som  en  skuespillerinde,  deruden  mindste 
selvbebreidelse  bytter  rolle  og  dragter:  Han  saa  frafald  og 
knæfald  snart  hist  og  snart  her;  de  bedrøvede  ham,  men  de 
forundrede  ham  ikke! 

Der  var  saa  meget  at  varetage,  at  man  ikke  engang  fandt 
tid  til  at  fjerne  Bourbonernes  liljer.  De  embedsmænd,  som 
ivrigst  udfoldede  den  trefarvede  fane,  gjemte  maaske  i  hem- 
melighed den  hvide  kokarde,  fordi  de  anede,  at  den  snart 
igjen  vilde  indtage  trikolorens  plads. 

Sin  ed  til  Napoleon  svor  man  kun  med  læberne.  Keiseren 
vidste  det;  og  han  vidste,  at  lykken  er  Frankriges  gud.  Angst- 
fuld spurgte  han  sig  selv:  „Vil  lykken  endnu  denne  gang 
følge  mig?"  Tuileriernes  pragtfulde  slot,  hvor  hverken  hans 
hustru  eller  hans  barn  kom  til  ham,  var  mørkt  og  vakte  pin- 
lige minder. 

Vel  var  han  atter  keiser.  Men  hvor  var  hans  italienske 
jernkrone,  som  han  stok  havde  sat  paa  sit  hoved  i  domkir- 
ken i  Milano  under  raabet:  „Gud  har  skjenket  mig  den! 
Vogter  eder  for  at  røre  den!"  Hvor  var  de  tyske  vasaller? 
Maaske  forstod  han  i  Tuilerierne  bedre  end  paa  Elba,  hvil- 
ken forandring  der  var  foregaaet  i  hans  liv. 

Den  første  marts  havde  han  betraadt  Frankriges  grund.  Den 
en  og  tyvende  samme  maaned  havde  han  med  sin  stadig  voks- 
ende hær  holdt  indtog  i  hovedstaden.  Den  syttende  april  forlod 
han  Tuilerierne  for  at  flytte  til  Elysée,  hvor  han  kunde  af- 
bryde sit  umaadelige  arbeide  ved  nogle  spadsereture  under 
de  skyggefulde  træer,  der  kjølede  hans  hede  pande. 

Han  anede,  at  jorden  gled  bort  under  hans  fødder.  Der- 
som kongen  af  Rom  havde  været  hos  ham,  vilde  synet  af 
dette  blonde  hoved  have  skjenket  ham  nogle  øieblikkes  ro; 
men  hans  barn  var  fange  i  hans  fienders  hænder.  Han  ka- 
stede sit  klartskuende,  men  modløse  blik  ud  over  forhold  og 
mennesker;  og  en  dyb  smerte  bemægtigede  sig  hans  sjæl. 
Han  hørte  i  det  fjerne  lyden  af  de  utallige  bataljoner,  som 
nærmede  sig  Frankrige.  Tidligere  eller  senere  —  det  følte 
han  —  vilde  hans  geni  og  hans  heltemod  ligge  under  for 
Kendernes  uhyre  overmagt. 

Hans  moder  havde  forladt  Elba  kort  efter  ham;  den  sid- 
ste aften  i  mai  maaned  kom  hun  til  Paris  sammen  med  sin 

broder.  Hendes  sønner  Joseph,  Lucien  og  Jérdme  og  hendes 
svigerdatter  Hortense  var  allerede  samlede  om  keiseren. 

Stor  glæde  félte  hun  ved  Luciens  optræden.  Han,  som 
aldrig  havde  bøiet  sig  for  den  mægtige  keiser,  da  han  stod 
paa  holdepunktet  af  sin  storhed,  var  nu  ilet  til  ham  for  at 
støtte  den  saa  hurtig  gjenerobrede,  men  vaklende  trone. 

Dagen  efter  hendes  ankomst  aflagde  man  paa  mai-marken 
ed  til  konstitutionen,  og  keiseren  uddelte  faner. 

Han  kjørte  did  i  kroningsvognen,  som  var  forspændt  med 
otte  heste;  han  bar  en  hvid  silkedragt,  en  hat  med  fjær- 
buske  og  kroningskaaben. 

Joseph,  Lucien  og  Jérdme  bar  kaaber  af  hvid  silke  bro- 
derede med  guld,  kansleren  Cambacérés  en  blaa  fløielskaabe 
oversaaet  med  bier. 

Marechalleme  red  ved  vogndøren.  De  høieste  officerer, 
kammerherrer,  pager,  bevæbnede  herolder  fulgte  ham.  For 
sidste  gang  udfoldede  han  keiserdømmets  pragt. 

Paa  en  tribune  bag  hans  lænestol  bivaanede  hans  moder 
festligheden  sammen  med  dronning  Hortense  og  hendes  to 
sønner.  De  uhyre  menneskemængder,  de  straalende  unifor- 
mer, fanerne,  som  flagrede  i  vinden,  de  kjæmpemæssige  ørne, 
som  keiseren  rakte  sine  trofaste,  den  umaadelige  jubel,  hvor- 
med han  hilstes,  indgjød  neppe  Letizia  tillid  til  fremtiden. 
Et  dybt  alvor  stod  malet  i  hendes  endnu  smukke  ansigt,  og 
bange  anelser  fyldte  hendes  sjæl. 

Den  12te  juni  drog  Napoleon  til  hæren.  Han  sagde  farvel 
til  sin  moder,  til  sine  ministre,  til  dronning  Hortense  og  for- 
lod sit  palads  kl.  3V2  om  morgenen. 

Idet  han  steg  tilvogns,  opdagede  han  general  Bertrands 
hustru.  Han  tog  hendes  haand.  Som  om  han  havde  en  for- 
udfølelse af  St.  Héléna,  sagde  han: 

„Lad  os  haabe,  fru  Bertrand,  at  vi  ikke  snart  maa  angre, 
at  vi  har  forladt  Elba!" 


Slaget  ved  Waterloo  afgjorde  keiserens  skjebne.  For  anden 
gang  maatte  han  frasige  sig  sin  trone.  Afventende  den  pro- 
visoriske regjerings  endelige  afgjørelse  trak  han  sig  tilbage 
til  Malmaison  fiilgt  af  sin  moder  og  dronning  Hortense. 

I  begyndelsen  kunde  man  ikke  forklare  sig  hans  tale  og 
optræden ;  det  syntes  næsten,  som  om  han  havde  mistet  hu- 
kommelsen. Han  gjorde  ingen  hentydninger  til  sin  nuværende 
stilling.  Uafladelig  talte  han  om  svundne  tider,  om  sin  første 
hustru,  der  var  død  under  hans  ophold  paa  Elba,  og  om  de 
lykkelige  dage,  som  han  havde  tilbragt  sammen  med  hende 
i  Malmaison. 

Men  han  vaagiiede  ved  lyden  af  kanontorden,  som  drøn- 
nede  fra  sletten  ved  St.  Denis.  Officerer,  gamle  soldater  kom 
med  sine  klæder  i  laser  og  fulde  af  støv.  De  fortalte  om 
fiendens  fremgang.  General  Bliicher  havde  skilt  sig  fra  Wel- 
lington. De  allierede  nærmede  sig  i  to  afdelinger,  hver  paa 
60,000  mand;  mellem  dem  laa  en  afstand,  der  var  betydelig 
nok  til,  at  man  kunde  angribe  den  ene,  inden  den  anden 
kunde  ile  til. 

Midt  i  uroen  omkring  ham  syntes  der  hos  Napoleon  plud- 
selig at  glimte  et  ubestemt  haab  om,  at  han  endnu  kunde 
komme  til  at  spille  en  rolle.  De  efterretninger,  som  solda- 
terne bragte,  satte  hans  feltherre-instinkter  i  bevægelse. 

Natten  mellem  den  28de  og  29de  juni  tilbragte  han  med 
at  udarbeide  en  forsvarsplan :  Man  skulde  lade  ham  overtage 
kommandoen  over  resterne  af  hæren  fra  Waterloo;  han  lo- 
vede enkeltvis  at  beseire  preusserne  og  englænderne. 

Den  29de  om  morgenen  sendte  han  general  Beker  med 
dette  bud  til  den  provisoriske  regjering,  som  residerede  i 
Tuilerieme. 

Jeg  tilbyder,**  skrev  han,  „at  stille  mig  i  spidsen  for  ar- 
méen, der  ved  synet  af  mig  vil  gjenvinde  hele  sit  mod,  kaste 
sig  over  Renderne  som  fortvivlet  og  straffe  dem  for  deres 
dristighed.  Jeg  giver  mit  æresord  som  general,  som  soldat 
og  som  borger  paa,  at  jeg  ikke  vil  bevare  kommandoen  en 
time  efter,  at  seiren  er  afgjort;  jeg  lover  at  vinde  seir,  ikke 
for  mig,  men  for  Frankrige." 

I  uniform,  omgivet  af  sine  adjutanter,  afventede  han  den 
provisoriske  regjerings  svar;  dersom  det  var  samtykkende, 
maatte  han  øieblikkelig  stige  tilhest. 

General  Beker  vendte  tilbage  med  det  bud,  at  man  ikke 
mere  ønskede  Napoleons  hjælp. 

Seirherren  fra  Austerlitz  underkastede  sig.  Den  moderne 

tids  Cæsar,  den  nye  Carl  den  store,  maatte  finde  sig  i  at 
modtage  et  foragteligt  afslag  af  sin  tidligere  politiminister. 
kongemorderen  og  forrasderen  Fouché. 

Han  maatte  drage  bort,  før  dagen  var  til  ende.  Forbere- 
delserne til  afreisen  var  fuldførte.  Preusserne  trængte  frem 
paa  den  venstre  side  af  Seinen;  dersom  han  blev  endnu 
nogle  timer  i  Malmaison,  vilde  han  være  deres  fange. 

Han  ombyttede  sin  uniform  mod  en  civil  dragt.  Hans 
moder,  hans  brødre,  dronning  Hortense,  nogle  soldater  og 
hofmænd  var  samlede  for  at  sige  ham  farvel.  Da  han  havde 
tænkt  lidet  paa  at  skaffe  sig  pekuniære  hjælpemidler,  bøn- 
faldt Hortense  ham  om  at  modtage  hendes  diamanthalsbaand. 
Han  afslog  det  først,  men  da  hun  grædende  tryglede  ham 
derom,  tillod  han  hende  at  sy  det  ind  i  hans  klæder. 

Efter  at  have  anbefalet  alle  enighed  og  mod  trykkede  han 
i  en  sidste  omfavnelse  sine  tro  venner  til  sit  hjerte.  Alle 
trak  sig  grædende  tilbage.  Kun  fru  Letizia  var  endnu  hos 
sin  søn. 

En  nationalgardist  i  uniform  traadte  ind  og  bad  om  den 
ære  at  maatte  tage  afsked  fra  sin  keiser.  Han  sagde  sit  navn: 
det  var  skuespilleren  Talma,  som  Napoleon  havde  kjendt  fra 
sin  ungdom  og  som  havde  været  næsten  en  personlig  ven 
for  ham. 

Efter  nogle  minutter  forlod  han  atter  værelset;  men  idet 
han  gik  ud,  blev  han  vidne  til  den  sidste  afsked  mellem 
moder  og  søn. 

Jeg  har  bivaanet  en  tragisk  scene,  keiserens  afsked," 
fortalte  han  den  følgende  dag.  „Han  viste  intet  tegn  paa 
svaghed.  Men  hvilket  udtryk  laa  der  ikke  i  hans  træk,  i  hans 
holdning,  og  hvor  mange  tanker  vil  ikke  være  strømmede 
ind  paa  ham  i  dette  øieblik!  To  taarer  rullede  ned  ad  hans 
moders  regelmæssige  ansigt.  Hun  udtalte  kun  disse  tre  ord. 
idet  hun  til  afsked  rakte  ham  sin  haand: 

„Farvel,  min  søn!" 

Keiserens  svar  var  ligesaa  lakonisk: 

„Min  moder!  Farvel!** 

Han  tog  hende  i  sine  arme;  hun  var  den  sidste,  som  han 
trykkede  til  sit  hjerte." 

Hurtig  steg  han  tilvogns.  Alle  de  tilbagestaaende  brast  i 

graad.    Medens  de  saa  ham  kjøre  bort,  sagde  befolkningen, 
som  elskede  ham: 

„Hvordan  er  det  muligt,  at  en  saa  stor  mand  er  saa  for- 
ladt i  ulykken  !** 

Dagen  efter  skrev  kardinal  Fesch  til  Pauline  Borghése: 

„Keiseren  var  igaar  i  Malmaison;  vi  talte  om  dig.  Han 
beder  dig  om  at  styrke  din  helbred  og  om  ikke  at  tænke 
paa  ham.  Han  bærer  sin  ulykke  med  ubegribelig  kold- 
blodighed. 

Madame  forbliver  i  Frankrige  sammen  med  mig,  indtil 
man  faar  se,  hvilken  skjebne  forsynet  har  bestemt  for  hen- 
des børn.  Lucien  er  reist  til  London  for  at  udvirke  pas  til 
de  øvrige  medlemmer  af  familien. 

Intet  offer  bør  være  dig  for  stort  nu,  da  det  gjælder  om 
den  mest  mulige  sparsommelighed.  Som  forholdene  staar  i 
øieblikket,  er  vi  alle  fattige.'' 


XXV 

Letizia  gaar  atter  i  landflygtighed.  —  Murat  og  hans  skjebne.  —  Letizias 
forhold  til  Caroline  og  til  de  øvrige  børn  i  disse  aar.  —  Hendes  henven- 
delse til  Europas  herskere.  —  Brev  til  ex-dronning  Julie. 


Ude  i  Europa  sagde  rygtet,  at  keiser  Napoleon  var  falden 
i  slaget  ved  Waterloo.  Jéråmes  hustru  hørte  og  troede  efter- 
retningen. Hun  skrev  den  30te  juni  et  fortvivlet  brev  til  sin 
mand,  hvori  hun  udraaber: 

„Mit  hjerte  brister  ved  tanken  paa  vor  stakkels  moders 
grufulde  stilling!  Udtryk  hele  mit  hjertes  deltagelse  for  hen- 
de. Lad  os  lægge  vor  skjebne  i  forsynets  haand!** 

De  virkelige  begivenheder  løb  hurtigere  end  rygterne. 
Bourbonerne  vendte  tilbage  til  Paris;  Bonaparteme  maatte 
for  anden  gang  gaa  i  landflygtighed.  Napoleon  blev  som  eng- 
lændernes fange  ført  til  St.  Héléna. 

Letizia  var  bleven  syg  af  de  mange  sindsbevægelser;  hun 
var  den  eneste  af  sin  slegt,  som  var  ude  af  stand  til  at  for- 
lade hovedstaden  før  Bourbonemes  tilbagekomst.  Kardinal 
Fesch  blev  hos  hende. 

Saasnart  hun  befandt  sig  en  smule  bedre,  ilede  den  ulyk- 
kelige moder  med  at  komme  bort.  Ledsaget  af  sin  broder 
og  under  beskyttelse  af  en  østerrigsk  officer  begav  hun  sig 
paa  vei.  Hun  formaaede  neppe  at  udholde  reisens  anstren- 
gelser; men  man  negtede  hende  tilladelse  til  at  hvile  sig 
nogle  dage  underveis. 

Den  19de  juli  var  hun  brudt  op  fra  Paris.  Hvor  hun  drc^ 
frem,  mødte  hun  den  mest  sympatetiske  modtagelse.  Naar 
hun  kjørte  gjennem  byer  eller  tæt  befolkede  landdistrikter, 
hortes  raabene:  »Keiseren  leve!  Leve  keiserens  moder!" 

De  to  søskende  reiste  over  Schweiz  til  Italien.  Pius  VII 
opfordrede  atter  Napoleons  moder  til  at  tage  bolig  i  Rom. 
Efter  et  ophold  i  Siénna  fulgte  hun  hans  indbydelse. 

Kort  efter  sin  ankomst  skrev  hun  til  kardinal  Consalvi: 

Jeg  er  i  sandhed  alle  smerters  moder!  Den  eneste  trøst, 
som  er  forundt  mig,  er  den,  at  den  hellige  fader  glemmer 
det  forbigangne  for  kun  at  erindre  den  godhed,  som  han 
stedse  har  vist  min  familie.'' 

Hun  havde  mistet  sine  hofmænd,  men  hun  havde  endnu 
venner.  Modgangen  passede  bedre  for  hende  end  medgang 
og  glimmer.  Som  ung  havde  hun  vist  sin  karakters  kraft  og 
mod  i  de  vanskelige  tider  paa  Corsica.  I  sin  middelalder,  under 
sine  boms  lykke  og  fremgang,  havde  hun  mindre  fyldt  sin 
plads;  men  som  gammel  viste  hun  igjen  sin  storhed,  en  vær- 
dighed i  ulykken,  der  minder  om  en  romersk  matrone  fra 
den  gamle  tid. 

Ved  sin  ankomst  til  Rom  var  hun  endnu  i  den  tro,  at  hen- 
des son  var  undsluppen,  og  at  han  i  Amerika  havde  fundet 
et  sikkert  tilflugtsted.  Vel  tvivlede  hun  ikke  paa,  at  han  for 
altid  havde  mistet  scepter  og  krone;  men  hun  haabede,  at 
han  havde  bevaret  sin  frihed. 

Da  fik  hun  den  efterretning,  at  han  var  tagen  til  fange 
paa  Bellerophon  og  ført  til  St.  Héléna.  Budskabet  om,  at  han 
var  stodt  ud  paa  den  øde  ø  i  det  fjerne  ocean,  at  han  var 

prisgiven  sine  modstanderes  vold,  var  et  slag  saa  tungt,  som 
det  kunde  træffe  et  moderhjerte. 

I  sit  had  og  sin  frygt  havde  hans  Render  besluttet,  at  man 
ikke  skulde  tillade  ham  hverken  at  skrive  eller  modtage  et 
eneste  brev,  uden  at  det  blev  læst  af  de  engelske  embeds- 
mænd paa  øen.  Man  hemmede  derved  i  høi  grad  brevveks- 
lingen mellem  ham  og  hans  familie;  Letizia  havde  den  kræn- 
kelse, at  alle  hendes  breve  blev  aabnede  af  guvernøren. 

Efter  grev  Las  Cases'  tilbagekomst  modtog  hun  det  første 
sikre  bud  om  sønnens  vanskelige  pekuniære  stilling.  Straks 
og  uden  forbehold  stillede  hun  atter  alt,  hvad  hun  eiede,  til 
hans  raadighed.  I  glansens  og  overflodens  dage  havde  man 
bebreidet  hende  gjerrighed.  Nu  var  hun  dybt  bedrøvet  over, 
at  man  forhindrede  hende  fra  at  give  ham  alt. 

Flere  betydelige  summer  og  værdifulde  gjenstande,  som 
hun  sendte  til  ham,  naaede  aldrig  sit  bestemmelsessted.  Her- 
fra maa  dog  undtages  100,000  francs,  som  Napoleon  per- 
sonlig udbad  sig,  idet  han  beklagede  sig  over  den  sørgelige 
mangel,  hvorunder  han  led. 

Moderen  følte  med  ham,  hun  led  med  ham;  men  hun 
kunde  ikke  hjælpe  ham  og  ikke  dø  med  ham.  Følelsen  af 
hendes  afmagt  beredte  hende  en  grusom  smerte.  Gjeme 
vilde  hun  have  gjort  sig  til  hans  tjenerinde  for  at  leve  i  hans 
nærhed.  Trods  sin  høie  alder  frygtede  hun  hverken  den  lange 
søreises  anstrengelser  eller  det  usunde  klimats  indflydelse. 
Hun  bad  indtrængende  om,  at  det  maatte  blive  hende  tilladt 
at  reise  til  St.  Héléna  og  leve  sammen  med  ham. 

Hendes  bønner  blev  ikke  opfyldte;  dog  blev  hun  aldrig 
træt  af  at  gjentage  dem.  Hun  fornyede  dem  hvert  aar  saa- 
længe  keiseren  levede.  Men  de  viste  sig  altid  lige  frugtes- 


For  de  ængstelige  i  Europa  var  Napoleon,  selv  i  Hudson 
Lowe's  fængsel,  en  truende  fare,  som  hindrede  dem  fra  at 
puste  frit.  Den  nye  regjering  i  Frankrige  og  hans  fiender  i 
udlandet  kastede  sig  ikke  alene  over  ham,  men  over  alle 
medlemmer  af  hans  familie;  de  skaanede  end  ikke  hans 
gamle,  ærværdige  moder. 

Fordømmelsesdommene  fra  deres  læber,  der  havde  været 
keiserens  ydmyge  smigrere  indtil  dagen  før  hans  fald,  op- 

rørte  Letizia  i  hendes  magtløshed.  Hun  glemte,  at  han  havde 
været  en  svøbe  for  de  lande,  hvis  fyrster  nu  holdt  ham 
fængslet,  og  at  mange  i  den  søn,  som  hun  elskede  saa  høit, 
saa  en  strafskyldig,  der  led,  som  han  fortjente.  Naar  hun 
læste  angreb  og  smædeskrifter,  steg  indignationens  rødme 
op  i  hendes  blege  kinder.  Hun  klagede  ikke  over  sine  egne 
ulykker,  heller  ikke  over  den  skjebne,  der  havde  rammet 
hendes  andre  børn;  men  hun  græd  over,  at  verdensherske- 
ren, for  hvis  ærgjerrighed  Europas  grænser  havde  været  for 
snevre,  skulde  gaa  elendig  til  grunde  paa  St.  Héléna. 

Hendes  søn  var  styrtet;  og  hun  sagde  til  sig  selv: 

»Du,  som  er  moder  til  denne  mand,  maa  fra  nu  af  glem- 
me verden.  Der  findes  ikke  mere  lykke  for  dig;  thi  din  søn 
er  ulykkelig.*  *) 

Baade  hun  og  Napoleon  tillagde  Murats  forræderi  og  fra- 
fald en  stor  skyld  i  ulykkerne;  og  Letizia  havde  afbrudt  al 
forbindelse  med  Caroline  og  hendes  mand.  Ved  hendes  an- 
komst til  Rom  efter  keiserens  første  tronfrasigelse  havde 
Murat  sendt  sin  svigermoder  tolv  kostbare  heste  i  foræring; 
men  hun  havde  sendt  gaven  tilbage  og  erklæret,  at  hun 
nærede  afsky  for  forrædere  og  forræderi. 

Carolines  utrættelige  skridt  for  at  forsone  moderen  blev 
uden  virkning;  Letizia  afslog  haardnakket  at  se  sin  datter 
igjen.  Tiltrods  for  forbudet  lykkedes  det  dronningen  af  Neapel 
en  eneste  gang  at  trænge  ind  til  hende.  Hun  nærmede  sig 
kjærlig  og  spurgte,  hvad  hun  havde  gjort  for  at  fortjene  en 
saadan  behandling. 

„Hvad  du  har  gjort?**  svarede  hendes  moder.  ,Du  har 
forraadt  din  broder,  din  velgjører!** 

Datteren  indvendte,  at  hendes  mand  alene  var  herre  over 
sin  politik,  at  paatrængende  omstændigheder  og  hans  riges 
interesser  havde  tvunget  ham  til  brud  med  Frankrige,  at 
ingen,  og  allermindst  Letizia,  med  god  samvittighed  kunde 
tillægge  hende  nogen  skyld. 

„Du  har  forraadt  din  velgjører,**  gjentog  den  opbragte 
moder.  „Du  burde  have  opbudt  hele  din  indflydelse  for  at 
faa  din  mand  bort  fra  hans  fordærvelige  beslutning!  Kun 
over  dit  lig  skulde  Murat  have  kunnet  skride  til  en  saadan 

*)  Letizias  memoirer,  nedskrevne  efter  hendes  diktat  af  Rosa  Mellini. 

handling!  Keiseren  var  ligesaavel  hans  velgjører  som  din. 
—  Gaa  bort  fra  mig,  Caroline!" 
Hun  vendte  sin  datter  ryggen. 

Ved  underretningen  om  Napoleons  tilbagekomst  /ra  Elba 
havde  Murat,  der  ikke  længer  følte  sig  sikker  paa  Neapels 
trone,  uden  plan  og  overlæg  begyndt  fiendtligheder  mod  Øster- 
rige.  Efter  at  have  tabt  to 
slag,  var  han  med  nogle  ryt 
tere  vendt  tilbage  til  Neapel, 
hvor  han  havde  fundet  be- 
folkningen i  oprør.  Han  var 
flygtet  til  Frankrige;  men  Na- 
poleon havde  forbudt  ham  at 
komme  til  Paris.  Efter  slaget 
ved  Waterloo  var  han  reist  til 
Corsica,  hvor  han  havde  sam- 
let tilhængere.  I  spidsen  for 
disse  havde  han  gjort  forgjæ- 
ves  anstrengelser  for  at  gjen- 
erobre  sin  krone.  Ved  uveir 
skilt    fra   sine    tropper    var 
ban  bleven  kastet  iland  paa 
kysten  af  Pizzo  i  Calabrien; 
han  var  bleven  taget  til  fan- 
ge, stillet  for  en  krigsret  og  skudt  den  13de  oktober  1815. 
Efter  hans  tragiske  død  kom  det  endnu  ikke  til  nogen  for- 
soning mellem  moder  og  datter.  Først  da  Napoleon  havde 
udaandet,  gav  Letizia  efter  for  Carolines  udholdende  bestræ- 
belser for  at  opnaa  tilgivelse.  Men  selv  om  hendes  læber 
udtalte  tilgivende  ord,  glemte  hun  i  sit  hjerte  aldrig  forræ- 
deriet. 

Ogsaa  hendes  andre  børn  beredte  hende  kummer.  De  fle- 
ste af  dem  var  forfulgte,  landflygtige;  og  flere  af  dem  var 
fattige. 

Efter  keiserens  fald  fulgte  der  hos  dem  alle  en  svimmel- 
hed, der  hindrede  dem  fra  klart  at  se  den  høide,  fra  hvilken 
de  var  styrtede  ned.  Endnu  troede  de  sig  i  besiddelse  af 
nogen  personlig  storhed. 
Moderen  havde  aldrig  været  blændet  af  glansen;  hun  var 

ogsaa  den  eneste,  som  klart  saa  det  dybe  fald.  Som  menne- 
sker, der  har  kjendt  baade  lykkens  høider  og  ulykkens  dyb- 
der, nærede  hun  en  eiendommelig  blanding  af  medlidenhed 
med  og  foragt  for  den  menneskelige  natur. 

Hun  gjorde  sig  ikke  illusioner  om  sine  børn;  men  hun 
ønskede  varmt  at  kunne  indgyde  dem  noget  af  sin  egen 
sjælsstyrke. 

Jeg  har  aldrig  sat  pris  paa  æresbevisninger  eller  troet 
paa  hoffets  smiger/  sagde  hun.  „Dersom  mine  sønner  mere 
opmerksomt  havde  lyttet  til  mine  ord,  vilde  de  have  havt 
det  bedre,  end  de  nu  har  det!" 

Ved  en  senere  leilighed  udtalte  hun: 
„Mine  børn  har  aldrig  saaledes  som  jeg  kunnet  forstaa 
den  uhyre  ydmygelse,  i  hvilken  vi  er  sunkne  ned  efter  kei- 
serens bortgang." 

Jérome  var  den  fattigste  af  hendes  sønner.  Hans  hang  til 
ødselhed  og  den  pragtsyge,  som  altid  havde  været  hans  svag- 
hed, gjorde  det  dobbelt  vanskeligt  for  ham  at  indskrænke 
sig;  og  mindst  af  alle  sine  søskende  kunde  han  glemme,  at 
han  havde  været  konge. 

Han  overhængte  hende  uafladelig  med  bønner  om  penge. 
Overlæsset  med  gjæld  og  forfulgt  af  sine  kreditorer  plage- 
des han  desuden  af  angst  for,  at  de  af  hendes  børn,  der 
kunde  være  hende  nærmere  i  denne  tid,  skulde  formaa  den 
gamle  moder  til  at  gjøre  et  testamente,  der  ikke  var  gunstigt 
for  ham. 

Med  rund  haand  kastede  Letizia  guldruller  ud  til  sin  yng- 
ste; men  hun  blev  ved  at  formane  ham  til  sparsomhed.  Hendes 
økonomiske  sans  var  ikke  aftaget  med  alderen  og  ulykken; 
og  det  skar  hende  i  hjertet,  at  hendes  børn  intet  havde  lært 
i  modgangens  skole. 

Til  sin  svigerdatter  Catherine  skrev  hun  den  3die  april 
1818: 

„Du  kan  ikke  være  uvidende  om,  at  der  inden  vor  fa- 
milie findes  en,  som  er  meget  ulykkelig,  og  som  meget  mere 
end  nogen  af  eder  andre  trænger,  at  man  kommer  ham  til 
hjælp." 

„Jeg  er  ikke  istand  til  at  give  dig  noget  af  min  karakter," 
skrev  hun  til  Jéråme.  „Naar  jeg  modtager  en  slem  efterret- 

ning,  nedbøier  den  mig  i  første  øieblik;  men  i  det  næste  haa- 
ber  jeg  mere  end  jeg  fortvivler.  Gjør  ligesaa!  Indskrænk  din 
busholdning,  hvis  det  er  nødvendigt.  Opløs  den  endog,  — 
send  hele  dit  tjenerskab  bort!  Det  vilde  være  saa  meget 
mere  ærefuldt  af  dig  at  kjæmpe  mod  ulykken  og  at  over- 
vinde den.  Jeg  er  overbevist  om,  at  Catherine  har  sjælsstor- 
hed nok  til  at  indskrænke  sig  til  det  absolut  nødvendige. 
Kun  en  moder  kan  give  dig  dette  raad.  Hvis  Du  følger  det, 
vil  du  ikke  mere  have  noget  at  frygte,  men  alt  at  haabe."* 

Til  sin  søn  Lucien  skrev  hun: 

nDu  burde  for  længe  siden  have  lært,  at  den  største  del 
af  det  menneskelige  liv  bestaar  af  ulykker  og  skuffede  for- 
haabninger.  Tanken  herpaa  bør  give  os  kraft  til  at  være 
sterke  ligeoverfor  alt,  hvad  der  kan  møde  os,  især  naar  det 
ikke  sker  ved  vor  egen  skyld.  "* 

Hun  sagde  til  et  tredie  af  sine  børn: 

„Man  maa  leve  efter  sin  stilling.  Naar  man  ikke  længer 
er  konge,  er  det  latterligt  at  give  sig  skin  af  at  være  det. 
Ringe  pryder  fingrene;  men  ringene  falder  af,  og  fingrene 
bliver  igjen.** 

Endog  Caroline  tryglede  hende  om  penge  og  sendte  ven- 
ner til  Rom  for  at  overtale  hende  til  at  yde  hende  hjælp. 
Men  moderen  svarede  ogsaa  hende,  at  alt  hvad  hun  eiede, 
skulde  tilhøre  keiseren,  af  hvem  hun  havde  modtaget  alt. 

Elisa,  som  ønskede  at  kjøbe  et  gods,  var  ikke  heldigere 
end  sin  søster.  Ofte  havde  Letizia  sagt,  at  det  af  hendes 
børn,  som  led  mest,  var  det,  som  stod  hendes  hjerte  nær- 
mest. Fangen  paa  St.  Héiéna  havde  nu  den  største  del  i  hen- 
des hjerte;  hans  skjebne  optog  hendes  tanker  mest.  Hun 
skrev  til  sin  datter: 

„I  lykkeligere  dage  havde  jeg  altid  en  aaben  haand  for 
mine  børn;  men  nu  er  det  min  pligt  ikke  at  splitte  min  for- 
mue. —  Du  bør  ikke  glemme,  at  jeg  er  rede  til  at  berøve 
mig  enhver  behagelighed  for  det  tilfælde,  at  han,  som  jeg 
skylder  alt,  skulde  trænge,  min  hjælp. ** 

Den  27de  august  1818  sendte  hun  følgende  brev  til  kei- 
serne  og  kongerne,  som  var  forsamlede  i  Aachen: 

12* 

„En  moder,  der  er  dybere  nedbøiet,  end  ord  kan  udsige, 
har  længe  haabet,  at  Deres  keiserlige  og  kongelige  maje- 
stæters møde  skulde  gjengive  hende  lykken. 

Det  er  umulig  andet,  end  at  keiser  Napoleons  fangenskab 
bringes  paa  tale,  og  at  Deres  sjælsstorhed.  Deres  magt,  erin- 
dringen om  tidligere  begivenheder  ikke  skulde  gjøre  Deres 
k.  k.  majestæter  tilbøielige  til  at  virke  for  befrielsen  af  en 
fyrste,  i  hvis  skjebne  De  engang  tog  saa  megen  del,  og  som 
De  viste  venskab.  Kan  De  lade  ham  omkomme  i  en  kval- 
fuld  forvisning,  denne  fordums  hersker,  som,  idet  han  troede 
paa  sin  Rendes  høimodighed,  kastede  sig  i  hans  arme?  Min 
søn  havde  kunnet  bede  keiseren,  sin  svigerfader,  om  et  til- 
flugtsted. Han  havde  kunnet  overgive  sig  til  keiser  Alexan- 
der, der  en  gang  var  hans  ven.  Han  kunde  have  flygtet  til 
den  preussiske  konge,  som  ligeoverfor  den  bedende  uden 
tvivl  vilde  have  husket  deres  tidligere  forbund.  Skal  Eng- 
land faa  lov  til  at  straffe  ham  for  den  tillid,  som  han  har 
vist  dette  land? 

Keiser  Napoleon  behøver  man  ikke  mere  at  frygte.  Han 
er  syg.  Hvis  han  var  frisk,  hvis  han  endnu  var  i  besiddelse 
af  de  hjælpemidler,  som  forsynet  i  sin  tid  lagde  i  hans  haand, 
saa  afskyr  han  dog  t)orgerkrigen. 

Sire!  Jeg  er  moder,  og  min  søns  liv  er  mig  kjærere  end 
mit  eget.  Tilgiv,  at  jeg  i  min  smerte  tager  mig  den  frihed 
at  henvende  dette  brev  til  Deres  k.  k.  majestæter.  Lad  ikke 
en  moder  bønfalde  forgjeves,  naar  hun  raaber  til  Dem  om 
den  lange  grusomhed,  som  man  har  udvist  mod  hendes  søn! 

I  Hans  navn,  der  er  barmhjertighed,  hjælp,  at  min  søns 
kvaler  kan  ophøre,  hjælp,  at  han  faar  sin  frihed  igjen!  Jeg 
bønfalder  Gud  derom  og  eder,  der  er  hans  stedfortrædere 
paa  jorden. 

Statsinteresserne  har  grænser.  Og  efterverdenen,  der  skjen- 
ker  udødelighed,  beundrer  mere  end  alt  andet  seirherrens 
ædelmodighed." 

Brevet  forblev  upaaagtet,  keiserens  stilling  uforandret.  1 
sin  overdrevne  frygt  for  Napoleons  navn  beskyldte  Bourbo- 
neme  endog  hans  af  sorg  nedbøiede  moder  for  at  nære  op- 
rørsplaner. 

En  del  af  Europa  blev  1820  opskræmt  af  revolutionære 
bevægelser.  Der  udspredtes  rygter  om,  at  Letizia  havde  hver- 
vet agenter,  som  paa  Corsica  skulde  søge  at  fremkalde  uro- 
ligheder til  gunst  for  hendes  søn.  Man  fortalte,  at  der 
over  hele  Frankrige  var  planlagt  en  sammensværgelse  for 
at  skaffe  keiseren  tilhængere ;  man  troede  endog  bestemt  at 
kjende  antallet  af  de  millioner,  som  Letizia  Bonaparte  havde 
givet  ud  til  dette  øiemed. 

Ludvig  XVIII  havde  aldrig  følt  sig  sikker  paa  sin  trone. 
Narret  af  falske  efterretninger  gjorde  den  franske  regjering 
anstalter  for  at  drage  keiserens  moder  til  ansvar.  Paa  ind- 
trængende anmodning  af  Frankriges  gesandt  i  Rom  beslut- 
tede paven,  skjønt  ugjeme,  og  skjønt  han  ikke  skjenkede 
rygterne  tiltro,  at  sende  sin  statssekretær  til  hende  for  at 
indhente  oplysninger. 

Pius's  udsending  begav  sig  til  hendes  palads  og  meddelte 
hende  alle  enkeltheder  vedrørende  de  historier,  der  var  satte 
i  omløb,  samt  foranledningen  til  sit  besøg;  samtidig  udtalte 
han  en  levende  beklagelse  over,  at  et  saa  pinligt  hverv  var 
bleven  ham  paalagt. 

Keisermoderen  hørte  ham  til  ende  uden  at  sige  ham  imod. 
Først  da  han  taug,  ytrede  hun  med  værdighed: 

„Sig  til  paven,  for  at  mine  ord  kan  naa  Ludvig  XVIII:  Hvis 
jeg  var  saa  heldig  at  eie  de  millioner,  som  man  høimodig 
tillægger  mig,  vilde  jeg  ikke  anvende  dem  til  at  stifte  ufred 
paa  Corsica  eller  til  at  skaffe  min  søn  tilhængere  i  Frank- 
rige; han  har  tilhængere  nok!  Jeg  vilde  anvende  dem  til  at 
udruste  en  flaade,  der  skulde  bortføre  keiseren  fra  St.  He- 
lena, hvor  den  skammeligste  troløshed  holder  ham  fangen.** 

Hun  neiede  og  trak  sig  tilbage. 

Keiserens  sygdom,  som  ikke  længe  forblev  en  hemme- 
lighed for  hende,  beredte  hende  en  ubeskrivelig  sorg  og 
angst.  Naar  hun  talte  om  de  allierede  fyrster,  gjentog  hun 
tidt: 

Jeg  vidste  vel,  at  de  vilde  dræbe  mig!" 

Hendes  datter  Pauline  sagde  en  dag  til  hertuginden  af 
Abrantés,  da  de  spadserede  sammen  paa  Monte  Pincio: 

„Du  ser,  hvordan  moder  græder  over  min  broders  ulyk- 
ker. Smerten  vil  ikke  lægge  hende  i  graven;  hun  vil  komme 

til  at  lide  længe.  Men  hendes  lidelser  er  forfærdeligere  end 
keiserens.* 

Kardinal  Fesch,  Lucien  og  Pauline  var  de  eneste  af  hen- 
des nærmeste,  som  før  keiserens  død  kunde  opholde  sig  i 
hendes  nærhed. 

Efter  Napoleons  anden  tronfrasigelse  var  Lucien  som  stats- 
fange bleven  indsat  i  citadellet  i  Turin;  men  paa  pavens 
indstændige  anmodning  havde  man  gjengivet  ham  friheden. 
Han  boede  undertiden  i  Rom,  men  hyppigst  paa  sine  godser 
i  Albanerbjergene. 

Letizia  gjentog  ofte,  at  dersom  udvisningen  fra  Frankrige 
blev  ophævet  for  hende  og  hendes  børn,  vilde  hun  lade  sig 
føre  tilbage  til  Corsica  for  at  dø  der. 

Joseph  Bonaparte  ønskede,  at  hun  skulde  komme  til  ham 
i  Amerika,  hvor  han  var  bosat;  men  hun  kunde  ikke  be- 
stemme sig  dertil. 

Den  5te  september  1818  skrev  hun  til  sin  svigerdatter 
Julie,  der  paa  grund  af  sin  svage  helbred  opholdt  sig  i  Frank- 
furt am  Main: 

,Jeg  har  faaet  brev  fra  Joseph,  hvori  han  meddeler  mig, 
at  han  har  sendt  en  mand  afsted  for  at  ledsage  Zéna'fde*), 
for  det  tilfælde,  at  du  ikke  er  istand  til  at  gjøre  reisen. 

Jeg  forstaar  den  smerte,  som  du  maa  føle  ved  at  skilles 
fra  en  elsket  datter;  jeg  medgiver  desuden,  at  ZénaTdes  stu- 
dier og  opdragelse  kan  komme  til  at  lide  ved  opholdet  i  et 
land,  hvor  man  ikke  finder  alle  betingelser  for  at  udvikle 
sine  talenter.  Du  maa  føle  dig  meget  nedtrykt  ved  at  ud- 
sætte hende  for  en  saa  lang  reise  uden  dig.  Men  det  er  ng- 
tigt,  at  en  fader  ogsaa  faar  sin  del  af  børnene,  og  at  han  i 
ulykken  kan  have  et  barn  hos  sig,  der  deler  livets  møie  med 
ham.  —  — 

Joseph  spørger  mig,  hvorfor  du  ikke  flytter  til  Rom.  Mit 
svar  er  ganske  ligefremt:  at  du  altid  havde  haabet  at  kunne 
reise  til  ham,  samt  at  der  forøvrig  ikke  var  noget,  som  holdt 
dig  tilbage  i  Frankfurt,  da  jeg  vidste,  at  du  levede  fuldstæn- 
dig tilbagetrukket  og  med  en  sparsommelighed,  der  var  under 
din  stand. 

*)  ZénaTde  vtr  Josephs  og  Julies  ældste  datter,  fMt  1801,  død  1856. 

Joseph  synes  at  bebreide  mig,  at  jeg  ikke  reiser  til  Ame- 
rika; han  tror,  at  det  er  min  hengivenhed  for  kardinalen, 
som  binder  mig  til  Rom.  Men  min  alder,  min  svaghed  til- 
raader  mig  ikke  at  udsætte  mig  for  en  lang  reise  eller  for- 
andring af  klimat.  Dersom  Joseph  havde  været  i  en  ligesaa 
ulykkelig  stilling  som  keiseren,  vilde  jeg  ikke  have  betænkt 
mig  et  øieblik  paa  at  reise  til  ham.  Men  han  befinder  sig 
vel  og  er  fri.  Bør  jeg  i  dette  tilfælde  ganske  glemme  mig 
selv?  Dersom  hele  familien  begav  sig  derhen,  er  det  for- 
øvrig ingen  tvivl  underkastet,  at  ogsaa  jeg  vilde  udsætte  mig 
for  søreisens  farer  og  klimatets  ubehagelighed.** 


XXVI 

Keisermoderen  ligcovcrfor  Napoleons  forfølgere.  —  Marie  Louise  og  keiseren 
af  Østerrige.  —  Hertugen  af  Reichstadt. 


Napoleons  moder  dikterede  under  sit  ophold  i  Rom  kort- 
fattede memoirer,  hvortil  jeg  allerede  et  par  gange  har  hen- 
vist, og  som  hendes  selskabsdame  Rosa  Mellini  skrev  ned. 
De  slutter  med  følgende  ord: 

„Mit  liv  endte  med  keiserens  fald.  Fra  dette  øieblik  gav 
jeg  afkald  paa  alt  og  for  altid.  Ingen  visiter,  ingen  selskaber, 
ingen  besøg  mere  i  theatrene,  der  tidligere  havde  været  min 
eneste  adspredelse  i  tunge  øieblikke.  Mine  børn  og  øvrige 
slegtninge  har  saa  tidt  anmodet  mig  om  at  gaa  i  theatret. 
Men  jeg  har  bestandig  afslaaet  det;  jeg  har  betragtet  opfor- 
dringen som  en  fornærmelse."  — 

Hun  talte  sjelden  om  fortidens  storhed.  Men  med  glæde 
gjenkaldte  hun  sig  den  kjærlighed  og  respekt,  som  hendes 
børn  havde  vist  hende  og  bevaret  for  hende  gjennem  livet. 
Hun  likte  bedre  at  mindes  Napoleon  som  barn  end  i  keiser- 
dømmets  glans;  hendes  strenge  og  alvorlige  ansigt  lyste, 
naar  hun  talte  om  hans  fødsel.  Ofte  sagde  hun:  Jeg  er 
mere  end  keiserinde;  thi  jeg  er  moder  til  den  store  Napo- 
leon!« 

Med  undtagelse  af  lord  og  lady  Holland,  der  mildnede 
Napoleons  fangenskab,  aabnede  hun  aldrig  sit  hus  for  nogen 
englænder  eller  nogen  repræsentant  for  de  andre  magter, 
der  tilhørte  forbundet  mod  ham ;  hun  nærede  et  uudslukke- 
ligt had  til  sin  søns  forfølgere. 

Den  senere  Napoleon  III  tænkte  et  øieblik  paa  at  melde 
sig  til  krigstjeneste  i  Rusland.  Han  fremstillede  sig  for  sin 
bedstemoder  for  at  høre  hendes  raad. 

n Heder  du  ikke  Napoleon?"  spurgte  hun. 

Jo,**  svarede  hendes  barnebarn. 

„Saa  bør  du  vide,  hvad  du  har  at  gjøre,**  sagde  bedste- 
moderen strengt. 

Man  foreslog  en  dag,  at  hun  skulde  ombytte  det  keiser- 
lige vaaben  paa  sin  vogn  mod  sit  eget  eller  sin  mands  fa- 
milie-vaaben. 

„Hvorfor  skulde  jeg  det?"  gav  hun  til  svar.  „Europa  har 
i  ti  aar  bøiet  sig  i  støvet  for  min  søns  vaaben.  Kongerne 
kjender  det  godt!" 

Da  hun  en  dag  kjørte  ned  ad  corsoen  i  Rom,  strømmede 
der  saa  mange  mennesker  op  og  ned,  at  kusken  var  nødt 
til  at  lade  hestene  gaa  i  skridt. 

To  østerrigske  officerer  i  uniform  gjenkjendte  det  keiser- 
lige vaaben  paa  vognen;  de  nærmede  sig  for  at  kige  ind  i 
den. 

Letizia  lagde  merke  til  det ;  hun  havde  paa  sin  side  gjen- 
kjendt  den  forhadte,  østerrigske  uniform. 

Hun  slog  vinduet  ned  og  sagde  : 

„Mine  herrer!  Hvad  vil  I  keiser  Napoleons  moder?" 

Officererne  blev  forbløffede  og  hilste  ærbødig. 

Aldrig  kunde  hun  tilgive  hverken  keiseren  af  Østerrige, 
som  havde  sluttet  sig  til  Napoleons  fiender,  eller  hans  dat- 
ter, som  havde  delt  lykken  med  hendes  søn,  men  som  havde 
svigtet  ham  i  nøden. 

1819  aflagde  Østerriges  hersker  et  besøg  i  Rom.  Palazzo 
Bonaparte  var  det  eneste  hus,  som  ikke  var  illumineret  til 
hans  ære.  Kold  og  mørk  laa  den  høie  bygning  for  enden  af 
corsoen;  Napoleons  moder  havde  ladet  jalousierne  trække 
ned  for  alle  vinduer. 

Hendes  pligtforglemmende  svigerdatter  havde  ledsaget  sin 

fader  paa  en  del  af  hans  reise.  Da  man  nærmede  sig  pavens 
stater,  havde  en  kammerherre  gjort  ex-keiserinden  opmerk- 
som  paa,  at  hun  burde  lade  forespørge,  om  fru  Letizia  øn- 
skede at  modtage  hendes  besøg,  hvis  hun  fulgte  med  til  Rom. 

Den  østerrigske  gesandt  fik  det  hverv  at  gaa  til  den  gamle 
dame  for  at  undersøge  hendes  stemning. 

„Deres  besøg  samt  hvad  De  meddeler  mig,  maa  isandhed 
overraske  mig,"  sagde  keiserens  moder  i  en  streng  tone  til 
ham.  „De  fornærmer  min  svigerdatter,  idet  de  siger,  at  hun 
farer  rundt  paa  landeveiene  i  Italien  istedetfor  at  opholde 
sig  hos  sin  egtefælle,  martyren  paa  St.  Héléna.  Den  kvinde, 
De  taler  om,  kan  ikke  være  min  svigerdatter!  Det  maa  være 
en  eller  anden  rænkefuld  person,  som  uden  berettigelse  smyk- 
ker sig  med  mit  navn." 

Svaret  blev  forebragt  Marie  Louise,  der,  efter  sigende,  skal 
have  følt  sig  meget  skamfulé,  og  som  ufortøvet  vendte  om 
til  sit  lille  Parma  uden  at  have  besøgt  den  evige  stad. 

Hendes  fader  vilde  under  sit  ophold  i  Rom  hilse  paa  sin 
slegtning,  ex-dronningen  af  Etrurien,  der  boede  i  et  palads 
ved  siden  af  det,  som  eiedes  af  Napoleons  moder. 

Den  østerrigske  adjutant  misforstod  ordren  og  lod  sig  melde 
hos  Letizia  Bonaparte.  Idet  han  traadte  ind,  sagde  han  med 
høi  røst: 

„Keiseren  af  Østerrige,  min  høie  herre " 

Han  kom  ikke  længre.  Husets  frue  havde  stolt  reist  sig 
og  afbrød  ham: 

,Gaa  og  sig  til  keiseren  af  Østerrige,  Deres  herre,  at  der 
findes  intet  fællesskab  mellem  keiser  Napoleons  moder  og 
ham!« 

Hun  havde  mere  end  én  grund  for  sin  harme:  Hendes 
barnebarn  var  i  keiseren  af  Østerriges  hænder;  det  var  hende 
forment  at  se  ham  igjen  og  at  veksle  breve  med  ham. 

Uden  at  nævne  hans  eller  hans  faders  navn  havde  kongen 
af  Roms  morfoder  udfærdiget  et  dokument,  hvori  han  til- 
kjendegav,  at  „erkehertuginde  Marie  Louise  havde  havt  en 
søn,  som  man  havde  tildelt  rang,  vaaben  og  familienavn.** 

Den  stolte  corsicanerinde  lo  bittert,  da  man  bragte  hende 
denne  meddelelse. 

„Vi  er  tilstrækkelig  hevnede  paa  huset  Østerrige,**  sagde 


1  76  NAPOLEONS  MODER 

hun.  „Da  man  gav  Marie  Louise  til  min  søn,  troede  man 
altsaa  ikke  at  gjøre  hende  til  hans  hustru,  men  til  hans  elsker- 
inde !- 

„Hvad  man  end  foretager  med  min  sønnesøn, **  udtalte 
hun  ved  en  anden  leilighed,  „vil  han  aldrig  faa  et  smukkere 
navn  end  sin  faders.  Titelen  „hertug  af  Reichstadt*"  har  ingen 
klang.  Navnet  Napoleon  Bonaparte  vil  gjenlyde  til  verdens 
ende;  og  ekkoet  fra  Frankrige  vil  gjentage  det.** 

Hun  elskede  dette  barnebarn,  som  hun  ikke  mere  skulde 
se.  Jo  trøstesløsere  efterretningen  lød  om  keiserens  tilstand, 
med  desto  varmere  inderlighed  klamrede  hun  sig  til  tanken 
paa  ham. 

Hun  troede  fast,  at  hendes  familie  endnu  en  gang  skulde 
komme  til  at  herske  i  Frankrige.  Men  haabet  om  en  ny  op- 
gang for  slegtens  stjerne  fordunklede  aldrig  hendes  klare 
blik.  Hun  traadte  ikke  frem  af  sin  værdige  tilbagetrukkenhed 
uden  for  at  underskrive  bønskrifter  til  fordel  for  fangen  paa 
St.  Héléna.  Og  selv  naar  moderkjærligheden  ledede  hende 
til  disse  skridt,  skeede  det  med  den  overlegne  ro,  der  er 
eiendommelig  for  sjæle,  som  ikke  lader  sig  lede  af  illusioner. 

I  vaagne  nætter  og  ensomme  dage  tænkte  hun  paa  keiser- 
dømmets  gjenopstandelse.  Hun  kunde  ikke  se  muligheden 
for  og  midlerne  dertil.  Men  hver  morgen  sendte  hun  i  tan- 
kerne sine  moderlige  hilsener  til  Napoleons  søn,  der  var 
fange  ved  Donau,  som  hun  var  det  ved  Tiberen. 

Napoleon  paa  St.  Héléna.  —  Letizia  modtager  efterretning  om  keiserens 
død.  —  Antommarchi  besøger  Napoleons  moder.  —  Pauline  Borghése  der. 


Der  havde  længe  været  lidet  haab  om  Napoleons  helbre- 
delse; de  efterretninger,  som  fra  Longwood  naaede  Rom, 
bragte  den  nedbøiede  moder  til  fortvivlelse. 

Efter  at  paven  havde  udvirket  den  engelske  regjerings 
tilladelse  dertil,  sendte  Letizia  paa  sin  søns  opfordring  to 
geistlige,  en  læge  samt  et  par  tjenere  til  St.  Héléna. 

Paa  sine  spadsereture  paa  øen  havde  keiseren  gjort  be- 
kjendtskab  med  en  liden  pige ;  han  holdt  af  hendes  selskab 
og  gav  hende  undervisning  i  religion. 

En  dag  sagde  han  til  hende: 

Jeg  vil  nu  snart  ophøre  at  være  din  lærer.  En  præst 


FRA  ST.  HÉLÉNA 


kommer  hid.  Han  skal  forberede  dig  til  din  første  altergang; 
og  mig  skal  han  forberede  paa  døden.*' 

Fem  aar  var  bleven  forundte  den  overvundne  keiser  til 
at  betragte  sin  fortid  og  sin  stilling  i  fremtidens  historie,  til 
at  retfærdiggjøre  sig  ligeoverfor  menneskene,  til  at  bøie  sig 
for  Gud.  Fem  aar  stod  han  paa  tærskelen  til  sin  grav!  Han 
steg  ned  i  den  trin  for  trin,  mere  ophøiet  under  udsoningen 
af  sine  feil,  end  han  havde  været  det  i  sin  verdslige  glans. 

Henimod  slutningen  af  aaret  1819  kom  de  personer,  som 
hans  moder  havde  foranlediget  til  at  reise  til  ham:  en  ung, 
italiensk  læge  ved  navn  Antommarchi,  abbed  Buonavita,  en 
gammel  præst,  som  havde  været  missionær  i  Mexiko,  samt 

en  ung  abbed  ved  navn  Vignale  og  tjenere,  der  skulde  ud- 
fylde de  tomme  rum,  der  ved  sygdom  og  af  andre  aarsager 
var  opstaaede  blandt  hans  omgivelser. 

Napoleon  var  dybt  bevæget  over,  hvad  de  nyankomne 
fortalte  om  hans  familie  og  især  om  Letizia,  Pauline,  Joseph 
og  Lucien.  Hans  to  brødre  tilbød  afvekslende  at  tilbringe  tre 
aar  paa  St.  Héléna.  Letizia  og  Pauline  gjentog  gjennem  præ- 
stens mund  sit  ønske  om  at  komme  og  dele  hans  ensom- 
me liv. 

Men  den  ulykkelige  fange,  som  følte  sig  døden  nær,  vilde 
ikke  modtage  disse  tilbud. 

Hans  første  spørgsmaal  gjaldt  moderen. 

„Hun  har  altid  elsket  mig,"  sagde  han.  »Hele  sit  liv  har 
hun  været  en  udmerket  kvinde,  en  moder,  hævet  over  ros! 
Hun  har  været  i  besiddelse  af  et  mod  og  en  sjælshøihed, 
der  er  overmenneskelig.''  — 

Elisa  Bacciochi,  der  ligesom  sine  øvrige  søskende  havde 
mistet  krone  og  land,  havde  tilbragt  de  sidste  fire  aar  i  Tnest, 
varmt  knyttet  til  Jér6me  og  hans  hustru,  som  ligeledes  havde 
fundet  et  midlertidigt  tilflugtsted  i  denne  by. 

Familiens  ulykker  og  de  forfølgelser,  som  ogsaa  hun  havde 
været  udsat  for,  havde  knækket  hendes  helbred;  hun  døde 
den  6te  august  1820. 

Gjennem  bladene  fik  Napoleon  underretning  om  hendes 
død.  Det  var  det  første  medlem  af  hans  slegt,  der  gik  bort, 
siden  han  som  ung  officer  havde  staaet  ved  erkediakonen 
Luciens  dødsleie. 

„Elisa  viser  mig  veien",  sagde  han;  „jeg  vil  snart  følge 
efter." 

Abbed  Buonavita  blev  angreben  af  klimatfeber  og  maatte 
vende  tilbage  til  Europa.  Grev  Montholon,  som  tilligemed 
general  Bertrand  og  hans  familie  samt  den  trofaste  kammer- 
tjener Marchand  var  bleven  hos  keiseren,  benyttede  denne 
anledning  til  at  sende  Letizia  direkte  efterretninger  fra  hen- 
des søn.  I  et  brev  af  17de  marts  1821  skrev  han  til  prin- 
sesse Borghése  om  den  syge  helts  fortvivlede  stilling,  for  at 
hun  skulde  underrette  sin  moder  derom.  Han  slutter  saa- 
ledes: 

„Aviserne  i  London  offentliggjør  stadig  falske  breve,  da- 

terede  St.  Héléna;  øiensynlig  er  det  hensigten  at  føre  Europa 
bag  lyset.  Keiseren  regner  paa  Deres  høihed  for  at  gjøre 
hans  tilstand  bekjendt  blandt  indflydelsesrige  englændere. 
Han  dør  uden  hjælp  paa  denne  afskylige  klippe.  Hans  døds- 
kamp er  forfærdelig." 

Den  15de  april  1821  gjorde  Napoleon  sit  testamente. 

Han  samlede  de  gjenstande  af  værdi,  som  han  endnu  var 
i  besiddelse  af,  og  nedskrev,  at  de  skulde  deles  mellem  hans 
søn,  hans  moder  og  hans  søskende. 

Efter  at  have  givet  de  kostbareste  erindringer  til  sin  søn, 
bestemte  han  for  sin  moder,  blandt  andet,  den  lampe  af  sølv, 
som  havde  lyst  for  ham  i  de  lange  nætter  uden  søvn,  under 
de  lange  lidelser  uden  haab  om  bedring. 

,Jeg  takker,"  siger  han,  „min  udmerkede  moder  for  den 
hengivenhed,  som  hun  har  bevaret  for  mig." 

Han  bestemte,  at  hans  kammertjener  Marchand  skulde 
afklippe  hans  haar,  og  at  han  deraf  skulde  lade  forfærdige 
armbaand,  som  skulde  sendes  til  keiserinde  Marie  Louise, 
til  hans  moder,  til  hans  søstre  og  brødre. 

I  en  tilføielse  i  testamentet  skrev  han  egenhændig  den 
følgende  dag: 

Jeg  testamenterer  til  Madame,  min  meget  gode  og  kjære 
moder,  de  buster,  rammer  og  smaa  malerier,  som  findes  i 
mine  værelser.  Desuden  sender  jeg  hende  mine  seksten  ørne 
af  sølv,  som  hun  skal  fordele  mellem  mine  brødre,  søstre 
og  mine  søskendes  børn,  samt  de  kjeder  og  halssmykker  fra 
Kina,  som  Marchand  vil  levere  hende,  og  som  skal  gives  til 
Pauline." 

Efter  evne  sørgede  han  for  hver  enkelt  af  sine  omgivelser 
paa  St.  Héléna.  Han  glemte  heller  ikke  dem,  som  havde  gjort 
ham  tjenester  i  hans  ungdom;  saaledens  erindrede  han  i 
sin  sidste  vilje  Costa  fra  Bastelica,  der  i  trængselstiden  paa 
Corsica  havde  hjulpet  hans  moder  og  søskende  til  flugt. 

Endelig  anbefalede  han  sin  søn  at  søge  at  nærme  sig  til 
hans  familie. 

April  maaned  gik  til  ende;  Napoleon  havde  kun  kort  tid 
igjen  at  leve.  Syv  dage  før  han  gik  bort,  sagde  han  til  lægen 
Antommarchi : 

„Naar  jeg  er  død,  skal  De  begive  Dem  til  Rom.  De  skal 
reise  did  for  at  opsøge  min  moder  og  min  øvrige  familie. 
Sig  til  dem,  at  den  store  Napoleon  er  død  i  den  mest  be- 


NAPOLÉON  PAA  DØDSLEIET 

klagelsesværdige  forfatning,  manglende  alt,  forladt  af  alle 
undtagen  af  sig  selv  og  sin  hæder.  Sig  til  dem,  at  idet  han 
dør,  efterlader  han  Europas  regjerende  fyrstehuse  sine  sidste 
øieblikkes  rædsel  og  skjændsel.** 

Den  store  helt  maatte  lutres  ved  lidelser.  Han  trængte 
ydmygelse  og  ensomhed;  for  at  hans  sjæl  kunde  blive  fri. 
maatte  hans  legeme  blive  fange ! 

Den  femte  mai  oprandt.  En  frygtelig  storm  herjede  St. 
Héléna;  den  oprykkede  med  rod  blomster  og  træer,  som  den 
fangne  keiser  med  egne  hænder  havde  plantet. 

Klokken  seks  om  eftermiddagen,  da  solen  gik  ned  og  stor- 
men stilnede,  hensov  Napoleon,  nær  to  og  femti  aar  gam- 
mel. Hans  trofaste  kammertjener  svøbte  den  døde  ind  i  den 
militærkappe,  han  som  første-konsul  havde  baaret  i  slaget 
ved  Marengo. 

Ifølge  keiserens  derom  udtalte  ønske  obducerede  man 
liget,  og  man  opdagede,  at  en  kræftsvulst  i  maven  havde 
været  hovedaarsagen  til  hans  død.  Leveren  var  tillige  an- 
greben, hvilket  viste,  at  klimatet  paa  øen  havde  skadet  hans 
helbred.  Sorg  og  ærgrelser,  samt  mangel  paa  legemsbevæ- 
gelse  havde  utvivlsomt  fremskyndet  sygdommens  gang  og 
af  hans  liv  røvet  aar,  hvis  antal  det  er  umuligt  at  beregne. 

En  eneste  præst  og  nogle  faa  venner  bad  ved  det  afsjæ- 
lede legeme.  Hvilken  modsætning  mellem  denne  stilhed  og 
de  ^ange  stormfulde  scener  i  hans  liv!  Hvilken  modsætning 
mellem  fængselsaarenes  og  dødstimens  ensomhed  og  hans 
tidligere  løbebane. 

To  maaneder  efter  fik  man  i  Paris  omsider  vide',  at  kei- 
seren  laa  for  døden.  Først  den  22de  juli  naaede  sørgebud- 
skabet til  hans  moder. 

Hun  negtede  de  første  dage  at  modtage  endog  sine  børn ; 
og  hun  bad  ved  en  haandbevægelse  sin  broder  om  at  for- 
lade hende.  Hendes  taarer,  hendes  tanker  søgte  uafladelig 
denne  søn,  der  havde  været  den  mest  elskede  af  hendes 
børn,  ikke  fordi  han  havde  været  den  største,  men  fordi  han 
tilsidst  var  bleven  den  ulykkeligste. 

Men  lidt  efter  lidt  reiste  den  sterke  kvinde  sig  atter.  Hun 
opfordrede  kardinal  Fesch  til  at  besvare  kondolence-brevene, 
der  strømmede  ind. 

Den  første  august  kunde  han  skrive  til  ex-konge  Jérdme : 

„Det  er  ni  dage  siden  din  moder  erfarede  keiserens  død. 
Hendes  smerte  er  saa  stor,  som  du  kan  forestille  dig  den. 
Men  abbed  Buonavita  havde  ved  sin  ankomst  forberedt  hende 
paa  budskabet.  Af  de  depecher,  som  hun  har  sendt  dig,  vil 
du  have  overbevist  dig  om,  at  hendes  karakter  ikke  er  svæk- 

ket.  Jeg  vover  endog  at  udtale,  at  den  er  bleven  endnu  ster- 
kere  end  tilforn.  Hendes  helbred  er  denne  gang  ikke  saa 
angreben  soin  ved  Elisas  død ;  i  denne  søi*gelige  tid  har  hun 
paa  en  vis  maade  holdt  stand  mod  smerten.  Hun  har  ikke 
behøvet  at  lægge  sig  tilsengs,  hun  har  ikke  havt  feber.  Fra- 
seet  hendes  dybe  sørgmodighed,  og  at  hendes  svaghed  har 
tiltaget,  befinder  hun  sig  vel. 

Vil  du  være  mindre  sterk  end  hun?  — 

Vi  har  ikke  modtaget  andre  meddelelser  end  dem,  som 
bladene  bringer. 

Ludvig  er  kommen  hid  fra  Florens  for  at  trøste  sin  moder; 
om  faa  dage  vender  han  did  tilbage.  Han  tror,  at  du  herefter 
ikke  vil  møde  vanskeligheder  med  hensyn  til  dit  opholdsted. 
I  saa  tilfælde  haaber  Madame,  at  Du  ikke  vil  undlade  at 
komme  til  hende  med  dronningen  og  dine  børn." 

Elleve  dage  senere  skrev  Letizia  til  Pauline: 

„Min  helbred  er  ret  god  i  betragtning  af  hvad  jeg  har  lidt, 
og  hvad  jeg  lider." 

Saavel  Lucien  som  Ludvig  kom  for  at  være  hende  nær  i 
denne  tunge  tid ;  de  søgte  efter  trøstens  ord,  men  fandt  kun 
taarer  ligeoverfor  moderens  smerte.  Ludvig  ønskede,  at  hun 
skulde  komme  til  ham  i  Florens;  Lucien  bad  hende  indstæn- 
dig om  at  tilbringe  nogen  tid  hos  ham  og  hans  familie  i 
nærheden  af  Viterbe.  Men  hun  afslog  alle  opfordringer  og 
vilde  ikke  forlade  Rom. 

Til  sin  svigerdatter  Julie  skrev  hun  den  16de  august: 

„Midt  i  min  sorg,  hvis  heftighed  du  kan  forestille  dig, 
bevarer  det  guddommelige  forsyn  min  helbred.  Men  tiltrods 
for  min  karakter  er  jeg  ikke  istand  til  at  rive  mig  ud  af  den 
dybe  bedrøvelse,  som  fylder  mit  liv.** 

Hun  rettede  en  indtrængende  bøn  til  den  engelske  regje- 
ring  om  at  faa  udleveret  sin  søns  lig;  men  hendes  henven- 
delse blev  uden  virkning. 

Kort  før  sin  død  havde  keiseren  udtalt: 

„Jeg  ønsker  at  begraves  ved  Seinens  bredder,  midt  blandt 
det  franske  folk,  som  jeg  har  elsket  saa  høit.  Hvis  dette  ikke 

er  muligt,  ønsker  jeg  at  begraves  paa  min  families  eiendom 
i  Ajaccio.  Saafremt  mit  fangenskab  skal  udstrækkes  til  mit 
afsjælede  legeme,  ønsker  jeg  at  hvile  ved  foden  af  den  kil- 
de, der  har  skaffet  mig  nogen  lindring." 

Autoriteterne  modsatte  sig,  at  liget  blev. ført  til  Europa. 
Man  begravede  ham  da  ved  kilden,  hvor  den  syge  keiser 
ofte  havde  læsket  sine  tørre  læber  med  nogle  draaber  vand. 

Først  mod  slutningen  af  1840  blev  hans  jordiske  rester 
førte  til  Paris  og  bisatte  i  invalidernes  kirke. 

Efter  at  have  opfyldt  sit  sidste,  pinlige  hverv  paa  St.  He- 
lena vendte  hans  venner  tilbage  til  Europa. 

Overensstemmende  med  Napoleons  paabud  begav  Antom- 
marchi  sig  straks  til  Italien.  I  Parma,  hvor  han  søgte  fore- 
træde hos  Marie  Louise,  blev  han  ikke  modtaget;  han  Bk 
kun  i  afstand  et  glimt  af  keiserens  hustru  ved  en  theater- 
forestilling,  hvor  hun  var  tilstede.  Han  blev  heller  ikke  mod- 
taget i  Florens  af  Ludvig  Bonaparte,  der  var  syg. 

I  Rom  opsøgte  han  først  prinsesse  Borghése,  der  skyndte 
sig  at  modtage  ham,  skjønt  hun  ligeledes  var  meget  syg. 
Efter  broderens  død  —  inden  budskabet  var  naaet  til  Eu- 
ropa —  havde  hun  endnu  bønfaldt  den  engelske  regjering 
om  tilladelse  til  at  reise  til  St.  Héléna;  og  hun  viste  den 
dybeste  medfølelse  med  hans  lidelser,  hvorom  lægen  fortalte 
hende. 

Fra  prinsessen  begav  Antommarchi  sig  til  Letizia.  Den 
bevægelse,  som  hun  lagde  for  dagen,  var  endnu  større  end 
Paulines. 

,Jeg  var  nødsaget  til  at  være  forsigtig  med  mine  med- 
delelser," siger  han  i  sine  erindringer;  „jeg  maatte  bruge 
meget  skaansomme  udtryk.  Med  et  ord:  jeg  turde  kun  sige 
hende  en  del  af,  hvad  jeg  havde  været  vidne  til. 

Da  jeg  anden  gang  besøgte  hende,  var  hendes  smerte 
mere  rolig,  mere  resigneret.  Jeg  fortalte  hende  nogle  en- 
keltheder, der  tidt  blev  afbrudte  af  hendes  hulken.  Jeg  stan- 
sede ;  men  den  ulykkelige  moder  tørrede  sine  taarer  og  be- 
gyndte sine  spørgsmaal  paanyt.  Hendes  smerte  kjæmpede 
haardt  med  hendes  længsel  efter  at  høre  alt;  aldrig  har  jeg 
seet  en  mere  grufuld  sjælelig  sønderslidelse. 

Jeg  besøgte  hende  en  tredie  gang.  Hun  gav  mig  beviser 

paa  velvilje  og  paa  sin  tilfredshed  med  mig.  Hun  forærede 
mig  en  diamant,  som  aldrig  vil  forlade  mig;  thi  jeg  har  faaet 
den  af  keiserens  moder." 

Letizia  betragtede  sig  efter  Napoleons  død  som  hovedet 
for  de  faderløse  Bonaparter.  For  at  styrke  det  baand,  som 
endnu  holdt  slegten  sammen,  ønskede  hun  mere  end  nogen- 
sinde at  se  familiens  medlemmer  samlede  omkring  sig. 

Jér6me,  hans  hustru  og  børn  havde  omsider  faaet  mag- 
ternes tilladelse  til  at  besøge  hende  i  Rom.  Med  brændende 
længsel  imødesaa  hun  deres  ankomst;  hun  var  nu  tre  og 
sytti  aar  gammel. 

Hun  var  bleven  mager  og  sammensunken.  Hendes  alabast- 
blege  hudfarve,  det  næsten  gjennemsigtige  ved  hendes  per- 
son syntes  at  tyde  paa,  at  hun  ikke  kunde  have  længe  igjen 
at  leve.  Men  naar  hun  talte,  forsvandt  dette  indtryk.  Hendes 
øine  lyste  endnu  som  to  sorte  diamanter;  man  følte,  at  der 
under  det  skrøbelige  hylster  rørte  sig  et  kraftigt  liv,  og  at 
keisermoderen  hørte  til  dem,  som  bøies  og  ældes  uden  at 
knækkes. 

Hun  var  typen  paa  den  gamle  corsicanerinde,  saadan  som 
man  endnu  kan  møde  hende  i  bjergegnene  paa  øen  i  de  fa- 
milier, hvor  ingen  fremmed  indblanding  i  racen  har  fundet 
sted. 

Efter  sønnens  død  aflagde  hun  aldrig  sine  sørgeklæder. 

En  sort  uldkjole  og  en  sort  hovedpynt  —  en  turban,  som 
man  brugte  dem  i  keisertiden,  —  udgjorde  næsten  altid 
hendes  dragt. 

Da  hun  efter  den  lange  adskillelse  første  gang  sluttede 
Jérome  i  sine  arme,  brast  hun  i  heftig  graad.  Under  hul- 
ken fremstammede  hun  navnene  paa  de  to,  som  hun  nylig 
havde  mistet: 

„Elisa!  Napoleon!« 

Trods  sine  ulykker  havde  hun  ikke  tømt  smertens  bæger 
til  bunden ;  endnu  var  der  forbeholdt  hende  megen  og  bitter 
sorg!  Døden  skulde  fremdeles  slaa  ned  rundt  omkring  hende. 
Hende  alene  skulde  den  skaane,  som  om  maalet  for  hendes 
ulykker  aldrig  kunde  blive  fuldt. 

Vi  ved,  at  Pauline  stedse  havde  været  den  af  hendes 
døtre,  som  havde  staaet  hendes  hjerte  nærmest.  Deres  fælles 

ophold  paa  øen  Elba,  et  mangeaarigt  samliv  i  Rom  og  den 
trofasthed,  som  datteren  havde  vist  mod  den  faldne  Napo- 
leon, havde    knyttet  baandet  endnu  fastere  mellem   dem. 


PAULINE, 
Prinsesse  Borghftse. 

Paulines  livlige  væsen  opmuntrede  den  alvorlige  moder,  hen- 
des kjærlighedssøgende  hjerte  varmede  Letizia,  der  trængte 
saa  megen  kjærlighed  hos  sine  børn. 

Prinsessen  havde  i  mange  aar  lidt  af  en  sygdom,  der  gjorde 
foruroligende  fremskridt.  September  1 823  blev  hendes  tilstand 

meget  betænkelig;  hun  maatte  flyttes  fra  Rom,  hvor  luften 
ikke  længer  var  tjenlig  for  hende. 

Hun  havde  i  flere  aar  levet  skilt  fra  sin  egtefælle;  men 
prins  Borghése  havde  vedblivende  staaet  i  det  bedste  for- 
hold til  Letizia. 

Pave  Pius  VII  var  død  i  en  høi  alder,  og  Leo  XII  beklædte 
den  pavelige  stol.  Keisermoderen,  der  længe  havde  ønsket 
en  udsoning  mellem  sin  datter  og  svigersøn,  bad  den  nye 
pave  virke  for  dette.  Efter  sin  svigermoders  og  den  hellige 
faders  opfordringer  reiste  fyrst  Borghése  til  Florens,  hvor 
Pauline  med  megen  forsigtighed  var  bleven  ført  hen.  Hans 
hustru,  der  tidt  havde  givet  ham  grund  til  skinsyge  og  mis- 
fomøielse,  rakte  sin  skjælvende  haand  ud  mod  ham  og  bad 
ham  om  tilgivelse  for,  at  hun  havde  fornærmet  ham  under 
deres  egteskabelige  samliv. 

I  sin  sidste  stund  søgte  hun  i  tankerne  til  det  eneste  barn, 
som  hun  havde  havt,  og  til  sin  moder,  hvis  øine  havde  ud- 
gydt saa  mange  taarer,  at  hun  ikke  syntes  at  kunne  græde 
mere.  Hendes  broder  Jérdme  var  den  eneste  af  slegten  Bo- 
naparte,  der  naaede  tidsnok  til  dødsleiet  for  at  sige  hende 
farvel. 

Prinsesse  Borghése  hensov  den  niende  juni  1825  i  Flo- 
rens, udmattet  af  lidelser.  I  sit  testamente  havde  hun  indsat 
sin  moder  til  sin  hovedarving.  Hendes  sidste  blik  søgte  kei- 
serens billede. 

For  tredie  gang  i  løbet  af  faa  aar  havde  døden  bortrevet 
et  af  Letizias  børn.  Fra  Albanerbjergene,  hvor  hun  tilbragte 
sommeren,  skrev  hun  til  ex-konge  Josephs  døtre: 

„Vi  har  mistet  den  stakkels  Paoletta.  I  vil  kunne  forstaa 
min  sorg!  Mine  børn  er  det  eneste,  som  binder  mig  til  livet.'' 
Nogle  uger  senere  slutter  hun  et  egenhændigt  brev  til 
børnebørnene  med  følgende  ord: 

„Farvel,  mine  kjære  børn!  Modtag  min  velsignelse,  mine 
kjærlige  kys;  og  bliv  altid  ved  at  holde  af  mig.** 

Livet  i  Rom.  —  Letizia  brækker  sin  hofte.  —  Hun  bliver  blind.  —  Napoleons 
statue  gjenopreises  paa  Vendomesøilen  i  Paris. 


I  dyb  tilbagetrukkenhed  tilbragte  Napoleons  moder  vin- 
trene i  Rom,  somrene  som  regel  i  de  nærliggende  Albaner- 
bierge.  Fremmede  fik  sjelden  adgang  til  hendes  hus;  men 
keiserdømmets  veteraner  var  altid  velkomne.  Daglig  modtog 
hun  besøg  af  sin  broder  Fesch ;  det  syntes,  som  om  kardi- 
nalen havde  givet  afkald  paa  alt  andet  for  kun  at  leve  for 
hende. 

Blandt  dem  af  hendes  børn,  som  endnu  var  i  live,  havde 
kun  Lucien  og  Ludvig  frihed  til  at  besøge  hende,  naar  de 
vilde.  Jérdme,  Catherine  og  dronning  Hortense  opholdt  sig 
dog  ogsaa  ofte  nogle  maaneder  i  Rom  med  sine  børn,  der 
var  hyppige  gjester  hos  „bonne-maman". 

Efter  Napoleons  død  havde  England  ophørt  med  sine  for- 
følgelser mod  slegten  Bonaparte.  Fra  Amerika  reiste  ex- 
konge  Joseph  til  dette  land. 

Men  den  østerrigske  regjering  modsatte  sig  hans  besøg  i 
Italien.  Hans  lighed  med  keiseren  var  i  aarenes  løb  bleven 
saa  stor,  at  man  i  en  folkemængde  vilde  have  kunnet  an- 
tage, at  det  var  fangen  fra  St.  Héléna,  som  var  vendt  til- 
bage. 

Letizia  var  dybt  bedrøvet  over,  at  det  blev  hende  forment 
at  se  sin  ældste  søn  igjen.  Da  man  læste  høit  for  hende,  at 
hans  begjæring  om  at  komme  til  hende  var  bleven  afelaaet, 
udbrød  hun  med  smerte: 

„Stakkels  Napoleon!  Man  hævner  sig  nu.  Man  harskjæl- 
vet  for  meget  for  dig  i  sin  tid." 

Fra  pavehoffets  høieste  embedsmænd  og  til  byens  fattigste 
befolkning  omgav  alle  hende  i  Rom  med  den  største  høi- 
agtelse. 

Hun  likte  at  gaa  tilfods  for  at  høre  messen  i  Sancta  Maria 
in  Portica  og  San  Lorenzo  in  Lucina.  Hun  fandt  glæde  i  at 
lytte  til  musiken  i  Trinita  di  Monte;  paa  det  øverste  trin  af 

trapperne,  lænet  til  det  rækverk  af  marmor,  som  fører  fra 
Piazza  d'Espagna  til  Monte  Pincio,  hørte  hun  paa  nonnernes 
sang  bag  gitteret. 

Med  forkjærlighed  dvælede  hun  mellem  det  gamle  Roms 
ruiner.  Naar  hun  vandrede  paa  Forum  Romanum  eller  søgte 
hvile  mellem  Colosseums  mure,  sagde  førerne,  der  viste  de 
fremmede  rundt: 

,,Se!  Der  er  Napoleons  moder!" 

Hun  kjørte  ogsaa  ud  i  den  øde  „campagna",  hvor  old- 
tidens kongegrave  stirrede  hende  imøde.  Men  hendes  kjæ- 
reste  kjøretur  gjaldt  Villa  Borghése,  hendes  svigersøns  som- 
merbolig. I  de  smukke,  milde  høstdage  var  de  store  alléer 
hendes  bedste  tilflugtsted. 

De  kjæmpemæssige  træer  mistede  sit  løv;  i  bunker  laa 
det  for  hendes  fødder.  Vinteren  kastede  sit  slør  over  den 
farveglødende  italienske  natur;  og  parken  blev  trist  og  nøgen. 
Men  endnu  gik  hun  derude. 

„Det  synes  mig,"  sagde  hun,  „at  jeg  paa  denne  plet  ind- 
aander  Frankriges  luft." 

Hun  ledsagedes  paa  spadsereturene  af  sin  tidligere  om- 
talte kammerherre  Colonna,  af  sin  forelæserinde  Rosa  Mel- 
lini,  samt  af  en  fjern  slegtning,  Frøken  Ramolino.  Hendes 
trofaste  Saveria  var  død  i  hendes  hus  kort  tid  efter  Pauline 
Borghéses  bortgang. 

Luciens  ældste  datter  Charlotte  var  et  af  de  børnebørn, 
som  hun  elskede  høiest;  og  hun  besøgte  den  aldrende  bed- 
stemoder meget  hyppig. 

Den  22de  april  1830  spadserede  Letizia  i  parken  ved 
Villa  Borghése  sammen  med  sin  sønnedatter,  hr.  de  Presle, 
en  gammel  ven  af  familien,  samt  sin  kammerherre  Colonna: 
hun  var  nu  otti  aar  gammel. 

En  tidlang  havde  hun  støttet  sig  til  kammerherren.  Men 
da  man  slog  ind  paa  en  smal  vei,  hvor  to  personer  ikke 
kunde  gaa  side  om  side,  slap  hun  hans  arm.  Stien  var  ujevn 
og  fuld  af  stene;  den  gamle  dame  traadte  feil  og  faldt,  inden 
nogen  kunde  ile  til  og  støtte  hende. 

Da  man  søgte  at  reise  hende  op,  følte  hun  en  heftig  smerte 
i  alle  lemmer.  Der  maatte  skaffes  hjælp.  Med  megen  forsig- 

lighed  blev  hun  løftet  ind  i  en  vogn,  som  førte  hende  til- 
bage til  Rom.  Hendes  hofte  var  brukket. 

Tilstanden  var  saa  betænkelig,  at  paven  gav  kardinal  Fesch 
ordre  til  i  hans  navn  at  række  hende  dødssacramentet,  — 
en  ære,  der  kun  bliver  kongelige  personer  til  del. 

De  af  børnene,  som  kunde  det,  ilede  alle  til  hendes  syge- 
seng: sønnerne  Ludvig,  Lucien  og  Jérdme,  svigerdatteren 
Julie  med  sine  to  døtre  ZénaYde  og  Charlotte,  Luciens  hu- 
stru samt  ex -dronning  Caroline,  der  omsider  .fik  tilladelse 
til  at  gjense  sin  moder,  som  hun  havde  krænket  saa  dybt. 
Skjebnen  havde  skrækkelig  forfulgt  baade  moder  og  datter 
i  den  forløbne  tid.  Hvilket  gjensyn  efter  femten  aars  adskil- 
lelse! 

Ex-dronningen  af  Neapel  ønskede  at  blive  hos  moderen 
for  at  pleie  hende.  Men  Europas  regjeringer,  navnlig  den 
østerrigske,  blev  alvorlig  forskrækkede  over,  at  der  samledes 
saa  mange  af  familien  Bonaparte  paa  en  plet.  Dronning  Ca- 
rolines nærværelse  vakte  især  uro;  hun  fik  kun  tilladelse 
til  at  opholde  sig  fire  uger  i  Rom. 

Fra  faldet  i  Villa  Borghéses  park  og  indtil  slutningen  af 
sit  liv  —  i  seks  lange  aar  —  var  Letizia  berøvet  evnen  til 
at  gaa.  Kort  tid  efter  havde  hun  den  ulykke  at  miste  sit  syn ; 
hun  var  samtidig  blind  og  lammet. 

Spadsereturene  paa  Monte  Pincio  og  ved  Villa  Borghése, 
som  havde  styrket  hendes  legeme  og  forfrisket  hendes  aand, 
var  til  ende.  Men  gjennem  de  aabne  vinduer  hørte  hun  muntre 
stemmer  fra  corso'en;  og  sydens  sol  sendte  sine  straaler  til 
de  triste  sale,  hvor  hun  sad  fængslet. 

„Solen  kommer  endnu  som  en  ven  for  at  besøge  mig," 
sagde  hun;  „men  ak!  jeg  kan  ikke  se  den  mere!" 

Midt  i  sin  alderdoms  svaghed  havde  hun  bevaret  sine 
gamle  vaner:  Hun  bar  om  vinteren  et  sort  silkeforklæde,  om 
sommeren  et  hvidt  forklæde;  og  hun  vedblev  at  spinde  og 
strikke,  saa  længe  som  hendes  kræfter  tillod  det.  Fra  sengen 
eller  rullestolen  ledede  hun  endnu  personlig  sin  husholdnings 
anliggender.  Hun  opgjorde  hver  morgen  sine  regnskaber,  og 
hun  blev  ved  at  præke  økonomi  for  sine  børn.  I  sit  dag- 
ligværelse havde  hun  et  stort,  tomt  skab  med  ornamenter  af 
kobber.  Hendes  børnebørn  nærmede  sig  aldrig  dette  skab 

uden  frygt ;  thi  naar  de  støiede  for  meget,  blev  de  stængte 
der  ind. 

Om  morgenen  klædte  hun  sig  paa  for  hele  dagen.  Saa 
satte  hun  sig  i  sin  stol  og  blev  rullet  rundt  i  de  forskjellige 
sale  af  sin  kammerherre  eller  af  andre  af  sine  omgivelser. 
Hun  kunde  ikke  støtte  sig  til  krykker;  thi  hun  havde  ikke 
kræfter  til  at  holde  dem.  Naar  hun  reiste  sig  fra  sin  seng 
eller  fra  rullestolen,  pleiede  hun  at  støtte  sig  til  de  to  da- 
mer, som  var  hos  hende,  og  som  begge  var  hende  meget 
hengivne. 

Hun  pleiede  at  vaagne  tidlig  om  morgenen.  Rosa  Mellini 
var  det  første  menneske,  som  kom  ind  til  hende ;  hun  læste 
for  hende  indtil  klokken  ti.  Frokosten  indtog  hun  i  sin  seng, 
ved  et  lidet  mahogni-bord,  som  keiseren  havde  benyttet  paa 
St.  Héléna.  Hun  holdt  en  næsten  streng  diæt,  skjønt  hendes 
bord  var  besat  med  mange  retter  for  deres  skyld,  der  hørte 
til  hendes  husstand.  Da  man  en  dag  spurgte  hende,  hvordan 
det  kunde  gaa  til,  at  hun,  der  havde  havt  saa  meget  at  gjen- 
nemgaa,  dog  havde  bevaret  sin  sundhed  til  en  saa  høi  alder, 
svarede  hun: 

„Jeg  har  altid  reist  mig  fra  bordet  med  appetit;  og  ved 
hver  ulykke,  som  er  kommen  over  mig,  har  jeg  bøiet  mig 
under  Guds  vilje.** 

Hun  spiste  meget  hurtig  og  blev  aldrig  siddende  tilbords 
længre  end  nødvendig.  Napoleon  havde  pleiet  at  sige: 

»Jeg  spiser  altfor  hurtig;  det  er  en  vane,  som  jeg  har  arvel 
efter  min  moder." 

En  sjelden  gang  kjørte  Letizia  endnu  ud  i  sin  vogn ;  men 
disse  kjøreture  blev  mere  og  mere  vanskelige.  Man  bar  hende 
i  en  lænestol  til  foden  af  paladsets  trappe.  Vognen  stod  ven- 
tende; og  man  placerede  hende  paa  en  madrats,  saa  hun  laa 
udstrakt  som  i  sin  seng.  En  af  hendes  damer  tog  plads  ved 
siden  af  hende,  og  der  kjørtes  i  skridt,  indtil  man  naaede 
udenfor  Roms  porte. 

Efter  lægernes  raad  ophørte  man  dog  snart  med  disse 
kjøreture,  der  trættede  den  lidende  og  alderstegne  dame  for 
meget.  Men  endnu  sad  hun  gjerne  i  vinduesfordybningen  i 
anden  etage  af  sit  palads.  Hun  hørte,  at  vognene  rullede 
frem  og  tilbage  paa  corso'en,  og  at  rideheste  galopperede 

forbi.  Blandt  menneskevrimlen  var  der  mange,  som  stansede 
nedenfor.  Foran  denne  gamle  og  svagelige  keisermoder  bøiede 
man  sig  uvilkaarlig  i  dyb  respekt. 

Hun  kunde  ikke  længer  se  det;  men  hun  hørte,  at  de 
forbigaaende  stod  stille  under  buevinduet  og  hviskede: 

„Der  sidder  Napoleons  moder." 

„De  forundrer  sig  over,  at  denne  svage  stakkel,  som  sid- 
der her,  kan  være  keiserens  moder,  **  sagde  hun  til  sin  fore- 
læsennde.  „For  tyve  aar  siden  hvirvlede  trommerne,  naar 
jeg  kjørte  over  Caroussel-pladsen  i  Paris;  vagterne  præsen- 
terede gevær,  naar  jeg  traadte  ind  i  slottet,  og  mængden 
strømmede  sammen  om  min  vogn  for  at  se  mig.  Nu  kan 
man  kun  betragte  mig  gjennem  gardinerne ;  og  man  frygter 
for  at  vise  en  paatrængende  nysgjerrighed.  Den  interesse, 
som  man  skjenker  mig  idag,  har  ligesaa  meget  værd  som 
den  tidligere.  Dengang  var  jeg  keiserlig  høihed;  nu  er  jeg 
igjen  bleven  signora  Letizia!" 

Hendes  eneste  adspredelse  bestod  i  at  lade  sig  forelæse 
de  bøger,  som  blev  offentliggjorte  om  keiseren,  samt  hans 
vaabenfællers  historie.  Hun  ønskede  at  kjende  baade  de  ver- 
ker,  der  var  skrevne  for  og  imod  hendes  søn.  Naar  de  var 
forfattede  paa  sprog,  som  hun  ikke  forstod,  lod  hun  dem 
oversætte  for  sig.  Krigene  havde  ingen  rædsel  for  hende, 
der  tidlig  havde  været  med  i  kamp. 

En  dag  læste  man  for  hende  i  general  Lamarques  me- 
moirer. 

Forfatteren  dadlede,  at  keiseren  havde  gjort  Murat  til 
konge.  Letizia  sad  en  tid  fordybet  i  tanker;  hendes  selskabs- 
dame stansede. 

„Hvorfor  holder  De  op?"  spurgte  „Madame  Mere".  „Tror 
De,  at  jeg  ikke  er  istand  til  at  høre  sandheden?  Forfatteren 
har  ret!  Napoleon  begik  en  uoprettelig  feil,  da  han  gjorde 
Murat  til  konge.  Napoleon  var  ikke  ufeilbar.  Han  var  ikke, 
som  Jesus  Christus,  søn  af  Maria ;  han  var  kun  søn  af  den 
stakkels  Letizia.  Ak,  jeg  forudsaa  det  hele,  længe  Før  det 
indtraf!  Da  jeg  stod  paa  den  høide,  som  jeg  aldrig  har  øn- 
sket at  naa  op  til,  og  som  jeg  aldrig  senere  har  savnet,  troede 
man,  at  jeg  fremfor  alle  andre  var  en  lykkelig  kvinde.  — 

Kunde  jeg  være  lykkelig  med  smil  paa  læben  og  med  døden 
i  hjertet?" 

I  et  andet  verk,  der  blev  læst  op  for  den  blinde  moder, 
kaldtes  hendes  søn  gjentagne  gange  for  en  tyran. 

, Tyran/  mumlede  hun  som  for  sig  selv,  „han,  der  hvert 
øieblik  af  sit  liv  tænkte  paa  Frankrige,  —  altid  paa  Frank- 
rige! Dersom  man  havde  seet  ham  alene  med  sig  selv,  saa- 
ledes  som  jeg  saa  ham,  vilde  man  iKke  kalde  ham  en  tyran. 
Sandelig,  keiseren  vil  ikke  blive  forstaaet  før  om  hundrede  aar." 

Juli-revolutionen  1830  brød  ud;  i  løbet  af  tre  dage  veltede 
den  Bourbonemes  gjenopreiste  trone.  Ogsaa  i  Italien  vaag- 
nede  en  levende  begeistring  for  friheden. 

Omveltningeme  i  det  land,  hvor  hendes  søn  havde  her- 
sket,  gjorde  et  saa  sterkt  indtryk  paa  Letizia,  at  hun  blev 
syg.  Hendes  første  tanke  gjaldt  hendes  sønnesøn,  der  blev 
holdt  tilbage  i  Wien,  men  som  under  navnet  Napoleon  II 
kunde  gjøre  fordring  paa  Frankriges  trone.  Al  den  kjærlig- 
hed, som  hun  havde  næret  for  Napoleon,  havde  hun  efter 
hans  død  skjenket  hans  barn,  —  denne  „konge  af  Rom"", 
som  i  det  keiserlige  slot  i  Wien  ikke  var  et  stort  mindre 
sørgeligt  billede  paa  falden  storhed,  end  hans  fader  havde 
været  det  paa  den  øde  klippe  i  det  fjerne  verdenshav. 

Hun  havde  ikke  seet  ham,  siden  krone,  scepter  og  ud- 
sigten til  en  glimrende  fremtid  var  bleven  frarevet  ham. 

Dagen  efter  juli-revolutionen  offentliggjorde  man  i  Paris 
et  opraab  til  det  franske  folk,  hvori  man  foreslog,  at  Napo- 
leons søn  skulde  blive  Frankriges  hersker.  Bladene  bragte 
proklamationen  til  Rom;  og  Letizia  fik  hurtig  kundskab  om 
den.  Hun  lod  den  læse  høit  for  sig  og  gjenkaldte  for  sine 
omgivelser  erindringen  om,  at  hendes  sønnesøn  allerede  var 
bleven  udraabt  til  keiser  den  22de  juni  1815.  Hun  haabede, 
at  Frankrige  nu  vilde  kalde  ham  tilbage. 

Hendes  haab  blev  skuffet;  Ludvig  Philip  kom  paa  tronen. 
Men  blandt  revolutionsmændene  i  Frankrige  havde  Bona- 
partisterne  mindst  været  ligesaa  talrige  som  Orléanisterne. 
Den  nye  konge  troede  sig  nødsaget  til  at  give  Napoleon  et 
asyl  i  Ludvig  XIV's  palads:  midt  for  den  kjæmpemæssige 
marmortrappe  i  Versailles  lod  han  ophænge  det  store  billede 
af  David,  der  fremstiller  keiserens  kroning.  — 

Efter  utallige  forfølgelser  og  efter  et  par  kortere  besøg  i 
Rom  havde  ex-kongen  af  Westfalen  og  hans  familie  omsider 
faaet  tilladelse  til  at  opslaa  sin  faste  bopæl  i  moderens  nær- 
hed. Jérdme  og  Catherine  stod  endnu  Letizias  hjerte  meget 
nær.  De  boede  i  begyndelsen  hos  hende,  men  flyttede  senere 
til  et  nærliggende  palads,  hvorfra  de  daglig  med  sine  børn 
Napoleon  og  Mathilde  besøgte  „Palazzo  Bonaparte*,  hvor  de 
pleiede  at  mødes  med  Lucien. 

Jérdme  kom  hver  morgen  til  frokost  og  læste  aviserne  for 
sin  blinde  moder;  hans  stemme  havde  samme  klang  som 
keiserens. 

En  morgen  kom  han  tidligere,  end  han  pleiede ;  han  hav- 
de netop  hørt  nyheder  fra  Paris.  Stille  traadte  han  ind  i 
moderens  værelse  og  nærmede  sig  sengen,  hvor  hun  laa 

syg. 

„Min  moder!**  sagde  han  med  lav  stemme,  „hører  du 
mig?- 

Hun  gjorde  en  bekræftende  bevægelse. 

„Det  berettes  fra  Paris,  at  der  er  udstedt  befaling  om,  at 
keiserens  statue  skal  gjenopreises  paa  Venddme-søilen.** 

Moderen  sagde  i  første  øieblik  intet;  hun  trykkede  i  taus- 
hed  Jérdmes  haand  med  et  udtryk  af  lykke,  som  man  ikke 
paa  længe  havde  seet  i  hendes  ansigt.  Saa  foldede  hun  sine 
hænder  i  bøn,  og  taareme  rullede  ned  ad  hendes  kinder. 

To  dage  efter  stod  hun  op  fra  sit  sygeleie  og  lod  sig  føre 
hen  i  sofaen.  Hun  syntes  oplivet  ved  efterretningen  og  gjen- 
tog  uafladelig  med  svag  stemme: 

„Keiserens  statue  reises  atter!  Keiseren  staar  igjen  midt 
i  Paris!« 

Man  bragte  hende  en  liden  model  af  statuen.  Det  var 
hende  en  glæde  at  føle  paa  den  med  sine  flngre.  Men  da 
hun  talte  om  dens  indvielse,  sagde  hun  vemodig: 

,Jeg  vil  aldrig  mere  faa  mindesmerket  at  se." 

„Mine  stakkels  øine,  hvor  jeg  savner  dem!"  sagde  hun 
tidt.  „Dersom  jeg  nu  var  i  Paris  som  før  i  tiden,  vilde  Gud 
give  mig  kraft  til  at  stige  op  paa  søilen,  for  at  jeg  kunde 
overbevise  mig  om,  at  keiseren  virkelig  atter  staar  paa  den. 
Det  synes  mig  undertiden,  som  om  man  har  villet  bedrage 
en  stakkels  landflygtig  moder,  der  er  vanfør  og  blind.  Hvad 

kan  man  mere  forundre  sig  over  i  denne  verden?  Alderen 
og  ulykken  gjør  mistroisk.  ** 

Hun  pleiede  at  spørge  de  faa  besøgende,  som  kom  til 
hende,  om  de  havde  været  tilstede  ved  aMøringen  af  Na- 
poleons statue,  om  den  var  smuk,  og  om  man  saa  den  godt; 
dette  emne  interesserede  hende  overordentlig. 


NAPOLEONS  GRAV  PAA  ST.  HÉLÉNA 


Den  ene  efter  den  anden  af  hendes  børn  og  børnebørn 
forlod  Rom;  hendes  liv  blev  atter  meget  ensomt.  Kun  kar- 
dinal Fesch  blev  stedse  ved  at  være  i  hendes  nærhed. 

Ogsaa  pave  Leo  XII  var  død;  og  PiusVlII  skulde  snart 
følge  ham  i  graven.  Men  om  paverne  skiftede,  saa  havde  de 
alle  samme  interesse  og  sympati  for  Napoleons  moder.  Pius 
VIII  besøgte  den  landsforviste  og  søgte  at  trøste  hende  over 
de  store  tab,  som  hun  havde  lidt. 

Letizia  svarede  ham: 

„Gud  alene  er  uforanderlig!  Han  havde  været  for  rund- 
haandet  mod  mig;  hvad  han  havde  givet  mig,  tog  han  igjen. 
Hans  vilje  ske!  —  Jeg  beklager  kun  mine  børn,  som  har 
maattet  lide  saa  meget. "^ 

Paven  ærede  hendes  resignation  og  sagde  om  hende: 

.Denne  gudhengivne  kvinde  fortjener  at  hædres  af  jor- 
dens fyrster." 

Hendes  liv  havde  i  sandhed  været  rigt  paa  prøvelser.  Men 
det  var  ikke  disse,  som  hun  tænkte  mest  paa,  medens  hun 
sad  fængslet  til  sin  rullestol,  og  hendes  udslukte  øine  stir- 
rede ud  i  rummet.  Hun  glemte  lidelsen  for  at  mindes  den 
merkværdige  mand,  som  hun  havde  skjenket  verden.  Hans 
herskerglans  havde  i  tidligere  dage  smertet  hendes  øine. 
Efter  at  alder  og  ulykker  havde  tilsløret  disse  øine,  saa  hen- 
des indre  blik  oftere  end  før  tilbage  til  keiserdømmets  sol. 

»Min  søn  blev  styrtet,"  sagde  hun.  „Han  omkom  i  elen- 
dighed langt  fra  mig.  Mine  andre  børn  er  forviste;  jeg  op- 
lever, at  den  ene  efter  den  anden  af  dem  dør.  Jeg  er  gammel 
og  forladt;  men  jeg  vilde  ikke  bytte  med  den  største  dron- 
ning i  verden!" 


XXIX 

Grev  Prokesch-Ostens  besøg.  —  Hertugen  af  Reichstadt  dør. 
Brev  fra  Marie  Louise  til  Letizia. 


Til  Wien  og  Schønbrunn  søgte  fremdeles  Letizias  kjærlige 
tanker.  Man  talte  ofte  til  hende  om  Napoleons  søn.  Hun 
skjalv  af  glæde,  naar  man  forhaabningsfuldt  nævnte  hans 
navn.  Hun  mindedes,  hvordan  hun  over  tyve  aar  tilbage  i 
tiden  havde  været  tilstede  ved  hans  fødsel,  hvordan  hun  som 
gudmoder  havde  overværet  hans  daab.  Opløst  i  taarer  hav- 
de hun  tre  aar  senere  for  sidste  gang  omfavnet  dette  barn, 
der  havde  været  saa  ulykkeligt  over  at  skulle  forlade  Tuile- 
rieme. 

Hvor  vilde  ikke  en  linje,  et  tegn  paa  kjærlighed  fra  ham 

have  glædet  hendes  sjæl!  Men  enhver  forbindelse  var  af- 
skaaret  mellem  hende  og  ham. 

Rygter  var  nylig  naaede  til  hende  om  hertugen  af  Reich- 
stadts  sygelighed;  hans  mulige  død  vilde  begrave  det  sidste 
haab,  som  hun  endnu  havde  tilbage. 

I  et  testamente,  som  hun  havde  gjort  1829,  havde  hun  indsat 
sin  sønnesøn,  kongen  af  Rom  eller  Napoleon  II,  ogsaa  kaldet 
„hertugen  af  Reichstadt",  til  sin  universal-arving.  „Alt  hvad 
jeg  eier,  har  jeg  modtaget  af  keiseren,**  sagde  hun.  „Retfær- 
digheden fordrer,  at  jeg  efterlader  alt  til  hans  søn.*'  Hun 
havde  dog  ogsaa  bestemt  temmelig  store  summer  for  sine 
børn  og  sin  broder;  og  hun  havde  testamenteret  betydelige 
pensioner  og  erindringer  til  dem,  som  havde  tjent  hende. 
Endelig  havde  hun  givet  en  stor  pengesum  til  de  fattige  paa 
Corsica. 

Næsten  alle  de  dyrebare  erindringer  om  Napoleon,  som 
hun  havde  samlet,  havde  hun  tiltænkt  hans  søn,  deriblandt 
en  dødsmaske  af  keiseren,  som  lægen  Antommarchi  havde 
bragt  med  til  hende  fra  St.  Héléna. 

Hertugen  af  Reichstadts  ven,  grev  Prokesch  -  Osten,  op- 
holdt sig  sommeren  1832  i  Rom.  I  et  selskab  traf  han  Lu- 
cien  Bonapartes  tidligere  omtalte  datter  Charlotte,  nu  fyrst 
Gabriellis  hustru. 

Fyrstinden  opfordrede  ham  til  at  aflægge  et  besøg  hos 
Letizia,  idet  hun  tilføiede,  at  hendes  bedstemoder  meget  øn- 
skede at  lære  ham  at  kjende. 

Det  blev  bestemt,  at  hun  skulde  føre  ham  til  hende.  Den 
følgende  dag,  den  21de  juli,  hentede  hun  ham  i  sin  vogn» 
og  de  kjørte  sammen  til  keiserens  moder. 

Kammerherre  Colonna  og  hendes  to  hofdamer  modtog 
dem  i  forgemakket.  Fløidørene  aabnedes  til  et  stort,  rigt 
møbleret  værelse,  meget  høit  under  taget  og  med  tykke  gar- 
diner for  vinduerne,  der  kun  lod  et  svagt  dagslys  trænge  ind. 

Charlotte  gik  først  ind  til  sin  bedstemoder,  Prokesch- 
Osten  fulgte  hende.  En  ædel  og  værdig  kvindeskikkelse, 
blind,  næsten  lammet,  udtæret  af  livets  kummer  og  sørge- 
klædt fra  hoved  til  fod,  reiste  sig  langsomt  støttet  til  fyrst- 
indens arm. 

Hun  hilste  ham,  lod  sig  atter  synke  ned  i  sofaen  og  ind- 

bød  ham  til  at  tage  plads  ved  sin  side.  Saa  sagde  hun  med 
sin    smukke,  milde  stemme  elskværdige  og  venlige  ord  til 


HERTUGEN  AF  REICHSTADT 

sin  sønnesøns  ven.  Hun  sagde  det  paa  ukorrekt  fransk,  men 
med  stor  hjertelighed  og  i  meget  velvalgte  udtryk. 

Greven  fortalte  hende  om  hertugen  af  Reichstadt.  Hun 
lyttede  til  ham  med  stigende  rørelse  og  afbrød  ham  ofte 
med  spørgsmaal.  Jo  mere  han  fordybede  sig  i  enkeltheder, 
der  kunde  have  interesse  for  en  moder,  desto  flere  træk  af 
lighed  fandt  hun  mellem  Napoleon  I's  og  Napoleon  ITs  ka- 
rakter. 

Prokesch-Osten,  der  havde  været  paa  reise  i  adskillige 
maaneder,  vidste  ikke,  at  keisersønnens  sygdom  havde  for- 
værret sig  i  den  sidste  tid.  Han  søgte  at  berolige  bedste- 
moderen med  hensyn  til  hans  tilstand. 

Hvad  hun  havde  tænkt  og  ønsket  for  sin  sønnesøn  sam- 
menfattede Letizia  i  følgende  ord: 

„Gid  han  altid  vil  handle  efter  sin  faders  sidste  vilje! 
Hans  tid  vil  komme.  Han  vil  stige  op  paa  sin  faders  trone!" 

Hun  reiste  sig  og  lod  sig  lede  hen  til  hertugens  buste, 
som  hun  havde  ladet  opstille  ved  siden  af  keiserens.  Hun 
viste  sin  gjest  disse  samt  sine  øvrige  sønners  billeder  og 
sagde  nogle  ord  om  hver  enkelt  af  dem.  Længst  stansede 
hun  foran  Lucien  og  Joseph.  Hun  udtalte  sig  med  bitter  sorg 
om  Marie  Louises  opførsel. 

Greven  kyssede  hendes  haand  og  beredte  sig  til  at  tage 
afsked.  Men  Letizia  holdt  ham  tilbage  og  gjorde  en  kraft- 
anstrengelse for  at  rette  sig  op.  Hendes  skikkelse  syntes  at 
vokse,  majestæt  var  udbredt  over  hele  hendes  person. 

Gjesten  følte,  at  hun  skjalv;  begge  hendes  hænder  sæn- 
kede sig  ned  paa  hans  hoved.  Han  gjettede  hendes  hen- 
sigt og  knælede  ned  foran  hende.  Charlotte  holdt  hende 
opreist. 

„Da  jeg  ikke  kan  naa  til  ham**,  sagde  hun,  „nedlægger 
jeg  paa  Deres  hoved  hans  bedstemoders  velsignelse;  hun 
vil  snart  forlade  denne  jord.  Mine  bønner,  mine  taarer,  mine 
ønsker  vil  følge  ham  til  mit  livs  sidste  øieblik.  Overbring 
ham,  hvad  jeg  lægger  paa  Deres  hoved,  hvad  jeg  betror  til 
Deres  hjerte!" 

Den  unge  mand  stod  op.  Hun  omfavnede  ham  og  forblev 
længe  i  taushed  lænet  mod  hans  bryst. 

Samme  aften  sendte  hun  ham  et  miniaturbillede  af  kej- 
seren med  en  lok  af  hans  haar  paa  bagsiden,  et  billede  af 
Napoleon  som  første-konsul,  et  tæmingspil  prydet  med  „N" 
og  keiserkronen,  som  fangen  havde  benyttet  paa  St.  Héléna, 
samt  flere  andre  gjenstande,  som  Prokesch-Osten  lovede  at 
bringe  hendes  barnebarn. 

Faa  dage  efter  modtog  greven  i  Bologna  efterretning  om, 
at  Napoleon  den  stores  søn  var  død;  han  havde  draget  sit 
sidste  suk  paa  slottet  Schønbrunn  den  22de  juli  1832.  Medens 

bedstemoderen  fra  det  Qerne  havde  sendt  ham  sin  velsig- 
nelse, havde  keisersønnen  stridt  sin  dødskamp. 

Napoleon  den  første  havde  elsket  krigen  for  høit.  Ogsaa 
Napoleon  den  anden  havde  ønsket  at  vinde  hæder  ved  svær- 
det. Men  døden  havde  meiet  ham  bort,  inden  han  var  traadt 
frem  paa  nogen  kampplads;  og  Habsburgemes  gravkjælder 
havde  lukket  sig  over  hans  lig. 

Dagen  efter  hans  død  skrev  keiserinde  Marie  Louise  føl- 
gende brev: 

„Til  „Madame  Mere" 
i  Rom. 

Schønbrunn,  den  23de  juli  1832. 
Madame! 

I  haabet  om  at  mildne  bitterheden  ved  den  smertelige 
efterretning,  som  jeg  har  den  ulykke  at  overbringe  Dem,  vil 
jeg  ikke  overlade  til  nogen  anden  det  pinlige  hverv  at  sende 
Dem  meddelelse  derom. 

Søndagen  den  22de  dennes,  klokken  fem  om  morgenen, 
er  min  dyrebare,  inderlig  kjære  søn,  hertugen  af  Reichstadt, 
bukket  under  for  sine  lange  og  tunge  lidelser. 

Jeg  havde  den  trøst  at  være  hos  ham  i  hans  sidste  øie- 
blikke  og  at  overbevise  mig  om,  at  intet  var  bleven  forsømt, 
der  kunde  have  bidraget  til  at  bevare  hans  liv.  Men  viden- 
skabens hjælpemidler  var  uvirksomme  ligeoverfor  en  bryst- 
sygdom, som  lægerne  fra  begyndelsen  enstemmig  erklærede 
for  at  være  af  saa  farlig  natur,  at  den  ufeilbarlig  vilde  føre 
min  ulykkelige  søn  i  graven  i  en  alder,  da  han  berettigede 
til  saa  skjønne  forhaabninger. 

Gud  havde  bestemt  det  saaledes.  For  os  er  intet  andet  at 
gjøre  end  at  bøie  os  under  Hans  ophøiede  vilje  og  at  dele  vort 
savn  og  blande  vore  taarer. 

Modtag,  Madame,  ved  denne  sørgelige  anledning,  forsikrin- 
gen om  de  kjærlige  følelser,  som  næres  for  Dem  af 

Deres  hengivne  datter 

Marie  Louise." . 

Bedstemoderen  var  utrøstelig.  Jeg  er  altsaa  af  skjebnen 
bestemt  til  at  overleve  alle  mine  børn  og  til  at  sørge  over 

dem/  sagde  hun.  „Hvem  skal  pleie  mig  i  min  alderdom  og 
modtage  mit  sidste  suk?  Jeg  har  mistet  den  bedste  juvel  i 
min  krone!** 

Hun  besvarede  aldrig  Marie  Louises  brev.  Men  kardinal 
Fesch  afsendte  følgende  brev  i  sin  søsters  navn: 

„Madame! 

Skjønt  politiken  i  sin  blindhed  røvede  mig  alle  efterret- 
ninger fra  det  kjære  barn,  hvis  død  De  har  meddelt  mig, 
har  jeg  aldrig  ophørt  at  bevare  en  moders  dybe  kjærlighed 
til  ham. 

Tanken  paa  ham  var  mig  endnu  til  nogen  trøst.  Gud  har 
i  min  høie  alder  føiet  dette  slag  til  min  uafladelige  og  smer- 
telige legemss vaghed.  Jeg  modtager  det  som  et  nyt  pant  paa 
Hans  barmhjertighed;  thi  jeg  nærer  det  sikre  haab,  at  Gud 
rigelig  vil  erstatte  ham  denne  verdens  ære  ved  æren  i  sin 
himmel. 

Modtag  min  tak,  Madame,  fordi  De  har  gjort  Dem  den 
uleilighed  ved  en  saa  smertefuld  anledning  at  ville  mildne 
sorgens  bitterhed  i  min  sjæl.  Vær  vis  paa,  at  min  sorg  vil 
vare  saa  længe,  jeg  lever! 

Min  tilstand  forhindrer  mig  fra  at  underskrive  dette  brev. 
Undskyld  at  min  broder  gjør  det  i  mit  sted.** 


XXX 

Flere  af  Letizias  andre  børnebørn  dør.  —  Digte  til  hendes  ære.  — 
Man  ønsker  at  ophæve  hendes  forvisning  fra  Frankrige.  —  Hendes  svar.  — 
Franskmænd  besøger  hende  og  beskriver  hende  og  hendes  hus. 


Som  en  gammel  stamme,  der  skaanes  af  tidens  øks,  saa 
Letizia  sine  grene  knækkes  en  for  en  og  sine  blade  visne 
og  falde.  Kraftigere  end  hendes  søn  havde  vist  sig  paa  klip- 
pen St.  Héléna,  sad  hun  fastklamret  til  denTarpæiske  klippe; 
sorgen  styrtede  hende  ikke  ned  fra  den.  Hos  hende  trium- 
ferede aanden  over  legemet,  der  længst  var  en  ruin. 

Mod  slutningen  af  sit  liv  tænkte  hun  hyppig  tilbage  paa 
de  mange,  som  døden  havde  berøvet  hende,  paa  de  smaa 
børn,  som  hun  havde  mistet  paa  Corsica,  og  paa  sin  mand. 
Hun  tænkte  paa  Ludvig's  og  Hortenses  ældste  søn,  der  var 
død  i  saa  ung  alder,  paa  sin  svigerdatter  Josephine,  paa 
Eugéne  og  Murat,  og  paa  de  børn,  som  hun  havde  mistet  i 
sin  alderdom:  Elise  Baciocchi  og  den  skjønne  og  elskvær- 
dige „Paulette".  Mellem  alle  disse  grave  blev  hun  staaende 
opreist,  selv  da  hendes  taarer  flød  over  Napoleons  jordhøi 
paa  St.  Héléna  og  over  kongen  af  Roms  kiste. 

I  hendes  allersidste  leveaar  skulde  døden  endnu  herje  i 
hendes  slegt:  Samme  aar  som  hertugen  af  Reichstadt  døde, 
omkom  ogsaa  Napoleon  Louis,  Napoleon  IIFs  begavede  broder. 
Paaskedag  1834  faldt  hendes  dattersøn  prins  BKciocchi  af 
hesten;  hans  hoved  blev  knust  mod  en  søile. 

„Der  hviler  en  ond  skjebne  over  den  tredie  generation 
af  Bonaparteme,**  sagde  hun.  „De  dør  en  voldsom  død." 

Lammet,  blind,  levende  i  erindringernes  verden,  omgi- 
vende sig  med  ting,  som  gjenkaldte  for  hende  billederne  af 
de  kjære,  der  var  vandrede  bort,  modtog  hun  kun  enkelte  tro- 
faste, der  kom  for  at  tale  med  hende  om  dem,  som  hun  begræd. 

Time  efter  time  stirrede  hendes  udslukkede  øine  mod  det 
sted,  hvor  keiserens  buste  stod. 

Fjorten  aar  var  forløbne  siden  hans  bortgang.  Dog  min- 
dedes hun  endnu  hvert  træk  fra  hans  barndom;  hun  hørte 
hans  stemme,  som  talte  han  til  hende  i  dette  øieblik. 

Henved  et  fjerdedels  aarhundrede  havde  hun  tilbragt  i  en 
værdig  tilbagetrukkenhed,  tro  mod  sin  søns  minde,  næsten 
glemt  af  den  nye  generation. 

Men  de,  som  huskede  hende,  følte  beundring  for  denne 
kvinde,  der  saa  ædelt  havde  baaret  livets  vekslende  tilskik- 
kelser. Kroget  og  bøiet  under  sin  møisommelige  vandring 
ragede  hun  endnu  op  over  sine  gjenlevende  børn,  —  den 
sidste  store  i  slegten! 

Den  franske  poet  Béranger  skrev  om  hende: 

„La  noble  dame,  en  son  palais  de  Rome 
Aime  å  filer,  car,  bien  jeune  autrefois, 
Elle  filait,  en  allaitant  eet  homme 
Qui  depuis  Tentoura  de  reines  et  de  rois. 

14* 

Pres  d'elle  assise  est  la  vieille  servante, 
Qui,  nouveau-né,  le  re^t  dans  ses  bras. 
Au  bruit  de  leurs  fiiseaux  elles  dtsent:  „Hélas! 
Que  la  fortune  est  décevante!"** 

Man  interesserede  sig  i  Frankrige  for  i  hendes  livs  sildige 
aften  atter  at  aabne  hende  adgangen  til  at  vende  tilbage  til 
dette  land.  Den  forvisningsdom,  som  havde  rammet  familien 
Bonaparte,  vilde  man  ophæve  ligeoverfor  stammoderen. 

Men  verdens  medfølelse  kom  for  sent;  og  hun  ønskede 
ikke  at  vende  tilbage  uden  sine  børn.  Den  26de  april  1834 
skrev  hun  til  den  deputerede  Sapey  i  anledning  af  denne 
sag: 

„Min  herre! 

De  mennesker,  som  indser  det  latterlige  i  at  fastholde 
loven  om  landsforvisning  for  min  familie,  og  som  ikke  desto- 
mindre  foreslaar  at  gjøre  en  undtagelse  for  mig  personlig, 
har  aldrig  kjendt  hverken  mine  principper  eller  min  karakter. 

Jeg  blev  enke,  da  jeg  var  treti  aar  gammel;  og  mine  otte 
børn  var  min  eneste  trøst.  Corsica  truedes  med  at  skulle 
blive  skilt  fra  Frankrige.  Tabet  af  mine  eiendomme  og  mit 
hjem  forfærdede  mig  ikke.  Jeg  fulgte  mine  børn  til  fastlandet. 
1814  fulgte  jeg  Napoleon  til  øen  Elba.  Tiltrods  for  min  al- 
der vilde  jeg  1816  have  fulgt  ham  til  St.  Héléna,  dersom 
dette  ikke  var  bleven  negtet  mig.  Og  jeg  fandt  mig  i  at  leve 
som  statsfange  i  Rom.  Jeg  ved  ikke,  om  det  var  paa  grund 
af  lovlig  anklage  eller  formedelst  de  forbundne  magters  ind- 
blanden,  at  man  udviste  mig  og  min  familie  fra  Frankrige; 
men  jeg  oplevede,  at  forfølgelsen  mod  medlemmerne  af  min 
slegt  gik  saa  vidt,  at  den  tvang  dem,  der  af  hengivenhed  for 
mig  vilde  være  i  min  nærhed,  til  at  forlade  Rom. 

Man  skilte  mig  fra  alle  dem,  som  endnu  binder  mig  til 
livet,  og  hos  hvem  mine  minder  og  min  lykke  bor,  —  hvis 
der  endnu  kunde  findes  nogen  lykke  for  mig  her  paa  jorden! 

Da  besluttede  jeg  at  forsage  verden  og  ikke  at  haabe  paa 
anden  lykke  end  den  i  et  andet  liv. 

Hvad  kunde  jeg  finde  i  Frankrige,  som  kunde  opveie  dette, 
og  som  Ikke  vilde  blive  forgiftet  for  mig  ved  magthaverne, 
aer  1  sin  uretfærdighed  ei  kan  tilgive  den  hæder,  som  min 
ramilie  har  opnaaet? 

Man  lade  mig  i  ro  i  mine  lidelser!  Jeg  vil  bevare  min 
karakters  fasthed  indtil  enden!  Jeg  vil  aldrig  skille  min 
skjebne  fra  mine  børns.  Det  er  den  eneste  trøst,  som  jeg 
endnu  har  tilbage. 

Modtag  ikke  destomindre,  min  herre,  mine  taksigelser  for 
den  interesse,  som  De  viser  mig. 
Jeg  er,  med  udmerket  høiagtelse, 

for  Madame 

R.  Mellini.** 


Franskmænd,  som  i  disse  aar  besøgte  Rom,  undlod  ikke 
at  stanse  paa  Piazza  di  Venezia  foran  den  store  hjørnebyg- 
ning, hvor  keisermoderen  boede,  —  hun  som  døden  syntes  at 
have  glemt  midt  i  ruinernes  by !  Med  sin  strenge  arkitektur 
dannede  dette  palads  en  eiendommelig  modsætning  til  de 
omliggende  bygningers  pragt. 

Kun  faa  lod  sig  melde  hos  hende;  man  vilde  ikke  forstyrre 
hende  i  hendes  alderdom.  Et  par  aar  før  sin  død  modtog 
hun  dog  tre  franskmænd,  der  har  beskrevet  sit  besøg  hos 
hende: 

Da  de  traadte  ind  i  det  tause  palads,  stansede  al  samtale 
uvilkaarlig.  Alvorlige  og  stille  gik  de  op  ad  trapperne  og  ind 
i  forværelset.  To  tjenere  i  keiserlig  livre  sad  derinde;  den 
ene  reiste  sig  for  at  melde  dem. 

En  dame  med  et  alvorligt  italiensk  ansigt  —  Rosa  Mel- 
lini  —  kom  ud  til  dem  og  førte  dem  til  Letizias  soveværelse 

Den  gamle  dame  sad  paa  sin  chaiselongue  med  ansigtet 
vendt  mod  de  indtrædende.  Franskmændene  stansede  i  dyb 
ærbødighed  ved  døren. 

„Kom  helt  hen  til  mig,"  sagde  hun;  „thi  jeg  ser  ikke 
mere.  Jeg  vil  sige  eder,  hvor  det  glæder  mig  at  modtage 
franskmænd!  Der  kommer  saa  faa  for  at  besøge  den  ulyk- 
kelige keisermoder.  Det  er  kun  englændere  og  amerikanere, 
som  ønsker  at  hilse  paa  mig;  men  de  første  kjender  jeg 
ikke!" 

Hun  hævede  stemmen  og  lagde  eftertryk  paa  det  sidste 
ord. 

Intet  spor  af  rødme  farvede  hendes  kinder.  Hendes  sorte 
øine  saa  ikke  mere;  kun  det  velvillige  smil,  som  spillede 

om  hendes  mund,  gav  ansigtet  liv.  Paa  de  afmagrede  kinder 
fandtes  der  næsten  ikke  en  rynke;  den  finttegnede  mund 
var  presset  sammen  med  et  udtryk  af  resigneret  sorg.  Den 
smukke  profil  lignede,  tiltrods  for  hendes  høie  alder,  endnu 
medaljen  af  en  romersk  keiserinde. 

Hendes  hoved  var  prydet  med  en  hvid  turban,  som  dog 
ikke  skjulte  hendes  pande,  der  var  fuldstændig  af  samme 
form  som  Napoleons. 

Hun  bar  en  kjole  af  fløil.  En  hermelinskaabe  indhyllede 
hendes  fødder.  Hendes  hænder,  som  hun  rakte  de  unge 
franskmænd  til  kys,  var  kolde  som  marmor. 

Ved  siden  af  hende  stod  et  lidet  simpelt,  meget  skrøbeligt 
bord,  hvorpaa  hun  fra  tid  til  anden  lod  sine  hænder  spille. 
Paa  en  pragtfuld  søile  stod  kongen  af  Roms  buste. 

„I  ser  her  alt,  hvad  jeg  har  igjen  efter  min  søn,"*  sagde 
hun.  „Dette  lille  bord  stod  ved  hans  seng  paa  St.  Héléna; 
og  hans  sidste  blik  var  vendt  mod  denne  buste.  Han  testa- 
menterede mig  disse  to  ting,  mit  stakkels  barn!  ....  Et 
lidet  bord  og  en  buste!** 

„Aa,"  blev  hun  ved,  „det  er  ikke  muntert  at  komme  for 
at  se  til  keiserens  moder,  en  gammel  kone,  som  staar  med 
den  ene  fod  i  graven.  Jeg  har  lidt  meget  i  mit  liv.  Da  jeg 
var  omtrent  treti  aar  gammel,  blev  jeg  enke  med  otte  børn, 
som  alle  var  smaa.  Napoleon  var  fjorten  aar  gammel.  Hans 
fader  og  jeg  havde  været  i  Brienne  for  at  besøge  ham.  Min 
stakkels  mand  døde  paa  en.reise.  Jeg  vil  lade  eder  se  hans 
portræt." 

Hun  kaldte  paa  en  gammel  kammertjener,  som  rullede 
hendes  stol  ind  i  salonen,  hvorhen  franskmændene  fulgte 
hende 

Denne  var  smykket  med  billeder  af  konger,  dronninger, 
prinser  og  prinsesser  af  familien  Bonaparte,  alle  i  festdragt. 
I  en  fordybning  midt  i  veggen  hang  billedet  af  faderen  til 
alle  disse  herskere.  En  kolossal  buste  af  Napoleon  domine- 
rede værelset.  Der  fandtes  ogsaa  malerier  af  Josephine,  Hor- 
tense  og  Eugéne  Beauhamais,  af  kongen  af  Rom  og  af  den 
senere  Napoleon  III.  Kun  Marie  Louise  manglede  i  kredsen. 

Letizia  indtog  sin  sædvanlige  plads  under  sin  mands  por- 
træt. De  besøgende  sagde  til  hende,  at  keiseren  lignede  hende 

langt  mere  end  sin  fader;  han  havde  fra  faderen  kun  arvet 
øinenes  graa  farve  samt  ansigtets  form. 

^a/  svarede  hun,  „min  søn  havde  et  smukt  ansigt,  naar 
han  var  i  godt  humør.  Men  naar  han  tænkte  over  sine  store 
planer,  var  hans  ansigt  meget  alvorligt;  da  sagde  jeg  til  ham: 
„Mit  barn!  jeg  bliver  vred,  naar  man  siger,  at  du  ligner  mig." 
Dette  bragte  ham  til  at  le,  og  han  kyssede  mig.  Stakkel! 
han  var  saa  god!*" 

Før  de  tog  afeked,  bad  franskmændene  hende  om  at  give 
dem  sin  velsignelse.  Hun  gjorde  det.  Hun  løftede  begge  sine 
hænder  og  sagde  til  dem: 

„Gid  I  maa  blive  lykkelige.  Men  fremforalt:  gid  I  maa 
bøie  eder  under  Guds  vilje!  Tænk  undertiden  paa  Napo- 
leons gamle  moder;  nu  dør  hun  snart. '' 


XXXI 

Catherine  af  Westfalen  dør.  —  Letizias  liv  nænner  sig  sin  slutning. 
Hendes  død  og  testamente.  —  Hendes  lig  bisættes  paa  Corsica. 


Gjennem  aars  øvelse  havde  Letizia  vænnet  sig  til  at  se 
døden  i  ansigtet;  som  jøderne,  naar  de  feirer  sin  paaske, 
holdt  hun  vandringsstaven  i  haanden  og  lænderne  ombundne 
for  at  drage  bort. 

Ingen  tvivlede  længer  paa,  at  hendes  liv  nærmede  sig  sin 
slutning;  men  med  sin  dybe  og  myndige  røst  beherskede  hun 
endnu  fra  gravens  rand  sine  børn.  I  denne  sterke  og  rene 
karakters  store  linjer  havde  man  aldrig  fundet  usandhed  el- 
ler svig.  Den  lille  kreds,  som  holdt  vagt  om  hendes  alder- 
dom, saa  i  høiagtelse  op  til  hende.  De  blandt  hendes  børn, 
som  havde  tilladelse  til  at  leve  i  hendes  nærhed,  flokkedes 
omkring  hende;  endnu  bønfaldt  de  forviste  om  tilladelse  til 
at  aflægge  hende  besøg. 

Hendes  mest  elskede  svigerdatter,  Catherine  af  Westfalen 
—  „Trinette",  som  man  fortrolig  pleiede  at  kalde  hende  i 
familiens  Skjød  —  døde  i  Lausanne  den  29de  november  1835. 

Hendes  egen  familie  havde  1814  gjort  alle  mulige  skridt 
for  at  formaa  hende  til  at  lade  sig  skille  fm  sin  mand ;  men 
hun  havde  foretrukket  landflygtighed,  forfølgelser  og  fattig- 
dom sammen  med  Jérdme  fremfor  sit  fædreland,  hæder  og 
rigdom  uden  ham.  Napoleon  sagde  om  hende  paa  St.  Héléna: 

„Ved  sin  ædle  opførsel  i  aarene  1814  og  1815  har  denne 
fyrstinde  med  egne  hænder  indskrevet  sit  navn  i  historien.** 

Hendes  helbred  var  bleven  ødelagt  af  de  sorger  og  for- 
følgelser, som  hun  havde  været  udsat  for;  men  man  haabede, 
at  hendes  liv  endnu  en  tid  skulde  blive  bevaret.  Efterret- 
ningen om,  at  hun  var  bukket  under  for  sine  lidelser,  var 
et  sidste,  føleligt  slag  for  Letizia. 

„Ak,**  sagde  hun,  „de  dør  alle  langt  fra  mig.  Jeg  alene 
bliver  tilbage  for  at  begræde  dem.  Er  jeg  da  fordømt  til  at 
begrave  dem  alle  efter  at  have  sat  dem  ind  i  verden?  Jeg 
har  ikke  flere  taarer  igjen  for  at  græde.  Guds  vilje  ske!" 

Efter  Catherines  død  vilde  hun  ikke  længer  modtage  be- 
søg, men  levede  et  eneboerliv.  Dag  for  dag  blev  hun  mere 
og  mere  svag,  —  saa  svag,  at  hun  næsten  ikke  formaaede 
at  tale  til  dem,  som  omgav  hende.  Men  skjønt  legemet  var 
træt  til  døden,  var  hendes  aand  lige  klar;  og  hendes  moral- 
ske kraft  forlod  hende  ikke. 

I  sine  allersidste  dage  saa  hun  hos  sig  sine  sønner  Lucien 
og  Jérdme.  Ludvig  var  ved  sygdom  forhindret  fra  at  forlade 
Florens.  Joseph  fik  end  ikke  paa  hendes  dødsleie  de  forenede 
magters  tilladelse  til  at  ile  til  hende;  Caroline  fik  det  heller 
ikke  tiltrods  for  sine  fortvivlede  bønner. 

Napoleons  moder  døde  den  2den  februar  1836,  klokken 
syv  om  aftenen,  af  almindelig  afkræftelse.  Medens  hun  drog 
sit  sidste  suk,  ringet  Capitoleums  klokker  til  aftensang.  Ved 
hendes  dødsleie  var  nærværende:  kardinal  Fesch,  hendes 
søn  Jérdme,  Luciens  hustru,  hendes  selskabsdame  Rosa  Mel- 
lini,  hendes  slegtning  lægen  Ramolino  samt  hendes  mange- 
aarige  kammerherre  Colonna.  Hun  tabte  ikke  et  eneste  øje- 
blik sin  bevidsthed,  og  hun  sov  fredelig  hen  uden  dødskamp. 

Billedhugger  Thorvaldsen  blev  budsendt  og  tog  en  døds- 
maske af  hende;  hun  havde  bevaret  sin  skjønhed  i  døden. 

I  begyndelsen  af  dette  arbeidé  har  jeg  paapeget,' at  man 
ikke  har  kunnet  bevise,  naar  hun  blev  født.  Men  fastslaar 

man  hendes  fødselsaar  til  den  tid,  som  i  regelen  antages, 
saa  døde  hun  i  en  alder  af  omtrent  syv  og  otti  aar. 

Snart  efter  hertugen  af  Reichstadts  død  havde  hun  tænkt 
paa  at  omforme  sine  sidste  bestemmelser.  Den  22de  sep- 
tember 1832  havde  hun  skrevet  et  nyt  testamente,  der  blev 

aabnet  samme  aften,  -  

som  hun  var  død. 
Det  var  affattet  paa 
italiensk  og  oversat 
paa  fransk  under  kar- 
dinalens øine.  Det 
var  langt  og  meget 
nøiagtigt. 

Hun  gav  betyde- 
lige legater  til  alle 
medlemmer  af  sin 
husstand,  til  sin  kam- 
merherre Colonna  og 
til  Rosa  Mellini.  Sit 
guld-service  efterlod 
hun  sine  sønner  Jo- 
seph og  Ludvig,  med 
fradrag  af  en  del,  som 
hun  gav  Lucien  og 
Jérdme;  til  sin  bro- 
der kardinalen  testa- 
menterede hun  alle 
familie-portrætter. 

Uden  i  sit  testamente  at  udtale  sig  nærmere  om  grunden 
gav  hun  sin  datter  Marie -Caroline  kun,  hvad  der  tilkom 
hende  efter  loven.  Dog  føiede  hun  hertil  et  halsbaand  af 
perler,  —  maaske  et  symbol  paa  de  taarer,  som  Carolines 
opførsel  mod  Napoleon  havde  kostet  hendes  moderhjerte. 

Hun  havde  tilintetgjort  alle  gjældsbeviser,  som  kunde  gjøre 
hendes  børn  til  hendes  skyldnere ;  og  hun  erklærede,  at  det 
var  hendes  bestemte  vilje,  at  ingen  efterforskninger  maatte 
finde  sted  med  hensyn  til,  hvad  hun  forud  havde  givet  flere 
af  børnene.  Herfra  undtog  hun  dog  en  kvittering  for  300,000 
francs,  som  hun  havde  laant  sin  datter  Caroline  aaret  1815. 

Hun  testamenterede  betydelige  summer  til  Ajaccio,  den 
plet  i  verden,  som  hun  havde  elsket  høiest.  Til  denne  by, 
hvortil  hendes  barndoms-  og  ungdomsminder  havde  været 

knyttede,  efterlod  hun  ogsaa  sit  hjerte. 

Rygter  om  Le- 
tizias  død  havde 
tidligere  flere  gan- 
ge været  i  omløb 
i  Rom.  Da  hendes 
sidste  time  virke- 
lig nærmede  sig,, 
vidste  ikke  be- 
folkningen, at  hun 
var  mere  syg,  end 
hun  pleiede  at  væ- 
re; og  man  vilde 
ikke  tro  efterret- 
ningen om,  at  hun 
var  død. 

Det  var  i  tiden 
for  Roms  kame- 
val.  Den  pavelige 
regjering,  som  var 
bange  for  at  støde 
regjeringen  i  Pa- 
ris, forlangte,  at 
ceremonierne  ved 
hendes  begravel- 
se skulde  foregaa 
i  al  tarvelighed. 
Man  forbød  familien  Bonaparte  at  lade  det  keiserlige  vaaben 
opstille  ved  kirkeporten.  Men  man  kunde  ikke  forhindre,  at 
det  blev  fæstet  i  hjørnerne  af  sørgeteppet,  og  at  man  over 
vaabenet  anbragte  den  keiserlige  øm  holdende  i  guldbog- 

s^«^^'*-  „L.  R.  B. 

Mater  Napoleonis." 

I  sit  testamente  havde  hun  selv  anordnet,  at  hendes  bi- 
sættelse skulde  finde  sted  i  stilhed,  men  at  en  betydelig 

pengesum  samme  dag  gjennem  hendes  broder  skulde  ud- 
deles til  byens  fattige.  Hun  havde  aldrig  likt  smiger  og  tomme 
ord ;  ved  Letizia  Bonapartes  kiste  vilde  svulstige  lovtaler  ikke 
have  været  paa  sin  plads. 

Et  nyt  pavevalg  foregik  samme  dag,  som  keiserens  moder 
blev  stedet  til  hvile.  Medens  romere  og  romerinder  i  skarer 
strømmede  til  Peterskirken  for  at  overvære  denne  ceremoni, 
kjørte  en  beskeden  sørgevogn,  fulgt  af  nogle  trofaste,  ud  af 
paladset  paa  hjørnet  af  „Piazza  di  Venezia''. 

I  kirken  „Saint  Louis  des  Fran^ais*'  blev  der  læst  en 
sørgemesse  for  den  gamle  corsicanerindes  sjæl.  Fra  orgelet 
tonede  et  requiem,  —  fredens  evige  sang.  Alle  de  omstaaen- 
de  —  selv  hendes  hvidhaarede  broder  —  havde  været  børn 
for  hende;  alle  i  ligfølget  saa  i  hende  den  sidste  ærværdige 
repræsentant  for  en  tid,  der  var  forbi. 

Natten  mellem  den  fjerde  og  femte  februar  blev  hendes 
afsjælede  legeme  ført  til  Cameto  i  nærheden  af  Civita-Vec- 
chia,  hvor  kisten  blev  nedsænket  i  gravkjælderen  i  kirken 
„Les  dames  de  la  Passion **.  Mange  aar  efter  blev  den  hentet 
ud  derfra  for  sammen  med  kardinal  Fesch's  lig  at  føres  til 
Ajaccio,  som  begge  søskende  havde  ønsket. 

I  Italien,  hvor  hun  havde  henlevet  en  saa  betydelig  del 
af  sit  liv,  satte  hendes  død  kun  svage  spor.  For  Frankrige 
var  hun  død  fem  og  tyve  aar  for  sent ;  man  havde  ikke  mange 
taarer  for  Napoleons  halvforglemte  moder. 

Saavel  i  Frankrige  som  i  andre  lande  udtalte  man  sig  dog 
meget  smukt  om  denne  kvinde,  „der  fortjente  hele  verdens 
medlidenhed". 

„Fru  Letizia  Bonapartes  død  i  Rom  har  ikke  vakt  nogen 
opmerksomhed,**  heder  det  i  et  af  datidens  blade.  „Men  Na- 
poleons moders  skjebne  fortjener  vel  et  tilbageblik.  Under 
tyve  aars  landflygtighed  udgik  der  fra  hende  aldrig  nogen 
handling,  som  ikke  bidrog  til  at  danne  en  ramme  om  hendes 
søns  storhed.  Hun  havde  bevaret  sin  fædreneøs  hele  fasthed 
og  stolthed.  Med  sit  italienske  øie,  saa  vant  til  det  skjønne, 
og  som  intet  kunde  blænde,  havde  hun  seet  sin  søn  stige 
op  til  den  høieste  plads,  som  om  denne  plads  tilkom  ham. 
Selv  hans  geni  vakte  ikke  hendes  forundring;  hun  følte,  at 
det  udsprang  fra  hende  selv!  Thi  hvor  tilbagetrukket  Napo- 

léons  moder  end  levede  i  Frankrigc,  saa  var  hun  ikke  desto- 
mindre  en  kvinde  af  overlegen  aand  og  af  ophøiet  karakter. 
Den  store  keiser  har  selv  ofte  udtalt  dette;  og  hans  dom  er 
bleven  stadfaBstet  fuldt  og  helt  ved  den  dybe  og  almindelige 
respekt,  hvormed  man  omgav  hende  i  Rom.* 

Et  andet  sted  siges  der  om  hende: 

»Det  synes,  som  om  ingen  kvinde  i  historien  i  en  saadan 
grad  som  hun  er  bleven  overøst  med  lykke  af  skjebnens 
luner.  Sikkert  er  det,  at  ingen  kvinde  har  lidt  saa  tunge 
prøvelser  og  i  en  saadan  grad  som  hun  har  tømt  smertens 
bæger  til  bunden." 

Det  heder  et  tredie  sted: 

„Naaet  til  den  høie  alderdom  flygtede  hun  ind  mellem  sit 
navns  og  sit  lands  fiender;  og  hun  maatte  være  vidne  til 
den  glæde,  som  man  følte  ved  hendes  søns  og  hendes  sønne- 
søns død.  Men  hun  bar  sin  ulykke  med  en  ligsaa  ophøiet 
ro  og  værdighed,  som  hun  i  ungdommen  havde  baaret  Paolis 
trusler.  I  sin  storhed  havde  hun  aldrig  vist  forfængelighed; 
i  ulykken  hørte  man  aldrig  hendes  klager.  Denne  sterke  sjæl 
afholdt  sig  endog  fra  at  nævne  sine  Renders  navn.* 


Kort  efter  stammoderens  bortgang  døde  ogsaa  andre  med- 
lemmer af  slegten :  først  hendes  svigerdatter,  dronning  Hor- 
tense,  et  par  aar  senere  hendes  broder  Joseph  Fesch. 

Efter  Letizias  død  syntes  kardinalen  ikke  længer  at  have 
lyst  til  at  leve.  Han  hentæredes  af  kræft,  denne  frygtelige 
sygdom,  der  havde  herjet  saa  grusomt  blandt  dem,  som  stod 
Letizia  nær.  Efter  at  have  opnaaet  den  øverste  stilling  i 
kardinal-kollegiet,  døde  han  den  13de  mai  1839,  i  en  alder 
af  syv  og  sytti  aar.  Fem  dage  efter  ham  døde  Caroline  Mu- 
rat,  ex-dronning  af  Neapel. 

I  kardinalens  testamente  fandt  man  følgende  bestemmelse: 

Jeg  testamenterer  200,000  francs  til  opførelse  af  en  kirke 
paa  sydsiden  af  det  store  etablissement,  som  jeg  har  ladet 
oprette  i  Ajaccio.  Jeg  ønsker,  at  mit  og  min  søsters  støv  skal 
hvile  i  denne  kirke  mellem  mine  kjære  medborgere." 

Hans  hovedarving,  Joseph  Bonaparte,  greb  familiens  land- 

flygtighed  som  paaskud  til  foreløbig  ikke  at  opfylde  denne 
bestemmelse;  og  kirken  blev  ikke  bygget. 

Sommeren  1851  overførtes  omsider  de  to  lig  til  Corsica; 
og  1857  befalede  Napoleon  III,  at  man  skulde  bygge  kirken. 
Dens  alter  er  prydet  med  en  Kristus-figur  af  stort  kunstne- 
risk værd,  som  Napoleon  havde  medbragt  som  seierstrofæ 
fra  sit  første  felttog  i  Italien,  og  som  han  havde  givet  sin 
moder,  der  atter  havde  foræret  den  til  sin  fødeby. 

Midt  i  gravhvelvingen  staar  Letizias  kiste.  Rundt  om  hen- 
de, som  man  har  kaldt  „Corsicas  Niobe*",  hviler  kardinalen 
og  flere  andre  medlemmer  af  hendes  egen  slegt. 

Over  indgangen  til  gravkammeret  er  der  indlagt  en  præg- 
tig sort  marmorblok,  der  bærer  følgende  indskrift  i  guld: 

»MARIA  LETIZIA  RAMOLINO  BONAPARTE 
MATER  REGUM« 

ELISABETH  Paterson  BONAPARTE,  den  borgerlige  ameri- 
kanske miss,  der  blev  Napoleon  den  stores  svigerinde, 
skal  i  sin  alderdom  have  udtalt:  „Mit  liv  har  været  en  uaf- 
brudt række  af  skuffelser!** 

Hun  reiste  rundt  i  Europa  og  blev  hyldet  overalt.  Viste 
hun  sig  i  theatrene,  blev  alle  lorgnetter  rettede  mod  hende; 
traadte  hun  ind  i  en  balsal,  modtoges  hendes  blændende 
personlighed  af  en  bifaldsmumlen.  Men  medens  hun  stod  i 
sin  skjønheds  glans  og  blev  feiret  som  et  af  verdens  vid- 
undere, kjedede  hun  sig  i  saa  høi  grad,  at  hun  ønskede  at 
have  mod  til  at  begaa  selvmord. 

Napoleon  den  stores  amerikanske  svigerinde  var  født  i 
Baltimore  1 785.  Hendes  fader  var  søn  af  en  engelsk  forpag- 
ter. Da  gutten  var  fjorten  aar  gammel,  blev  han  alene  og 
uden  et  øre  i  lommen  sendt  til  Amerika  for  at  søge  sin 
lykke.  Han  fandt  den  ogsaa;  thi  ved  sin  datters  fødsel  var 
han  en  meget  formuende  mand  og  indgiftet  i  en  af  den  nye 
verdensdels  bedste  familier. 

Fader  og  datter  forblev  hele  livet  to  lukkede  bøger  for 
hinanden.  Aldrig  har  en  mand  været  mindre  skikket  end 
William  Paterson  til  at  forstaa  en  fantasirig  og  forfængelig 
naturs  krav  og  til  at  undskylde  dens  udskeielser.  Den  me- 
thodiske  forretningsmand,  der  hver  aften  gjorde  sin  runde  i 
huset  for  at  slukke  ild  og  lys,  kunde  ikke  fatte,  at  hans  dat- 
ter ønskede  et  andet  selskab  end  selskabet  i  Baltimore,  og 
at  hun  længtede  efter  en  anden  verden  end  den,  hvori  hun 

levede.  Elisabeths  aristokratiske  smag,  hendes  længsel  efter 
forfinede  omgivelser  syntes  i  hans  øine  den  rene  galskab; 
og  han  søgte  at  plukke  hendes  nykker  ud  af  hende  med 
jemhaard  haand. 

At  bo  i  et  palads,  at  omgaaes  konger  og  dronninger,  at 
have  smukke  dragter  og  kostbare  smykker,  at  gaa  paa  bal 
hver  aften  og  høre  en  mængde  smiger  var  fra  barndommen 
Elisabeth  Patersons  lykkedrøm.  Hun  skrev  i  senere  aar  til 
sin  fader: 

»Jeg  begriber  ikke,  at  man  kan  føre  en  behagelig  tilvæ* 
relse  paa  anden  maade  end  ved  at  leve  ved  hofferne,  sam- 
men med  høitstaaende  personer,  og  ved  at  gaa  i  selskab  hver 
eneste  aften !  Jeg  hader  at  leve  tilbagetrukket,  jeg  hader  det 
huslige  liv." 

I  en  modig  karakter  og  en  kraftig  aand  eiede  hun  hjælpe- 
midler til  at  bringe  sine  planer  til  udførelse.  Man  finder  sjelden 
en  saa  letsindig  indbildningskraft  parret  med  en  i  flere  hen- 
seender saa  praktisk  opfatning  som  hos  denne  amerikaner- 
inde. Allerede  som  barn  besad  hun  en  menneskekundskab, 
som  man  ellers  kun  tilegner  sig  i  en  moden  alder.  Hendes 
moder  var  død;  som  følge  deraf  var  hun  tidlig  kommen  i 
besiddelse  af  sin  egen  formue.  Hun  sparede  saa  meget  som 
muligt  og  placerede  sine  penge  med  klogskab;  i  økonomisk 
henseende  beregnede  hun  som  en  gammel  aagerkarl.  Men 
hendes  fantasi  formørkede  hendes  praktiske  syn  og  forhin- 
drede hende  fra  at  maale  den  svimlende  høide,  hvori  hendes 
drømme  svævede  i  forhold  til  den  virkelige  jord. 

Hun  ønskede  for  enhver  pris  at  slaa  sig  ned  i  Europa. 
Det  sikreste  og  simpleste  middel  hertil  vilde  være  at  gifte 
sig  med  en  europæer. 

Sommeren  1803  kom  Jérome  Bonaparte,  løitnant  i  den 
franske  marine,  til  Amerika.  Han  var  født  den  15de  novem- 
ber 1784  i  Ajaccio  (paa  Corsica),  som  Carlo  Maria  Bona- 
partes og  Letizia  Ramolinos'  trettende  og  yngste  barn.*) 

Hans  fader,  fra  hvem  han  havde  arvet  letsindige  og  ødsle 
tilbøieligheder,  døde  faa  maaneder  efter  hans  fødsel.  Mode- 
ren, der  ellers  var  en  meget  streng  dame,  forkjælede  over- 


*)  Se:  „Napoleons  moder" 

ordentlig  sin  Benjamin.  Baade  hun  og  hendes  broder,  den 
bekjendte  geistlige  Fesch,  samt  alle  søskende  saa  gjennem 
fingrene  med  hans  letsindige  streger.  Ogsaa  Napoleon,  der 
holdt  overordentlig  meget  af  sin  yngste  broder,  bidrog  sit 
til  at  forkjæle  ham. 

Jérome  besad  intet  af  sin  moders  og  Napoleons  faste  ka- 
rakter. Han  var  en  blød  og  godmodig,  men  i  høi  grad  san- 
selig natur.  Han  fortsatte  sine  gale  streger  i  Frankrige,  da 
hans  moder  1793  flygtede  did  med  sine  børns  paa  grund  af 
de  forfølgelser,  som  hun  og  hendes  familie  havde  været  ud- 
satte for  paa  føde-øen. 

Efter  den  attende  brumaire  tog  første-konsulen  ham  til 
sig;  Jérdme  flyttede  den  18de  februar  1800  ind  i  Tuilerierne 
med  sin  broder,  hvor  han  beboede  en  række  værelser  under 
første-konsulens.  Han  levede  for  dagen,  gjorde  kur  til  da- 
merne, endskjønt  han  endnu  var  et  halvt  barn,  blev  mere 
og  mere  forkjælet,  og  styrtede  sig  i  en  gjæld,  som  Napoleon 
kun  meget  ugjeme  betalte. 

Personlig  elskværdighed,  særdeles  elegante  former  ud- 
merkede  ham  hele  hans  liv.  Desuden  var  han  tapper;  under 
slaget  ved  Waterloo  veg  han  ikke  fra  keiserens  side.  Af  ydre 
lignede  han  Napoleon;  men  han  var  høiere  og  smukkere 
end  han.  Ved  siden  af  sine  fortrin  var  han  imidlertid,  som 
allerede  antydet,  forfængelig,  ødsel,  forlystelsessyg  og  yderst 
letsindig,  keiseren  sagde  paa  St.  Héléna  om  ham :  ,Jérdme 
var  en  ødeland ;  og  han  hengav  sig  til  den  afskyligste  usæde- 
lighed.- 

Ifølge  Napoleons  ønske  skulde  han  blive  søofflcer.  I  denne 
egenskab  besøgte  han  1803  flere  amerikanske  byer,  hvor 
han  som  første-konsulens  broder  blev  modtaget  med  udmer- 
kelse.  Han  kom  i  september  ogsaa  til  Baltimore,  der  den- 
gang kun  havde  5 — 6000  indbyggere,  og  hvor  han  gjorde 
den  skjønne  miss  Patersons  bekjendtskab.  Han  flk  en  sær- 
deles venlig  modtagelse  i  den  rige  og  ansete  kjøbmands  hus 
saavel  som  hos  dennes  slegtning,  senatoren  general  Smith. 

Den  lette  yngling  fængsledes  straks  af  den  indtagende 
Elisa  eller  „Betzy",  som  hun  kaldtes  af  sin  nærmeste  slegt. 
Hendes  ydre  mindede  om  Jérdmes  søster  prinsesse  Pauline 
Borghése,  der  er  foreviget  som  Venus  af  Canovas  mester- 

haand.  Men  kjøbmandsdatteren  var  langt  mere  ildfuld  end 
Pauline,  og  hun  stod  ved  sine  kundskaber,  sin  intelligens 
og  ved  sit  pletfrie  rygte  betydelig  over  prinsessen. 

Det  smigrede  miss  Paterson,  at  broderen  til  den  verdens- 
berømte Napoleon  blev  forelsket  i  hende.  Med  velbehag  lyt- 
tede hun  til  hans  elskovsforsikringer;  og  hun  gav  ham  sit 
ja  uden  lang  tøven,  da  han  anholdt  om  hendes  haand. 

Den  gamle  Paterson  søgte  at  modsætte  sig  forbindelsen. 
Men  datteren  erklærede,  at  hun  heller  vilde  være  Jérdme 
Bonapartes  hustru  en  time  end  en  anden  mands  hustru  hele 
sit  liv.  Senere  forsikrede  hun  dog  ofte,  at  det  var  en  stilling, 
hun  havde  ønsket,  men  at  hun  aldeles  ikke  havde  været  for- 
hippet paa  at  egte  individet  Jérdme  Bonaparte.  Hun  var  ingen- 
lunde forelsket  i  den  unge  sø-officer. 

Derimod  ønskede  hun  at  vinde  første -konsulens  yndest. 
Hun  gjorde  følgende  beregning: 

„Ingen  mand  kan  modstaa  min  skjønhed;  jeg  behøver  blot 
at  vise  mig  for  at  erobre  Napoleon  og  aftvinge  ham  hans 
samtykke  til  mit  og  Jérdmes  giftermaal.  Har  jeg  først  op- 
naaet  dette,  har  jeg  ogsaa  opnaaet  fodfæste  i  den  store  ver- 
den!" 

Hun  forudsaa  ikke,  at  første -konsulen  vilde  negte  at  se 
hende! 

Nogle  uger  efter  deres  første  møde  blev  det  unge  par 
trolovet;  mod  slutningen  af  samme  aar  blev  de  gifte  tiltrods 
for  fader  Patersons  vedblivende  modstand  og  tiltrods  for,  at 
den  unge  Bonaparte  ikke  havde  indhentet  sin  families  sam- 
tykke. Jérdme  var  kun  nitten  aar  gammel. 

Napoleon  havde  paa  dette  tidspunkt  truffet  forberedelser 
til  at  bemægtige  sig  keiserkronen;  han  havde  planer  med 
sin  yngste  broder  ligesaavel  som  med  sin  øvrige  familie. 
Han  var  rasende  over,  at  disse  planer  blev  krydsede;  og  han 
nedlagde  en  bestemt  indsigelse  mod  egteskabet,  der  ikke 
var  bleven  ham  meddelt  af  Jérdme  selv,  men  af  den  franske 
generalkonsul,  som  forgjeves  havde  søgt  at  hindre  det. 

Juledag  1803  havde  brylluppet  fundet  sted.*)  Fra  august 
maaned  1804  længtede  Jérdme  efter  at  komme  hjem  til 
Frankrige.  Det  berørte  ham  smertelig,  at  hans  broder  havde 

•)  Se:  . Napoleons  moder*. 

udelukket  ham  fra  tronfølgen ;  og  det  ærgrede  ham  at  være 
vidne  til,  hvordan  den  nye  franske  gesandt  undgik  ethvert 
møde  med  hans  hustru. 

Ministeren,  der  kjendte  keiserens  vilje,  forlangte,  at  den 
unge  mand  skulde 
vende  tilbage  til 
Europa.  Han  søgte 
at  overtale  ham  til 
at  reise  alene.  Men 
Jérome  var  bestemt 
paa  ikke  at  drage 
bort  uden  Elisa; 
og  hun  var  ikke 
mindre  ivrig  end 
sin  mand  for  at 
komme  over  At- 
lanterhavet. „Min 
ærgjerrighed,  min 
skjønhed  og  min 
intelligens  gjorde 
det  umuligt  for  mig 
at  leve  livet  i  Ame- 
rika!" har  hun  se- 
nere sagt  med  en 
blanding  af  naive- 
tet  og  aabenhjer- 
tighed.  Europa  al- 
ene syntes  hende 
en  scene  stor  nok 
fordetriumfer,som 
hun  længtede  efter. 

Saaledes  gik  det  til,  at  hr.  og  fru  Bonaparte  vaaren  1805 
satte  seil  til  mod  Portugal  paa  et  skib,  der  tilhørte  William 
Paterson.  Den  22de  februar  samme  aar  havde  moder  Letizia 
efter  Napoleons  opfordring  gjennem  to  advokater  høitidelig 
nedlagt  protest  mod  sin  yngste  søns  forbindelse.  Parret  ag- 
tede nu  at  kaste  sig  for  keiserens  fødder. 

Det  er  tvivlsomt,  om  Jérome,  som  kjendte  sin  strenge 
broder,  regnede  meget  paa  et  heldigt  udfald  af  deres  eks- 

pedition.  Hans  unge  hustru,  der  troede  paa  sin  skjønheds 
magt,  tvivlede  derimod  ikke  paa  seiren. 

Hvad  den  gamle  Paterson  angaar,  saa  viser  følgende  pa- 
ragraf^ indskreven  i  egteskabskontrakten  efter  hans  ordre, 
at  han  altid  havde  havt  sine  tvivl: 

„Paragraf  IV:  Dersom  egteskabet  annulleres  paa  forlan- 
gende af  nævnte  Jérome  Bonaparte  eller  et  medlem  af  hans 
familie,  skal  bemeldte  Elisabeth  Paterson  i  alle  tilfælde  have 
ret  til  en  trediedel  af  sin  fremtidige  egtefælles  formue." 

Det  unge  par  ankom  lykkelig  og  vel  til  Lissabon.  Men  da 
skibet  ankrede  paa  havnen,  blev  det  omringet,  og  man  un- 
derrettede Elisa  om,  at  det  ikke  var  tilladt  hende  at  gaa  iland. 
En  udsending  fra  keiseren  indfandt  sig  ombord  og  tilbød 
miss  Paterson  sin  tjeneste. 

„Gaa  og  sig  til  Deres  herre,"  svarede  hun,  n^^  fru  Bona- 
parte er  en  ærgjerrig  dame,  og  at  hun  forlanger  sine  rettig- 
heder som  medlem  af  den  keiserlige  familie." 

Under  dyre  eder  og  forsikringer  om  sin  urokkelige  kjær- 
lighed forlod  Jérome  hende  for  selv  at  tale  deres  fælles  sag. 

Tiltrods  for  sin  protest  var  hans  moder  tilbøielig  til  at 
godkjende  egteskabet.  Hans  ældste  broder,  Joseph,  den  se- 
nere konge  i  Spanien,  stillede  sig  ligeledes  paa  hans  side; 
og  broderen  Lucien,  der  havde  indgaaet  en  forbindelse,  som 
Napoleon  misbilligede*),  raadede  ham  til  at  opslaa  sin  bo- 
pæl i  Amerika,  dersom  keiseren  negtede  at  modtage  hans 
hustru. 

Egtemanden  reiste  videre  bestemt  paa  at  følge  Luciens  raad, 
og  han  ankom  til  Milano,  hvor  keiseren  holdt  hof.  Han  skrev 
til  ham  og  modtog  som  svar  en  kort  billet,  hvori  Napoleon 
underrettede  ham  om,  at  giftermaalet  aldrig  vilde  blive  god- 
kjendt,  men  at  han  agtede  at  give  miss  Paterson  en  pension 
paa  60,000  francs  aarlig  under  betingelse  af,  at  hun  vendte 
tilbage  til  Amerika  og  ikke  bar  navnet  Bonaparte. 

Jérome  bad  om  at  maatte  blive  ført  til  keiseren,  men  blev 
i  begyndelsen  ikke  modtaget.  Senere  samtykkpde  den  vrede 
hersker  dog  i,  at  synderen  blev  stedet  for  hans  aasyn. 

Napoleon  vendte  sig  mod  ham,  da  han  traadte  ind.  Uden 

at  give  ham  tid  til  at  udtale  et  eneste  ord,  for  han  løs  paa 
ham  i  følgende  udtryk: 

„Du  er  den  første  inden  familien,  som  skammelig  har  for- 
ladt sin  post.  Du  maa  udføre  mange  glimrende  handlinger, 
hvis  du  vil  udslette  denne  plet  paa  dit  rygte !  —  Hvad  kjær- 
lighedshistorien  med  denne  lille  pige  angaar,  saa  tager  jeg 
intetsomhelst  hensyn  til  den!** 

Det  er  ikke  bekjendt,  hvad  Jérdme  svarede.  Sandsynligst 
er  det,  at  keiserens  rynkede  øienbryn  bragte  den  veltalen- 
hed i  forglemmelse,  som  han  havde  forberedt  i  Lissabon. 

Mødet  udtømte  den  smule  modstandskraft,  som  han  var  i 
besiddelse  af.  Fra  nu  af  ser  vi  ham  foreløbig  kun  benytte 
sin  energi  til  at  skrive  opmuntrende  breve  til  sin  hustru,  der 
ingenlunde  lod  sig  bedrage  af  hans  fagre  ord.  Hun  stolede 
langt  mere  paa  sin  egen  behændighed  end  paa  sin  unge 
egtemands  trofasthed. 

Da  hun  havde  maattet  opgive  haabet  om  at  faa  tilladelse 
til  at  lande  i  Lissabon,  satte  hun  seil  til  mod  Amsterdam, 
stadig  kjælende  for  sit  ønske  om  uventet  at  træde  frem  for 
keiseren. 

Men  da  skibet  nærmede  sig  den  hollandske  havn,  lagde 
to  krigsskibe  sig  ved  siden  af  hendes;  —  man  maatte  ind- 
lede underhandlinger  med  dem  for  at  skaffe  de  fornødne 
levnedsmidler  ombord! 

Efter  otte  dages  venten  bestemte  hun  sig  til  paanyt  at 
heise  seil  og  at  styre  mod  et  land,  hvorhen  Napoleon  ingen 
ret  havde  til  at  sende  sine  politimænd. 

Hun  kom  til  England.  Rygtet  om  hendes  romantiske  even- 
tyr var  gaæt  forud  for  hende;  den  daværende  minister,  Pitt, 
var  nødsaget  til  at  beordre  soldater  ud  for  at  beskytte  hende 
mod  de  nysgjerrige,  der  trængte  sig  frem  for  at  se  hende. 
Den  forladte  hustru  imødesaa  sin  nedkomst.  Hun  stod  uden 
støtte,  uden  venner  og  partifæller;  hun  maatte  finde  sig  i 
de  nye  tingenes  tilstand  og  sin  egen  tvivlsomme  stilling  og 
med  taknemmelighed  modtage  det  venskab  og  den  udmer- 
kelse,  som  Napoleons  Render  bød  hende. 

Den  7de  juni  1805  nedkom  hun  i  Camberwell  med  en  søn. 
Jéréme  Bonaparte  forblev  i  forbindelse  med  hende  og  førte  i 
adskillige  aar  en  livlig  og  fra  hans  side  hjertelig  brevveks- 

ling  med  hende.  I  begyndelsen  trøstede  han  hende  med 
haab  om,  at  forholdene  kunde  forandre  sig.  De  første  dage 
af  oktober  1805  skrev  han  til  hende  fra  Paris: 

„Min  kjære  og  høit  elskede  hustru! 
Livet  er  intet  for  mig  uden  dig  og  min  søn.  Vær  rolig! 
Din  egtefælle  vil  aldrig  forlade  dig!** 

Den  6te  oktober  skrev  han: 

»Forlade  dig,  min  gode  hustru?  Jeg  har  aldrig  havt  denne 
tanke!  Jeg  opfører  mig  som  en  mand  af  ære,  som  en  modig 
og  loyal  officer.  Jeg  elsker  mit  land,  jeg  elsker  hæderen; 
men  jeg  elsker  disse  ting  som  en  mand,  der  er  vant  til  intet 
at  frygte,  og  som  aldrig  vil  glemme,  at  han  er  fader  til  Jé- 
rdme  Napoleon,  og  at  han  er  Elisas  egtefælle.  Jeg  omfavner 
dig,  som  jeg  elsker  dig;  og  jeg  elsker  dig  ligesaa  høit  som 
mit  eget  liv!** 

I  et  tredie  brev  forsikrer  han  hende  om,  at  han  foretræk- 
ker hende  for  en  krone.  Atter  nogle  dage  senere  skriver  han 
til  hende: 

„Vær  overbevist  om,  min  Elisa,  at  min  første  tanke,  naar 
jeg  staar  op  om  morgenen,  og  den  sidste,  naar  jeg  sover  ind, 
stedse  tilhører  dig!  Dersom  jeg  ikke  var  sikker  paa  at  skulle 
gjenforenes  med  dig,  min  høitelskede  hustru,  vilde  jeg  op- 
høre at  leve." 

Den  „kjære",  „høitelskede"  bedømte  disse  udgydelser  efter 
deres  sande  værd.  Snart  forandredes  ogsaa  Jérdmes  tone. 
Istedetfor  at  tale  om  kjærlighed  til  sin  forladte  hustru,  taler 
han  udelukkende  om  sin  interesse  for  deres  lille  søn.  Det 
sidste  virkelige  kjærlighedsbrev  fra  ham  til  Elisa  er  dateret 
den  17de  juli  1806.  Den  22de  august  1807  indgik  han  en 
ny  forbindelse  med  prinsesse  Catharine  af  Wiirttemberg,  skjønt 
paven  haardnakket  negtede  at  opløse  hans  første  egteskab. 

Den  mening,  som  Elisa  nærede  om  sin  mand,  er  udtrykt 
uden  tilbageholdenhed  i  et  brev,  som  hun  den  Ude  august 
1805  sendte  sin  fader  fra  England,  og  hvori  hun  blandt  andet 
siger: 

„Vi  bør  optræde,  som  om  vi  troede,  at  han  (Jérome  Bo- 
naparte) var  i  besiddelse  af  nogle  principper  og  en  smule 
æresfølelse!" 

Jér6nie  havde  underkastet  sig  broderens  vilje  i  et  og  alt 
og  var  bleven  belønnet  med  prædikatet  „keiserlig  høihed" 
samt  en  admiralstitel.  Hans  hustru  maatte  atter  tage  sin  til- 
flugt til  fædrenehuset.  I  oktober  maaned  1805  vendte  hun 
tilbage  til  Amerika. 

Hendes  livsglæde  syQtes  forbi  for  altid.  Hun  troede  sig 
fordømt  til  for  resten  af  sine  dage  at  begraves  i  byen  Bal- 
timore, der  forekom  hende  dobbelt  afekylig,  fordi  saa  mange 
misundelige  mennesker,  endog  inden  hendes  familie,  aaben- 
lyst  glædede  sig  over  hendes  ydmygelse. 

Dette  bæger  vilde  have  været  bittert  at  tømme  for  en- 
hver; men  det  var  det  i  dobbelt  grad  for  hende,  hos  hvem 
forfængelighed  og  egoisme  havde  kvalt  de  bedste  følelser, 
og  som  ikke  var  istand  til  at  øine  skjønheden  i  en  stille, 
dagligdags  gjeming. 

Man  gjorde  hende  udmerkede  egteskabstilbud  i  Amerika; 
men  hun  afslog  dem  alle.  Hun  satte  pris  paa  det  navn,  som 
hun  bar,  skjønt  man  i  Frankrige  bestred  hendes  ret  til  at 
bære  det.  Endnu  større  pris  satte  hun  paa  sin  personlige 
frihed:  hun  vogtede  sig  vel  for  at  give  den  bort  for  anden 
gang! 

Først  1809  blev  hendes  søn  døbt;  biskop  Caroll,  den  sam- 
me geistlige,  som  havde  viet  hende  til  Jérdme  Bonaparte, 
forrettede  daabshøitideligheden  over  hendes  lille  Jérdme  Na- 
poleon. Af  keiseren  modtog  hun  lige  til  1815  en  aarlig  pen- 
sion af  60,000  francs.  Nogen  tid  efter  deres  separation  tilbød 
Jérdme  hende  en  pension  af  200,000  francs;  han  var  meget 
misfomøiet  over,  at  hun  afslog  den,  medens  hun  modtog 
penge  af  hans  broder. 

Elisabeth  svarede  tørt: 

,Jeg  liker  bedre  at  være  beskyttet  under  en  ørns  vinger 
end  at  hænge  i  en  gaasunges  næb." 

Naar  der  er  tale  om  hendes  tidligere  egtefælle,  sparer 
hun  overhovedet  ikke  paa  bitre  og  foragtelige  ord.  Hun  hav- 
de neppe  faaet  vished  for,  at  han  agtede  at  forlade  hende, 
inden  hun  begyndte  at  sende  skarpe  pile  mod  ham. 

Da  Jér6me  fik  kongeriget  Westfalen,  havde  han  det  eien- 
dommelige  indfald  at  tilbyde  hende  en  residens  i  sit  rige. 

„Westfalen  er  et  stort  rige,"  svarede  hun;  „men  det  er 
ikke  stort  nok  for  to  dronninger.'* 

Napoleon  likte  saa  godt  dette  svar,  at  han  lod  hende 
underrette  om,  at  han  ønskede  at  gjøre  noget  for  hende. 

Elisabeth  bad  om  at  blive  hertuginde,  og  det  blev  lovet 
hende;  men  løftet  blev  aldrig  holdt. 

Kongen  af  Westfalen  ønskede,  at^hans  søn  af  første  egte- 
skab  skulde  komme  til  ham  i  Cassel;  men  familien  Pater* 
son  med  moderen  i  spidsen  modsatte  sig  dette  paa  det  kraf- 
tigste. Hendes  tidligere  egtefælle,  der  troede,  at  afslaget  var 
en  følge  af,  at  Elisabeth  ikke  vilde  skilles  fra  sønnen,  bad 
hende  gjentagne  gange  om  at  komme  til  Europa  med  deres 
barn,  for  at  han  idetmindste  en  enkelt  gang  kunde  faa  lei- 
lighed  til  at  mødes  med  sin  ældste.  Men  moderen  afslog  det 
koldt.  Underhandlingerne  strandede,  og  brevvekslingen  mel- 
lem de  forhenværende  egtefæller  ophørte  i  flere  aar. 

Den  20de  februar  1812  modtog  Elisabeth  dog  atter  et 
brev  fra  Jérdme ;  det  var  det  sidste,  han  skrev  til  hende  paa 
mange  aar: 

„Min  kjære  Elisa! 
Hvor  det  er  længe  siden  jeg  har  hørt  noget  fra  Dem  eller 
fra  min  søn !  Og  dog  finder  De  ikke  i  hele  verden  en  bedre 
og  kjærligere  ven  end  mig.  Jeg  har  meget  at  skrive  til  Dem 
om;  men  da  jeg  har  grund  til  at  frygte  for,  at  dette  brev 
bliver  opfanget,  sender  jeg  Dem  kun  disse  faa  linjer,  idet  jeg 
beder  Dem  om  efterretninger  fra  min  søn.  Vær  overbevist  om, 
at  alting  vil  ordne  sig  tidligere  eller  senere;  thi  visselig  er 
keiseren  den  bedste  saavelsom  den  største  mand. 
Deres  venligsindede  og  gode  ven 

Jérdme  Napoleon." 

Mange  aar  forløb. 

Fru  Bonapartes  familie  og  omgangskreds  i  Baltimore  troe- 
de, at  hun  nu  for  bestandig  havde  slaaet  sig  til  ro  i  deres 
midte.  Maaske  tænkte  hun  ogsaa  selv  paa  at  forblive  i  sin 
forhadte  fødeby. 

1813,  da  keiserens  stjerne  dalede,  lod  hun  sig  lovforme- 
lig skille  fra  Jérdme  af  senatet  i  Maryland.  Hun  frygtede  for, 
at  den  ødsle  ex  -  konge  af  Westfalen,  der  altid  var  i  penge- 
nød, skulde  huske  paa,  at  han  havde  en  rig  hustru  i  Ame- 
rika; og  hun  vilde  sikre  sig  mod  en  mulig  jagt  efter  hendes 
penge. 

Merkelig  nok  var  det  slaget  ved  Waterloo,  som  for  anden 
gang  opflammede  den  smukke  amerikanerindes  ærgjerrighed. 
To  maaneder  efter  Napoleons  afreise  til  St.  Héléna  dukkede 
hans  svigerinde  op  i  Europa.  Nu  tænkte  hun,  at  øieblikket 
maatte  være  kommet  til  i  verdens  øine  at  faa  anerkjendt  sin 
sens  legitimetet. 

De  gode  folk  i  Baltimore  betragtede  hendes  reise  som  et 
udslag  af  en  overspændt  hjerne ;  i  virkeligheden  var  det  imid- 
lertid en  opdagelsesreise,  som  hun  foretog !  Efter  at  have  sat 
sønnen  i  et  institut  i  Amerika  vilde  hun  undersøge,  hvilken 
modtagelse  der  ventede  hende  i  Europa,  og  hvilken  frem- 
gang hun  kunde  haabe  paa  for  „Bo",  —  saaledes  kaldte  hun 
sin  søn  selv  i  hans  modne  alder. 

,Jeg  er  bleven  behagelig  overrasket  over  den  elskværdige 
og  smigrende  modtagelse,  som  jeg  har  faaet*  af  det  høieste 
og  mest  glimrende  selskab,"  skrev  fru  Paterson-Bonaparte 
kort  efter  ankomsten  til  England  til  sin  fader.  ,Jeg  beklager 
kun  en  eneste  ting:  at  mine  venner  i  Baltimore  ikke  kan 
se  den  maade,  paa  hvilken  jeg  har  den  lykke  at  blive  be- 
handlet." 

Omsorgen  for  „Bo"s  fremtid  var  visselig  en  af  grundene 
til  reisen ;  men  hendes  ønske  om  at  nyde  godt  af  den  ro- 
mantiske berømmelse,  der  knyttede  sig  til  navnet  Elisabeth 
Paterson,  var  samtidig  meget  stort.  Hun  var  fremdeles  en 
blændende  skjønhed.  Og  —  hvad  der  ikke  var  mindre  værdi- 
fuldt —  hun  var  overmaade  intelligent.  Napoleon  kunde  ikke 
længer  forbyde  hende  at  opholde  sig  paa  kontinentet,  og  alle 
saloner  stod  aabne  for  hende.  Hun  fløi  fra  fest  til  fest;  en- 
delig kunde  hun  beruse  sig  i  den  hyldest,  som  hun  havde 
smægtet  efter  saa  længe. 

Den  skjønne  amerikanerinde  reiste  til  Paris  og  blev  hædret 
lige  saa  meget  som  i  England.  Kong  Ludvig  XVIII  udtalte 
ønsket  om  at  se  hende.  Hun  afslog  det  imidlertid,  idet  hun 

fremhævede,  at  da  ketser  Napoleon  havde  givet  hende  en 
aarlig  pension,  vilde  hun  ikke  vise  sig  ved  hans  efterfølgers 
hof.  I  saa  henseende  var  hun  mere  taktfuld  end  hans  sted- 
datter og  svigerinde,  dronning  Hortense,  der  blev  modtagen 
i  audiens  af  Ludvig  XVIII  og  lod  sig  overøse  med  naades- 
beviser  af  ham. 

Man  snublede  over  superlativer,  ødslede  med  adjektiver, 
naar  man  talte  om  fru  Paterson-Bonaparte.  Wellington  hørte 
til  hendes  ivrige  beundrere;  Talleyrand  roste  hendes  aand, 
madame  de  Staél  hyldede  hendes  skjønhed.  Fremragende  og 
udmerkede  mænd  lod  sig  forestille  for  hende;  hertuginderne 
aabnede  paa  vidt  gab  sine  selskabssale  for  den  smukke,  bor- 
gerlige dame. 

For  en  stakket  stund  havde  hun  opnaaet  sit  ideal  af  lykke. 
Verdenstummelen  skjenkede  hende  end  ikke  tid  til  at  skrive 
til  sin  familie;  men  hun  brød  sig  saare  lidet  om,  hvad  de  gode 
folk  i  Baltimore  tænkte  om  hende. 

Det  følgende  aar  vendte  hun  dog  tilbage  til  Amerika.  Hun 
kom  først  1819  igjen  til  Europa,  denne  gang  medbringende 
sin  14 — 15  aar  gamle  „Bo**.  Naar  hun  holdt  ud  de  tre  aar 
i  Baltimore,  kan  dette  kun  forklares  ved  hendes  faders  mod- 
stand mod,  at  hun  tog  sit  barn  med  til  Europa;  thi  den  gamle 
Paterson,  der  aldrig  havde  forstaaet  sin  datter,  elskede  sin 
dattersøn  overordentlig  høit 

Moder  og  søn  slog  sig  ned  i  Genf,  hovedsagelig  paa  grund 
af  de  kilder  til  uddannelse,  som  denne  by  frembød  for  søn- 
nen. 

De  ti  aar  i  Amerika  havde  pengeforretninger  været  Elisa- 
beths hovedinteresser.  Eftersom  tiden  gik,  blev  hun  mere  og 
mere  sparsommelig.  I  sine  breve  klager  hun  meget  over, 
hvor  dyrt  det  er  at  leve  i  Schweiz,  samt  over  schweizernes 
gjerrighed.  „Der  gaar  fire  jøder  paa  én  schweizer,**  siger  hun. 

Hun  likte  heller  ikke  det  schweiziske  kjøkken  og  udtaler: 

„I  dette  land  erstatter  man  kraftig  mad  med  høitstemte 
vers  til  den  smukke  natur,  til  Mont  Blanc,  til  solnedgange 
og  til  maaneskin;  som  følge  heraf  er  de  mere  materielle 
skabninger  henviste  til  at  dø  af  sult.** 

Ved  første  øiekast  kan  det  synes,  som  om  det  maatte  af- 
hænge af  hendes  eget  forgodtbefindende  at  skaffe  sig  kager 

Og  flødeskum,  som  hun  savnede,  samt  at  fortære  disse  sine 
yndlingsspiser,  medens  hun  lod  de  andre  læse  versene  om 
Mont  Blanc  og  om  solnedgang  og  maaneskin.  Men  betragter 
man  hendes  breve  nærmere,  finder  man  forklaringen:  Hun 
havde  indrettet  sit  liv  saaledes,  at  hun  levede  paa  sine  be- 
kjendtes  bekostning  ikke  alene  med  hensyn  til  fødemidler, 
ild  og  belysning,  men  endog  med  hensyn  til  de  bøger  og 
aviser,  som  hun  læste.  Hun  roser  sig  af,  at  hun  i  løbet  af 
fem  maaneder  ikke  har  spist  hjemme  en  eneste  aften. 

At  hun  levede  paa  andres  bekostning  —  et  system,  som 
hun  gjennemførte  i  lange  tider  —  forøgede  betydelig  hen- 
des umaadelige  formue.  Hun  blev  til  slutning  saa  gjerrig,  at 
hun»  for  at  spare  papir,  skrev  sine  breve  paa  bagsiden  af  de 
sknvelser,  som  hun  havde  modtaget. 

Hendes  søn  omtaler  hende  paa  en  besynderlig  maade,  især 
naar  man  husker  paa,  at  det  er  en  gut  paa  femten  aar,  som 
skriver  til  sin  bedstefader. 

Den  6te  november  1820  heder  det  i  et  af  hans  breve  til 
William  Paterson: 

„Mama  gaar  næsten  hver  aften  pa^  bal  eller  i  selskab. 
Hun  siger,  at  hun  ser  ti  aar  yngre  ud,  end  hun  er,  samt  at 
dersom  hun  ikke  havde  en  saa  stor  søn,  vilde  man  antage,  • 
at  hun  kun  var  fem  og  tyve  aar  gammel.  Hun  har  en  danse- 
lærer og  tager  regelmæssig  tre  timer  ugentlig  hos  ham.  Dette 
har  allerede  varet  i  seks  maaneder.  Hun  forundrer  sig  hver 
dag  over  sine  store  fremskridt;  og  hun  er  fast  bestemt  paa 
at  danse  næste  vinter.  "^ 

„Bo**  er  heltud  Paterson  med  hensyn  til  smag  og  følelser; 
han  har  ingen  lyst  til  at  være  prins.  Det  aristokratiske  sel- 
skab, der  udøver  en  saa  stor  tiltrækningskraft  paa  hans  mo- 
der, morer  ham  ikke.  Han  erklærer,  at  intet  stort  middags- 
selskab for  ham  opveier  hans  bedstefaders  „roastbeef;  og 
han  længter  efter  Baltimore. 

Med  undtagelse  af  keiseren  havde  familien  Bonaparte  egent- 
lig ikke  stillet  sig  uvenlig  ligeoverfor  Jérdmes  giftermaal  med 
Elisabeth  Paterson.  Visselig  havde  fru  Letizia,  efter  Napo- 
leons tilskyndelse,  nedlagt  indsigelse  mod  sin  umyndige  søns 
første  egteskab.  Men  hun  havde  senere  været  særdeles  til- 

bøielig  til  at  anerkjende  det;  og  flere  af  hans  søskende  havde, 
som  vi  har  seet,  havt  samme  tanke. 

En  begivenhed  af  stor  betydning  for  fru  Paterson  fandt 
sted  nogle  maaneder  efter,  at  hun  var  flyttet  til  Genf :  Prin- 
sesse Pauline  Borghése  indbød  sin  svigerinde  til  at  besøge 
hende  i  Rom  og  til  at  medbringe  sønnen. 

Hvor  smigret  Elisabeth  end  følte  sig  ved  paa  denne  maa- 
de  at  blive  anerkjendt  som  hørende  til  familien,  ventede  hun 
dog  nogen  tid,  inden  hun  fulgte  indbydelsen.  Hun  havde 
skaffet  sig  oplysninger  om  Bonapartemes  nuværende  stilling. 
Fra  sikker  kilde  havde  hun  erfaret,  at  de  fleste  af  dem  mang- 
lede penge,  at  de  førte  store  ord,  men  i  virkeligheden  var 
folk,  som  lovede  alt  muligt  uden  at  holde  noget. 

Sluttelig  begav  hun  sig  dog  til  Rom  med  sin  søn.  I  et 
brev  af  28de  november  1821  fortæller  hun  sin  fader  om  den 
modtagelse,  som  hun  flk  der: 

„Kjære  herre  (Dear  Sir!) 

Vi  har  nu  været  her  i  to  uger.  Den  første  uge  var  jeg 
ikke  rask  nok  til  at  kunne  aflægge  besøg. 

Prinsesse  Borghése  havde  fra  Florenz  faaet  efterretning 
om,  at  jeg  var  paa  vei  til  Rom.  Hun  skrev  en  billet  til  mig 
for  at  sige  mig,  at  hun  ønskede  at  se  mig  straks  ved  min 
ankomst,  og  hun  lod  den  bære  rundt  i  alle  byens  hoteller. 
Men  man  fandt  mig  ikke;  thi  jeg  havde  leiet  værelser  i  et 
privathus. 

Endelig  flk  hun  min  adresse  gjennem  en  amerikanerinde. 
Jeg  besvarede  hendes  billet  ved  at  forespørge,  til  hvilken 
tid  hendes  høihed  vilde  modtage  mig.  Hun  lod  mig  øieblik- 
kelig  afhente  ved  sin  hofdame  og  i  sin  egen  vogn ;  og  siden 
har  jeg  besøgt  hende  hver  eneste  dag  i  hendes  slot. 

Jeg  har  ogsaa  aflagt  visit  hos  keiser-moderen,  som  havde 
udtalt  ønsket  om  at  se  mig.  Alle  har  været  yderst  elskvær- 
dige mod  mig.  Prinsesse  Borghése  har  foræret  mig  en  ele- 
gant baldragt,  en  silkekaabe  og  en  hat.  Hun  har  opklædt 
Bo  fra  top  til  taa,  lige  til  uldtrøien;  og  hun  har  lovet  at  give 
ham  2000  francs  aarlig,  indtil  han  gifter  sig.  Naar  han  ind- 
træder i  egteskab,  vil  pensionen  ophøre;  men  hun  vil  da 
give  ham  en  kapital  af  40,000  francs. 

Hun  Og  Madame  (keiserens  moder)  ønsker  at  han  skal 
gifte  sig  med  Joseph  Bonapartes  yngste  datter,  der  nu  er  i 
Amerika.  Hvis  dette  parti  kommer  istand,  vil  prinsessen  og- 
saa  efterlade  ham  noget  ved  sin  død.  Hun  har  skrevet  om 
dette  til  sin  broder.  Hvis  planen  behager  Joseph,  saa  øn- 
sker hun,  at  jeg  skal  bo  i  Rom  for  at  holde  hende  med 
selskab." 

Charlotte  var  dverg  og  paafaldende  styg;  men  dette  vakte 
ingen  betænkeligheder  hos  hende.  Udsigten  til  at  blive  svi- 
germoder til  en  ung  pige,  der,  sammenlignet  med  hende, 
var  en  virkelig  prinsesse,  gjorde  kjøbmandsdatteren  svim- 
mel. Det  karakteriserer  hende,  at  hun  imidlertid  ikke  blev 
svimmel,  før  efter  at  hun  gjennem  sine  bankforbindelser 
havde  forvisset  sig  om,  at  Joseph  var  en  af  de  faa  inden 
familien,  som  havde  orden  i  sine  pengeaflPærer,  og  at  han 
sandsynligvis  vilde  efterlade  sig  en  meget  betydelig  formue. 

„En  svigerinde  er  ens  naturlige  Rende,"  siger  ordsproget; 
og  det  gode  forhold  mellem  Pauline  Borghése  og  Elisabeth 
varede  heller  ikke  længe.  Prinsessen  var  lunefuld  og  altfor 
lidet  rundhaandet  til  at  behage  sin  svigerinde,  der  kort  efter 
i  vrede  udbryder: 

„Hun  er  hverken  mere  eller  mindre  end  gal!" 

To  maaneder  efter  at  have  afsendt  det  ovenfor  citerede 
brev,  skrev  hun  atter  til  sin  fader: 

„Rom,  den  30te  januar  1822. 

Prinsessen  har  behandlet  Bo  akkurat  som  hun  har  be- 
handlet sine  andre  nevøer.  Hun  lover  og  tager  sine  løfter 
tilbage.  Hun  gjør  hver  dag  et  nyt  testamente.  Hun  har  ligget 
i  strid  med  alle  mulige  væsener  paa  denne  jord;  og  hun 
ender  naturligvis  med  at  efterlade  sine  penge  til  fremmede 
mennesker.  Alt,  hvad  der  er  bleven  sagt  om  hende,  er  ikke 
halvparten  af,  hvad  hun  fortjener,  at  der  skulde  siges!  Der 
findes  ikke  arv  saa  stor,  at  haabet  om  den  skulde  kunne 
bringe  folk  til  at  udholde  hendes  luner.  Hun  er  saa  ekstra- 
vagant, at  det  er  umuligt  at  lade  være  at  tro,  at  hun  er  van- 
vittig." 

2» 

Da  Pauline  Borghése  døde,  efterlod  hun  i  sit  testamente 
20,000  francs  til  sin  brodersøn  i  Amerika.  Dette  afholdt  ikke 
svigerinden  fra  ironisk  at  udtale:  „Hun  døde  i  sin  egtemands 
palads  og  hun  blev  begrædt  af  prins  Borghése  som  af  en 
kjæriig  egtefælle."  *) 

Stort  mere  naadig  end  mod  Pauline  viser  Elisabeth  sig 
ikke  mod  de  øvrige  af  sin  mands  slegtninge,  med  hvem  hun 
nu  gjorde  bekjendtskab.  Svigermoderen  er  den,  som  hun  be- 
handler mest  hensynsfuldt.  Ganske  vist  finder  den  penge- 
griske amerikanerinde,  at  fru  Letizia  er  en  gjerrig  gammel 
dame.  Men  hun  giver  —  siger  hun  —  ialfald  ingen  tomme 
løfter,  saaledes  som  datteren. 

Først  ved  hendes  død,  da  Elisabeth  erfarede,  at  „Bo*"  ikke 
var  nævnt  i  bedstemoderens  testamente,  brød  hendes  harme 
ogsaa  løs  over  keiser-moderen ;  hun  erklærede,  at  Madame 
Mere  havde  været  et  slet  eksempel  for  sin  sønnesøn.  »Hvor- 
dan," raabte  hun,  „kan  Bo  undlade  at  føle  sin  tro  paa  dyden 
vakle,  naar  han  faar  vide,  at  denne  bedstemoder,  som  syntes 
at  elske  ham  saa  høit,  ikke  har  efterladt  ham  en  skilling!** 

Alting  tyder  imidlertid  paa,  at  fhi  Letizia  virkelig  har  følt 
sig  særlig  tiltalt  af  sin  sønnesøn  fra  Amerika,  hvis  solide 
egenskaber  stemte  overens  med  den  gamle  corsicanerindes 
karakter.  Hun  ivrede  for  at  istandbringe  den  ovenomtalte 
forbindelse  mellem  den  unge  mand  og  prinsesse  Charlotte, 
der  var  et  af  hendes  kjæreste  børnebørn. 

Nedenstaaende  brev  fra  Madame  til  Joseph  Bonaparte  vi- 
ser, at  den  unge  piges  fader  ikke  heller  stillede  sig  uvillig 
ligeoverfor  det  paatænkte  egteskab: 

„Min  meget  kjære  søn! 
Du  vil  nu  have  trykket  Charlotte  til  dit  hjerte;  og  hun 
vil  være  til  stor  trøst  for  dig.**)  Du  gjør  ret,  naar  du  be- 
slutter dig  til  at  forene  hende  med  Jérdmes  søn.  Denne  unge 
mand  har  nu  været  her  to  maaneder.  Jeg  er  aldeles  ind- 
taget i  ham.  Det  er  umuligt  i  hans  alder  at  have  en  mere 
sikker  fremtræden  og  mere  forstand;  Charlotte  vil  visselig 


*)  Se:  .Napoleons  moder*. 

••)  Medens  exkonge  Joseph  opholdt  sig  i  Amerika,  boede  hans  hustru  og  børn  ved- 
blivende i  Europa.  Se:  »Napoleons  moder*. 

blive  lykkelig.  Du  finder  vedlagt  breve  fra  hans  fader  og 
fra  Catharine*),  der  beviser  dig,  at  de  ønsker  denne  forbin- 
delse. Baade  jeg  og  Pauline  skrev  til  dig  den  5te  december 
og  meddelte,  at  hun  (Pauline  Borghése)  lover  300,000  francs 
ved  sin  død,  hvis  partiet  kommer  istand.  Dersom  du  altsaa 
er  enig  med  os,  saa  behøver  du  kun  at  skrive  til  ham,  forat 
han  øieblikkelig  kan  begive  sig  til  Amerika. 
Addio,  caro  figlio,  sono  la 

Vostra  devotissima 

Madre." 

Ludvig  Bonaparte,  den  tidligere  konge  af  Holland,  inter- 
esserede sig  ligeledes  for  forbindelsen. 

Hvad  den  hovedsagelig  interesserede  angaar —  „Bo",  der 
kun  var  seksten  aar  gammel,  —  saa  havde  han  sine  grunde 
for  at  lade  de  andre  gjøre,  som  de  vilde.  ,Jeg  haaber,"  skrev 
han  til  sin  bedstefader  Paterson,  „at  dette  egteskab  kan  finde 
sted,  fordi  jeg  da  straks  kan  vende  tilbage  til  Amerika  og 
tilbringe  resten  af  mine  dage  mellem  mine  slegtninge  og 
venner." 

Bo  havde  ikke  seet  sin  kusine  Charlotte.  Familien  Bona- 
parte var  af  den  anskuelse,  at  han  nu  burde  indskibe  sig  til 
Amerika  for  at  besøge  sin  onkel  Joseph,  som  han  heller 
ikke  kjendte. 

Hans  moder  havde  ikke  kraft  til  at  rive  sig  løs  fra  Euro- 
pas glæder  for  at  følge  ham;  han  reiste  derfor  alene.  Det 
var  en  stor  strategisk  feil  fra  fru  Bonaparte-Patersons  side. 
Overladt  til  hendes  families  spidsborgerlige  indflydelse  blev 
Bo  afkjølet  med  hensyn  til  egteskabsplanen.  Da  han  fik  se 
den  lille  prinsesse,  som  man  havde  bestemt  for  ham,  be- 
sluttede han  at  opponere  mod  forbindelsen.  Han  meddelte 
dette  imidlertid  ikke  til  sin  moder,  som  blev  ved  at  skrive 
anbefaling  paa  anbefaling  for  partiet,  efterat  sønnen  i  sit 
stille  sind  var  kommet  paa  det  rene  med,  at  ingen  menne- 
skelig magt  skulde  formaa  ham  til  at  tilbyde  Charlotte  sin 
haand. 

Prinsessen  vilde  forøvrigt  heller  ikke  gjerne  egte  den 
amerikanske  fætter.  Hun  var  en  talentfuld  malerinde  og 
havde  forelsket  sig  i  en  bekjendt  schweizisk  kunstner,  der 

*)  Jérdmes  anden  hustru. 


22  ELISABETH  PATERSON  BONAPARTE 

gav  hende  undervisning  i  tegning  og  malning.  Flere  aar  senere 
giftede  hun  sig  med  Napoleon  IIFs  ældre  broder,  der  blev 
dræbt  under  italienernes  frihedskamp  1831. 

Den  feilslagne  egteskabsplan,  som  hun  tilskrev  Charlottes 
luner,  forvandlede  med  komisk  hurtighed  fru  Paterson-Bona* 
partes  mening  om  det  ønskelige  i  en  forbindelse  med  hen- 
des mands  fomilie.  Familien  Survilliers  (Joseph  Bonaparte) 
burde  hænges,  syntes  hun  nu.  Hun  opdagede,  at  den  lille 
forvoksede  prinsesse,  som  hun  saa  inderlig  havde  ønsket  at 
faa  til  svigerdatter,  var  en  afskylig  skabning,  en  Xantippe, 
samt  at  hendes  fader  var  et  svagt  voks. 

Da  hun  nogle  aar  senere  for  anden  gang  havde  faaet  sin 
søn  over  til  Europa,  skrev  hun  følgende  brev  fra  Florenz  til 
den  gamle  Paterson: 

„6te  oktober  1 826. 

Kjære  herre! 

Vi  kom  hid  for  tre  uger  siden... Vi  har  truffet  Charlotte 
gift  med  en  anden  fætter,  som  hun  ved  sin  udholdenhed  bog- 
stavelig talt  har  tvunget  til  egteskab.  Det  siges,  at  den  unge 
gut  ikke  viste  liden  modbydelighed  mod  at  forene  sig  med 
dette  afskylige  lille  kreatur;  og  jeg  har  opdaget,  at  hendes 
medgift,  der  skulde  have  beløbet  sig  til  tre  og  en  halv  mil- 
lion, ikke  er  bleven  udbetalt.  Jeg  tvivler  paa,  at  den  nogen- 
sinde bliver  det!  Parret  bor  i  nærheden  af  Florenz  sammen 
med  hans  fader  (Ludvig  Bonaparte);  man  paastaar,  at  hun 
er  slem  som  en  drage.  Jeg  havde  været  saa  forsigtig  at  give 
en  af  mine  venner,  der  er  ansat  hos  Rotschild,  det  hverv 
nøiagtig  at  undersøge  alle  enkeltheder  med  hensyn  til  Jo- 
sephs formue.  Jeg  vidste  nemlig,  at  dersom  Charlotte  ikke 
kunde  opnaa  at  fange  sin  nuværende  mand,  saa  var  det 
hendes  mening  alligevel  at  tage  Bo;  og  jeg  var  bestemt 
paa,  at  hun  allermindst  maatte  faa  udbetalt  en  million  i  kon- 
tanter. 

Det  er  ikke  min  sag  at  lade  mig  nøie  med  løfter  og  for- 
haabninger,  naar  jeg  lægger  mine  planer.  Men  som  sagt:  da 
jeg  kom  hid,  fandt  jeg  hende  gift!  Min  ven  har  skrevet  til 
mig;  efter  de  nøiagtigste  undersøgelser  erklærer  han,  at  man 
i  høi  grad  har  overdrevet  Josephs  formue.  Ganske  vist  har 

han  i  Frankrige  en  eiendom,  der  er  værd  to  millioner.  Men 
den  er  bleven  beheftet  med  et  hypotheklaan  paa  800,000 
francs  for  at  betale  hans  ældste  datters  medgift.  Han  har 
ogsaa  en  eiendom  i  Schweiz,  værdsat  til  500,000  francs, 
men  som  ligesaalidt  finder  nogen  kjøber  som  den  i  Frank- 
rige.  Fraseet  disse  to  eiendomme  har  han  intet  i  Europa. 
Han  skriver  uafladelig  til  sin  hustru  om,  at  hun  bør  søge  at 
sælge  godserne,  samt  om  at  hun  maa  sende  ham  penge. 
Han  er  ikke  rundhaandet;  men  han  bortødsler  umaadelige 
summer,  fordi  han  ikke  forstaar  sig  paa  økonomi.  Hans  hu- 
stru er  sparsommelig,  men  hun  maa  jo  ogsaa  leve.*)  Skjønt 
hun  er  ordentlig  i  pengesager,  bruger  hun  ikke  mindre  end 
35,000  francs  hvert  aar.  De  to  døtre  er  altsaa  nu  gifte.  Den 
ældstes  medgift  blev  overgivet  til  egtemandens  fader  (Lucien 
Bonaparte),  der  som  sikkerhed  havde  givet  pant  i  sin  eien- 
dom. Men  man  har  senere  opdaget,  at  der  allerede  var  op- 
taget et  hypotheklaan  paa  denne.  Han  har  altsaa  narret  fra 
dem  hele  summen,  og  han  vil  ikke  engang  betale  renterne. 
Sønnen  og  svigerdatteren  er  henviste  til  at  leve  af  det,  som 
Joseph  giver  dem. 

Miss  Charlotte  har  givet  bevis  paa  god  forstand,  idet  hun 
fiskede  til  sig  en  mand,  og  hvad  mere  er,  en  mand,  som  vil 
faa  en  smuk  formue.  Hun  ønskede  at  have  Bo  i  reserve 
for  det  tilfælde,  at  hun  ikke  kunde  finde  én,  der  var  rigere. 
Men  hun  skulde  saamen  ikke  have  faaet  anledning  til  at 
kaste  slyngen  om  hans  hals,  saaledes  som  hun  har  gjort  med 
den  anden.  Jeg  er  altfor  slu  til  at  lade  min  søn  fange  uden 
kontante  penge  eller  garantier. 

Medlemmerne  af  denne  besynderlige  slegt  er  uafladelig 
beskjeftigede  med  at  bedrage  hverandre.  De  gjør  det  gamle 
ord  tilskamme,  „at  tyve  ikke  stjæler  indbyrdes. "^  Jeg  er  ikke 
misfomøiet  over,  at  det  lille  monstrum  nu  er  gift;  thi  jeg 
indser,  at  hendes  mangel  paa  formue  vilde  have  været  en 
uovervindelig  hindring  for  hendes  egteskab  med  Bo.  Hendes 
svigerfader  likte  ikke  forbindelsen,  skjønt  han  ligesaalidt  som 
den  øvnge  familie  har  havt  dømmekraft  nok  til  at  opdage, 


*)  Joaeph  vtr  gift  med  Julie,  født  Clary,  dronning  Deslderits  kloge  og  elslcvær- 
dige  søster,  om  hvem  datiden  sagde,  at  hun  var  ligesaa  styg,  som  søsteren  (Deslderia) 
var  smule.  Se:  .Napoleons  moder*. 

at  hun  ikke  er  saa  rig,  som  man  formodede.  Charlotte  har 
vist  en  beregning,  som  er  langt  forud  for  hendes  alder,  og 
hun  gaar  for  at  være  meget  intelligent. 

Bo  er  for  tiden  hos  sin  fader,  der  har  presset  ud  af  sin 
gamle  moder  næsten  alt,  hvad  hun  eier.  Man  paastaar,  at 
efterat  han  har  begyndt  at  bo  hos  hende,  har  hun  givet  ham 
alt,  endog  sine  smykker.  De  andre  børn  er  naturligvis  ra- 
sende over,  at  hun  giver  det  hele  til  den  uværdigste  i  fa- 
milien. Nu,  da  jeg  hører,  at  den  gjerrige  Madame  lader  sig 
presse  for  penge,  skal  intet  forundre  mig  mere  i  denne 
verden." 

For  en  aandfuld  dame  var  dette  et  meget  taabeligt  brev. 
Man  bør  bedre  forstaa  at  skjule  sin  ærgrelse!  Den  bitterhed, 
der  lyser  frem  af  ovenstaaende  skrivelse,  beviser  hendes 
uhyre  skuffelse.  Brevet  vrimler  desuden  af  feiltagelser.  Saa- 
ledes  tog  hun  fuldstændig  feil,  naar  hun  troede,  at  Madame 
Letizia  gav  sine  sidste  hjælpemidler  til  Jérome;  keiser-mo- 
deren  efterlod  flere  millioner  ved  sin  død.*) 

Ovenfor  har  jeg  paavist,  at  Elisabeth  meget  tidlig  havde 
gjennemskuet  sin  mands  upaalidelighed.  En  af  de  ting,  som 
hun  foragtede  mest  hos  ham,  var  hans  ødselhed,  der  ingen- 
lunde aftog  efter  keiserdømmets  fald.  Hvis  man  kan  tro  hans 
første  hustru,  anvendte  han  alle  slags  løgne  for  at  skaffe  sig 
penge;  han  skammede  sig  end  ikke  ved  at  modtage  en 
aarlig  pension  af  Napoleons  fiende,  keiseren  af  Rusland. 

Ikke  destomindre  plagede  Elisabeth  ham  uafladelig  med 
hentydninger  til,  at  han  burde  betale  sønnens  opdragelse. 

„Jeg  har  modtaget  et  brev  fra  hans  fader",  skriver  hun 
1821  med  hensyn  til  Bo.  „Han  underretter  mig  om,  at  han 
ikke  engang  har  tilstrækkelige  midler  til  at  sørge  for  sin 
nuværende  familie,  og  at  hans  børn  af  andet  egteskab  vil 
blive  opdragede  paa  hans  moders  beskostning.  Han  tilføier, 
at  jeg  burde  kjende  hans  karakter  tilstrækkelig  til  at  vide, 
at  han  aldrig  har  tænkt  paa  at  skrabe  penge  sammen,  samt 
at  den  smule,  som  han  havde  lagt  tilside,  er  bleven  stjaalet 
fra  ham.  Jeg  tror,  at  han  ikke  har  et  saa  ondt  hjerte,  som 
man  almindelig  mener,  og  at  en  stor  del  af  hans  feil  og  hans 
daarlige  opførsel  skriver  sig  fra  hans  ekstravagancer." 

•)  Se:  „Napoleons  moder". 

Disse  sidste  linjer  er  de  eneste  velvillige  udtalelser,  der 
forefindes  om  hendes  mand  i  hele  hendes  korrespondance. 


jERdME 
Konge  arWestfalen. 

Ellers  taler  hans  amerikanske  hustru  uafladelig  om  hans 
feil,  om  hans  karakterløshed  og  om  hans  mangel  paa  hjerte. 

„Prinsesse  Borghése  afskyr  sin  broder  Jéréme  og  dron- 
ningen af  Westfalen,  der  begge  har  opført  sig  yderst  kjær- 
lighedsløst  efter  keiserens  tronfrasigelse,"  heder  det  i  et  af 
hendes  breve.  „De  synes  at  ville  ryste  familien  af  sig  og 
har  ophørt  al  brevveksling  med  den.** 

Uafladelig  presset  af  sin  første  hustru  lod  Jérdme  sig  om- 
sider fravriste  en  aarlig  pension  af  6000  francs  til  sønnen. 
Han  traadte  i  brevveksling  med  Bo,  som  han  aldrig  havde 
seet.  1826  syntes  amerikanerinden  omsider,  at  det  kunde 
være  paa  tide  at  skaffe  fader  og  søn  den  glæde  at  gjøre  be- 
kjendtskab  med  hinanden.  Til  dette  øiemed  sendte  hun  bud 
efter  „Bo"*,  der  efter  det  mislykkede  egteskabsprojekt  havde 
tilbragt  fem  aar  hos  sin  bedstefader  i  Amerika. 

Jérdme  modtog  underretningen  om  sin  ældste  søns  snar- 
lige ankomst  med  blandede  følelser.  Han  frygtede  alt,  hvad 
der  i  mindste  maade  kunde  bidrage  til,  at  han  kunde  falde 
i  unaade  ved  hofferne  i  Rusland  og  Wtirtemberg. 

Hans  moder,  der,  som  omtalt,  ved  Bo*s  første  besøg  havde 
interesseret  sig  meget  for  denne  sønnesøn,  ønskede  derimod, 
at  han  skulde  komme. 

„jeg  taler  ofte  om  dig  med  min  moder,**  skrev  exkongen 
af  Westfalen  til  ham;  „og  det  er  efter  at  have  raadført  mig 
med  hende,  at  jeg  sender  dig  denne  indbydelse  der,  som  du 
vel  kan  tænke  dig,  er  skrevet  med  min  udmerkede  hustrus 
vidende." 

Saasnart  Bo  kom  til  Italien,  meldte  han  sit  forestaaende 
besøg  hos  Madame  Letizia.  Hun  svarede  ham  øieblikkelig: 

„Rom,  den  30te  septr.  1826. 
Min  kjære  søn! 
Jeg  har  idag  modtaget  dit  brev  af  24de  september.  Til 
min  glæde  ser  jeg  af  samme,  at  du  er  frisk  og  rask;  og  jeg 
takker  dig  for  de  gode  efterretninger,  som  du  bringer  mig 
fra  Joseph.  Din  fader  er  her;  han  reiser  om  nogle  dage  til 
Sienna,  hvor  du  vil  træffe  ham.  Jeg  raader  dig  til  at  rette 
dig  efter  hans  meninger;  de  er  overensstemmende  med  min 
maade  at  betragte  din  stilling  paa. 

Adjø,  min  kjære  søn!  Jeg  omfavner  dig  og  beder  dig  at 
tro  paa  min  vedvarende  hengivenhed. 

Din  meget  hengivne  bedstemoder 

Madame.** 

Ogsaa  denne  gang  fik  han  den  bedste  modtagelse  af  alle 
medlemmer  af  familien,  deri  indbefattet  hans  faders  anden 

hustru.  Den  unge  amerikaner  tilbragte  vinteren  i  Jérdmes 
hus  uden  at  hans  nærværelse  vakte  spor  af  diplomatiske 
forviklinger.  Han  skriver  til  bedstefader  Paterson: 

»Rom,  7de  januar  1827. 

Min  kjære  bedstefader! 

Tre  maaneder  har  jeg  nu  tilbragt  hos  min  fader,  to  maa- 
neder  paa  landet  og  en  maaned  i  Rom.  Han  vedbliver  at 
være  meget  god  mod  mig;  men  jeg  ser  ikke  tegn  til,  at  han 
agter  at  gjøre  det  ringeste  for  mig. 

I  den  tid,  jeg  har  været  her,  har  jeg  seet  næsten  hele 
min  familie.  Min  bedstemoder  har  ikke  forandret  sig  sjæle- 
lig, men  hendes  legeme  ser  aldeles  udslidt  ud.  Hun  har 
mistet  sin  appetit,  er  meget  svag  og  ligger  næsten  altid  til- 
sengs. Dog  har  hun  bevaret  hele  sin  aands  klarhed.  Hun  er 
særdeles  elskværdig  mod  mig;  jeg  er  imidlertid  bange  for, 
at  heller  ikke  hun  tænker  paa  at  gjøre  noget  for  mig.  Sandt 
at  sige  ser  jeg  ingen  udsigt  til  nogensinde  at  faa  det  mind- 
ste af  min  faders  familie.  Alle  synes  tilbøielige  til  at  kaste 
penge  bort;  med  undtagelse  af  min  bedstemoder  synes  ingen 
at  have  lyst  til  at  spare.  Men  hvad  bedstemoder  lægger  til- 
side kan  ikke  være  nok  til,  hvad  hendes  børn  trænger. 

Min  fader  ønsker  at  beholde  mig  hos  sig.  Men  jeg  kan 
ikke  et  øieblik  tænke  paa  at  slaa  mig  ned  udenfor  Amerika. 
Jeg  er  altfor  vant  til  dets  regjeringsform,  dets  skikke  og  sæ- 
der til  at  synes  om  de  europæiske  forhold.  Det  vilde  imid- 
lertid være  behageligt  og  fordelagtigt  for  mig  at  tilbringe 
hele  dette  aar  i  Europa. 

Mama  er  endnu  i  Florenz,  hvor  hun  er  meget  søgt  og 
morer  sig  meget. 

Jérdme  Napoleon  Bonaparte." 

Familien  Bonaparte  satte  sig  atter  i  bevægelse  for  at  faa 
et  giftermaal  istand  for  ham;  de  underhandlede  med  fru 
Paterson-Bonaparte  om  en  egteskabelig  forbindelse  med  en 
af  Elisa  Bacchiochi's  (Napoleons  ældste  søsters)  døtre.  Men 
moderen  viste  denne  gang  ingen  iver.  Hun  ønskede  ikke 
længer  at  hendes  søn  skulde  indgiftes  i  sin  faders  fomilie; 
og  hun  søgte  at  overbevise  ham  om,  at  en  hustru  og  børn 
kun  vilde  blive  ham  til  plage  og  besvær. 

Bo  vendte  tilbage  til  Amerika. 

Hans  moder  begik  for  anden  gang  den  uklogskab  at  lade 
ham  reise  alene.  Hun  opholdt  sig  vedblivende  i  Florenz,  var 
i  selskab  hele  dagen  og  halvparten  af  natten,  blev  behandlet 
med  udmerkelse  af  diplomatiet  og  adelen  og  var  en  gang 
hver  uge  indbudt  til  hoflPet. 

Hun  og  hendes  tidligere  egtefælle  nærede  gjensidig  et 
lige  levende  ønske  om  ikke  at  mødes.  Tilfældet  førte  dem 
imidlertid  sammen  i  de  berømte  Pitti-galerier,  medens  Jé- 
rome  og  hans  anden  hustru  opholdt  sig  i  Toscana.  Elisabeth 
stod  fordybet  i  beskuelsen  af  et  maleri,  da  hun  hørte  en 
bekjendt  stemme  bag  sig.  Hun  vendte  sig,  slog  sit  slør  til- 
side og  stod  der  i  sin  endnu  altid  straalende  skjønhed.  Ex- 
kongen  af  Westfalen  skjalv  over  hele  legemet,  da  han  efter 
saa  mange  aars  forløb  pludselig  stod  ansigt  til  ansigt  med 
sin  ungdoms  kjærlighed. 

nDet  er  min  hustru  fra  Amerika,"  hviskede  han  til  Ca- 
tharine;  «kom,  lad  os  gaa!" 

Fru  Paterson-Bonaparte  var  paa  vei  til  at  miste  forstanden 
af  ærgrelse,  da  hun  to  aar  efter  sønnens  tilbagevenden  til 
Amerika  fik  vide,  at  han  uden  at  spørge  hende  til  raads 
havde  forlovet  sig  med  en  amerikansk  dame,  som  bar  det 
plebeiiske  navn  Susanna  Williams.  Hun  skriver  i  anledning 
heraf  september  1829  til  sin  fader: 

„Napoleons  brodersøn  har  ikke  sin  lige  i  Amerika.  Han 
vilde  have  kunnet  gjøre  et  storartet  parti  i  England,  hvor 
man  ved,  hvad  hans  navn  er  værd.  Dersom  han  ikke  var 
myndig,  vilde  jeg  reise  til  Amerika;  jeg  vilde  ved  lovens 
magt  forhindre  eller  annullere  dette  egteskab !  Jeg  for  min 
part  har  mindst  tyve  gange  kunnet  gjøre  et  bedre  giftermaal 
end  det,  som  man  foreslaar  ham ;  men  jeg  har  aldrig  glemt, 
at  jeg  i  sin  tid  havde  den  ære  at  indgaa  et  egteskab,  som 
har  umuliggjort  for  mig  enhver  forbindelse  med  et  ukjendt 
navn.  Fattigdom,  ensomhed  og  forladthed,  tre  ting,  som  jeg 
hader,  har  været  min  skjebne  til  forskjellige  tider  af  mit  liv. 
Men  jeg  har  alligevel  ikke  været  svag;  jeg  er  ikke  stegen 
ned  i  en  mesalliance.  Jeg  kan  ikke  og  jeg  vil  ikke  give  mit 
samtykke  til,  at  Jérome  gifter  sig  med  en  amerikansk  miss!" 

Elisabeth  syntes  ganske  at  have  glemt,  at  hun  i  sin  ung- 
dom havde  gjort  det  samme,  som  sønnen  nu  vilde  gjøre,  ja, 
at  hendes  handlemaade  egentlig  havde  været  værre;  thi  Bo 
støttedes  i  sit  valg  af  sin  moders  familie,  medens  hun  havde 
havt  hele  verden  mod  sig,  da  hun  egtede  Jérdme  Bonaparte. 
Hun  skiftede  briller,  naar  hun  iagttog  sin  egen  handlemaade, 
og  naar  hun  betragtede  sønnens:  Keiser  Napoleon  havde 
—  saa  syntes  hun  —  vist  sig  som  en  uklog  tyran,  da  han 
modsatte  sig,  at  hans  broder  indgik  en  forbindelse  under 
sin  rang;  men  hun  selv  troede  at  give  bevis  baade  paa  forstand 
og  hjerte  ved  at  søge  at  frelse  sin  søn  fra  et  egteskab,  som 
hun  ikke  fandt  passende. 

I  et  senere  brev  til  sin  fader  erklærede  hun,  at  hvis  dette 
giftermaal  fandt  sted,  var  det  hendes  hensigt  aldrig  mere  at 
gjense  Baltimore.  Hun  sluttede  saaledes: 

„Det  er  naturligt,  at  jeg  foretrækker  at  forblive  mellem 
fremmede  mennesker,  naar  min  egen  familie  bryder  sig  saa 
lidet  om  mig.  Her  betragter  man  mig  som  en  forstandig  per- 
son, der  forstaar  at  optræde.  Hos  eder  betragter  man  mig 
som  en  gammel  halvgal  kjærring,  der  ikke  er  god  til  andet 
end  til  at  trække  en  synaal  ud  og  ind  og  til  at  fremsige 
bønner.  Jeg  har  sikkert  overalt  i  verden  været  mere  agtet 
og  mere  beundret  end  i  min  familie.  Fremmede  kommer  til 
mig  for  at  søge  raad  med  hensyn  til  deres  anliggender;  og 
mine  slegtninge  tror,  at  jeg  ikke  engang  er  istand  til  at  be- 
sørge mine  egne  affærer." 

Den  9de  november  1829  feirede  den  unge  Bonaparte, 
trods  moderens  bønner  og  trusler,  sit  bryllup  med  miss  Wil- 
liams, den  overordentlig  rige  grundeier  Benjamin  Williams 
fira  Roxbury's  eneste  datter  og  arving. 

Familien  Bonaparte  sendte  ham  varme  lykønskninger  i 
anledning  af  hans  giftermaal.  Exkongen  af  Westfalen  var 
synlig  lettet  ved  dette  egteskab,  der  ^^niede  hans  ameri- 
kanske søn  fra  Europa.  I  et  brev  af  1ste  december  1829 
skriver  han: 

„Din  lykke,  mit  kjære  barn,  afhænger  fra  nu  af  kun  af 
dig  selv!** 

Hans  første  hustrus  foragt  for  ham  blev  om  muligt  endnu 
større,  da  det  gik  op  for  hende,  hvor  glad  han  var  over,  at 

deres  søn  fra  nu  af  blev  lænket  dl  Amerika.  Hun  følte  sig 
grusomt  fornærmet  baade  af  ham  og  af  sit  barn;  og  hun 
besluttede  definitivt  at  opslaa  sin  bopæl  i  Europa. 

Tiden  mildnede  dog  ogsaa  dette  saar.  Miss  Williams  viste 
sig  at  være  rigere  end  hendes  svigermoder  havde  troet;  og 
hun  fandt  det  sluttelig  fornuftigst  at  trække  den  størst  mu- 
lige fordel  ud  af  en  situation,  som  alligevel  ikke  kunde  æn- 
dres. Hun  begyndte  at  skrive  til  sin  fader  i  en  noget  mildere 
tone  og  bad  om  undskyldning  for  sine  foregaaende  breve. 
Hun  søgte  at  forklare  den  gamle  kjøbmand,  at  det  med  hen- 
des lidenskab  for  den  store  verden  og  hendes  afsky  for  fa- 
milielivet faldt  haardt  at  have  et  eneste  barn,  der  elskede 
byen  Baltimore  høiere  end  noget  andet  sted. 

„Da  jeg  i  en  periode  af  mit  liv  troede,  at  skjebnen  havde 
bestemt  mig  til  at  forblive  i  Baltimore,  vilde  jeg  have  dræbt 
mig  selv,  dersom  jeg  ikke  havde  været  for  feig  dertil,"  til- 
foiede  hun. 

Et  er  sikkert:  Elisabeth  Paterson-Bonaparte  maa  have  lidt 
meget  i  denne  by.  Af  udtalelser  i  hendes  breve  forstaar  man, 
at  folk  ikke  havde  været  gode  mod  hende  der,  og  at  der 
mellem  hendes  klager  fandtes  berettigede  klagegrunde.  I  en 
skrivelse  til  faderen  af  Ilte  november  1829  heder  det: 

„Da  jeg  efter  at  være  bleven  forladt  af  min  egtefælle  for 
fire  og  tyve  aar  siden  vendte  tilbage  til  min  familie,  var  der 
fiere  medlemmer  inden  samme,  som  behandlede  mig  paa  den 
grusomste  og  mest  brutale  maade.  De  kan  ikke  tro,  at  jeg 
skulde  have  glemt  dette !  Jeg  har  levet  uden  at  forlange  no- 
get af  min  familie.  Jeg  skylder  den  absolut  intet.  Og  jeg 
havde  den  fuldstændigste  ret  til  at  slaa  mig  ned  i  et  frem- 
med land.  Min  broder  Edward  er  en  af  de  faa  blandt  mine 
nærmeste,  som  ikke  fornærmede  mig,  og  som  ikke  behand- 
lede mig  slet  for  fire  og  tyve  aar  siden,  dengang  I  alle  burde 
have  beskyttet  mig. 

Jeg  er  virkelig  forbauset  over,  at  en  mand  med  Deres  for- 
stand har  villet  dadle  mig,  fordi  jeg  forlod  en  familie,  hvor 
jeg  hverken  var  agtet  eller  elsket  Jeg  forundrer  mig  endnu 
mere  over,  at  De  har  skrevet  dette  til  mig,  fordi  det  tvinger 
mig  til  at  sige  Dem,  at  jeg  betragter  mig  som  meget  uret- 
færdig og  ilde  behandlet  af  adskillige  personer  inden  min 

slegt.  Min  mening  er,  at  dette  er  en  sag,  hvori  der  aldrig 
burde  have  været  rippet  op  mellem  os! 

Jeg  er  fuldstændig  overbevist  om,  at  De  fandt,  at  jeg  gjor- 
de ret,  da  jeg  drog  bort,  og  at  De  var  henrykt  over  min 
afreise.  Jeg  har  handlet  meget  ædelmodig  ved  ikke  at  for- 
tælle verden  om  den  maade,  paa  hvilken  min  familie  har 
opført  sig  mod  mig.  Jeg  taler  med  agtelse  om  eder  alle ;  og 
jeg  vil  efterlade  min  formue  til  mine  egne.  Men  De  kan 
umulig  tænke,  at  jeg  er  idiotisk  nok  til  at  indbilde  mig,  at 
man  har  været  god  mod  mig,  eller  at  man  bekymrer  sig  i 
mindste  maade  om  min  lykke!" 

Hun  vedføier  i  samme  brev  følgende  udtalelser  om  sin 
søn  og  om  familien  Bonaparte: 

,Jeg  vilde,  at  Bo  skulde  spille  en  rolle  i  verden,  at  han 
skulde  leve  mellem  stormænd.  Han  har  hverken  ærgjerrig- 
hed  eller  fremtræden;  og  alt  det  besvær,  som  jeg  har  gjort 
mig  for  at  puffe  ham  frem,  har  været  spildt  umage. 

De  har  aand  nok  til  at  se,  at  han  mangler  næsten  alle 
egenskaber,  der  sætter  en  mand  istand  til  at  glimre.  Jeg  saa 
det  ogsaa.  Men  min  kjærlighed  til  ham  bragte  mig  til  at 
kjæmpe  mod  min  overbevisning  og  mod  hans  prosaiske  na- 
tur. Jeg  har  gjennem  aar  arbeidet  paa  at  gjøre  ham  til  en 
fremragende  mand  og  paa  at  indgive  ham  følelser,  værdige 
brodersønnen  af  det  største  geni,  som  nogensinde  har  levet. 

Denne  mand  har  efterladt  sin  familie  et  stort  navn.  Hans 
geni,  hans  ærgjerrighed,  hans  energi  er  begravet  med  ham ; 
ikke  en  gnist  deraf  er  faldt  paa  hans  familie!  Det  er  en  elen- 
dig slegt  uden  aand  og  uden  ærgjerrighed,  kun  skikket  til 
en  tusmørk,  dyrisk  tilværelse:  til  at  spise,  føde  børn  og  gaa  i 
forraadnelse.** 


Vi  har  ovenfor  seet  Elisabeth  Paterson  som  den  fornær- 
mede hustru  og  som  den  skutfede  moder.  Det  staar  tilbage 
for  os  at  betragte  hende  som  verdensdamen  og  at  beklage 
hende  midt  i  hendes  triumfer  og  den  beundring,  som  hendes 
skjønhed  vakte. 

Hun  havde  neppe  stillet  sin  længsel  efter  selskabslivet, 
før  hun  følte  dets  tomhed.  I  brevene  til  den  gamle  Paterson 

fremstiller  hun  det,  som  om  hun  fra  morgen  til  aften  beruser 
sig  i  de  mest  udsøgte  fomøielser,  og  hun  vogter  sig  for  at 
lade  undslippe  en  eneste  klage;  men  i  breve  til  to — tre  in- 
time veninder  faar  man  se  ned  i  dybet  af  hendes  sjæl. 

Her  er  det  uforanderlige  omkvæd:  Jeg  kjeder  mig!" 
Hvad  enten  hun  er  i  Paris  eller  i  det  afskylige  Baltimore, 
—  hun  kjeder  sig  overalt!  Hun  er  livstræt  midt  i  de  fester, 
hvis  dronning  hun  er,  midt  i  den  hyldest,  som  vises  hende 
af  fyrster  og  af  berømte  mænd.  Under  sit  ophold  i  Genf, 
som  hun  udmaler  for  sin  fader  som  henrivende,  kjeder  hun 
sig  indtil  fortvivlelse;  hun  bønfalder  sin  veninde  Lady  Mor- 
gan om  at  sige  hende  et  middel  til  at  dræbe  tiden. 

„De  er  den  eneste,  som  forstaar  mig,  og  som  kan  lære 
mig  at  glemme  tilværelsens  kjedsommelighed,**  udbryder  hun. 
„Det  er  kun,  naar  jeg  er  sammen  med  Dem,  at  jeg  ikke  er 
aldeles  alene!  Hvad  skal  jeg  gjøre  med  de  lange  formiddage 
i  Genf?  De  har  saa  længe  gjort  nar  af  min  lærer  i  literatur, 
at  jeg  har  givet  ham  afsked.  I  forbigaaende  bemerket,  var 
dette  meget  ubetænksomt  af  Dem,  al  den  stund  De  ikke 
viser  mig  en  bedre  maade,  hvorpaa  jeg  kan  dræbe  min  tid. 
. . .  Aa,  min  kjære  Lady  Morgan !  Jeg  befinder  mig  i  en  slig 
tilstand  af  melankoli,  at  jeg  tusinde  gange  har  ønsket,  at  jeg 
var  død.  Der  er  dage,  hvor  al  min  filosofi,  alt  mit  mod  er 
utilstrækkeligt  til  at  udholde  livets  ubeskrivelige  kjedsom- 
hed;  og  i  disse  fortvivlede  øieblikke  har  jeg  ikke  et  men- 
neskeligt væsen,  til  hvem  jeg  kan  beklage  mig.  En  person, 
ligeoverfor  hvem  jeg  neppe  har  forraadt  hundrededelen  af, 
hvad  jeg  lider,  raadede  mig  forleden  dag  til  at  blive  metho- 
dist.  Hvad  siger  De  til  denne  idé?  —  jeg  opdager,  at  ingen 
er  istand  til  at  forstaa  mine  følelser  ....  Jeg  slæber  livet 
hen  i  ligegyldighed." 

Til  en  anden  veninde  skriver  hun  et  par  aar  efter  søn- 
nens giftermaal,  medens  hun  fremdeles  reiser  rundt  i  Eu- 
ropa: 

,Jeg  dør  af  kjedsomhed.  Og  jeg  kan  ikke  forestille  mig, 
paa  hvilken  maade  man  kan  more  et  menneske  i  min  alder. 
Jeg  er  træt  af  at  læse  og  træt  af  enhver  maade,  paa  hvilken 
man  kan  dræbe  tiden. 

Jeg  ligger  og  døser  for  at  faa  dagene  til  at  gaa.  Jeg  er 
for  gammel  til  at  kokettere;  og  uden  dette  stimulerende 
middel  dør  jeg  af  kjedsomhed.  Fyrstinde  Galitzin  søger  at 
indgyde  mig  mod  til  at  udholde  arbeidet  med  at  gjøre  toi- 
lette, idet  hun  siger  til  mig,  at  jeg  endnu  er  en  skjønhed. 
Jeg  er  træt  af  livet  og  træt  af  at  have  levet  ....  Søg  at 
skaffe  mig  en  gren  af  hvide  topaser.  Det  er  frygtelig  kjed- 
sommeligt  at  blive  gammel  ...  Alt  er  ærgrelse  og  forfæn- . 
gelighed!" 

Elisabeth  havde  for  længe  siden  holdt  op  med  at  skrive 
til  sin  familie,  som  hun  ganske  syntes  at  have  glemt.  Da 
modtog  hendes  fader  pludselig  en  dag  nogle  korte  linjer  fra 
Paris,  hvori  hun  uden  nærmere  forklaringer  meddeler  ham, 
at  hun  oppebier  den  tid,  da  hendes  husleie  vil  være  udløben, 
for  at  indskibe  sig  til  Amerika. 

William  Patersons  svar  er  næsten  hjerteligt.  Men  det  er 
ogsaa  den  eneste  hjertelige  skrivelse  fra  ham  under  hele 
deres  brevveksling: 

„Baltimore,  den  10de  marts  1834. 
Min  kjære  Betzy! 

Jeg  har  for  nogen  tid  siden  modtaget  dit  kjære  brev  af 
10de  oktober,  som  er  det  eneste,  vi  har  faaet  fra  dig  paa 
adskillige  aar.  Hvorfor  har  du  saa  længe  undladt  at  opfylde 
din  pligt  at  skrive  til  mig?  Tiltrods  for  alt  glæder  det  mig 
omsider  at  høre  tale  om  dig  og  at  erfare,  at  du  har  besluttet 
at  vende  tilbage  til  dit  fædreland.  Tiden  bringer  os  ting,  som 
vi  ikke  længer  tror  at  turde  regne  paa.  Og  naar  alt  kommer 
til  alt,  byder  hjemmets  glæder  og  familiebaandene  den  eneste 
udsigt  til  lykke,  som  vi  har  i  denne  verden. 

Din  nærværelse  her  er  aldeles  nødvendig  for  dine  penge- 
forhold; kom  saa  snart,  som  du  kan!  Vi  vil  alle  forsøge  paa 
at  gjøre  livet  saa  behageligt  for  dig,  som  det  er  os  muligt.*' 

Faa  maaneder  efter  hendes  tilbagekomst  til  fædrenehjem- 
met døde  den  gamle  Paterson. 

Da  hans  testamente  blev  aabnet  og  oplæst,  havde  hans 
datter  den  ærgrelse  at  høre  følgende  paragraf: 

„Min  datter  Betzy  har  hele  livet  igjennem  været  ulydig. 
Hun  har  aldrig  raadspurgt  mig  om  mine  meninger  og  om 
mine  følelser.  Jeg  kan  sige,  at  hun  har  skaflFet  mig  mere  be- 
svær og  flere  ubehageligheder,  end  alle  mine  andre  børn 
tilsammen,  og  at  hendes  slette  opførsel  har  foraarsaget  mig 
en  mængde  udgifter,  saa  at  hun  i  aarenes  løb  har  kostet 
mig  mangfoldige  penge. 

Under  disse  omstændigheder  vilde  det  hverken  være  rig- 
tigt, retfærdigt  eller  passende,  om  hun  arvede  ligesaa  meget 
som  mine  andre  børn.  Tiltrods  herfor,  i  betragtning  af  den 
menneskelige  naturs  skrøbelighed  og  i  betragtning  af,  at  hun 
dog  er  min  datter,  er  det  min  vilje  og  en  glæde  for  mig  at 
forsørge  hende  paa  følgende  maade: 

Jeg  giver  og  testamenterer  min  datter  Betzy:  1)  Huset  i 
sydgaden,  beboet  af  skomager  Duncan.  2)  Husene  paa  hjør- 
net af  broen  ved  torvet,  der  er  beboede  af  snedker  Culley 
og  dreier  Priestly." 

Endnu  et  par  gamle  rønner  skjenkede  han  hende  for  livs- 
tid, —  det  var  alt,  hvad  faderen  efterlod  fru  Bonaparte!  Den 
gamle  Paterson  kjendte  sin  datters  kjærlighed  til  mynten; 
han  havde  straffet  hende  paa  hendes  mest  saarlige  punkt. 
Hun  tilgav  ham  aldrig,  skjønt  han  havde  udjevnet  misfor- 
holdet ved  i  sit  testamente  rigelig  at  betænke  sin  dattersøn 
Jérdme  Bonaparte.  Hun  tilgav  ham  det  end  ikke,  efterat 
eiendommenes  umaadelige  stigen  i  Baltimore  næsten  havde 
oprettet  ligevegten  mellem  hendes  og  hendes  søskendes 
arvepart. 

Hendes  modbydelighed  for  fødebyen  voksede  med  denne 
nye  skuffelse,  som  hendes  egen  fader  havde  beredt  hende. 
Den  isskorpe,  som  aarene  og  de  feilslagne  beregninger  hav- 
de lagt  om  hendes  hjerte,  stivnede  til  et  haardt  lag.  Den 
kjedsomhed,  hun  følte,  gjorde  hende  saa  træt  og  ligegyldig 
for  alt,  at  hun  end  ikke  længer  følte  kraft  til  at  foretage 
noget  for  at  more  sig.  Hun  var  nu  femti  aar  gammel;  og 
hun  skulde  endnu  næsten  femti  aar  slæbe  livet  hen  under 
følelsen  af,  at  man  ikke  elskede  hende,  og  givende  tilbage 
med  renter  den  ligegyldighed,  som  hun  mødte,  og  som  hun 
aldrig  blev  kjed  af  at  beklage  sig  over. 

„De  har  megen  indbildningskraft,"  skrev  hun  til  sin  ven- 
inde Lady  Morgan;  „men  al  Deres  fantasi  kan  umulig  give 
Dem  nogen  forestilling  om  den  tilværelse,  som  vi  fører  her 
i  Baltimore.  —  Jeg  er  fordømt  til  en  ensomhed,  som  jeg 
finder  mindre  uudholdelig  end  de  kjedelige  selskaber,  som 
jeg  undertiden  besøger.  Husker  De  i  „Corinna"  madame  de 
Staéls  beskrivelse  af  livet  i  England  og  samtalerne  ved  bor- 
det hos  Lady  Edgermont,  hvor  man  udelukkende  talte  om 
barnefødsler,  giftermaal  og  dødsfald?  Jeg  er  saa  træt  af  at 
høre  disse  tre  vigtige  ting  diskutere;  —  jeg  har  opgjort  min 
mening  om  dem  for  længe  siden :  Min  mening  er,  at  det  er 
en  ulykke  at  være  født.  I  egteskabet  har  jeg  gjort  grufulde 
erfaringer.  Dette  har  imidlertid  ikke  formindsket  min  rædsel 
for  døden!  De  kan  da  forestille  Dem,  hvor  liden  smag  jeg 
har  for  at  høre  tale  om  disse  tre  sørgelige  ting,  og  med  hvil- 
ken glæde  jeg  flygter  bort  fra  dem  for  at  trække  mig  tilbage 
til  mine  egne  værelser." 

I  samme  brev  siger  hun  med  tanken  paa  den  kjedsomhed, 
der  fortærer  hende: 

„De,  Lady  Morgan,  er  altfor  lykkelig  til  at  kunne  forstaa, 
hvad  jeg  lider  her!" 

Hendes  alderdoms  fomøielse  bestod,  foruden  i  at  skrabe 
penge  sammen,  i  at  beskjeftige  sig  med  sine  dragter.  Hun 
havde  en  gammel  pose,  hvori  hun  gjemte  sine  myntsorter 
og  sine  værdipapirer;  og  denne  pose  forlod  hende  aldrig. 
Til  hvilket  sted  hun  end  gik  hen,  beholdt  hun  den  bestandig 
hos  sig,  og  hun  hang  den  fast  paa  ryggen  af  sin  stol.  De 
herrer,  der  bød  hende  armen,  var  nødte  til  at  bære  hendes 
pose. 

To  gange  søgte  hun  at  ryste  af  sig  sin  sjælelige  slappelse 
og  at  slippe  bort  fra  den  spleen,  der  nagede  hende  som  en 
orm.  1839  reiste  hun  paanyt  tilbage  til  Europa;  hun  vilde 
endnu  engang  opslaa  sin  bopæl  i  Paris. 

Tiden,  der  havde  været  meget  naadig  mod  hende,  havde 
dog  ikke  skaanet  hende  ganske.  En  vakker  dag  opdagede 
hun  i  sit  speil,  at  der  var  poser  under  hendes  øine,  rynker 
i  hendes  pande,  graa  haar  om  hendes  tindinger.  Naar  hun 
spurgte  sig,  hvad  hun  havde  opnaaet  i  livet,  lagde  utilfreds- 
hedens bitre  smil  sig  om  hendes  mund.  Og  hun  svarede  sig 

selv,  at  hun  var  bleven  gammel  uden  at  have  været  lykke- 
lig, at  hendes  nydelser  havde  været  uden  indhold,  og  at 
hendes  tilværelse  var  ensom  og  uden  sol.  ,Jeg  er  bleven 
gammel,  jeg  er  bleven  tyk,  og  jeg  har  mistet  mine  smukke 
farver,"  skrev  hun  til  Lady  Morgan. 

Hendes  tidligere  venner  var  spredte  for  alle  vinde;  mange 
var  døde,  andre  havde  glemt  hende.  Man  beskjeftigede  sig 
ikke  mere  med  hende;  hun  kjedede  sig  i  en  frygtelig  grad 
og  vendte  igjen  tilbage  til  Baltimore. 

Ti  aar  senere  (1849)  kom  hun  en  sidste  gang  til  Frank- 
rige. Februarrevolutionen  og  Ludvig  Napoleon  Bonapartes 
valg  til  præsident  for  den  franske  republik  interesserede 
hende  levende. 

Hun  forudsaa  det  andet  keiserdømme;  og  hun  smigrede 
sig  med,  at  dette  vilde  vise  sig  gunstigere  stemt  ligeoverfor 
hendes  fordringer,  end  det  første  keiserdømme  havde  været. 

Hendes  søn  var  imidlertid  bleven  en  af  Marylands  mest 
anseede  mænd.  Han  havde  ryddet  store  skovstrækninger  og 
derved  betydelig  udvidet  sine  fonid  meget  store  eiendomme. 

Denne  gang  var  han  ingenlunde  døv  for  sin  ærgjerrige 
moders  ønsker.  Tanken  paa,  at  han  muligens  kunde  blive 
arving  til  Frankriges  trone,  var  tillokkende  for  den  praktiske 
amerikaner;  og  ved  Napoleon  IIFs  tronbestigelse  sendte  han 
ham  et  lykønskningsbrev  og  anmeldte  sit  snarlige  besøg. 

Hans  keiserlige  fætter  svarede  ham  meget  venlig  fra  Tui- 
lerierne  (den  3die  februar  1853). 

Jérome  Napoleon  Bonaparte  kom  til  Paris  i  juni  1854. 
Ved  sin  ankomst  forefandt  han  en  indbydelse  til  middag  i 
St.  Cloud.  Da  han  traadte  ind  i  slottet,  overrakte  keiseren 
ham  en  kjendelse  fra  senatets  præsident  og  statsraadet,  hvori 
det  bevidnedes,  at  han  var  egte  søn  af  kong  Jérdme,  at  han 
ved  sin  fødselsret  var  franskmand,  og  at,  om  han  end  havde 
tabt  denne  ret,  saa  kunde  et  keiserligt  dekret  tilbagegive 
ham  samme. 

„Bo "s  affærer  var  saaledes  paa  bedste  vei  til  at  blive  ord- 
nede. Det  keiserlige  dekret  blev  udfærdiget  den  5te  septem- 
ber samme  aar;  og  hans  unge  søn,  der  havde  fulgt  sin  fader, 
blev  udnævnt  til  løitnant  i  den  franske  hær.  Han  deltog  i 
Krimkrigen  og  blev  ridder  af  æreslegionen. 

Elisas  efterkommere  var  pludselig  bleven  anerkjendte  som 
legitime;  faren  laa  nær  for,  at  prinsesse  Catharine  af  Wurt- 
tembergs  børn  skulde  blive  betragtede  som  bastarder! 

Kong  Jérdme  var  nu,  ligesaavel  som  sin  første  hustru, 
gammel  og  bøiet.  Dronningen  af  Westfalen  var  død  i  Schweiz 
adskillige  aar  tilbage  i  tiden.*)  Hun  havde  udaandet  i  sin 
uværdige  egtemands  arme,  der  aldrig  havde  været  tro  mod 
sin  udmerkede  hustru ;  og  hun  havde  i  sin  afskedsstund  for- 
sikret ham  om,  at  hun  aldrig  havde  elsket  nogen  anden  end 
ham. 

Erindringen  om  hende,  som  havde  fulgt  ham  saa  trofast 
i  ulykken,  burde  have  afholdt  ham  fra  at  indgaa  et  tredie 
egteskab;  ikke  desto  mindre  havde  den  gamle  libertiner  1852 
for  tredie  gang  ladet  sig  vie,  denne  gang  til  marquise  Gui- 
stina  Bartolini-Baldelli,  som  han  kjendte  fra  Florenz,  og  med 
hvem  han  længe  havde  havt  en  intim  forbindelse. 

Han  havde  venlig  fornyet  bekjendtskabet  med  sin  søn  fra 
Amerika,  hvis  ydre  paa  dette  tidspunkt  mindede  overordent- 
lig om  Napoleon  den  store.  Men  „Bo '''s  stedbroder,  den  saa- 
kaldte  røde  prins,  saa  med  skjeve  blikke  paa  det  gode  forhold 
mellem  Napoleon  III  og  Elisabeth  Patersons  efterkommere. 
Baade  han  og  hans  fader  begyndte  at  frygte  for,  at  den  æld- 
ste søns  første-fødselsret  kunde  træde  hindrende  iveien  for  den 
yngre  broders  mulige  adgang  til  keisertronen;  Napoleon  III 
var  nemlig  dengang  barnløs  endnu.**) 

Den  elskværdige  fader,  der  tidligere  ømt  havde  skrevet 
til  „Bo":  Jeg  velsigner  dig,  jeg  trykker  dig  til  mit  hjerte" 
samt  mange  andre  sukkersøde  ting,  forandrede  pludselig  sin 
opførsel  og  vilde  —  paavirket  af  sin  søn  af  andet  egteskab 
—  snart  ikke  længere  høre  tale  om  sit  kjære  barn.  Oldingen 
lod  sig  endog  forlede  til  at  skrive  et  brev  til  keiser  Napo- 
leon, hvori  det  heder: 

„For  et  aar  siden,  straks  efter  at  det  blev  mig  bekjendt, 
at  Deres  Majestæt  havde  udstedt  et  dekret  til  gunst  lov  frøken 
Patersons  søn  og  sønnesøn,  sendte  jeg  Dem  en  skrivelse, 
hvori  jeg  forelagde  for  Dem,  i  hvilken  pinlig  stilling  dette 
har  bragt  mig. 


*)  Se:  ^Napoleons  moder*. 

*)  Se:  «Eugénie,  Frankriges  sidste  keiserinde.* 

Deres  Majestæt  benytter  mit  navn  uden  mit  samtykke. 
Uden  at  spørge  mig  derom,  fører  De  personer  ind  i  min 
familie,  som  aldrig  har  tilhørt  samme.  De  gjør  mine  børns 
legitimetet  tvivlsom  i  Frankriges  øine  og  lægger  grundstenen 
til  en  skandaløs  proces  efter  min  død.  De  angriber  min  ære 
og  keiserens,  min  broders,  ære,  idet  de  annullerer  de  høi- 
tidelige  forpligtelser,  som  vi  indgik  med  kongen  af  Wurttem- 
berg  og  keiseren  af  Rusland  som  betingelse  for  mit  egte- 
skab  med  prinsesse  Catharine"  o.  s.  v. 

Saa  hjerteløst  og  haardt  talte  Jérdme  om  sin  første  hustru 
og  om  sit  eget  barn ! 

Hans  børn  af  andet  egteskab,  prins  Napoleon  og  prinsesse 
Mathilde  gik  endnu  videre:  De  indstævnte  sin  stedbroder  for 
et  keiserligt  familieraad  i  den  hensigt  at  forbyde  ham  at  bære 
navnet  Bonaparte.  Raadet  erklærede  imidlertid  paa  det  be- 
stemteste, at  fru  Patersons  efterkommere  var  legitime,  og  at 
de  havde  ret  til  at  bære  dette  navn;  men  det  tilføiedes,  at 
de  dog  ikke  hørte  til  den  keiserlige  familie,  og  at  de  var 
udelukkede  fra  den  keiserlige  arvefølge. 

„Bo"  skrev  efter  dette  til  Napoleon  III,  at  han  „havde 
besluttet  sig  til  at  gaa  i  landflygtighed  med  sin  søn,  men  af- 
ventede, at  himlen  tidligere  eller  senere  vilde  vise  ham 
retfærdighed." 

Efter  sin  moders  opfordring  gjorde  han  fire  aar  senere, 
ved  sin  faders  død,  en  sidste  anstrengelse  i  samme  sags  an- 
ledning. Kongen  afWestfalen  havde  nemlig  udelukket  sin 
ældste  søn  fra  arv.  Han  anlagde  proces;  Berryer  førte  hans 
sag  og  fremstillede  med  uhyre  veltalenhed  Elisabeth  Pater- 
sons ulykker.  „Bo"  tabte  alligevel  og  trak  sig  for  altid  til- 
bage til  Baltimore,  hvor  han  døde  den  1ste  juni  1870.  Han 
bevarede  en  stor  hengivenhed  og  beundring  for  Napoleon  III ; 
i  hans  hus  fandt  man  overalt  buster  og  malerier  af  hans 
keiserlige  fætter. 

Hans  moder  overlevede  ham  indtil  november  1879.  Før 
hun  forlod  Europa  havde  hun  ladet  sig  sy  kjoler  og  hatte, 
som  hun  troede  for  hele  sit  liv;  hun  vilde  forebygge  at 
komme  i  den  afskrækkende  nødvendighed  at  maatte  betjene 
sig  af  en  sydame  i  Baltimore. 

Ved  orden  og  sparsommelighed  bragte  hun  det  saa  vidt. 

at  nogle  af  disse  dragter  varede  lige  til  hendes  død,  end- 
skjønt  hun  selvfølgelig  ikke  havde  kunnet  forudse,  at  hun 
skulde  blive  fire  og  niti  aar  gammel. 

Omgivet  af  sine  kufferter,  der  var  fyldte  med  rester  fra 
hendes  glanstid,  sad  hun  i  sin  fødeby,  som  hun  hadede  ind- 
til sin  sidste  stund.  Hun  lod  sine  kjoler  passere  revue,  idet 
hun  fortalte  deres  historie:  Én  dragt  havde  prinsesse  Borg- 
hése  foræret  hende ;  en  anden  havde  hun  havt  paa  ved  hof- 
fet i  Toscana.  En  tredie  havde  hun  baaret  den  dag,  da  hun 
blev  forestillet  for  Madame  Letizia.  Man  saa  hende  ofte  staa 
velbehagelig  smilende  foran  et  billede,  der  forestillede  hende 
selv  i  glansen  af  sin  vidunderlige  skjønhed.  Hendes  alder- 
dom var,  kort  sagt,  en  gammel  kokettes  sidste  dage. 

Hendes  lidenskab  for  at  samle  penge  havde,  om  muligt, 
tiltaget  med  aarene.  Hun  brugte  neppe  10,000  francs  hvert 
aar,  skjønt  hun  efterlod  en  formue,  der  gav  en  halv  million 
francs  i  aarlig  rente. 

Visselig  er  der  ikke  meget  at  sige  til  hendes  ros.  Og  dog 
bør  man  ikke  dømme  denne  besynderlige  kvindenatur  for 
strengt.  Hun  fortjener  lidt  overbærenhed;  thi  hun  havde  al- 
drig mødt  hverken  overbærenhed  eller  kjærlighed  hos  sine 
nærmeste.  Ved  sit  systematiske  undertrykkelses-system  hav- 
de hendes  fader  øvet  en  uheldig  indflydelse  paa  den  fanta- 
stiske og  skjønhedshungrende  Elisabeth.  Hun  havde  aldrig 
følt  sig  elsket  af  ham  og  var  uafladelig  »bleven  tilrettevist. 

Tiltrods  for  sine  gode  hensigter  bærer  den  agtværdige 
William  Paterson  maaske  noget  af  ansvaret  for,  at  hans  rigt 
begavede  datter,  istedetfor  at  udnytte  sin  intelligens  blev  en 
egenkjærlig  modedukke. 

KEISER  FRANZ  AF  ØSTERRIGE 


I 

ELISABETH,  KRONPRINSESSE  AF 

ØSTERRIGE 

FØDT  HERTUGINDE  AF  WORTTEMBERG-MOMPELGARD 


FRANZ  den  første  af  Østerrige,  Franz  den  anden  som  tysk 
keiser  —  en  titel,  der  blev  berøvet  ham  af  Napoleon!  — 
var  født  den  12te  februar  1768  i  Florenz  som  ældste  søn 
af  storhertug  Leopold  af  Toscana  og  den  spanske  prinsesse 
Maria  Ludovica. 

Kun  fire  og  tyve  aar  gammel  blev  han  keiser  i  Østerrige, 
konge  i  Ungarn  og  Bøhmen  og  kronet  som  romersk -tysk 
keiser.  I  denne  unge  alder  stod  han  ansigt  til  ansigt  med 
Europas  største  krise:  den  franske  revolution;  og  han  ople- 
vede, at  hans  tante,  Marie  Antoinette,  blev  halshugget  i  den 
franske  hovedstad. 

Franz  var  fire  gange  gift.  Da  han  steg  op  paa  tronen,  var 
han  allerede  forenet  med  sin  anden  hustru,  der  blev  keiserinde 
Marie  Louise  af  Frankriges  moder. 

Medens  keiser  Josef  den  anden  (Maria  Theresias  efter- 
følger) regjerede  Østerrige,  havde  den  vordende  hersker  egtet 
hertuginde  Elisabeth  af  WUrttemberg-MOmpelgard. 

Hendes  forældre,  der  tilhørte  en  sidelinje  af  det  regje- 
rende  wiirttembergske  hus,  boede  paa  grænsen  af  Øvre-Elsass. 

En  ældre  datter,  Marie,  var  gift  med  storfyrst  Paul  af 
Rusland,  Catharina  den  andens  ældste  søn. 

Dette  blev  af  betydning  for  Elisabeths  skjebne;  thi  saavel 
Ruslands  mægtige  keiserinde  som  Josef  den  anden  af  Øster- 
rige ønskede  denne  forbindelse  for  at  styrke  denne  forbundet 
mellem  de  to  riger. 

Under  keiser  Josefs  besøg  i  St.  Petersburg  1 780  hørte 
man  første  gang  tale  om  et  egteskab  mellem  Elisabeth  og 
Franz.  Det  afgjørende  skridt  udgik  fra  keiserinden  af  Rus- 
land;   hun  søgte  paa  alle   optænkelige  maader  at   knytte 

Østerrige    til    sig 

for  at  faa  hjælp  fra 
dette  land  til  ud- 
førelsen af  sine 
planer  i  Orienten. 
Hendes  søn  Paul 
og  hans  hustru  var 
særdelesvenligsin- 
dede  mod  Preus- 
sen; Fredrik  den 
anden  blev  bange 
for,  at  den  paa- 
tænkte forbindelse 
skulde  føre  de  un- 
ges sympatier  over 
til  den  østerrigske 
leir.  Han  satte  der- 
for himmel  og  jord 
i  bevægelse  for  at 
hindre  egteskabet. 
Først  foranledi- 
gede han  enke- 
dronningenaf  Dan- 
mark til  at  anholde 
om  hertugindens  haand  for  den  daværende  kronprins  af 
Danmark.  Men  Catharina  havde  sat  sig  i  hovedet,  at  hendes 
svigerdatters  søster  skulde  blive  keiserinde  i  Østerrige;  hun 
fik  derfor  enkedronningen  til  at  trække  sig  tilbage  med  sit 
frieri. 

Da  kongen  af  Preussen  fik  vide  dette,  faldt  han  paa  den 
idé,  at  en  af  hans  egne  slegtninge  kunde  egte  den  unge 
hertuginde.  En  prins  af  Preussen  sendtes  i  al  hast  afsted  til 
MCmpelgard,  hvor  hertugfamilien  boede. 

Brudens  fader,  saavelsom  onkelen,  den  regjerende  hertug 
i  Wurttemberg,  havde  lovet  kongen  af  Preussen,  at  dette 

egteskab  skulde  finde  sted.  Da  ankom  pludselig  en'gesandt 
fra  den  mægtige  Catharina  med  det  hverv  at  bringe"  forbin- 
delsen i  orden  mellem  hertuginden  og  erkehertug  Franz. 

Forældrene  kom  derved  i  den  pinligste  forlegenhed. 

Hidtil  havde  de  ikke  sagt  et  ord  til  sin  datter  om  det 
preussiske  frieri;  men  nu  underrettede  de  hende  om  begge 
egteskabstilbud  og  overlod  hende  selv  valget. 

Dette  faldt  ikke  ud  til  gunst  for  kongen  af  Preussens 
planer.  Hertuginde  Elisabeth  var  dengang  kun  fjorten  aar 
gammel;  men  hun  vidste  allerede,  hvad  hun  vilde.  Grædende 
kastede  hun  sig  for  sine  forældres  fødder  og  erklærede  med 
en  for  sin  alder  forbausende  bestemthed,  at  hun  følte  en 
uovervindelig  afsky  mod  den  preussiske  prins,  og  at  hun 
aldrig  vilde  egte  ham.  Under  disse  omstændigheder  erklæ- 
rede forældrene,  at  der  ikke  mere  kunde  være  tale  om  en 
forening  med  kongen  af  Preussens  slegtning.  Samtidig  skrev 
hertugen  til  keiserinden  af  Rusland,  at  han  lagde  sin  datters 
skjebne  i  hendes  haand. 

Men  Fredrik  II  var  endnu  ikke  træt.  Han  lod  udsprede 
rygter  om,  at  Josef  II  af  Østerrige,  der  var  enkemand,  hav- 
de til  hensigt  at  gifte  sig  paanyt,  og  at  erkehertug  Franz 
saaledes  sandsynligvis  aldrig  vilde  blive  arving  til  den  habs- 
burgske  trone.  Samtidig  lod  han  fortælle  historier  om,  at 
baade  Franz  og  hans  fader,  Leopold  af  Toscana,  var  legem- 
lig og  aandelig  nedbrudte.  Catharina  blev  imidlertid  paa  sin 
side  ved  med  at  erklære,  at  giftermaalet  mellem  Elisabeth 
og  Franz  af  Habsburg-Lothringen  var  en  afgjort  sag,  og  at 
hun  meget  ønskede,  at  Fredrik  II  af  Preussen  vilde  holde 
op  med  at  lægge  hindringer  i  veien. 

Josef  II  saa  sin  fremtidige  niece  første  gang  i  hendes  for- 
ældres hus.  Han  skrev  i  den  anledning  (den  8de  august 
1781): 

„Hun  er  ikke  smuk,  og  hun  vil  heller  aldrig  blive  det. 
Hun  er  høi  for  sin  alder,  mager,  velvoksen.  Hun  har  ret 
smukke  øine,  er  lys,  har  en  stor  mund  og  et  mildt  og  livligt 
ansigtsudtryk." 

Denne  beskrivelse  synes  i  høi  grad  at  have  tiltalt  brud- 
gommens fader.  Som  svar  paa  broderens  skrivelse  bemerker 
han,  at  „Mildhed  er  den  vigtigste  egenskab  hos  en  kvinde". 

Da  prinsessens  uddannelse  endnu  langfra  var  fuldendt, 
vilde  keiser  Josef,  at  hun  skulde  komme  til  Wien  for  at  fuld- 
ende den  der.  I  denne  by  skulde  ogsaa  hendes  overgang  fra 
den  protestantiske  til  den  katholske  kirke  foregaa.  Men  da 
han  selv  var  enkemand  og  barnløs,  og  ingen  gifte  erkeher- 
tuginder  paa  dette  tidspunkt  boede  i  hans  østerrigske  hoved- 
stad, ansaa  han  det  ikke  for  passende  at  indlogere  en  ung» 
ugift  dame  i  ,  Hofburg ".  Det  var  derfor  hans  hensigt  at  ind- 
rette en  fiøi  for  hende  i  et  kloster  i  Wien,  hvor  Josef  I's 
enke,  keiserinde  Amalie,  tidligere  havde  boet. 

Men  i  Elisabeths  hjem  vilde  man  absolut  ikke  høre  tale 
om  en  saadan  ordning.  Hendes  protestantiske  moder  kom  i 
den  største  sindsbevægelse;  thi  hun  opfattede  keiserens  plan, 
som  om  hendes  datter  skulde  indespærres  i  et  kloster,  indtil 
egteskabet  kunde  finde  sted.  I  sin  angst  sendte  hun  straks 
en  kurér  afsted  til  sin  datter,  storfyrstinde  Marie,  for  at  denne 
kunde  anraabe  om  keiserinden  af  Ruslands  hjælp  til  at  for- 
hindre Josef  IFs  hensigter. 

Paa  Catharina  IFs  forlangende  afstod  ogsaa  virkelig  keiser 
Josef  fra  sit  forehavende.  Men  han  var  forbitret  over,  at  kei- 
serinden havde  opfattet  hans  velmente  plan  paa  en  saa  for- 
kjert  maade,  og  over,  at  man  havde  slaaet  paa  stortrommen 
af  denne  grund. 

Hans  broder  Leopold,  der  selvfølgelig  ikke  var  mindre 
interesseret  i  sagen,  forsvarede  imidlertid  sin  vordende  svi- 
gerdatters familie.  Han  fandt  det  meget  naturligt,  at  foræl- 
drene ikke  havde  lyst  til  at  sende  et  saa  ungt  barn,  som 
Elisabeth,  bort  fra  forældrehjemmet  og  til  et  fremmed  hof. 
Han  var  selv  en  ven  af  hjemlig  opdragelse.  Og  han  saa  ikke 
ugjeme,  at  den  unge  pige  blev  ved  at  leve  i  sin  moders 
nærhed;  thi  hendes  evne  til  at  opdrage  sine  børn  stod  i  høi 
anseelse. 

Keiser  Josef  var  en  karakter,  der  med  stor  bestemthed 
holdt  fast  ved  de  planer,  som  han  havde  lagt.  Han  haabede 
at  bringe  moderen  paa  andre  tanker;  og  det  blev  besluttet, 
at  den  wtirttembergske  familie  skulde  besøge  hans  hof  sam- 
tidig med  det  storfyrstelige  par  fra  St.  Petersburg. 

Synet  af  den  bolig,  som  var  bestemt  for  den  unge  hertug- 
inde, overbeviste  alle  om,  at  der  her  ikke  var  tale  om  klo- 


ELISABETH  AF  WORTTEMBERG-mQmPBLOARD 9 

sterlig  ensomhed,  og  at  forældrenes  ulyst  til  at  gaa  ind  paa 
keiserens  forslag  beroede  paa  en  misforstaaelse.  Elisabeths 
slegtninge  vendte  sig  nu  selv  til  Josef  for  at  anmode  ham 
om  at  beholde  den  vordende  kronprinsesse  hos  sig. 

Erkehertugen,  som  skulde  blive  hendes  egtemand,  var 
dengang  neppe  Qorten  aar  gammel.  Han  blev  opdraget  ved 
sin  faders  hof  i  Florenz  og  havde  ingen  anelse  om  de  pla- 
ner, der  blev  smedede. 

Først  i  marts  1782  ansaa  Leopold  det  for  nødvendigt  at 
underrette  sin  ældste  søn  om,  at  keiseren  havde  valgt  en 
brud  for  ham,  men  som  han  først  paa  et  senere  tidspunkt 
skulde  faa  tilladelse  til  at  egte. 

Imidlertid  traf  Josef  alle  mulige  anstalter  til  at  modtage 
Elisabeth;  og  i  begyndelsen  af  oktober  1782  ankom  hun  til 
Wien  ledsaget  af  sin  søster  og  svoger,  der  nu  var  paa  hjem- 
reise  til  Rusland. 

Keiseren  skrev  til  sin  broder  Leopold: 

„Hun  beholder  ingen  af  sinewiirttembergske  damer,  ingen 
kjole,  intet  linned,  ingen  kappe.  Alt  bliver  skjenket  hende  af 
mig,  saa  at  jeg  modtager  hende  som  nøgen  I** 

Anden  juledag  foregik  i  hofkapellet  hendes  høitidelige 
overgang  til  den  katholske  kirke.  Hendes  optræden  ved  den- 
ne leilighed  tilvandt  hende  keiserens  fulde  anerkjendelse. 

Endnu  varede  det  over  et  aar,  inden  hun  fik  sin  brudgom 
at  se.  Først  midt  paa  sommeren  1 784  kom  Franz  til  Wien ; 
han  skulde,  ligesom  Elisabeth,  fuldende  sin  opdragelse  under 
keiserens  øine. 

Det  personlige  bekjendtskab  mellem  de  to  unge  foran- 
drede i  ingen  henseende  hertugindens  daglige  liv.  Josef  holdt 
strengt  paa,  at  hertuginden  ikke  før  sin  formæling  skulde 
indføres  i  den  store  verden. 

Brylluppet  fandt  sted  den  6te  januar  1 788.  Efter  datidens 
mode  bar  bruden  en  kjole  af  sølvmor,  forsynet  med  et  stort 
fiskebensskjørt  og  med  nedfaldende  folder  bag.  Overkjolen 
var  prydet  med  saakaldte  pierres  de  straaSy  med  sølvkniplin- 
ger og  sløifer.  Bryst  og  hoved  var  overlæsset  med  brillan- 
ter. Hendes  hovedpynt,  der  næsten  udelukkende  bestod  af 
flær  og  roser  af  brillanter,  veiede  efter  juvelerens  udsagn 
6V«  pund. 

Erkehertug  Franz  var  iført  sin  hvide  oberstuniform  med 
knapper  af  brillanter. 

Efter  at  vielsen  var  fuldbyrdet,  trak  det  unge  par  sig  til- 
bage til  de  indre  gemakker  for  at  modtage  lykønskninger. 
Derefter  blev  der  for  folkets  øine  holdt  et  aftensmaaltid  un- 
der en  kostbar  baldakin ;  i  dette  deltog  dog  ikke  andre  end 
keiseren  og  hans  brødre,  Franz  og  Elisabeth  samt  enkelte 
andre  medlemmer  af  keiserhuset. 

Den  følgende  dag  gav  keiseren  et  stort  »fnbal'',  hvor  alle 
indbudne  „frigjester"  maatte  indfinde  sig  i  høieste  gala.  4,600 
mennesker  deltog  i  ballet,  der  aabnedes  med  en  menuet  af 
de  nygifte,  og  som  først  sluttede  den  følgende  morgen. 

Nu  var  de  da  omsider  forenede:  de  maatte  ikke,  som  før, 
lade  sig  nøie  med  breve,  naar  de  ønskede  at  tolke  de  hjerte- 
lige følelser,  som  de  nærede  for  hinanden! 

Elisabeths  brevveksling  med  Franz  begyndte  1785.  Den 
er  dels  affattet  i  det  franske,  dels  i  det  tyske  sprog;  og  den 
giver  et  meget  smukt  indblik  i  den  unge  fyrstindes  følel- 
sesliv. 

Man  ser  i  disse  breve,  hvorledes  hendes  kjærlighed  stedse 
bliver  varmere.  I  forlovelsesdagene  titulerer  hun  erkeher- 
tugen  altid:  Votre  altesse  Royale.  Men  efter  brylluppet  for- 
svinder den  konventionelle  tone.  Istedetfor  de  tidligere  for- 
melle fraser  læser  man  nu  udmerket  velskrevne  breve,  fulde 
af  inderlighed  og  følelse.  Det  er  kjærligheden,  som  bevirker 
denne  forandring;  thi  hos  denne  unge  kvinde  bryder  der  nu 
med  fuld  kraft  frem  en  følelsesrigdom,  der  hidtil  har  slumret. 

Den  første  adskillelse  mellem  egtefælleme  fandt  sted  me- 
get snart  efter  brylluppet.  Paa  grund  af  den  krig,  .som  keiser 
Josef  vilde  føre  mod  Tyrkiet  sammen  med  Catharina  af  Rus- 
land, maatte  erkehertug  Franz  allerede  midt  i  marts  maaned 
drage  afsted  til  hovedkvarteret  i  Futak,  hvorhen  keiseren 
havde  begivet  sig  i  begyndelsen  af  maaneden. 

Erkehertuginden  var  aldeles  fortvivlet  over,  at  hendes  mand 
maatte  forlade  hende  efter  to  maaneders  egteskab. 

„Min  smerte  har  naaet  den  høieste  grad,"  skriver  hun  til 
ham  umiddelbart  efter  hans  afreise.  „Det  er  umulig  at  være 
mere  bedrøvet  end  jeg  er  det  over  at  være  skilt  fra  den 
person,  som  jeg  elsker  over  alt  i  verden.  Jeg  vilde  gjeme 

være  fornuftig!  Men,  ak,  jeg  formaar  det  ikke!  Hver  plet  i 
mine  værelser  gjenkalder  i  min  erindring  de  lykkelige  øie- 
blikke,  som  jeg  har  tilbragt  sammen  med  dig.  Det  forekom- 
mer mig,  som  om  jeg  er  forladt  af  alverden.  Jeg  finder  ikke 
ro  noget  sted;  jeg  græder  og  sukker!" 

Nogle  dage  senere  skriver  hun: 

„Det  er  ikke  muligt  at  elske  dig  høiere  end  jeg  gør,  min 
engel!  Jeg  kan  slet  ikke  trøste  mig  over,  at  jeg  er  adskilt  fra 
dig.« 

Naar  hun  faar  breve  fra  Franz,  er  dette  stedse  en  festdag 
for  hende.  Hun  tager  dem  med  sig  i  sengen  om  aftenen. 
Hun  fortæres  kortsagt  af  længsel  efter  ham. 

„Hvis  jeg  ikke  havde  været  bange  for  et  frygteligt  tor- 
den veir  af  keiseren,**  skriver  hun  en  anden  gang,  „saa  vilde 
jeg  tusinde  gange  have  vovet  at  komme  til  dig,  min  engel, 
for  at  se  dig  igjen;  thi  jeg  er  ikke  det  ringeste  bange  for 
tyrkerne.** 

Derimod  var  hun  i  høi  grad  bange  for  Josef,  skjønt  hun 
ikke  destomindre  var  ham  meget  hengiven. 

I  december  vendte  keiseren  omsider  tilbage  til  Wien  efter 
at  have  sendt  erkehertug  Franz  iforveien. 

Samværets  tid  mellem  de  to  unge  blev  dog  ikke  fuldt  saa 
lys,  som  de  havde  haabet. 

Først  indtraf  efterretning  om,  at  kongen  af  Spanien  var 
død;  deltagelsen  i  de  forestaaende  kamevalsglæder  maatte 
derfor  indstilles.  Senere  blev  keiseren  af  Østerrige  meget 
alvorlig  syg,  og  han  modtog  dødssakramentet.  Faren  drev 
imidlertid  over;  og  henimod  slutningen  af  april  kunde  han 
flytte  ud  til  slottet  Laxenburg  fulgt  af  Franz  og  Elisabeth. 

Under  dette  ophold  viste  der  sig  hos  erkehertuginden  de 
første  tegn  til  svangerskab;  dette  skulde  blive  en  periode 
fuld  af  mange  og  tunge  lidelser  for  hende. 

Da  keiseren  atter  sendte  Franz  afsted  til  arméen,  blev 
hun  greben  af  den  dybeste  melankoli.  Efter  afskeden  fra 
ham  følte  hun  sig  saa  syg,  at  man  straks  maatte  bringe  hende 
tilsengs,  og  lade  lægen  hente. 

Fra  sit  sygeleie  skrev  hun  til  sin  mand: 

„Alle  er  saa  omsorgsfulde  mod  mig.  Men  de  kan  ikke 
lindre  min  store  sygdom;  thi  den  udspringer  af  min  sorg. 

Os  ties  tO  fRst  bfire  li^  ved  din  tiltMigekonnst,  min  tro- 
tete  og  goåc  veo!^ 

Dem  ah-oriige  kciscr,  der  ikke  vilde  tillade,  at  statens  tje- 
neste  blev  tilsidesat  for  peisoalise  felelser,  viste  ingen  for- 
staaelse  for  sin  nieces  Kdelse.  Han  afferdigede  alle  hendes 
klamrer  med  de  ord: 

»Saadan  gaar  det  naar  man  er  en  soldats  hustru.* 
Da  han  atter  var  syg,  kunde  han  denne  gang  ikke  selv 
begive  sig  til  hæren. 

Elisabeth  havde  af  natnren  et  aengsteligt  gemyt;  og  hun 
havde  aldrig  Ml  sig  rigtig  vel  i  keiserens  nærhed.  Af  hen> 
des  breve  fremgaar  det,  hvordan  hendes  angst  for  sin  egte- 
fælles  onkel  stadig  vokser;  hun  gribes  af  en  formelig  rædsel 
for  at  besøge  ham  paa  sommerslottet  Hetzendorf,  hvor  han 
nu  opholdt  sig.  — 

Belgrads  hdd  vakte  en  ren  glædesrus  i  Wien.  Ogsaa  den 
unge  erkehertuginde  modtog  sin  del  af  jubelen.  Da  hun 
kiorte  over  Wiens  »Graben*  til  .Hofburg",  efterat  seiers- 
budskabet  var  kommet,  løb  endeløse  folkemængder  efter 
hendes  vogn  Qg  raabte  ustanselig:  »Vivat!' 

Jeg  tilstaar/  skriver  hun  til  Franz,  ,at  jeg  var  usigelig 
røn  over  denne  elskværdige  opmerksomhed,  saa  meget  mere, 
som  jeg  virkelig  ikke  ved,  hvorved  jeg  har  fortjent  den." 

Havde  Belgrads  fald  beredt  hende  en  glæde,  saa  bragte 
den  hende  samtidig  en  stor  skuffelse:  Keiseren  havde  lovet 
hende,  at  hendes  egtefælle  skulde  faa  tilladelse  til  at  vende 
hjem,  saasnart  denne  vigtige  fæstning  var  bleven  indtaget 
Men  nu  udtalte  han  pludselig  ønsket  om,  at  erkehertugen 
indtil  videre  vilde  forblive  ved  armeen. 

Denne  meddelelse  fyldte  Elisabeth  med  dyb  bitterhed. 
Henimod  slutningen  af  november  1789  Hk  Franz  omsider 
ordre  til  at  komme  tilbage.  Og  nu  levede  de  unge  egtefæller 
forenede  i  den  inderligste  kjærlighed. 

Dog  kun  for  kort  tid!  Døden  gjorde  en  pludselig  ende 
paa  denne  idyl:  Uventet  for  alle  hensov  erkehertuginden  den 
17de  februar  1790  efter  under  de  frygteligste  smierter  at 
have  født  en  datter  til  verden.  Hendes  barn  døde  et  halvt 
aar  efter. 

Den  unge  fyrstindes  bortgang  gjorde  det  pinligste  indtryk 

paa  keiser  Josef,  der  selv  med  hurtige  skridt  nærmede  sig 
graven. 

I  forudfølelsen  af  sin  egen  nærforestaaende  død,  traf  han 
personlig  forholdsregler  for,  at  erkehertugindens  lig  saasnart 
som  mulig  kunde  blive  bisat.  „Thi,"  sagde  den  keiserlige 
filosof,  „der  maa  ogsaa  snart  skalfes  plads  til  mit  lig!'' 

Den  20de  februar,  da  man  førte  Elisabeths  afsjælede  le- 
geme til  keisergraven  i  Capucinemes  kirke,  var  Josef  alle- 
rede død.  Det  brev,  hvori  hans  broder  og  efterfølger,  Leopold 
af  Toscana,  udtrykte  sin  dybe  sorg  over  svigerdatterens  bort- 
gang, var  endnu  underveis,  da  han  modtog  efterretningen 
om,  at  hans  broder  var  død. 

For  menneskelige  øine  synes  det,  som  om  baade  Josef  og 
Elisabeth  var  vandrede  bort  for  tidlig :  Keiserens  død  havde 
vigtige  følger  for  Europa.  Elisabeth  havde  ikke  spillet  nogen 
rolle  i  det  offentlige  liv ;  og  de  korte  aar,  som  havde  været 
hende  forundte,  gav  ikke  rum  for  udvikling  af  den  begavelse, 
som  hun  utvivlsomt  sad  inde  med.  For  efterverdenen  staar 
hendes  billede  derfor  kun  som  den  trofaste  og  kjærlige  hu- 
stru, ikke  som  den  fremragende  fyrstinde,  hun  utvivlsomt 
vilde  være  bleven,  om  Gud  havde  skjenket  hende  en  længre 
levetid. 

I  sin  mands  liv  efterlod  hun  imidlertid  et  dybt  savn. 

Keiser  Franz  udtalte  senere:  „Min  første  hustru  var  min 
elskede.  Min  anden  hustru  var  min  gemalinde.  Min  tredie 
hustru  var  keiserinden.  Min  Qerde  hustru  er  min  kjære  lille 
kone!« 

Endnu  i  hans  høie  alderdom  stod  hans  første  hustru  som 
et  lyst  billede  for  hans  minde.  Blandt  de  fire  kvinder,  som 
han  egtede,  betegnede  han  stedse  Elisabeth  af  Wiirttemberg 
som  „den  han  havde  elsket*'. 


II 

MARIE  THERESE  AF  NEAPEL  OG 

SICILIEN 


JOSEF  IFs  efterfølger,  keiser  Leopold  II,  viste  ingen  lyst 
til  at  fortsætte  sin  afdøde  broders  politik.  Hans  øine  var 
ikke  vendte  mod  St.  Petersburg;  og  han  ønskede  ikke  gjen- 
nem  en  alliance  med  den  mægtige  Catharina  at  udvide  sit 
riges  grænser.  Hans  stræben  gik  ud  paa  at  skaffe  sine  un- 
dersaatter  den  fred,  som  saa  dybt  var  bleven  rystet  under 
Josefs  regjering. 

Den  nye  politiske  retning  viste  sig  ogsaa,  da  det  gjaldt 
om  at  skaffe  tronarvingen  en  ny  hustru.  Catharina  II  havde 
kaldt  Franz'  første  gemalinde  „et  dyrebart  pant  paa  forbun- 
det mellem  Østerrige  og  Rusland".  Hans  giftermaal  med 
Marie  Therese  af  Neapel  var  derimod  en  egte  familicfor- 
bindelse:  Hendes  moder  var  dronning  Maria  Carolina  af 
Neapel,  søster  til  keiserne  Josef  og  Leopold  samt  til  Mane 
Antoinette  af  Frankrige.  Leopold  var  desuden  gift  med  kon- 
gen af  Neapels  søster;  slegtskabet  var  saaledes  dobbelt. 

Keiser  Franz  har  selv  udtalt:  „Min  onkel  skjenkede  mig 
min  første  hustru.  Jeg  fik  min  anden  hustru  af  min  fader!" 

Neppe  seks  uger  efter  erkehertuginde  Elisabeths  død  talte 
man  i  Neapel  allerede  om,  at  Franz  af  Østerrige  skulde  giftes 
med  prinsesse  Marie  Therese.  Keiser  Leopold  og  hans  fore- 
tagsomme  søster  gik  endnu  videre:  de  bestemte,  at  ogsaa 
Franz'  yngre  broder,  Ferdinand,  skulde  hjemføre  en  neapoli- 
tansk prinsesse,  samt  at  Leopolds  datter,  erkehertuginde 
Clementine,  skulde  egte  den  neapolitanske  kronprins. 

Den  20de  april  (1790)  var  underhandlingerne  saa  langt 
fremskredne,  at  dronning  Maria  Carolina  i  fortrolighed  kunde 
meddele  den  østerrigske  gesandtskabssekretær,  at  ,,den  tre- 
dobbelte forbindelse  nu  var  definitivt  besluttet." 


MARIE  THERESE  AF  NEAPEL 
(Keiser  Frinz's  anden  hustru) 

I  Wien  gjennemgik  tronfølgeren  imidlertid  en  livsfarlig 
sygdom.  Men  da  Marie  Therese  kom  for  at  vies,  var  han 
fuldstændig  rask. 

Han  syntes  straks  meget  godt  om  sin  nye  hustru ;  og  han 
havde  megen  grund  til  at  være  tilfreds  med  hende. 

I  modsætning  til  Elisabeth,  der  vel  havde  været  sympa- 
tisk, men  ingenlunde  smuk,  var  Marie  Therese  en  usæd- 
vanlig yndefuld  fremtoning  med  et  par  straalende  og  udtryks- 

fulde  øine.  Hendes  kraftige  træk,  den  store  næse  og  de  svul- 
mende læber  tydede  paa  sanselighed.  Og  hun  eiede  en  med- 
født livlighed  og  munterhed,  som  hun  havde  arvet  efter  sin 
fader,  der  altid  var  oplagt  til  gale  streger. 

Det  var  saa  meget  lettere  for  hende  at  finde  sig  i  de  nye 
forhold,  som  hendes  moder  fra  barndommen  af  havde  væn- 
net hende  til  at  tale  tysk. 

Under  store  festligheder  fandt  formælingen  sted  i  hof- 
kapellet i  Wien  den  19de  september  1790. 

Den  14de  december  1791  nedkom  den  unge  erkehertug- 
inde  med  en  liden  datter:  Det  var  Marie  Louise,  som  senere 
skulde  blive  Napoleons  anden  hustru  og  keiserinde  af  Frank- 
rige! 

Tronfølgeren  og  hans  gemalinde  førte  i  begyndelsen  et 
meget  stille  familieliv.  Men  snart  indtraadte  der  en  begiven- 
hed, som  medførte  en  fuldstændig  omveltning  i  forholdene: 
Leopold  II  døde  uventet  den  1ste  marts  1792,  to  aar  efter 
at  han  havde  besteget  tronen  i  Østerrige. 

Den  nye  keiserindes  lette  sind  og  muntre  temperament 
forlenede  hoflivet  meget  snart  et  lystigt  præg,  der  i  begyn- 
delsen  ogsaa  syntes  at  behage  den  unge  keiser.  Han  lod  sin 
smukke  hustru  følge  alle  sine  luner  og  gjorde  ingen  ind- 
sigelser mod  hendes  komiske  indfald. 

Marie  Therese  søgte  ikke  at  glimre  ved  pragt  eller  ødsel- 
hed. Men  hun  fandt  stor  fomøielse  i  at  opføre  komiske  thea- 
terstykker  sammen  med  den  engere  kreds  af  sit  hof.  Og 
fastelavnsballeme  i  Wien,  hvor  der  herskede  ubunden  tøiles- 
løshed  og  overgiven  livslyst  bag  maskerne,  kunde  glæde  sig 
ved  keiserindens  særlige  interesse. 

Under  almindelige  forhold  vilde  man  sandsynligvis  ikke 
saa  sterkt  have  dadlet  Marie  Thereses  forlystelsessyge.  Men 
under  de  forandrede  tilstande,  der  var  indtraadte  paa  grund 
af  den  store  franske  revolution,  blev  hendes  daglige  fester 
skarpt  kritiserede  af  den  alvorlige  del  af  befolkningen. 

Keiserinden  havde  stor  indflydelse  paa  sin  mand,  som  var 
meget  forelsket  i  hende;  og  da  hun,  ved  siden  af  sin  for- 
lystelsessyge, var  meget  ærgjerrig,  forstod  hun  i  mange  til- 
fælde at  gjøre  sin  vilje  til  hans.  Hendes  stemme  fik  natur- 
ligvis endnu  større  vegt,  da  hun  (19de  april  1793)  nedkom 
med  en  søn,  den  senere  keiser  Ferdinand. 

Det  varede  ikke  længe,  før  Marie  Therese  fik  leilighed  til 
at  spille  en  rolle  i  Østerriges  udenrigske  politik.  Hendes  egen 
moder  viste  hende  veien !  Det  er  bleven  paastaaet,  at  dron- 
ning Maria  Carolina  af  Neapel  fra  første  stund  havde  til 
hensigt  at  benytte  hende  som  middel  til  at  formaa  Øster- 
rige —  og  gjennem  Østerrige  andre  magter  —  til  at  begynde 
en  krig  mod  det  revolutionære  Frankrige. 

I  modsætning  til  broderen  Leopold,  der  havde  vist  sig 
meget  ligegyldig  for  Mane  Antoinettes  skjebne  *)  var  Maria 
Carolina  optændt  af  vildt  had  mod  revolutionsmændene,  som 
saa  grusomt  havde  forfulgt  og  sluttelig  dræbt  den  ulykkelige 
konge  og  dronning  i  Paris. 

Da  Neapel  1796  havde  ligget  under  i  kampen  mod  den 
seirrige  Bonaparte,  bønfaldt  hun  paa  det  ivrigste  om  sin  øster- 
rigske  svigersøns  hjælp  mod  Frankrige. 

Efter  den  uheldige  fred  ved  Campo  Formio  (1 7de  oktober 
1 797)  havde  Franz  imidlertid  foreløbig  ingen  lyst  til  at  drage 
sværdet. 

Vel  var  han  egentlig  ikke  uvillig  til  atter  at  krige  mod 
Frankrige,  hvorfra  han  hvert  øieblik  kunde  frygte  et  nyt 
angreb;  men  han  manglede  kræfter  til  at  slaa  et  afgjørende 
slag. 

Derom  vilde  Maria  Carolina  dog  intet  høre;  vildledet  af 
England,  drømte  hun  ikke  om  andet  end  om  atter  at  slaa 
løs  og  ødelægge  fienden. 

Forgjeves  bønfaldt  keiserinde  Marie  Therese  sin  Franz 
om  at  hjælpe  hendes  moder;  forgjeves  søgte  hun  at  faa  ham 
til  at  se  alle  de  farer,  som  truede  Østerrige  i  tilfælde  af,  at 
Neapel  atter  led  nederlag.  Til  sin  usigelige  smerte  maatte 
hun  bringe  sin  moder  et  afslag  fra  sin  gemal. 

Maria  Carolina  maatte  dyrt  betale,  at  hun  havde  begyndt 
kamp  mod  Frankrige.  Hendes  land  blev  hurtig  oversvømmet 
af  franskmændene;  og  snart  laa  Neapel  beseiret  for  Frank- 
riges fod. 

Rigtignok  lykkedes  det  at  tilbage-erobre  landet  for  konge- 
huset. Men  da  den  upaalidelige  keiser  Paul  af  Rusland 
i  begyndelsen  af  1800  trak  sig  tilbage  fra  forbundet,  da 
Bonaparte  havde  vundet  det  store  slag  ved  Marengo,  da 

*)  Se:  «Marie  Antoinette  og  revolutionen*. 


18 HIEMLIV  VED  KEISER  FRANZ'S  HOF 

endelig  England  kaldte  Carolinas  bedste  ven,  admiral  Nelson, 
tilbage  fra  Middelhavet,  følte  dronningen  sig  ikke  længer 
sikker  i  sit  eget,  gjenerobrede  land. 

Hun  besluttede  at  reise  til  Wien;  —  allerede  vaaren  17rø 
havde  hendes  datter  tilbudt  hende  Wien  som  tilflugtssted  i 
tilfælde  af  truende  fare. 

Den  østerrigske  udenrigsminister  Thugut  saa  yderst  skjevt 
til  dronning  Carolina;  han  kaldte  hende  »den  mest  indgroede 
nysgjerrighed  og  taktløshed"  og  paastod,  at  hun  stod  rede 
til  at  slaa  af  en  fruentimmersladder  med  hvemsomhelst 

Han  blev  paa  det  yderste  ophidset,  da  han  hørte  tale  om 
dronning-svigermoderens  hensigt. 

Han  bønfaldt  regjeringens  chef  CoUoredo  om  at  sætte 
himmel  og  jord  i  bevægelse  ligeoverfor  keiseren  og  keiser- 
inden  for  at  forhindre,  at  dronningen  af  Neapel  kom  til  Wien. 
Han  imødesaa,  at  en  mængde  af  hans  planer  vilde  blive 
krydsede  af  hende;  og  han  ønskede,  at  hun  ialfald  maatte 
holdes  borte,  indtil  freden  med  Frankrige  var  afsluttet,  som 
man  netop  underhandlede  om. 

Men  denne  gang  var  keiserindens  vilje  mægtigere  end  mi- 
nisterens. Thugut  maatte  give  efter;  og  keiseren  begav  sig 
personlig  til  Schønbrunn  for  at  udvælge  en  række  passende 
værelser  til  sin  svigermoder. 

Var  udenrigsministeren  i  sin  ret,  naar  han  opponerede 
mod  Maria  Carolinas  ankomst,  saa  var  det  alligevel  et  smukt 
træk  i  keiserindens  karakter,  at  hun  ivrig  tog  sig  af  sin  moder. 

Der  herskede  den  inderligste  forstaaelse  mellem  moder 
og  datter.  Dronningen  kaldte  keiserinden:  „Ma  premiere 
tendresse!"*  Hun  gav  hende  kjærlige  og  forstandige  raad 
om,  hvordan  hun  skulde  forholde  sig  under  sin  „grosesse" ; 
og  det  glædede  hende  umaadelig,  at  Marie  Therese  havde 
været  forstandig  og  modig  under  sit  ældste  barns  Marie 
Louises,  fødsel. 

„De  forfærdelige  klager  tjener  til  intet  og  lindrer  ikke 
smerten, "^  skrev  hun  til  hende.  „Man  maa  finde  sig  i  det 
onde  for  at  opnaa  den  lykke  at  blive  moder.* 

En  livlig  brevveksling  havde  styrket  det  gode  forhold 
mellem  dem.  Men  hvad  afstanden  havde  begunstiget,  blev 
ødelagt  ved  det  personlige  samvær  i  Wien. 

Som  en  følge  af  de  haarde  slag,  der  havde  rammet  hen- 
de, var  der  foregaaet  en  stor  og  langtfra  fordelagtig  foran- 
dring med  Neapels  dronning.  Den  nysgjerrighed,  sladder- 
agtighed og  taktløshed,  som  ministeren  havde  dadlet  hos 
hende,  gjorde  sig  gjældende  i  høieste  grad;  og  den,  som  først 
og  fremmest  kom  til  at  lide  derunder,  var  hendes  egen 
datter. 

Paa  sin  heftige,  lidenskabelige  maade  bragte  Maria  Caro- 
lina alt  i  forvirring.  Den  en  gang  saa  tapre  dronning  var  nu 
fuld  af  angst  for  franskmændene,  som  hun  syntes  at  se 
holde  indtog  i  Wien. 

„Hun  overøste  mig  med  en  forfærdelig  mængde  spørgs- 
maal,"  skrev  Marie  Therese  til  sin  gemal,  der  opholdt  sig 
ved  hæren;  „og  blandt  disse  tusinde  spørgsmaal  kom  hun 
stadig  tilbage  til,  hvorhen  man  skulde  flygte,  hvis  den  fran- 
ske armé  rykkede  ind.  Hun  har  befalet  mig  at  holde  alle 
hendes  reisevogne  i  beredskab;  og  hun  er  vred  paa  mig, 
fordi  jeg  er  saa  rolig." 

„Hun  er  aldeles  fra  sig  selv,*"  heder  det  i  et  følgende 
brev;  „hun  tror,  at  alt  er  tabt!" 

Dybt  følte  Marie  Therese  de  vanskeligheder,  som  hendes 
moder  beredte  hende.  „Man  maa  omgaaes  hende  med  den 
største  forsigtighed,"  siger  hun. 

Dronningen  trængte  uafladelig  ind  paa  sin  datter  for  at 
faa  hende  til  at  betro  hende  statshemmeligheder.  Men  hvor 
høit  keiserinden  end  ærede  og  elskede  sin  moder,  saa  be- 
troede hun  hende  dog  intet. 

Jeg  har  sagt  til  hende,"  skrev  hun  til  Franz,  „at  jeg  al- 
drig taler  om  forretninger,  at  de  ikke  vedkommer  mig,  og 
at  jeg  ingen  fomøielse  flnder  i  at  beskjeftige  mig  med  dem. 
Jeg  lader,  som  om  jeg  intet  hører;  jeg  blander  mig  ikke  i 
noget.  Og  jeg  haaber  saaledes  at  udføre  din  vilje,  som  er 
mig  hellig." 

Man  maa  erkjende,  at  Marie  Therese  i  dette  tilfælde  var 
karakterfast.  Hendes  breve  til  keiseren  viser,  at  hun  var 
vel  underrettet  om  alt,  hvad  der  foregik,  og  at  hun  let  havde 
kunnet  tilfredsstille  sin  moders  nysgjerrighed.  Men  intet  ord 
kom  over  hendes  læber  om  alt  det,  som  hendes  egtefælle 
meddelte  hende. 

Ogsaa  forsaavidt  maa  man  lade  hende  vedeifares  retfær- 
dighed, som  hun  i  krigsaaret  1800,  hvor  det  gjaldt  statens 
vel,  energisk  viste,  at  hun  havde  lagt  sin  foriystelsessyge  til- 
side. I  det  øieblik,  da  Østerrige  fra  alle  kanter  truedes  af 
farer,  udfoldede  hun  egenskaber,  som  man  ikke  skulde  have 
tiltroet  denne  letlivede  dame. 

Paa  den  anden  side  maa  det  imidlertid  medgives,  at  hun 
vilde  have  været  blottet  for  al  følelse  fOr  det  lands  skjebne, 
hvis  keiserinde  hun  var,  dersom  den  stilling,  hvori  monarkiet 
befandt  sig  under  krigene  mod  Napoleon,  skulde  have  ladt 
hende  kold  og  ligegyldig. 

Neppe  var  freden  sluttet,  før  hun  atter  optog  sine  tidli- 
gere fomøielser.  Men  var  hun  forlystelsessyg,  saa  var  hun 
paa  samme  tid  en  god  husmoder.  I  brevene  kalder  hun 
sig  stedse:  „Keiserens  kjærligste,  trofaste  hustru  og  ven- 
inde." 

Hun  anser  det  ikke  for  under  sin  værdighed  personlig  at 
holde  hans  garderobe  i  orden.  Naar  hun  ikke  er  hos  ham, 
forsikrer  hun  ham,  at  hun  ikke  har  noget  andet  ønske  paa 
jorden  end  at  vise  ham,  hvor  høit  hun  elsker  ham. 

„Blomster  og  urter  visner,"  skriver  hun  en  gang,  „men 
min  kjærlighed  og  ømhed  bliver  stedse  sterkere;  og  indtil 
graven  forbliver  jeg  din  mest  kjærlige  og  trofaste  gemal- 
inde." 

Hun  vil  gjeme  taale  alt  for  ikke  at  behøve  at  være  skilt 
for  længe  fra  keiseren;  „thi"  —  tilføier  hun  —  „jeg  elsker 
dig  altfor  høit." 

Livet  synes  hende  øde  og  dødt,  naar  hun  er  borte  fra  ham. 

Af  hendes  breve  faar  man  det  indtryk,  at  hun  vilde  have 
kunnet  udvikle  sig  til  en  fast  og  ædel  karakter  under  en 
streng  og  forstandig  ledelse,  og  at  hun  ingenlunde  manglede 
hjerte. 

Undertiden  gjør  hun  tilløb  til  at  tænke  paa  mere  alvorlige 
ting;  hun  beskjeftiger  sig  med  ladning,  og  det  morer  hende 
at  male  og  musicere.  Men  det  bliver  ikke  til  mere  end  smaa 
forsøg;  thi  hun  mangler  al  udholdenhed  og  kraft  i  udførel- 
sen af  sine  gode  forsætter. 

Overhovedet  er  hendes  karakter  sammensat  af  de  forskjel- 
ligste  modsætninger.  Dette  viser  sig  ikke  mindst  i  forholdet 

til  hendes  børn.  Den  muntre,  fomøielsessyge  keiserinde,  der 
næsten  altid  er  oplagt  til  løsslupne  streger,  er  meget  streng, 
men  desværre  ikke  konsekvent  mod  dem.  Kronprinsen  faar 
husarrest,  fordi  han  en  dag  har  været  doven;  trods  denne 
strenghed  overlader  hun  imidlertid  hans  opdragelse  til  en 
hovmester,  som  hun  selv  kalder  „en  gammel  kjærring". 

Til  ulykke  for  Østerrige  blev  der  atter  besluttet  krig  mod 
Napoleon.  General  Mack,  som  var  udseet  til  arméens  øverste 
leder,  viste  sig  som  en  i  enhver  henseende  uduelig  feltherre. 
Napoleon  indesluttede  ham  i  Ulm  og  tvang  ham  til  at  over- 
give sig  (oktober  1805). 

Dette  nederlag  vakte  skræk  i  Østerrige.  For  keiserinden 
var  det  dog  en  stor  trøst,  at  wienerne  endnu  var  fulde  af 
mod. 

Den  25de  oktober  1805  skrev  hun  til  keiseren: 

„Idagmorgeskjørte  jeg  (fra  slottet  Hetzendorf)  ind  til  byen, 
hvor  alle  var  modige  og  rede  til  at  slaaes.  Proklamationen 
igaar,  som  jeg  og  alle  læste  med  rørelse,  har  gjort  et  sær- 
deles godt  indtryk.  "^ 

Men  hendes  tillid  svandt,  da  franskmændene  under  Murat 
slog  leir  i  Hiitteldorf.  Med  overilet  hast  pakkede  man  ind 
ved  hoffet  for  at  forlade  residensen.  Keiserinden  traf  i  stil- 
hed forberedelser  til  at  sende  de  fleste  af  sine  børn  til  Un- 
garns hovedstad.  Selv  reiste  hun  med  sin  datter  Leopoldine 
til  Mahren,  hvor  keiser  Franz  havde  opslaaet  sit  hoved- 
kvarter. 

Hun  følte  sig  syg  paa  sjæl  og  legeme;  og  det  bidrog  ikke 
til  at  opmuntre  hende,  at  den  del  af  familien,  som  hun  hav- 
de sendt  til  Ungarn,  beredte  hende  mange  vanskeligheder. 
Hun  hørte  om  skinsyge  og  tvistigheder  mellem  erkehertug- 
inde  Marie  Louises  hovmesterinde,  grevinde  Colloredo,  og 
kronprins  Ferdinands  hovmester,  baron  Stefaneo.  Allermest 
vred  blev  keiserinden,  da  hun  fik  vide,  at  grevinde  Collo- 
redo for  at  fremme  sine  egne  interesser  havde  forledet  sin 
elev  til  at  intrigere  og  indlade  sig  i  hemmelige  brevveks- 
linger. 

„Jeg  har  foresat  mig  ordentlig  at  varme  min  datter  om 
ørene, "*  skriver  hun;  „og  jeg  skal  under  strengeste  straf  for- 
byde hende  fremtidig  at  gjøre  noget  lignende." 

Ungarns  palatin,  erkehertug  Josef,  fik  fuldmagt  til  øieblik- 
kelig  at  fjerne  grevinden  fra  hendes  post  og  at  overgive 
Marie  Louise  til  en  anden  dames  omsorg. 

Fra  en  ganske  ubetydelig  stilling  ved  hoffet  havde  grev- 
inde Colloredo  arbeidet  sig  op  til  at  blive  erkehertuginder- 
nes  hovmesterinde,  takket  være  keiserindens  særlige  gunst 
og  beskyttelse.  Hun  var  smuk,  aandfuld  og  havde  behagelige 
selskabelige  talenter. 

Grev  Colloredo  havde  været  keiser  Franz's  hovmester, 
medens  han  var  kronprins.  Han  var  en  fin  hofmand  og  dyg- 
tig lærer,  men  forstod  ikke  det  mindste  af  statsforretninger. 

Ikke  destomindre  gjorde  den  unge  keiser  ham  næsten 
straks  efter  tronbestigelsen  til  sin  førsteminister.  Franz  næ- 
rede ubegrænset  tillid  til  ham  og  saa  op  til  ham  næsten  som 
til  en  fader. 

Den  aldrende  minister  forelskede  sig  i  keiserindens  be- 
troede veninde,  som  dengang  var  enke  efter  en  officer;  og 
han  egtede  hende  kort  efter.  Keiserinden,  der  i  begyndelsen 
hverken  havde  næret  tillid  til  ham  eller  havt  sympati  for 
ham,  blev  nu  hans  tilhænger. 

Dette  venskab  blev  langtfra  fordelagtigt  for  Marie  Therese. 
Hun  led  under  den  upopularitet,  som  Colloredo  var  gjen- 
stand  for  paa  grund  af  den  uheldige  østerrigske  politik;  og 
man  betragtede  hende  som  solidarisk  med  greven. 

Hans  hustrus  intriger  i  Ungarn  synes  ikke  at  have  været 
den  eneste  grund  til,  at  hun  blev  fjernet;  hendes  optræden 
mod  Marie  Louise  gav  en  længe  ønsket  anledning  til  at 
pufFe  hende  tilside!  I  virkeligheden  var  det  sandsynligvis 
meget  alvorlige  aarsager,  som  bidrog  til  ministerfruens  afske- 
digelse. Og  det  var  neppe  en  tilfældighed,  at  hendes  mand, 
den  hidtil  almægtige  minister,  blev  styrtet  omtrent  paa  sam- 
me tid. 

Folket  modtog  hans  fald  med  jubel ;  man  haabede,  at  dette 
ministerskifte  vilde  blive  forbudet  paa  en  snarlig  fred.  Men 
haabet  blev  skuffet.  Keiseren  af  Rusland  ophidsede  sin  for- 
bundsfælle til  at  fortsætte  kampen. 

Kummer  og  sorg  strømmede  ind  over  landet  ved  efter- 
retningen om  nederlaget  ved  Austerlitz.  I  Wien  regjerede 
nu  en  fransk  general  i  Napoleons  navn.  Keiserinden  turde 


MARIE  THERESE  AF  NEAPEL 23 

ikke  længer  forblive  i  Olmiitz,  hvor  hun  havde  opholdt  sig 
i  den  sidste  tid. 

Straks  efter  det  tabte  slag  gav  keiseren  ordre  til,  at  hun 
skulde  begive  sig  til  Teschen.  Marie  Thereses  svar  viser  den 
stemning,  hvori  hun  befandt  sig: 

,Jeg  er  syg;  fra  igaar  har  jeg  ligget  tilsengs.  Men  jeg 
glemmer  alle  mine  lidelser  for  kun  at  tænke  paa  dig.  Hvor 
er  du?  For  Guds  skyld  send  mig  snart  efterretninger!  Lad 
mig  komme  nærmere  til  dig.  Jeg  lider  usigelige  kvaler.** 

Opfyldt  af  fortvivlelse  over  nederlaget  tilraaber  hun  allige- 
vel sin  prøvede  egtefælle: 

„Tab  ikke  modet!  Endnu  kan  alting  rette  sig.  Gud  for- 
lader os  ikke!** 

I  Teschen  var  der  overfyldt  af  mennesker.  Med  keiserens 
tilladelse  begav  hun  sig  derfor  til  Friedeck,  hvor  hun  indtraf 
syg  af  feber  og  plaget  af  den  frygteligste  hovedpine. 

Efter  at  have  kjørt  sytten  timer  paa  daarlige  veie,  fandt 
hun  omsider  tilflugt  i  hertugen  af  Sachsen-Teschens  slot. 

„Gud  vil  prøve  os,"  skriver  hun  i  et  brev  af  1 5de  decem- 
ber til  keiseren.  „Ved  hans  fødder  udøser  jeg  mit  hjertes 
resignation.  Hans  hellige  vilje,  tilliden  til  Ham  alene  trøster 
mig!« 

For  at  fylde  maalet  af  hendes  lidelser  blev  hun  liggende 
syg  af  mæslinger  i  Friedeck. 

„O,  Gud!**  skrev  hun  fra  sit  sygeleie  til  keiseren,  „alle 

ulykker  styrter  sammen  over  os! Livlægen  siger, 

at  jeg  vil  overvinde  sygdommen ;  men  jeg  føler  mig  saa  syg, 
og  jeg  er  bange.  Jeg  beder  dig  i  alle  tilfælde  om  tilgivelse, 
hvis  jeg  nogensinde  skulde  have  fornærmet  dig;  det  skeede 
ikke  med  vilje.  Jeg  beder  dig  ikke  at  glemme  mig.  Jeg  kan 
ikke  uden  livsfare  komme  herfra.  Man  siger,  at  fiendeme 
streifer  rundt  i  omegnen;  maaske  bliver  jeg  fangen.  Hvis 
dette  sker,  saa  tænk  ikke  paa  mig,  men  paa  dig  selv.  Sørg 
kun  for,  at  jeg  ikke  bliver  ført  til  Frankrige.  Det  eneste,  som 
kunde  gjøre  døden  meget  haard  for  mig,  vilde  være,  om  jeg 
ikke  mere  skulde  gjense  dig!** 

Trods  modsigelser  i  dette  brev  maa  man  medgive,  at  Ma- 
rie Therese  viste  sig  tapper  i  hine  sørgelige  dage.  Hun  hørte 
til  de  bevægelige  naturer,  som  i  nødens  time  udfolder  egen- 

skaber,  der  har  været  ukjendte  for  dem  selv,  men  hos  hvem 
den  gamle  natur  atter  faar  overhaand,  naar  den  anledning 
er  forsvunden,  som  kaldte  de  bedre  egenskaber  frem  for 
dagens  lys. 

For  at  opnaa  en  vaabenstilstand,  hvorved  der  kunde  være 
haab  om  at  redde  resterne  af  den  slagne  armé,  besluttede 
Franz  at  tage  det  yderst  pinlige  skridt  at  bede  om  en  per- 
sonlig sammenkomst  med  den  franske  keiser.  4de  december 
fandt  det  mindeværdige  møde  sted. 

Efterat  keiserinden  havde  faaet  høre  om  denne  sammen- 
komst, er  det  begribeligt,  at  hun  spørger:  „Hvordan  er  Bo- 
naparte? Var  du  tilfreds  med  ham?" 

Uden  at  gaa  nærmere  ind  paa  den  lange  samtale,  svarer 
hendes  gemal: 

,Jeg  var  ret  tilfreds  med  Bonaparte,  forsaavidt  som  man 
kan  være  tilfreds  med  en  seirherre,  der  er  i  besiddelse  af 
en  stor  del  af  ens  monarki.  Han  lod  det  ikke  mangle  paa 
agtelse  ligeoverfor  mig  og  mine;  og  man  ser,  at  han  ikke 
er  franskmand.** 

Men  til  en  anden  person  ytrede  Franz,  at  trods  sit  smukke 
hoved  havde  Napoleon  mindet  ham  om  en  skrædder. 

„Efter  at  jeg  nu  har  seet  ham,  kan  jeg  slet  ikke  udstaa 
ham,"  sagde  han  til  en  tredie. 

Imidlertid  nærmede  julen  sig,  og  fredsunderhandlingeme 
paagik  fremdeles. 

„Ak,  Gud!"  skriver  Marie  Therese  den  24de  december, 
„hvilken  jul!  og  hvilken  erindring  om  tidligere  lykkelige 
tider,  der  maaske  aldrig  vender  tilbage.  Guds  vilje  ske!  Jeg 
nærer  fast  tillid  til  Guds  barmhjertighed,  og  dette  trøster 
mig;  ellers  vilde  jeg  være  aldeles  fortvivlet.  Havde  jeg  ikke 
havt  dig  og  mine  stakkels  børn,  saa  forsikrer  jeg  dig,  at  jeg 
gjerne  vilde  være  død  under  denne  sygdom.  Men  ved  tanken 
paa,  at  man  netop  i  ulykken  maa  leve  for  sine  kjære,  bad 
jeg  til  Gud  om  atter  at  blive  frisk." 

Neppe  havde  hun  afsendt  disse  linjer,  før  hun  modtog  en 
opfordring  fra  keiseren  om  at  komme  til  ham  i  Holitsch. 

Nu  var  hendes  varmeste  længsel  opfyldt.  „Dette  har  været 
mit  eneste  ønske  dag  og  nat,"  jubler  hun  ved  tanken  om  at 
skulle  se  sin  egtefælle  igjen. 

Freden  blev  sluttet  den  26de  december  1805.  Efter  erke- 
hertug  Karls  indtrængende  raad  havde  Franz  maattet  beslutte 
sig  til  at  afiskedige  alle  sine  tidligere  raadgivere,  der,  som 
keiseren  selv  tilstod,  .»letsindig  havde  drevet  ham  ind  i 
krigen." 

Ministerskiftet  havde  været  absolut  nødvendigt  for  at  be- 
rolige sindene  i  hans  riger.  Erkehertug  Karl  forsøgte  nu  at 
bygge  op  den  sterkt  rystede  statsbygning.  Men  han  maatte 
gjøre  den  sørgelige  erfaring,  at  den  gamle  sorgløshedens  og 
tankeløshedens  aand  atter  bredte  sig  og  stræbte  efter  at  faa 
magten. 

Der  dukkede  nye  mennesker  op,  som  prækede  de  gamle, 
daarlige  grundsætninger.  Og  det  tjener  keiserinde  Marie  The- 
rese til  liden  hæder,  at  hun  beskyttede  dem,  som  var  hem- 
melige fiender  af  reformplanerne. 

Altfor  hurtig  blev  hun  troløs  mod  de  gode  planer,  som 
hvis  apostel  hun  var  optraadt  i  ulykkens  dage.  Det  nyttede 
lidet,  at  den  ovennævnte  grev  Colloredo  og  hans  hustru  var 
bleven  Qemede ;  thi  en  langt  farligere  mand  fik  nu  en  græn- 
seløs indflydelse,  nemlig  oberst  Kutschera,  keiserens  senere 
generaladjutant. 

Ved  sin  imponerende  fremtræden  og  ved  lidet  ærefulde 
midler  var  det  lykkedes  ham  at  indynde  sig  hos  Mane  The- 
rese og  gjennem  hende  hos  keiseren. 

Det  mishagede  almenheden  og  gjorde  keiserinden  i  høie- 
ste  grad  upopulær,  at  hun  beskyttede  denne  mand. 

Raseriet  over,  at  man  indrømmede  ham  en  saa  betroet 
stilling,  naaede  frem  til  monarken,  men  formaaede  ikke  at 
rokke  hans  tillid  til  ham. 

De  intriger,  som  allerede  i  Holitsch  havde  søgt  at  krydse 
erkehertug  Karls  ønsker,  fortsattes  i  Wien,  hvor  keiserparret 
igjen  opslog  sin  residens  1806,  efterat  franskmændene  havde 
forladt  byen. 

Marie  Therese  blev  fra  nu  af  betegnet  som  en  meget  far- 
lig personlighed,  fordi  hun  søgte  at  øve  indflydelse  paa  stats- 
forretningerne. Franz  søgte  at  dæmpe  sin  gemalindes  ærgjer- 
rige  stræben  efter  magt,  der  mere  og  mere  syntes  at  faa  over- 
haand;  men  han  formaaede  ikke  til  enhver  tid  at  gjøre  isin 
en  gang  udtalte  vilje  gjældende.  Atter  og  atter  lyttede  han 

til  Marie  Thereses  raad.  Hun  forstod  at  bibringe  ham  den 
tro,  at  hun  egentlig  ikke  nærede  noget  ønske  om  at  blande 
sig  i  politiken,  og  at  denne  laa  hende  fuldstændig  Qem ;  men 
dette  var  kun  talemaader,  egnede  til  at  beskytte  hende  mod 
bebreidelser. 

Imidlertid  varderpaanytopstaaet  forviklinger  mellem  Preus- 
sen og  Frankrige;  begge  disse  magter  søgte  at  faa  Østerrige 
paa  sin  side.  Men  hoffet  i  Wien  var  aldeles  ikke  tilbøielig 
til  at  lytte  til  de  lokketoner,  som  lød  til  dem  fra  de  to  leire. 
Statens  interesser  paabød,  at  neutraliteten  blev  opretholdt. 
Skjønt  erkehertug  Karl  og  Marie  Therese  ellers  som  oftest 
stod  som  modstandere,  var  de  denne  gang  enige  om,  at 
man  burde  holde  sig  udenfor  kampen.  Preussen  havde  1805 
negtet  Wiener-hoffet  sin  hjælp  og  overladt  Østerrige  til  sin 
skjebne;  nu  maatte  dette  land  bøde  for  sin  egennyttige  po- 
litik. Ved  Jena  og  Auerståldt  ødelagde  Napoleon  med  et  slag 
de  preussiske  arméer. 

Dyb  var  den  virkning,  som  disse  begivenheder  udøvede 
paa  keiserinden  af  Østerrige.  I  et  af  sine  breve  sammenlig- 
ner hun  Napoleon  med  anti-kristen  og  med  det  store  dyr, 
hvorom  der  er  tale  i  Johannes'  aabenbaring.  Lidet  anede 
hun,  at  denne  anti-krist  skulde  blive  hendes  egen  svigersøn, 
og  at  hun  skulde  blive  bedstemoder  til  Napoleons  søn. 

Hendes  datter  Marie  Louise  er  bleven  haardt  dadlet,  fordi 
hun  forlod  keiser  Napoleon  i  nøden.  Men  tænker  man  paa, 
hvilke  forfølgelser  fra  hans  side  hendes  fødeland  havde  væ- 
ret gjenstand  for  under  hele  hendes  barndom,  og  paa  de 
lidelser,  som  han  havde  beredt  hendes  fader  og  hendes  tid- 
lig afdøde  moder,  da  bidrager  dette,  om  end  ikke  til  at  und- 
skylde, idetmindste  til  at  forklare  en  del  af  hendes  handle- 
maade. 

Heldigvis  blev  Marie  Therese  forskaanet  for  at  opleve  den 
ydmygelse  at  se  sin  ældste  datter  som  seirherrens  hustru. 
Forsynet  skaanede  hende  ogsaa  for  at  være  vidne  til  det 
nederlag,  som  Østerrige  tre  aar  efter  skulde  lide  i  kampen 
mod  Marie  Louises  senere  gemal.  Døden,  som  kom  til  hende 
den  1 3de  april  1 807,  bevarede  hende  for  flere  bitre  erfarin- 
ger end  de,  som  hun  allerede  havde  gjort. 

Hun  døde  34  aar  gammel  efter  at  have  født  en  svag  liden 
datter,  der  levede  tre  dage. 

Keiseren,  som  netop  opholdt  sig  i  Ungarn,  ilede  øieblikke- 
lig  til  Wien,  da  han  blev  underrettet  om  hendes  sygdom. 

Den  12te  april  om  eftermiddagen  modtog  hun  dødssakra- 
mentet.  Om  aftenen  lod  hun  sine  børn  føre  hen  til  sin  seng 
for  at  give  dem  sin  moderlige  velsignelse.  Døende  gav  hun 
kronprinsen  en  sidste  lære: 

»Vælg  til  dine  raadgivere  kun  mænd  med  aand,  som  sam- 
tidig er  troende  kristne.  Omgiv  dig  aldrig  med  mennesker, 
som  ikke  er  i  besiddelse  baade  af  forstand  og  af  religion.  ** 

Efter  at  have  givet  ham  denne  formaning,  begyndte  atter 
hendes  dødskamp,  som  varede,  indtil  hun  hensov  tidlig  den 
nseste  morgen. 

Keiseren  forblev  hele  natten  ved  sin  hustrus  seng.  Over- 
vældet af  den  dybeste  smerte  vilde  han  heller  ikke  forlade 
hendes  afsjælede  legeme;  erkehertug  Karl  maatte  med  magt 
rive  ham  bort  fra  hendes  lig. 

Ikke  mindre  rystet  end  keiseren  var  den  afdødes  moder. 
Maria  Carolina,  der  paa  Sicilien  modtog  budskabet,  var  utrø- 
stelig over  sin  høitelskede  datters  bortgang. 

„For  mig  er  hun  uerstattelig!"  udbrød  hun  under  taarer. 
njeg  vil  græde  over  hende,  indtil  jeg  selv  lægges  ned  i  min 
grav,  hvor  jeg  snart  haaber  at  blive  forenet  med  hende!" 

MARIA  Carolina  af  Neapel  havde  stor  grund  dl  at  sørge 
over  sin  datters  død.  Hun  havde  ikke  blot  tabt  sit 
ældste  barn,  som  hun  havde  kaldt:  .Min  hs^er  og  min 
trøst,"  men  hun  havde  mistet  den,  der  i  Østerrige  varetog 
hendes  politiske  interesser. 

Altfor  snart  maatte  hun  gjøre  den  smertelige  erfaring,  at 
hun  ikke  længer  havde  nogen  ved  hoffet  i  Wien,  som  tog 
sig  af  hendes  sag. 

Hendes  datters  plads  blev  indtaget  af  en  anden,  som  med 
hensyn  til  aand  ragede  høit  op  over  sin  forgjængerinde. 

Et  gammelt  ordsprog  siger:  „En  enkemands  sorg  er  som 
et  albuestød;"  —  det  smerter  i  øieblikket  heftig,  men  smer- 
ten forsvinder  snart. 

Efter  sin  anden  hustrus  død  var  keiseren  tungsindig.  Intet 
glædede  ham  mere,  og  menneskene  var  ham  til  plage  og  be- 
svær. 

Men  han  holdt  ikke  ud  at  være  enkemand;  han  længtede 
meget  snart  efter  en  ny  livsledsagerinde,  der  kunde  oplive 
hans  hjem. 

I  hofkredse  søgte  man  at  bestemme  ham  for  en  forbin- 
delse med  den  rusiske  prinsesse  Augusta.  Ifølge  en  enkelt 
kilde  skal  Napoleon  have  tvunget  denne  fyrstinde  til  at  af- 
vise hans  frieri.  Sikkert  er  det,  at  ruserinden  afslog  at  blive 
keiserinde  af  Østerrige,  idet  hun  erklærede,  at  hun  ikke 
vilde  gifte  sig,  fordi  hun  var  bange  for  at  faa  børn. 

Franz's  øine  faldt  nu  paa  hans  tyveaarige  kusine,  Maria 

Ludovica,  datter  af  erkehertuginde  Beatriz  af  Este^som  havde 
været  enke  siden  1806,  og  som  boede  i  Wiener- Neustadt, 
hvorfra  hun  ofte  kom  til  Hofburg  som  en  yndet  gjest. 

Uden  hensyn  hverken  til  politiske  interesser  eller  familie- 
interesser, der  havde  bestemt  hans  første  og  hans  andet 
egteskab,  fulgte  han  denne  gang  —  efter  hvad  han  har  for- 
talt —  udelukkende  sit  hjertes  tilbøielighed.*) 

I  al  stilhed  forlovede  han  sig  allerede  den  22de  august 
1807.  Han  benyttede  sin  ældste  datter,  Marie  Louise,  der 
dybt  sørgede  over  sin  moders  død,  som  budbærer  for  sine 
opmerksomheder  mod  sin  vordende  gemalinde. 

Forlovelsen  kunde  naturligvis  ikke  længe  forblive  en  hem- 
melighed; men  ikke  alle  billigede  den.  Hvis  oppositionens 
stemme  naaede  keiserens  øre,  saa  var  den  imidlertid  virk- 
ningsløs. 

3die  januar  1808  anholdt  han  høitidelig  om  erkehertug- 
indens  haand.  Tre  dage  efter,  paa  tyve-aars  dagen  efter  at 
han  havde  hjemført  sin  første  hustru,  fandt  vielsen  sted. 

Maria  Ludovica  havde  oprindelig  været  bestemt  til  at  føre 
et  klosterliv;  med  dette  maal  for  øie  havde  hendes  moder 
givet  hende  en  udmerket  opdragelse. 

Hun  havde  af  naturen  fremragende  egenskaber,  og  disse 
understøttedes  af  et  blændende  ydre.  Det  var  overhovedet 
vanskelig  at  forene  mere  ynde  og  elskværdighed  med  mere 
dannelse  og  dømmekraft.  Hvor  hun  viste  sig,  vakte  hun 
begeistring.  Goethe  bevarede  hele  sit  liv  en  sværmerisk  be- 
undring for  hende;  Qg  den  franske  general  Berthier  omtalte 
hende  i  saa  forelskede  udtryk,  at  Napoleon  blev  nysgjerrig 
efter  at  lære  hende  at  kjende. 

Men  Franz's  venner  frygtede  for,  at  dette  nye  egteskab 
skulde  blive  en  fare  for  fireden.  Man  mente  nemlig,  at  kei- 
serindens  moder,  der  i  1796  var  bleven  fordrevet  fra  Italien 
sammen  med  sin  mand,  havde  indpodet  sine  egne  hevngjer- 
rige  følelser  for  Napoleon  i  sin  datters  sjæl. 

Tiltrods  for  Maria  Ludovicas  sterke  handlelyst,  som  drev 
hende  til  at  længte  efter  at  spille  en  politisk  rolle,  gjaldt 
selvfølgelig  dog  hendes  første  tanke  hendes  mands  vel.  Hen- 

des  breve  til  ham  viser,  hvor  høit  ogsaa  denne  tredie  hustru 
elskede  ham. 

De  indviede  tog  imidlertid  ikke  feil,  naar  de  forudsatte, 
at  hendes  meninger  vilde  komme  til  at  gjøre  sig  gjældende. 
Det  er  aldeles  sikkert,  at  hendes  moder  søgte  at  indvirke 

paa  hende  for  at 
opflamme  Øster- 
rige til  krig;  og 
da  hun  ikke  hur- 
tig nok  saa  sine 
ønsker  opfyldte, 
udtalte  hun  sig 
meget  nedsætten- 
de om  keiseren. 
Datteren  til- 
bageviste kraftig 
alle  sin  moders 
forsøg  paa  at  sæt- 
te hende  op  mod 
hendes  gemal. 

•Jeg  vil  finde 
mig  i  alt,"  skri- 
ver hun  til  Franz. 
„Men  skulde  det 
end  koste  mit  liv, 
tillader  jeg  intet 
menneske  at  sige 
noget  nedsætten- 
de om  dig;  thi  du  er  mig  kjærere  end  mit  liv!" 

1808  udtalte  hun  til  fredsvennerne  sin  tilfredshed  over, 
at  Napoleon  ikke  vilde  angribe  Østerrige. 

Hvad  det  var,  som  lidt  senere  bevirkede  et  omslag  i  hen- 
des anskuelser,  er  ikke  opklaret;  men  inden  udgangen  af 
samme  aar  tilhørte  hun  krigspartiet. 

Her  er  ikke  stedet  til  at  gaa  nærmere  ind  paa  den  krig, 

som  brød  ud  1809,  og  som  keiserens  daværende  minister, 

grev  Philippo  Stadion,  betragtede  som  uundgaalig  nødvendig. 

Saa  længe  felttoget  varede,  viste  Maria  Ludovica  sig  som 

en  isandhed  fremragende  kvinde,  der  med  en  mands  mod 


MARIA  LUDOVICA 
(Keiser  Frtnr's  trcdic  hustru) 

saa  alle  farer  i  øinene  uden  at  blinke.  De  efterretninger  om 
tabte  slag,  som  naaede  hende,  bedrøvede  hende  vel  dybt, 
men  de  bragte  hende  ikke  til  at  skjælve.  Hun  erklærede, 
at  hun  ikke  frygtede  noget,  saa  længe  der  ikke  var  tale  om 
overgivelse  eller  fred. 

Hun  maatte  flygte  til  Ungarn  med  sin  familie;  thi  fransk- 
mændene trængte  atter  frem  mod  Wien.  Derfra  søgte  hun 
uafladelig  at  opflamme  sin  gemal  til  større  anstrengelser. 
Jeg  er  og  bliver  stedse  den  samme,**  skriver  hun  til  ham. 
„Ingen  ulykke,  ingen  tilfældigheder  skal  bringe  mit  mod  til 
at  synke.** 

Freden  blev  sluttet  den  14de  oktober  1809  med  store  tab 
for  Østerrige.  Fra  nu  af  traadte  Mettemich  i  spidsen  for 
statsforretningerne.  Hans  optræden  paa  den  politiske  skue- 
plads danner  et  nyt  afsnit  i  Østerriges  historie. 

De  tunge  og  bitre  skuffelser,  som  keiserinden  havde  gjen- 
nemlevet  under  den  ulykkelige  krig,  blev  ikke  uden  virkning 
paa  hende.  Snart  efter  hendes  bryllup  havde  de  indviede 
vidst,  at  hun  truedes  af  lunge-tuberkulose.  Lidt  senere  trængte 
rygtet  derom  ud  i  videre  kredse.  Som  erkehertuginde  vant 
til  et  tilbagetrukket  liv,  ønskede  hun  efter  sit  giftermaal  at 
tage  del  i  alt  for  at  behage  keiseren.  Men  hendes  svage 
kræfter  strakte  ikke  til  for  de  dermed  forbundne  anstren- 
gelser. De  ulykkelige  krigsbegivenheder  og  hendes  yndlings- 
broder  Karls  død  bragte  sygdommen  til  et  heftigt  udbrud, 
efterat  den  længe  hemmelig  havde  herjet  hendes  legeme. 

„Der  feiler  mig  egentlig  intet  bestemt,**  skrev  hun  til 
keiseren;  „men  den  dybe  melankoli,  som  trykker  mig,  røver 
mine  kræfter.  Trods  alle  anstrengelser  for  at  overvinde  mig 
selv,  har  jeg  tider,  hvor  hvert  ord,  hver  beskjeftigelse  vilde 
være  mig  imod,  hvis  jeg*  ikke  søgte  trøst  hos  Gud.  Jeg  føler, 
at  maskinen  ikke  længer  er,  hvad  den  var.** 

Men  et  ord  fra  keiseren  om,  at  det  er  et  offer  for  ham  at 
maatte  leve  i  Wiens  Hofburg  uden  hende,  bortjager  øie- 
blikkelig  ethvert  spor  af  melankoli  og  fylder  hende  med  ny 
livskraft.  Hendes  breve  viser  fremdeles  den  dybeste  kjær- 
lighed til  ham. 

Keiserens  følelser  for  hende  var  derimod  kjølnede.  Det 

trykkede  ham,  at  deres  egteskab  tbrblev  barnløst  Hans  bro> 
der,  erkehertug  Johan,  skriver: 

„Det  er  skade  for  hende,  men  hun  passer  aldeles  ikke  for 
keiseren!  De  er  fuldstændig  modstridende  naturer." 

Franz  var  ganske  vist  stolt  over  at  eie  en  saa  aandfiild 
hustru.  Men  samtidig  var  hendes  aands  høie  flugt  hans  tørre, 
nøgterne  fornuft  imod.  Forskjellen  i  deres  temperamenter 
bevirkede  tidevis  en  dyb  forstemthed  mellem  dem;  og  denne 
forstemthed  blev  ikke  ubemerket  af  dem,  som  stod  tronen 
nær. 

Keiserinden  ønskede  at  formæle  sin  ældste  steddatter  med 
sin  broder  Franz,  der  senere  egtede  en  prinsesse  af  Sardi- 
nien. Det  var  vistnok  hendes  hemmelige  plan  gjennem  kei- 
serens svigersøn  at  sikre  sig  en  vigtig  stemme  ved  kronens 
raadsbord. 

Marie  Louise  skal  ikke  have  havt  lyst  til  at  indgaa  dette 
egteskab.  Men  hendes  stedmoder,  der  havde  stor  indflydelse 
over  hende,  fik  hende  alligevel  overtalt  til  at  skrive  et  brev 
til  sin  fader,  hvori  hun  tilkjendegav  kjærlighed  til  erkeher- 
tugen. 

Maria  Ludovica  gjennemgik  og  forbedrede  tre  gange  dette 
brev.  Da  det  omsider  naaede  keiseren,  havde  planens  mod- 
standere benyttet  tiden  til  at  underrette  ham  om,  hvordan 
det  egentlig  hang  sammen  med  hans  datters  félelser  og  bre- 
vets tilblivelse. 

Han  afelog  bestemt  partiet,  og  han  skal  have  begrundet 
sit  afslag  med  følgende  ord: 

„Franz  eier  intet!  Du  eier  intet!  Jeg  eier  intet,  og  pige- 
barnet eier  heller  intet!  Hvad  skulde  dette  blive  for  et  egte- 
skab!« 

For  Maria  Ludovica,  der  paa  det  dybeste  hadede  Napo- 
leon, har  det  sikkert  været  en  stor  smerte,  at  hendes  sted- 
datter blev  gift  med  ham. 

Hun  holdt  overordentlig  meget  af  Marie  Louise.  Før  sit 
bryllup  havde  hun  erklæret,  at  hun  vilde  gjøre  alt  for  at 
vinde  hendes  hengivenhed ;  og  hendes  senere  breve  til  kei- 
seren viser  tydelig,  at  hun  betragtede  hende  aldeles  som  sit 
eget  barn. 

Da  Marie  Louise  drog  bort  for  at  blive  Napoleons  hustru, 

var  Maria  Ludovica  saa  bedrøvet,  at  hun  ikke  formaaede 
at  følge  hende  ned  ad  slotstrappen;  det  berettes,  at  hun  be- 
svimede ved  afiskeden. 

Jeg  er  ikke  hendes  virkelige  moder, **  skrev  hun  til  sin 
egtefælle.  „Men  jeg  elsker  hende  lige  saa  høit,  som  om  jeg 
havde  født  hende  til  verden;  og  jeg  kan  ikke  beskrive,  hvor 
megen  smerte  skilsmissen  har  kostet  mig.  Det  er  dig,  som 
jeg  kan  takke  for,  at  jeg  har  eiet  hende;  mit  hjerte  vil  evig 
være  dig  erkjendtlig  derfor!  Hun  har  aldrig  gjort  mig  andet 
end  glæde.  Jeg  kan  nu  ikke  gjøre  andet  for  hende  end  at 
bede  for  hende!" 

Medens  Marie  Louise  holdt  indtog  i  Paris,  drog  hendes 
syge  stedmoder  til  de  bøhmiske  bade. 

Hendes  ophold  i  Karlsbad  faar  forhøiet  interesse,  fordi 
hun  der  traf  sammen  med  Goethe.  Som  allerede  antydet, 
var  digterfyrsten  begeistret  for  hende.  Til  sin  ven  hertugen 
af  Weimar  skrev  han  : 

„Keiserinden  ser  vel  svag,  men  ikke  egentlig  syg  ud. 
Blandt  publikum  og  lægerne  hersker  der  delte  meninger  om 
hendes  helbredstilstand.  Hun  drikker  eselmelk,  fordi  hendes 
bryst  skal  være  angrebet;  og  hun  siger  spøgende,  at  eslet 
er  hendes  melkesøster.  Hun  er  overordentlig  behagelig,  mun- 
ter og  venlig;  hendes  ytringer  er  ofte  originale.  Hun  taler 
om  de  forskjelligste  ting,  om  menneskelige  forhold,  riger, 
byer,  landskaber,  bøger;  og  hun  viser  en  aldeles  personlig 
opfatning  af  alt,  hvad  hun  taler  om.'' 

Keiserinden  interesserede  sig  varmt  for  Goethe.  I  breve, 
som  hun  senere  skrev  til  hertugen  af  Weimar,  beder  hun 
ham  altid  om  at  hilse  digteren,  og  hun  erkyndiger  sig  ivrig 
efter  de  arbeider,  som  han  var  beskjeftiget  med. 

Fra  Karlsbad  reiste  hun  til  Teplitz;  men  hun  syntes  min- 
dre godt  om  dette  sted.  Det  mishagede  hende  navnlig,  at 
det  derværende  aristokrati  hermetisk  lukkede  sig  inde  for 
den  øvrige  del  af  publikum.  „Paa  et  badested  bør  man  ikke 
altid  spørge  efter  stamtræet, '^  bemerkede  hun  i  den  anledning 
sarkastisk.  — 

Det  synes,  som  om  hendes  indflydelse  paa  keiseren  atter 
blev  større  efter  hendes  tilbagekomst  fra  Bøhmen.  Men  man 

kan  med  sikkerhed  antage,  at  hun  havde  mange  fiender  ved 
hoffet,  som  søgte  at  modarbeide  den. 

Det  var  paa  denne  tid,  at  Napoleon  planlagde  sit  store 
felttog  til  Rusland. 

Inden  han  begav  sig  til  arméen,  ytrede  han  ønsket  om  i 
Dresden  at  træffe  keiseren  og  keiserinden  af  Østerrige; 
gjennem  denne  sammenkomst  vilde  han  vise  hele  Europa 
det  inderlige  baand  mellem  de  to  keiserfamilier. 

1  Wien  var  man  ikke  glad  over  det  forestaaende  møde;  i 
erindring  om  den  maade,  hvorpaa  Napoleon  havde  optraadt 
ligeoverfor  den  spanske  kongefamilie,  som  han  havde  ind- 
budt til  sig  for  derefter  at  fængsle  dem  og  bema^ge  sig 
Spanien,  hørtes  der  endog  røster,  som  udtalte  frygt  for,  at 
det  kunde  gaa  keiser  Franz  ligesaa. 

Maria  Ludovica  lod  sig  ugjeme  overtale  til  at  reise  med 
til  Dresden.  Hendes  gemal  var  forud  overbevist  om,  at  Na- 
poleon vilde  mishage  hende.  Det  var  heller  ingen  hemme- 
lighed for  franskmændenes  keiser,  at  hans  unge,  smukke, 
men  sygelige  svigermoder  nærede  fiendtlige  følelser  for  ham. 
Han  var  overbevist  om,  at  det  var  keiserinden,  som  udspredte 
rygtet  om,  at  Marie  Louise  følte  sig  ulykkelig  i  Frankrige; 
han  skal  endog  have  troet,  at  Maria  Ludovica  stod  bag  et 
mordforsøg,  som  han  havde  været  udsat  for  1810. 

Det  stemte  ham  ikke  mildere,  at  befolkningen  i  Dresden 
viste  hende  særlig  opmerksomhed.  Der  var  bestandig  samlet 
en  mængde  mennesker  under  hendes  vinduer;  og  hun  be- 
geistrede  alle  ved  sin  elskværdighed. 

Napoleon  skjulte  sin  ærgrelse;  han  gjorde  sig  endog  al 
mulig  umage  for  at  afvæbne  hendes  had. 

Marie  Louises  sekretær,  baron  Meneval,  paastaar  i  sine 
memoirer,  at  dette  virkelig  lykkedes  ham.  Men  hendes  hof- 
dame er  af  den  modsatte  anskuelse. 

Erkehertug  Johan  synes  at  have  været  af  den  sidstnævntes 
mening;  han  har  erklæret,  at  Maria  Ludovica  aldrig  over- 
vandt sin  modbydelighed  for  den  franske  keiser. 

Napoleon  var  visselig  en  altfor  stor  menneskekjender  til  at 
tvivle  paa,  at  hans  svigermoder  vedblev  at  hade  ham  af  hele 
sin  sjæl.  Han  følte  sig  sikker  paa,  at  denne  kvinde  straks  vilde 
stille  sig  i  spidsen  for  hans  fiender,  dersom  han  skulde  lide 


MARIA  LUDOVICA  AF  ESTE  35 

et  nederlag  i  det  forestaaende  felttog.  Samtidig  var  han  dog 
altfor  opfyldt  af  sin  egen  magt,  altfor  overbevist  om  sine 
uudtømmelige  hjælpekilder  til  at  lade  sig  skræmme  bort  fra 
sin  seirsvished. 

»Ikke  sandt,  Sire*",  sagde  keiserinden  af  Østerrige  en  dag 
ved  taffelet  til  ham,  „Bonaparteme  er  en  fornem  gammel 
adelsfamilie  og  var  i  sin  tid  fyrster  af  Treviso?" 

Med  et  forbindtligt  smil  svarede  Napoleon: 

^Non,  voire  Majesté,  ma  noblesse  ne  date  que  de  Marengo, 
Je  suis  le  Rodolphe  de  Habsbourg  de  ma  famille!'' 

Det  er  bleven  sagt,  at  Marie  Louise  ved  sammenkomsten 
i  Dresden  viste  en  latterlig  stolthed  over  sin  nye  stilling  og 
med  egte  nitten-aarig  forfængelighed  søgte  at  opvække  sin 
stedmoders  misundelse  ved  sine  kostbare  dragter,  kniplinger 
og  smykker.  Hofsladderen  har  fortalt,  at  keiserinden  af  Øster- 
rige virkelig  misundte  sin  steddatter  al  hendes  pragt,  og  at 
hun  hver  dag  lod  Marie  Louise  forære  hende  et  eller  andet 
kostbart  stykke. 

Det  er  meget  sandsynligt,  at  hun  beundrede  smykkerne 
og  dragterne ;  thi  Maria  Ludovica  var  ingenlunde  blottet  for 
forfængelighed.  Og  det  er  ligesaa  sandsynligt,  at  hun  som 
moder  modtog  gaver  af  Marie  Louise.  Derimod  er  det  ikke 
sandsynligt,  at  hun  var  misundelig  paa  hende;  thi  hun  var 
en  høit  anlagt  natur.  Alle  hendes  udtalelser  om  Marie  Louise 
beviser  desuden,  at  hun  følte  varm  kjærlighed  til  hende,  og- 
saa  medens  steddatteren  var  fransk  keiserinde.  Efterat  de 
har  taget  afsked  fra  hinanden,  beder  hun  keiser  Franz  om 
at  sige  til  sin  datter,  „hvor  meget  det  har  glædet  hende  at 
se  hende  igjen,  at  hun  elsker  hende  inderlig,  og  at  hun  dag- 
lig, ja,  hver  time,  tænker  paa  hende." 

Snart  efter  opstod  der  i  Østerrige  den  største  bevægelse 
ved  de  efterretninger,  som  indtraf  fra  Rusland  om,  at  Napo- 
leon havde  lidt  nederlag. 

De  forskjelligste  politiske  strømninger  gjorde  sig  gjæl- 
dende:  Flere  af  Napoleons  modstandere  ønskede,  at  hoffet 
i  Wien  straks  skulde  slutte  sig  til  Rusland.  Men  til  dette 
parti  hørte  ikke  keiserinden;  hun  vilde,  at  Østerrige  fore- 
løbig rolig  skulde  se  til  for  senere  at  kunne  gribe  ind  med 
usvækket  magt. 

Fra  Prmger-kongressen  udstedte  keiser  Franz  sammen  med 
keiser  Alexander  af  Rusland  og  kong  Fredrik  Wilhelm  den 
tredie  af  Preussen  sit  ultimatum  til  Napoleon  (den  8de  au- 
gust 1813). 

Tre  dage  efter  kom  krigserklæringen  mod  Frankrige. 

Med  fornyet  lidenskab  var  krigsiveren  vaagnet  hos  kei- 

serinde  Maria  Ludovica;    med  alle  kræfter  holdt  hun  sin 

egtefælle  fast  paa  den  vei,  som  han  nu  atter  havde  betraadt. 

Napoleons  fortsatte  nederlag  forhalede  hendes  mod  og 

hendes  tillid  til,  at  seiren  omsider  vilde  blive  deres. 

»Selv  om  halvparten  af  vort  rige  gaar  tabt,"  tilraaber  hun 
sin  gemal,  .saa  maa  den  anden  halvpart  holde  ud,  indtil  fien- 
den  er  overvunden.  Ved  mod  og  udholdenhed  vil  vi  vinde 
seir.  Nu  maa  vi  ikke  blive  staaende  ved  at  dadle  tidligere 
misgreb.  Naar  ordet  „krig"  er  udtalt,  maa  enhver  tænke,  at 
han  har  ønsket  den,  og  at  den  har  været  uundgaalig,  saa  at 
man  med  hele  sin  iver  kan  bidrage  til  et  heldigt  resultat* 
Saa  kraftig  taler  hun,  tiltrods  for,  at  hun  næsten  uafbrudt 
plages  af  heftige  anfald  af  sin  sygdom ;  —  hun  tillader  ikke 
sine  legemlige  smerter  at  faa  magt  over  sin  sterke  aand! 

Den  25de  Januar  1814  tog  Napoleon  en  bevæget  afisked 
fra  Marie  Louise,  som  han  lod  forblive  i  Paris  som  regent- 
inde. 

De  allierede  tropper  trængte  frem  til  den  fttinske  hoved- 
stad. Marie  Louise  tænkte  et  øieblik  paa  at  blive  i  Paris; 
men  regjeringen  fraraadede  det  med  Napoleons  broder,  kong 
Joseph  af  Spanien,  i  spidsen. 

Hun  begav  sig  til  Blois  med  sin  lille  søn.*) 
Straks  efter  viste  keiser  Franz  sig  i  verdensstaden  ved 
Seinen.  Tiltrods  for  den  modbydelighed,  som  den  konserva- 
tive Habsburger  altid  havde  følt  for  sønnen  af  den  franske 
revolution,  og  skjønt  det  havde  været  et  tungt  offer  for  hans 
faderhjerte  at  give  sin  datter  til  militær-keiseren,  hans  mange- 
aarige  fiende,  maatte  de  forholdsregler,  der  afgjorde  hans 
datters  og  hans  dattersøns  skjebne  være  pinlige  for  ham. 

„Gud  styrke  vor  gode  Louise,"  skrev  hans  hustru.  Jeg 
tænker  uafladelig  paa  hende!" 


•)  Se:  .Napoleons  moder*. 

Men  hvor  stor  Maria  Ludovicas  deltagelse  end  var  for 
den  franske  keiserinde,  saa  ønskede  hun  dog  ikke  et  minut, 
at  Marie  Louise  og  hendes  barn  skulde  forblive  paa  Frank- 
riges  trone. 

Hun  traf  personlig  anstalter  til  at  indrette  en  bolig  for 
sin  steddatter  i  SchOnbrunn.  Og  da  Marie  Louise  skulde 
indtræffe  i  det  keiserlige  lystslot,  kjørte  hun  hende  et  stykke 
imøde. 

Man  kan  neppe  tænke  sig  en  større  modsætning  end  mel- 
lem dette  sammentræf  og  den  sammenkomst,  der  neppe  to 
aar  før  havde  fundet  sted  i  Dresden.  1812  straalede  Marie 
Louise  i  al  den  glans,  hvormed  Napoleon  havde  omgivet  sin 
unge  gemalinde.  Nu  vendte  hun  med  sit  barn  tilbage  til  sit 
fødeland  som  den,  der  trængte  hjælp. 

Men  hun  var  blottet  for  al  ærgjerrighed;  derfor  følte  hun 
ikke  denne  pludselige  omveltning  saa  tungt.  Hurtigere,  end 
man  havde  ventet,  fandt  hun  sig  i  sin  skjebne. 

Hun  stod  fuldstændig  undec  sin  faders  indflydelse;  som 
en  lydig  og  hengiven  datter  føiede  hun  sig  i  alle  hans  for- 
dringer. Efter  fredsslutningen  overvandt  hun  sig  endog  til  at 
forblive  i  nærmeste  nærhed  af  hint  merkelige  skuespil,  som 
i  verdenshistorien  har  faaet  navnet  „Wiener-kongressen",  og 
som  under  diplomatiske  former  havde  til  maal  at  tilintetgjøre 
frugterne  af  alle  hendes  egtefælles  store  bedrifter. 

Hvad  der  for  Marie  Louise  var  en  nedgangens  tid,  blev 
for  Maria  Ludovica  en  periode  fuld  af  hæder  og  herlighed. 
Nu  var  det  bleven  hendes  tur  i  sin  hovedstad  at  modtage 
alle  kronede  hoveder  og  alle  Europas  statsmænd. 

Talleyrand,  som  havde  seet  hoffet  i  Paris,  da  det  end- 
nu stod  i  sin  blomstringstid  under  Ludvig  XVI  og  Marie 
Antoinette,  og  som  vel  forstod  at  sætte  pris  paa  aandfulde 
kvinder,  var  aldeles  begeistret  for  keiserinden.  „Tiltrods  for 
hoste,  der  ofte  tvinger  hende  til  at  afbryde  samtaler,  og  til- 
trods for  hendes  magerhed  **  —  skrev  han  til  kong  Ludvig 
XVIII  —  „har  denne  fyrstinde  en  overordentlig  evne  til  at 
behage.  Hun  har,  saa  at  sige,  en  fransk  dames  ynde.** 

Aldrig  kunde  hun  heller  finde  en  bedre  leilighed  til  at 
vise  sig  i  det  mest  bedaarende  lys  end  under  Wiener-kon- 
gressen. Efterat  det  tryk  var  ophævet,  som  Napoleon  havde 

øvet  paa  Europa,  søgte  man  med  dobbelt  iver  at  styrte  sig  i 
fornøielsernes  hvirvel  i  det  for  sin  munterhed  saa  berømte 
Wien.  Baller,  hof-féster  afvekslede  med  slædepartier,  som 
man  ikke  havde  seet  mage  til  siden  Maria  Theresias  dage. 

Folkevittigheden  kaldte  tsaren  af  Rusland  for  „den  for- 
lystelsesdrukne".  Det  var  med  blikket  paa  ham,  at  prinsen 
af  Ligne  udtalte  den  berømte  sætning:  „Le  congrés  danse, 
mais  il  ne  marche  pas!*" 

Hoffet  i  Wien  skyede  intet  offer  for  at  byde  de  allierede 
det  behageligst  mulige  ophold.  Bortseet  fra  de  store  fester, 
som  slugte  utrolige  summer,  udbetalte  keiser  Franz  daglig 
100,000  gylden  for  sine  gjesters  forpleining. 

Den,  som  satte  alt  istand  og  belivede  det  hele,  var  keiser- 
inde  Maria  Ludovica. 

Franz's  anden  hustru,  den  neapolitanske  Marie  Therese, 
havde,  som  vi  har  seet,  været  en  munter,  løssluppen  natur; 
men  hun  havde  moret  sig  bedst  i  den  snevre  familiekreds. 
Hun  havde  næsten  aldrig  benyttet  aristokratiet  som  ramme 
om  en  glimrende  hofetat,  saaledes  som  Ludvig  XIV  og  Na- 
poleon I  havde  gjort  det  i  Frankrige. 

Anderledes  med  Maria  Ludovica,  der  havde  en  sterkt  ud- 
viklet pragtlyst.  Hun  indsaa,  at  hoffet  vilde  faa  forøget  glans, 
hvis  hun  grupperede  landets  fornemme  familier  rundt  tronen. 
Under  hendes  indflydelse  blev  Hofburg  et  mødested  for  den 
høie  adel ;  og  under  kongressen  fandt  hoffet  en  forbundsfælle 
i  den  fornemme  verdens  private  saloner,  hvor  man  ivrig 
medvirkede  til  at  underholde  og  morede  fremmede  fyrster 
og  diplomater. 

Men  midt  i  det  dansende,  nydelsessyge  liv,  som  kongres- 
sens deltagere  førte,  faldt  det  pludselig  ned  som  en  bombe, 
at  Napoleon  havde  forladt  øen  Elba  for  atter  at  bemægtige 
sig  herredømmet! 

Nu  var  alle  fornøielser  til  ende.  Ogsaa  for  festernes  dron- 
ning, Maria  Ludovica,  oprandt  paanyt  en  alvorlig  og  bevæget 
tid.  Ganske  vist  bortjagede  seiren  ved  Waterloo  megen  angst 
og  bekymring.  Men  for  Østerriges  keiserinde  var  lykkens 
dage  forbi! 

Hendes  gamle  lidelse  brød  frem  med  en  heftighed  som 
ingensinde  før.  I  begyndelsen  af  1816  blev  hun  liggende  syg 

under  et  besøg  i  Verona.  Istedetfor  at  finde  helbredelse  i 
Italien,  som  hun  havde  haabet,  fandt  hun  døden  i  dette  land, 
hvor  hun  først  havde  seet  dagens  lys. 

Marie  Louise,  der  netop  var  paa  vei  til  sit  nye  hertug- 
dømme Parma,  besøgte  hende: 

„Den  kjære  mama  har  havt  en  meget  urolig  nat  med 
megen  hoste  og  opkastninger  og  uden  mindste  søvn,*'  skrev 
ex-keiserinden  den  4de  april  til  sin  fader.  „Formiddagen  har 
været  ligesaa  slem,  skjønt  fri  for  nerve-anfald.  Jeg  har  al- 
drig seet  hende  saa  bedrøvet  og  nedtrykt.  Hun  taler  stadig 
med  lægerne  om,  hvor  betænkelig  hendes  tilstand  er,  og 
spørger  dem,  om  de  tror,  at  hun  vil  komme  op  mere.** 

Hendes  skjebne  var  beseglet;  lægerne  formaaede  ikke 
at  redde  hendes  liv.  Den  7de  april  følte  hun  selv,  at  hun 
gik  døden  imøde. 

„Denne  gang  er  det  alvor, **  sagde  hun;  „døden  bemæg- 
tiger sig  min  sjæl." 

Henimod  aften  faldt  hun  i  en  afmagt,  som  hun  ikke  vaag- 
nede  op  af.  Hun  blev  kun  ni  og  tyve  aar  gammel. 

Kort  tid  havde  hun  vandret  her  paa  jorden.  Men  hun  havde 
dog  oplevet  at  se  den  fiende  falde,  som  hun  havde  hadet  saa 
dybt;  og  hun  havde  oplevet  at  se,  at  det  rige,  hvis  keiser- 
inde  hun  var,  atter  hævede  sig  til  magt. 

Ved  siden  af  Preussens  ulykkelige  og  ædle  dronning  Louise 
staar  Østerriges  aandfulde  keiserinde  Maria  Ludovica  som 
en  af  de  kvinder,  der  under  befrielseskampene  mod  Napo- 
leon viste  den  største  varme  og  iver  for  at  faa  afkastet  den 
store  erobrers  aag. 


IV 

KEISERINDE  CAROLINA  AUGUSTA 

FØDT  PRINSESSE  Af  BAYERN 


KEISERINDE  Carolina  Augusta,  Franz  af  Østerriges  fjerde 
hustru,  er  meget  forskjellig  fra  sine  tre  forgjænger- 
inder. 

Det  mest  romantiske  i  hendes  liv  er  forhistorien  til  hen- 
des egteskab  med  keiseren: 

Maximilian  Josef,  konge  i  Bayern,  var  første  gang  gift  med 
Wilhelmine  Auguste,  landgreven  af  Hessen- Darmstadts  dat- 
ter, der  døde  tidlig,  men  som  ikke  destomindre  efterlod  ham 
fem  børn.  Blandt  disse  var  den  senere  kong  Ludvig  I  af 
Bayern  samt  prinsesse  Augusta,  som  blev  gift  med  Eugéne 
Beauhamais,  og  prinsesse  Charlotte  —  eller  ^Carolina*  — , 
der  blev  kejserinde  af  Østerrige.  Denne  sidstnævnte  blev 
født  den  8de  februar  1792. 

Da  hun  var  fjorten  aar  gammel,  begyndte  diplomaterne 
allerede  at  underhandle  om,  hvem  der  skulde  blive  hendes 
mand. 

Man  vilde,  at  hun  skulde  egte  den  daværende  kronprins, 
senere  konge  (Ferdinand  VII)  af  Spanien.  Men  Napoleons 
vilje  var  paa  dette  tidspunkt  lov  for  Bayern;  og  han  billigede 
ikke  forbindelsen. 

Rhinforbundet  var  imidlertid  bleven  stiftet  under  Napo- 
leons beskyttelse.  Keiseren  stolede  trygt  paa  Bayern  og  Ba- 
den. Men  Wtirttemberg  —  den  tredie  stat  i  forbundet  — 
havde  en  kronprins,. som  ønskede,  at  alliancen  maatte  blive 
ophævet. 

Napoleon  vilde  paatvinge  den  upaalidelige  unge  mand  en 
paalidelig  hustru.  Hans  søster  Catharina  var  bleven  tvungen 
tilategte  Napoleons  broder  Jérdme;  og  kronprinsen  af  Wurt- 
temberg  anede,  at  ogsaa  han  vilde  blive  nødsaget  til  at  egte 
en  Napoléonide. 

Han  havde  imidlertid  skjenket  sit  hjerte  til  en  søster  af 
keiser  Alexander  af  Rusland,  som  han  havde  tilbragt  sin 
barndom  sammen  med  i  St.  Petersburg. 

Den  tanke  synes  at  ligge  nær,  at  kronprins  Wilhelm  raskt 
havde  kunnet  forlove  sig  med  storfyrstinden  i  Rusland.  Men 
kort  tid  var  forløben,  siden  keiseme  af  Frankrige  og  Rus- 
land havde  kjæmpet  mod  hinanden  ved  Austerlitz;  og  Na- 
poleon vilde  neppe  have  fundet  sig  i,  at  hans  allierede  traadte 
i  familieforbindelse  med  hans  fiende. 

Udelukkende  for  at  undgaa  en  forbindelse  med  huset  Bo- 
naparte overraskede  kronprins  Wilhelm  sin  fader  med  bøn 
om  tilladelse  til  at  anholde  om  prinsesse  Charlotte  af  Bay- 
ems haand. 

I  begyndelsen  af  1808  mødtes  kronprinsen  og  Charlotte 
i  Neuburg  for  at  lære  hinanden  at  kjende. 

Ved  denne  leilighed  skal  prinsessen  have  opfordret  sin 
fremtidige  gemal  til  alvorlig  at  overveie  sit  forehavende.  Hun 
skal  have  sagt  til  ham,  at  hvis  han  følte  den  mindste  ulyst 
til  forbindelsen,  saa  var  det  endnu  tid  at  træde  tilbage,  og 
hun  vilde  tage  alle  ubehageligheder  paa  sig. 

Kronprinsen  vilde  ei  høre  tale  om  nogen  forandring,  ikke 
fordi  han  følte  sig  tiltalt  af  Charlottes  person,  men  fordi  han, 
som  nævnt,  hygtede  for  at  komme  i  familieforhold  til  Na- 
poleon. 

Den  8de  juni  1808  fandt  vielsen  sted  i  det  kongelige  re- 
sidensslot i  MQnchen,  og  den  13de  juni  brød  prinsessen  op 
fra  sit  hjem.  Brud  og  brudgom  kjørte  i  hver  sin  vogn. 

Bruden  var  kun  1 6  aar  gammel ;  —  hun  var  smuk  og  meget 
elskværdig. 

Brudgommen  og  hans  familie  saavelsom  indbyggerne  i 
hendes  nye  land  var  protestanter.  Men  det  var  bleven  fast- 
slaaet  i  egteskabskontrakten,  at  Charlotte  skulde  forblive  i 
den  katholske  tro,  og  at  en  paalidelig  katholsk  prest  skulde 
følge  hende  som  hendes  skriftefader. 

Kronprinsen  af  WOmemberg  havde  flere  gode  egenska- 
ber; og  som  konge  blev  han  senere  meget  rost  Men  vielsen 
foranledigede  ikke  den  mindste  tilnærmelse,  end  ikke  den 
mindste  venlighed  fra  hans  side.  De  første  ord,  han  hen- 
•  vendte  til  sin  unge  gemalinde,  var: 

nNous  sommes  victimes  de  la  politique!'' 

Han  var  et  offer  for  Napoleon ;  og  hun  var  offerets  offer. 

Hoffet  i  Stuttgart  var  et  alt  andet  end  behageligt  opholds- 
sted. Erkehertug  Maximilian  af  Østerrige- Este,  en  overordent- 
lig elskværdig  og  mildtdømmende  fyrste,^)  fandt  den  stivhed, 
som  herskede  ved  kongen  af  WOrttembergs  hof,  aldeles  uud- 
holdelig. Han  skrev  til  sin  moder: 

„Residensen  i  Stuttgart  gjør  paa  mig  et  indtryk,  som  var 
jeg  ved  hoffet  hos  en  orientalsk  pascha.  Kongen  var  omtrent 
den  eneste,  som  talte.  Slottet  er  indrettet  med  overdreven 
luksus  og  orientalsk  blødagtighed.  I  mange  af  værelserne 
staar  en  trone,  over  hvilken  der  hænger  en  gylden  krone.' 

Kronprinsesse  Charlotte  gjorde  sig  al  umage  for  at  vinde 
hoffets  og  folkets  sympati.  Det  er  saa  meget  mere  beundrings- 
værdigt, at  dette  virkelig  lykkedes  hende,  som  hun  aldng 
opnaaede  at  vække  nogen  venlig  følelse  hos  sin  gemal.  Ved 
mange  leiligheder  saa  det  ud,  som  om  han  bestræbte  sig 
for  paafaldende  at  vise  det  rusiske  hof,  at  det  egteskab,  som 
han  havde  indgaaet,  kun  var  et  egteskab  i  navnet.  Han  hen- 
vendte aldrig  et  ord  til  hende  uden  for  at  fornærme  hende 
personlig  eller  for  at  udslynge  haan  mod  dem,  som  stod 
hende  nær.  Overhovedet  optraadte  han  paa  en  saadan  maa- 
de,  at  man  maatte  tvivle  paa,  at  han  ansaa  hende  som  sin 
retmæssige  hustru. 

De  beviser  paa  deltagelse,  som  hun  fik  fra  sin  familie  i 
Mtinchen,  var  lysglimt  i  hendes  sørgelige  tilværelse.  Neppe 
en  maaned  efter  hendes  bryllup  opsøgte  hendes  yndlings- 
broder,  den  senere  kong  Ludvig  I,  hende  i  hendes  nye  hjem. 
Charlotte  besøgte  ogsaa  flere  gange  sine  kjære  i  MQnchen 
for  at  hente  mod  og  kraft  til  at  holde  ud  de  lidelser,  som 
beredtes  hende  i  Stuttgart.  Rasende  over  sin  svogers  op- 
førsel truede  Ludvig  med  at  ville  duellere  med  ham.  Men 

*)  Keiserinde  Msria  Ludovicas  broder. 

hans  søster  skal  under  taarer  have  bedt  ham:  „Stik  dit  sværd 
i  skeden/ 

Seks  aar  forløb.  Da  nærmede  sig  det  øieblik,  som  kron- 
prinsen af  Wiirttemberg  længe  havde  længtet  efter:  Paa 
Ruslands  snesletter  sank  Napoleons  magt  i  grus! 

øFrischauf,  meinVolk!  die  Flammenzeichen  rauchen, 
Die  Saat  ist  reif:  ihr  Schnitter  zaudert  nicht,* 

sang  digteren  Theodor  KOmer,  —  en^af  de  første,  der  faldt 
som  helt  i  befrielseskampen. 

Under  det  franske  folks  forbandelser  drog  Napoleon  til 
Elba;  og  de  allierede  tropper  trak  sig  tilbage  fra  Paris. 

Wtirttembergs  kronprins  vendte  tilbage  til  Stuttgart  efter 
at  have  været  med  at  overvinde  Napoleon. 

Hans  gemalinde  ilede  ham  imøde  og  hilste  ham  venlig; 
men  han  mødte  hende  med  isnende  kulde.  Hans  uelskvær- 
dighed ved  hjemkomsten  var  det  indledende  skridt  til  opløs- 
ningen af  dette  baand,  som  politiken  havde  knyttet. 

Heller  ikke  Charlotte  kunde  have  nogen  interesse  af,  at 
der  skulde  bestaa  skin  af  en  forening,  som  aldrig  havde  eksi- 
steret i  virkelijgheden.  Den  31te  august  1814  blev  egteskabet 
opløst  af  den  wiirttembergske  civilret.  Den  ilte  september 
kom  man  til  en  overenskomst  med  hensyn  til  de  formuesrets- 
lige  spørgsmaal;  der  blev  tilkjendt  kronprinsessen,  hvad  der 
i  egteskabskontrakten  var  bleven  bestemt  for  hende,  ifald 
hun  skulde  blive  enke. 

Den  28de  oktober  kom  hun  til  Wtirzburg  (i  Bayern),  hvor 
det  var  bleven  bestemt,  at  hun  foreløbig  skulde  slaa  sig  ned. 
Hun  blev  modtaget  med  den  ærbødighed,  som  skyldtes  hen- 
des stand,  men  hun  levede  aldeles  tilbagetrukket. 

Hendes  godhed  og  elskværdige  væsen  vandt  befolkningens 
hjerter.  Dog  kun  modstræbende;  thi  for  at  besmykke  sin 
lave  færd  havde  kronprinsen  af  Wtirttemberg  ladet  udsprede 
de  mest  skandaløse  og  ærekrænkende  rygter  om  hende. 

Charlotte  vidste  det.  Hun  græd  saa  meget,  at  hendes  syn 
blev  svækket,  og  at  man  endog  frygtede  for,  at  hun  skulde 
blive  blind. 

Den  protestantiske  geistlighed  havde  straks  taget  skridt 

til  at  erklære  egteskabet  for  opløst  Vanskeligere  var  det 
med  den  katholske  kirke,  til  hvilken  den  forhenværende 
kronprinsesse  af  Wtirttemberg  hørte. 

Skilsmisse-sagen  vakte  uhyre  opsigt.   Syv  personer  — 

deriblandt  Char- 
lotte og  hendes 
forældre -maatte 
sværge,  at  kron- 
prinsen altid  hav- 
de følt  antipati 
mod  sin  brud, 
og  at  der  aldrig 
havde  fundet  no- 
get egteskabeligt 
samliv  sted  mel- 
lem dem.  Samme 
ed  maatte  kron- 
prins Wilhelm  af 
Wtirttemberg  og 
hans  nærmeste 
slegtninge  aflæg- 
ge. 

Pave  PiusVII 

opløste     omsider 

egteskabet  i  kraft 

af  sin  apostoliske 

CAROLINA  AUGUSTA  myndighed ;     og 

(Keiser  Fnnz's  fjerde  hustru).  haU      tillod      „Sln 

elskede  datter  i  Christo**  at  indgaa  et  nyt  egteskab. 

Efter  denne  tilkjendegivelse  skyndte  kronprins  Wilhelm 
sig  at  egte  sin  ungdomskjærlighed;  den  24de  januar  1815 
fandt  brylluppet  sted  mellem  ham  og  storfyrstinde  Catharina 
af  Rusland.  Det  varede  ikke  længe,  før  han  begyndte  at  indse, 
hvilken  blodig  uret  han  havde  gjort  sin  første  hustru.  Naar 
Carolina  —  som  hun  fra  nu  af  kaldtes  —  var  syg,  var  han 
den  første  til  at  vise  hende  sin  deltagelse.  Og  før  sin  død 
bad  han  den  daværende  keiserinde  af  Østerrige  om  at  til- 
give ham  al  den  kummer,  som  han  havde  beredt  hende. 

Neppe  et  aar  efter  at  hendes  mand  havde  giftet  sig  paanyt, 
havde  Carolina  to  friere:  Storhertug  Ferdinand  af  Toscana, 
der  havde  været  enkemand  siden  1802,  anholdt  om  hendes 
haand;  umiddelbart  derefter  optraadte  hans  broder,  keiseren 
af  Østerrige,  som  frier! 

Da  storhertugen  fik  vide,  at  hans  broder  var  hans  med- 
beiler,  trak  han  sig  frivillig  tilbage,  vel  vidende,  at  kongen 
af  Bayern  vilde  foretrække  den  keiserlige  svigersøn. 

Den  7de  september  1816  sendte  keiser  Franz  fra  Schøn- 
brunn  følgende  frierbrev  til  Carolina: 

»Min  kusine! 

Jeg  har  netop  henvendt  mig  til  Deres  fader,  kongen,  for 
at  bede  ham  om  Deres  kongelige  høiheds  haand.  Men  frem- 
for alt  ønsker  jeg  af  Dem  selv  at  faa  vished  for,  om  De  kan 
finde  behag  i  et  nyt  hjem  i  Østerrige. 

Hvis  Deres  beslutning  skulde  være  overensstemmende 
med  mine  ønsker,  beder  jeg  Dem  modtage  forsikringen  om, 
at  jeg  er  overbevist  om  at  have  valgt  en  gemalinde,  der  er 
skikket  til  at  gjøre  mig  lykkelig,  og  som  finder  sin  lykke 
i  kjærlig  hengivenhed  og  i  en  ren  sjæl.  De  bekjendte  aan- 
dens  og  hjertets  egenskaber,  som  Deres  kongelige  høihed 
er  i  besiddelse  af,  er  mig  en  sikker  borgen  for,  at  jeg 
hos  Dem  vil  finde  alt,  hvad  jeg  kan  ønske  mig.  Min 
kjæreste  omsorg  vil  være  rettet  paa  at  gjøre  Dem  lykkelig 
og  at  bevise  Dem,  at  hjemmets  lykke  ikke  altid  flygter  fra 
tronerne." 

Forbindelsen  vakte  overordentlig  glæde  i  Bayern.  I  det 
øvrige  Tyskland,  hvor  man  havde  havt  dyb  medlidenhed  med 
Carolinas  skjebne,  glædede  man  sig  ligeledes  over,  at  hun 
nu  vilde  faa  opreisning. 

Keiser  Franz  viste  hende  den  elskværdigste  opmerksom- 
hed.  I  et  egenhændigt  brev  til  Mettemich  beder  han  denne 
om  at  udforske  hendes  daglige  vaner,  for  at  han  kan  imøde- 
komme hendes  ønsker;  thi  —  siger  han  —  „livet  er  sam- 
mensat af  smaa,  tilsyneladende  ubetydelige  ting;  og  ved  et 
første  indtryk  kan  man  ofte  berede  veien  til  glæde  og  lykke.  *" 

,Jeg  Stod  begge  gange  for  alteret  med  den  faste  overbe- 
visning om,  at  jeg  vilde  blive  dybt  ulykkelig,  *"  har  keiser- 
inde  Carolina  udtalt.  I  disse  ord  har  hun  aabenbaret  de 
følelser,  med  hvilke  hun  tog  plads  paa  Østerriges  trone. 

Alligevel  blev  hun  sandsynligvis  den  af  keiserens  fire 
hustruer,  som  gjorde  ham  mest  lykkelig;  og  i  sin  bestræbelse 
for  at  gjøre  ham  lykkelig  fandt  hun  sin  egen  lykke. 

De  mere  end  tyve-aarige  kampe  i  Østerrige  var  forbi; 
Wiener-kongressen  og  Napoleons  fald  havde  —  som  vi  ved 
—  skabt  nye  forhold  i  Europa. 

En  række  freds-aar  fulgte  efter  krigene.  Skjønt  mange  var 
misfomøiede  med  den  absolutistiske  aand,  der  herskede  i 
keiser  Franz's  lange  regjeringstid,  og  skjønt  man  langthn 
yndede  hans  betroede  minister  Mettemich,  beviste  den  uhyre 
jubel,  hvormed  man  feirede  monarkens  helbredelse  efter  en 
tung  sygdom  (1826),  at  han  vedblivende  var  elsket  af  sit 
folk.  Takket  være  sit  faderlige,  borgerlige  væsen,  og  fordi 
han  i  den  brede,  østerrigske  folkedialekt  natten  altid  ud- 
talte det  rette  ord  i  det  rette  øieblik,  bevarede  han  til  sit 
livs  sidste  stund  massernes  hengivenhed  usvækket. 

Som  ældre  mand  længtede  han  efter  ro.  Larmende  fester, 
gala-midddage  og  kanefarter  ved  hoffet  blev  sjeldnere  og 
sjeldnere;  selv  nytaarskuren  blev  som  oftest  smeltet  sam- 
men med  keiserens  navnedag.  Med  undtagelse  af  kjøreture 
i  Wiens  „Prater"  og  korte  besøg  i  Burgtheatret  samt  de 
regelmæssige  spadsereture  paa  stadens  bastioner,  undte  kei- 
seren  sig  ingen  afveksling. 

En  saa  stille  og  ensom  hof  holdning  maatte  paalægge  den 
unge  keiserinde  mange  savn.  Hun  var  dengang  24  aar  gam- 
mel; men  hun  var  vant  til  at  bringe  ganske  andre  oflfere 
end  dem,  som  fordredes  af  hende  i  Wien.  I  keiserens  kjær- 
lighed og  lykke  fandt  hun  desuden  rigelig  erstatning  for, 
hvad  hun  maatte  forsage. 

At  tjene  sin  egtefælle  var  hendes  største  glæde.  Man  saa 
hende  altid  sammen  med  ham ;  hun  fulgte  ham  paa  alle  hans 
reiser  og  opmuntrede  og  pleiede  ham,  naar  han  var  syg. 

Jeg  har  ovenfor  nævnt,  at  hun  led  af  en  øiensvaghed.  Ikke 
destomindre  læste  og  skrev  hun  hver  eneste  aften  for  ham. 
Personlig  sørgede  hun  for  hans  garderobe.  Hun  tillod  ikke, 

at  kammertjeneren  børstede  hans  frakke,  naar  han  skulde 
gaa  ud;  thi  det  gjorde  hun  selv!  Keiseren  kaldte  hende  al- 
tid: „Min  kjære  lille  kone*",  „husets  engel*',  „min  huslige 
perle  **  og  lignende. 

Smukt  og  inderligt  var  ogsaa  hendes  forhold  til  keiserens 
børn,  for  hvem  hun  snarere  var  som  en  søster  end  som  en 
stedmoder.  Navnlig  var  hendes  forhold  hjerteligt  til  kron- 
prinsen, den  senere  keiser  Ferdinand,  som  hun  i  sine  breve 
benævner:  „min  kjære  søn  og  ven.*" 

Mod  de  fattige  var  hun  en  utrættelig  velgjørerinde.  Hun 
var  en  from  katholik;  men  da  en  katholsk  geistlig  en  dag 
udspurgte  hende  om  hendes  religiøse  anskuelser,  svarede 
hun: 

„Jeg  ved  ikke,  om  jeg  elsker  Gud,  men  jeg  ved,  at  jeg 
elsker  menneskene  !** 

Sine  naalepenge  delte  hun  med  de  trængende.  Hoffolkene 
likte  ikke,  at  hun  ikke  anvendte  større  summer  til  sine  drag- 
ter; de  kaldte  hende  ondskabsfuldt  „Bomulds-keiserinden**, 
fordi  hun  ikke  pleiede  at  gaa  i  silke  og  fløiel. 

Hvert  aar  gjorde  keiserparret  reiser  rundt  om  i  det  habs- 
burgske  rige.  Men  Franz  begyndte  nu  at  blive  gammel  og 
svagelig;  og  da  keiserinden  frygtede  for,  at  hendes  gemal 
skulde  overanstrenge  sig,  blev  ogsaa  disse  reiser  lidt  efter 
lidt  kortere  og  sjeldnere. 

Salzburg  og  Linz  blev  de  dog  stadig  ved  at  besøge  om 
somrene;  thi  her  traf  de  sammen  med  den  bayerske  konge- 
familie. Forholdet  var  stedse  det  samme  hjertelige  mellem 
Carolina  og  hendes  broder  Ludvig,  som  nu  havde  besteget 
tronen. 

En  af  de  gange,  hun  besøgte  ham  i  Miinchen,  skrev  den 
kongelige  digter  til  hende: 

„Ein  Schutzgeist  kehrtest  in  die  Heimat  Du  zuriiclc; 
Versohnend  kamst  Du  zu  der  rechten  Stunde ! 
Ein  gutes  Wort  aus  Deinem  guten  Munde, 
Und  gleich  zernichtet  war  das  Werk  der  Tucke. 
Wie  sie  geschlagen  heilte  schon  dieWunde. 
Wo  Du,  iebt  alles  wonnefroh  dem  Glucke, 
Du  wiinschest  nur,  dass  alles  sich  entzucke. 
Wer  liebt  Dich  nicht  und  hatte  von  Dir  Kunde!" 

Hendes  gemals  befindende  begyndte  imidlertid  at  berede 
keiserinden  stor  bekymring.  Ved  nytaarskuren  1835  saa  man 
for  sidste  gang  Carolina  Augusta  i  tronens  glans. 

Den  24de  februar  samme  aar  blev  keiseren  overfaldt  af 
heftig  feber.  Den  næstfølgende  morgen  forlangte  han  døds- 
sakramentet.  Med  egen  haand  nedskrev  han  med  blyant  sit 
testamente,  der  i  aftryk  længe  opbevaredes  bag  glas  og  ram- 
me blandt  det  østerrigske  folk.  Han  nævner  i  dette  testa- 
mente sin  Qerde  hustru  som  den,  „der  i  glæde  og  sorg  var 
min  trofaste  ledsagerinde,  og  som  kun  levede  for  at  holde 
mig  oppe!" 

Søndagen  den  1ste  marts  havde  han  endnu  en  lang  sam- 
tale med  sin  ældste  søn.  Saa  lod  han  sit  barnebarn,  den 
senere  keiser  Franz  Josef,  kalde  til  sig;  han  lod  ham  sætte 
sig  paa  hans  seng,  gav  ham  faderlige  formaninger  og  vel- 
signede ham. 

Faa  øieblikke  efter  var  han  død,  rolig  og  uden  dødskamp. 
Keiserinden  havde  ikke  et  øieblik  forladt  sygesengen. 

Det  varede  meget  længe,  inden  hun  overvandt  den  dybe 
smerte  over  „sin  keisers''  bortgang.  Melanie  Mettemich, 
som  hun  modtog  nogen  tid  efter,  skrev  i  sin  dagbog: 

„Da  enkekeiserinden  viste  sig,  blev  jeg  forskrækket  over 
hendes  udseende.  Hun  var  bleg  og  nedslaaet.  I  rørende  ord 
talte  hun  til  mig  om  vor  elskede  keiser;  selvfølgelig  taler 
man  kun  om  ham,  naar  man  er  hos  hende.  Hun  fortalte  mig, 
at  den  nat,  da  man  bar  ham  ud  af  værelset  for  at  stille  hans 

kiste  op  i  kapellet,  havde  hun  troet,  at  hun  skulde  dø. 

—  Jeg  tilbragte  to  timer  hos  den  udmerkede  keiserinde,  to 
trøstefulde  timer;  thi  hun  styrkede  mig  ved  sit  mod.** 

Efter  henved  20  aar  at  have  siddet  paa  tronen,  var  keiser- 
inde Carolina  Augusta  nu  steget  ned  ffa  den.  Keiserfamiliens 
kjærlighed  og  folkets  høiagtelse  forlenede  hende  navnet: 
„Keiserinde-moderen'',  skjønt  hun  aldrig  havde  havt  børn. 
Efter  keiserens  død  levede  hun  endnu  40  aar.  Vedblivende 
gav  hun  alle  sine  indtægter  til  de  fattige. 

Tre  gange  daglig  bragte  posten  hende  store  bunker  med 
bønskrifter.  Og  naar  hun  hver  formiddag  forlod  hofkapellet, 
hvor  hun  forrettede  sin  andagt,  stod  der  altid  mellem  tyve 
og  femti  trængende  udenfor  for  at  bede  hende  om  hjælp. 

Det  laa  hende  ogsaa  varmt  paa  hjerte,  at  der  skulde  her- 
ske et  godt  og  fredeligt  forhold  mellem  keiserfamiliens  for- 
skjellige  medlemmer.  Særlig  hjerteligt  var  hendes  forhold 
til  keiserinde  Elisabeth,  der  var  gift  med  hendes  stedsøns 
søn,  og  som  samtidig  var  hendes  niece. 

I  modsætning  til  Elisabeths  svigermoder,  der  fandt  mangt 
og  meget  at  udsætte  paa  sin  svigerdatter,  var  keiserinden 
meget  venlig  stemt  mod  den  unge  keiserinde. 

Gisela  og  Rudolf  besøgte  daglig  enkekeiserinden.  En  dag, 
da  kronprins  Rudolf  blev  staaende  foran  keiser  Franz's  por- 
træt, spurgte  han  pludselig: 

„Oldemoder!  Var  oldefader  altid  saa  smukt  klædt,  som 
han  er  paa  maleriet?"  — 

Keiserinden  var  venlig  og  god  mod  høie  og  lave.  En,  som 
kjendte  forholdene  nøie,  har  udtalt: 

„Hele  hendes  omgivelse  nærede  dyb  høiagtelse  og  kjær- 
lighed til  hende.  Jeg  erindrer  aldrig  at  have  hørt  noget 
menneske  udtale  et  eneste  ufordelagtigt  ord  om  hendes 
majestæt.  Hun  bevarede  en  blanding  af  keiserlig  høihed,  for- 
friskende, moderlig  hjertevarme  og  sand  religiøsitet.  ** 

Ved  fyrst  Mettemichs  fald  viste  hun  atter  sin  ædle  karak- 
ter: Da  den  berømte  statsmand  som  fem  og  sytti-aarig  ol- 
ding maatte  gaa  i  landflygtighed,  berørte  menneskenes  utak- 
nemmelighed ham  smertelig. 

,Jeg  kan  ikke  beskrive  alt,  hvad  jeg  erfarede  med  hensyn 
til  utaknemmelighed  og  slethed,''  skrev  han  senere.  ,Jeg  har 
aldrig  havt  høie  tanker  om  menneskene;  men  jeg  tilstaar, 
at  jeg  ikke  havde  tænkt  mig  dem  saa  nederdrægtige.  Som 
rotterne  forlader  et  synkende  skib,  blev  vi  forladte  af  ængste- 
lige venner.  Hvor  ubetydeligt  var  ikke  antallet  af  de  trofaste 
i  sammenligning  med  den  mængde,  der  vendte  os  ryggen  i 
farens  øieblikl" 

En  lysstraale,  som  trængte  ind  til  ham  i  dette  mørke,  kom 
fra  enkekeiserindens  deltagende  hjerte: 

„Kun  keiserinden  skrev  til  mig  for  at  faa  efterretning  fra 
ham,  „som  keiser  Franz  havde  kaldt  sin  ven"!" 

Senere  skrev  hun  atter  egenhændig  til  ham  i  hans  land- 
flygtighed : 


50 HJEMLIV  VED  KEISER  PRANZ*S  HOF 

„Kjæreste  fyrste! 

Deres  brev  vakte  mangfoldige  følelser  i  mit  hjerte,  følelser 
af  det  inderligste  vemod,  men  ogsaa  af  glæde  ved  at  erfare, 
at  De  ikke  er  saa  lidende,  som  man  fandt  for  godt  at  ud- 
sprede. Jeg  takker  Dem  hjertelig  for  Deres  ønsker  i  anled- 
ning af  det  nye  aar!  Maatte  det  bringe  Dem  og  Deres  familie 
trøst  og  glæde!  lalfald  vil  historien  være  retfærdigere  mod 
Dem  end  en  del  af  Deres  samtidige! 

Jeg  omfavner  Deres  kjære  hustru  og  hendes  moder  i  tan- 
kerne og  beder  Dem,  kjære  fyrste,  om  aldrig  at  tvivle  paa 
mit  oprigtige  venskab!" 

Da  fyrst  Mettemich  omsider  vendte  tilbage  til  sit  fædre- 
land, var  enkekeiserinden  en  af  dem,  der  viste  ham  og  hans 
familie  størst  opmerksomhed  og  venskab. 

Sommermaanedeme  pleiede  Carolina  Augusta  at  benytte 
til  udflugter  i  Tyrol.  Ogsaa  sit  hjemland  Bayern  pleiede  hun 
vedblivende  at  besøge  regelmæssig,  ligesom  hendes  broder, 
Kong  Ludvig  I,  vedblev  at  opsøge  hende. 

„Min  søster  og  jeg  bliver  gamle,"  pleiede  han  at  sige; 
„vi  tør  ikke  lade  et  aar  gaa  hen  uden  at  se  til  hinanden.' 

Den  8de  februar  1872  feirede  hun  forholdsvis  legemsfrisk 
og  merkværdig  aandsfrisk  sin  ottiende  fødselsdag.  Festlig- 
hederne i  den  anledning  indskrænkede  sig  til  den  nærmeste 
familiekreds. 

Faa  maaneder  efter  døde  hendes  søster,  Franz  Josefs 
moder.  „Nu  bliver  jeg  nok  den  næste  i  familien,  som  gaar 
bort,"  sagde  hun. 

Saaledes  gik  det  ogsaa.  Hun  blev  stadig  svagere,  men 
bar  alle  plager  med  taalmodighed.  Hendes  aands  klarhed  var 
beundringsværdig  lige  ind  i  døden;  om  hende  kan  det  med 
sandhed  siges,  at  aanden  triumferede  over  legemet! 

Den  27de  januar  1873  flk  hun  feber,  og  det  gik  raskt 
nedad.  Den  8de  februar  —  paa  hendes  en  og  ottiende  fødsels- 
dag —  tog  sygdommen  en  farlig  vending.  Omgivet  af  hele  sin 
hofstat  og  med  fuld  bevidsthed  modtog  hun  dødssakramentet, 
holdende  i  sin  haand  det  samme  kors,  som  hendes  egtefælle 
havde  omsluttet  i  sit  livs  sidste  time. 

Keiseren,  kronprins  Rudolf,  erkehertugeme  Karl  Ludvig 

Og  Ludvig  Victor  vaagede  hele  natten  ved  hendes  seng. 
Hendes  stedsøn  og  svoger,  erkehertug  Franz  Karl,  lod  sig 
ved  midnatstid  rulle  ind  til  hende  for  at  tage  den  sidste  af- 
sked med  hende. 

Dødsøieblikket  syntes  at  nærme  sig,  og  alle  tilstedevæ- 
rende knælede  ned.  Da  solen  gik  op  den  niende  februar  — 
en  søndag  morgen  —  slog  enkekeiserinden  pludselig  øinene 
op  og  saa  paa  alle  de  tilstedeværende. 

Dybt  bevægede  kyssede  keiseren,  kronprins  Rudolf  og 
keiserens  brødre  hendes  hænder.  I  dette  øieblik  vendte  den 
døende  sig  til  Franz  Josef  og  hviskede: 

„Hvem  vil  sørge  for  mine  fattige?" 

Med  disse  ord  paa  læberne  sov  hun  hen. 

Saasnart  man  i  Wien  havde  faaet  vide,  at  den  gamle  enke- 
kelserinde  var  syg,  havde  store  menneskemasser  samlet  sig 
i  Hofburg. 

Efterretningen  om,  at  hun  var  døende,  vakte  den  inder- 
ligste deltagelse.  Hun  havde  overlevet  sin  tid.  Den  historiske 
periode,  hun  som  keiserinde  havde  tilhørt,  var  længst  forbi. 
Men  i  hendes  firtiaarige  enkestand  havde  tusinder  nydt  godt 
af  hendes  ædle  hjertes  velgjeminger. 

Mange  lovtaler  og  digte  blev  skrevne  til  hendes  ære,  baade 
medens  hun  levede  og  efter  hendes  død.  Men  de  smukkeste 
ord  lod  hendes  stedsøns  søn  Karl  Ludvig  sætte  under  hen- 
des billede: 

„Vi  takker  Gud  for,  at  du  har  levet  iblandt  osl"* 

«Le  passage  est  bien  court  de  la  joie 
aux  douleurs.' 

Victor  Hugo. 


I 
Eugénies  fkmilieforhold  og  barodom. 


I  byen  Malaga  i  Spanien  boede  i  begyndelsen  af  forrige  aar- 
hundrede  en  kjøbmand  ved  navn  Kirkpatrick.  Oprindelig 
tilhørte  han  en  fornem  skotsk  adelsslegt,  der  ved  Stuart- 
emes  fald  havde  maattet  flygte  fra  sit  fædreland.  Denne 
ætling  af  familien  tjente  imidlertid  sit  brød  som  kolonial- 
handler samt  ved  salg  af  vine,  som  han  egenhændig  skjen- 
kede  ud  i  et  rum  bag  sin  butik. 

Forretningen  udvidedes,  og  han  blev  en  rig  mand.  Han 
sendte  spanske  vine  til  fremmede  lande,  men  opgav  derfor 
ikke  skjenkestuen  i  Malaga,  hvor  hans  døtre  trolig  hjalp  til 
med  at  trække  kunder  til  hans  hus. 

Det  kunde  synes  naturligt,  om  man  i  kjøbmandens  hjem, 
optaget  af  kjøb,  salg  og  andre  praktiske  gjøremaal,  havde 
tænkt  lidet  eller  intet  paa  familien  Kirkpatrick  of  Closeburn*s 
store  traditioner.  Men  saa  var  ikke  tilfældet.  De  smukke 
døtre  var  sig  vel  bevidste,  at  de  tilhørte  en  gammel  og  ædel 
slegt,  og  de  var  langtfra  blottede  for  tro  paa,  at  det  vilde 
lykkes  dem  „til  stort  at  vorde  igjen**. 

Man  finder  intet  sted  i  verden  en  saa  begeistret  fastholden 
ved  nationale  erindringer  som  i  Spanien.  Men  dette  land, 
der  er  saa  rigt  paa  minder,  har  for  længe  staaet  uden  for- 
bindelse med  det  øvrige  Europa;  det  har  glemt  at  maale  sig 

med  andre  riger  og  mistet  evnen  til  at  bedømme  sig  selv 
gjennem  sammenligning  med  dem.  Tanken  paa  de  seire,  som 
spanierne  vandt  i  svundne  tider,  forleder  dem  til  at  tro  det 
let  fremdeles  at  vinde  seire.  Med  blikket  vendt  mod  sit  Al- 
hambra,  sine  pragtmonumenter,  glemmer  de,  at  deres  fædre- 
land er  sunket  ned  fra  sin  fordums  høide.  De  ser  ikke,  at 
hine  slotte,  som  de  er  saa  stolte  af,  staar  som  døde  minder 
om  en  hensmuldret  storhed;  de  ser  fremfor  alt  ikke,  at  den 
samme  nation,  som  en  gang  var  Europas  mægtigste,  Euro- 
pas tapreste,  har  ophørt  at  spille  med  i  den  europæiske  kon- 
sert. 

Af  kjøbmand  Kirkpatricks  døtre  var  Manuela  saavel  den 
ærgjerrigste  som  den  smukkeste.  Hendes  forfængelighed  var 
umættelig,  og  hendes  slegtstolthed  kjendte  ingen  grænser. 
Hun  var,  trods  sin  skotske  herkomst,  et  egte  Spaniens  barn. 

Medens  hun  bød  vin  om  og  underholdt  herrerne,  der  drak 
i  hendes  faders  gjestestue,  var  hendes  sjælelige  blik  rettet 
mod  fædrenes  blanke  adelsskjold.  Fortidens  traditioner  h|alp 
hende  til  at  glemme  nuets  snevre  forhold,  beretningerne  om 
hendes  gamle  ahner  hjalp  hende  til  at  glemme,  at  hun  var 
skjenkevertens  datter,  kort,  tanken  paa  fortidens  hæder  bar 
hende  let  hen  over  øieblikkets  ydmygelser. 

Dog,  skjønt  hun  nøie  var  knyttet  til  den  jordbund,  hvor 
hun  var  opvokset,  var  Manuela  noget  andet  og  mere  end 
spanierinde. 

Spanierinden  er  i  almindelighed  indolent  og  temmelig  uvi- 
dende. Hun  er  for  indolent  til  at  arbeide  sig  opad  og  tilegne 
sig  en  grundig  uddannelse,  og  hun  er  somoftest  for  uvi- 
dende til  at  fatte,  at  hendes  storhedsdrømme  er  tomme  ind- 
bildninger. 

Anderledes  med  kræmmerdatteren  Kirkpatrick.  Ogsaa 
hun  nærede,  som  sagt,  en  overspændt  beundring  for  en  tid, 
som  var  svunden;  men  denne  beundring  avlede  hos  hende 
troen  paa  fremtidig  glans.  Vel  var  hun  spanierinde,  men  hun 
havde  samtidig  englænderindens  energi,  et  karaktertræk  uden 
hvilket  hendes  ønsker  og  drømme  aldrig  vilde  være  bleven 
virkeliggjorte. 

Den  unge  pige  vilde  frem  i  verden,  men  hun  havde  ingen 
til  at  hjælpe  sig  frem ;  hun  havde  kun  sin  egen  personlighed. 

Og  det  var  paa  den,  hun  maatte  stole.  Hendes  hele  higen 
udmundede  derfor  i  ønsket  om  at  indgaa  en  fornem  forbin- 
delse ;  for  at  naa  dette  maal  var  hun  villig  til  at  tilsidesætte 
alle  hensyn  og  anvende  alle  midler. 

Blandt  de  officerer,  som  opholdt  sig  i  Malaga,  og  hvoraf 
de  fleste  flittig  besøgte  Kirkpatricks  vinforretning,  befandt 
sig  artilleri-oberst  i  den  spanske  armé,  Don  Cipriano,  greve 
af  Téba.  Han  og  hans  ældre  broder,  greven  af  Montijo,  hav- 
de begge  i  begyndelsen  af  aarhundredet  udmerket  sig  som 
tapre  krigere.  De  havde  tilhørt  forskjellige  politiske  partier: 
Den  ældre  broder  havde  været  Frankriges  modstander;  den 
yngre  nærede  derimod  en  levende  begeistring  for  Napoleon. 
Han  havde  tjent  i  hans  hær,  og  det  fortælles,  at  det  var 
denne  spanier,  som  1814  affyrede  det  sidste  skud  mod  de 
allierede  tropper. 

Grev  Téba  havde  i  sin  ungdom  været  meget  smuk ;  men 
han  havde  mistet  sit  ene  øie  i  krigen.  Da  Manuela  Kirk- 
patrick lærte  ham  at  kjende,  var  han  ikke  længer  ung  og 
hellerikke  synderlig  tiltrækkende;  han  skildres  desuden  som 
noget  enfoldig  og  gjerrig.  Alt  dette  afskrækkede  ikke  den 
unge  pige.  Hans  hjerte  syntes  hende  nemlig  en  fæstning, 
som  maatte  kunne  erobres  uden  altfor  store  vanskeligheder; 
og  uden  hensyn  til  hans  lidet  indtagende  ydre  gav  hun  sig 
i  færd  med  at  studere  hans  stamtavle  og  familieforbindelser. 

Resultatet  af  disse  genealogiske  undersøgelser  overtraf 
hendes  dristigste  forventning.  Det  skaffede  hende  vished  for, 
at  Spaniens  reneste  „sangre  azul**  *)  flød  i  grevTébas  aarer. 
Han  nedstammede  fra  den  høitanseede  genuesiske  adelsfa- 
milie Porto-Carrero,  der  i  det  fjortende  aarhundrede  var  ud- 
vandret til  Estremadura,  som  ved  giftermaal  havde  faaet  ret 
til  at  bære  nogle  af  Spaniens  berømteste  navne:  Guzman, 
Cordova,  Leyva  y  la  Gerda  etc,  og  som  forenede  den  tre- 
dobbelte spanske  grandeværdighed:  Téba,  Branos  og  Mora. 
I  hans  forfædres  rækker  fandt  hun  blandt  andre  den  spanske 
helt  Alphonso  Perez  af  Guzman,  'Gonzalve  af  Cordova,  med 
tilnavnet  „den  store  hærfører",  samt  Antonio  af  Leyva,  en 
af  Karl  den  femtes  mest  fremragende  generaler.  Rigtignok 
var  grev  Téba  anden  søn.  Men  hans  ældre  broder  var  ugift; 

•)  Blut  blod. 

dersom  hun  knyttede  sin  fremtid  til  hans,  turde  den  ærgjer- 
rige  Manuela  derfor  temmelig  sikkert  regne  paa  ved  tid  og 
venten  at  opnaa  den  rang,  som  hun  saa  brændende  efter- 
tragtede. 

Hendes  foders  stigende  velstand  og  hendes  egen  overor- 
dentlige skjønhed  lokkede  yngre  og  langt  smukkere  kaval- 
lerer  for  hendes  fødder.  Men  om  en  eller  anden  af  disse  før 
havde  troet  sig  begunstiget,  saa  blev  han  nu  ubønhørlig  skudt 
til  side;  thi  efter  disse  oplysninger  tøvede  Manuela  intet 
minut  med  at  begynde  arbeidet  mod  sit  maal. 

Hun  viste  greven  den  mest  imødekommende  ømhed,  den 
mest  hensynsfulde  ærbødighed.  Paa  ham  —  og  ham  alene  — 
ødslede  hun  nu  sine  smil,  sine  ildfulde  blikke,  sin  bedaa- 
rende  elskværdighed. 

Godtroende,  som  han  var,  tog  han  hendes  tilnærmelser 
for  hengivenhed;  den  smigrede  hans  forfængelighed  og  bragte 
hans  i  begyndelsen  flygtige  forelskelse  til  at  blusse  op  til 
glødende  lidenskab.  Uden  at  spørge  sin  familie  tilraads  ind- 
gik Don  Cypriano  Guzman  Palafox  y  Porto-Carrero,  greve 
af  Téba,  marquis  af  Ardalés  etc.  etc,  senere  greve  af  Mon- 
tijo  og  Miranda  og  hertug  af  Peneranda  egteskab  med  kjøb- 
mand  Kirkpatricks  datter  Maria  Manuela. 

Parrets  saloner  blev  en  samlingsplads  for  byens  rigeste 
og  fornemste  officerer,  der  var  henrykte  over  den  unge  frues 
gjestfrihed,  over  hendes  aand  og  ynde.  Hendes  hovmod 
voksede,  hun  nød  sin  triumf  i  fulde  drag! 

Onde  tunger  fik  travelt  med  at  berette  om  den  frie  tone, 
som  herskede  i  hendes  hus;  og  rygterne  fandt  vei  til  den 
ældre  greve  af  Montijo.  Denne,  som  fra  begyndelsen  havde 
misbilliget  sin  broders  forbindelse,  blev  forbitret  over,  hvad 
man  forebragte  ham  om  svigerinden.  Han  besluttede  at 
hindre,  at  hun  blev  hans  arvtagerske,  og  han  giftede  sig  i 
sin  sildige  alder. 

Manuela  rasede ;  men  snart  vandt  klogskaben  overhaand 
over  hendes  vrede.  Istedetfor  surmulende  at  trække  sig  bort 
fra  sine  nye  slegtninge  søgte  hun  at  vinde  deres  yndest.  Og 
det  faldt  hende  saameget  mindre  vanskelig  at  forsone  sig 
med  forbindelsen,  som  hendes  svogers  egteskab  til  hendes 
ubeskrivelige  glæde  blev  barnløst. 


FRANKRIGBS  SIDSTE  KEISERINDE 9 

Kjed  af  Malaga,  hvor  alt  mindede  om  de  smaa  forhold, 
hvorfra  hun  var  udgaaet,  ønskede  hun  at  skifte  opholdsted; 
hun  bevægede  sin  mand  til  at  vende  hendes  fødeby  ryggen. 
Med  sin  hustru  og  sin  lille  datter  Franciska  Teresia  (født 
1825)  reiste  greven  til  Granada,  hvor  broderen  boede. 

Den  femte  mai  1826  —  samme  dag  paa  hvilken  den  store 
Napoleon  nogle  aar  tidligere  havde  lukket  sit  øie  —  skræm- 
medes Granadas  beboere  af  et  frygteligt  jordskjælv.  Grev- 
inden af  Téba  sad  i  sin  have,  da  det  brød  ud.  Midt  under 
elementernes  rasen  faldt  hun  syg  om  og  nedkom  under  aaben 
himmel  med  sin  anden  datter,  den  vordende  keiserinde  af 
Frankrige. 

Den  lille,  som  allerede  fra  fødselen  af  havde  et  forundret, 
tankefuldt  og  melankolsk  blik,  fik  navnene:  Maria  Eugénia 
Ignacia  Augustina;  hendes  onkel  holdt  hende  over  daaben. 

Eugénias  moder  besad  en  klar  og  meget  udviklet  forstand, 
og  hun  var  en  fuldendt  verdensdame.  Hun  forstod  til  fuld- 
kommenhed at  lede  en  konversation  og  var  uudtømmelig  i 
pikante  indfald;  hun  stod  saavel  i  kundskaber  som  i  aand 
betydelig  høiere  end  spanierinden  i  almindelighed  gjør.  Det 
var  derfor  naturligt,  at  hun,  ved  Hjælp  af  sin  personlige 
elskværdighed  og  sine  overordentlige  ydre  midler,  var 
istand  til  at  erobre  svigerinden  og  til  at  sætte  sig  fast  i  sin 
svogers  gunst.  Grev  Téba  og  hans  hustru  blev  velseede  gje- 
ster  1  broderens  hus;  naarsomhelst  de  viste  sig  ved  grev 
Montijos  fester,  blev  de  behandlede  med  udsøgt  ærbødighed 
og  respekt. 

Dog  følte  Manuela  sig  heller  ikke  her  i  sit  rette  element. 
Hun  længtede  efter  et  friere,  mere  ubundet  liv,  hun  læng- 
tede  fremforalt  efter  at  naa  endnu  høiere  op  ad  samfundets 
trappestige. 

Hendes  higen  skulde  opfyldes:  Aar  1834  stod  grev  Téba 
ved  sin  barnløse  broders  baare  og  hans  hustru  ved  sine 
foreløbige  ønskers  maal.  Nu  bestemte  hun  sin  mand  til  at 
tage  bopæl  i  Madrid. 

Samlivet  mellem  Eugénies  forældre  havde  ingensinde  væ- 
ret harmonisk.  Moderens  hang  til  ødselhed,  forlystelsessyge 
og  koketteri,  faderens  skinsyge,  heftighed  og  vidtdrevne  spar- 
sommelighed havde  tidlig  jaget  fredens  genier  paa  flugt.  De 

egteskabelige  disharmonier  havde  været  saameget  mere  hyp- 
pige og  vedholdende,  som  grevinden  aldrig  havde  næret 
synderlig  ømme  følelser  for  sin  gemal. 

Efter  ankomsten  til  hovedstaden  blev  forholdet  næsten 
uudholdeligt.  Manuela  søgte  forbindelser  med  fremragende 
og  indflydelsesnge  personligheder;  men  samtidig  kastede 
hun  sig  aabenlyst  ind  i  galante  eventyr  og  gjorde  hjemmet 
og  livet  saare  uhyggeligt  for  sin  egtefælle. 

Greven,  som  før  sin  broders  død  kun  havde  havt  en  liden 
formue,  havde  begyndt  med  at  give  sine  børn  en  beskeden 
og  streng  opdragelse.  Efter  at  være  bleven  arving  til  sin 
broders  titel  og  rigdomme,  ønskede  han  ingenlunde  at  for- 
andre disse  principper.  Han  vilde,  at  døtrene  skulde  op- 
drages, som  om  de  vedblivende  var  fattige,  og  at  de  skulde 
hærdes  ved  nøisomhed  og  forsagelse. 

Hans  hustru  var  af  en  anden  anskuelse.  Ogsaa  hun  vilde, 
at  de  skulde  udvikles  til  intelligente  og  dygtige  kvinder, 
men  hun  ønskede  samtidig  at  nyde  livet  sammen  med  dem. 
Samme  aar,  som  hendes  svoger  var  død,  brød  uroligheder 
ud  i  Spanien.  Mange  høitstaaende  familier  flygtede  for  op- 
røret og  for  koleraen,  som  indfandt  sig  omtrent  paa  samme 
tid.  Grevinde  Montijo  benyttede  den  store  verdens  opbrud 
som  paaskud  til  at  forlade  sin  mand,  der  nu  som  senator 
var  bunden  til  Madrid.  Den  28de  juli  1834  flygtede  hun  fra 
Spanien  med  sine  to  døtre  og  sin  lille  søn  Paco,  som  døde 
kort  efter.  Skilt  fra  greven  begyndte  hun  et  muntert  reise- 
liv ledsaget  af  sine  børn.  Hun  delte  sin  tid  mellem  London, 
Paris  og  de  fashionable  badesteder;  og  overalt  samlede  hun 
tilbedere  og  venner  omkring  sig. 

Adskillige  af  hendes  beundrere  hørte  visselig  hjemme  i 
kredse,  hvor  man  gaar  op  i  døgnlivets  glæder,  og  hvor 
man  foretrækker  sanselige  nydelser  for  aandelige  sysler. 
Men  blandt  dem,  som  søgte  hende,  fandtes  ogsaa  mænd,  der 
var  fremragende  ved  kundskabsrigdom  og  begavelse.  Til 
hendes  intime  omgangsvenner  hørte  saaledes  videnskabs- 
manden Laborde  samt  de  udmerkede  forfattere  Prosper  Mé- 
rimée  og  Henry  Beyle  (Stendalh). 

Mérimée  havde  paa  en  reise  i  Spanien  først  gjort  be- 
kjendtskab  med  grev  Téba,  som  havde  indført  ham  i  sin 

familiekreds.  Digteren  følte  en  oprigtig  hengivenhed  saavel 
for  greven  som  for  grevinden,  der  henrev  ham  ved  sin  skjøn- 
hed,  sin  livlighed  og  de  mange  kundskaber,  som  hun  havde 
tilegnet  sig.  Det  var  med  oprigtig  glæde,  han  gjensaa  hen- 
de i  Paris.  Manuela  kjendte  tilbunds  Spaniens  historie;  og 
hun  gav  ham  emnet  til  flere  af  hans  romaner  fra  dette  land, 
deriblandt  til  hans  berømte  „Carmen''.  Henry  Beyle  besøgte 
ligeledes  meget  ofte  fru  Montijo's  saloner.  Napoleon-forske- 
ren fortalte  Franciska  og  Eugénie  om  Frankriges  store  hær- 
fører. Smaapigeme  lyttede  begjærlig  til  alt,  hvad  han  sagde; 
thi  den  spanske  grande  havde  opdraget  sine  døtre  i  respekt 
og  beundring  for  den  franske  keisers  minde. 

Det  kunde  ikke  undgaa  den  omsorgsfulde  moders  skarpe 
blik,  at  hendes  yngste  datters  skjønhed  vakte  opmerksomhed 
overalt,  hvor  de  viste  sig.  Man  beundrede  disse  regelmæs- 
sige træk,  dette  eiendommelige,  guldglinsende  haar  og  det 
dybe  blik  i  de  store,  klare  øine.  Vel  anede  hun  ikke,  at  Eu- 
génie vilde  blive  herskerinde  i  et  af  Europas  mægtigste  riger. 
Men  med  berettiget  moderstolthed  begyndte  hun  at  haabe, 
at  dette  barn  vilde  blive  istand  til  at  hæve  sig  endnu  høiere, 
end  grevinde  Montijo  selv  havde  gjort. 

Skjønt  Franciska  og  Eugénie  i  begyndelsen  fulgte  hende 
fra  sted  til  sted,  vaagede  hun  omhyggelig  over  dem,  overalt 
hvor  de  færdedes.  Hvilke  ekstravagancer  hun  i  hin  periode 
kan  have  tilladt  sig  selv,  saa  byder  retfærdigheden  at  paa- 
pege, at  hun  holdt  sine  unge  og  uskyldige  døtre  borte  fra, 
hvad  der  kunde  nedbryde  deres  sædelige  renhed. 

1837  traadte  den  fremtidige  keiserinde  og  hendes  søster 
som  pensionærer  ind  i  klosteret  Sacre-Coeur  i  rue  de  la  Va- 
rennes  i  Paris.  De  blev  indskrevne  under  navnene  Franciska 
og  Eugénie  Palafox.  Den  yngste,  som  blev  konfirmeret  i 
klosteret,  skildres  af  dem,  der  var  sammen  med  hende,  som 
en  munter  ung  pige,  meget  indtagende  og  meget  afholdt  af 
sine  medelever  og  af  nonnerne. 

For  at  holde  en  port  aaben  for  den  storhed  og  lykke,  som 
grevinde  Montijo  ventede  for  sine  døtre,  søgte  hun  at  nær- 
me sig  hoffet  i  Madrid ;  —  medens  Franciska  og  Eugénie  mod- 
tog sin  uddannelse  i  Paris,  vendte  hun  tilbage  til  Spanien! 
Hendes  egtefælle  blev  syg,  og  hun  ilede  til  ham.  Ved  første 

underretning  om,  at  sygdommen  tog  en  farlig  vending,  sendte 
hun  bud  efter  børaene,  der  brød  op  fra  Frankrige  ledsagede 
af  sin  engelske  lærerinde,  miss  Flowers. 

Da  de  naaede  Madrid,  var  deres  fader  allerede  død.  Den 
spanske  grande,  keiserinde  Eugénie  af  Frankriges  fader,  ud- 
aandede  den  15de  marts  1839.*) 


II 

I  ungdomstideii. 


Efter  sin  mands  død  blev  grevinde  Montijo  en  dame  af 
politisk  betydning.  General  Narvaez  var  paa  den  tid  Spa- 
niens mægtigste  mand.  Han  fbrmaaede  ligesaa  lidt  som  de 
mange  andre  at  modstaa  grevindens  skjønhed  og  aandfiild- 
hed,  og  man  paastaar,  at  han  var  hendes  elsker.  Madrids 
stormænd  kappedes  om  at  søge  adgang  til  hendes  søndags- 
modtagelser;  den  høieste  adel,  medlemmerne  af  Cortés,  de 
udenlandske  diplomater  samt  fremtrædende  personligheder 
inden  kunst  og  videnskab  mødtes  i  hendes  saloner. 

Somrene  tilbragte  hun  med  sine  døtre  paa  sit  gods  Cara- 
banchel,  som  gjennem  slegtled  havde  tilhørt  hendes  mands 
familie. 

Tiltrods  for  hendes  letsindige  eventyr,  som  langtfra  var 
forbleven  ukjendte,  var  grevinden  meget  afholdt  i  Madrid, 
hvor  man  kaldte  hende  ,en  kvinde  med  hoved  og  hjerte". 
Man  vidste  om  hende,  at  hun  var  sine  venner  en  trofast 
ven.  Glade  og  hengivne  skarer  fulgte  hende  hver  sommer 
ud  paa  landet.  Imødekommende  og  fiild  af  munterhed,  som 
hun  var,  blev  selskabslivet  hos  denne  vertinde  altid  veks- 
lende og  livfuldt.  Hun  elskede  musik  og  spillede  udenad  alle 
operaer,  som  paa  den  tid  var  i  mode.  Hun  var  en  flittig 

*)  Grevinde  Manuela's  flender,  der  vel  kfendie  hendes  letsindige  liv,  har  psastaaet. 
at  EuKénie  ikke  vr  datter  af  greven  af  Montijo,  men  af  en  for  sin  skjrahed  bek|endt 
dansk  se-offlcer,  der  paa  den  tid  opholdt  sig  i  Spanien,  og  efter  hvem  keiserinden  af 
Frankrige  skulde  have  arvet  sit  rødblonde  baar. 

theatergjænger,  indbød  sangere  og  skuespillere  til  sig  og  lod 
opføre  operaer  paa  sit  landlige  privattheater.  Hun  kjendte 
nøie  den  franske  literatur  ligesaavel  som  den  spanske;  hun 
morede  sig  desuden  med  at  plante  hundreder  af  træer  paa 
sin  eiendom. 

En  af  hendes  samtidige,  August  Filon,  taler  om  livet  paa 
Carabanchel  og  siger  om  stedets  elskværdige  vertinde:  „Hun 
lod  alverden  synge  og  danse.  Hun  spredte  fomøielser  ud  og 
skabte  lykke  omkring  sig.  Hun  stiftede  egteskaber  og  mo- 
rede sine  medmennesker  til  sin  sidste  levedag  !** 

Da  hendes  døtre  efter  faderens  død  og  sørgeaarets  udløb 
for  første  gang  viste  sig  i  Madrids  selskabsverden,  var  Fran- 
ciska  —  eller  ,»Paca'',  som  hun  kaldtes  med  det  spanske 
kjælenavn  —  seksten  aar  gammel;  Eugénie  var  i  sit  fem- 
tende aar.  De  var  kontraster,  men  begge  var  fuldendte  skjøn- 
heder.  Franciska  var  mørkere  end  søsteren,  hendes  figur  var 
slankere,  hendes  udtryk  blidere,  men  mindre  karakteristisk 
end  Eugénies.  Begge  vakte  almindelig  opmerksomhed.  Man 
spurgte  hverandre,  hvem  der  vel  var  den  smukkeste  af  de 
to;  og  deres  beundrere  delte  sig  i  to  leire. 

Tiltrods  for  den  iver,  hvormed  Madrids  unge  herrer  stræbte 
efter  at  komme  i  hendes  døtres  nærhed,  indsaa  grevinde 
Montijo,  at  hun  maatte  gaa  forsigtig  tilverks,  dersom  hun 
vilde  virkeliggjøre  de  høitflyvende  drømme,  som  hun  nærede 
for  deres  fremtid.  For  at  Franciska  og  Eugénie  skulde  und- 
gaa  de  klipper  og  skjær,  hvorpaa  hendes  eget  rygte  var 
strandet,  sø^e  hun  foreløbig,  saavidt  muligt,  at  holde  enhver 
kavallér  paa  afstand,  som  hun  ikke  ansaa  det  for  ønskeligt 
at  faa  til  svigersøn. 

Blandt  dem,  som  eftertragtede  de  unge  grevinders  yndest, 
fandt  hun  kun  en  eneste  værdig  til  denne  plads,  nemlig  her- 
tugen af  Bervick  og  Alba*).  Ham  begunstigede  hun  paa 
enhver  maade.  Hun  gav  ham  tilladelse  til  at  ledsage  hendes 
døtre  paa  rideture,  i  theatret  og  i  selskaber;  og  snart  reg- 
nedes han  blandt  husets  fortrolige  venner. 

Samværet  med  ham  fofhøiede  søstrenes  glæder.  Han  blev 


*)  En  af  Sptniens  grander  og  efterkommer  af  den  berømte  statsmai^d  og  feltherre 
Fem.  Alvarez  de  Toledo,  hertug  af  Alba,  der  under  kong  Philip  II  var  statholder  i 
Nederlandene  og  aom  erobrede  Portugal. 

midtpunktet  for  deres  tanker;  og  da  han  omhyggelig  undgik 
at  udmerke  den  ene  fremfor  den  anden,  forstod  han  mester- 
lig at  behage  dem  begge. 

Eugénie  elskede  Alba  med  den  første  kjærligheds  svær- 
meri. Hun  udstyrede  hans  karakter  med  alle  herlige  og  frem- 
ragende egenskaber.  Og  glødende  som  hun  tilbad  det  billede, 
hendes  fantasi  havde  skabt,  drømte  hun  sig  ogsaa  elsket  af 
ham. 

En  skarpere  iagttager  vilde  maaske  have  kunnet  opdage 
tegn  til,  at  hun  bedrog  sig.  Men  Eugénie  reflekterede  ikke: 
hendes  lidenskab  blændede  hende.  Hun  veiede  ikke  hans 
opførsel,  men  troede  paa  ham. 

Den  beregnende  moder,  som  ofte  i  sit  liv  havde  lært  mæn- 
denes troløshed  at  kjende,  begyndte  derimod  at  frygte,  at 
det  ikke  var  hans  hensigt  at  vælge  hverken  den  ene  eller 
den  anden  af  hendes  døtre  til  ledsagerinde  for  livet.  Da  han 
en  dag  atter  indfandt  sig  i  hendes  hus,  forestillede  hun  ham 
alvorlig,  at  han  enten  maatte  erklære  sig  eller  afbryde  om- 
gangen med  hende  og  hendes  børn. 

Hertugen  besvarede  denne  henvendelse  ved  paa  stedet 
at  anholde  om  hendes  ældste  datters  haand. 

Da  Franciska  lykkestraalende  skyndte  sig  ind  for  at  med- 
dele sin  yngre  søster  den  store  nyhed,  fandt  hun  hende  lig- 
gende tilsengs.  Først  troede  hun,  at  hun  sov;  men  ved  at 
gaa  nærmere  opdagede  hun  til  sin  forfærdelse,  at  øinene 
stirrede  vildt,  at  panden  var  bedækket  med  sveddraaber,  at 
ansigtstrækkene  var  fortrukne  i  krampe.  Eugénie  havde  taget 
gift. 

Franciskas  angstskrig  kaldte  moderen  og  kammerjomfru- 
erne til.  En  læge  blev  budsendt,  og  det  lykkedes  at  vække 
hende.  Men  et  langt  sygeleie  fulgte  efter;  og  under  Eugé- 
nies  feberfantasier  erfarede  hendes  omgivelser,  at  hun  skjult 
bag  en  dør  havde  været  vidne  til  hertugens  frieri  og  opfyldt 
af  fortvivlelse  havde  villet  dræbe  sig. 

I  næsten  ethvert  menneskeliv  kan  man  paapege  en  eller 
anden  begivenhed,  som  har  øvet  indflydelse  paa  karak- 
teren, og  gjennem  karakteren  paa  livsskjebnen.  I  Eugé- 
nies  liv  tør  man  betragte  denne  forsmaaede  kjærlighed  som 

en  hovedbegivenhed,  der  virkede  bestemmende  paa  hendes 
udvikh'ng. 

Livet  havde  ved  denne  leilighed  vist  hende  sit  virkelige 
ansigt;  et  kort  øieblik  havde  lært  hende,  hvad  mangen  an- 
den først  langsomt  læser  i  de  bitre  erfaringers  bog ! 

Den  unge  piges  stolthed  beseirede  kjærligheden  til  hendes 
søsters  egtefælle;  men  denne  samme  stolthed  paabød  hende 
at  huske  den  dybe  krænkelse.  Grusomt,  uventet,  som  hun 
var  bleven  skuffet,  kunde  hun  ikke  overvinde  den  tilside- 
sættelse, som  hun  havde  lidt.  Lykkelig  og  hædret  —  maaske 
selv  paa  tronen  —  vil  der  have  været  øieblikke,  hvor  hint 
tilsyneladende  længst  lægede  saar  glimtvis  brød  op  for  at 
minde  hende  om  ungdomstidens  pinsler. 

Eugénies  selvmordforsøg  var  mislykket.  Men  fra  feber- 
fantasierne  kaldt  tilbage  til  virkeligheden  laa  nye  kvaler  ven- 
tende paa  hende:  Hver  dag  maatte  hun  være  vidne  til  søste- 
rens lykke.  Hun  forstod  næsten  ikke,  hvordan  hun  formaaede 
at  bære  den  vemodblandede  medynk,  som  hendes  nærmeste 
viste  hende,  og  visheden  for,  at  hendes  svoger  anede  hen- 
des hemmelighed. 

Hendes  sundhed  bedredes  langsomt;  men  da  hun  endelig 
blev  erklæret  udenfor  fare,  var  helbredelsen  ikke  fuldstæn- 
dig. Hendes  nervesystem  var  svækket.  En  let  skjælven,  en 
nervøs  glippen  med  øienlaagene,  der  aldrig  helt  forlod  hende, 
pludselig  melankoli,  angst,  som  kunde  overfalde  hende  midt 
under  fester,  anfald  af  krampegraad,  naar  noget  smertelig 
bevægede  hende,  kan  tilskrives  giften,  som  hun  havde  nydt 
i  sin  ungdom. 

Endnu  dybere  merker  satte  begivenheden  i  hendes  karak- 
ter. 

Den  unge  pige  med  det  bly,  tilbageholdne  væsen  blev  en 
eksentrisk,  udfordrende  kokette,  som  i  en  hvirvel  af  adspre- 
delser søgte  glemsel  for,  hvad  hun  havde  lidt.  Med  utilfreds- 
heden, som  ikke  lod  sig  kue,  voksede  der  ærgjerrighed  og 
forfængelighed  frem.  Nu  vilde  hun  overalt  være  den  første, 
den  smukkeste,  den  eleganteste,  den  mest  beundrede. 

Som  barn  havde  hun  foretrukket  gutters  legemsøvelser 
forsmaapigemes  stilfærdige  sysler.  Som  fuldt  udviklet  kvinde 

blev  hun  en  mester  i  ridning,  svømning,  fegtning;  hver  ef- 
termiddag kunde  man  se  hende  galoppere  gjennem  Madrids 
gader  paa  sin  usadlede  hest,  rygende  cigarer  eller  cigaretter. 

Hun  opfendt  fantasidragter,  som  hun  alene  forstod  at  bære, 
og  man  saa  hende  ofte  i  den  klædelige  andalusiske  national- 
dragt. Hun  besøgte  theatrene,  alle  offentlige  fomøielser,  og 
hun  var  en  interesseret  tilskuerinde  ved  tyrefegtningerne. 
Hun  forsmaaede  end  ikke  at  tildele  tyren  slag  af  sin  ride- 
pisk eller  at  sparke  til  den  med  sin  lille  fod,  naar  den  blev 
ført  ud  paa  arenaen.  En  af  toreadorerne  var  hendes  erklæ- 
rede yndling,  og  hun  forærede  ham  en  prægtig  rød  kaabe 
med  guldbroderi,  som  hun  egenhændig  havde  forfærdiget 
Sjelden  eller  aldrig  forsømte  hun  de  blodige  fester.  Klædt  i 
sin  andalusiske  dragt,  siddende  paa  det  nederste  trin,  mel- 
lem de  lidenskabeligste,  mest  høirøstede  tilskuere,  vakte 
grevinde  Eugénie  almindelig  opmerksomhed. 

I  en  beskrivelse  fra  hin  tid  gjør  man  hendes  tilstedeværelse 
i  cirkus  til  gjenstand  for  følgende  høitstemte  udtalelse: 

„Hendes  slanke  figur  omsluttes  af  et  kostbart  livstykke, 
som  fremhæver  hendes  elegance  og  skjønhed.  Hendes  nyde- 
lige haand  er  bevæbnet  med  ridepisk  istedetfor  med  vifte; 
thi  i  regelen  kommer  hun  til  cirkus  paa  en  vild,  andalusisk 
hest.  I  bæltet  bærer  hun  en  spids,  sleben  dolk.  Hendes  smaa 
fødder  er  skjulte  af  røde  atlask-støvler.  Hendes  hoved  krones 
af  brede  fletter,  hvori  perler  og  levende  blomster.  Hendes 
hvide  pande  straaler  af  ungdom  og  ynde.  Hendes  blide  blaa 
øine  tindrer  under  de  lange  øienhaar,  der  halvt  tilhyller  dem. 
Hendes  beundringsværdig  formede  næse,  hendes  mund,  fri- 
skere end  en  rosenknop,  hendes  ansigts  fuldkomne  oval, 
hvis  skjønhed  kappes  med  hendes  elskværdige  vsesen,  væk-' 
ker  alles  beundring.  Hun  er  sædvanlig  skjønhedens  dron- 
ning. Det  er  hende,  som  kroner  den  seirrige  toreador!  Hendes 
hvide  hænder  rækker  ham  den  pris,  der  tilkommer  hans 
smidighed  og  hans  mod,  og  hun  ledsager  gaven  med  sit  mest 
vindende  smil!*  — 

Den  kvindelige  beskedenhed,  som  i  den  allerførste  ung- 
dom havde  gjort  Eugénie  saa  tiltrækkende,  var  borte;  men 
hun  var  smukkere,  mere  bedaarende  end  før.  Hun  var 
kommen  i  besiddelse  af  hin  elektriserende  skjønhed,  som 

kvinden  undertiden  faar,  naar  hun  har  gjennemkjæmpet  hef- 
tige lidelser. 

Madrids  fornemste  kavallerer  sværmede  for  hende,  og  hun 
opmuntrede  prinser  og  hertuger  til  at  gjøre  kur. 

Moderens  udholdenhed  og  klogskab  i  forening  med  Nar- 
vaez's  iver  og  indflydelse  havde  bevæget  dronning  Isabella 
til  at  udnævne  hende  til  hofdame.  Men  hendes  stilling  ved 
hoffet  var  ikke  misundelsesværdig;  thi  hendes  skjønhed  og 
koketteri  vakte  den  unge  dronnings  skinsyge. 

I  alvor  anholdt  ingen  om  hendes  haand.  Tilbederne  fandt 
det  lidet  fristende  som  hustru  at  hjemføre  en  dame,  som 
meget  hyppig  viste  sig  i  herredragt,  som  komponerede  de 
fordelagtigste  og  originaleste  svømmedragter  for  selv  i  van- 
det at  vække  forbauselse  og  hyldest,  og  i  hvis  haand  ride- 
pisken og  dolken  var  fuldkommen  saa  hjemme  som  hendes 
vifte  og  hendes  balbuket. 

Eugénie,  hendes  moder  og  hertugen  og  hertuginden  af 
Alba  tog  livlig  del  i  de  fester,  som  feiredes  i  anledning  af 
dronning  Isabellas  bryllup  med  sin  fætter  Franz  d'Assis  og 
hendes  søster,  infantinde  Louises  bryllup  med  kong  Ludvig 
Philip's  søn,  hertugen  af  Montpensier  (oktober  1846).  De 
franske  prinser,  der  kom  til  Spanien  for  at  bivaane  bryllup- 
perne, hørte  til  Eugénies  erklærede  beundrere.  Hun  foretog 
rideture  med  hertugen  af  Montpensier,  dansede  og  kokette- 
rede med  hertugen  af  Joinville.  Men  hun  foretrak  hertugen  af 
Aumale,  i  hvis  selskab  hun  daglig  besøgte  Madrids  museer. 
Den  kunstelskende  hertug  var  henrykt  over  hendes  skjøn- 
hed; selv  da  skjebnen  fravristede  hans  familie  den  franske 
trone  og  satte  „spanierinden**  paa  hans  ærværdige  moders 
plads,  glemte  han  ikke  den  bedaarende  unge  pige,  som  han 
havde  lært  at  kjende  i  Madrid.*) 

Trods  talrige  ekstravagancer  er  der  noget  kjekt  og  friskt, 
noget   indtagende  dumdristigt  over  Eugénies  ungdomstid. 

*)  For  en  del  ur  siden  ankrede  hertugen  af  Aumales  lystjagt  paa  Napolis  havn 
samtidig  som  exkeiserinde  Eugénie  laa  der  med  sin  dampjagt.  Hertugen,  der  ikke 
havde  truffet  hende  i  løbet  af  de  mange,  mellemliggende  aar,  udbad  sig  tilladelse  ti 
at  aflcgge  hende  et  besøg.  De  talte  sammen  om  de  muntre  bryllupsfester  I  Madrid 
og  om  gamle  minder  fra  mere  end  et  halvt  aarhundrede  tilbage  i  tiden.  «HviIken 
smuk  ung  pige  De  var,  keiserlnde  1*^  sagde  hertugen  varmt.  —  ,0g  De  var  en  saa 
elskverdig  og  ridderlig  ung  mand,*  svarede  exkeiserlnden. 

Clara  Tschudl:  Eugénie  2 

Hendes  selvstændige  natur  taalte  ingen  tvang.  Hun  forag- 
tede al  forsigtighed  og  bragte  uden  betænkning  ethvert  af 
sine  indfald  til  udførelse. 

Men  medens  mændenes  beundring,  som  nævnt,  ikke  hav- 
de egteskabstilbud  til  følge,  undgik  hun  heller  ikke,  at  slad- 
deren ondskabsfuldt  beskjeftigede  sig  med  hendes  rygte. 
Dette  formindskede  dog  ikke  hendes  hang  til  eventyrlige 
adspredelser;  thi  ei  alene  var  det  en  fristelse  for  hendes  for- 
fængelighed at  se  Spaniens  grander  for  sine  fødder,  nei,  end- 
mere  fristende  for  hendes  mod  var  det  at  udfordre  folke- 
dommen! 

Sættende  sig  ud  over  saa  meget  andet  laa  det  nær  for 
hende  ogsaa  at  ringagte  hoffets  sæder  og  skikke.  Stik  mod- 
sat den  strenge  hofetikette  morede  hun  sig  med  at  foretage 
aftenpromenader  i  selskab  med  en  af  de  unge  pager.  Be- 
retningen om  disse  romantiske  spadsereture  kom  dronningen 
for  øre.  Isabella,  der  gav  det  alier  sletteste  eksempel  i  mo- 
ralsk henseende,  forlangte  ikke  destomindre,  at  hendes  da- 
mer skulde  holde  paa  sin  værdighed;  og  hun  afskedigede 
ufortøvet  baade  page  og  hofdame. 

Paa  Narvaez's  forbøn  var  grevinden  af  Montijo  aaret  efter 
Isabellas  giftermaal  bleven  kaldt  til  den  høieste  hoistilling, 
der  kan  skjenkes  en  spansk  dame:  hun  var  i  oktober  1847 
bleven  udnævnt  til  dronningens  camarera-mayor.*) 

Prosper  Merimée  skrev  i  den  anledning  til  sin  veninde: 

„De  er  altsaa  virkelig  bleven  camarera-mayor,  og  De  er 
tilfreds  dermed!  Dette  er  nok,  for  at  ogsaa  jeg  er  tilfreds. 
De  kan  virke  til  det  gode  —  det  er  tilstrækkeligt!  Men  hvad 
De  end  siger,  grevinde,  saa  er  De  skabt  til  et  liv  i  kamp; 
og  det  vilde  være  latterligt  at  ønske  Cæsar  et  roligt  liv  som 
den  næststørste  borger  i  Rom!" 

Sandsynligvis  vilde  det  have  været  let  for  grevinden  at 
bevare  den  plads,  som  hun  nu  havde  vundet,  om  ikke  hen- 
des hede,  lidenskabelige  hjerte  for  en  gangs  skyld  havde 
bragt  hende  til  at  glemme  al  forsigtighed.  Hun  indlod  sig  i 
et  upassende  forhold  til  en  ung  italiensk  eventyrer,  som  tog 
flugten  med  hendes  samtlige  diamanter.  Ved  denne  leilighed 
overskred  hun  grænserne  for,  hvad  der  var  tilladeligt.  Min- 

•)  Overhofmesterlnde. 

dre  end  tre  maaneder  efter  sin  ansættelse  fik  hun  afsked  af 
dronning  Isabella;  og  man  betydede  hende,  at  hun  vilde  gjøre 
vel  i  atter  at  forsvinde  fra  Madrid. 

Moder  og  datter  var  saaledes  med  spot  og  spe  jagede  ud 
af  sine  stillinger  ved  det  spanske  hof. 

Som  egte  spanierinde  var  grevinde  Eugénie  ivrig  katho- 
lik,  og  hun  var  fra  sine  første  leveaar  bleven  opdraget  i  den 
dybeste  ærefrygt  for  paven.  Opholdet  i  klosteret  var  i  reli- 
giøs henseende  ikke  heller  bleven  uden  betydning  for  hende : 
hendes  ærbødighed  for  den  katholske  kirke  var  her  vokset 
til  en  hengivenhed,  som  langtfra  var  fri  for  overdrivelse,  og 
som  dannede  et  angrebspunkt,  hvor  modstanden  senere  ikke 
uden  held  søgte  at  ramme  keiserinden. 

Endelig  havde  hun  her  lært  at  forstaa,  at  de,  som  vier  sit 
liv  til  religionen,  og  de,  der  fylder  livet  med  forfængelige 
glæder,  er  skilte  i  to  vidt  forskjellige  samfund,  næsten  i  to 
verdener.  Den  hensynsfulde,  forsagende  kjærlighed,  som  non- 
nerne viste,  og  som  stod  i  en  saa  skjærende  modsætning 
til  det,  som  hun  havde  seet  i  forældrenes  splittede  hjem, 
havde  berørt  den  lille  pige  som  et  pust  af  fred  og  lykke. 
Kirken  havde  siden  den  tid  staaet  for  hende  som  en  ø,  hvor 
den  i  livet  skibbrudne  kunde  ty  ind  og  søge  hvile. 

Nu,  under  de  larmende  fester,  følte  hun  mere  og  mere 
tomheden,  der  omgav  hende,  og  tomheden  i  sit  eget  indre. 
Hun  blev  greben  af  en  inderlig  længsel  efter  religionen ;  til 
den  søgte  hun  hen,  til  den  klamrede  hun  sig  fastere  og  fa- 
stere! Medens  man  om  eftermiddagen  saa  hende  sprænge 
afsted  gjennem  Madrids  gader  og  om  aftenen  saa  hende  som 
den  entusiastiske  tilskuerinde  i  cirkus,  kunde  man  tidlig  hver 
morgen  finde  hende  paa  knæ  i  kirken,  hensunken  i  bræn- 
dende bøn. 

Halvt  tilsløret,  indhyllet  i  sin  rige  mantille,  vakte  den 
fromme  bedende  ikke  mindre  beundring  end  den  emanci- 
perede rytterske,  den  kokette  verdensdame  og  tyrefegterens 
lidenskabelige  beskytterinde. 

For  hende  selv  betegnede  kirkebesøgene  imidlertid  noget 
mere  end  lyst  til  at  vække  opmerksomhed :  det  var  en  over- 
mættet nydelseshigen  efter  tilfredsstillelse  for  hjertet,  og  for- 
fængelighedens higen  efter  at  reservere  sig  en  plads,  hvor 

hendes  forsagelse  kunde  blive  beundret,  naar  hendes  skjøn- 
hed  var  forsvunden  og  skjønhedens  beundrere  med  den. 

Af  ondskabsfulde  rygter  og  sin  egen  uforsigtighed  dreven 
væk  fra  sin  tjeneste  ved  hoffet,  betoges  hun  af  lyst  til  at 
flygte  helt  bort  fra  dette  løgnens  og  bagtalelsens  samfund. 
Træt  af  adspredelser,  hvis  hulhed  hun  følte,  begyndte  hun 
at  hige  mod  nye  virkefelter,  mod  et  bedre,  mere  frugtbrin- 
gende liv,  mod  et  ideal,  som  troen  bød  hende. 

Hun  kjendte  ikke  den  blege,  rystende  frygt  for  synd  og 
død,  men  hun  troede  blindt  paa  den  katholske  kirkes  stor- 
hed. Livet  forekom  hende  saa  usselt,  saa  jammerligt,  saa 
fuldt  af  elendighed,  at  den  blotte  tanke  om  at  forsage  ver- 
den bragte  hende  lindring.  Moderkirken  aabnede  sine  arme 
for  hende;  hun  vilde  søge  ind  i  dens  skjød.  Ikke  som  en 
naadetørstende  asket,  men  som  en  freidig  kjæmper,  der  er 
rede  til  at  ofre  sine  nydelser,  sin  livsglæde,  alt  for  en  stor 
idé,  og  som  i  troen  paa  Kristus  —  den  modige  og  kjærlige 
stridsmand  —  finder  kraft  til  at  ofre  sit  liv  for  de  fattige,  de 
syge,  de  betrængte  og  ulykkelige! 

Det  berettes,  at  da  Eugénie  traadte  ind  i  klosteret  for  at 
aflægge  det  hellige  løfte,  kom  en  gammel,  halvt  vanvittig 
nonne  hende  imøde.  Hun  stansede,  betragtede  hende  med 
sit  sløve  blik  og  raabte  saa  pludselig: 

„Min  datter!  Søg  ikke  ly  bag  vore  mure!  Du  er  kaldt  til 
at  pryde  en  trone!" 

I  den  religiøse  ekstase,  hvori  den  unge  pige  befandt  sig» 
maatte  disse  ord  gjøre  et  dybt  indtryk.  Nonnens  udraab  syn- 
tes hende  en  røst  fra  oven ;  det  forekom  hende,  som  om  det 
var  forsynet  selv,  som  ved  denne  leilighed  havde  talt!  Grev- 
inde Montijo  bestyrkede  hende  i  forvisningen  om,  at  kirken 
havde  indviet  hende  til  livet;  og  istedetfor  at  begrave  sig  i 
et  kloster  begav  moder  og  datter  sig  atter  til  fremmede 
lande. 

Med  det  bevægede  liv,  som  hun  nu  traadte  ud  i,  og  den 
verdslige  storhed,  hun  nu  troede  sig  kaldt  til,  voksede  hen- 
des ærgjerrighed,  hendes  forfængelighed  og  hendes  stolthed. 

III 

Reiseltv.  —  Eugénies  og  Napoleons  første  møder. 


Naar  jeg  i  begyndelsen  forholdsvis  længe  har  dvælet  ved 
Eugénies  moder,  er  grunden  først  at  søge  i  den  indflydelse, 
som  næsten  enhver  moder  udøver  paa  sit  barn.  Dernæst 
—  og  ikke  mindst  —  har  jeg  troet  at  burde  ofre  hende  en 
mere  indgaaende  omtale,  fordi  vi  mellem  moderens  og  dat- 
terens karakterer  finder  mange  og  væsentlige  berørings- 
punkter. 

Grevinden  af  Montijo  er  en  sanselig  anlagt  natur,  men 
udrustet  med  høi  intelligens,  en  meget  sterk  ærgjerrigheds- 
trang  og  en  umaadelig  forfængelighed.  Bigot  og  ildfuld  er 
hun  et  barn  af  Spanien;  men  hendes  intelligens  og  hendes 
kloge  beregninger  minder,  som  allerede  tidligere  fremhævet, 
om  hendes  engelske  herkomst.  Hun  er  en  kjæmpende  gjen- 
nem  livet,  men  en  seirsikker  kjæmper,  der  naar  sine  maal, 
fordi  hun  tror,  at  hun  vil  naa  dem! 

Eugénie  er  ikke  mindre  forfængelig  og  ikke  mindre  ær- 
gjerrig  end  sin  moder.  Hun  har  arvet  en  stor  del  af  hendes 
skjønhed  og  en  del  af  hendes  klogskab;  og  hun  kan  i  et 
afgjørende  øieblik  beregne  rolig  som  hun.  Hun  er  ikke  min- 
dre bigot  og  heller  ikke  mindre  lidenskabelig;  men  fremfor- 
alt er  det  ogsaa  hendes  ønske  at  arbeide  sig  opad,  om  nød- 
vendigt skridt  for  skridt.  Stillet  paa  samme  plet  og  behersket 
af  de  samme  omstændigheder  som  moderen,  vilde  hun  sand- 
synligvis have  handlet  næsten  paa  samme  maade  som  hende. 

Næsten  paa  samme  maade,  —  og  dog  ikke  ganske!  Hun 
har  faaet  hendes  energi  i  arv,  hun  har  indsuget  hendes  theo- 
rier,  og  hendes  hoved  er  visselig  ikke  mindre  fyldt  med 
drømme  om  storhed.  Men  hendes  sanser  er  mere  beherskede; 
thi  i  sin  stolthed  —  en  arv  efter  faderen  —  har  hun  et  værn 
mod  sit  lykkehungrende  hjerte. 

Fra  denne  fader,  den  ridderlige  spanske  officer,  har  hun 
arvet  en  begeistret  nationalstolthed  og  en  personlig  stolthed, 
der  næres  ved  forvisningen  om,  at  hendes  slegt  hører  til  de 
store  blandt  et  folk,  som  i  hendes  øine  er  det  tapreste,  det 

herligste  paa  jorden.  Fra  ham  har  hun  arvet  det  mod,  som 
hun  ved  saa  mange  leiligheder  har  lagt  for  dagen:  det  mod, 
der  som  ung  jog  hende  op  paa  usadlede  heste,  der  som  kei- 
serinde  førte  hende  ind  i  kolerasmittede  hospitaler,  der  under 
krigens  ferer  lod  hende  staa  fast  paa  sin  post  og  endelig  som 
enke  og  barnløs  har  forlenet  hende  det  høieste  mod  —  taal- 
modet! 

I  barndommen  sendt  bort  fra  hjemmet  vil  Eugénie  neppe 
have  været  uvidende  om,  at  forholdet  mellem  hendes  for- 
ældre ikke  var  det  bedste.  Hvorvidt  hun  har  tilskrevet  mo- 
deren den  skyld,  som  hun  visselig  fortjente,  eller  hun,  paa- 
virket  af  det  inderlige  samliv,  har  været  tilbøielig  til  at  antage, 
at  der  ogsaa  var  skeet  hende  nogen  uret,  derom  er  det  ikke 
let  at  udtale  en  bestemt  mening.  Alt  tyder  imidlertid  paa,  at 
grevinde  Montijo  har  været  i  besiddelse  af  sin  datters  hele 
kjærlighed.  Naar  baandet  mellem  de  to  kvinder  var  et  saa 
fast  og  ømt,  har  dette  ikke  blot  havt  sin  grund  i  Eugénies 
varme  og  kjærlige  hjerte,  ikke  heller  i  den  beundring  —  man 
tør  sige  begeistring  —  hvormed  grevinden  fulgte  sit  ynd- 
lingsbam,  men  først  og  sidst  i  en  indre  overensstemmelse. 

Eugénies  ophold  ved  Isabellas  hof  og  maaske  endnu  mere 
det  eventyrlige  reiseliv  sammen  med  moderen,  har  givet 
modstanden  vaaben  i  hænde  til  angreb  paa  hendes  moralitet. 
Troligt  synes  det  dog,  at  de  fortællinger,  som  fra  hin  tid  er 
bragte  i  omløb,  for  en  del  har  havt  sin  rod  i  hendes  lyst  til 
at  vække  opmerksomhed.  Da  'man  desuden  med  temmelig 
stor  bestemthed  tør  antage,  at  hun  som  keiserinde  forblev 
tro  mod  sin  egtefælle  og  sin  høie  stilling,  da  end  ikke  bag- 
vaskere og  misundere  har  kunnet  bevise,  at  hun  forglemte 
sin  værdighed,  medens  hun  sad  paa  Frankriges  trone,  synes 
dette  at  danne  støttepunkter  for,  at  hun  ogsaa  i  ungdommen 
var  meget  bedre  end  sit  rygte. 

Dermed  være  det  ingenlunde  sagt,  at  hun  som  ung  var 
et  kvindeligt  dydsmønster.  Naar  sladderen  forfulgte  hende, 
var  der  grunde  nok  for  haanden;  og  mangt  et  kvinderygte 
er  bleven  plettet  for  mindre  ekstravagancers  skyld  end  de, 
som  den  unge  grevinde  af  Téba  tillod  sig. 

Hun  fandt  sin  glæde  i  fornøielser;  hun  var  forfængelig 
og  stolt  af  sit  smukke  ydre.  Hun  jagede  efter  at  blive  be- 

merket  og  tog  det  ikke  altid  nøie  med  midlerne  til  at  blive 
det,  —  igrunden  tilgivelige  svagheder,  men  svagheder,  som 
man  har  lagt  hende  til  last. 

Det  var  et  rigt  bevæget  liv,  som  hun  og  moderen  førte: 
Sommerophold  ved  badesteder  vekslede  med  vinterophold  i 
hovedstæder.  Overalt  hævede  Eugénie  sig  op  over  mæng- 
den, overalt  fandt  hun  tilbedere  blandt  det  høieste  aristo- 
krati. Støttet  af  sin  skjønhed,  sine  iøinefaldende  toilette- 
kunster  og  sit  hensynsløse  koketteri,  fandt  det  hende  let  at 
lænkebinde  mændene  og  fremkalde  de  rivaliserende  kvinders 
misundelse  og  had. 

Hun  elskede  de  brogede  sæsoner.  Det  smigrede  og  hen- 
rev hende,  at  hun,  overalt  hvor  hun  viste  sig,  var  gjenstand 
for  beundring.  Men  skjønt  hun  misbrugte  sin  tid  til  indholds- 
løse adspredelser,  er  det  neppe  troligt,  at  hun  glemte  det 
maal,  som  hun  havde  sat  sig:  med  kold  beregning  at  gjøre 
et  godt  parti. 

Som  barn  havde  man  sjelden  seet  den  lille  Eugénie  uden 
med  et  par  violer  i  haaret  eller  med  en  viol-buket  stukket  i 
sit  bælte.  Naar  sommeren  kom  irem,  og  de  blev  sjeldne 
under  Spaniens  varme  himmel,  fik  en  hyrdedreng  det  hverv 
at  hente  dem  ned  til  hende  fra  Sierra  Nevadas  høider.  Som 
voksen  viste  hun  sig  næsten  aldrig  uden  disse  blomster,  som 
hun  elskede  over  alle  andre;  thi  en  zigeunerkvinde  havde 
spaaet,  „at  hendes  lykke  skulde  blomstre  med  violen "*.*) 

Det  berettes  at  Eugénie  i  sin  første  ungdom  skal  have 
truffet  Ludvig  Napoleon  ved  et  badested,  og  at  prinsen  alle- 
rede dengang  skal  have  følt  sig  draget  mod  den  spanske 
grevinde,  der  —  endnu  halvt  barn  —  kom  ham  imøde  med 
en  violkrans  i  haaret.  Sikrere  er  det,  at  de  traf  hinanden 
senere,  under  et  ophold  i  London  (1847 — 48),  kort  efter  at 
moder  og  datter  havde  forladt  hoffet  og  Madrid. 

Hvad  var  naturligere  end  at  Napoleon  og  Eugénie,  naar 
de  fandt  hinanden,  maatte  passe  sammen  og  forstaa  hinan- 
den: Begge  afledede  sin  herkomst  fra  ædle  slægter;  begge 
nærede  en  lidenskabelig  kjærlighed  til  ry  og  glans.  De  havde 
begge  en  beslægtet  evne  til  begeistring  fbr  store  idéer  og  en 

*)  Violen  er,  som  bekjendt,  Napoléonidernes  emblem. 

udholdende  higen  mod  de  maal,  som  de  havde  sat  sig.  Begge 
var  de  rige  paa  haab,  men  fattige  paa  virkelighed ;  thi  skjønt 
modige  og  med  klippefast  tro  paa  en  fremtids  muligheder 
var  begge  eventyrere. 

Ludvig  Napoleon  blev  snart  fortrolig  med  Eugénie,  og 
han  skal,  efter  sigende,  paa  dette  tidspunkt  have  tilbudt  hen- 
de sin  haand.  Men  hans  fremtid  laa 
taaget  og  usikker,  endnu  var  han  kun 
den  forgjældede,  fattige  prins;  og  han 
var  desuden  bekjendt  for  sit  vilde  liv. 
Eugénie  var  klog  nok  til  foreløbig  at 
give  afkald  paa  at  blive  prinsesse.  Men 
hun  var  sangvinsk  nok  til  at  tro,  at  hen- 
des ærgjerrige  elskers  drømme  turde 
blive  virkelighed.  Hun  vilde  derfor  re- 
servere sig  den  plads  i  hans  taknemme- 
lighed, som  hun  allerede  eiede  i  hans 
kjærlighed.  Hun^kal  ved  afekeden  have 
tilskrevet  ham  følgende  brev:*) 

„De  ønsker  at  reise  til  Paris.  De 
stræber  efter  at  komme  i  besiddelse  af 
magten,  efter  at  blive  konsul,  præsident, 
maaske  diktator.  Sæt  nu,  at  De  naar 
det  første  af  disse  maal,  vil  De  da  blive 
staaende  derved?  Vil  dette  tilfredsstille 
Deres  ærgjerrighed?  Vil  De  ikke  søge  at  opnaa  mere?  Utvivl- 
somt vil  De  det.  Men  hvor  besværlig  vilde  ikke  da  en  hu- 
stru være  for  Dem!  Naar  man,  som  De,  ønsker  at  blive 
kejser,  maa  man  holde  pladsen  aaben  for  en  keiserinde.  Dog, 
skulde  De  være  uheldig  i  Deres  planer,  skulde  ikke  alt  gaa 
efter  Deres  ønske,  skulde  Frankrige  ikke  byde  Dem  det,  som 
De  venter  af  dette  land,  kom  da  —  men  ogsaa  kun  da  — 
tilbage,  og  jeg  vil  besvare  Deres  erklæring.  Husk  da,  at  der 
hos  mig  banker  et  hjerte,  sterkt  nok  til  at  give  Dem  erstat- 
ning for  al  kummer,  alle  skuffede  forhaabninger!"  — 


EUGÉNIE  MONTUG 


•(  Dr.  Max  Rint»:  „Die  Napoleonidcn  und  die  Frtucn.* 

Ved  efterretningen  om  februar -revolutionen  og  Ludvig 
Philipps  flugt  ilede  Napoleon  til  Paris;  ved  de  første  valg 
1848  viste  folket  imidlertid  ingen  sympatier  for  hans  sag. 

Først  ved  suppleringsvalgene  optraadte  prinsens  tilhæn- 
gere som  parti ;  og  engang  traadte  i  virksomhed  sparede  de 
ingen  møie  for  at  vinde  seiren.  Bonapartistiske  proklama- 
tioner opsloges  paa  gadehjørnerne  i  Paris.  I  løbet  af  otte 
dage  fremstod  ikke  mindre  end  seks  presse  -  organer,  der 
aabent  kjæmpede  for  ham.  Resultatet  godtgjorde,  at  partiet 
i  denne  korte  tid  havde  havt  megen  fremgang.  Frankriges 
hovedstad  havde  med  84,420  stemmer  valgt  prinsen  til  re- 
præsentant; samtidig  havde  tre  andre  departementer  vist  ham 
samme  hædrende  tillid. 

Hans  valg  fremkaldte  lange  og  heftige  debatter  i  national- 
forsamlingen, og  hans  venner  begyndte  at  frygte  for  hans 
sikkerhed,  dersom  han  blev  i  Paris.  Vendt  tilbage  til  Lon- 
don sendte  han  derfor  nationalforsamlingen  en  skrivelse, 
hvori  han  betonede,  at  „den  fiendtlige  maade,  paa  hvilken 
den  udøvende  magt  havde  stillet  sig  ligeoverfor  ham,  gjorde 
ham  det  til  pligt  at  afslaa  en  udmerkelse,  som  man  troede 
vundet  ved  rænker". 

Denne  vel  beregnede  tilbageholdenhed  i  forbindelse  med 
en  utrættelig  fortsat  iver  for  at  vinde  vælgerne,  oparbeide- 
de  stemningen  endnu  mere  til  gunst  for  ham.  Ved  de  nye 
valg,  der  fulgte  juni-oprøret,  kaarede  folket  anden  gang  Lud- 
vig Napoleon  til  repræsentant  for  Paris.  Efter  en  treti-aarig 
landflygtighed  ilede  han  nu  med  at  tage  sæde  i  den  forsam- 
ling, hvorfra  han  faa  maaneder  senere  (den  tyvende  decem- 
ber) blev  hævet  op  til  republikens  præsident. 

Omtrent  samtidig  med  Napoleon  havde  Eugénie  og  hendes 
moder  forladt  London.  Sommersæsonen  1849  tilbragte  de 
spanske  grevinder  i  Spa,  den  paafølgende  vinter  saa  man  dem 
dels  i  Briissel,  dels  atter  i  Madrid;  og  hvorsomhelst  damerne 
viste  sig,  var  de  omringede  af  beundrerskarer. 

Men  medens  prinsen  raskt  og  bestemt  nærmede  sig  Frank- 
riges trone,  var  Eugénies  blikke,  trods  reisetummelen,  ret- 
tede mod  Paris.  Med  spændt  opmerksomhed  iagttog  hun 
Napoleons  stjernes  stigen ;  og  kort  før  statskuppet  brød  hun 
op  til  den  franske  hovedstad. 

IV 

Luiivig  Nipoléons  frierier.  —  Hins  foriovelse  og  formæling  med  Eugénic 


Ludvig  Napoleon  havde  ladet  sig  udraabe  til  keiser.  Om- 
trent otte  millioner  franskmænd  havde  ved  sin  stemmegiv- 
ning  tilkjendegivet  ønsket  om  dynastiets  gjenoprettelse ;  og 
den  første  december  1852  havde  senatet,  det  lovgivende 
korps  og  statsraadet  hyldet  ham  i  Saint  Cloud. 

Prinsen  havde  ved  denne  leilighed  tilegnet  sig  keiser- 
navnet. Men  i  virkeligheden  havde  han  siden  statskuppet 
(den  2den  til  5te  december  1851)  været  enevældig  hersker 
i  landet.  Da  han  under  kanonernes  torden,  trommernes  hvir- 
vel og  massernes  vivatraab  som  keiser  holdt  indtog  i  Paris, 
satte  han  kronen  paa  det  verk,  der,  planlagt  med  grænseløs 
forsigtighed  og  gjennemført  med  hensynsløs  energi,  af  hans 
Render  er  bleven  betegnet  som  en  forbrydelse,  af  hans  ven- 
ner som  en  fortjenstfuld  handling. 

I  palais  Elysée  havde  prins-præsidenten  holdt  talrige  og 
glimrende  fester,  hvor  hans  kusine  Mathilde,  exkongen  af 
Westfalens  datter,  med  takt  og  ynde  havde  forestaaet  hans 
hof.  Festerne  blev  hyppigere  og  glansen  forøgedes,  da  han 
som  keiser  flyttede  ind  i  de  paanyt  restaurerede  Tuilerier. 

Femten-seksten  aar  tidligere,  da  Mathilde  de  Montfort  havde 
besøgt  Arenenberg,  hvor  dronning  Hortense  boede,  havde 
man  talt  om  en  forlovelse  mellem  hende  og  Ludvig  Napoleon. 
Hortense,  der  havde  elsket  sin  niece  med  moderlig  ømhed, 
havde  imødeseet  forbindelsen  med  glæde;  og  det  i  enhver 
henseende  passende  parti  var  bleven  billiget  i  et  bonapar- 
tistisk  familieraad.  Men  prinsens  første  overilede  forsøg  paa 
at  erobre  sin  onkels  trone  kuldkastede  planen.  Mathilde  eg- 
tede  1841  millionæren  Anatole  Demidoff,  fyrste  af  San  Do- 
nqto,  fra  hvem  hun  blev  separeret  efter  faa  aars  barnløse  og 
ulykkelige  samliv. 

Syslende  med  skjønne  kunster  beboede  hun  efter  skils- 
missen en  villa  nær  Paris.  Men  neppe  var  hendes  fætter 
bleven  præsident,  før  han  kaldte  hende  ind  til  hovedstaden. 

Hendes  ungdoms  elskede  havde,  siden  de  sidst  mødtes, 

ført  et  eventyrligt  og  et  meget  letsindigt  liv.  Den  sværme- 
riske Følelse,  der  i  Arenenberg  havde  draget  hjerterne  mod 
hinanden,  var  længst  dunstet  bort.  Dog  var  et  roligt,  urok- 
keligt venskab  bleven  tilbage;  og  for  anden  gang  tænkte 
Napoleon  paa  at  egte  Mathilde. 

En  forening  mellem  disse  to  var  Bonapartistemes  kjæreste 
ønske.  Dets  opfyldelse  strandede  paa  kirken,  som  ikke  vilde 
løse  egteskabet  med  Demidoff ;  og  prins-præsidenten  saa  sig 
nødsaget  til  at  søge  andetsteds  efter  en  livsledsagerinde. 

Han  forhørte  sig  uden  held  om  en  slegtning  af  det  rusi- 
ske  keiserhus  og  fik  afslag  hos  en  spansk  prinsesse  og  en 
portugisisk  hertuginde;  thi  hvor  tillokkende  det  end  maatte 
være  at  blive  herskerinde  i  Frankrige,  havde  fyrstedøtrene 
liden  lyst  til  at  lægge  sin  fremtid  i  eventyrerens  haand.  Man 
henledede  hans  opmerksomhed  paa  den  fattige,  men  over- 
ordentlig smukke  Carola  af  Vasa.*)  En  udsending  Foretog 
indledende  skridt;  hendes  familie  udbad  sig  betænknings- 
tid. Men  prinsessen,  paa  hvem  Napoleons  billede  gjorde  et 
usympatetisk  indtryk,  modsatte  sig  under  taarer  det  paatænkte 
parti. 

Rasende  over  de  kurve,  som  sendtes  ham  slag  i  slag,  svor 
Napoleon  at  egte  datteren  af  et  herskerhus,  om  han  saa 
maatte  hente  hende  med  sværdet  i  haanden,  —  men  sam- 
tidig blev  han  taalmodig  ved  med  at  spørge  videre! 

Han  haabede  tillidsfuldt,  at  en  liden  prinsesse  af  Hohen- 
zollem  vilde  blive  glad  over  et  saa  glimrende  tilbud;  dog 
afviste  ogsaa  hun  den  mægtige  beiler.  Gjennem  sin  ven, 
lord  Malmesbury,  bad  han  dronning  Victoria  af  England  at 
muliggjøre  forbindelsen  mellem  ham  og  hendes  slegtning 
prinsesse  AdelaYde.  Uden  absolut  at  stille  sig  fiendtlige  lige- 
overfor planen  gjorde  imidlertid  dronningen  og  prinsgemalen 
indvendinger. 

Underhandlingerne  var  ikke  endelig  afbrudte,**)  da  ver- 
den (den  nittende  januar  1853)  overraskedes  af  følgende 
notis  i  det  halvt  officielle  pariserblad  „Patrie'',  som  andre 
blade  fik  ordre  til  at  aftrykke  uden  nogensomhelst  billigende 
eller  misbilligende  bemerkning: 


*)  Kong  Gustav  IV  tf  Sveriges  sønnedstter  og  senere  enkedronning  sf  Sachsen. 
**)  vMemoirs  of  an  exminister*,  by  the  Right  Hon,  the  Esrl  of  Malmesbunr. 

»Det  berettes,  at  en  lykkelig  begivenhed,  bestemt  til  at 
befæste  hans  majestæts  regjering  og  til  at  sikre  hans  dyna- 
stis fremtid,  staar  i  begreb  med  at  fuldbyrdes.  Keiseren  egter 
frøken  de  Montijo,  hertuginde  af  Téba.  Egteskabet  vil,  ifølge 
forlydende,  officielt  blive  meddelt  statskorpseme  lørdagen 
den  22de  januar.  Hertuginden  tilhører  en  af  Spaniens  høieste 
familier  og  er  søster  af  hertuginden  af  Alba.  Hun  er  ligesaa 
fremragende  ved  sin  aandsoverlegenhed  som  ved  sin  Fuld- 
endte skjønhed  og  ynde."  — 

Det  er  sandsynligt,  at  Eugénie  havde  gjort  reisen  til  Paris 
udelukkende  for  at  møde  Napoleon ;  som  sikkert  tør  det  an- 
tages, at  hun  efter  ankomsten  did  med  længsel  havde  ventet 
lejlighed  til  at  komme  i  hans  nærhed. 

Indført  af  Rothschild  og  ledsaget  af  hans  datter  samt  af 
Napoleons  fætter,  den  italienske  greve  Napoleon  Camerata,*) 
viste  hun  sig  første  gang  i  hofkredsen  ved  prins-præsiden- 
tens høstjagter  i  Compiégne  (1852).  Hendesyndige  skikkelse 
og  det  mod,  hvormed  hun  tøilede  sin  fyrige  andalusier,  frem- 
kaldte de  tilstedeværendes  høieste  beundring;  seet  i  etsaa- 
dant  øieblik  var  hun  istand  til  at  fordreie  hovedet  paa  den 
koldsindigste  mand.**) 

Da  Napoleon  med  sit  følge  red  henimod  den  plet,  hvor 
hun  ærbødig  hilsende  holdt  hesten,  blev  han  aldeles  betaget 
af  denne  sjeldne  skjønhed.  Han  huskede  samtidig  deres  tid- 
ligere møder;  —  ungdomsminderne,  der  blev  vækkede,  drog 
i  række  forbi  hans  indre  blik. 

Under  jagten  veg  han  kun  nødtvungen  fra  hendes  side. 
Og  da  festlighederne  i  Compiégne  var  til  ende,  blev  grev- 


*)  Grev  Camerata,  eneste  efterkommer  af  Elisa  Bacchiochi,  Napoleon  den  førstes 
ældste  søster,  havde  allerede  1  udlandet  fulgt  Eugénie  som  hendes  skygge;  han  an- 
saaes  af  ildesindede  for  at  vcre  hendes  elsker  og  var  utvivlsomt  hendes  glødende  be- 
undrer. Den  unge  greve,  der  paafaldende  lignede  sin  grandonkel,  dræbte  sig  i  Paris 
straks  efter  at  Napoleons  forestaaende  giftermaal  med  Eugénie  var  bleven  bekjendt. 

**)  «Den  smukke  spanierinde*,  heder  det  i  en  beskrivelse  af  isgten,  ,bar  en 
elegant  amazonedragt  og  red  en  fuldblods  andalusier,  som  Rothschild  havde  forøret 
hende.  Hendes  nydelige,  fine  figur  omsluttedes  af  et  fastknappet  liv;  derunder  bar 
hun  en  lang  og  vid  ridekjole  og  graa  benklæder.  Med  den  ene  af  sine  smaa  behand- 
skede hænder  holdt  hun  tøileme;  den  anden  benyttede  hun  til  at  drive  sin  livlige  hest 
fremad  ved  hjælp  af  en  ridepisk,  hvis  greb  var  besat  med  egte  perler.  Paa  fødderne 
havde  hun  smaa  blanklederstøvler  med  høie  hæle  samt  sporer.  Hun  sad  tilhest  som 
en  rytter  og  forsmaaede  den  sadel,  som  damer  I  regelen  betjener  sig  af.  Hendes  lange 
fletter  var  rullede  op  under  en  nydelig  filthat,  som  prydedes  af  en  prægtig  lang  struds- 
fjær,  der  var  befæstet  med  en  diamant-agraf.  Hendes  ildfulde  øine  skjød  lyn;  og  det 
bedaarende  smil,  der  spillede  om  hendes  friske  læber,  lod  næsten  altid  de  hvide 
tænder  komme  tilsyne. ** 

inden  og  hendes  moder  selvskrevne  gjester  i  Fontainebleau, 
Elysée  og  Tuilerierne.*) 

Den  smigrende  opmerksomhed,  som  herskeren  viste  hen- 
de, blev  øieblikkelig  iagttaget  og  omtalt.  Hvor  dybt  det  ind- 
tryk var,  som  hun  havde  gjort,  forstod  imidlertid  kun  Eugénie. 

Sagen  var  nu  at  udnytte  de  beleilige  øieblikke:  Ved  alle 
anledninger  stræbte  hun  at  komme  i  hans  nærhed,  ved  alle 
leiligheder  søgte  hun  at  stille  sin  skjønhed  i  den  mest  male- 
riske belysning,  og  til  alle  fester  udtænkte  hun  de  mest  for- 
førende toiletter. 

Hun  var  saa  ganske  anderledes  end  de  kvinder,  som  Na- 
poleon havde  mødt  i  den  seneste  tid,  at  hun  hurtig  igjen 
erobrede  pladsen  i  hans  drømme.  Han  havde  kun  øie  for 
hende.  Voldsomheden  i  hans  lidenskab  stod  i  fuldstændig 
modsætning  til  hans  ellers  saa  kloge  beherskelse,  og  den 
vakte  hans  omgivelsers  høieste  forundring.  Dog  tænkte  ingen, 
at  hans  forelskelse  vilde  føre  til  et  egteskab. 

I  begyndelsen  tænkte  han  neppe  heller  selv  paa  denne 
mulighed.**)  Tidligere,  i  sin  fattigdom  og  landflygtighed,  hav- 
de han  langtfra  anseet  det  for  urimeligt  at  hente  en  hustru 
udenfor  fyrstindernes  kreds.  Under  de  saa  forandrede  for- 
hold, medens  han  uafbrudt  friede  til  prinsesser,  lod  han 
Eugénie  vide,  at  han  vilde  betragte  det  som  en  lykke  at 
blive  hendes  elsker. 

Men  Eugénie  var  ikke  længer  den  naive,  sekstenaarige 
pige,  der  romantisk  havde  elsket  en  Alba,  og  som  vilde  have 
været  istand  til  hvilketsomhelst  offer  for  sin  kjærligheds 
skyld.   Hendes  følelser  for  Ludvig  Napoleon  var  maaske 

*)  Under  det  første  besøg  i  Compiftgne  havde  Eugénie  vundet  en  smaragd-brosche 
I  form  af  et  kløverblad  i  et  lotteri  hos  Napoleon.  Hun  betragtede  denne  naal  som  et 
pant  paa  lykken;  hvilke  dragter  hun  bar,  saa  fandt  man,  saa  længe  keiseren  levede, 
altid  den  lille  brosche  stukket  Ind  mellem  diamanterne.  Da  hun  blev  enke,  aflagde 
hun  sine  smykker.  Men  overtroisk,  som  alle  spanierinder,  tog  hun  dem  atter  frem 
den  dag,  da  keiserprinsen  indskibede  sig  til  Zulu.  Efter  sønnens  død  aflagde  hun 
sit  lykkepant  for  bestandig;  hun  har  senere  foreret  denne  sin  kjæreste  relikvie  til 
sin  niece  og  veninde,  hertuginden  af  Mouchy. 

**)  Man  har  fra  enkelte  sider  søgt  at  bevise,  at  Napoleon,  da  han  mødte  Eugénie 
i  Paris,  straks  besluttede  at  hæve  hende  op  paa  tronen.  Men  den  kjendsgieming,  at 
han  umiddelbart  før  sit  giftermaal  vedblev  at  M  til  prinsesser,  modsiger  denne  anta- 
gelse paa  det  bestemteste.  Naar  saaledes  madame  Carette,  der  forøvrig  først  adskil- 
lige aar  senere  kom  til  hoffet,  I  sine  erindringer  søger  at  give  det  udseende  af,  at 
Napoleon  og  Eugénie  I  stilhed  var  forlovede  flere  maaneder  inden  han  opnaaede  kei- 
serværdigheden, beror  dette  enten  paa  en  forvanskning  af  det  ovenomtalte  samvær 
mellem  prinsen  og  grevinden  i  London,  elier  det  bør  betragtes  som  en  elskværdige 
fantasi  af  en  hengiven  veninde. 

ikke  mindre  oprigtige;  dog  vilde  hun  intet  ofre  uden  at 
vinde  alt. 

I  sin  glans  og  storhed  forekom  Napoleon  hende  som  idealet 
af  mandigt  mod  og  kraft.  Han,  ved  hvis  initiativ  statsomvelt- 
ningen  var  fuldbyrdet,  som  ved  sin  snildhed  og  beslutsom- 
hed havde  gjort  sig  til  enehersker  i  Frankrige,  var  i  hendes 
øine  baade  en  fremragende  aand  og  en  helt.  Alligevel  viste 
den  ildfulde  andalusierinde  sig  i  dette  tilfælde  kold  som  en 
statue;  thi  aarene  havde  givet  hende  erfaringer,  og  livet 
havde  blandt  meget  andet  lært  hende,  at  et  bestemt  afislag 
paa  et  saadant  tilbud  er  det  bedste  middel  til  at  opflamme 
en  mands  lidenskab. 

Keiseren  lod  sig  imidlertid  ikke  afskrække.  Han  sendte  en 
fortrolig  ven,  Fialin  de  Persigny,  til  den  gamle  grevinde  af 
Montijo,  —  ikke  for  at  anholde  om  Eugénies  haand,  men  for 
at  forestille  denne  erfarne  verdensdame,  at  hendes  datter  ikke 
turde  gjøre  sig  haab  om  at  blive  keiserinde.  Gjennem  sin  ven 
lod  han  antyde,  at  statshensyn  hindrede  ham  i  at  sætte  kronen 
paa  sin  elskedes  hoved;  men  han  lod  skimte  muligheden  for, 
at  han  ad  aare  maaske  vilde  kunne  handle  mere  frit. 

Men  ogsaa  grevinden  indsaa  fuldt  vel,  hvilken  vei  man 
havde  at  slaa  ind  paa,  for  at  naa,  hvad  man  vilde;  i  overens- 
stemmelse med  sin  datter  affærdigede  hun  keiserens  sende- 
mand koldt  og  kort.  Overtalelsesforsøgene  blev  gjentagne, 
men  viste  sig  lige  frugtesløse.  Eugénie  sendte  sluttelig  Na- 
poleon sin  ærbødige  hilsen  med  det  bud,  at  der  „paa  Ca^ars 
hustru  ikke  tør  hvile  skyggen  af  en  tvivl.  ** 

Hendes  tilbageholdenhed  opflammede  i  endnu  høiere  grad 
hans  kjærlighed;  og  prinsessernes  afslag  gav  ham  en  vel- 
kommen anledning  til  at  fatte  den  plan  at  egte  hende.  Hans 
omgivelser  var  overraskede  over  hans  heftige  lidenskab  for 
den  skjønne  spanierinde.  De  kunde  ikke  forestille  sig,  at 
den  ældre  mand*)  og  beregnende  politiker  ved  denne  lei- 
lighed  udelukkende  vilde  lade  sit  hjerte  tale. 

Hans  slegtninge  og  bedste  venner  fraraadede  forbindelsen. 
Hans  onkel,  ex-konge  Jérome,  gjorde  alt  for  at  bevæge  ham 
til  at  glemme  hende.  Hans  privatsekretær  og  fortrolige  ven 
Moquart  bad  ham  indstændig  om  at  overvinde  sine  følelser; 

*)  Napoleon  var  født  1808;  han  var  altsaa  45  ur  gammel  ved  sit  giftermaal. 

Og  prinsesse  Mathilde  skal  knælende  have  bønfaldt  ham  om 
at  aistaa  fra  det  upassende  parti.  Alle  var  enige  om  at  bede, 
at  han  i  mangel  af  en  fyrstinde  vilde  formæle  sig  med  en 
fransk  dame  med  et  gammelt,  folkekjært  navn. 

For  at  bortlede  hans  opmerksomhed  fra  Eugénie  og  for 
samtidig  at  byde  ham  erstatning  for  de  kurve,  som  han  mod- 
tog af  kongedøtre,  foreslog  man  sluttelig  en  forbindelse  mel- 
lem ham  og  den  polske  prinsesse  Czartoryska.  Men  Eugénie 
havde  bemægtiget  sig  alle  hans  tanker. 

For  at  gjøre  ende  paa  hans  sidste  tvivl,  spurgte  han  en 
aandfuld  dame,  der  var  knyttet  til  hofkredsen,  hvem  han 
burde  foretrække,  fyrstinde  Czartoryska  eller  frøken  Montijo. 
Hun  afgjorde  spørgsmaalet  til  fordel  -for  den  sidste,  idet  hun 
Bnt  svarede: 

„Sire,  naar  man  overlader  mig  valget,  foretrækker  jeg 
cachucha  for  mazurka.  **  *) 

Napoleon  betragtede  dette  svar  som  et  fingerpeg  af  skjeb- 
nen.  Nytaarsaften  1852  var  der  selskab  i  Tuilerieme.  Eu- 
génie, der  som  sædvanlig  befandt  sig  blandt  gjesteme,  gik 
gjennem  marechal-salen  ved  en  obersts  arm.  Den  spanske 
grevinde  og  hendes  kavaller  passerede  forbi  en  høitstaaende 
embedsmands  frue  og  stillede  sig  foran  hende.  Damen  blev 
ærgerlig  og  gav  sin  vrede  luft  i  en  høitudtalt,  ringagtende 
bemerkning  om  frøken  Montijo.  Spanierindens  blod  kom  i 
kog;  hun  ilede  til  keiseren  og  erklærede,  at  hun  ikke  længer 
vilde  være  gjest  ved  et  hof,  hvor  man  fornærmede  hende. 

Jeg  skal  hevne  Dem,"  svarede  keiseren.  Ved  næste  an- 
ledning henvendte  han  sig  til  grevinde  Montijo  for  at  bede 
om  hendes  datters  haand  og  blev  af  moder  og  datter  selv- 
følgelig modtaget  med  aabne  arme! 

Efterretningen  om  forlovelsen  vakte  en  ubeskrivelig  for- 
bauselse,  men  liden  glæde.  Børsen,  det  politiske  barometer, 
faldt  næsten  til  uveir.  Keiserens  familie  og  prøvede  venner 
gik  om  med  mørke  miner.  I  ministerraadet  opponerede  man, 
og  blandt  almenheden  gjorde  den  paatænkte  forbindelse  et 
meget  daarligt  indtryk. 

Følgende  udtalelser,  hentede  fra  en  korrespondence  til 
„rindep.  Beige",  tør  med  saameget  større  sikkerhed  karak- 

*)  ,Cachucha*  er,  som  bekjendt,  en  spansk  dans,  mazurka  en  polsk  dans. 

teriseres  som  et  ekko  af  stemningen  i  Paris,  som  samtidige 
korrespondenter  til  andre  blade  udtaler  sig  ganske  i  samme 
aand: 

„Det  er  ikke  et  sligt  giftermaal,''  heder  det,  „som  de,  der 
har  sluttet  sig  til  keiserens  politik,  og  keiserens  tjenere  og 
personlige  venner  har  ønsket.  En  diplomatisk  forbindelse 
kunde  have  havt  politiske  grunde  og  frembudt  politiske  for- 
dele. En  forbindelse  med  en  fransk  dame  vilde  have  gjort 
et  heldigt  indtryk  paa  folket  Ved  et  saadant  giftermaal  vilde 
keiseren  enten  med  storhed  og  glans  være  traadt  ind  i  suve- 
rænernes familie,  eller  han  vilde,  som  udgaaet  af  den  natio- 
nale suverænetet,  paanyt  høitidelig  have  beseglet  sin  forbin- 
delse med  folket.  Et  egteskab  med  en  spansk  dame  stemmer 
derimod  aldeles  ikke  med  landets  følelser.  Det  kan  kun  for- 
klares ved  personlig  lidenskab.  Men  hovedet  for  en  stor  stat 
som  Frankrige,  der  vil  grundlægge  et  nyt  dynasti,  bør  have 
alvorligere  tanker  og  høiere  synspunkter  end  at  tilfredsstille 
et  lune  og  hylde  en  ung  dames  skjønhed." 

Tilfredse  og  lykkelige  var  egentlig  kun  tre  personer:  Eu- 
génie,  hendes  moder  og  keiseren. 

„Hun  har  aand  for  to  og  mod  for  ti,**  sagde  Napoleon  om 
sin  forlovede.  Og  da  han,  faa  dage  efter  at  aviserne  havde 
offentliggjort  begivenheden,  modtog  statsraadet,  senatet  og 
den  lovgivende  forsamling,  udtalte  han: 

„Idet  jeg  meddeler  Dem  min  forestaaende  formæling  ad- 
lyder jeg  folkeviljen,  der  er  bleven  aabenbaret  mig  saa  ofte. 
Det  egteskab,  jeg  slutter,  stemmer  ikke  med  de  gamle,  poli- 
tiske traditoner,  og  dette  betragter  jeg  som  en  fordel.  For- 
tidens eksempler  har  nedlagt  overtro  i  folkeaanden.  Man  har 
ikke  glemt,  at  fremmede  prinsesser  i  løbet  af  de  sidste  sytti 
aar  har  besteget  tronen  for  at  se  sin  slegt  spredes  og  for- 
vises ved  krig  eller  revolution.  Kun  en  eneste  kvinde  synes 
at  have  bragt  lykken  med  sig,  og  i  høiere  grad  end  nogen 
anden  lever  hun  i  folkets  erindring.  Denne  kvinde,  general 
Bonapartes  beskedne  og  elskelige  hustru,  havde  ikke  konge- 
ligt blod  i  sine  aarer.  —  Naar  man  for  Europas  øine  er 
bleven  løftet  op  i  høide  med  de  gamle  dynastier  i  kraft  af 
et  nyt  princip,  bør  man  ikke  søge  at  optages  i  deres  kredse 

ved  at  ville  gjøre  sit  våabenskjold  ældre  eller  ved  for  en- 
hver pris  at  ville  trænge  ind  i  kongernes  familier.  Langt 
bedre  er  det  altid  at  mindes  sin  herkomst,  at  bevare  sin 
egentlige  karakter  og  ligeoverfor  Europa  frit  og  aabent  at 
hævde  sin  stilling  som  .parvenu**,  en  ærefuld  titel,  naar  den 
er  skjenket  gjennem  et  stort  folks  frivillige  stemmegiven. 

Mit  giftermaal  er  et  privat  anliggende.  For  mig  staar  nu 
tilbage  at  omtale  mit  valg :  Den  dame,  paa  hvem  mit  valg  er 
faldt,  er  af  udmerket  familie.  Ved  hjerte,  opdragelse  og  ved 
erindringen  om  det  blod,  som  hendes  fader  har  udgydt  for 
keiserdømmets  sag,  er  hun  fransk.  Som  spanierinde  af  fød- 
sel har  hun  det  fortrin,  at  hun  er  fri  for  slegtninge  i  Frank- 
rige, som  man  kunde  behøve  at  tildele  æresposter.  Begavet 
med  alle  sjælens  bedste  egenskaber  vil  hun  være  tronens 
pryd,  ligesom  hun  i  farens  stund  vil  være  dens  kraftigste 
støtte.  Som  from  katholik  vil  hun,  ligesom  jeg,  opsende  bøn- 
ner for  Frankriges  lykke.  Yndig  og  god  vil  hun  —  derom 
er  jeg  overbevist  —  gjenoplive  mindet  om  keiserinde  Jose- 
phines dyder.  Jeg  kommer  altsaa  for  at  sige  Frankrige:  Jeg 
har  foretrukket  at  vælge  en  gemalinde,  som  jeg  elsker  og 
agter,  fremfor  en  ukjendtj  ved  hvem  jeg  muligens  havde 
kunnet  opnaa  fordele,  der  imidlertid  ogsaa  vilde  have  været 
forbundne  med  offere.  Uden  at  tilsidesætte  nogen,  følger  jeg 
min  tilbøjelighed,  dog  først  efter  at  have  raadført  mig  med 
min  fornuft  og  med  min  overbevisning.  Idet  jeg  endelig  fore- 
trækker uafhængighed,  hjertets  egenskaber  og  familielykke 
for  dynastiets  fordele  og  ærgjerrige  beregninger,  vil  jeg  ikke 
være  mindre  mægtig,  fordi  jeg  er  mere  fri.  Jeg  begiver  mig 
snart  til  Notre-Dame  for  at  forestille  keiserinden  for  folket 
og  arméen.  Den  tillid,  som  folket  og  arméen  viser  mig,  sikrer 
ogsaa  hende,  som  jeg  har  valgt,  deres  sympatier.  Og  De, 
mine  herrer,  vil,  naar  De  lærer  hende  at  kjende,  overbevise 
Dem  om,  at  jeg  ogsaa  denne  gang  har  været  inspireret  af 
forsynet.** 

Eugénies  ærgjerrigste  drøm  var  bleven  virkeliggjort.  Fra 
et  eventyrligt  halvmørke  skulde  hun  stige  op  til  den  høieste 
høide.  Forsynet  havde  kaaret  hende  til  at  indtage  denne 

plads;  hun  bøiede  sig  med  ydmyg  tak  ind  under  Forsynets 
vilje. 

Hun  elskede  den  mand,  som  havde  valgt  hende  til  sin 
brud. 

Jeg  egter  Dem  ikke,  fordi  jeg  lokkes  af  kronens  trylleri 
og  tronens  glans/  skrev  hun  til  ham  i  forlovelses-dagene. 
,,Hvis  jeg  troede,  at  De  ved  at  vælge  mig  skulde  skade 
Dem  selv  eller  Deres  land,  vilde  jeg  hæve  vor  forlovelse. 
Men  dersom  De  indgaar  en  kongelig  egteskabsforbindelse, 
løber  De  fare  for  at  blive  forladt  i  nederlagets  stund,  lige- 
som Deres  onkel  blev  forladt  af  en  kongedatter.  —  Jeg  vil- 
de følge  Dem  uden  beklagelse!  Jeg  er  ikke  født  i  en  tro- 
nes nærhed;  jeg  vilde  ikke  græde  over  at  dø  ffemt  fra 
en  trone,  dersom  revolutionens  spil  vendte  skjebnen  mod 
os!« 

Den  uge,  som  laa  mellem  forlovelsen  og  den  keiserlige 
formæling,  gik  hen  som  en  lykkerus.  Overalt  blev  den  vor- 
dende keiserinde  modtaget  med  den  høieste  udmerkelse. 
Hoffolkene  trængte  sig  ind  paa  hende  med  forsikringer  om 
ydmyg  hengivenhed.  Utallige  beundrere  bøiede  knæ  for 
hende ;  de,  som  ikke  beundrede  hende,  taug.  Napoleons  nær- 
meste omgivelser,  i  virkeligheden  rasende  over  forbindelsen, 
nærmede  sig  hende  naadehungrende.  Frankriges  stormænd, 
fyrster  og  hertuger,  indehaverne  af  de  høieste  navne  og  vær- 
digheder, bragte  hende  sin  ærbødige  hyldest.  Hun  følte  sig 
som  midtpunktet  for  al  opmerksomhed  og  al  misundelse! 

Den  borgerlige  vielse  fandt  sted  aftenen  den  29de  januar  i 
forholdsvis  stilhed.*)  Men  den  glans,  som  blev  udfoldet  ved 


*)  Ledsaget  af  sin  moder,  af  den  spanske  gesandt,  af  sin  hofstat  samt  af  keiserens 
ovcr-ceremonlmester  kjørte  Eugénie  kl.  8Vt  Hl  Tuilerierne,  hvor  prins  Napoleon  og 
oHnscsse  Mathilde  ventede  hende  for  at  fere  hende  til  kelseren.  Denne,  som  stod 
omcivct  af  de  øvrige  prinser  og  prinsesser,  af  erkeblspen  af  Paris,  tre  kardinaler,  mi- 
nbtrene  marechallerne,  admiralerne  og  hele  sin  hofstat,  var  klædt  I  gencralsunifomi 
med  æreslegionens  storkors.  Eugénie  bar  en  hvid  atlask|ole  gameret  med  kniplinger. 
Om  hulken  havde  hun  to  rader  kostbare  perler,  i  haaret  nogle  blomster.  Keiscren  gik 
sin  brud  Imøde,  rakte  hende  haandcn  og  begav  sig,  ledsaget  af  følget,  til  marechal- 
sfllen  hvor  der  var  samlet  omtrent  tusinde  personer,  som  var  Indbadne  til  at  over- 
være'ceremonien.  Kelseren  og  Eugénie  satte  sig,  •»«  »ndrc  blev  staaende.  Efter  at 
egteskabskontraktcn  var  undertegnet  af  kelseren  og  kelserinden  samt  af  k^Mriadens 
moder,  af  prinserne  og  prinsesserne,  kardinalerne,  marechallerne  og  »f  keiøerindens 
vidner  bcEav  man  sig  til  skuespil-salen,  hvor  der  udførtes  en  kantate,  hvortil  Anber 
havde 'komponeret  muslken.  Klokken  elleve  trak  kelseren  sig  rilbage  tilsine  værelser  ; 
Eugénie  og  grevinde  Monrijo  kjørte,  ledsagede  af  over-ceremonlmesteren,  tilbage  til 
palais  Elyléc    hvor  hun  og  hendes  moder  havde  boet  I  foriovelsestiden. 

den  kirkelige  bryllupshøitidelighed,  overgik  alt,  hvad  man 
siden  Napoleon  den  stores  tid  havde  været  vidne  til  i  Frank- 
rige. 

Fra  den  tidlige  morgen  stod  nationalgarden  og  arméen 
opstillet  i  dobbelte  rækker  fra  Tuilerieme  og  til  N6tre-Dame. 
Hele  Paris  var  paa  benene  for  idetmindste  at  faa  se  et  glimt 
af  stadsen.  Jernbanen  bragte  over  to  hundrede  tusinde  pro- 
vinsboere til  hovedstaden.  Det  

brogede  liv  i  gaderne  fremhæ- 
vedes ved  kvindernes  veks- 
lende toiletter,  ved  de  rige  flag- 
dekorationer, ved  Napoleons  og 
Eugénies  navnetræk,  der  saaes 
overalt,  og  ved  regimenterne, 
hvis  uniformer  straalede  i  sol- 
skinnet. Thi  skjønt  midt  om 
vinteren  var  himlen  blaa  og 
klar  og  luften  saa  mild  som  en 
vaardag. 

Klokken  llVa  kjørte  den 
fremtidige  keiserinde  fra  Ely- 
sée  til  Tuilerieme.  Paa  hendes 
venstre  side  sad  hendes  moder. 

Ligeoverfor  de  to  damer  havde  keiserinde  eugénie 

over -ceremonimesteren,  grev 

Tascher  de  la  Pagerie  taget  plads.  Brudens  skjønhed  frem- 
hævedes ved  hendes  elegante  og  smagfulde  dragt:  Hun  bar 
en  hvid  fløielskjole  med  langt  slæb  og  over  denne  en  kost- 
bar kniplingskjole  indvevet  med  violer,  som  byen  Liége  havde 
foræret  hende.*)  Om  livet  havde  hun  et  bælte  af  diamanter. 
Paa  hendes  hoved  straalede  det  samme  diamant-diadem,  som 
Marie  Louise  havde  baaret  ved  sit  bryllup;  til  dette  var 
der  fsestet  et  langt  kniplingsslør  samt  en  krans  af  orange- 
blomster. 

Idet  keiserinden  kjørte  ind  ad  Tuileriernes  port,  viste  prins 


*)  Eugénie  sendte  1888  denne  kniplingsdragt,  der  repræsenterer  en  værdi  af  mindst 
30,000  francs,  som  brudegave  til  sin  slegtning  Letlzia  Bonaparte,  hertuginde  af  Aosta. 
Oaven  var  ledsaget  af  en  skrivelse,  hvori  ex-keiserinden  udtaler,  at  hun  bar  denne 
kjole  i  sit  livs  lykkeligste  og  stolteste  time.  Hun  tilføier,  at  hun  havde  haabet  at  kunne 
]give  den  til  sin  søns  brud,  men  at  forsynet  havde  villet  det  anderledes. 

3* 

Napoleon  og  prinsesse  Mathilde  sig  ved  foden  af  trappen  for 
at  modtage  den  nye  herskerinde.  Trommerne  hvirvlede  og 
tropperne  preesenterede  gevær. 

Klokken  tolv  begyndte  klokkerne  at  ringe  i  verdensstadens 
kirker.  Fra  invalidernes  hotel  drønnede  hundrede  og  et  ka- 
nonskud over  byen,  medens  Frankriges  keiserinde  gik  gjen- 
nem  festsalene  i  Tuileriemes  palads.  Ledsaget  af  kong  Jéro- 
me,  af  sine  ministre,  marechaller  og  admiraler  gik  Napoleon 
sin  brud  imøde;  han  tog  hende  ved  haanden  og  førte  hende 
ud  paa  slottets  balkon,  hvor  de  blev  modtagne  med  begei- 
string  af  uoverskuelige  folkeskarer. 

Hofvognene  var  imidlertid  kjørte  frem,  og  brudetoget  satte 
sig  i  bevægelse.  Et  musikkorps  red  i  spidsen,  derpaa  fulgte 
nationalgardens  generalstab,  en  afdeling  af  .Les  lanciers  de 
rimpératrice"  o.  s.  v.  o.s.v.  Efter  tropperne  og  militærmusi- 
ken  kom  i  aabne  vogne  keiserindens  og  prinsesse  Mathildes 
hofstat,  officererne  af  keiserens  hus  og  statssekretærerne. 
Endelig  kom  tre  vogne  forspændte  med  seks  heste  hver:  1 
den  første  sad  hoffets  øverste  marechal,  den  øverste  kam- 
merherre, den  øverste  ceremonimester  og  keiserindens  æres- 
dame;  i  den  næste  havde  prinsesse  Mathilde  og  grevinden 
af  Montijo  taget  sæde.  Den  derpaa  følgende  —  den,  som 
1811  var  bleven  benyttet  ved  kongen  af  Roms  daab  —  blev 
ved  denne  anledning  benyttet  af  exkongen  af  Westfalen  og 
hans  søn  prins  Napoleon. 

Et  øjeblik  er  pladsen  tom;  saa  sprænger  en  afdeling  ryt- 
tere i  gala-uniform  ud  af  Tuileriemes  hovedportal,  og  keiser- 
vognen sætter  sig  i  bevægelse  trukken  af  otte  prægtige 
heste.  Det  er  den  samme  vogn  med  den  store  keiserkrone, 
som  den  2den  december  1804  førte  Napoleon  den  første  og 
keiserinde  Josephine  til  Ndtre-Dame-kirken  for  at  krones,  og 
som  nogle  aar  senere  førte  den  store  keiser  og  hans  anden 
hustru  til  bryllupsfest.  Fire  gyldne  ørne  med  udspendte  vin- 
ger er  anbragte  paa  vognen,  som  er  forsynet  med  store  glas- 
ruder, saa  at  det  keiserlige  par  kan  sees  af  mængden. 

Da  Napoleon  og  Eugénie  kjører  gjennem  slotsporten,  løs- 
ner keiserkronen  fra  vognen  og  falder  til  jorden.  Hestene 
stanses;  saa  hurtig  som  muligt  sættes  kronen  atter  op  paa 
dens  plads!  En  gammel  tjener  fra  det  første  keiserdømmes  tid 

fortæller  de  omstaaende,  at  det  samme  tilfælde  fandt  sted 
med  den  samme  vogn  og  med  den  samnfle  keiserkrone,  da 
Marie  Louise  af  Østerrige  og  den  første  Napoleon  kjørte  til 
domkirken  for  at  vies. 

Brudetoget  fortsætter  sin  vei.  Foruden  tropperne,  der,  som 
omtalt,  danner  spalier,  har  arbeider-  og  borgerdeputationer, 
veteraner  fra  Napoleon  Ts  tid  og  unge,  hvidklædte  piger 
stillet  sig  op  for  at  hilse  keiserparret.  Man  kjører  gjennem 
rue  Rivoli,  der  netop  er  bleven  fuldført.  Damerne  vifter  med 
lommetørklæder  og  kaster  blomster  paa  vognen,  og  soldaterne 
præsenterer  gevær. 

Udenfor  kirken  har  man  reist  en  imponerende  forhal  klædt 
med  malerier,  der  fremstiller  helgener  og  gamle  konger  og 
dronninger.  Da  keiserparret  fra  denne  hal  træder  ind  i  Ndtre- 
Dame,  der  er  oplyst  med  tyve  tusinde  vokslys,  hvirvler  trom- 
merne atter.  Alle  Paris's  klokker  bliver  ved  at  ringe,  orgelet 
bruser.  De  tilstedeværende  reiser  sig  alle  som  én.  Bærende 
korset  skrider  erkebispen  frem  foran  majestæterne. 

Napoleon  har  givet  Eugénie  sin  haand.  Idet  hun  træder 
over  tærskelen  til  den  gamle  domkirke,  hvor  saa  mange  ge- 
nerationer har  bøiet  knæ,  gribes  den  unge  keiserinde  af  en 
heftig  bevægelse,  der  forplanter  sig  til  de  tilstedeværende. 
Som  tvivlede  hun  paa  sig  selv,  som  synes  hun  forundret 
over  sin  triumf,  søger  hendes  blik  ud  over  mængden. 

To  troner  er  reiste  i  kirkens  skib.  Tronhimlen,  der  er  af 
rød  fløiel,  kantet  med  hermelin,  fastholdes  af  en  stor,  gylden 
øtn.  De  to  arme  af  skibet,  hvor  der  er  anvist  sæde  for  ri- 
gets høie  embedsmænd,  er  dekorerede  med  virkningsfulde 
malerier;  og  i  loftet  er  faner  ophængte,  som  bærer  navnene 
paa  Frankriges  vigtigste  byer. 

Hofembedsmændene  stiller  sig  paa  den  ene  side,  mini- 
strene og  de  deputerede  paa  den  anden.  Det  keiserlige  par 
tager  plads  under  tronhimlen  omgivne  af  prinser,  prinsesser, 
kavallerer  og  damer. 

Klokken  et  begynder  vielsen,  der  forrettes  af  erkebispen 
af  Paris;  erkebispen  af  Versailles  spænder  et  brudeslør  af. 
sølv  over  majestæterne,  medens  de  knæler. 

Keiserinden  bliver  stedse  mere  bevæget.  Overceremoni- 
mesteren, som  staar  bag  hende  den  hele  tid,  frygter  flere 

gange  for,  at  hun  vil  besvime;  han  hører,  at  keiseren  søger 
at  berolige  hende  med  milde  ord. 

Ceremonien  afsluttes.  Keiserinden  fatter  sig.  Medens  Te 
Deum  synges,  overrækker  abbed  Legran  de  akter,  hvor  den 
keiserlige  vielse  er  skrevet  ned. 

Med  keiserdiademet  straalende  paa  sit  hoved  og  ledsaget 
af  erkebispen  med  hele  sin  geistlighed  gaar  Eugénie  ud  af 
domkirken  støttet  til  Napoleons  arm.  Hun  har  naaet  sit  maal, 
verden  ligger  for  hendes  fødder.  Men  det  er  ikke  den  høit- 
stemte  følelse  af  tilfredsstillet  ærgjerrighed,  som  griber  hende 
nu:  hun  føler  sig  ydmyg  under  vegten  af  det  ansvar,  som 
er  lagt  paa  hendes  skuldre. 

Midt  under  folkets  jubel  og  glansen,  som  omgiver  hende, 
overrumples  hun,  efter  sigende,*)  af  anelser  om  sit  kom- 
mende fald. 

Er  det  en  følge  af  den  sidste  tids  bevægede  indtryk?  Eller 
bærer  hendes  overanstrengte  nervesystem  skylden?  —  Da 
hun  kjører  fra  kirken  synes  hun  at  se  den  ulykkelige  Mane 
Antoinette's  ansigt  blandt  mængden.  Hvor  hun  vender  sig  hen, 
ser  hun  dette  ansigt  dukke  op;  og  der  overkommer  hende 
en  angstfuld  følelse  af,  at  al  denne  pragt  og  herlighed  vil 
blive  en  tung  byrde  at  bære. 


Eugénies  personlighed.  —  Hendes  godhed  og  klogskib.  — 
Folkets  holdning  i  den  første  tid. 


„Moniteur"  bragte  dagen  efter  keiserparrets  vielse  en 
entusiastisk  skildring  af  formælingshøitidelighedeme,  der 
slutter  med  følgende  ord: 

„I  den  iver,  som  folkemasserne  viste  for  at  faa  sin  nye 
herskerinde  at  se,  laa  der  mere  end  nysgjerrighed;  det  al- 
mindelige bifald,  som  hun  var  gjenstand  for,  kom  fra  hjerterne. 
Dette  ædle  og  yndige  ansigt,  hvis  skjønhed  forhøies  ved 

•)  Imhcrt  de  Saint  Amand :  „Les  femmes  des  Tuilcrles*. 

mildhed  og  beskedenhed,  øvede  en  uimodstaalig  tiltrækning 
paa  mængden.  De  arbeidende  klasser  følte,  at  keiserinden 
omfatter  dem  med  kjærlighed  og  velvilje.'' 

Skjønt  folkestemningen,  som  i  foregaaende  kapitel  antydet, 
langtfra  var  ublandet  glæde  over  keiserens  valg,  og  skjønt 
der  fandtes  adskillige  misfornøiede  og  tause  mellem  de  vivat- 
raabende  skarer,  der  hilste  Napoleon  og  Eugénie,  var  „Mo- 
niteurs**  udtalelser  ikke  uden  berettigelse.  Keiserinden  var 
saa  smuk,  hendes  hele  personlighed  og  hver  enkelt  bevæ- 
gelse var  saa  indtagende  og  paa  samme  tid  saa  værdig,  at 
modstanden  uvilkaarlig  forstummede,  naar  den  befandt  sig 
under  paavirkning  af  hendes  skjønheds  tryllemagt. 

Alle  har  seet  Eugénies  billede,  mange  har  eiet  det;  thi 
ikke  blot  i  Frankrige,  men  ogsaa  i  andre  lande  skyndte  man 
sig  at  kjøbe  det  til  pryd  for  sit  nylig  anskaffede  album,  — 
en  familiegjenstand,  som  hun  havde  bragt  i  mode. 

De  smaa,  beskedne  albumer,  der  paa  hin  tid  udgjorde 
dameverdenes  fryd,  er  iturevne  og  ligger  henslængte  paa  de 
støvede  hylder;  den  vekslende  mode  har  længst  afløst  den 
med  elegantere  og  større  fotograflbøger,  med  stativer,  ram- 
mer og  andet  nips.  Ungdomsbillederne  af  Eugénie  er  afble- 
gede. Naar  kunsthandleren  nu  viser  os  hendes  portræt,  ser 
vi  en  hvidhaaret  kvinde,  hvis  træk  er  prægede  af  sorg.  — 
Men  foran  mig  ligger  et  af  hine  ungdomsbilleder;  lad  os  et 
øieblik  stanse  og  betragte  det: 

Et  indtagende  ansigt  med  regelmæssige,  en  smule  mar- 
kerede træk.  Formens  oval  minder  om  malerier  af  Maria 
Stuart.*)  Næsen  er  buet,  lidt  stor,  munden  smukt  formet  og 
meget  energisk;  mellem  de  let  aabnede  læber  skimter  man 
tændernes  blændende  hvidhed.  Huden  er  lys,  haaret  blondt 
med  en  varm  guldglans.  Laagene  ligger  tungt  over  de  mør- 
keblaa  øine,  der  synes  sorte  under  de  lange  øienhaar;  de 
danner  en  paafaldende  kontrast  til  haaret  og  huden,  og  de 
straaler  med  den  fugtige  glans,  som  er  egen  for  kvinden 
af  den  romanske  race.  Blikket  er  aabent  og  mildt:  en  klar 
aand,  livfuld  fantasi,  en  skjøn  sjæl  lyser  ud  af  dette  blik. 


*)  Det  er  bleven  paastcaet,  at  Kirkpatrick*erne  er  uegte  efterkommere  af  kong 
Jakob  II.  Hvia  saa  er  tilfældet,  vilde  ligheden  med  den  skjønne  dronning  af  Skotland 
være  forklarlig. 

Øienbrynene  er  saa  fint  tegnede,  at  man,  dersom  man  ikke 
har  seet  keiserinden,  vil  være  tilbøielig  til  at  tro,  at  billedet 
er  idealiseret. 

Andalusierindeme  er  berømte  paa  grund  af  sine  smukke 
hænder  og  fødder.  Eugénie  fornægter  ikke  sin  andalusiske 
herkomst:  hendes  smaa,  hvide,  velformede  hænder  synes 
skabte  til  at  hvile  paa  tronstolens  purpur.  Hovedets  form  og 
halsens  bøining  leder  i  sin  fuldendte  skjønhed  tanken  hen 
paa  et  antikt  kunstverk;  kort  sagt,  paa  det  ydre  klæber 
ingen  mangel,  ingen  grel  farvetone  forstyrrer  billedet  af 
fuldendt  harmoni! 

Hævet  op  paa  tronen  brændte  hun  af  begjærlighed  efter 
at  gjøre  sig  afholdt  af  folket,  efter  at  blive  beundret  af  sine 
nærmeste  omgivelser  og  efter  at  bringe  dem  til  taushed,  som 
fremholdt  hendes  herkomst  og  dadlede  hendes  bevægede 
fortid.  Heftig  og  lidenskabelig,  men  tilbageholdende,  hvor 
det  trængtes,  stolt  og  ærgjerrig,  men  tilsyneladende  beskeden, 
modig  som  faa  og  dog  klogt  beregnende  gjorde  hun  alt  for 
at  hævde  sin  stilling. 

Hun  eiede  to  af  de  egenskaber,  der  mest  pryder  en  her- 
skerinde: et  stort  hjerte  og  en  aaben  haand.  Keiserinde  Eu- 
génie har  lagt  grundstenen  til  mere  end  et  velgjørenheds- 
verk,  der  vil  omgive  hendes  navn  med  respekt,  naar  hun 
længst  er  bleven  glemt  af  den  enkelte. 

Inden  formælingen  havde  regjeringsorganeme  havt  travelt 
med  at  bringe  beviser  paa  hendes  gode  hjerte  til  almen- 
hedens kundskab.  En  dag  havde  „Moniteur"  beskrevet,  hvor- 
dan hun  paa  en  kjøretur  var  bleven  vidne  til,  at  en  arbeider 
faldt  ned  fra  sit  stillads,  hvordan  hun  straks  var  sprungen 
ud  af  vognen,  var  ilet  hen  til  ham  og  havde  ladet  ham  føre 
til  et  hospital.  En  anden  dag  havde  et  andet  blad  vidst  at 
berette,  at  keiserens  forlovede  havde  seet  et  fattigt  og  for- 
ladt barn,  som  hun  havde  taget  op  til  sig  i  vognen  og 
lovet  at  sørge  for.  Et  tredie  blad  fortalte  om,  at  keiserens 
brud  havde  aflagt  besøg  i  klosteret  „Sacre  Coeur",  hvor  hun 
havde  tilbragt  et  lykkeligt  aar  af  sin  barndom.  Man  be- 
rettede, at  hun  havde  villet  gjense  alt:  skolesalen,  modta- 
gelsesværelset, sovekamrene  og  kapellet,  hvor  hun  havde 
sendt  sine  barnlige  bønner  til  Gud.  Man  fortalte  videre,  at 

hun  havde  gjenkjendt  en  gammel  nonne,  der  udførte  de  be- 
skedneste arbeider  i  klosteret,  og  at  Eugénie  var  ilet  hen  til 
hende  og  havde  omfavnet  og  kysset  hende. 

Et  haandgribeligt  bevis  paa  sit  gode  hjerte  havde  hun 
givet  ved  at  afslaa  at  modtage  ef  diamanthalsbaand  til  en 
værdi  af  600,000  francs,  som  municipalraadet  i  Paris  havde 
til  hensigt  at  forære  hende.  I  en  særdeles  elskværdig  skri- 
velse havde  hun  takket  raadet  for  dets  høisindede  beslut- 
ning, men  tilføiet,  at  hun  vilde  beklage,  om  Paris  gjorde 
et  saa  betydeligt  offer  for  hendes  skyld,  og  om  keiserens 
giftermaal  skulde  paalægge  Frankrige  en  byrde.  Hun  havde 
erklæret,  at  hendes  eneste  ønske  var  at  dele  folkets  kjærlig- 
hed med  keiseren  og  bedt  om,  at  de  600,000  francs  maatte 
blive  anvendt  til  et  veldædigt  øiemed. 

Et  saa  smukt  tegn  paa  uegennytte  havde  ikke  kunnet 
undlade  at  gjøre  det  bedste  indtryk;  og  dette  træk  fulgtes 
efter  brylluppet  af  mange  flere.  Hvor  og  naar  man  nærmede 
sig  keiserinden  bedende,  gav  hun,  ivrig  og  varmt,  uden  an- 
den tanke  end,  at  hjælpen  trængtes.  Velgjørenhedsforetagen- 
der  blev  iverksatte  og  fremmede  af  hende*);  dog  stillede 

*)  Det  vilde  føre  altfor  langt  at  ncvne  alle  de  velglørenhedsforetagender,  som 
keiserinden  stillede  sig  i  spidsen  for.  Men  nogle  notitser  om  enkelte  af  dem  tør  finde 
plads: 

Under  et  ophold  i  Dieppe  (1853)  gav  keiserinden  40,000  francs  til  de  barmhfer* 
rige  søstres  forening  1  denne  by,  15,000  francs  til  en  stiftelse  for  gamle  og  syge- 
lige sømcnd  og  deres  fkmiller  samt  betydelige  summer  til  oprettelse  af  skoler.  1854 
oprettede  hnn  bamehospitalet  ,Sainte  Eugénie".  Samme  aar  gav  keiserparret  600,000 
francs  til  et  hfem  f6r  trcngende  arbeldere.  1857  indviedes  det  kelseriige  asyl  for  re- 
konvalecenter  i  Vincennes,  hvortil  keiserinden  havde  grebet  initiativet,  og  som  keiseren 
gav  to  millioner  francs  af  sin  private  kasse.  I  løbet  af  ti  aar  optog  dette  asyl  henved 
58,000  mænd.  Et  lignende  asyl  for  kvinder  blev  aabnet  1  Vesinet;  det  optog  i  løbet 
af  samme  tidsrum  27,000  kvindelige  rekonvalecenter.  1857  oprettedes  under  kelserinde  . 
Hugénles  beskyttelse  det  bekjendte,  storartede  kysthospital  for  skrofuløse  børn  ,Berck 
—sur— Mer*  (I  ncrheden  af  den  lille  by  Vemon),  der  den  dag  Idag  ansees  som  det 
bedste  kysthospital  1  Europa  og  er  bleven  taget  til  forbillede  for  lignende  anstalter  i 
mange  andre  lande.  Andre  kysthospitaler  oprettedes  (1859)  i  Falalse  og  (1861)  i  Épi 
nai  under  levende  deltagelse  fra  keiserindens  side.  Under  krigen  i  Italien  stillede 
Eugénie  sig  I  spidsen  for  en  indsamling  til  fordel  for  de  faldne  krigeres  enker  og 
børn.  Indsamlingen  Indbragte  over  fem  millioner  francs,  og  keiserinden  forestod  per- 
sonlig uddelingen  af  disse  penge.  1850  tog  omsorgen  for  de  døvstummes  undervisning 
et  pludseligt  opsving,  og  keiserinden  viste  virksom  Interesse  for  denne  sag.  En  kei- 
serlig forordning  åf  1862  stillede  alle  bamehfem  og  asyler  under  Eugénles  ^skyttelse, 
og  hun  betenkte  dem  alle  med  store  gaver.  Sommeren  1866,  medens  hoffet  opholdt  sig 
i  Saint  Clottd,  grundlagde  keiserparret  en  understøttelseskasse  for  de  ved  arbelde  udyg- 
tiggjorte. 18^  oprettedes  otte  folkekiøkkener  i  Paris,  der  blev  opretholdte  af  den  kei- 
serlige privatiusse.  —  Keiserinden  var  desuden  præsident  for  og  viste  stor  iver  for  et 
barmhjertigt  foretagende  til  fordel  for  trængende  barselkvlnder,  som  dronning  Marie 
Antoinette  havde  vakt  til  live.  Det  fortfener  endelig  at  erindres,  at  hun  lod  oprette 
flere  nye  hospitaler,  at  ældre  hospitaler  blev  udvidede  og  forbedrede  efter  hendes  for- 
anstaltning, at  hun  sørgede  for  fri  sygebehandling  og  fri  medicin  til  de  fattige  i  Paris, 
at  billige  bade-anstalter  og  foreninger  for  de  fkttlges  begravelse  samt  offentlige  almisse- 
uddelinger blev  organiserede  ved  keiserindens  bistand  etc.  etc.  etc. 

hun  sig  aldrig  paa  en  iøinefaldende  maade  i  spisen  for  dem. 
Og  med  de  store  summer,  som  hun  i  stilhed  bortgav,  fulgte 
mangen  kjærlig  tanke,  mangt  et  trøstende  ord.  For  at  de  ht- 
tige  ikke  skulde  staa  hjælpeløse  ved  hendes  død,  lod  hun 
endog  (1863)  sit  liv  forsikre  til  fordel  for  dem. 

Keiserens  kjærlighed  havde  hævet  hende  op  paa  tronen; 
men  det  var  ved  hjælp  af  sin  fine  og  taktfulde  h-emtræden, 
at  hun  satte  sig  fast  tilrette  paa  den.  Thi  født  med  en  dron- 
nings værdighed,  skjøn  nok  til  at  omvende  demokraten  til 
beundrer  af  keisermagten,  stod  hun  med  hensyn  til  repræ- 
sentationsevne  ikke  tilbage  for  nogen  legitim  fyrstinde.  Naar 
hun  smykket  med  krondiamanteme  hilste  Frankriges  stor- 
mænd og  de  fremmede  diplomater  under  tronens  baldakin, 
da  skete  dette  med  en  saa  fuldendt  anstand,  at  mangen 
herskerinde  af  gammel  fyrste-æt  med  føie  kunde  have  øn- 
sket at  efterligne  hende.  Det  var  umulig  at  tænke  sig  et 
smukkere  syn,  end  naar  hun  ved  de  store  parader  viste  sig 
tilhest  ved  keiserens  side;  og  naar  hendes  yndefulde  skik- 
kelse kom  tilsyne  i  den  keiserlige  vogn,  naar  dette  ædelt- 
formede  hoved  bøiede  sig  til  hilsen,  da  blændedes  masserne 
og  man  følte  uvilkaarlig,  at  denne  kvinde  vilde  forstaa  at 
hævde  sin  plads. 

„Aldrig"  —  siger  en  af  datidens  memoire-forfattere*)  — 
,,saa  man  en  smidigere  og  mere  harmonisk  skikkelse,  aldrig 
et  elskeligere  hoved  smykket  med  gyldne  lokker!  —  Alt 
i  alt  frembød  den  keiserlige  brud  et  billede,  hvis  fine  sam- 
mensmeltning og  fløielsbløde  farver  ingen  Murillo,  ingen 
Velasquez,  men  kun  en  Tizian  skulde  have  kunnet  formaa 
at  giengive!" 

Hvor  godt  Eugénie  tog  sig  ud  i  afstand,  hvor  beundrings- 
værdig hun  syntes  den  store  mængde,  saa  var  hun,  om  mu- 
ligt, end  mere  tiltrækkende  for  den  lille  kreds.  Hun  hørte 
nemlig  ikke  blot  til  de  fyrstinder,  der  taaler  at  sees  i  nær- 
heden, men  til  de  kvinder,  der  synes  elskværdigere,  jo  nær- 
mere man  lærer  dem  at  kjende. 

Venlig  og  imødekommende  mod  alle,  men  uimodstaalig, 
hvor  hun  lagde  an  paa  at  erobre  —  og  næsten  altid  ivrig 
for  at  gjøre  erobringer!  —  besad  hun  en  mægtig  evne  til 

•)  Durikh^im:  .Erinnerungen  aus  alter  und  neuer  Zeit.* 

at  drage  hjerterne  til  sig.  Med  den  høieste  grad  af  indtagende 
livfuldhed  forenede  hun  en  finfølelse,  der  virkede  mere  end 
selve  hendes  skjønhed,  samt  hin  hjertevindende  velvilje,  som 
franskmændene  træffende  kalder  ^politesse  du  coeur^.  Til 
fuldkommenhed  forstod  hun  kunsten  at  stille  sine  gaver  i 
det  rette  lys.  Og  i  besiddelse  af  en  uudtømmelig  sprudlende 
og  vittig  konversationsevne,  fremkom  det,  som  hun  sagde, 
næsten  altid  paa  en  heldig  maade  og  til  heldig  tid. 

Sjelden  har  vel  to  personligheder  fundet  hinanden,  der 
har  passet  bedre  for  hinanden  end  Napoleon  og  Eugénie. 
Og  meget  sjelden  har  en  forbindelse,  knyttet  af  kjærlighed, 
vist  sig  mere  stemmende  med  fornuftens  bud. 

De  havde  mødt  hinanden  og  elsket  hinanden  i  ungdom- 
men. Hun  havde  troet  paa  hans  stjerne,  medens  andre  smilte 
af  drømmeren.  Hun  bliver  keiserinde  med  en  herskerindes 
magt  og  ansvar;  men  hun  glemmer  ikke,  at  det  er  ham,  hun 
kan  takke  for  denne  stiling,  at  hendes  magt  er  vokset  frem 
af  hans!  Hendes  triumfer,  den  glans,  der  omgiver  hende,  alt 
skylder  hun  ham.  I  samme  forhold,  som  følelsen  af  hen- 
des egen  værdighed  stiger,  stiger  hendes  kjærlighed,  hendes 
beundring  for  ham.  Han  har  i  verdens  øine  gjort  et  skridt 
nedad  ved  valget  af  sin  brud.  Det  bliver  hendes  stræben  at 
vise  verden,  at  » eventyrersken  *",  som  hun  kaldes,  kan  tjene 
dynastiet  bedre,  end  om  hun  havde  været  født  nær  en  konge- 
trone. — 

Eugénie  elskede  hvad  der  var  smukt,  ridderligt,  helte- 
mæssigt  og  usædvanligt.  ,Jeg  er  i  familie  med  Cid  og  med 
Don  Quixote,*"  pleiede  hun  at  sige. 

,Jeg  vil  heller,  at  man  skal  tale  ondt  om  mig,  end  at  man 
slet  ikke  skal  tale  om  mig.  Jeg  vil,  at  offentligheden  skal 
beskjeftige  sig  med  mig!**  havde  Ludvig  Napoleon  udraabt  i 
den  tid,  da  hans  forsøg  paa  at  gjøre  statsomveltning  kun  vakte 
latter  og  medlidenhed.  Allerede  den  gang  havde  han  studeret 
det  franske  folk,  allerede  dengang  vidste  han,  at  forfænge- 
ligheden er  nationens  svageste  side. 

At  smigre  denne  folkeforfængelighed  blev  et  af  de  for- 
nemste midler  til  at  bevare  hans  magt.  Skjønt  han  i  sit  pri- 
vate liv  foretrak  en  næsten  borgerlig  tarvelighed,  var  ingen 

effekt  ham  for  sterk,  ingen  form  ham  for  paafaldende  eller 
theatralsk,  hvor  det  gjaldt  om  at  optræde  som  keiser. 

De  glimrende  skuespil,  som  han  troede  sig  nødsaget  til 
at  opføre,  forstod  hans  gemalinde  udmerket  godt  at  sætte  i 
scene. 

Siden  hun  i  ungdommen  havde  reist  sig  fra  sygeleiet  for 
at  blive  toreadorens  veninde  og  korsoens  løvinde,  havde 
hendes  liv  været  en  eneste  higen  efter  at  spille  en  opsigts- 
vækkende rolle.  Hun  var  sig  maaske  ikke  dette  fuldt  be- 
vidst; thi  hvor  hun  havde  vist  sig,  havde  man  frivillig  bragt 
hendes  skjønhed  sin  hyldest.  Men  den  opmerksomhed,  som 
hun  vakte,  blev  tilsidst  ikke  blot  vane,  men  fornødenhed  for 
hende. 

Som  skuespillerinden,  der  trænger  applaus  og  tørster  efter 
publikums  bifald,  saaledes  trængte  Eugénie  visheden  for,  at 
man  beskjeftigede  sig  med  hende,  saaledes  tørstede  hun  ef- 
ter massernes  vivatraab. 

Som  skuespillerinden  efter  hvert  nyt  stykke  med  iver 
gjennemleder  avisernes  spalter  for  at  læse  pressens  dom  og 
glæde  sig  over  de  gode  recensioner,  saaledes  fordybede  Eu- 
génie sig  efter  hver  fest,  hver  tropperevue,  hver  udflugt  i 
bladenes  beskrivelser  af  hendes  udseende  og  hendes  drag- 
ter. Hun  glædede  sig  over  den  ros,  som  man  ydede  hendes 
person,  og  den  sporede  hende  til  uafbrudte  anstrengelser  for 
at  vinde  og  vedligeholde  folkegunsten. 

Vanskelige  hverv  paahvilede  hende  som  Frankriges  kei- 
serinde.  Udsprungen  fra  en  familie,  der  var  fornem,  men 
ikke  fyrstelig,  og  om  hvis  nærmeste  fortid  en  mængde  dunkle 
rygter  var  i  omløb,  skulde  hun  støtte  en  trone,  som  nylig 
var  bleven  gjenreist,  og  som  endnu  vaklede.  Hun  skulde 
opmuntre  kunstindustrien  og  opretholde  den  franske  hoved- 
stads gamle  ry  som  smagens  og  elegancens  arnested.  Skjønt 
hun  ikke  var  opdraget  til  at  bære  kronen,  skjønt  hun  var 
livlig  og  vant  til  et  frit  og  muntert  liv,  og  skjønt  hun  hoved- 
sagelig var  omgivet  af  kvinder  og  mænd,  der  manglede  kjend- 
skab  til  de  gamle  hoffers  former,  skulde  hun  endelig  fast- 
holde etikettens  fordringer  uden  at  give  anledning  til  kritik. 

Alverden  ved,  at  hun  studerede  toilettet  med  en  iver,  et 
alvor,  en  vigtighed,  som  om  moden  var  en  guddom  og  hun 

dens  første  pra&stinde.  Mindre  bekjendt  tør  det  være,  at  de 
enkelte  former  for  den  glimrende  pragt,  som  dynastiet  ud- 
foldede, ofte  var  udtænkte  af  hende,  og  at  udvalget  af  gje- 
ster,  der  skulde  indbydes  til  de  keiserlige  soiréer,  blev  gjort 
under  hendes  personlige  ledelse.  Det  hændte  endog,  at  høit- 
staaende  damer,  der  var  inviterede  til  Tuilerieme,  blev  viste 
ud,  naar  deres  dragter  ikke  behagede  majestæten. 

Ingen  nation  er  høfligere  end  den  ft^nske;  men  spanieren 
har  en  varmere,  mere  ærbødig  hensynsfuldhed,  der  minder^ 
om  en  svunden  tid.  Opdraget  i  den  spanske  grandezza,  men 
fuldt  fortrolig  med  de  lettere  franske  omgangsformer,  var  det 
Eugénie  en  tilft^dsstillelse  at  paatrykke  hofcirkelen  dette 
stempel  af  ynde  og  finhed.  Hendes  smag  og  opfindelsesevne 
blev  mønster  for  det  hele  land.  Hun  udfoldede  en  elegance 
og  en  luksus,  der  tvang  de  fornemme  kredse  til  at  følge 
hendes  fodspor.  Snart  beherkede  hun  paa  dette  omraade  ikke 
blot  Frankrige,  nei,  hvad  der  var  „comme  il  fauf  i  Paris, 
blev  efterabet  af  den  halve  verden. 

Keiserinden  havde  ikke  siddet  en  maaned  paa  sin  trone, 
inden  man  vidste  tusinde  ting  at  fortælle  om  hendes  gav- 
mildhed, hendes  godhed,  hendes  ynde  og  vid,  inden  aviserne 
havde  bragt  udførlige  og  entusiastiske  beretninger  om  hen- 
des ydre,  hendes  fremtræden,  hendes  handlinger  og  ord,  og 
inden  almenhedens  opmerksomhed  i  den  grad  var  henvendt 
paa  hende,  at  man  næsten  glemte  at  kritisere  keiserens  po- 
litik. 

Overalt  hvor  det  keiserlige  par  viste  sig,  var  den  nys- 
gjerrige  mængde  paa  færde.  Om  man  end  her  og  der  kunde 
høre  misbilligende  bemerkninger,  saa  blændedes  hoben  dog 
af  en  glans,  hvis  mage  ingen  anden  by  i  vort  aarhundrede 
har  havt  at  opvise.  Eugénie  og  Napoleon  manede  minder 
om  fortiden  frem,  —  minder  om  den  hæderrige,  første  keiser- 
tid, der  bragte  parisernes  hjerter  til  at  banke! 

VI 

Keiserbesøget  i  England.  —  Dronning  Victorits  gjenbesøg. 


Hvordan  man  bedømte  den  unge  keiserinde  i  ft-emmede 
lande,  saa  var  snart  alle  enige  om,  at  hun  bedre  end  de 
fleste  af  sine  forgjængerinder  forstod  at  lænke  de  bevæge- 
lige parisere  til  sin  triumfvogn. 

Eugénie  vilde  imidlertid,  at  ikke  blot  Frankrige,  men  hele 
Europa  skulde  hylde  hende.  Hun  vilde,  at  prinsesserne,  der 
havde  rynket  paa  næsen  af  parvenuen,  og  fyrsterne,  der 
haanlig  havde  smilt,  naar  de  nævnte  mademoiselle  Montijo, 
skulde  bøie  sig  i  støvet,  hvor  de  fiør  havde  spottet 

At  hun  ikke  var  af  kongelig  byrd  var  det  saare  punkt  i 
hendes  sjæl.  Hun  misundte  fyrstedøtrene,  der  sad  i  glorien 
af  sin  nedarvede  værdighed.  Hun  elskede  legitimeteten  dob- 
belt lidenskabelig,  med  dobbelt  glødende  udholdenhed,  fordi 
den  var  det  eneste,  som  hun  aldrig  kunde  faa. 

Som  borgerdatteren,  der  gjennem  egteskab  skaffer  sig  ad- 
gang til  adelskredsen,  ved  skjønhed,  god  opdragelse  og  be- 
regnet forsigtighed  er  istand  til  at  vække  beundring  og  til 
at  stille  adelsmandens  datter  i  skygge,  saaledes  havde  Eu- 
génies  ynde  og  fine  takt  hævet  hende  op  i  rækken  blandt 
Europas  feirede  herskerinder. 

Men  ligesom  borgerdatteren  i  disse  nye  kredse  upaatviv- 
lelig  vil  møde  noget,  som  hun  hverken  helt  forstaar  eller 
helt  formaar  at  tilegne  sig,  saaledes  følte  Eugénie,  at  noget 
manglede  hende,  fordi  hendes  fortid  var  ganske  anderledes 
end  de  andre  fyrstinders.  Borgerdatteren  har  ikke  vandret 
paa  den  jord,  som  hendes  slegt  i  aarhundreder  har  eiet,  min- 
det om  hendes  ahner  har  ikke  fulgt  hende  skridt  for  skridt; 
Frankriges  keiserinde  er  ikke  født  i  purpuret,  og  hendes 
barndoms  indtryk  er  aldeles  forskjellige  h*a  de  forhold,  som 
hun  nu  er  traadt  ind  i. 

De  mindste,  ubetydeligste  fyrstinder  eiede  det,  som  hun 
manglede.  Deres  høie  herkomst  forekom  hende  som  den 
højeste  lykke.  Hun  forglemte,  at  fædrene,  som  de  var  saa 
stolte  af,  ofte  havde  kjøbt  sin  storhed  gjennem  folkenes  taarer 

Og  gjennem  strømme  af  blod.  Hun  forglemte,  at  den  tid  er 
forbi,  da  man  saa  op  til  konger  som  til  halvguder,  og  da 
monarkerne  kunde  hengive  sig  til  de  værste  udskeielser  og 
dog  blive  tilbedte  af  sit  folk.  Hun  forglemte,  at  det,  som  man 
nu  søger  hos  sin  fyrste,  det,  man  beundrer  og  elsker  hos 
ham,  er  et  uplettet  liv  og  ædle  menneskelige  egenskaber. 
Hvad  hun  huskede  var  kun  dette  ene:  de  eiede,  hvad  hun 
ei  besad.  Den  gode,  aandrige,  skjønne  Eugénie  vilde,  om 
det  havde  været  muligt,  have  bortbyttet  sin  aandfuldhed  mod 
deres  dumhed,  sin  altbeseirende  skjønhed  mod  deres  ube- 
tydelighed, sit  overmaal  af  hjertevarme  mod  deres  indsnev- 
rede  livssyn  blot  for  at  faa  den  legitime  herskerret. 

Men  da  hun  aldrig  vilde  være  istand  til  at  opnaa  denne, 
da  hendes  fortid  altid  vil  forfølge  hende,  hendes  fødsel  altid 
blive  fremdraget  som  et  vaaben  mod  hende,  blev  det  hendes 
hedeste  higen  at  se  medlemmer  af  de  gamle  herskerhuse 
som  gjester  i  sit  slot.  For  nogle  korte  timer  vilde  hun  bringe 
dem  til  at  glemme  hendes  herkomst,  —  et  tarveligt  surrogat 
for  at  være  dem  lige! 

Det  faldt  hende  dog  ingenlunde  let  at  faa  dette  ønske  op- 
fyldt. Alle  fyrster  og  fyrstinder  holdt  sig  i  begyndelsen  for- 
sigtig borte  fra  Paris.  Tiltrods  for  stadig  gjentagne  og  meget 
indtrængende  forsøg  lykkedes  det  hende  ikke  engang  at 
drage  Frankriges  legitime  adelsfamilier  til  sig. 

Hun  forstod  ikke  legitimisterne.  Hun  fattede  ikke,  at  deres 
urokkelige  kjærlighed  til  „/^  roy""  var  en  del  af  deres  arv, 
deres  bedste  overbevisning,  og  at  dyrebare  minder  var  knyt- 
tede til  den  gamle  konge -æt.  Men  hun  beundrede  deres 
troskab  og  gjorde  de  ihærdigste  skridt  for  at  lokke  hertug- 
inderne og  marquiseme  fra  Faubuorg  Saint-Germain  til  sit 
nydannede  hof. 

Men  de  var  altfor  stolte  til  at  bøie  knæ  for  spanierinden. 
I  Bourbonernes  tid  havde  de  villig  og  gjeme  kysset  tronens 
fod;  Eugénie,  en  bourbonsk  sidelinjes  undersaat,  der  havde 
bemægtiget  sig  plads  paa  deres  kongers  trone,  fik  følelig 
merke,  at  enhver  tilnærmelse  vilde  blive  afvist  med  kulde 
og  foragt. 

Sammenlignet  med  den  dybe  smerte,  som  hun  senere  i 
livet  skulde  rammes  af,  var  disse  ydmygelser  intet;  men  i 

forhold  til  hendes  forfængelighed  og  til  den  stilling,  som  hun 
indtog,  var  de  bitre  nok.  De  legitime  adelsfamiliers  tilbage- 
holdenhed hørte,  da  hun  stod  paa  magtens  tinde,  til  de  skarpe 
tome,  der  var  flettede  ind  i  hendes  keiserdiadem. 

Viste  det  sig  stedse  lige  umulig  at  overtale  den  gamle 
adel  til  at  sætte  foden  indenfor  de  mure,  hvor  spanierinden 
var  vertinde,  lærte  fremtiden  til  gjengjæld,  at  Eugénie  var 
istand  til  at  overvinde  alle  vanskeligheder,  hvor  det  gjaldt 
at  tiltvinge  sig  respekt  hos  Europes  fyrstelige  ftmiilier. 

Krimkrigen  (1854 — 56)  fremhjalp  paa  en  uventet  maade 
dette  hendes  formaal.  Frankriges  seire  hævede  landet  op  paa 
dets  gamle  plads  som  Europas  fornemste  militærmagt.  Na- 
poleon IIFs  anseelse  steg.  England,  hvis  interesser  væsentlig 
blev  fremmede  gjennem  krigen,  gik  i  spidsen  med  lovsange 
over  det  nye  keiserrige;  og  dets  dronning  fandt  sig  endelig 
beføiet  til  at  indbyde  usurpatoren  og  hans  gemalinde  til  at 
besøge  Windsors  ærværdige  haller. 

At  træde  i  personlig  forbindelse  med  den  regjerende  dron- 
ning af  England  havde  i  lang  tid  været  Eugénies  brændende 
ønske;  denne  indbydelse  var  derfor  i  mere  end  en  henseende 
en  overordentlig  stor  tilfredsstillelse  for  hende. 

Hun,  der  en  gang  havde  været  tjenstgjørende  ved  et  hof, 
hvis  overhoved  var  berygtet  paa  grund  af  sit  ryggesløse  liv, 
nærede  den  dybeste  høiagtelse  for  Englands  regentinde,  der 
overalt  nød  anseelse  som  en  trofast  hustru  og  opofrende 
moder.  Hun,  hvis  storhed  fornemmelig  var  bygget  paa  ydre 
fremtræden,  paa  ødselhed  og  hoffets  glans,  fondt  den  lige- 
fremme, borgerlige  tone,  som  hun  vidste  herskede  ved  nabo- 
landets hof,  paa  en  gang  forbausende  og  meget  tiltrækkende. 

Victoria  havde  hidtil  ignoreret  keiserinden  paa  en  mere 
end  paafaldende  maade.  Engelske  blade  havde  ved  hendes 
giftermaal  ikke  alene  stillet  sig  vantro  ligeoverfor  de  tilpyn- 
tede beretninger  om  hendes  herkomst,  som  franske  organer 
havde  bragt  for  lyset,  men  uforbeholdent  kritiseret  hendes 
muntre  ungdomsliv.  Det  var  hende  ikke  blot  kjært  at  vise 
sig  i  England,  men  i  høieste  grad  magtpaaliggende  at  gjøre 
det  gunstigste  indtryk.  Hun  tænkte  ikke  uden  grund,  at  hvis 
hun  kunde  vinde  dette  hof  for  sig,  vilde  hendes  fortid  lettere 
glemmes,  og  hendes  stilling  sikres  inden  suverænernes  kreds. 

Ingenlunde  uden  uro  for,  hvordan  hun  vilde  blive  mod- 
taget, formaaede  hun  Napoleon  til  at  sende  en  af  sine  mi- 
nistre iforveien.  Officielt  reiste  han  for  at  underhandle  om 
magternes  fredsbetingelser;  men  han  havde  samtidig  det 
hverv  at  ordne  etikette-spørgsmaal  ved  det  forestaaende  besøg. 

Modtagelsen  var  da  ogsaa  saadan,  at  den  maatte  -tilfreds- 
stille den  mest  fordringsfulde  ærgjerrighed.  Den  sekstende 
april  (1855)  henimod  aften  landede  Napoleon  og  Eugénie 
med  sit  følge  ved  Englands  kyst,  og  den  næste  dag  fort- 
satte keiserparret,  ledsaget  af  prins  Albert,  reisen  til  Lon- 
don. 

Hver  by,  hver  landsby  var  festsmykket,  og  overalt  var  der 
beredt  dem  en  storartet  hyldest.  Da  toget  passerede  Hyde- 
park,  dannede  elegante  ekvipager  og  ryttere  og  ryttersker 
af  aristokratiet  spalier  i  en  strækning  af  halvanden  engelske 
mil. 

Windsor  havde  reist  æreporte,  butikeme  var  lukkede, 
husene  dekorerede  og  hele  byen  var  paa  benene  for  at  hilse 
majestæterne.  Under  folkets  jubel  og  modtaget  paa  det  hjer- 
teligste af  dronningen  betraadte  det  keiserlige  par  det  gamle 
slot,  hvor  Victoria  i  egen  person  havde  truffet  omfattende 
foranstaltninger  til  sine  gjesters  bekvemmelighed. 

Dagen  efter  ankomsten  lagde  dronningen  hosebaandsorde- 
nen  om  Napoleon  IIFs  knæ.  Ved  galataffelet,  der  fulgte  efter 
denne  ceremoni,  betjente  man  sig  af  det  verdensberømte 
Windsor- service,  som  kun  benyttes  ved  høitidelige  leilig- 
heder.  Og  ved  festforestillingen  i  theatret  samme  aften  havde 
man  indlagt  et  hyldningsvers  til  Napoleon  i  den  engelske 
folkehymne. 

Den  paafølgende  dag  gav  London  en  fest,  hvor  keiseren 
og  keiserinden  feiredes  i  begeistrede  taler  og  sange.  Det 
samme  folk,  der  havde  været  Napoleon  I's  dødsfiender,  det 
samme  land,  hvor  prins  Ludvig  Napoleon  havde  levet  som 
flygtning,  syg,  ubemerket,  ofte  blottet  for  det  nødtørftige, 
modtog  med  ydmyg  smiger  Napoleon  III  som  forbundsfælle 
og  bedste  ven. 

I  den  ledende  artikel,  hvormed  „Times*"  hilste  majestæ- 
terne, heder  det: 

»Det  er  ikke  alene  en  mægtig  hersker  i  lighed  med  den 
afdøde  keiser  af  Rusland  eller  en  konge  som  Ludvig  PhiUp. 
der  foregav  at  pleie  et  personligt  venskabsforhold  til  dron- 
ningen, som  Windsor  idag  byder  velkommen.  Ludvig  Napo- 
leon vender  tilbage  til  England,  herskeren  kaaret  af  otte 
millioner,  holdende  i  fast  haand  det  scepter,  der  saa  ofte  gled 
ud  af  hans  forgjængeres  hænder,  og  udøvende  magten  til 
planer  og  maal,  der  er  overensstemmende  med  vore.  Vi 
kjender  alle  hans  personlighed,  hans  vaner  og  hans  livs 
vekslende  skjebne.  Keiserinden  har  ligesom  sin  gemal  be- 
væget sig  i  engelske  kredse.  Hun  har  faaet  en  del  af  sin 
opdragelse  i  England  og  tilhører  en  gammel  skotsk  familie, 
hvilket  bringer  hende  nærmere  Storbritaniens  folk,  end  om 
hun  havde  hørt  til  den  habsburgske  eller  bourbonske  fyr- 
ste-æt.** — 

Besøget  i  England  bragte  keiserparret  alt,  hvad  de  havde 
ventet  og  ønsket.  Brittemes  begeistring  gjorde  det  bedste 
indtryk  i  Frankrige  og  beseglede  folkets  tillid  til  Napoleons 
klogskab.  Forbindelsen  med  den  engelske  kongefamilie  befæ- 
stede det  unge  dynastis  anseelse  i  Europa;  thi  efter  saa  varme 
venskabsbeviser  fra  et  af  de  ældste  hoffer,  havde  de  andre 
fyrstehuse  ikke  længer  gyldig  grund  til  at  holde  sig  borte 
fra  Tuilerierne,  Endelig  var  Eugénies  personlige  ønske  over 
al  forventning  let  bleven  opfyldt,  idet  hun  ikke  alene  havde 
sat  sig  fast  i  dronning  Victorias  gunst,  men  ved  denne  lei- 
lighed  havde  vundet  en  veninde  for  livet. 

Vi  har  seet,  at  hun  nærmede  sig  Victoria  med  en  følelse 
af  respekt  for  den  legitime  herskerinde  og  for  den  udmer- 
kede  kvinde;  og  med  den  aabne  hjertelighed,  der  er  spanier- 
inden  egen,  havde  hun  intet  øieblik  lagt  skjul  paa  de  sym- 
patetiske følelser,  som  hun  stod  rede  til  at  overøse  hende 
med. 

Hendes  søster  paa  Englands  trone  havde  paa  sin  side  hørt 
saa  meget  dels  hadefuldt,  dels  anerkjendende  om  keiser- 
inden, at  hun  var  interesseret,  for  ikke  at  sige  nysgjerrig. 
efter  at  lære  denne  meget  omtvistede  personlighed  at  kjende. 
For  hende,  hvis  idéer  næsten  altid  kredsede  rundt  i  samme 
ring,  havde  eventyrpræget  hos  den  smukke  spanierinde  ny- 

hedens  dragende  magt;  mødet  blev  derfor  en  begivenhed 
ogsaa  i  Victorias  liv. 

Straks  ved  det  første  samvær  gjorde  den  bedaarende  Eu- 
génie  et  udmerket  indtryk  paa  hende.  Denne  kvinde  med 
den  sikre  fremtræden  havde  liden  lighed  med  badesteder- 
nes løvinde,  som  man  forud  havde  beskrevet.  Det  fine,  isand- 
hed  keiserlige,  der  hvilede  over  hende,  lod  dronningen 
glemme  de  rygter,  som  hun  havde  hørt;  og  hun  kunde  ikke 
modstaa  den  ynde,  den  elskværdighed  og  varme,  der  ødsle- 
des for  at  vinde  hendes  hjerte. 

Venskabet  „at  first  sight**,  der  sluttedes  i  Windsor,  og 
som  stedse  var  keiserinde  Eugénies  stolthed  og  glæde,  blev, 
som  bekjendt,  knyttet  fastere  og  fastere  ved  gjensidige  be- 
søg og  ved  en  aldrig  afbrudt  brevveksling. 

Faa  maaneder  efter  det  første  møde  kom  Englands  hersker- 
inde med  sin  gemal  og  sine  to  ældste  børn  for  at  hilse  paa 
sine  nye  venner.  Det  var  over  fire  hundrede  aar  siden,  at 
en  engelsk  suveræn  havde  været  i  Paris;  man  lagde  derfor 
den  største  vegt  paa  denne  opmerksomhed. 

Dronningen,  som  i  sine  dagbogsoptegnelser  udførlig  og  i 
entusiastiske  udtryk  dvæler  ved  reisen  til  Frankrige,  skildrer 
modtagelsen  paa  følgende  maade: 

„Efter  at  vi  klokken  fem  om.  morgenen  den  18de  august 
havde  forladt  Osbome  paa  den  nybyggede  jagt  „Victoria  og 
Albert*",  naaede  vi  klokken  mellem  et  og  to  Boulogne  under 
befolkningens  og  de  paa  stranden  opstillede  troppers  vel- 
komstraab. 

Medens  søfolkene  med  besvær  manøvrerede  det  store 
skib  ind  til  stranden,  ventede  keiseren  i  den  stikkende  sol- 
hede omgivet  af  en  glimrende  stab.  Endelig  blev  landgangs- 
broen kastet  ud.  Keiseren  betraadte  den ;  jeg  gik  ham  halv- 
veis  imøde,  og  han  kyssede  min  haand.  Vi  fire,  nemlig  jeg, 
prinsen,  prinsen  af  Wales  og  prinsesse  Victoria  steg  op  i  en 
vogn  og  kjørte  til  jernbanestationen  gjennem  de  tætpakkede, 
flagsmykkede  gader.  Keiseren  ledsagede  os  tilhest.*" 

I  Abbeville  og  Amiens  ventede  der  de  høie  gjester  en 
ligesaa  festlig  modtagelse;  de  passerede  St.  Leu,  Montmorency, 
festningsverkeme,  og  endelig  laa  hovedstaden  foran  dem. 

Her  var  der  gjort  storartede  forberedelser;   keiserinde 

Eugénie  havde  den  foregaaende  dag  kjørt  rundt  for  at  paase» 
at  alt  blev  smukt  og  smagfuldt  arrangeret.  Jernbanegaarden 
var  smykket  med  rige  blomsterdekorationer,  og  otti  unge, 
smukke  og  fornemme  damer  i  baldragter  stod  opstillede  for 
at  overrække  dronningen  buketter. 

„Man  tænke  sig/  vedbliver  Victoria  i  sin  dagbog,  „disse 
brede  gader,  høie  huse,  dekorerede  paa  den  smukkest  mulige 
maade  med  bannere,  triumfbuer,  blomster,  indskrifter  i  straa- 
lende  illumination,  overfyldte  af  mennesker,  besatte  med  vel 
holdte,  høit  begeistrede  tropper,  hvoriblandt  nationalgarden, 
linjetroppeme  og  nChasseurs  d^Afrique'*  afgav  et  broget  skue. 
Endeløst  lød  triumfraabene:  „Vive  la  reine  d' Angleterre,  vive 
Vempereur,  vive  le  prince  Albert!'' 

Gjennem  et  lyshav  af  lamper  og  fakler,  gjennem  brusen 
af  musik,  trommehvirvel,  og  leve-raab  tilbagelagde  det  kon- 
gelige tog  veien  gjennem  Boulogneskoven  til  Saint  Cloud, 
hvor  keiserinden,  prinsesse  Mathilde  og  hoffets  damer  mod- 
tog dem  ved  indgangen. 

Den  første  verdensudstilling  i  Paris  var  netop  aaben.  De 
otte  dage,  som  den  engelske  kongefamilie  tilbragte  ved  det 
franske  hof,  benyttedes  derfor  til  at  se  denne  saavelsom 
hovedstadens  merkværdigheder;  dog  er  det  en  selvfølge,  at 
der  samtidig  fandt  hoffestligheder  sted  til  ære  for  gjesteme. 

Besøget  afsluttedes  med  et  glimrende  bal  i  Versailles,  der 
overgik  alle  fester  siden  Ludvig  XIV's  dage.  Tre  tusinde 
indbydelser  var  udstedte.  Eliten  af  Frankriges  store  og  af 
høitstaaende  fremmede  havde  givet  møde.  Guldbroderede 
uniformer  saas  overalt.  Damerne  bar  diamanter,  der  kostede 
fabelagtige  summer;  og  de  søgte  at  overbyde  hverandre  i  sine 
toiletter  af  kniplinger  og  guldbrokade. 

Keiserinden,  som  paa  ballet  straalede  i  al  sin  skjønhed, 
var  ellers  i  denne  tid  lidet  synlig.  Ved  middagen,  der  fulgte 
umiddelbart  efter  den  engelske  kongefamilies  ankomst,  hav- 
de hun  syg  maattet  trække  sig  tilbage  til  sine  værelser,  og 
hun  maatte  senere  gjentagne  gange  lade  sig  undskylde  paa 
grund  af  upasselighed. 

Men  fordi  hun  var  forhindret  fra  at  deltage  i  de  officielle 
fester,  sluttede  Victoria  og  Eugénie  sig  desto  nærmere  sam- 
men i  den  snevre  kreds.  Samlivet  var  overhovedet  saa  hjer- 

teligt  Og  hyggeligt  som  muligt.  Napoleon  og  prins  Albert  sang 
duetter.  Dronning  Victoria  skitserede  Saint  Clouds  omgivel- 
ser; og  ofte  søgte  hun  ind  i  Eugénies  saloner,  hvor  de  to 
fyrstinder  blev  siddende  sammen  i  fortrolig  samtale. 

Et  venskab  kan  vækkes  gjennem  ydre  fortrin,  det  kan 
befæstes  ved  ydre  forhold  og  former;  men  holde  ud  gjen- 
nem livet  kan  det  kun,  naar  to  mødes,  som,  trods  mange  og 
synlige  uligheder,  i  visse  retninger  stemmer  sammen  i  har- 
monisk forstaaelse.  Naar  venskabet  mellem  de  to  hersker- 
inder blev  et  saa  inderligt  og  fremforalt  et  saa  varigt,  da  er 
dette  et  bevis  paa,  at  disse  tilsyneladende  saa  vidt  forskjel- 
lige  naturer  ikke  blot  lærte  at  elske  hinanden,  men  at  for- 
staa  hinanden  og  skatte  hinanden. 

Eugénie  var  dristigere,  mere  fordomsfri  end  sin  veninde ; 
Victoria  havde  den  nedarvede  magtfølelses  større  overlegen- 
hed og  ro.  Men  grundakkorden  var  hos  dem  begge  en  fast 
vilje,  personligt  mod  og  en  stor  kjærlighed  til  deres  nær- 
meste slegt  og  til  de  nationer,  som  de  var  stolte  af  at  herske 
over.  Jo  længre  dronningen  har  kjendt  keiserinden,  desto 
bedre  har  hun  derfor  kunnet  værdsætte  hendes  gode  egen- 
skaber; og  jo  nærmere  Eugénie  er  traadt  Englands  regent- 
inde, desto  mere  hædret  har  hun  følt  sig  ved  hendes  venskab, 
desto  varmere  har  hun  følt  sig  draget  mod  denne  veninde, 
hvis  ti'ofasthed  ingenlunde  svækkedes  i  ulykken,  men  hvis 
medfølende  kjærlighed  voksede  med  den. 


VII 

Keiserprinsen  fødes  og  døbes. 


Straks  efter  keiserparrets  tilbagekomst  fra  London  havde 
man  blandt  folket  lagt  nye  reiseplaner  for  Napoleon  og  Eu- 
génie. Det  hed,  at  keiseren  havde  til  hensigt  at  drage  til 
krigsskuepladsen,  at  han  vilde  stille  sig  i  spidsen  for  de 
samlede  arméer,  selv  erobre  Sebastopol,  og  man  formodede, 
at  keiserinden  vilde  ledsage  ham  til  Wien  eller  Konstanti- 
nopel. 

Rygterne  begyndte  dog  at  forstumme  under  forberedel- 
serne til  den  ovennævnte,  store  verdensudstilling;  og  de  døde 
ganske  hen,  da  høitstaaende  gjester  søgte  til  Tuilerieme  og 
kongerne  af  Sardinien  og  Portugal,  ved  siden  af  dronning 
Victoria,  aabnede  rækken  af  kongelige  besøg. 

En  end  mere  gyldig  grund  til  at  opgive  alle  reiser  frem- 
bød keiserindens  sygelighed. 

I  den  første  tid  af  sit  egteskab  havde  Eugénie  havt  be- 
gyndelser til  svangerskab,  og  rygter  om,  at  hun  ventede  at 
blive  moder,  havde  flere  gange  været  i  omløb  uden  at  be- 
kræfte sig.  Skjønt  Napoleon  meddelte  hofjpersonalet,  at  hans 
gemalinde  nærede  haab  om  at  skjenke  dynastiet  en  arving, 
skjønt  bladene  i  anledning  af  ballet  i  Versailles  havde  for- 
talt, at  keiserindens  hofjuveller  havde  maattet  udvide  hen- 
des diamant -bælte,  vilde  derforjngen  ret  fasste  lid  til  den 
ventede  begivenhed. 

I  løbet  af  vinteren  begyndte  man  imidlertid  at  tro,  at  rygtet 
alligevel  medførte  sandhed.  Grevinde  Montijo,  som  efter  det 
keiserlige  giftermaal  havde  trukket  sig  tilbage  til  Spanien, 
kom  til  Paris  og  veg  ikke  fra  sin  datters  side.  Hoffester  blev 
indstillede.  Keiserinden  viste  sig  ikke  mere  tilhest,  og  hen- 
des nedkomst  imødesaaes  med  stor  deltagelse. 

Natten  til  den  femtende  marts  1856  begyndte  Eugénie  at 
føle  de  første  smerter.  Da  man  hørte,  at  hendes  liv  var  i 
fare,  ilede  tusinder  af  mennesker  i  spænding  til  Carroussel- 
pladsen,  Louvre  og  Tuileriemes  port. 

I  slottet  herskede  den  største  uro.  Keiseren,  hvis  sinds- 
bevægelse steg  fra  minut  til  minut,  var  ude  af  stand  til  at 
nyde  det  ringeste  og  forlod  næsten  ikke  sin  gemalindes  væ- 
relse. Keiserindens  lidelser  var  saa  forfærdelige,  at  man 
frygtede  for  at  maatte  anvende  kloroform.  Lægerne  indsaa 
nødvendigheden  af  at  tage  barnet  med  instrumenter,  men 
udsatte  det  i  det  længste  under  trykket  af  det  ansvar,  der 
paahvilede  dem.  Endelig  saa  de  sig  nødsagede  til  at  meddele 
keiseren,  at  en  operation  var  uundgaalig. 

„Tænk  ene  og  alene  paa  keiserinden!"  raabte  han. 

Men  man  havde  ventet  for  længe  og  maatte  overile  sig. 
Under  de  skrækkeligste  smerter  blev  keiserprinsen  født;  og 
Eugénie  betalte  sønnens  liv  med  en  svækket  helbred. 

Rygterne  om  den  haarde  fødsel  havde  hele  natten  holdt 
hovedstadens  befolkning  i  angst.  Saasnart  det  var  bleven 
bekjendt,  at  keiserindens  nedkomst  var  forestaaende,  havde 
det  lovgivende  korps,  senatet  og  Paris's  municipalraad  samlet 
sig  til  et  møde,  der  varede  ft'a  om  middagen  og  til  om  nat- 
ten klokken  1  Vs.  Det  maatte  endelig  opløses;  thi  haabet  om 
at  faa  bud  om  en  lykkelig  fødsel  blev  stadig  skufPet. 

Tidlig  den  næste  morgen  samledes  man  atter.  Nu  indtraf 
omsider  efterretningen  om,  at  en  prins  var  født,  og  hundrede 
og  et  kanonskud  forkyndte  samtidig  den  store  nyhed  for 
folket.  Hertugen  af  Momy's  meddelelse  til  forsamlingen  af- 
brødes af  stormende  begeistringsraab.  Han  tilføiede:  ,Jeg 
ser,  at  De  deler  Frankriges  jubel,"  hvorpaa  han  hævede 
mødet  med  et  leve  for  keiserhuset,  som  forplantede  sig  til 
masserne  og  vedblev  at  lyde  gjennem  gaderne  den  hele  dag. 
Overalt  heiste  man  flag,  overalt  dekorerede  man  med  blom- 
ster, guirlander  og  keiserparrets  buster  og  navnetræk.  Muni- 
cipalraadet  bevilgede  200,000  francs  til  bespisning  af  fattige, 
og  om  aftenen  var  hovedstaden  glimrende  illumineret. 

Glæden  var  stor  blandt  folket;  men  forældrenes  lykke  var 
ubeskrivelig.  Keiseren  tog  grædende  af  glæde  den  lille  prins 
paa  sine  arme  og  bar  ham  ud  til  de  ventende  hofkavallerer 
og  damer.  Han  lod  paa  stedet  uddele  en  million  francs  til 
veldædige  øiemed.  Han  lod  offentliggjøre,  at  han  vilde  være 
gudfader  og  keiserinden  gudmoder  til  alle  egtefødte  børn, 
der  paa  denne  dag  saa  lyset  indenfor  hans  riges  grænser. 
Endelig  gav  han  alle  landsforviste  tilladelse  til  at  vende  til- 
bage under  forbehold  af,  at  de  underkastede  sig  hans  regje- 
ring  og  paa  æresord  forpligtede  sig  til  at  agte  landets  love. 

Ved  keiserbamets  fødsel  holdtes  den  kongres,  som  afslut- 
tede Krim-krigen  og  gjenoprettede  Europas  fred.  Napoleon 
var  voldgiftsmand ;  han  stod  paa  høidepunktet  af  sin  anseelse, 
og  verden  troede  dengang  fuldt  og  fast  paa  hans  keiserdøm- 
mes  varighed.  Med  eller  mod  sin  vilje  maatte  alle  erkjende, 
at  verdenspolitikens  hovedsæde  atter  var  flyttet  til  Paris,  og 
at  æren  derfor  tilkom  Napoleon  III.  For  kort  tid  siden  be- 
tragtet som  en  parvenu  i  suverænernes  kreds,  var  hans  folk 
nu  vidne  til,  hvordan  ft-emmede  fyrster  fra  alle  lande  skyndte 
sig  til  Tuilerieme  for  at  beile  til  hans  gunst. 

Men  Napoleon  den  stores  brodersøn  kjendte  alt  for  vel 
lykkens  omvekslinger  til  at  turde  hengive  sig  til  haabet  om, 
at  den  sol,  som  nu  skinnede  over  hans  hoved,  vilde  blive 
ved  at  straale  lige  klart.  Der  laa  tungsind  i  de  fordringsløse, 

vakre    ord,    som    han 

henvendte  til  den  lov- 
givende forsamling,  der 
kom  for  at  lykønske 
ham,  fordi  hans  dyna- 
stis fremtid  syntes  be- 
trygget: 

„Den  enstemmige 
jubel,"  sagde  han,  „som 
lyder  ved  keiserprin- 
sens fødsel,  afholder 
mig  ikke  fra  at  mindes 
den  sørgelige  skjebne, 
som  har  rammet  dem, 
der  er  fødte  paa  det 
samme  sted  og  under 
lignende  omstændighe- 
der.*) Naar  jeg  haaber, 
at  min  søns  fremtid  vil 
blive  lykkeligere,  saa 
er  det  først,  fordi  jeg. 
stolende  paa  forsynet, 
ikke  kan  tvivle  paa  dets 
beskyttelse,  naar  jeg 
ser,  hvordan  det  ved  et 
sammenstød  af  over- 
ordentlige omstændigheder  gjenopreiser  alt,  hvad  det  kuld- 
kastede for  firti  aar  siden,  som  havde  det  gjennem  lidelsen 
og  ulykken  villet  adle  et  nyt,  af  folkets  midte  udgaaet  dy- 
nasti. 

Dernæst  indeholder  historien  lærdomme,  som  jeg  ikke  vil 
glemme.  Den  lærer  mig  paa  den  ene  side,  at  man  aldrig 


KEISERPRINSEN 


*)  Napoleons  og  Eugénies  søn  var,  som  historien  viser,  i  løbet  af  halvandet  air- 
hundrede  den  syvende  i  rækken  af  prinser,  der  syntes  bestemte  for  den  franeke  trone, 
uden  at  det  blev  en  eneste  af  dem  forundt  at  bestige  den. 


PRANKRIGES  SIDSTE  KEISERINDE  57 

bør  misbruge  lykkens  gunst,  og  paa  den  anden  side,  at  et 
dynasti  kun  har  udsigt  til  at  bestaa,  naar  det  bliver  sin  op- 
rindelse tro  og  værner  om  de  folkelige  interesser,  for  hvis 
skyld  det  er  oprettet.  Dette  barn,  hvis  vugge  indvies  ved 
freden,  der  forberedes,  ved  den  hellige  faders  velsignelse, 
som  telegrafen  har  bragt  en  time  efter  dets  fødsel,  og  ved 
enstemmige  glædesraab  fra  det  folk,  som  den  store  keiser 
elskede  saa  høit,  dette  barn  vil,  saa  haaber  jeg,  blive  vær- 
dig til  det  høie  kald,  som  venter  det!**  — 

Havde  keiseren  naaet  maalet  for  sine  ønsker,  saa  paavir- 
kede den  glædelige  begivenhed  keiserindens  stilling  endnu 
mere  paatagelig;  thi  hvis  hendes  gemal  døde  før  hende  — 
hvad  der  paa  grund  af  aldersforskjellen  var  sandsynligt  — 
saa  vilde  Napoleon  IV's  moder  vedblive  at  være  mægtig  og 
indflydelsesrig. 

Napoleon  III  havde,  da  han  indgik  sin  forbindelse  med 
Eugénie,  vist  hen  til  mindet  om  keiserinde  Josephine.  Som 
den  store  Napoleons  første  hustru  var  hun  født  under  et 
sydligt  himmelstrøg,  som  hende  tilhørte  hun  en  gammel 
adelsslegt,  som  hende  syntes  hun  ikke  fra  vuggen  bestemt 
til  at  bære  keiserkronen. 

Da  egteskabet  en  tid  var  forbleven  barnløst,  var  der  dem, 
som  havde  ment,  at  hun  ogsaa  vilde  komme  til  at  dele  skils- 
missens skjebne  med  hende.  Men  langtfra  at  denne  spaa- 
dom  var  bleven  opfyldt,  havde  forsynet  forlenet  hende  den 
største  lykke,  og  hun  sad  som  moder  fastere  paa  Frankriges 
trone  end  lør. 

Denne  trone  forekom  hende  som  den  høieste  plads  paa 
jorden,  navnet  Napoleon  forekom  hende  som  indbegrebet  af 
ære  og  jordisk  storhed ;  at  være  moder  til  keiserbamet  syn- 
tes hende  den  mest  betydningsfulde  mission,  der  overhovedet 
kunde  falde  i  en  dødeligs  lod! 

Folkejubelen,  der  varm  og  enstemmig  brusede  hende  imø- 
de,  styrkede  disse  overmodige  tanker.  Man  feirede  hende 
næsten  som  en  helgen;  man  formelig  valfartede  til  hendes 
barns  vugge. 

Fra  alle  sider  strømmede  der  gaver  ind,  og  den  lille  mod- 
tog ikke  mindre  end  otte  og  tyve  ordener  i  vuggen.  Lyk- 
ønskningsadresseme,  der  blev  overrakte  og  oversendte  fra 

alle  dele  af  riget,  var  affattede  i  de  mest  entusiastiske  ud- 
tryk. Aviserne  løftede  dynastiet  til  skyerne.  ,  Hallernes* 
sælgekoner  kom  for  at  gratulere.  Kobberstik  forestillende 
moderen  med  Frankriges  yndige  barn  spredtes  over  hoved- 
staden og  landet  Poeterne  besang  keiserinden  og  prinsen; 
paa  alle  læber  lød  Theophile  Gautier's: 

,Au  vieux  ptlais  de  Tuileries, 
Chargé  déjå  d*un  gnnd  destin, 
Ptrmi  le  luxe  et  les  féeries, 
Un  enftnt  est  né  ce  mttin. 

Ost  un  Jesus  t  tete  blonde, 
Qui  porte  en  sa  petite  main, 
Pour  globe  bleu,  It  paix  du  monde 
Et  le  bonheur  du  genre  humtin. 

La  créche  est  faite  en  bois  de  rose. 
Ses  rideaux  sont  couleur  d*azur, 
Paisible,  en  sa  conque  il  repose 
Car  fluctuat  nec  mergitur. 

Sur  lui  la  France  étend  son  aile. 
A  son  nouveau-né,  pour  berceau, 
Délicatesse  maternelle, 
Paris  a  preté  son  vaisseau. 

Qu'un  bonheur  fidele  accompagne 
L'enfant  imperial  qui  dort, 
Blanc  comme  les  jasmins  d* Espagne, 
Blond  comme  les  abeilles  d'or!" 


Skrækkelige  oversvømmelser  bragte  i  begyndelsen  af 
sommeren  1856  mange  af  Frankriges  beboere  elendighed 
og  nød.  Som  en  følge  heraf  talte  man  nogen  tid  om  at  feire 
keiserprinsens daab  i  stilhed.*)  Men  Napoleon  lod  ugjeme  en 
leilighed  slippe  forbi  sig  uden  at  vise  verden,  at  skjønt  hans 
dynasti  var  ungt  af  aar,  stod  det  i  rigdom  og  pragt  ikke  til- 

*)  HjcmmcdMben  htvdc  fundet  sted  I  Tullcriernes  kapel  nogle  timer  eller  prin- 
sens fødsel.  Kelseren,  prinsesse  Mtthllde,  prinserne  Ntpoléon  og  Murat,  hertugen  af 
Alba,  der  i  dronning  Isabellas  navn  overbragte  vuggebamel  ,den  gyldne  viies-,  mini- 
stre, kardinaler  samt  hoffets  herrer  og  damer  havde  overværet  ceremonien. 

bage  for  noget  af  de  gamle  monarkier.  Han  besluttede  at 
give  de  oversvømmede  det  halve  af  den  sum,  som  daabs- 
høitidelighedeme  skulde  have  kostet;  med  den  anden  halv- 
part kunde  han  endnu  udfolde  megen  glans. 

Det  var  mange  aar  siden  pariserne  havde  været  i  en 
slig  bevægelse,  som  paa  hin  sommerdag,*)  da  Napoleons 
arving  skulde  modtage  den  hellige  daab. 

Klokken  seks  om  morgenen  forkyndte  almindelig  klokke- 
ringen og  kanonernes  torden,  at  den  store  dag  var  kommen. 
De  første  skud  lokkede  skuelystne  ud  af  husene;  og  da 
jernbanetogene  klokken  ti  bragte  fremmede  fra  provinserne 
og  udlandet  til  byen,  blev  trængselen  saa  sterk,  at  man  neppe 
kunde  komme  fra  den  ene  Seine-bred  til  den  anden. 

Politiet  havde  truffet  omfattende  forsigtighedsregler  for  at 
hindre  uro  blandt  masserne;  de  viste  sig  imidlertid  over- 
flødige, saa  velvillig,  ja,  hjertelig  var  stemningen  overalt. 

Pladsen  foran  kirken  var  bestrøet  med  blomster,  bannere 
vajede,  og  overalt  saa  man  buster  af  Napoleon  og  Eugénie. 
Da  keiserprinsen  kom  tilsyne  i  den  forgyldte  festvogn  med 
sin  guvernante  og  sin  amme,  modtog  man  det  smukke  barn 
med  varme  leveraab;  og  jubelen  var  ikke  mindre,  da  de 
lykkelige  forældre  straks  efter  viste  sig  med  sit  følge. 

Ingen  ringere  end  den  hellige  fader  i  Rom  var  gudfader 
til  spanierindens  barn**);  dronning  Josephine  af  Sverige  og 
Norge  var  keisersønnens  gudmoder.***)  Daabsceremonien 
havde  et  eiendommeligt  og  gribende  præg:  Det  samlede 
franske  erkebiskopat  havde  givet  møde  i  Ndtre-Dame;  idet 
man  traadte  ind  i  den  halvmørke  kirke,  der  sparsomt  be- 
lystes af  dagskjæret  og  af  vokslysene  ved  alteret,  kunde 
man,  ved  synet  af  disse  mange  erkebiskopper,  biskopper  og 
andre  prælater,  tro  sig  hensat  til  middelalderens  glimrende 
tid. 

Om  aftenen  gav  Paris  en  fest  til  ære  for  den  keiser- 
lige familie,  hvor  hele  hoffet  og  alle  fremmede  gjester  var 

•)  Den  Ude  juni. 

**)  Hans  hellighed,  pave  Plus  IX  lod  six  repræsentere  af  kardinal  Patrizi,  der 
havde  det  hverv  ved  denne  festlige  leilighed  at  overrekke  keiserinden  den  gyldne 
dydsrose. 

***)  Dronning  Josephine  representeredes  for  anledningen  af  sin  og  Napoleons 
slegtnlng,  storhertuginde  Stephanie  af  Baden ;  desuden  var  hendes  søn  Oscar  tilstede« 
den  senere  konge  af  Norge  og  Sverige. 

nærværende.  Den  holdtes  i  raadhuset  og  skildres  i  franske 
blade  som  særdeles  storartet  og  vellykket.  Alene  for  blom- 
ster havde  Seinepræfekten  betalt  50,000  francs.  Et  service, 
der  var  anskaffet  i  dagens  anledning,  kostede  250,000  francs; 
et  galeri,  der  kun  benyttedes  ved  denne  ene  leilighed,  ko- 
stede 100,000  francs  o.  s.  v.  Festmaaltidet  fandt  sted  i  den 
store  raadhussal,  der  var  oplyst  af  18,000  vokslys.  To  orkestre 
spillede  afvekslende  under  taffelet.  Til  slutning  sang  alle  til- 
stedeværende staaende:  „Vive  Tempereur".  Den  folkekjær- 
lighed,  som  keiserbarnets  moder  nød,  fandt  et  smukt  og 
hjerteligt  udtryk  gjennem  en  sindrig  overraskelse,  som  man 
havde  beredt  hende:  et  diorama,  fremstillende  steder,  der 
maatte  være  hende  særlig  dyrebare.*) 

Efter  festlighedens  slutning  viste  majestæterne  sig  paa 
en  estrade,  der  var  reist  foran  raadhuset,  og  hvor  de  blev 
modtagne  med  endeløs  begeistring.  De  uoverskuelige  men- 
neskemængder, som  var  ude  for  at  se  og  beundre,  kunde 
ikke  noksom  prise  illuminationerne  og  fyrverkeriets  skjøn- 
hed.  Alle  var  henrykte  over  keiserindens  ynde,  over  keise- 
rens elskværdighed,  men  først  og  sidst  over  Frankriges  barn, 
som  folke vittigheden  gav  kjælenavnet  „Lulu".**) 


VIII 

Orsinis  attentat,  —  Keiserindens  politiske  indflydelse.  —  Hendes  modstan- 
dere. -—  Prins  Napoleon.  —  Prinsesse  Clotilde.  —  Prinsesse  Mathilde. 


Vi  har  seet,  at  keiserprinsens  fødsel  fandt  sted  paa  det 
tidspunkt,  da  franskmændene  med  hæder  havde  deltaget  i 
Krim-krigen,  da  Sebastopols  fald  havde  sat  kronen,  paa  deres 
krigerære,  og  da  keiser  Napoleons  stilling  syntes  urokkelig. 


•)  Grantd«,  hvor  Eugénic  er  født.  Mtdrid  med  Prado*en.  Compiégne-skoven.  Fon- 
tilnebleiu,  hvor  keiseren  tilstod  hende  sin  kierlighed.  Det  værelse,  som  hun  i  for- 
love! sest  den  beboede  i  Elysée.  Keiserpsrrets  vielse  i  N6tre-D«me.  Keiserprinsens 
værelse  i  Tuilericrnc.  Slottet  Saint  Cloud  og  vandfaldet  i  Boulogne-skoven. 

)  Ved  daaben  havde  keiserprinsen  faaet  navnene;  Napoleon  Eugéne  Ludvig  Jo- 
han Joseph.  Han  kaldtes,  som  faderen,  Ludvig  Napoleon. 

Men  den  store  erobrers  brodersøn  havde  holdt  sig  borte 
fra  kamppladsen;  at  forhøie  sin  anseelse  ved  personlig  at 
vinde  laurbær  stod  endnu  tilbage  for  ham. 

Den  italienske  statsmand  grev  Cavour  havde  ved  sin  klo- 
ge politik  løftet  kongeriget  Sardinien  op  paa  en  fremskudt 
plads;  didhen  rettede  keiseren  blikket.  Et  hemmeligt  møde 
fandt  sted  mellem  ham  og  Cavour  (1858),  og  Sardinien  Bk 
tilsagn  om  Frankriges  hjælp  i  en  mulig  krig  mod  Østerrige. 

Forinden  dette  tilsagn  blev  givet,  var  der  indtruffet  en 
begivenhed,  som  neppe  var  forbleven  ganske  uden  ind- 
flydelse paa  keiserens  beslutning,  og  som  ogsaa  her  fortjener 
omtale,  fordi  Eugénies  holdning  ved  denne  leilighed  danner 
et  af  de  mange  beviser  paa  hendes  mod: 

Der  havde  den  14de  januar  1858  været  festforestilling  i 
den  store  opera,  og  hovedstadens  befolkning  havde  trængt 
sig  sammen  om  theatret  for  at  faa  sit  keiserpar  at  se. 

Da  hofekvipageme  kjørte  frem,  var  der  bleven  kastet  to 
bomber  mod  den  keiserlige  vogn.  En  frygtelig  eksplosion 
havde  fundet  sted.  Vindusrudeme  rundt  om  i  gaderne  var 
sprungne.  Hundrede  og  seksti  mennesker,  hvoriblandt  sol- 
dater og  forriddere,  var  døende  eller  haardt  saarede  faldt 
til  jorden.  En  granatstump  havde  gjennemboret  keiserens 
hat.  Keiserinden,  som  havde  kastet  sig  frem  for  at  dække 
sin  gemal,  var  bleven  let  streifet  ved  tindingen,  og  hendes 
hvide  silkekjole  var  bleven  oversprøitet  med  blod.  Uforfærdet 
som  altid  havde  hun  reist  sig  i  vognen  og  raabt  beroligende 
ord  til  den  skrækslagne  mængde.  Som  om  intet  var  hændt, 
havde  majestæterne  straks  efter  vist  sig  i  theateret;  og  med 
sit  sædvanlige  hjertevindende  smil  havde  keiserinden  takket 
for  den  hyldest,  der  her  blev  beredt  dem.*) 

Italieneren  Felix  Orsini,  der  havde  kastet  bomberne,  blev 
øieblikkelig  fængslet  tilligemed  sine  hjælpere.  Fra  fængslet 
sendte  han  keiseren  et  gribende  brev,  hvori  han  erindrede 
ham  om  hans  italienske  herkomst  og  om  at  Italiens  sønner 
havde  udgydt  sit  blod  for  Napoleon  I.  Det  vakte  almindelig 


*)  Dl  Napoleon  og  Eugénie,  efter  at  have  bivaanet  forestillingen  til  dens  slutning, 
over  midnat  kjørte  tilbage  til  Tuilerieme,  havde  pariserne  illumineret  byen;  og  da 
keiserparret  den  følgende  dag  kjørte  gjennem  hovedstaden  i  aaben  vogn,  modtog  de 
utallige  beviser  paa  folkets  kjKrlighed. 

forbauselse,  at  „Moniteur"  —  keiserens  organ  —  offentlig- 
gjorde denne  skrivelse  i  sin  helhed.*) 

I  trontalen  den  første  januar  1859  lod  Napoleon  skimte 
frem,  at  han  havde  til  hensigt  at  bryde  med  Østerrige;  da 
krigen  mellem  dette  land  og  Sardinien  brød  ud,  ilede  han 
med  at  komme  sine  nye  allierede  til  hjælp. 

Efter  i  en  proklamation  at  have  udtalt,  at  „Italien  maatte 
blive  fri  fra  Alperne  og  til  det  adriatiske  hav,"  drog  han 
(den  10de  mai  1859)  til  krigsskuepladsen.  Seirene  ved  Ma- 
genta  og  Solferino  spredte  forøget  glans  over  Frankrige. 
Skjønt  fredsslutningen  i  Villafranca  ikke  bragte  indfrielse  af 
alle  hans  stolte  løfter,  hilstes  Napoleon  som  Italiens  frelser. 

Keiserinde  Eugénies  stilling  var,  som  antydet,  bleven  en 
anden  og  end  mere  betydningsfuld  ved  keiserprinsens  fød- 
sel. Kort  efter  Orsinis  attentat  havde  den  lovgivende  for- 
samling vedtaget  en  regentskabslov,  der  bestemte,  at  hun 
skulde  regjere  i  Frankrige,  naar  keiseren  var  fraværende 
eller  i  tilfælde  af,  at  hans  død  indtraf  under  sønnens  mindre- 
aarighed.**)  Ved  Napoleons  afreise  til  Italien  blev  statens 
tøiler  for  første  gang  lagte  i  hendes  haand. 

Det  var  et  kritisk  tidspunkt  at  overgive  regjeringen  til  en 
kvinde;  og  havde  krigen  ikke  havt  et  heldigt  udfald,  turde 
situationen  være  bleven  farlig  som  i  1870.  Med  føie  kunde 
derfor  formanden  i  den  lovgivende  forsamling,  idet  han  for- 
sikrede hende  om  folkets  hengivenhed,  paapege,  at  de,  som 
ikke  kjendte  Franknge,  med  nogen  uro  have  seet  keiseren 
forlade  sit  land.***) 

Naar  man  saavel  ved  denne  første  som  ved  senere  leilig- 
heder  har  tilskrevet  keiserinden  en  afgjørende  indflydelse 


*)  Orsini  blev  henrettet  tilligemed  den  ene  af  sine  hjælpere.  Hans  to  andre  med- 
hjælpere benaadedes  paa  Eugénies  indtrængende  forbøn. 

**)  Ifølge  denne  lov  skulde  Eugénie,  støttet  af  fem  raadglvere,  fere  regentskabet 
indtil  keiserprinsen  havde  fyldt  sit  attende  aar.  Som  regentinde  var  det  hende  ikke 
tilladt  at  indgaa  nyt  egteskab.  Dersom  hendes  død  Indtraf  før  keiserens  og  uden  at 
han  havde  truffet  nogen  anden  bestemmelse,  skulde  regentskabet  overdrages  den  prins 
af  det  keiserlige  hus,  som  stod  tronen  nærmest. 

***)  Af  keiserindens  svartaic  (den  28de  mai)  fremgaar  det,  at  ogsaa  hun  var  sig 
stillingens  alvor  bevidst.  Hun  ytrede  bl.  a. :  .Hvor  vanskelig  end  min  opgave  er,  fo- 
ler mit  fuldtud  franske  hjerte  det  nødvendige  mod  til  at  gjennemføre  den.  Jeg  bero- 
liges, mine  herrer,  ved  Deres  trofaste  medvirken  og  ved  at  finde  støtte  hos  hele  det 
folk,  som  under  sin  selvvalgte  herskers  fravær  ikke  vil  forgaa  sig  mod  en  kvinde  og 
et  barn!' 

paa  den  franske  politik,  beror  dette  imidlertid  paa  nogen 
overdrivelse.  Hendes  regentskab  var,  i  det  store  og  hele 
taget,  neppe  meget  mere  end  en  forfængelighedskomedie, 
hvori  Napoleon  lod  sin  gemalinde  figurere.  Det  blændede 
mængden  og  smigrede  keiserinden  at  se  navnet  „Eugénie** 
i  spidsen  for  regjeringens  beslutninger.  Hvad  enten  han  var 
fraværende*)  eller  hun  under  hans  nærvær  tog  del  i  mini- 
sterraad,  lod  keiseren,  saalænge  han  var  frisk,  neppe  en 
eneste  af  regjeringens  traade  slippe  ud  af  sine  egne  hænder. 

Paa  den  anden  side  kan  det  ikke  negtes,  at  Eugénie,  naar 
hun  lagde  sin  energi  i  vegtskaalen,  var  istand  til  at  drive 
beslutninger  igjennem,  som  Napoleons  raadgivere  ikke  altid 
billigede.  Havde  hun  faaet  en  eller  anden  idé,  plagede  hun 
keiseren  saa  længe  med  bønner  og  overhæng,  at  han  gav 
efter  af  træthed.  Man  beskyldte  hende  ikke  uden  grund  for 
at  intrigere  mod  ministrene,  naar  de  ikke  gjorde  hendes 
vilje,  og  for  at  befordre  middelmaadige  om  end  ikke  skade- 
lige yndlinge. 

Har  allerede  en  mand  meget  at  kjæmpe  mod,  naar  han 
staar  i  spidsen  for  en  regjering,  hvormeget  mere  maa  ikke 
dette  blive  tilfældet  med  en  kvinde,  og  navnlig  med  en 
kvinde  som  Eugénie,  der  trods  sine  indtagende  egenskaber 
aldrig  var  bange  for  at  udfordre  til  modstand. 

Efter  at  Napoleon  havde  sikret  hende  del  i  regjeringen, 
udeblev  modstanden  da  heller  ikke  længe.  Keiserdømmets 
fiender  behagede  sig  i  at  fremstille  den  kvindelige  med- 
virken som  uheldsvanger  for  landet.  Keiserinden  mødtes  af 
samfundets  fordom  og  mændenes  misundelse;  selv  enkelte 
af  Napoleons  bedste  venner  udtalte  aabenlyst  sin  misbilli- 
gelse af  den  magt,  som  man  tilskrev  Eugénie.**) 

Den  rolle,  hun  har  spillet  som  regentinde,  er,  som  sagt, 
bleven  overvurderet.  Hendes  begavelse  gik  ikke  i  politisk 
retning;  hun  kjendte  tilfulde  de  smaa  tings  magt,  men  havde 


*)  Keiserinde  Eugénie  var  tre  gange  regentinde  i  Frankrige:  Under  den  italien- 
ske krig  1859;  under  Napoleons  ophold  i  Algier  1865;  og  under  den  finnsk-tyske 
krig  1870. 

••)  Mérimée  beretter  (»Lettres  k  Panizzi"),  at  Fialin  de  Persigny  skal  have  sagt 
til  Napoleon:  ,Dc  lader  Dem  regjere  af  Deres  hustru  ligesom  jeg!  Men yV;  ofrer  kun 
min  formue,  og  den  ofrer  }eg  for  at  faa  ft^d,  medens  De  ofirer  Deres  eget  bedste. 
Deres  søns  bedste  og  det  hele  land.  De  gfør  indtryk  af  at  have  abdiceret !  De  mister 
Deres  prestige;  og  De  g{ør  alle  Deres  trofaste  venner  modfaldne.** 

intet  begreb  om  regjeringens  indviklede  maskinerier.  Op- 
taget, som  hun  var,  af  tusinde  bagatelier,  af  moderne,  af  hof- 
festligheder  og  hofintriger,  manglede  hun  baade  tid  og  evne 
til  kraftig  og  fremforalt  udholdende  at  forfølge  politiske  maal. 

Kun  paa  et  enkelt  felt  anstrengte  hun  sig  af  yderste  evne 
for  at  gjøre  sin  indflydelse  gjældende:  paa  kirkens  anlig- 
gender! 

Vi  ved,  at  hun  i  sin  ungdom  havde  ønsket  at  vie  sit  liv 
til  kirkens  tjeneste,  og  at  hun  i  sin  ophøielse  paa  tronen 
havde  ment  at  se  en  kaldelse  fra  Gud.  Den  sværmeriske  tro, 
der  var  indplantet  i  hendes  sjæl,  og  som,  saa  langtfra  at  for- 
mindskes, voksede  med  magten,  forledede  hende  til  at  se 
tegn  paa  himlens  særlige  bevaagenhed  i  al  den  lykke,  som 
mødte  hende :  Hæderen  og  keiserindeværdigheden,  massernes 
bifaldsraab;  hofsnogenes  kryben,  hendes  selskabelige  trium- 
fer, alt  modtog  hun  som  gaver,  sendte  til  hende  fra  et  naa- 
digt  forsyn. 

Af  denne  tro  sprang  en  bred  og  brautende  gudsdyrkelse 
frem.  Det  var  ikke  ydmyghedens  lære,  som  hun  hyldede. 
Den  Gud,  som  hun  tilbad,  var  en  bonapartistisk  beskytter, 
og  hendes  religion  var  sammensat  af  selvfølelse  og  katholsk 
bigotteri. 

Den  tid  var  forbi,  maaske  næsten  udslettet  af  hendes  erin- 
dring, da  hun  havde  villet  forsage  verden  som  kirkens  yd- 
myge tjenerinde.  Men  hin  offervilje,  som  i  ungdommen  et 
øieblik  havde  fyldt  hende,  trængtes  heller  ikke  nu:  Den  hjælp, 
„Madame''  paa  Frankriges  trone  kunde  yde  kirken,  var  gan- 
ske anderledes  værdifuld  end  den  begeistring,  som  den  unge 
pige  havde  villet  skjenke  den! 

Den  hellige  stols  tilhængere  søgte  utrættelig  hendes  ven- 
skab; de  styrkede  hende  i  overbevisningen  om,  at  hun  af 
forsynet  var  udseet  til  støtte  for  Guds  statholder  paa  jorden. 
Og  med  den  taknemmelighed  til  guddommen,  der  virkelig 
besjælede  hende,  faldt  det  naturligt  for  hende  uforbeholdent 
at  stille  sig  i  spidsen  for  det  klerikale  parti. 

Med  en  iver  uden  lige  virkede  keiserinde  Eugénte  for 
pavemagtens  opretholdelse.  Hun  gjorde  alt  for  at  gjenopvække 
katholicismens  strengeste  aand  i  landet.  Skaanselløst  for- 
fulgte hun  dem,  der  ikke  blindt  holdt  fast  ved  den  gamle 

kirke;  og  hun  vurderede  —  paa  faa  undtagelser  nær  —  sine 
omgivelser  efter  deres  religiøse  anskuelser. 

Hendes  pietisme  saarede  de  mere  frisindede;  og  hendes 
had  mod  anderledes  tænkende  skaffede  hende  mange  Render. 

Blandt  disse  Render 
var  prins  Napoleon 
den  mest  forbitrede. 

Napoleon  Joseph 
Charles  Paul  (Napo- 
leon Jerdme),  kongen 
af  Westfalens  søn, 
var  født  1822.*)  Fra 
den  10de  februar  til 
den  26de  december 
1849  havde  han  væ- 
ret fransk  gesandt  i 
Madrid,  hvor  han  før- 
ste gang  havde  seet 
den  indtagende  Eu- 
génie  Montijo,  for 
hvem  han  dengang 
nærede  stor  beun- 
dring. Det  fortælles 
endog,  at  han  skal 
have  anholdt  om  hen- 
des haand,  men  at 
han  ikke  blev  op- 
muntret dertil  hver- 
ken af  hende  eller  af 
hendes  moder. 

Napoleon  III  troede  paa  sit  kald  til  at  herske  i  Frank- 
rige; prinsen  mente  ligeledes,  at  han  vår  kaldet  til  at  be- 
stige den  franske  trone.  Men  medens  hans  fætter  støttede 
sin  tro  paa  „Les  idées  Napoléonniennes*' ,  afledede  prinsen 
sin  forvisning  fra  en  merkelig  lighed  med  Napoleon  den 
første.**)  Keiser  Napoleon  havde  arbeidet  for  at  naa  sit  maal ; 


PRINS  NAPOLEON 


*)  Se:  ^Kongen  af  Westfalens  amerikanske  hustru.*^ 

**t  Da  prins  Napoleon  lidt  efter  !ldt  blev  meget  tyk  og  hans  blik  mere  og  mere 
uroligt,  blev  denne  lighed,  som  han  var  saa  stolt  af,  tilsidst  en  ren  karrikatur.  Pariserne 

Clara  Tschudi :  bugénie.  5 

prins  Napoleon  nøiede  sig  med  timevis  at  staa  for  speilet  og 
stryge  sin  napoléonske  haariok  ned  i  panden.  Keiseren  havde 
brugt  magt  og  list  for  at  erhverve  sig  onkelens  trone;  prinsen 
var  overbevist  om,  at  de  ansigtstræk,  som  speilet  viste  ham, 
gav  ham  brev  paa,  at  kronen  engang  vilde  blive  kastet  i 
hans  Skjød. 

Saalænge  Napoleon  III  var  barnløs,  havde  han  betragtet 
sig  som  hans  selvskrevne  arving.  Keiserprinsens  fødsel  var 
derfor  en  streg  i  hans  regning.  Og  da  den  ovenomtalte  re- 
gentskabslov  var  traadt  i  kraft,  der  tildelte  Eugénie  politisk 
indflydelse,  vandt  misundelsen  herredømmetover  hans  bedre 
følelser. 

Han  havde  aldrig  likt,  at  spanierinden  kom  paa  tronen; 
men  i  begyndelsen  havde  han  dækket  sin. uvilje  under  en 
kjølig  høfligheds  maske.  Nu  fandt  han  imidlertid  ikke  længer 
grund  til  at  skjule  det  had,  som  han  nærede:  naar  og  hvor 
det  lod  sig  gjøre,  forfulgte  han  hende  med  de  smaaligste 
fornærmelser. 

En  samling  begavede  journalister,  for  hvem  opgangen  ad 
Tuileriemes  hovedtrappe  var  spærret,  hjalp  ham  med  dette 
arbeide.  De  opfandt  og  udbredte  anstødelige  rygter  om  kei- 
serindens  private  liv,  hvis  sandhed  man  aldrig  har  kunnet 
bevise.  Denne  kreds,  der  stod  prins  Napoleon  meget  nær, 
gjorde  sig  umage  for  at  faa  folket  til  at  tro,  at  den  lille 
„Lulu"  ikke  var  keiserens  søn,  men  et  understukket  barn, 
som  grevinde  Montijo  hemmelig  skulde  have  smuglet  ind  i 
sin  datters  soveværelse. 

Eftersom  keiserprinsen  voksede  til,  udspredte  samme  kreds 
rygtet  om,  at  barnet  var  idiot;  naar  den  skinsyge  onkel  om- 
talte arvingen  til  Frankriges  keisertrone,  kaldte  han  ham 
gjerne  med  et  foragteligt  skuldertræk:  „Le  pauvre  petit  barn- 
bin\*) 

Eugénie  gjengjældte  prinsens  had  af  hele  sin  sjæl:  Hun 
hadede  hans  letfærdige  liv,  hans  giftige  tunge  og  hans  feighed, 
der  ved  mange  leiligheder  grelt  kom  til  syne.  Ved  at  frem- 
drage denne  side  af  hans  karakter,  tilføiede  hun  ham  naale- 
stik,  som  tirrede  ham  til  stedse  fornyede  angreb. 

pleiede  at  sige  om  ham:  ^Han  har  keiserens  blik  fra  Waterloo-sla(et  og  hans  mave 
fra  St.  Helena.* 

•)  ,Det  stakkels  lille  pattebarn*. 

Forholdet  mellem  disse  to  erklærede  Render  blev  ikke 
bedre,  efter  at  prinsen  (januar  1859)  havde  egtet  Clotilde 
af  Savoyen,  —  en  elskværdig  fyrstinde,  der  af  pariserbefolk- 
ningen  blev  hædret  med  tilnavnet  „Sainte  Clotilde". 

Keiserens  fætter  havde  giftet  sig  med  en  kongedatter  for 
at  ærgre  Eugénie.  Hans  hustru  havde  giftet  sig  med  ham 
for  at  imødekomme  sin  faders  ønske;  thi  personlig  var  denne 
letsindige  gudsfomegter  lidet  skikket  til  at  fængsle  Victor 
Emanuels  fromme  datter. 

Prinsesse  Clotilde  stod  alene  ved  hoffet  saavelsom  i  sit 
hjem;  og  hun  vakte  snarere  keiserindens  skinsyge  end  hen- 
des sympati.  Den  legitime  fyrstinde  oversaa  paa  sin  side 
den  eventyrlige  Eugénie.  Hun  holdt  sig  saa  meget  som 
muligt  borte  fra  hoffet,  men  samlede  om  sig  en  damekreds 
af  Frankriges  gamle  aristokrati,  der,  som  tidligere  omtalt, 
aldrig  nedlod  sig  til  at  hylde  spanierinden.  Naar  Clotilde 
maatte  vise  sig  ved  hoffet,  gjennemgik  hun  alle  etikettens 
forskrifter  med  ynde  og  værdighed ;  og  da  Eugénie,  der  selv 
fandt  hofceremonieme  kjedelige  og  anstrengende,  en  dag 
spurgte  hende,  om  hun  ikke  følte  sig  træt,  svarede  hun 
uskyldig  og  sikkert  uden  at  tænke  paa  den  indirekte  for- 
nærmelse: „Nei,  slet  ikke!  Jeg  er  jo  saa  vant  til  det  hjem- 
mefra.«*) — 

Var  prins  Napoleon  keiserindens  mest  forhadte  modstan- 
der, saa  var  han,  selv  inden  familien,  langtfra  den  eneste 
modstander,  som  hun  havde.  Flere  af  keiserens  flernere 
slegtninge  **)  stillede  sig  fiendtlig  ligeoverfor  hende.  En  af 
dem,  madame  Ratazzi,  hvis  moder  var  en  Bonaparte,  udgav 
endog  et  smædeskrift,  „Madame  Eugénie  Montijo",  der  blev 


*)  Prinsessens  bortreise  fra  Paris  midt  under  urolighederne  den  4de  sepfember 
1870  karaicteriserer  hende:  Medens  foilcet  rasede,  medens  ^marseillaisen'*  lød  overalt 
og  keiserinde  Eugénie  med  nød  og  neppe  reddede  sig  ved  flugt,  fastholdt  prinsesse 
Clotilde  paa  det  bestemteste,  at  hvis  hun  skulde  forlade  hovedstaden,  vilde  hun  gjøre 
det  paa  samme  maade,  som  hun  var  kommen  :  som  en  prinsesse  af  et  gammelt,  kon- 
geligt husl  Hun  lod  sine  vogne  spcnde  for  og  kjørte  ved  høilys  dag  gjennem  Paris's 
gader  med  det  keiserlige  hus's  llvré  og  ledsaget  af  sit  følge.  Folkesværmene  smilte 
og  var  lidt  overraskede  over  hendes  dristighed ;  men  man  hilste  hende  høflig  og  uden 
paa  noget  sted  at  stille  sig  hindrende  i  veien  for  hende.  Ikke  uden  beundring  lød 
det  her  og  der  blandt  mængden:  „Prinsesse  Clotilde  er  en  kjek  dame  I* 

**)  Ifølge  rangforordningen  efterfulgtes  den  keiserlige  familie  (hvortil  kong  Jérdme 
og  hans  efterkommere  hørte)  af  „keiserens  familie**.  Til  denne  saakaldte  „famille  de 
Tempereur*  henregnedes  Joachim  Murats  efterkommere  og  Napoleon  I's  brødre  Lu- 
den og  Josephs  efterkommere,  hvilke  linjer  Indbyrdes  var  forbundne  ved  Luctens  son 
Charles's  giftcrmaal  med  Josephs  datter  ZenaTde. 

beslaglagt,  og  som  indeholder  de  ærerørigste  beskyldninger 
mod  keiserinden. 

Selv  den  godmodige  prinsesse  Mathilde  betragtede  sin 
fætters  gemalinde  med  skjeve  blikke.  Ganske  vist  var  hun 
taktfuld  nok  til  ikke  at  vise  verden  den  antipati,  som  hun 
følte  for  hende.  Men  det  er  neppe  for  meget  at  sige,  at  hun 
afskyede  sin  kusine  og  nærede  modbydelighed  for  hendes 
pietisme.  Napoleon  bevarede  efter  sit  giftermaal  fremdeles 
et  hjerteligt  venskabsforhold  til  prinsessen;  han  pleiede  at 
spørge  hende  tilraads  i  vigtige  anliggender.  Men  keiserinden 
besøgte  hende  aldrig.  Og  hun,  der  havde  været  vertinde  i 
Tuilerieme.  viste  sig  nu  kun  i  hofkredsen  ved  de  uundgaa- 
ligste,  officielle  leiligheder. 

Det  var  dog  egentlig  først  efter  at  keiseren  fra  Italien  var 
vendt  tilbage  til  sin  hovedstad,  at  modstanden  mod  Eugénie 
viste  sig  i  hele  sin  styrke: 

Det  samlede  italienske  folk  havde  (den  14de  marts  1861) 
valgt  Victor  Emanuel  til  konge;  og  Italiens  enhed  mødte 
varm  sympati  i  Frankrige. 

Under  indtrykket  af  stridende  meninger  blandt  hans  om- 
givelser havde  Napoleon  i  begyndelsen  vanskelig  for  at 
bestemme  sig  for  at  anerkjende  den  nye  ordning. 

Mod  Italien  arbeidede  i  første  række  Eugénie,  keiserens 
udenrigsminister  Walewski,  samt  en  stor  del  af  hoffet  og  hele 
geistligheden,  der  fremholdt,  at  man,  ved  at  sanktionere  Ita- 
liens enhed,  samtidig  erkjendte  pavestatens  erobring.  For 
anerkjendelsen  talte  prins  Napoleon,  keiserens  fortrolige  ven 
dr.  Conneau  og  flere  andre,  der  ivrig  opfordrede  ham  til  at 
krone  sit  verk  som  Italiens  befrier  ved  at  godkjende  tinge- 
nes tilstand. 

Som  ivrig  katholik  og  glødende  beundrerinde  af  paven 
hadede  keiserinden  Victor  Emanuel;  det  bidrog  ikke  heller 
til  at  blidgjøre  hende,  at  prins  Napoleon  havde  egtet  hans 
datter.  Havde  det  staaet  i  hendes  magt,  vilde  hun  sandsyn- 
ligvis gjeme  have  seet  det  italienske  kongehus  knust  og 
paven  gjengivet  hele  sin  verdslige  myndighed. 

Napoleon  delte  ikke  sin  gemalindes  anskuelser.  Naar 
han  tilsyneladende  lod  sig  paavirke  af  hende,  var  grunden 
dertil  mindre  de  stormende  scener,  som  hun  opførte,  end 

bevidstheden  om,  at  hans  interesser  fordrede  forbindelse 
med  det  klerikale  parti. 

Det  var  for  en  stor  del  de  klerikale,  som  havde  mulig- 
gjort hans  præsidentvalg,  og  de  havde  væsentlig  medvirket 
til  hans  anerkjendelse  som  keiser.  Han  skyldte  dem  tak- 
nemmelighed; han  følte  desuden,  at  han  ved  at  give  afkald 
paa  den  hellige  faders  venskab  vilde  unddrage  sin  trone  en 
mægtig  beskytter. 

Napoleon  lod  sin  udenrigsminister  foredrage  sagen  i  re- 
gjeringsraadet.  Keiserinden,  som  var  tilstede,  kunde  ikke 
beherske  sin  bevægelse.  I  høieste  grad  oprørt  og  med  øinene 
fulde  af  taarer  forlod  hun  hastig  salen. 

Keiserens  beslutning  var  fattet:  Han  lod  paven  beholde 
Rom  og  „Patrimonium  St.  Petri".  Sterkt  tilskyndet  af  sin 
hustru  lod  han  en  fransk  troppestyrke  blive  i  Italien  for 
at  støtte  de  pavelige  interesser.  Men  samtidig  anerkjendte 
han  Victor  Emanuel  som  konge  i  Italien  og  pavestatens  fra- 
faldne provinser  som  en  del  af  det  nye  rige. 

Hans  tvetydige  holdning  vakte  utilfredshed  paa  begge  si- 
der. Det  klerikale  parti  angreb  hans  politik ;  fritænkerpartiet 
var  misfomøiet  over,  at  han  ikke  løsrev  sig  fra  paven  og 
sluttede  en  uforbeholden  alliance  med  kongeriget. 

For  dette  formentlige  feilgreb  gav  man  Eugénie  skylden. 
Hendes  iver  for  at  støtte  den  hellige  stol  var  kjendt  overalt. 
Og  hendes  udraab:  „Forlader  paven  Quirinalet,  saa  forlader 
jeg  Tuilerieme!  Jeg  vil  heller  se  keiseren  myrdet  end  evig 
fordømt!''  gik  fra  mund  til  mund  og  stillede  hende  i  et 
uheldigt  lys  ligeoverfor  de  intelligenteste  mænd  og  kvinder 
i  Frankrige. 

IX 


Hertuginden  af  Alba.  —  Keiserens  utroskab.  —  Keiserindens  religiøse  stem- 
ninger. —  Fyrstinde  Mettemich.  -—  Prosper  Mérimée.  —  Victor  Hugo- 


Til  fritænkerpartiets  misnøie,  der  baade  direkte  og  indi- 
rekte voldte  keiserinden  fortrædeligheder,  kom  sorger  i  hen- 
des private  liv. 

Hvor  smertelig  hendes  ulykkelige  kjærlighed  til  Alba 
engang  havde  berørt  den  unge  pige,  den  havde  dog  ikke 
kunnet  hindre  et  vedblivende  inderligt  forhold  mellem  hen- 
de og  hendes  søster.  Tiden  mildnede  Eugénies  ungdoms- 
skuffelse.  Søsterkjærligheden,  der  intet  afbræk  havde  lidt, 
blev  varmere  med  aarene;  og  det  var  en  ikke  ringe  glæde 
for  hende,  at  hertugen  og  hertuginden  af  Alba  tog  vinter- 
ophold  i  Paris. 

Fra  et  liv  i  frihed  var  Eugénie  bleven  kaldt  op  paa  tro- 
nen. Hun  opfyldte  sine  pligter  med  værdighed  og  tilsyne- 
ladende tilfredshed  og  glæde.  Alligevel  vil  der  have  været 
timer,  hvor  hun  længtede  tilbage  til  ungdomstidens  ubundne 
liv.  I  disse  ensomme  timer  vil  hendes  tanker  med  dobbelt 
omhed  have  dvælet  hos  hendes  kjære  og  navnlig  hos  hendes 
moder  i  Spanien.  Og  mellem  moderen  og  den  yngste  datter 
blev  hertuginden  af  Alba  et  bindeled. 

Hertuginden  havde  i  længre  tid  lidt  af  en  uhelbredelig 
sygdom,  men  keiserinden  havde  ikke  anet,  hvor  farlig  syg- 
dommen var.  Midt  under  en  reise,  som  hun  (augustmaaned 
1860)  foretog  sammen  med  keiseren,*)  indtraf  den  uventede 
efterretning  om,  at  hendes  søsters  tilstand  havde  forværret 
sig  betænkelig.  De  høie  reisende  befandt  sig  i  Algier;  Eu- 
génie bad  Napoleon  om  lov  til  øieblikkelig  at  vende  tilbage. 
Men  man  havde  gjort  store  forberedelser  til  keiserparrets 
ære,  og  skuffelsen  vilde  have  været  umaadelig  blandt  be- 
folkningen, hvis  festerne  var  bleven  indstillede.  Med  angst 
i  hjertet  deltog  keiserinden  i  et  stort  bal,  og  først  da  hun 


•)  Kei«!erparTet  bcsoctc  Stvoven,  NIrz«,  Corslci  samt  Mtreclllc  og  steg  endelig  i 
Toulon  ombord  I  den  kciscrliKC  iystjagt  .Aiglc%  der  ftirtc  m«|est«ierae  til  Algier. 

forlod  det,  meddelte  man  hende  den  hele  sandhed:  hendes 
søster  var  døende! 

Hun  indskibede  sig  i  største  hast  til  Frankrige;  men  inden 
hun  havde  sat  foden  iland,  var  hertuginden  død.  Grænseløs 
fortvivlelse  greb  keiserinden.  Hun  lukkede  sig  inde  i  sine 
værelser  og  vilde  ikke  se  et  menneske;  det  varede  maane- 
der,  inden  hun  havde  fattet  sig  saavidt,  at  hun  atter  var  istand 
til  at  vise  sig  for  hoffet. 

Napoleons  egteskab  med  den  smukke  spanierinde  var,  som 
vi  véd,  fra  hans  side  bleven  stiftet  udelukkende  af  kjærlig- 
hed. Men  den  lidenskab,  som  Eugénie  havde  indgydt  ham, 
begyndte  lidt  efter  lidt  at  dø  bort.  Skjønt  keiseren  altid  be- 
handlede sin  gemalinde  hensynsfuldt,  og  skjønt  han  fremdeles 
nærede  de  samme  høie  tanker  om  hende  som  i  begyndelsen 
af  egteskabet,  er  det  vel  bekjendt,  at  han  meget  ofte  gav 
hende  grund  til  skinsyge. 

Medens  hertuginden  af  Alba  levede,  havde  hun  opmuntret 
keiserinden  under  hendes  egteskabelige  prøvelser.  Den  mil- 
de, rolige  søster  havde  hjulpet  Eugénie  gjennem  mange  bitre 
timer.  Ved  hendes  død  følte  hun  dobbelt  den  forladthed, 
som  hendes  varme,  ekspansive  natur  saa  vanskelig  kunde 
udholde. 

Med  al  sin  klogskab  var  Eugénie  et  stemningsmenneske, 
og  derfor  —  i  visse  henseender  idetmindste  —  et  uover- 
lagt barn.  Medens  den  fødte  herskerinde  under  smerten 
bærer  et  smil  til  skue  for  verden,  glemte  hun,  at  en  keiser- 
inde  aldrig  tør  føre  privatlivets  uro  og  bekymringer  frem 
for  mængdens  nysgjerrige  blik.  Hendes  skinsyge  foranledi- 
gede scener  ved  hoffet,  hvorom  rygterne  trængte  udenfor 
Tuilerierne. 

Efteretningen  om,  at  Napoleon  under  krigstummelen  hav- 
de fundet  tid  til  at  knytte  en  forbindelse  med  en  ung  italie- 
nerinde,  forledede  Eugénie  til  blinde,  lidenskabelige  udbrud 
af  heftighed.  Og  hun  lod  sig  helt  bringe  ud  af  ligevegten, 
da  hun  udsattes  for  fornærmelser  af  en  af  hans  elskerinder 
i  Paris. 

Medens  Napoleon  som  prins  opholdt  sig  i  London,  havde 
han  styrtet  sig  ind  i  en  malstrøm  af  letsindige  fornøielser. 
Blandt  de  intime   bekjendtskaber,  han  her  havde  sluttet. 

havde  miss  Howard  erhvervet  sig  krav  paa  hans  varige  tak- 
nemmelighed:  Hun  havde  hjulpet  sin  elsker  ud  af  forle- 
genheder og  bevaret  ham  fra  at  gjøre  bekjendtskab  med 
gjældsfængslet;  det  hed  endog,  at  hun  før  statskuppet  hav- 
de forstrakt  ham  med  millioner  til  hjælp  ved  hans  foreta- 
gende. 

Napoleon  hørte  ikke  til  de  mennesker,  som  glemmer  tjene- 
ster. Han  tog  miss  Howard  med  til  Paris,  hvor  alverden 
vidste,  at  den  smukke  engelske  blondine  var  prins-præsiden- 
tens mætresse.  I  et  brev  fra  Napoleon  (1849)  skrev  han 
om  hende:  „Min  stilling  har  hidtil  forhindret  mig  fra  at  ind- 
gaa  egteskab.  Og  da  jeg  midt  i  mine  regjeringssorger,  i  det 
land,  som  jeg  saa  længe  har  været  borte  fra,  hverken  har 
intime  venner  eller  barndomsforbindelser  eller  slegtninge, 
som  skjenker  mig  familielivets  glæder,  saa  tror  jeg,  at  man 
let  kan  tilgive  mig  et  kjærlighedsforhold,  der  ikke  skader 
noget  menneske.** 

Neppe  var  han  bleven  keiser,  før  han  gjorde  hende  til 
grevinde  af  Beauregard,  og  han  forærede  hende  en  af  de 
smukkeste  landeiendomme  i  nærheden  af  Paris. 

Hermed  var  den  fordringsfulde  dame  dog  ikke  tilfreds. 
Som  belønning  for  sine  offere  havde  hun  vistnok  haabet  at 
dele  tronen  med  sin  tilbeder.  Og  hendes  misundelse  mod 
den  lykkeligere  rivalinde  var  meget  stor. 

For  at  ærgre  keiserinden  pleiede  grevinde  Beauregard  at 
vise  sig  i  Boulogneskoven  i  en  vogn  med  keiserligt  livre; 
og  da  Eugénie  en  aften  traadte  ind  i  den  store  opera,  havde 
hun  sikret  sig  en  iøinefaldende  plads  ligeoverfor  den  kei- 
serlige loge,  hvorfra  hun  lorgnetterede  keiserinden  paa  en 
saa  paafaldende  maade,  at  denne  reiste  sig  og  gik  ud  af 
theatret. 

Under  den  dobbelte  paavirkning  af  sin  saarede  stolthed 
og  sin  rasende  skinsyge  kjørte  Eugénie  hjem  til  Tuilerieme 
for  at  erklære,  at  hun  vilde  forlade  sin  gemal.  Et  heftigt 
optrin  fandt  sted.  „Moniteur**  meldte  den  næste  dag,  at  kei- 
serinden „af  helbredshensyn"  vilde  tiltræde  en  reise  til  de 
skotske  høifjelde. 

Men  blandt  pariser- befolkningen  troede  mange,  at  hun 
aldrig  mere  vilde  vende  tilbage. 

Det  viste  sig,  at  rygterne  om  skilsmisse  var  forhastede, 
og  at  Eugénie  ved  roligt  overlæg  dog  ikke  var  tilbøielig  at 
give  afkald  paa  sin  stilling.  Fjorten  dage  efter  bortreisen 
vendte  hun  tilbage,  og  der  fandt  en  forsoning  sted  mellem 
egtefællerne. 

Napoleon  forandrede  ikke  sine  vaner.*)  Men  dette  hin- 
drede ikke  keiserinden  fra  at  fortsætte  sin  rolle  som  uind- 
skrænket herskerinde  i  den  verden,  hvor  man  morer  sig. 

Trods  alt  var  keiseren  sin  hustru  varmt  hengiven.  Egtefæl- 
lerne havde  desuden  det  sterkeste  foreningsbaand  i  sin  el- 
skede, eneste  søn,  det  elskværdige  og  begavede  barn,  der 
var  arving  til  keiserdømmet. 

Søsterens  død,  de  egteskabelige  skuffelser,  modstanderes 
forfølgelser  samt  ikke  mindst  den  uro,  hvori  hun  aarevis 
svævede  paa  grund  af  keiserprinsens  mindre  gode  helbred,**) 
syntes  at  have  røvet  Eugénie  noget  af  hendes  glade  sind. 
Præstestanden  vandt  større  og  større  magt  over  hende.  Hun 
blev  protektrice  for  klostre  og  andre  religiøse  stiftelser.  Nye 
nonneklostre  oprettedes  efter  foranstaltning  af  hende.  En 
tid  tænkte  hun  paa  at  foretage  en  valfart  til  Jerusalem.  Pla- 
nen blev  opgivet;  men  hjemme  vedblev  hun  at  bringe  sine 
omgivelser  til  fortvivlelse  ved  pirrelighed  og  bigotteri. 

I  ungdommen  havde  hendes  katholicisme  været  over- 
spændt; der  havde  været  noget  anstrengt  i  den  hastighed, 
hvormed  hun  havde  kastet  sig  frem  og  tilbage  mellem  reli- 
giøs ekstase  og  forlystelsessyge,  mellem  tilbøielighed  til  at 
forsage  verden  og  tro  paa  en  verdslig  bestemmelse. 


*)  Under  næsten  hele  sit  egteskab  viste  keiseren  sig  utro  mod  sin  gemalinde. 
Keiserinden,  hvis  sydlandske  natur  var  meget  tilbeielig  til  skinsyge,  kunde  aldrig  for- 
sone sig  med  disse  klærlighedsalTærer,  som  hun  somoftest  kom.  paa  spor  efter.  Det 
hændte  mere  end  en  gang,  at  hun  overraskede  Napoleon  i  ømme  téte-i-téter  med 
damer,  der  stod  hoffet  naer.  En  dag  mod  slutningen  af  keiserdømmet  havde  han  i 
Compiégne-skoven  stevnemøde  med  en  overordentlig  smuk  italienerinde,  som  i  lang 
tid  havde  været  hans  elskerinde,  og  som  følte  sig  saa  sikker  i  sadelen,  at  hun  aaben- 
lyst  gjorde  nar  af  keiserinden.  Netop  som  keiseren  havde  mødt  sin  bedaarende  skjon- 
ne,  kom  Eugénie  ridende  som  en  hevnens  gudinde;  hendes  spanske  blod  kom  i  kog, 
og  hun  for  løs  paa  sin  rivalinde  med  ridepisken  I  haanden. 

••)  Keiserprinsen  var  paa  et  bal  1  Tuilerierne  bleven  smittet  af  en  ondartet  skar- 
løgensfeber,  som  lang  tid  holdt  ham  fængslet  til  sygeleiet.  Den  største  forsigtighed 
var  nødvendig,  og  keiserinden  vaagede  nat  efter  nat  over  sit  barn.  Endelig  kom  han 
op  af  sengen;  hans  fødselsdag  nærmede  sig,  og  lægen  tillod  ham  denne  dag  for 
første  gang  atter  at  kjøre  en  tur.  Luften  var  skarp  og  kold,  og  prinsen  forkjølede  sig. 
Han  Ak  et  tilbagefald;  fra  den  tid  og  indtil  hans  tretten-f}ortende  aar  var  hans  hel- 
bred vaklende. 

Denne  stmme  nisdøse  jagen  frem  og  dlbage  mellem  re- 
ligiøst hysteri  og  feber  efter  fbrfengelige  triumfer,  mellera 
munterhed  og  melankoli  gjenfinder  vi  i  keiserindens  senere 
liv. 

Som  de  fleste  smukke  kvinder,  der  er  hengivne  til  verds- 
lige glaner,  blev  hun  saameget  hurtigere  overmæt,  foidi  det 
i  det  daglige  liv  feJdt  hende  let  at  faa  næsten  alt,  hvad  hun 
ønskede  sig.  Under  de  livligste  fester  kunde  en  nagende 
utilfredshed  knuge  hende;  fra  de  oplyste  sale,  fra  vrimme- 
len, der  omgav  hende,  kunde  hun,  naar  livsleden  konu  styrte 
ud  i  sit  huskapel  for  at  kysse  en  relikvie  ellef  anraabe  sin 
skaber  om  hjælp.  Hun  gjorde  et  formeligt  koketteri  af  an- 
dagtsøvelser og  kirkebesøg,  og  hun  greb  enhver  leilighed 
til  at  stille  dem  til  skue  for  folket  Det  lykkedes  hende  selv- 
følgelig at  vække  den  opsigt,  som  hun  ønskede:  hun  bivaa- 
nede  næsten  aldrig  en  messe,  uden  at  en  flok  mennesker 
stirrede  paa  hende  gjennem  sine  theatericikkerter  og  lorg- 
netter, og  uden  at  nysgjerrige  tilskuere  talte  korsets  tegn, 
som  hun  gjorde  med  spansk  hurtighed  og  hyppighed. 

.Maaske  søgte  hun  i  religionen  tilgivelse  for  sin  forfæn- 
gelighed; maaske  benyttede  hun  den  som  et  slags  skjerm- 
bræt  mod  dødstanken.  I  ethvert  tilfælde  lagde  hun  den  ikke 
ind  i  sit  liv!  Det  var  den  tid,  som  blev  tilovers  fra  at  ordne 
hoffester  og  udtænke  kjolemønstre,  hvori  hun  knælede  ned 
for  sit  madonna -billede.  Fra  kirken  kjørte  hun  paa  baller, 
fra  sit  bedekammer  skyndte  hun  sig  ind  til  modehandler- 
inderne. 

Hovedsageh'g  var  det  maaske  en  følge  af  hendes  oprevne 
nervesystem,  men   tildels  bar  sandsynligvis  ogsaa  hendes 
usunde  rehgionssværmeri  skylden  for,  at  hun  plagedes  af 
syner  og  havde  anelser  om  sit  forestaaende  fald.  Naar  noget 
gik  hende  imod,  pleiede  hun  at  faa  latterkrampe;  uden  an- 
ledning fik  hun  ohe  anfald  af  krampegraad.  Tidt  havde  hun 
hallucinationer,  hvor  hun  saa  sig  dele  Marie  Antoinettes 
skjebne;  og  hun  samlede  pietetsfuldt  alt,  hvad  der  mindede 
om  denne  dronning. 

Af  naturen  begavet  med  et  let  og  livfuldt  temperament 
formaaede  de  tr>'kkende  stemninger  dog  ikke  i  længden  at 
vinde  overherredømmet  over  hende.  Mødte  hun  modgang 

fra  én  side,  smilte  haab  og  livsglæde  hende  imøde  fra  en 
anden.  For  et  saa  varmtfølende  gemyt  som  hendes  var  det 
desuden  umulig  andet  end  i  venskab  at  slutte  sig  til  enkelte 
af  sin  kreds. 

Blandt  Eugénies  venskabsforbindelser  har  forholdet  mel- 
lem hende  og  fyrstinde  Mettemich  navnlig  krav  paa  interesse, 
fordi  ingen  af  keiserhoffets  damer  er  bleven  saa  meget  om* 
talt  og  kritiseret  som  denne  fyrstinde. 

Efter  fredslutningen  mellem  Italien  og  Frankrige  paa  den 
ene  side  og  Østerrige  paa  den  anden,  var  det  Mettemich'ske 
egtepar  (1860)  kommen  til  Paris.  Fyrsten  var  nylig  bleven 
gift;  hans  unge  hustru  havde  været  kjælebam  ved  hoffet  i 
Wisn. 

Pauline  Mettemich  var  paa  én  gang  typen  paa  den  mun- 
tre, vittige,  elskværdig-sorgløse  wienerinde  og  en  fuldblods 
repræsentant  for  det  fornemme  gammel-østerrigske  aristo- 
krati. Hun  kom  til  Paris  med  hele  sin  originalitet  og  frisk- 
hed, og  med  hovedet  fuldt  af  ekscentriske  indfald,  som  hun 
ikke  skjulte  for  verden. 

Bortseet  fra  et  par  straalende  øine  var  hun  langtfra  smuk; 
men  hun  trak  med  forkjærlighed  skjønne  kvinder  til  sig. 
Dog  stilledes  disse  —  med  undtagelse  af  keiserinden  —  i 
skyggen  af  hendes  egen  tiltrækkende  personlighed. 

Det  østerrigske  gesandtskabshotel  var  i  keiserdagene  midt- 
punktet for  alt,  hvad  Paris  rummede  af  aand,  rang  og  gamle 
navne.  Her  mødtes  kunstens  og  literaturens  celebriteter  med 
keiserhusets  høieste  embedsmænd;  hid  kom  Saint  Germains 
stolte  legitimister.  Og  selv  keiseren  og  keiserinden  viste  sig 
ofte  i  disse  saloner. 

Lige  fra  begyndelsen  af  deres  bekjendtskab  følte  fyrstinden 
en  sværmerisk  beundring  for  Eugénie.  Madame  Carette*)  for- 
tæller i  sine  erindringer,  hvordan  Pauline  Mettemich  en  dag 
i  Compiégne  med  varme  talte  om  keiserinden  og  om  sin 
hengivenhed  for  hende. 


*)  Madame  Carette,  sønnedatter  af  admiral  Bouvet,  var  fra  begyndelsen  af  selcsti- 
aarene  forelaeserinde  hos  keiserinden,  og  liun  blev  opheiet  til  paladsdame,  da  hun  kort 
før  keiserdømmets  fald  giftede  sig.  Hun  modtog  talrige  beviser  paa  keiserindens  be- 
vaagenhed  og  synes  ogsaa  i  ulykken  at  have  bevaret  en  stor  taknemmelighed  mod 
hende. 

,Jeg  vilde  ønske/  raabte  den  entusiastiske  østerrigerinde, 
„at  være  hendes  prinsesse  af  Lamballe!''. 

»Mere  end  én  fransk  kvinde,*  svarede  den  daværende 
mademoiselle  Bouvet,  „vilde  eftertragte  samme  ære!" 

Fraseet  hendes  niece,  prinsesse  Anna  Murat  (senere  her- 
tuginde af  Mouchy),  for  hvem  keiserinden  nærede  moderlig 
kjærlighedy  stod  neppe  nogen  af  hendes  veninder  hende  nær- 
mere end  fyrstinde  Mettemich.  Overensstemmelse  i  tanke- 
gang samt  en  vis  magnetisk  tiltrækning,  ingen  kan  forklare, 
fødte  dette  venskab,  der  næredes  ved  en  mangeaarig  og 
hjertelig  omgang.  Paulines  livlighed  maatte  tiltale  en  saa 
livlig  natur  som  keiserindens;  hendes  aandfuldhed  berørte 
beslegtede  strenge  hos  Eugénie.  Hun  var  sjælen  i  festerne 
i  Compiégne  og  Fontainebleau;  og  den  friske  umiddelbare 
livsglæde,  som  hun  bragte  ind  i  de  undertiden  noget  ens- 
formige soiréer,  kunde  ikke  andet  end  behage  en  oprindelig 
saa  munter  og  livsglad  natur  som  keiserindens. 

Fyrstinde  Metternich  var  en  udmerket  hustru  og  moder  og 
bekymrede  sig  personlig  om  de  mindste  enkeltheder  i  sit  hus. 
Men  i  selskabslivet  pleiede  hun  at  sætte  sig  ud  over  alle  hver- 
dagshensyn.  Hun  havde  mod  nok  til  altid  at  sige  sin  mening 
og  aand  nok  til  altid  at  kunne  forsvare  den.  De  ordspil  og 
vittigheder,  som  man  skrev  paa  hendes  regning,  og  som  fra 
hoffet  og  diplomat-kredsen  fandt  vei  til  folket  og  gik  fra 
mund  til  mund,  var  baade  mange  og  aandfulde. 

For  kvindeverdenen  havde  hun  desuden  sin  særlige  be- 
tydning; thi  næst  efter  herskerinden  var  det  hende,  som 
bestemte  modernes  vekslen.  I  modsætning  til  Eugénie  satte 
hun  imidlertid  sine  kopier  i  den  pinligste  forlegenhed :  den 
ene  dag  optraadte  hun  med  en  tarvelighed,  som  hun  alene 
turde  tillade  sig;  den  anden  dag  udviste  hun  en  kostbarhed 
i  toilettet,  hvormed  ingen  anden  end  keisennden  kunde 
hamle  op. 

I  sin  venindes  saloner  morede  hun  alle  ved  at  efterabe 
chansonette- sangerinden  madame  Therese.  Naar  hun  med 
uforlignelig  komik,  men  samtidig  med  ynde  og  fornem  til- 
bageholdenhed sang  hendes  bravumummere,  var  keiser- 
inden den  første  til  at  udbryde  i  bifald. 

Dog  var  Pauline   Metternich   fremforalt  den  fornemme 

dame;  og  ingen 
optraadte  ved  de 
officielle  hoffester 
med  større  vær- 
dighed end  hun. 

Den  sympati, 
som  Eugénie  følte 
for  hende,  var 
ikke  blot  person- 
lig, den  stod  i  nøie 
forbindelse  med 
keiserindens  tid- 
ligere nævnte  for- 
kjærlighed  for  alt, 
hvad  der  var  legi- 
timt. 

Den  østerrigske 
adel  er  den  mest 
eksklusive  i  Eu- 
ropa. „The  upper 
ten  thousand"  staar 
i  dette  land  paa 
en  ophøiet  plads. 
De  omgives  af  en 
mur  af  sociale 
grænser  og  privi- 
legier, og  tidens 
demokratiske  for- 
andringer har  ikke 
formaaet  at  bidra- 
ge til  at  udfylde  • 

den  kløft,  som  gaber  mellem  rigets  aristokrati  og  rigets  mid- 
delstand. 

Til  de  fornemme  i  denne  udvalgte  kreds  hører  den  Met- 
ternich'ske  familie. 

Eugénie  elskede  og  satte  pris  paa  den  nedarvede  storhed, 
ikke  alene  fordi  den  var  en  af  de  ting,  som  hun  selv  sav- 
nede, men  fordi  autoritets-tilbedelsen  er  et  træk  i  spanierens 
karakter.   Naar  man  direkte  eller  indirekte  hentydede   til 

hendes  egen,  eventyrlige  herkomst,  var  dette  den  værste 
krænkelse,  man  kunde  tilføie  hende. 

Den  franske  forfatterinde  Oiympe  Audourd  fortæller  i  sine 
erindringer,  hvordan  keiserindens  saarlighed  paa  dette  punkt 
bragte  venskabet  mellem  hende  og  fyrstinde  Mettemich  til 
et  øieblik  at  vakle: 

Der  var  hofeoirée  i  Fontainebleau,  og  soiréen  var  denne 
aften  meget  kjedelig. 

Blandt  de  tilstedeværende  gjester  var,  som  sædvanlig,  den 
østerrigske  gesandts  livsledsagerinde,  der  havde  faaet  anvist 
værelser  i  en  af  slottets  sidefløie. 

Træt  af  kjedsomheden  hviskede  hun  til  en  veninde,  at 
hun  vilde  fjerne  sig  under  paaskud  af  en  frygtelig  migræne. 
Samtidig  skulde  veninden  vælge  ud  et  dusin  andre  gode 
veninder  og  samme  antal  muntre  kavallerer  og  opfordre  disse 
til  i  stilhed  at  snige  sig  over  til  fyrstinde  Mettemich. 

Som  tænkt,  saa gjort!  Migrænen  tjente  som  paaskud;  fyrst- 
inden trak  sig  tilbage  og  traf  i  hast  forberedelser  til  at  mod- 
tage selskabet,  der  indfandt  sig  lidt  efter  lidt. 

Passiaren  gik  livlig.  Man  musicerede  og  havde  netop  dan- 
set første  tur  i  en  kvadrille,  da  dørene  aabnedes  og  keiser- 
inden  traadte  ind!  Som  omsorgsfuld  vertinde  kom  hun  for 
at  se  til  sin  stakkels  Pauline,  hvis  „frygtelige  migræne* 
havde  vakt  hendes  deltagelse. 

Men  Eugénies  nervøse  natur  kunde  undertiden  —  og 
navnlig  ligeoverfor  bagateller  —  i  forbausende  grad  mangle 
selvbeherskelse  og  ro.  Istedetfor  at  le  over  det  livlige  bil- 
lede, som  mødte  hende,  blev  hun  indigneret  og  foreholdt 
fru  Mettemich  i  skarpe  ord,  at  hun  havde  tilsidesat  den  re- 
spekt, som  hun  skyldte  majestæten. 

Diplomathustruen  svarede  ikke  mindre  heftig: 
„Madame!   De  glemmer,  at  jeg  er   kommen  til  verden 
som  „grande  dame",  og  at  jeg  ikke  modtager  tilrettevisnin- 
ger!" 

Som  følge  af  dette  optrin  maatte  fyrstinden  en  tid  holde 
sig  borte  fra  hoffet;  først  lidt  efter  lidt  blev  det  gamle,  hjer- 
telige forhold  gjenoprettet. 

Men  i  almindelighed  betragtede  keiserinden  sin  venindes 
ekstravagancer  med  et  elskværdigt,  overbærende  smil;  og 

Paulines  indfald  forhindrede  ikke,  at  Eugénie  skjenkede  hende 
fortrolighed  ogsaa  i  alvorlige  anliggender.  Hun  holdt  af  at 
underholde  sig  længe  og  intimt  med  hende;  og  hun  lagde 
stor  vegt  paa  hendes  gode  raad  og  paa  hendes  gode  om- 
dømme.   

Fraseet  Pauline  Mettemich  spillede  ingen  en  større  rolle 
i  hendes  lille  privat-cirkel  end  den  aandfulde  forfatter  Pro- 
sper  Mérimée*)  —  keiserindens  hofnar,  som  han  spøgende 
kaldte  sig. 

Det  venskab,  som  digteren  havde  følt  for  greven  og 
grevinden  af  Montijo,  overførte  han  paa  det  franske  keiser- 
par. Skjønt  han,  strengt  taget,  stod  udenfor  kofkredsen,  be- 
handlede Napoleon  og  Eugénie  ham  næsten  som  et  medlem 
af  familien.  Den  bigotte  keiserinde  ærede  i  ham  ikke  blot 
den  høitbegavede  forfatter,  hun  nærede  en  næsten  datterlig 
hengivenhed  for  denne  udprægede  fritænker. 

Overhovedet  var  Eugénie  saavel  i  medgang  som  i  mod- 
gang en  uforanderlig  ven.  Og  hun  respekterede  ogsaa  sine 
modstandere:  Napoleons  stadige  følgesvend  og  sekretær  Mo- 
quart,  der,  som  i  et  tidligere  kapitel  antydet,  havde  modsat 
sig  det  keiserlige  giftermaal,  blev,  eksempelvis,  stedse  be- 
handlet med  stor  opmerksomhed  af  hende. 

Hun  kunde  endog  more  sig  over  Render,  naar  de  paa  en 
vittig  maade  stræbte  at  komme  hende  tillivs.  Et  merkeligt 
eksempel  herpaa  var  den  fornøielse,  hvormed  hun  læste 
Henri  de  Rocheforts  ondskabsfulde  artikler.  Medens  denne 
journalist  i  Napoleons  sidste  regjeringsaar  var  den  øvrige 
keiserfamilies  skræk,  nød  keiserinden  hans  virtuositet  i  sa- 
tiren, ikke  mindst  hvor  den  rammede  hende  personlig. 

Intet  menneske  var  keiserdømmet  mere  forhadt  end  Vic- 
tor Hugo;  thi  statskuppet  og  dets  leder  er  ikke  af  nogen 
bleven  mere  lidenskabelig  angrebet  end  af  ham.  Da  det 
rygte  udbredtes,  at  der  skulde  proklameres  almindelig  am- 
nesti, udtalte  imperialismens  organer  haab  om,  at  én  mand, 
„Galleiernes  Tyrtæus",  fremdeles  maatte  lukkes  ude  fra 
fædrelandets  gjestfrie  jord.  Napoleon  var  for  klog  til  at  give 


*)  Prosper  Mérimée  (fedt  180vl)  døde  i  Cannes  1870,  Taa  uger  efter  ketserdem- 
mets  Fald.  Han  har  i  en  række  breve  leveret  ypperlige  bidrag  til  Napoleon  lITs,  keii^er- 
Inde  Eugénies  og  mange  af  deres  omgivelsers  karakteristik. 

sig  denne  blottelse:  efter  amnestien  havde  Victor  Hugo 
kunnet  vende  tilbage  som  alle  andre.  Men  istedetfor  at 
gjøre  brug  af  tilladelsen  vedblev  han  fra  Guernsey  —  sit 
frivillige  forvisningssted  —  at  sende  angreb  paa  keisermagten 
ud  i  verden. 

Det  tjener  Eugénie  til  ære,  at  hun  under  læsningen  af 
digterens  verker  fandt  undskyldning  for  modstanderens  bitre 
had.  Hun  lagde  aldrig  skjul  paa  sin  beundring  for  den  store 
forviste;  hans  ubarmhjertige  satire  „Napoleon  le  petit*'  og 
de  mod  keiseren  opildnende  digte  „Les  chdtiments'*  *)  Ibr- 
ledede  hende  ikke  til  at  glemme  hans  betydning  for  Frank- 
rige. Med  Runeberg  sagde  hun: 


,Han  ir  vor  Hende  —  vilan, 
vi  iro  flender  som  han; 
att  han  slår  till  med  fr5jd  som  vi, 
ar  det  ett  ondt  deri?" 


X 

Keiserdømmets  glans. 


n  Det  var  et  besynderligt,  kosmopolitisk  selskab,  der  dan- 
nede det  andet  keiserdømmes  hof",  bemerker  træffende 
Herman  Bang,**)  »broget  sammensat  og  pletteret;  og  Paris's 
liv  blev  i  keiserdømmets  velmagtstid  som  en  ramme  om 
hoffets.  Paris  blev  i  høiere  grad  end  nogensinde  før  de  even- 
tyrlige eksistencers  glimrende  valplads.  Det  var  nye  forumer 
og  nye  navne,  berømtheder  fødtes  som  paddehatte  og  vis- 
nede inden  sol  gik  ned,  man  levede  kort,  og  man  levede 
selvfølgelig  hurtig,  man  byggede  som  Aladdins  aander  og 
beboede  sit  slot  indtil  natten  kom.  Naar  man  nu  læser  om 
eller  gjenkalder  sig  dette  liv,  maa  man  uvilkaarlig  tænke 


*)  I   digtsamlingen  ,Les  chatiments'^  (offentliKgiort   1853),   hvor  statskuppet  skil- 
dres, fremstilles  Napoleon  III  som  meneder  og  morder. 
**)  Herman  Bang:  , Kritiske  studter  og  udkast*". 

paa  jonglørlegene  i  de  store  cirkus.  Man  blændes  af  den 
straalende  uendelighed  af  brogede  glimrende  kugler,  blæn- 
des og  forvirres:  de  svirrer  og  suser  og  fylder  hele  rummet; 
jonglørerne,  som  kaster  dem,  skifter  uafbrudt,  men  de  glim- 
tende kugler  blænder  paa  samme  vis. 

Pariserlivet  var  en  saadan  jonglørleg.  Og  hvilken  „mise- 
en-scéne*"  forstod  man  saa  ikke  at  give  det  store  drama. 
Paris  blev  skuepladsen  for  Hausmanns  féerier  og  verdens- 


VERSAILLES 

udstillingens  eventyrkomedie.  Egentlig  var  dramaet  et  farce- 
agtigt konversationsstykke,  hvor  man  ikke  tog  det  altfor  strengt 
med  moralen.  Folk,  som  begyndte  at  „leve"  igaar,  og  som 
har  al  udsigt  til  at  dø  imorgen,  tager  det  ikke  saa  nøie ;  for 
dem  gjælder  det  først  og  fremst  at  „leve"  og  leve  mun- 
tert! Man  bryder  sig  mindre  om  tanker  —  de  er  for  tunge 
—  man  tilbeder  indfald  —  man  lever  jo  paa  dem.  —  Man 
sætter  megen  pris  paa  aand,  man  er  noget  i  vildrede  med 
„sjælen".  Man  lever,  kort  sagt,  saaledes,  som  man  gjør  det, 
naar  man  er  lykkens  børn.  Og  lykkens  børn  var  de :  de  var 
alle  fødte  af  en  hændelse,  som  de  kaldte  lykken,  og  de  var 
saa  letsindige,  som  alle  mennesker,  der  tror  paa  en  „stjerne". 
Disse  menneskers  lykke  blev  kun  gnavet  af  én  orm :  kjed- 
somheden. 

Clara  Tschudl :  Eugénie  6 

Dette  samfund  blev  aldrig  Frankrige.  Den  store  mængde 
i  landet,  som  støttede  det  andet  keiserdømme,  kjendte  det 
slet  ikke.  For  dem  var  det  andet  keiserdørame  det  samme 
som  det  førstes  gjenopstandne  hæder.  Den  rigeste  arv,  den 
eminente  storhed  efterlader  sine  efterkommere,  er  sikkert 
fortryllelsen,  der  hviler  over  denS  navn." 

Napoleon  III  vidste  at  skatte  det  navn,  som  han  bar;  han 
havde  ikke  glemt,  at  det  var  det,  der  havde  aabnet  ham 
veien  til  hans  trone.  Digterne  og  historieskriverne,  der  havde 
forherliget  erobrerens  minde,  havde  med  eller  mod  sin  vilje 
tjent  brodersønnens  ærelystne  planer;  —  det  var  onkelens 
seire,  som  i  første  række  havde  hævet  ham  op  paa  den 
plads,  hvor  han  stod! 

Det  navn,  som  havde  fostret  hans  ærgjerrige  drømme,  som 
havde  bragt  Europa  til  at  skjælve  og  som  havde  beruset 
Frankrige,  dette  navn  skulde  ogsaa  nu  være  den  hoved- 
støtte, paa  hvilken  hans  magt  hvilede. 

Han  søgte  paa  alle  maader  at  vække  og  bevare  de  napo- 
léonske  traditioner  og  at  indlulle  pariserne  i  søde  drømme 
om,  at  Napoleon  den  stores  tid  var  kommen  igjen.  Ved 
hoffet  var  talrige  navne  repræsenterede,  der  havde  klang  fra 
hans  onkels  dage;  og  ved  festerne,  der  uafbrudt  afløste  hver- 
andre, stræbte  han  at  gjenoplive  mindet  om  det  første  kei* 
serdømmes  glans.  Embedsmændenes,  kammerherrernes,  mi- 
nistrenes og  senatorernes  uniformer  bugnede  af  guldbroderi. 
„Hundredegarden",  der  gjorde  tjeneste  paa  slottet,  og  som 
red  foran  og  efter  keiserens  vogn,  bar  en  fantastisk  pragt  til 
skue,  der  visselig  erindrede  om  de  optog,  som  man  ser  paa 
opera-scener,  men  som  alligevel  var  storartet  Ogsaa  mange 
skikke  fra  Ludvig  XIV's  tid  blev  kaldte  til  live  ved  det  un- 
ge hof. 

Man  har  sagt,  og  neppe  med  urette,  at  det  var  et  thea- 
tralsk  keiserhof,  Eugénie  stod  som  midtpunkt  for.  Men  denne 
glimrende  og  tillige  smagfulde  fremtræden  tiltalte  de  fbr  ydre 
indtryk  saa  modtagelige  franskmænd  og  indbragte  keiser- 
parret mangt  et  hjerteligt  bifaldsraab,  der  mere  gjaldt  re- 
præsentationsevnen  end  handlingerne. 

En  uhørt  pragt  blev  udfoldet,  naar  fremmede  suveræner 
kom  paa  besøg.  Eftersom  Napoleons  anseelse  voksede,  blev 

disse  besøg  hyppigere  og  hyppigere,  ja,  der  var  perioder 
under  det  andet  keiserdømme,  hvor  hele  solsystemer  af 
større  og  mindi'e  potentater  bevægede  sig  mellem  hverandre 
i  Paris. 

Udsendinge  fra  langt  borteliggende,  for  pariserne  næsten 
fabelagtige  lande,  bidrog  sit  til  at  forhøie  glansen.  Megen 


TUILERIERNE 


interesse  vakte,  eksempelvis,  dronningen  af  Madagaskar,  som, 
i  sine  hvide  klæder  og  med  det  mørke  ansigt  tilhyllet,  kjørte 
gjennem  hovedstadens  gader  med  en  tjener,  der  var  bevæb- 
net til  tænderne.  Og  i  franskmændenes  øine  syntes  Napoleon 
næsten  en  verdensbehersker,  naar  det  sorte  gesandtskab  fra 
HaYti  og  andre  udsendinge  fra  Qeme  zoner  bøiede  knæ  for  ham. 
Hele  vinteren  var  der  hver  torsdag  middagsselskab  i  Tui- 
lerieme  for  ministrene,  diplomatiet,  generaler  og  deputerede ; 
om  aftenen  var  der  modtagelse  for  høitstaaende  embeds- 
mænd med  damer.  Desuden  gav  keiserparret  hver  vinter 
Ure  officielle  baller,  hvortil  omtrent  femtusinde  gjester  modtog 

6* 


84  EUGÉNIE 


indbydelser.  Over  disse  fester  laa  der  en  glans,  hvorom 
nutiden  neppe  kan  gjøre  sig  en  forestilling.  Langs  den 
brede  hovedtrappe,  der  paa  begge  sider  ya!t  smykket  med 
blomsterguirlander,  stod  hundrede-garden  opstillet.  Mas- 
sen af  de  indbudte  ventede  i  galerieme,  indtil  det  blev  be- 
tydet dem,  at  marechal-salen  skulde  aabnes;  dette  skeede  i 
det  øieblik,  da  majestæterne  traadte  ind.  Keiseren  og  keiser- 
inden  tog  plads  paa  ophøiede  sæder,  prinser  og  prinsesser 
samlede  sig  om  dem.  Næsten  alle  tilstedeværende  bar  uht- 
fbrmer,  den  ene  mere  straalende  end  den  anden.  Kammer- 
herrerne bar  skarlagenrøde  kjoler  med  brede  guldbroderier^ 
staldetaten  var  i  grønt  med  guld,  jagtetaten  i  grønt  med  sølv, 
paladspræfekteme  bar  amaranthfarvede  uniformer  med  guld. 
Ceremonimestrene  havde  violette,  ordonansofficereme  lyse- 
blaa  uniformer,  der  var  behængte  med  kvaster  og  overbro- 
derede med  sølv.  Mellem  de  straalende  franske  uniformer 
saa  man  forskjellige  fremmede  nationaldragter,  man  saa  Fyr- 
ster og  høie  militære  fra  alle  verdens  riger.  Damerne  var 
gjennemgaaende  uhyre  pyntede;  blandt  disse  tusinder  fand- 
tes nemlig  en  stor  del  ukjendte  navne,  for  hvem  klædedrag- 
tens pragt  var  det  eneste  middel  til  at  blive  bemerkede. 

Keiserinden  dansede  ved  disse  fester  kun  aabningskva- 
drillen ;  klokken  elleve  pleiede  hun  og  hendes  gemal  at  begive 
sig  fra  marechal-salen  til  freds-galeriet,  hvor  der  ligeledes 
blev  danset. 

Eugénie  var  i  besiddelse  af  den  egte  fyrstelige  gave  al- 
drig at  glemme  et  ansigt  eller  et  navn:  naar  hun  gik  gjen- 
nem  de  tæt  pakkede  sale,  havde  hun  en  venlig  hilsen,  et 
deltagende  spørgsmaal  til  enhver.  Men  det  var  ikke  nok  med, 
at  hun  aldrig  glemte  sine  bekjendte,  hun  huskede,  selv  om 
aar  var  gaaede  hen,  de  mindste  enkeltheder  i  den  situation^ 
hvori  hun  sidst  havde  mødt  dem.  Varmtfølende,  som  hun 
var,  kunde  hun  ile  frem  for  at  hilse  paa  mennesker,  som 
hun  havde  truffet  i  sin  ungdom.  Hun  gik  fra  gruppe  til 
gruppe,  altid  elskværdig  mod  alle. 

Men  naar  majestæterne  trak  sig  tilbage  fra  festen,  var 
ogsaa  hendes  kræfter  udtømte;  hun  faldt  sammen  under 
vegten  af  krondiamanteme,  som  hun  bar  i  store  mængder, 
hver  gang  der  var  bal.  Ofte  gav  hun  sig  ikke  engang  tid  til 

at  lade  sine  kammerfruer  kalde.  Hun  rev  selv  diademet  og 
smykkerne  af  og  kastede  dem  mellem  hverandre  i  hofdamens 
Skjød,  der  bar  dem  bort,  —  ængstelig,  fordi  hver  af  disse 
juveler  repræsenterede  en  formue. 

Foruden  de  store  hofballer,  til  hvilke  de  fleste  fransk- 
mænd kunde  skaffe  sig  adgang,  naar  deres  stilling  eller  fød- 
sel berettigede  dem  dertil,  blev  der  i  karnevalstiden  givet 
kostumeballer,  hvortil  indbydelserne  var  mere  indskrænkede, 
men  som  var  overmaade  muntre,  og  som  straalede  af  ele- 
gance og  originalitet.  I  fastetiden  gav  keiserparret  aldrig 
baller,  men  derimod  fire  hofkonserter,  der  lededes  af  grev 
Bacciocchi,  direktøren  for  theatrene,  samt  af  Auber,  der  var 
kapelmester  ved  hoffet,  og  hvor  tidens  berømteste  kunstnere 
virkede  med. 

Uendelig  mere  tiltrækkende  end  hine,  halvt  officielle  fest- 
ligheder var  mandags-soiréerne  i  galeriet,  der  stødte  op  til 
keiserindens  egne  saloner,  og  som  blev  europæisk  berømte 
under  navnet  „Lundi  de  Vimpératrice", 

Til  disse  mandage  pleiede  to  til  tre  hundrede  mennesker 
—  en  udsøgt  kreds  i  hof-kredsen  —  at  modtage  indbydelse. 
Napoleon  og  Eugénie  gjorde  med  største  elskværdighed 
„les  honneurs*"  og  underholdt  sig  utvungent  med  alle.  Her 
saa  man  den  ovenomtalte  originale  fyrstinde  Mettemich  og 
den  indtagende  prinsesse  Anna  Murat,  hertuginde  af  Mou- 
chy,  som  hele  verden  fandt  smuk,  —  kun  ikke,  naar  man 
saa  hende  ved  siden  af  keiserinden !  Her  kunde  man,  navn- 
lig før  midten  af  seksti-aarene,  træffe  den  ridderlige  grev 
Walewski,  hvis  personlighed  levende  mindede  om  hans  fader, 
Napoleon  den  store.*)  Her  var  keiserens  halvbroder,  her- 
tugen af  Momy**)  og  hans  ungdomsven  og  hjælper  ved 
statskuppet,  hertug  Fialin  de  Persigny  med  sin  smukke  og 


*)  Greven  var  uegte  søn  af  Napoleon  I  og  den  smukke  potske  grevinde  Walew- 
ska,  der  ftilgte  efter  keiseren  til  Elba,  men  som  blev  sendt  titbage  af  hensyn  til  Marie 
Louise.  Han  ncrede  varm  interesse  for  gjenoprettelsen  af  et  polsk  kongerige  og  trak 
sig  mere  og  mere  tilbage  fira  Napoleon  III,  da  denne  ofrede  tanken  paa  Polens  selv- 
stændighed for  venska^t  med  Rusland. 

**)  Momy  var  uegte  søn  af  dronning  Hortense  og  Napoleon  l's  adjutant,  general, 
grev  Flahaut.  Han  blev  adopteret  af  en  fattig  emigrant,  grev  Momy,  men  opdraget  hos 
sin  farmoder,  den  bekfendte  forfatterinde,  grevinde  de  Souza.  1862  blev  han  ophøiet 
til  hertug  som  belønning  for  de  store  tjenester,  han  havde  ydet  Napoleon  III.  Han 
døde  1865. 

ekscentriske  hustru.*)  Her  lod  Mérimée  sit  uudtømmelige 
lune  spille.  Her  var  det,  at  keiserens  yndling,  general  Fleury, 
og  den  elegante  marquis  de  Caux,  Adelina  Pattis  første  egte- 
fælle,  ledede  kotillonen  og  opfandt  de  nye  ture,  som  ufravige- 
lig gjorde  sin  runde  i  Europa« 

Eugénie  tragtede  ikke  efter  at  være  den  første  blandt 
middelmaadigheder,  men  efter  at  være  den  skjønneste  blandt 
de  skjønne;  og  hun  holdt  af  at  se  tiltalende  ansigter  omkring 
sig.  Dette  ønske  fandt  hun  rig  leilighed  til  at  tilft^sstille. 
En  krans  af  smukke  damer  omgav  hende:  marquisen  af 
Gallifet,  grevinde  Pourtalés,  hertuginderne  af  Momy  og  Ma- 
lakofT  og  mange  andre. 

Ogsaa  jagterne  i  Compiégne  vakte  stor  opmeiicsomhed 
under  keiserdømmet;  ved  disse  høstfester  udviklede  hoffet 
sin  mest  eiendommelige  glans. 

Kun  et  indskrænket  antal  damer  og  herrer  blev  budne  til 
Compiégne  i  paa  hinanden  følgende  afdelinger.  Indbydelser- 
ne, der  i  regelen  gjaldt  for  en  uge,  blev  udfærdigede  med  en 
omhu,  som  om  det  var  et  vigtigt  statsanliggende.  Femten 
nye  dragter  af  kostbareste  slags  betragtedes  af  kvindeverdenen 
som  nødvendige,  hvis  man  modtog  indbydelsen  did.  Enkelte 
foregav  sygdom  for  at  undgaa  at  skaffe  sig  saa  mange  toi- 
letter; andre  paaførte  sig  ruinerende  udgifter  ved  at  tage 
del  i  festerne.  Foruden  den  høie  embedsstand  var  literatur, 
videnskab,  kunst  og  presse  fyldig  repræsenterede.**)  Givet 
adgang  til  Compiégne  nød  hver  enkelt  —  uanseet  politisk 
standpunkt  —  samme  imødekommende  venlighed.  Det  var 
i  sandhed  et  smukt  syn,  naar  det  keiserlige  jagtselskab 
sprængte  afsted  i  de  foreskrevne  kostumer  fhi  det  attende 
aarhundrede,  medens  keiserinden  og  de  øvrige  damer  fulgte 


•)  Fjaltn  de  Persfgnvs  letsindige  livsledsagerinde  forglemte  sig  en  alten  i  sckti- 
••rene  i  den  grad,  tt  hun  midt  paa  bal  »Mabillc*  tildelte  en  elsker  nogle  øreAgen,  da 
hun  traf  ham  sammen  med  en  berygtet  dame.  Sidstnævnte  kaatede  sig  over  hertug- 
inden. Der  udspandt  sig  i  hele  selskabets  paasyn  et  formeligt  slagsmaal  mellem  damen 
fra  keiserhoffet  og  demimonde-damen ;  og  pollriet  maatte  skride  ind.  Efter  en  saadan 
skandale  turde  madame  de  Persigny  selvfølgelig  ikke  vise  sig  i  Tuilerieme;  hendes 
mand  blev  af  samme  grund  nodsaget  til  senere  at  holde  sig  borte  fra  hoffet. 

**)  Paa  listen  blandt  gjester,  indbudne  til  Compiégne,  finder  man  literatiaren  re- 
præsenteret ved  navne  som  Alexandre  Dumas  fils,  Emile  Augier,  Ernest  Legoavé, 
Octave  Feuillet,  Edmond  About,  Gustave  Flaubert  og  Prosper  Mérimée;  de  skfønnc 
kunster  af  Meissonier,  Gustave  Doré,  Aubcr,  Beriioi,  Gounod,  Ambrolse Thomas  m.  fl. ; 
pressen  repræsenteredes  af  navne  som  Emile  de  Girardin,  Adolphe  Granier  de  Cas- 
sagnac  og  hans  son  Paul  de  Cassagnac ;  videnskaben  bl.  a.  af  Pasteur. 

tilhest  eller  tilvogns  i  amazone-dragter  og  med  trekantede 
hatte  som  herrerne. 

Hvert  aar  den  femtende  november  festligholdt  man  keiser- 
indens  navnedag  i  Compiégne.  Man  opførte  tableauer,  pan- 
tomimer og  ytCharades  en  action*' .  Fyrstinde  Mettemich,  der 
altid  var  blandt  gjesteme,  ledede  i  hemmelighed  alle  arrange- 
menter; og  keiserinden  lod,  som  om  hun  ikke  anede,  at  der 
blev  truffet  forberedelser  til  at  feire  denne  dag. 

Man  har  dadlet  Eugénie,  fordi  hun  tillod,  at  tonen  blev 
altfor  let  ved  hendes  „soirées  intimes'*  i  Tuilerieme  og  ved 
de  adspredelser,  som  hun  foranstaltede  i  Compiégne.  Disse 
forlystelser  stemte  imidlertid  med  tidens  smag.  Tonen  var 
visselig  fransk;  men  den  overskred  aldrig  grænserne  for 
hvad  de  livlige  franskmænd  forstaar  ved  „decorum**. 

Ved  siden  af  hofPesteme  var  operaen  paa  keiserdømmets 
tid  en  yndet  samlingsplads  for  den  store  verden.  „Grande 
opera",  der  ikke  endnu  var  flyttet  over  til  det  storartede 
palads,  hvor  Paris's  vigtigste  lyriske  scene  nu  har  sæde, 
havde  dengang  sit  arnested  i  den  temmelig  trange  „rue 
Lepelletier** ;  men  dette  forhindrede  ligesaa  lidt  keiserfomi- 
lien  som  hovedstadens  høieste  samfundsklasser  fra  regel- 
mæssig at  give  møde. 

Ingen  maatte  vise  sig  i  operaen  —  idetmindste  ikke  i 
logerne  og  parket  —  uden  at  være  i  selskabstoilette,  damerne 
i  lyse,  nedringede  dragter,  herrerne  i  uniform  eller  kjole  og 
hvidt  slips.  De  smagfulde  og  kostbare  dragter  og  ædelste- 
nene, hvormed  damerne  overbød  hverandre,  gav  operaen 
hver  aften  et  saa  festligt  præg,  som  man  i  andre  residens- 
steder kun  er  vidne  til  ved  gaiaforestillinger. 

Blandt  flere  skikke  fra  Ludvig  XIV's  tid,  som  keiseren 
atter  havde  draget  frem,  var  den,  at  direktøren  maatte  mod- 
tage majestæterne  ved  indgangsporten  for  med  en  armstage  i 
haanden  at  føre  dem  op  i  keiserlogen.  Det  gjorde  et  smukt 
indtryk  at  se  Eugénie  og  Napoleon  træde  ind,  medens  den 
fornemme  verden  fra  logerækkeme  og  parket  ærbødig  hilste 
paa  herskerparret. 

Blandt  disse  straalende  uniformer,  disse  rigt  smykkede 
kvinder,  fandt  man  Frankriges  og  det  øvrige  Europas  nota- 
biliteter, fyrster,  diplomater,  lærde  og  kunstnere.  I  mellem- 

akterne  saa  man  fremragende  personligheder  underholde 
sig  livlig  i  den  glimrende  sal.  Man  modtog  og  aflagde  besag, 
man  mødtes  i  foyererne,  man  kunde,  kort  sagt,  tro  sig  hen- 
sat til  en  hoffest.  Selv  keiseren  og  keiserinden  modtog  vi- 
siter i  sin  loge;  og  det  forekom  ikke  sjelden,  at  Napoleon 
i  en  mellemakt  konfererede  med  ministrene  eller  benyttede 
opholdet  i  theatret  til  samtale  med  en  af  de  fremmede  ge- 
sandter. 

Var  „grande  opera""  det  kunsttempel,  hvor  keiserinden 
oftest  viste  sig,  saa  var  det  ikke  det  theater,  som  hun  yn- 
dede mest.  Hun  manglede  forstaaelse  for  den  klassiske 
musik,  ja,  hun  afskyede  den  formelig.  De  stykker,  som  op- 
førtes paaThéatre  frangais,  interesserede  hende  heller  ikke. 
Derimod  likte  hun  alt,  hvad  der  satte  hendes  lattermuskler 
i  bevægelse.  Hun  nærede  en  overordentlig  forkjærlighed  for 
Offenbachs  melodier;  det  er  betegnende  for  hendes  smag, 
at  hun  mente  at  vise  keiser  Alexander  af  Rusland  en  ud- 
søgt opmerksomhed  ved  at  sende  ham  billetter  til  „Stor- 
hertuginden af  Gerolstein**  under  hans  ophold  i  Paris  (1867). 

Jeg  har  berørt,  at  hun  saa  sit  forbillede  i  Marie  Antoi- 
nette, at  hun  plagedes  af  anelser  om,  at  denne  dronnings 
grufulde  skjebne  ogsaa  forestod  hende.  Virkelig  finder  man 
ogsaa  nogen  lighed  mellem  spanierinden  og  Maria  Theresias 
ulykkelige  datter :  De  eiede  begge  skjønhed  og  ynde,  begge 
havde  vilje  og  en  sterk  karakter;  begge  var  ødsle,  og  deres 
hang  til  adspredelser  holdt  dem  begge  i  lykkens  dage  borte 
fra  alvorlige  sysler.  Dog  undgik  Eugénie  uforsigtigheder,  som 
Marie  Antoinette  gjorde  sig  skyldig  i,*)  og  istedetfor,  lig 
Maria  Theresias  datter,  letsindig  at  sætte  sin  popularitet  paa 
spil,  var  hun  stadig  betænkt  paa  at  forhøie  og  befæste  den. 

Men  heller  ikke  Eugénie  kunde  undgaa,  at  bagtalelsen 
klæbede  sig  fast  ved  hende.  Det  laa  nær  at  tvivle  paa,  at 
hun,  der  havde  besteget  tronen  kun  i  kraft  af  sin  skjøn- 

•)  Naar  hun  var  kjed  og  træt  af  det  ensformige  hofliv,  hendte  det  en  enkelt  gang, 
«t  hun,  ligesom  Marie  Antoinette,  forklædt  begav  sig  ud  paa  eventyr.  Disse  eventyr  var 
imidlertid  meget  uskyldige.  Ved  saadanne  lelllghedcr  —  altid  om  aftenen  —  tog  hutl 
en  sort  paryk  paa  hovedet,  satte  et  par  blaa  briller  paa  ncsen  og  laante  en  slet  og 
ret  silkekjole  af  en  af  sine  damer.  Med  et  følge,  der  var  tilstrækkelig  talrigt  til  at  be- 
skytte hende  mod  paatrængenhed,  spadserede  hun  saa  paa  boulevarderne  og  besaa 
butikcrne  med  et  barns  fryd.  Men  der  kunde  gaa  aar  mellem  hversaadan  liden  spøg; 
og  med  bestemthed  kan  man  kun  paapege  nogle  faa  tilfælde,  hvor  hun  gforde  det. 

hed,  i  længden  vilde  blive  siddende  som  et  dydsmønster  paa 
den;  og  vi  har  seet,  hvordan  fiender  i  hendes  egen  familie 
søgte  at  besudle  hendes  rygte. 

Hendes  beundring  for  Jaques  Offenbach  hørte  til  de  mid- 
ler, der  benyttedes  til  at  mistænkeliggjøre  hendes  dyd.  Medens 
hans  „Skjønne  Helene*  og  „Orfeus  i  underverdenen"  blev 
opført  indtil  tusinde  gange  paa  rad  i  Paris,  spurgte  det  samme 
publikum,  som  lod  sig  fortrylle  af  ham,  om  det  ikke  burde 
tydes  som  tegn  paa  letsind,  at  keiserinden  likte  de  løsslupne 
operetter,  hvorfra  demimondens  patchouli-duft  strømmede  ud. 

Rundt  om  i  alle  lande  har  man  talt  saa  høit  om  den  over- 
daadighed,  keiserhuset  udfoldede,  om  den  frie,  ubundne,  let- 
færdige tone,  som  herskede  blandt  dets  omgivelser,  at  det 
kan  synes  overflødigt  her  at  minde  derom. 

Det  er  sandt,  at  der  var  raaddenhed  ved  det  andet  keiser- 
dømmes  hof,  at  der  var  nydelsessyge  og  blødagtighed.  Livet 
i  Tuileriemes  nærhed  var  muntert  og  overmodigt ;  det  straa- 
lede  af  luksus  og  var  krydret  med  aand  og  vid.  Man  foran- 
staltede kostumefester,  pyntede  sig,  dansede,  lo  og  kokette- 
rede. De  rige  lediggjængere  gjorde  gale  streger;  og  det  var 
meget  langtfra  udelukkende  opbyggelsesliteratur,  som  kvin- 
derne læste.  Det  hændte,  at  den  høie  dameverden  skjelede 
over  til  kurtisanen  Cora  Pearls  palads  eller  til  madame  The- 
reses sangertribune,  og  at  man  under  en  vens  beskyttelse 
besøgte  ballerne  i  „Mabille*.  Men  hvor  morer  man  sig  ikke, 
naar  aristokratiet  er  samlet?  I  Berlins  hof  kredse  gik  det  en 
hel  del  alvorligere  til;  og  Victoria  af  England  levede  mere 
tilbagetrukket  end  sin  veninde  Eugénie.  Men  ved  hofferne 
i  Petersburg,  Madrid  og  andre  steder  herskede  der  den- 
gang neppe  en  mindre  munter  tone  end  under  keiserdagene 
i  Paris. 

Hvad  særlig  keiserinden  angaar,  som  stod  i  spidsen  for 
dette  glade  hof,  saa  morede  hun  sig,  og  hun  var  toneangi- 
vende for  verden.  At  hun  opmuntrede  til  usædelighed,  er 
absolut  bagvaskelse.  Hvordan  end  keiserens  og  hans  hof- 
mænds liv  var  —  og  om  dem  kan  der  med  sandhed  siges 
en  stor  del  ufordelagtigt!  —  saa  er  man  ikke  berettiget  til 
at  udtale  værre  ting  om  keiserinden,  end  at  hun  lukkede  et 
øie  for,  hvad  der  hændte  i  hendes  nærhed.  Den  omstæn- 

dighed,  at  man  efter  hendes  uforberedte  flugt,  medens  for- 
bitrelsen mod  dynastiet  ingen  grænser  kjendte,  ikke  fandt 
noget,  der  kunde  kompromittere  hende,  beviser,  at  Frank- 
riges  keiserinde  har  søgt  at  værne  om  sit  rygte.  Thi  sikkert 
havde  man  dengang  ikke  øvet  skaansel,  dersom  man  havde 
seet  sig  istand  til  at  kaste  den  mindste  skygge  eller  plet  paa 
hendes  navn. 


XI 

Ketseiinden  i  funilielivet.*) 


Keiserindens  daglige  liv  stod  i  grel  modsætning  til  fest- 
livet; og  mellem  den  jagen  efter  fbmøielser,  som  er  skildret 
i  forrige  kapitel,  laa  der  lange  dage  fulde  af  kjedsomhed. 

Eugénie  stod  op  klokken  otte  og  anvendte  regelmæssig 
en  time,  undertiden  to — tre  timer,  paa  sin  yndlingsbeskjef- 
tigelse:  toilettestudiet.  Klokken  1 1  Va  spiste  hun  frokost  alene 
med  keiseren  og  keiserprinsen ;  efter  frokosten  pleiede  Na- 
poleon at  røge  en  cigaret  i  sin  gemalindes  værelse  og  at 
passiare  og  lege  med  sin  lille  søn. 

Godhed  var  et  grundtræk  i  keiserens  karakter,  og  det  var 
ikke  frit  for,  at  han  forkjælede  barnet.  Keiserinden  modar- 
beidede  derimod  med  strenghed  hans  luner  og  uartigheder; 
og  prinsen  foretrak  derfor  sin  blide  fader  for  moderen. 

Hver  dag  klokken  et  kjørte  keiserprinsen  til  Boulogne- 
skoven.  Eugénie  kyssede  ham  til  afsked  og  gjorde  korsets 
tegn  paa  hans  pande;  thi  efter  at  have  oplevet  Orsinis  atten- 
tat nærede  hun  stadig  frygt  for,  at  en  morderkugle  kunde 
træffe  en  af  hendes  kjære. 

Napoleon  førte  et  meget  virksomt  liv;  inden  sønnen  var 
kjørt  bort,  havde  han  forladt  keiserindens  saloner.  Eugénie  trak 
sig  nu  tilbage  til  sit  arbeidskabinet,  der  laa  indenfor  hendes 
audiensværelse,  og  som  ingen  fremmed  fik  lov  til  at  betræ- 
de. Her  lærte  man  hendes  vaner  og  hendes  smag  at  kjende. 


*)  Hovedmoinenter  til  dette  kapitel  er  hentede  frt  itiidime  Carette,  néeBoovets: 
^Souvenirs  intimes  de  la  cour  des  Tuiieries*. 

Her  havde  hun  sammenhobet  gamle  minder  samt  alt  hvad 
hun  likte  at  se  om  sig  og  alt  hvad  der  faldt  hende  bekvemt : 
Her  havde  hun  opstillet  billeder  af  sin  familie,  af  sine  nær- 
meste venner,  og  statuetter,  buster  og  vaser;  her  havde  hun 
endelig  et  lidet  bibliothek  indeholdende  ft*anske,  spanske, 
engelske  og  italienske  forfatteres  verker. 

Hver  eneste  formiddag  skrev  keiserinden  et  brev  til  sin 
moder;  hverken  fester  eller  upasselighed,  reiser  eller  fyrste- 
besøg bragte  hende  nogensinde  til  at  forsømme  dette.  For- 
uden med  grevinden  af  Montijo,  med  dronning  Victoria  og 
mange  andre,  stod  hun  i  livlig  brevveksling  med  dronning 
Sofie  af  Holland,  en  ligesaa  aandrig  som  elskværdig  kvinde. 
Dronningen  af  Holland  følte  en  varm  hengivenhed  for  Eu- 
génie,  som  imidlertid  ikke  blev  gjengjældt  i  samme  grad; 
hun  skrev  saa  hyppige  og  saa  lange  breve,  at  keiserinden 
ofte  var  træt  og  kjed  af  dem. 

Naar  Eugénie  var  færdig  med  sine  egenhændige  breve, 
kom  hendes  sekretær  Damas-Hilard  og  den  aldrende  grev- 
inde Wagner,  hendes  daværende  første  forelæserinde.*)  Sam- 
men med  sekretæren  undersøgte  hun  de  bønskrifter,  som 
daglig  sendtes  hende  og  som  var  meget  talrige  og  meget 
forskjelligartede. 

Jeg  har  i  et  tidligere  kapitel  omtalt  hendes  godgjørenhed ; 
—  hvor  det  paa  nogen  maade  lod  sig  gjøre,  bevilgede  hun  gjer- 
ne,  hvad  man  bad  hende  om!  Men  de  bønner,  som  man 
overhængte  hende  med,  var  mangen  gang  baade  besynder- 
lige og  uforskammede;  og  nervøs  og  irritabel,  som  keiser- 
inden til  sine  tider  var,  kunde  de  jage  hendes  gode  humør  paa 
flugt.  Der  var  intet,  som  hun  hadede  mere  end  bønner  i 
form  af  gaver;  naar  hun  merkede,  at  man  viste  hende  op- 
merksomheder  for  at  blive  desto  rigeligere  belønnet,  bidrog 
dette  ikke  til  at  øge  hendes  gunst.  — 

Naar  man  forlod  keiserindens  arbeidskabinet,  kom  man 
gjennem  et  forværelse  uden  vinduer,  hvor  der  hele  dagen 
brændte  lamper.  En  liden  trappe,  der  førte  til  keiserens  væ- 
relser, stødte  op  til  dette  rum,  hvis  panelværk,  som  kunde 
trækkes  til  side,  skjulte  en  mængde  kasser,  som  var  merkede 
med  nummere  og  bogstaver. 


*)  Madame  Lebreton,  der  senere  blev  keiserindens  forelæserinde,  kom   først  til 
hoffet  henimod  slutningen  af  sekstiaarene. 

At  ordne  og  gjennemisese  de  papirer,  kasserne  indeholdt, 
var  en  af  keiserindens  beskjeftigelser.  Hun  opbevarede  her 
høist  eiendonunelige  dokumenter,  interessante  bidrag  til  Na- 
poleon Vs  historie  og  bidrag  til  nutidshistorien  i  form  af 
breve  fra  fyrster,  statsmænd,  krigere  og  lærde.  Naar  keise- 
ren  ligegyldig  kastede  papirer  bort,  samlede  keiserinden  dem, 
hvor  hun  kunde  komme  til.  Napoleon  lo  af  hendes  samler- 
mani, og  hun  spøgte  selv  med  den. 

,Jeg  løber  som  en  mus  efter  keiseren  for  at  samle  op 
alle  hans  brødsmuler, **  pleiede  hun  at  sige. 

Hofdamerne  boede  ikke  i  Tuilerieme;  kun  om  sommeren, 
naar  hun  var  borte  fra  hovedstaden,  opholdt  de  sig  altid  i 
keiserindens  nærmeste  nærhed.  Blandt  disse  damer  fandtes 
selvfølgelig  enkelte,  der  var  hende  mere  sympatetiske  end 
andre;  men  hun  maatte  godkjende  den  ubønhørlige  forrang 
og  kunde,  end  ikke  naar  hun  kjørte  ud,  vælge  sin  ledsager- 
inde selv.  Dag  efter  dag  steg  hun  op  i  sin  ekvipage  fulgt  af 
den  hofdame,  som  havde  krav  paa  et  sæde  i  den  keiserlige 
vogn.  Dag  efter  dag.  kjørte  hun  ud  til  Boulogneskoven  og 
hilste  uafladelig  til  høire  og  venstre;  og  dag  efter  dag  vendte 
hun  hjem  netop  tidsnok  til  at  klæde  sig  om  til  middagen. 

Men  ved  siden  af  disse  ensformige  kjøreture  foretog  hun 
undertiden  om  morgenen  smaature  i  en  forholdsvis  simpel 
vogn,  forspændt  med  to  heste.  Kusk  og  tjener  bar  tarvelige 
livreer,  og  hun  og  den  dame,  der  fulgte  hende,  var  meget 
enkelt  klædte.  Hun  besøgte  da  sine  velgjørende  stiftelser, 
hospitaler  og  fængsler.  Naar  hun  i  et  af  de  utallige  bønskrif- 
ter hørte  tale  om  en  ulykke,  der  rigtig  greb  hende,  under- 
søgte hun  sagen  personlig.  Hun  kjørte  til  fattige  og  bragte 
dem  understøttelse  og  trøst.  Selvfølgelig  tog  hun  altid  en 
velfyldt  pung  med;  og  de  summer,  som  blev  uddelte  paa  disse 
morgenture,  løb  i  aarenes  løb  op  til  ikke  ubetydelige  kapitaler. 

„Det  vilde  være  let,"*  sagde  hun,  .at  sende  de  fattige  det, 
som  jeg  bringer  dem.  Men  man  har  sandelig  nødig  at  gjøre 
lidt  godt  for  sin  egen  del ;  og  ser  man  elendigheden  og  lidel- 
sen i  nærheden,  bærer  man  lettere  sine  egne  bekymringer." 

En  af  de  faa  personer,  som  stod  hende  meget  nær,  var 
madame  Foliet  eller  Pépa,*)  som  keiserinden  kaldte  hende. 

*)  Pépa  er  det  spanske  kjælenavn  for  Josephine. 

Pépa  var  som  ganske  ung  traadt  i  hendes  tjeneste  og  havde 
aldrig  senere  forladt  hende.  Hun  havde  fulgt  hende  paa  alle 
hendes  reiser,  kjendte  nøie  alle  omvekslinger  i  hendes  liv; 
og  hun  var  den  ene- 
ste spanierinde,  der 
befandt  sig  i  hendes 
omgivelse.  Hun  be- 
sørgede herides  gar- 
derobe, havde  hen- 
des smykker  og  per- 
sonlige eiendele  i 
forvaring  og  var  iv- 
rig for  at  opfylde 
ethvert  af  hendes 
ønsker.  Hun  forgu- 
dede sin  herskerinde 
og  vilde  med  glæde 
have  gaaet  gjennem 
ilden  for  hende,  der- 
som det  var  bleven 
forlangt. 

Eugénie  nærede 
paa  sin  side  en  stor 
personlig  hengiven- 
hed og  den  mest 
ubetingede  tillid  til 
sin  Pépa,  skjønt  hun 
altid  holdt  hende  i 
et  tjenende  forhold. 
Pépa  havde  sine  væ- 
relser lige  over  kei- 

serindens;  selv  efter  at  hun  var  bleven  gift  med  en  oberst 
og  havde  faaet  titel  af  kasseforstanderske  {„trésoriére"*)  lod 
hendes  majestæt  sig  nødig  klæde  af  og  paa  af  nogen  an- 
den. 

Man  tilskrev  madame  Pollet  stor  indflydelse.  Rigets  høieste 
embedsmænd  og  ministres,  generalers  og  diplomaters  fruer 
forsmaaede  ikke  at  gjøre  sig  umage  for  at  vinde  hendes  gunst 
og  at  overøse  hende  med  gaver,  naar  de  ønskede  at  opnaa 

noget  hos  keiserinden.  Men  Pépa,  der  var  en  frygtsom  liden 
kone,  vogtede  sig  vel  for  at  blande  sig  ind  i  ting,  som  hun 
ikke  forstod.  Uafladelig  optaget  med  at  udføre  Eugénies  be- 
falinger var  hun  desuden  for  beskjeftiget  med  sin  hersker- 
inde til  at  finde  tid  til  eller  tanke  for  andre  ting.^  — 

Klokken  7^'a  spiste  man  middag  i  Tuilerieme.  I  dette 
maaltid  deltog  keiserprinsen  fra  sit  ottende  aar,  samt  alle  de 
damer  og  herrer,  som  havde  tjeneste  paa  slottet. 

Keiseren  indfandt  sig  kort  før  spisetid  i  sin  gemalindes 
værelser  og  førte  hende  ind  i  Apollosalen,  hvor  hoffet  ven- 
tede, og  hvor  keiserinden  med  den  hende  egne  ynde  hilste 
paa  alle  tilstedeværende. 

Saasnart  middagen  var  serveret,  blev  paladspræfekten  un- 
derrettet derom.  Han  meldte  det  til  keiseren ;  Napoleon  bød 
Eugénie  armen,  og  hoffet  fulgte  efter  rang  og  stilling.  Den 
hele  ceremoni  var  meget  enkel,  men  etiketten  blev  overholdt 
strengt. 

Saavel  bag  keiserens  som  bag  keiserprinsens  stol  stod  en 
af  de  keiserlige  dørvogtere.  Bag  keiserinden  stod  en  ung 
neger,  som  hun  havde  taget  med  hjem  fra  Algier;  han  rakte 
hende  tallerkenen  med  en  saa  overmodig  mine,  som  om  det 
var  en  høi  embedsværdighed,  han  beklædte.  Han  paastod, 
at  han  var  af  høi  byrd  og  negtede  bestemt  at  opvarte  andre 
end  herskerinden. 

Serveringen  foregik  med  en  hurtighed,  en  orden  og  ro, 
der  vakte  fremmede  fyrsters  beundring;  skjønt  middagen 
altid  bestod  af  en  mængde  retter,  samt  af  den  mest  udsøgte 
dessert,  sad  man  ikke  længer  end  tre  kvarter  tilbords  ved 
hoffet. 

Efter  middagen  vendte  man  tilbage  til  Apollosalen.  Saa 
kom  den  ofte  meget  kjedsommelige  aften.  Majestæternes 
nærværelse  hindrede  selvfølgelig  utvungen  samtale.  Mange 
af  de  tilstedeværende  havde  intet  at  tale  om;  og  de,  som 
muligens  sad  inde  med  interessante  konversationsemner, 
turde  ikke  komme  frem  med  dem.  Keiseren  talte  lidet  Men 
keiserinden,  som  følte,  at  den  trykkede  stemning  vilde  blive 

*)  Madame  Pollet,  der  blev  enke  under  krigen  1870,  fulgte  efter  keiserinden  dl 
England.  Hun  havde  altid  veret  sygelig  og  taalte  ikke  luften  der.  Pas  Eugénies  ud- 
trykkelige opfordring  reiste  hun  tilbage  til  Frankrige  for  at  styrke  sig ;  men  istedetfbr 
at  gjenvinde  sin  helbred  døde  hun  der  alene. 

uudholdelig,  om  huo  ikke  førte  ordet,  passiarede  uafladelig 
med  den  lidt  feberagtige,  spanske  livlighed. 

For  at  bringe  afveksling  ind  i  aftnernes  ensformighed,  blev 
der  en  enkelt  gang  foreslaaet  at  læse  høit.  Men  hvilken  bog 
kunde  passe  i  en  saadan  forsamling?  Man  valgte  en  engelsk 
eller  fransk  roman;  den  morede  keiserinden,  men  keiseren 
kjedede  sig  umaadelig.  Saa  forsøgte  man  et  videnskabeligt 
verk,  der  interesserede  keiseren.  Men  keiserinden  gabede; 
og  forsøget  maatte  opgives. 

Napoleon  likte  at  lægge  kabaler  og  gjorde  det  ofte.  Kei- 
serinden lagde  derimod  kun  kabaler,  naar  hun  ikke  havde 
lyst  til  at  passiare;  og  det  hændte  sjelden.  Der  blev  aldrig 
musiceret  om  aftnerne  paa  slottet  og  heller  ikke  spillet  kort; 
derimod  spillede  man  undertiden  lotteri  for  at  more  keiser- 
prinsen. En  enkelt  gang  hændte  det,  at  Eugénie  fik  pludse- 
lige anfald  af  arbeidsiver.  En  kammerherre  fik  saaledes  sent 
en  aften  det  hverv  at  skaffe  tilveie  alt,  hvad  der  udfordres 
til  at  lave  kunstige  blomster;  thi  keiserinden  vilde  lære  det 
straks.  En  anden  gang  blev  hun  greben  af  lyst  til  at  male 
paa  lergjenstande,  og  denne  lyst  maatte  selvfølgelig  ogsaa 
tilfredsstilles  øieblikkelig. 

Klokken  ti  blev  der  sat  ind  et  bord  med  smaakager  og 
the,  som  hofdamerne  lavede  til  og  bød  om.  Nu  blev  sam- 
talen lidt  mere  almindelig.  Klokken  mellem  elleve  og  tolv 
pleiede  keiserinden  at  trække  sig  tilbage  til  sine  værelser, 
og  hun  gik  da  som  oftest  ufortøvet  til  ro.  Undertiden  be- 
holdt hun  sin  yngre  forelæserinde*)  hos  sig  under  afklæd- 
ningen, og  det  hændte  ikke  sjelden,  at  hun  underholdt  sig 
med  hende,  efter  at  hun  var  kommen  i  seng,  eller  gav  hen- 
de ordre  til  at  læse  uddrag  af  aviserne  høit  for  hende. 

Dette  var  den  eneste  tid,  paa  hvilken  hun  brugte  fore- 
læserinde.  Ellers  foretrak  Eugénie  at  læse  selv;  og  hun  læste 
meget  og  meget  hurtig. 


*)  Mademolselle  Bouvet  var  (foruden  midame  PoUet  og  hendea  hjclperinder)  den 
eneste  af  Eugénlea  damer,  der  boede  paa  alottet. 


96  EUGÉNIB 


XII 


Saint  Cloud  og  Biarritz.  —  Besøg  i  Spanien.  —  Eugénie  under  keiserens 
ophold  i  Algier  og  under  kolera-epidemierne. 


I  Tuilerierne  var  baade  korridorer  og  trappegange  saa 
mørke,  at  man  maatte  brænde  lamper  baade  sommer  og 
vinter.  Dette,  i  forbindelse  med  daarlig  ventilation,  gjorde 
opholdet  der  uudholdeligt,  naar  vaaren  kom.  Sommermaane- 
deme  pleiede  keiserhoRet  derfor  at  tilbringe  i  Fontainebleau, 
Saint  Cloud  og  Biarritz. 

Napoleon  nærede  personlig  stor  forkjærlighed  for  Saint 
Cloud,  der  var  keiserfamiliens  egentlige  sommerresidens. 
Her  søgte  han  ro  efter  livsfarlige  sygdomsanfald.  Her  kunde 
man  se  ham  lege  med  sin  trofaste  Nero,  hunden,  der  havde 
fulgt  ham  fra  hans  ungdom;  og  her  passede  han  sine  roser  i 
slotshaven  og  fandt  en  barnlig  glæde  ved  stadig  at  opelske 
nye  sorter.  Keiserinden  foretrak  derimod  Biarritz  (i  departe- 
mentet Basses  Pyrenées),  der  har  hende  at  takke  for,  at  det 
blev  Frankriges  mest  søgte  badested  og  stillede  Dieppe, 
Trouville  og  Boulogne  i  skyggen. 

Man  kunde  lede  jorden  rundt  for  paa  én  plet  at  finde  saa 
mange  aristokrater,  mislykkede  eksistencer,  rigmænd,  vinde- 
syge banditter,  høitstaaende  damer  og  kvinder  fra  demimonde- 
verdenens  laveste  til  dens  høieste  trappetrin  som  i  keiser- 
dagene ved  badet  Biarritz.  Der  fandtes  paa  hin  tid  neppe 
en  pariserkokette,  som  sluttede  kontrakt  med  sin  elsker,  uden 
at  denne  tilsikrede  hende  et  ophold  ved  det  keiserlige  søbad, 
neppe  en  grisette  fra  de  omliggende  byer,  som  ikke  vilde 
have  pantsat  sit  næstsidste  linned  for  at  gjøre  en  udflugt  did, 
neppe  en  commis-voyageur,  som  ikke  gladelig  vilde  have 
styrtet  sig  i  gjæld  for  at  more  sig  i  dette  eldorado.  Her  var 
forlystelser  af  alle  slags,  hoteller  og  pensioner,  restaura- 
tioner, butiker  og  basarer  for  alle  samfundsklasser,  og  et 
„kasino",  hvor  theater,  konsertsale,  bal-  og  spillesale  laa 
fredelig  side  om  side,  og  fra  hvis  vidtstrakte  terrasse  man 
havde  den  prægtigste  udsigt. 

Franskmændene  pleiede  at  kalde  Biarritz:  „Le  lieu  le  plus 

vante,  Vexpression  de  repos  le  plus  doux  et  du  plaisir  par 
excellence,*'  For  dem,  der  samtidig  med  at  nyde  naturskjøn- 
hed  satte  pris  paa  et  glimt  af  keiserstadsen,  maatte  stedet 
synes  et  jordisk  paradis;  thi  skjønt  Eugénie  holdt  sig  borte 
fra  badelivets  tummel,  blev  man  for  hvert  skridt  erindret 
om,  at  den  keiserlige  toilette-opfinderinde  havde  heist  sit 
banner  paa  denne  plet. 


ST.  CLOUD 


Ligeoverfor  Biarritz  ligger  „Chateau  Eugénie"  paa  et 
klippeplateau  omtrent  hundrede  fod  over  havet.  Bygningen 
minder  mere  om  en  kaserne  end  om  et  residensslot;  paa 
grund  af  havets  uddunstninger  og  stormene,  som  raser, 
vokser  hverken  trær,  buske  eller  blomster  i  dens  umiddel- 
bare nærhed. 

Men  naar  Eugénie  om  morgenen  gik  ud  paa  sin  ter- 
rasse, havde  hun  havet  lige  under  sig;  og  de  drivende  skyer, 
som  hvert  øieblik  skiftede  form  og  farve,  gav  enkelthederne 
i  landskabet  en  vekslende  skjønhed.  I  afstand  kunde  hun 
se  straalende  ekvipager  rulle  afsted  mod  badet.  Alt  var  for- 

Clari  Tschud!:  Eugénie  7 

enet  her:  havluftens  friskhed,  naturens  skjønhed,  civilisa- 
tionens liv. 

«Der  findes  ikke  et  slot  i  Frankrige  eller  England,*  siger 
Mérimée,*)  som  ogsaa  her  hyppig  var  keiserindens  gjest, 
„hvor  man  er  saa  fri  og  uden  al  etikette,  ei  heller  en  saa 
elskværdig  og  god  slotsfrue!  Vi  gjør  meget  smukke  spadsere- 
ture i  de  pyrenæiske  dale  og  har,  naar  vi  vender  hjem,  en 
misundelsesværdig  appetit." 

Ved  det  mægtige  hav,  med  denne  herlige  udsigt,  dette 
altid  vekslende  panorama  for  øie,  tilbragte  Eugénie  sine 
mest  sorgløse  timer.  Her  glemte  hun  hoflivet,  sin  gemals 
utroskab,  prins  Napoleons  og  hans  tilhængeres  naalestik. 
Hendes  muntre  sind  kunde  her  slaa  ud  i  barnlig  livsglæde. 
Her  tumlede  hun  sig  i  naturen  sammen  med  sin  lille  søn; 
og  hun  benyttede  søbadene  med  en  natten  lidenskabelig 
iver.  Her  følte  hun  maaske  for  første  gang  siden  ungdommen 
længsel  efter  et  liv  uden  uro  og  uden  ærgjerrig  higen! 

Som  alle  Spaniens  børn  var  hun  i  besiddelse  af  megen 
stolthed  og  kjærlighed  til  sit  fædreland  og  dets  traditioner. 
Hendes  faders  ædle  slegt,  hendes  egne  lykkelige  og  smerte- 
rige erindringer  var  knyttede  til  dette  land,  hvor  hendes 
moder  fremdeles  boede.  Nu,  da  hun  ikke  længer  sad  nær 
ind  under  de  bitre  minder,  men  spredte  glans  over  det 
land,  hvor  hun  var  født,  kunde  hun  overfaldes  af  en  hef- 
tig længsel  efter  spanske  sæder  og  skikke,  efter  atter  at 
høre  sit  barndomssprog. 

Flere  gange  tog  hun  fra  Biarritz  en  tur  hjem  til  Spanien, 
hvor  hun  var  elskværdigheden  selv  mod  den  ringeste  lands- 
mand. Hun  talte  spansk  med  alle  og  ødslede  med  gaver  og 
venlighed.  Og  den  modtagelse,  som  hun  fik  i  sit  fødeland, 
var  saa  sympatetisk  og  hjertelig,  at  den  gav  hende  rig  er- 
statning for  ydmygelser,  som  hun  havde  maattet  døie  i 
ungdomstiden. 

Hun  gjensaa  Madrid,  skuepladsen  for  hine  ungdoms- 
minder. Nu  behandledes  hun,  der  for  en  løs  mistankes  skyld 
var  bleven  vist  bort  fra  hoffet,  med  den  høieste  udmerkelse 
af  dronning  Isabella.  Hvor  vil  ikke  under  disse  forandrede 
forhold  attermødet  med  dem,  som  i  ungdommen  oversaa 


*)  „Lettres  å  une  inconnue*.  (Den  27de  september  1862.) 

hende,  have  fyldt  hendes  hjerte  med  triumferende  glæde; 
og  hvilken  uendelig  tilfredsstillelse  vil  det  ikke  have  beredt 
hende  at  vise  sig  for  de  gamle  grander  i  keiserlig  glans! 
Slige  triumfer,  saa  betydningsrige,  naar  man  fra  en  dunkel 
fortid  har  svunget  sig  opad,  hører  visselig  ikke  til  de  lyk- 
keligste nydelser  i  et  menneskeliv,  men  sikkert  til  de  efter- 
længtede  og  til  dem,  som  i  øieblikket  tilfredsstiller  mest!  — 


BIARRITZ 


De  forenede  staters  daværende  gesandt  i  Madrid,  Gustav 
Kørner,  der  har  fortalt  om  sit  ophold  i  Spanien  i  en  række 
artikler  til  amerikanske  blade,  skildrer  blandt  meget  andet 
den  franske  keiserindes  besøg  ved  dette  hof  aar  1863: 

„Naar  man,  som  jeg,  har  levet  et  aar  i  Madrid,"  siger 
han,  „da  har  den  store  og  den  lille  verdens  onde  tunger  til- 
hvisket én  saameget  ærerørigt  om  keiserinde  Eugénie,  at 
man,  trods  alt  hvad  man  har  hørt  om  hendes  overordentlige 
skjønhed,  ikke  hengiver  sig  til  for  store  forventninger,  naar 
man  skal  træde  hende  nær.  En  stor,  om  ikke  den  allerstør- 
ste del  af  den  tiltrækningskraft,  som  skjønhed  udøver,  bestaar 
jo  deri,  at  vi  tænker  os  den  som  udtrykket  for  en  ren  og 
skjøn  sjæl. 

Jeg  hader  brændende  keiserdømmet  og  alt,  hvad  dertil 
hører.  Jeg  tror  desuden  at  kunne  formode,  at  keiserinden 
kun  er  kommen  hid  for  i  Spanien  og  særlig  ved  hoffet  at 
bane  vei  for  en  forening  eller  idetmindste  for  et  hjerteligere 
samarbeide  i  den  mexikanske  intrige.*)  Jeg  var  derfor  ikke 
i  stemning  til  saa  let  at  hengive  mig  til  behagelige  indtryk; 
og  jeg  troede  at  være  tilstrækkelig  væbnet  med  fordomme, 
hvilket  jeg  vel  ogsaa  var!  Ved  festforestillingen  i  theatret 
om  aftenen  havde  jeg  seet  hende  nogle  minutter  i  utilstræk- 
kelig belysning,  og  jeg  var  ikke  kommet  til  andet  resultat 
end  at  det  nok  vilde  lønne  sig  at  betragte  hende  i  nærheden. 
Da  hun  nu  igaar,  ganske  tarvelig  klædt  og  med  hat  paa  ho- 
vedet, kom  os  imøde  i  det  franske  gesandtskabshotel,  da  hun 
talte,  talte  spansk,  da  hendes  træk  oplivedes  og  samtidig  med 
tungen  ogsaa  haand,  fingre,  vifte,  de  smaa  fødder  bevægede 
sig,  da  strakte  jeg  øieblikkelig  gevær.  Jeg  havde  tabt  slaget 
ved  det  første  stormløb.  —  Ja,  hun  er  skjøn,  skjønnere  end 
ord  kan  udsige! 

Og  hvor  straalede  hun  ikke  om  aftenen  ved  gala-taffelet! 
Jeg  sad  ikke  ligeoverfor  hende;  thi  der  sad  dronningen  af 
Spanien.  Dog  kunde  jeg  meget  godt  iagttage  hende.  Min 
sidedame,  en  gesandts  hustru,  englænderinde  af  fødsel,  mo- 
der til  voksne  børn,  ren  af  sæder,  som  oftere  havde  seet  kei- 
serinden for  fem — seks  aar  siden,  sagde,  at  hun  nu  er  endnu 
smukkere  end  før.  Hun  var  fuldstændig  henreven  af  hende. 
Ganske  varm  udbrød  hun:  Fortjener  htm  ikke  en  trone 
paa  grund  af  sin  skjønhed?  — 

Keiserinden  er  af  middelhøide,  ikke  saa  høi,  som  hendes 
billede  lod  mig  formode,  slank,  bevægelig,  men  paa  samme 
tid  fyldig.  Hendes  personlighed  er  aldeles  jomfrulig,  den 
fortræffeligste  model  til  en  Hebe.  Bryst,  nakke,  skuldre,  ar- 
me og  fremfor  alt  hænderne  er  vidunderligt  skjønt  formede; 
hertil  kommer  en  andalusisk  danserindes  gracie. 

Men  for  at  faa  det  rette  indtryk  af  hende,  maa  man  høre 
hende  tale  spansk.  Som  datter  af  en  englænderinde  taler  hun 
rigtignok  engelsk  som  sit  modersmaal,  og  fransk  taler  hun 

•)  EkspcdIHonen  til  Mexiko,  hvor  Frinkrige  fri  begyndelsen  (1861)  havde  forenet 
sig  med  England  og  Spanien  for  at  varetage  deres  undersaatters  »konomlske  inter- 
esser.  Senere  viste  det  sig,  at  Frankrige  havde  mere  vidtgaaende  planer  end  de  andre 
magter  og  ønskede  at  omdanne  Mexiko  til  et  keiserdømme  under  fransk  beskyttelse. 

ligeledes  med  lethed;  men  begge  disse  sprog  taler  man  jo 
kun  med  tungen.  Hun  underholdt  sig  paa  det  livligste  med 
kongen,  og  da  talte  øine,  mund,  hænder  og  fremforalt  de 
nydelige  fingre  hele  tiden  med  og  gav  ordene  først  den  rette 
forstaaelse  og  betydning.  Hvor  stillede  hun  ikke  den  gode 
dronning  iaften  i  skyggen.  Isabella  er  tre — fire  aar  yngre 
end  Eugénie,  men  hvor  bourbonsk  ser  hun  ikke  ud !  Da  der, 
efter  at  man  havde  drukket  kaffe,  endnu  engang  blev  holdt 
cercle  i  kongens  salon,  ingen  formel,  men  en  utvungen,  hvor 
majestæterne  gjør  en  bøining  for  de  fleste  og  blot  taler  et 
par  ord  med  enkelte,  og  hvor  de  tilstedeværende,  der  har 
placeret  sig  i  den  orden  eller  uorden,  som  de  finder  for  godt, 
snarere  staar  i  grupper  end  i  rækker,  holdt  dronningen  en 
vis  rækkefølge.  Hun  slæbte  sig  fra  den  ene  til  den  anden, 
nikkede  og  smilte  venlig  som  altid.  Eugénie  derimod  svæ- 
vede snart  over  til  denne,  snart  over  til  hin,  stillede  sig  tæt, 
næsten  kjærtegnende  hen  og  passiarede  paa  den  mest  vin- 
dende maade.  Da  begge  tog  afeked  og  vendte  sig  for  endnu 
engang  at  hilse  de  forsamlede,  var  modsætningen  størst: 
Dronningen  satte  hele  legemet  i  bevægelse  og  nikkede  saa 
meget  venlig  med  hovedet  som  en  ligefrem  borgerkone.  Ef- 
ter hende  fulgte  Eugénie.  Hun  vendte  sig  med  største  ynde, 
satte  fødderne  mod  gulvet,  stod  som  fastnaglet,  bøiede  saa. 
overkroppen  tilbage  og  bragte  den  med  den  letteste,  sirlig- 
ste bevægelse  fra  siden  og  frem,  som  en  svane,  der  bøier 
sin  hals;  uden  at  vende  sig  trak  hun  sig  derpaa  langsomt 
tilbage  i  døren.  Hun  bragte  ved  denne  leilighed  overkrop- 
pens vidunderlige  svingning,  hvori  de  andalusiske  danser- 
inder er  saa  uforlignelige,  til  den  høieste  fuldkommenhed.*) 
Og  nu  hendes  toilette!  Damerne  betragtede  det  i  stum 
tilbedelse.  Selv  herrerne  af  diplomatiet  var  ude  af  sig  selv 
flf  henrykkelse  over  hendes  hovedpynt.  For  en  keiserinde 
flt  være  saa  hun  maaske  for  koket  ud;  som  andalusier- 
inde,  hvilket  hun  er,  og  alene  som  kvinde  betragtet,  var  hun 
vel  den  fuldkomneste  skabning,  jeg  nogensinde  har  seet**)"  — 

*)  Eagénles  «révérence  circulaire*,  som  hofkredsen  pleiede  at  kalde  denne  ene 
bøining  og  dette  ene,  smilende  blik,  fivormed  liun  paa  samme  tid  liilste  alle  tilstede- 
værende, var  en  af  kelserindens  selskabelige  triumfer  og  vækker,  trods  hendes  høie 
ulder,  endnu  beundring,  fivor  liun  viser  sig. 

**)  Den  amerikanske  gesandt,  fivis  udtalelser  ieg  ovenfor  har  citeret,  slutter  med 
At  beskrive  det  Indtryk,  han  ved  samme  anledning  modtog  af  kelserindens  moder : 

Ikke  blot  i  Spanien,  nei,  hvor  hun  kom  hen,  bankede 
hjerterne  Eugénie  imøde.  Gjaldt  det  et  velgjørende  besøg 
eller  et  keisemiøde,  en  reise  i  udlandet  eller  aabningen  af 
en  udstilling,  overalt  repræsenterede  hun  fortræffelig  den 
franske  keisermagt.  Ingen  kunde  længer  negte,  at  hun  var 
i  besiddelse  af  en  glimrende  begavelse  for  den  hovedrolle, 
som  hun  spillede  paa  verdenslivets  theater. 

Overhovedet  har  hendes  popularitet  aldrig  været  sterkere 
grundfæstet  end  omkring  midten  af  seksti-aarene ;  og  aldrig 
har  hendes  hjertegodhed  vist  sig  i  et  skjønnere  lys  end  da. 

Medens  Napoleon  (sommeren  1865)  var  paa  reise  i  Al- 
gier, stod  hun  i  spidsen  for  regjeringen;  hun  beskjeftigede 
sig  i  denne  tid  ivrig  med  at  tilveiebringe  en  forbedring  t 
straffede  børns  stilling. 

Ledsaget  af  politipræfekten  begav  hun  sig  personlig  til 
straffe-anstalten  „La  petite  Roquette''.  Fangerne  led  meget  i 
dette  fængsel.  Da  huset  egentlig  var  bestemt  til  at  modtage 
børn,  som  var  mere  forladte  end  strafværdige,  havde  man 
—  for  at  udelukke  dem  fra  samkvem  med  de  virkelig  fbr> 
dærvede  —  indrettet  et  celle-system,  som  hindrede  den  ene 
fra  at  se  den  anden.  Ogsaa  det  mørke  gaardsrum  var  afdelt 
ved  uoverstigelige  mure;  og  her  saa  man  en  efter  en  af  disse 
femhundrede  elendige  skabninger  krybe  rundt  som  vilde 
dyr  i  bur,  med  bøiet  hoved  og  sløvet  udtryk. 

Keiserindens  moderhjerte  blev  bevæget  ved  synet  af  bør- 
nenes lidelser.  Hun  lod  nedsætte  en  kommission,  der  havde 
til  formaal  at  omforme  dette  afskylige  system.  Ved  de  mø- 


^Ltgeoverfor  sin  datter  og  en  plids  borte  fra  dronningen  sad  den  gamle  grevinde 
Montijo  ved  siden  af  den  pavelige  legat.  Jeg  havde  naturligvis  seet  hende  ofte  Tør, 
men  ikke  betragtet  hende  saa  nøie  som  nu.  Skjønt  hun  er  h«it  oppe  i  seksti-aarene, 
ser  man  ved  nærmere  studium,  at  hun  engang  maa  have  veret  ligesaa  smuk  om  ikke 
smukkere  end  Eugénie  og  sin  anden  datter,  den  afdøde  hertuginde  af  Alba,  der  efter 
billederne  at  domme  maa  have  været  overordentlig  yndig.  Hun  har  sandsynligvis  vcrel 
hoiere.  I  almindelighed  gaar  hun  noget  bøiet,  idag  syntes  hun  slank  og  oprelst  i  sin 
stolte  værdighed.  Jeg  saa,  hvordan  hun,  da  hun  satte  sig  tilbords,  glemte  alt  omkring 
sig  og  hensank  i  beskuelse  af  sin  datter,  der  sad  mellem  kongen  og  inhnten  Seba- 
stian. Hendes  venstre  haand  omsluttede  mekanisk  det  temmelig  store  brød,  der  la« 
foran  hende;  og  før  suppen  kom,  stak  hun  det,  uden  at  bryde  det,  ind  i  munden  og 
gnavede  paa  det  til  min  store  morskab.  |eg  er  overbevist  om,  at  hun  ikke  havde  be- 
greb om,  hvad  hun  spiste  og  drak.  Da  jeg  efter  bordet  gik  hen  Hl  hende,  hilste  paa 
hende  og  bemerkede,  hvor  misundelsesværdig  hendes  lod  var,  trykkede  hun  begge 
mine  hænder  med  en  varme  og  med  et  saa  forklaret  ansigt,  som  man  ikke  skulde  have 
tiltroet  en  slig  verdensdame,  der  fra  at  være  datter  af  en  engelsk  kjøbmand  har  hævet 
sig  til  grevinde,  der  har  ført  sin  ene  datter  til  en  keiser,  ikke  som  elskerinde,  men 
som  hans  gemalinde,  og  hvis  anden  datter  var  gift  med  en  af  rigets  høie  grander.*^ 

der,  der  holdtes  i  Tuilerieme,  talte  hun  de  smaa  ulykkeliges 
sag  med  overbevisende  iver. 

En  af  kommissionens  medlemmer  tog  ordet.  „Alt  dette  er 
sandt,  Madame,"  sagde  han.  „Men  der  reiser  sig  saa  mange 
vanskeligheder  ved  gjennemførelsen,  at  man  ikke  kan  øine 
midler  til  hjælp.  At  tale  om  dette  er  alene  at  bevæge  sig 
paa  følelseslivets  omraade.** 

„Undskyld,**  svarede  Eugénie  blidt,  „dette  er  menneske- 
kjærlighed  og  ikke  politik!" 

Omsider  fik  hun  drevet  igjennem,  at  de  unge  fanger 
i  „La  Roquette**  blev  sendte  paa  landet  og  fordelte  i  for- 
bedringsanstalter, hvor  man  beskjeftigede  dem  med  mark- 
arbeide.  Forstanderne  modtog  de  nyankomne  ikke  uden  uro, 
idet  de  frygtede  for,  at  de  var  befængte  med  alle  mulige 
laster  og  vilde  smitte  de  børn,  som  var  mere  velopdragne. 
Men  resultaterne  viste,  hvilken  velsignelsesrig  gjeming  kei- 
serinden  her  havde  gjort;  thi  selv  de  mest  forhærdede  na- 
turer blev  bedre  under  indflydelse  af  den  milde  behandling 
og  arbeidet  i  fri  luft. 

Ikke  mindre  smukt  var  det,  at  herskerinden  indfandt  sig 
i  „Saint- Lazare"**)  Rygtet  om,  at  Eugénie  besøgte  dette 
fængsel,  udbredte  sig  som  en  løbeild  i  Paris;  og  da  hun 
forlod  de  stakkels  foragtede  skabninger,  som  denne  bygning 
rummer,  modtog  hun  rørende  beviser  paa  befolkningens  kjær- 
lighed. Da  hun  atter  kom  ud  paa  gaden,  mumlede  man  vel- 
signelser over  hende.  Kvinder  knælede  ned  og  søgte  at  gribe 
hendes  hænder  og  kysse  hendes  klæder;  og  de  løftede  sine 
smaa  børn  op  til  hende.**) 


*)  Siint-Lazare  er  en  straffeanstalt  for  ussdelige  Kvinder  og  kvindelige  forbrydere 
I  Parts. 

**)  Keiserlnden,  der  var  saa  livlig  og  munter  i  det  daglige  liv,  kunde  ved  saa- 
danne  leiligheder  tale  saa  alvorlig  til  de  lidende,  og  hun  var  saa  gjennemtrengt  af  religio- 
nens høihed,  at  man  følte  sig  dybt  grebet.  En  ulykkelig  pige  laa  paa  sit  yderste  i 
Saint-Lazare.  Hendes  liv  havde  veret  glædeløst,  fuldt  af  lidelse,  og  religionen  fik 
ingen  magt  over  hende.  «Lad  mig  være  i  ro,*  raabte  hun.  ,Der  er  ingen  Gud!  Jeg 
vil  Ikke  kunne  lide  mere  i  helvede,  end  jeg  har  lidt  her  paa  jorden.*  Eugénie  gik  hen 
til  hende  og  talte  saa  varmt  og  indtrængende  til  hende,  at  hun  blev  rørt.  , Hvorledes,* 
smgde  hun,  ,De  er  kelserinde  I  Og  De,  som  er  saa  smuk,  som  er  saa  rig,  som  er  saa 
lykkelig,  interesserer  Dem  for  en  elendig  som  jeg  og  synes  bevæget,  fordi  )eg  lider! 
Det  er  altsaa  sandt,  at  der  tindes  en  god  Gud,  siden  De  har  et  saa  godt  hjerte  !*  — 
Hun  blev  rolig.  Hun  bad  de  barmhjertige  søstre  og  sygepleierskerne  om  tilgivelse. 
Hun  bad  en  af  nonnerne  om  at  laane  hende  rosenkransen;  og  støttet  af  keiserinden  førte 
hun  den  op  til  sit  stakkels  fortrukne  ansigt.  Hun  spurgte  efter  præsten  og  vilde  skrifte 
for  ham;  og  lidt  efter  følte  hun  sig  trøstet  og  bad  til  Gud. 

Den  frygtløshed,  som  hun  lagde  for  dagen,  da  kolera- 
epidemien  brød  ud,  vakte  bifald  over  hele  verden;  og  de 
fitinske  regjeringsblade  fandt  ikke  lovord  sterke  nok  for  kei- 
serinden.  Endog  den  del  af  pressen,  der  pleiede  at  forholde 
sig  kjølig  lige  overfor  hende,  var  stolte  af  Eugénie,  „den 
barmhjertige  søster". 

I  slutningen  af  september  1865  brød  koleraen  ud  i  Pans. 
Hoffet,  som  opholdt  sig  i  Biarritz,  besluttede  straks  af  vende 
hjem;  thi  erindringen  om  den  skrækkelige  epidemi  1849  stod 
som  et  skræmmende  spøgelse  for  Frankrige. 

Det  første  udbrud  var  forfærdeligt;  men  lidt  efter  lidt 
syntes  sygdommen  at  tage  af.  I  den  sidste  halvdel  af  oktober 
vandt  den  imidlertid  forøget  styrke,  og  nu  opstod  der  en 
frygtelig  rædsel  blandt  indvaaneme. 

Den  en  og  tyvende  oktober  gjorde  keiseren  et  langt  be- 
søg i  et  af  kolerahospitaleme;  da  han  forlod  det,  gav  han 
bestyrelsen  en  sum  af  50,000  francs  til  uddeling  blandt  syg- 
dommens ulykkelige  offere.  Keiserinden,  som  havde  været 
uvidende  om  sin  mands  hensigt,  udtalte  sin  beklagelse  over 
ikke  at  have  ledsaget  ham. 

Jeg  tænkte  nok,  at  du  havde  villet  være  med,"  svarede 
Napoleon,  „men  du  er  altfor  forkjølet  til  at  gaa  ud.  Det  var 
derfor  jeg  intet  nævnte  derom!" 

Den  følgende  morgen  kjørte  Eugénie  fra  Saint  Cloud  til 
hovedstaden;  hun  begav  sig  til  kolerahospitalerne  Beaujon, 
Lariboisiére  og  Saint-Antoine.  Det  var  i  hospitalet  Beaujon, 
at  keiserinden,  der  havde  nærmet  sig  en  døende,  tog  hans 
hænder  i  sine  og  henvendte  kjærlige  deltagende  ord  til  ham. 
Han  troede,  at  det  var  en  af  nonnerne  ved  hospitalet,  som 
talte  til  ham,  og  samlede  sine  sidste  kræfter  for  at  kysse 
hendes  haand. 

„Tak,  søster!"  mumlede  han. 

Den  barmhjertige  søster,  der  fulgte  keiserinden,  bøiede 
sig  over  ham  og  sagde: 

„De  tager  feil,  min  ven;  det  er  ikke  mig,  det  er  vor  gode 
keiserinde,  som  taler  til  Dem." 

„Lad  det  være,  søster,"  afværgede  keiserinden,  „han  kunde 
jo  ikke  give  mig  et  smukkere  navn!" 

Dette  svar,  der  hører  til  keiserindens  mest  bekjendte  ytrin- 

ger,  er,  ligesom  en  af  hendes  udtalelser  under  krigen,*) 
bleven  et  bevinget  ord  i  Frankrige.  — 

Sommeren  1866  rasede  koleraen  heftig  i  Amiens.  Nu 
skyndte  Eugénie  sig  til  denne  by,  hvis  formuende  indvaa- 
nere  rædselslagne  havde  taget  flugten.  ,Jeg  er  ikke  vis 
paa,"  siger  Mérimée,**)  „at  dette  er  særdeles  klogt,  men  det 
er  smukt.  Med  hensyn  til  at  hindre  hende  fra  den  slags  ting, 
saa  ved  De  ligesaa  godt  som  jeg,  at  derpaa  er  ikke  at  tæn- 
ke! Vilde  man  tillade  sig  at  tale  til  hende  om  fare,  vilde 
hun  udsætte  sig  endnu  mere  for  den."" 

Uden  at  betænke  sig  et  øieblik  ilede  hun  gang  paa  gang 
til  hospitalerne,  hvor  hendes  nærværelse  syntes  at  mildne 
lidelser  og  at  dæmpe  de  døendes  klager.  Hun  udviklede 
en  iver,  som  ikke  syntes  at  kjende  grænser.  Træffende  var 
i  sin  stolte  beskedenhed  det  svar,  som  hun  gav  en  af  rigets 
marechaller,  der  udtalte  sin  beundring  for  hendes  mod.  „Hr. 
marechal,"  sagde  hun,  idet  hun  gjengjældte  hans  artighed 
med  en  fin  kompliment,  „vi  har  begge  for  skik  at  gaa  i 
ilden!" 

Det  var  ikke  for  at  beundres  af  mængden,  at  hun  traadte 
nær  til  al  denne  nøgenhed  og  elendighed,  til  disse  stakkels 
syge.  Hun  følte  medlidenhed  med  de  ulykkelige  og  vilde  dem 
vel;  og  ingen,  som  mindes  hendes  opofrelser  under  epide- 
mierne, kan  uden  høiagtelse  nævne  hendes  navn. 


XIII 

Eugénie  som  modens  beherskerinde. 


Havde  keiserindens  frygtløshed  under  kolera-epidemierne 
vendt  folkets  kjærlighed  til  hende,  saa  begyndte  dog  stem- 
mer snart  igjen  at  finde  øre,  der  ved  siden  af  hendes  bi- 
gotteri, som  saa  mange  hadede,  skarpt  dadlede  hendes 
ødselhed  og  den  nydelsessyge,  der  fra  hof  kredsen  bredte  sig 
over  hovedstad  og  rige. 

*)  ,1  Frankrige  kan  man  aldrig  føle  sig  ulykkelig.* 
**)  »Lettrea  å  Panizzi*  (den  femte  juli  1866). 

Det  var  uret  at  skrive  al  pariserverdenens  hang  til  forlystel- 
ser, al  dens  selviskhed  og  letsind  paa  Eugénies  regning,  og 
at  gjøre  hende  ansvarlig  for  alle  de  overdrivelser,  der  fandt 
sted  i  den  franske  hovedstad,  og  som  blev  efterabede  over- 
alt i  Europa;  thi  gjennem  aarhundreder  havde  man  i  Paris 
skrevet  modens  love! 

Og  dog  var  der  adskillig  berettigelse  i  den  dadel,  som 
man  paa  dette  punkt  gjorde  hende  til  gjenstand  for. 

Den  magt,  hun  øvede  som  modernes  dronning,  den  pynte- 
sygens rus,  der,  med  hende  som  forbillede,  betog  de  laveste 
saavel  som  de  høieste  klasser,  havde  en  skadelig  indflydelse 
paa  folket.  De  modedaarskaber,  som  hun  opmuntrede  til, 
pralelysten  og  den  hule  storhed,  som  havde  hjemsted  i  Tuile- 
riemes  palads,  bragte  smitstof  til  hvert  hus  i  Frankrige. 

Eugénie  kunde  ikke  udholde  dén  uvirksomhed,  hvortil 
hendes  plads  paa  tronen  fordømte  hende.  Hendes  hjerte 
fandt  ikke  næring  nok,  hendes  aand  ikke  beskjeftigelse  nok 
i  store  opgaver.  Saa  søgte  hun  hen  til  de  mindre:  Den 
tilfredsstillede  forfængelighed  blev  hendes  livsnydelse,  luksus 
og  pynt  blev  hendes  element.  Tusinde  modedaarskaber  split- 
tede hendes  kræfter;  hun  udvekslede,  saaatsige,  sine  bedste 
sjælelige  egenskaber  i  smaamynt. 

Men  skjønt  hun  langtfra  er  uden  ansvar  for,  hvordan  sam- 
fundslivet blev,  har  tiden  og  de  forhold,  hvorunder  hun  le- 
vede, ligeledes  sin  del  af  ansvaret  at  bære. 

Moden  er  altid  et  speilbillede  af  tiden,  dens  smag  og  in- 
teresser; og  tidens  historie  er  knyttet  til  den.  Den  er  ligesaa 
lidt  et  vilkaarligt  produkt  af  industrien,  som  den  vilkaarlig 
kan  kaldes  frem  af  toneangivende  damer.  De  kan  lede  den ; 
men  tidsaanden  og  tidsforholdene  vil  paatrykke  den  sit 
stempel!  — 

De  sociale  forhold  var  feberagtig  higende,  saa  længe  som 
Napoleon  111  regjerede.  At  komme  hurtig  frem,  at  komme 
op  over  den  stilling,  hvori  man  var  født,  var  den  livsopgave, 
som  et  flertal  stillede  sig.  Tidligere  havde  vilkaarene  været 
andre ;  klasse-aanden  havde  holdt  enhver  inden  sit  eget,  be- 
grænsede felt,  som  det  havde  været  vanskelig  at  overskride. 
I  keisertiden  var  enhver  energisk  begavelse  berettiget  til 

ærgjerrige  forhaabninger,  saasnart  han  sluttede  sig  til  Na- 
poleon; kun  ubetydeligheden  var  udelukket  fra  fremgang. 

Men  da  alle  er  tilbøielige  til  at  anse  sig  som  mere  el- 
ler mindre  betydelige  væsener,  laa  det  nær  for  alle  at  jage 
efter  at  komme  i  veiret.  Denne  jagen  efter  at  naa  høiden 
forklarer  —  i  forbindelse  med  standsforfængeligheden  — 
den  tvang,  som  moden  aldrig  har  øvet  i  høiere  grad  end  un- 
der det  andet  keiserdømme  i  Frankrige.  Middelstanden  vilde 
opad  og  optog  i  en  fah  de  fornemme  kredses  moder.  De 
lavere  lag  af  befolkningen  vilde  ikke  skille  sig  ud  fra  mid- 
delstanden og  fulgte  dem  i  hælene.  For  ved  synlige  tegn  at 
beskytte  sig  mod  forveksling  forandrede  de  høieste  klasser 
hurtig  igjen  sin  mode.  Men  det  forsprang,  som  de  vandt  for 
sine  forfølgere,  var  ringe,  og  moden  rullede  rundt  som  et 
hjul.  Enhver,  som  ønskede  at  regnes  med  til  det  gode  sel- 
skab, maatte  følge  den,  selv  om  man  fandt  den  afskylig.  Den 
var  ingen  mild  herskerinde,  men  en  tyran,  hvis  slaveaag 
man  bar  uden  at  knurre. 

Havde  de  lavere  klasser,  der  var  taabelige  nok  til  i  stort 
og  smaat  at  efterabe  keiserinden  og  hoffet,  ikke  ønsket  at 
forestille  mere  end  de  virkelig  var,  saa  vilde  de  bedre  have 
bevaret  sin  værdighed,  og  moden  vilde  have  tabt  adskillig 
af  sin  magt.  Som  forholdene  nu  var,  skabte  de  millioner, 
som  Eugénie  kastede  ud,  langt  mere  ødselhed  end  velsig- 
nelse. Hoffets  letsindighed  fremmede  letsind  blandt  folket; 
og  den  tankeløse  leflen  med  bagateller  svækkede  Frankriges 
kraft. 

Dog  var  der  unegtelig  ogsaa  dem,  der  nød  godt  af  keiser- 
indens  interesse  formoderne:  den  fremhjalp  handel,  haand- 
verk  og  industri,  og  den  forøgede  velstanden  og  virksom- 
heden blandt  middelstanden ;  thi  hvor  der  før  havde  hersket 
arbeidsløshed,  fandt  driftige  hænder  sysselsættelse. 

Det  vilde  føre  for  langt  at  omtale  om  kun  en  forsvindende 
del  af  de  moder,  som  Eugénie  skabte,  og  som  ikke  indskræn- 
kede sig  til  pynten  alene,  men  greb  ind  paa  hjemmets  og 
selskabslivets  forskjellige  omraader.  For  imidlertid  at  give 
et  svagt  begreb  om  den  indflydelse,  hun  har  havt,  vil  jeg  et 
øieblik  afbryde  beretningen  om  hendes  skjebne  og  udeluk- 
kende følge  hende  som  herskerinde  i  modernes  verden: 

Vi  har  seet,  at  hun  i  den  tidlige  ungdom  opfandt  opsigt- 
vækkende dragter,  og  at  hun  i  Compiégne-skoven  fremkaldte 
ligesaa  megen  beundring  paa  grund  af  sin  originale  ride- 
dragt, som  paa  grund  af  sin  skjønhed. 

Man  havde  i  Madrid  nøiet  sig  med  at  misunde  hende,  — 
ingen  havde  vovet  at  efterligne  hendes  ekstravagancer!  An- 
derledes ved  badestederne,  hvor  hun  senere  færdedes.  Her 
hengik  der  sjelden  ret  lang  tid,  inden  forfuskede  kopier  af 
den  originale  spanierinde  dukkede  frem  paa  promenaden,  i 
spillesalene  og  i  badehotellernes  saloner. 

Ankommen  til  Paris  begyndte  hun  meget  snart  at  øve 
indflydelse.  Før  man  anede,  at  hun  vilde  bestige  keisertro- 
nen, havde  de  franske  damer  skaffet  sig  høihælede  støvler 
lig  dem,  som  hun  havde  baaret  ved  de  keiserlige  jagtfester. 
Før  hendes  navn  var  trængt  ud  til  almenheden,  var  vesten, 
hvormed  hun  pleiede  at  vise  sig,  bleven  kopieret  og  solgt  i 
modeskræddemes  verksteder. 

Blandt  Paris's  befolkning  var  der  enkelte,  som  fandt,  at 
den  nye  keiserinde  „vel  var  elegant  og  tækkelig,  men  ikke 
nogen  glimrende  eller  imponerende  skjønhed".*)  En  ting 
beundrede  man  imidlertid  enstemmig  fra  begyndelsen :  hen- 
des deilige,  rødblonde  haar. 

Vesten  og  ridestøvlerne  havde  man  kunnet  gjøre  efter. 
Men  hvorledes  skaffe  sig  mage  til  haaret? 

Frisørerne  gjorde  forsøg  paa  ved  farvning  at  tilveiebringe 
noget  lignende.  De  opkjøbte  i  dyre  domme  afklippet  haar, 
hvor  de  kunde  finde  en  farve,  der  mindede  om  keiserindens. 
De  udstillede  parykker  og  coifurer  i  sine  vinduer,  —  og  det 
forlorne  haar  kom  i  mode. 

Løse  chignoner,  løse  fletter,  løse  Eugénie-krøller  solgtes 
i  massevis;  og  en  mængde  damer  saaes  pludselig  med  haar, 
som  lignede  hendes.  Fra  Frankrige  spredtes  chignoner  og 
forlorne  krøller  ud  over  Europa,  hvor  man  saa  baade  her- 
tuginden og  malkepigen  benytte  „løshaar**. 

Ved  siden  af  Eugénies  deilige  haar  var  det  navnlig  det 
yndige  smil  om  den  halvt  aabne  mund,  der  indtog  alle.  Nu 
blev  det  mode  at  aabne  munden!  Men  da  ikke  paa  langt 
nær  alle  pariserinders  tænder  kunde  maale  sig  med  den 

*)  .Le  journal  des  débittes*. 

dobbelte  perlerække,  der  kom  tilsyne,  hvergang  hun  smilte, 
da  man  desværre  ofte  maatte  fremvise  en  gul  eller  sortbrun 
række,  klædte  ikke  smilet  saa  godt. 

Herpaa  maatte  der  raades  bod,  og  de  forlorne  tænders  tid 
var  kommen! 

Herskerindens  skjønne,  glansfulde  øine  vakte  stor  beun- 
dring saavel  som  hendes  lyse,  vidunderlig  friske  hud.  For 
at  ligne  hende  søgte  hoffets  damer  og  senere  middelstan- 
dens kvinder  at  forhøie  hudens  skjønhed  ved  sminke,  at 
gjøre  øienbrynene  mørkere  ved  cosmetique  samt  at  forlene 
øinene  glans  ved  brugen  af  den  giftige  „  belladonna  **.  At 
hendes  majestæt  paa  spansk  manér  penslede  randen  af  sine 
øienlaag  sorte,  lokkede  de  franske  damer  til  at  gjøre  ligesaa. 

Strengt  taget  havde  Eugénie  blot  indirekte  virket  med  til 
disse  modedaarskaber.  Men  i  alle  andre  henseender  havde 
hun  ved  tronbestigelsen  omsluttet  modens  scepter  med  sin 
sterke,  lille  haand.  Hun  var  keiserinde  af  Frankrige,  men 
paa  samme  tid  Frankriges  mest  geniale  dameskrædderinde. 
Inden  hun  hver  morgen  forlod  sine  værelser  for  at  høre 
messen,  ofrede  hun,  som  i  et  tidligere  kapitel  bemerket, 
mindst  en  time  eller  to  paa  at  udtænke  nye,  overraskende 
og  klædelige  dragter. 

Hendes  soveværelse,  i  hvis  umiddelbare  nærhed  bede- 
kammeret laa,  var  forskjellig  fra  hendes  øvrige  værelser; 
det  manglede  personlighedens  præg.  Sengen,  der  var  drap- 
peret  med  rige  stoffer,  stod  paa  en  forhøining  og  lignede  en 
trone.  I  dette  værelse  gjemte  hun  den  gyldne  dydsrose,  som 
paven  havde  foræret  hende;  og  ved  sit  hovedgjærde  havde 
hun  stillet  en  palme,  som  den  hellige  fader  sendte  hende 
hvert  aar  tilligemed  sin  velsignelse.  Om  dagen  opholdt  Eu- 
génie sig  aldrig  i  dette  rum.  Men  desto  mere  tid  tilbragte 
hun  i  det  nærliggende  paaklædningsværelse,  hvor  der  var 
store,  bevægelige  speile,  ved  hjælp  af  hvilke  hun  kunde  se 
sig  fra  alle  sider. 

I  etagen  ovenover,  og  sat  i  forbindelse  med  hendes  pri- 
vate værelser  ved  talerør  og  elevator,  var  de  sale,  hvor  hen- 
des kvindelige  betjening  opholdt  sig.  Her  fandtes  magasiner 
af  silketøier,  af  fløieler,  af  færdigsyede  kjoler,  af  alle  op- 
tænkelige garderobegjenstande.  I  umaadelige  skabe,  som  stod 

opstablede  langs  veggene,  opbevaredes  dragter  og  kaaber  i 
alle  mulige  forver  og  fotoner;  der  var  særskilte  værelser  for 
hatte,  for  støvler  og  sko,  for  parasoller  [og  sommerkaaber 
o.  s.  V. 

I  et  af  rummene  havde  keiserinden  ladet  opstille  legem- 
store  dukker,  som  til  de  mest  diskrete  enkeltheder  var  ud- 
klædte som  levende  kvindelige  væsener,  og  hvis  høide  og 
fyride  nøiagtig  svarede  til  majestætens  egen  figur.  Disse  duk- 
ker, som  maatte  pyntes  om  fra  top  til  taa  hver  eneste  mor- 
gen, blev  løftede  ned  af  elevatoren  og  fortes  daglig  firem  for 
hende. 

Tiltrods  for  den  omhu,  som  modister  og  dameskræddere 
anvendte  for  at  vinde  Eugénies  tilfredshed,  hændte  det  sjel- 
dent,  at  en  dragt  behagede  hende  helt  Hun  vragede,  kriti- 
serede og  forandrede  i  det  uendelige,  indtil  det  ved  selv- 
studium var  lykkedes  hende  at  omkomponere  den  til  sin 
fulde  tilfredshed. 

Som  ung  havde  hun  havt  interesse  for  kunstneriske 
sysler,  og  hun  malede  ret  smukt.  Denne  kunstsans  kom 
hende  nu  til  gode.  Hun  gjorde  sin  paaklædning  til  et  kunst- 
studium ;  og  modens  sfære  rykkede  under  hendes  beskyttelse 
nærmere  og  nærmere  kunstens  verden. 

En  revolution,  som  hun  nsesten  straks  foretog  og  som 
stemte  med  hendes  følelse  af  en  keiserindes  værdighed,  var 
atter  at  indføre  det  lange  slæb.  Man  optog  moden  uanseet 
stand  og  stilling.  I  gamle  dage  havde  slæbene  feiet  hoffets 
sale;  nu  feiede  de  gaderne  og  borgerstandens  gulv. 

Før  hendes  tronbestigelse  havde  den  ubehjælpelige  kvin- 
delighed været  moderne;  men  da  det  blev  mode  at  kopiere 
Eugénie,  blev  kvindeligheden  lagt  bort.  Hun  bragte  herre- 
kraver, herre-manchetter  og  mange  andre  smaating  i  mo- 
de, der  talte  om  emancipation.  Under  hendes  scepter  fik 
toilettet  overhovedet  et  mandigt  tilsnit;  den  forvovne  ryt- 
terske opmuntrede  til  en  mandhaftighed,  som  man  pludselig 
fandt  overmaade  klædelig. 

Krim-krigen  brød  ud;  med  den  kom  de  tyrkiske  schawler 
igjen  frem  for  lyset.  Enkeltvis  havde  man  benyttet  dem  i 
det  første  keiserdømmes dage;  og  keiserinde Josephine  havde 
næret  en  overordentlig  forkjærlighed  for  dem.  Nu  vilde  alle 

have  dem.  Franske  fabrikanter  eftergjorde  dem  i  uegte  stoffer 
og  gjorde  ypperlige  forretninger.  Snart  fandt  de  vei  til  hver 
landsby  i  Europa,  hvor  skolemester-madamen  og  proprie- 
tærens hustru  saavelsom  hendes  naade  grevinden  maatte 
vandre  til  kirke  ind- 
hyllet i  et  saadant 
schawl. 

Vi  har  kortelig  be- 
rørt den  første  ver- 
densudstilling i  Paris 
(1855).  Hvad  der  var 
smukt,  praktisk  eller 
originalt,  blev  fra 
fremmede  lande  og 
verdensdele  sendt  did 
for  at  sees,  beundres 
og  prøves.  Men  høit 
over  andre  afdelinger 
straalededen  franske ; 
og  Eugénie  var  for 
klog  og  for  meget  pa- 
triot til  ikke  at  frem- 
hæve og  beskytte  det, 
der  hørte  Frankrige  til. 
De  franske  udstillere 
var  paa  sin  side  gode 
forretningsmænd,  og 
de  gjorde  alt  for  at 
vinde  hendes  bifald. 
Man  havde  begyndt 

med  at  opkalde  sine  døtre  efter  hende  og  med  at  give  vel- 
gjørende  stiftelser  hendes  navn.  Nu  opkaldte  de  industri- 
drivende sine  varer  efter  hende.  Havde  man  vakt  hendes 
interesse,  var  fabrikantens  lykke  gjort;  thi  hun  fandt  ingen 
pris  for  høi,  og  det,  som  hun  kjøbte,  kom  straks  imode. 

Men  moden  lader  ikke  engang  det  smukke  og  karakteri- 
stiske beholde  sin  plads;  den  ofrer  det  smukke,  som  den 
har  fundet,  til  gunst  for  nye  indfald!  Det,  som  under  ver- 
densudstillingen var  bleven  moderne,  fortrængtes  igjen.  Og 

Straks  efter  dens  afslutning  foregik  der  en  mindeværdig  om- 
veltning  paa  det  kvindelige  toilettes  omraade. 

Eugénie  ventede  at  blive  moder,  og  hun  opfandt  crino- 
linen,  —  enkelte  mente  for  at  skjule  sin  tilstand,  andre  paa- 
stod,  at  hun  netop  ønskede  at  gjøre  den  iøinefaldende. 

Man  er  saa  vant  til  at  betragte  Eugénie  som  crinolinens 
skaberinde,  at  man  er  tilbøielig  til  at  overse,  at  den  er 
en  ny  form  for  fiskebenskjørtet,  som  saavel  i  det  sekstende, 
syttende  som  attende  aarhundrede  har  spillet  sin  rolle.  Det 
dukkede  først  op  i  Spanien  i  midten  af  det  sekstende  aar- 
hundrede, men  gjorde  snart  sin  runde  i  andre  lande.  Paa 
billeder  af  Englands  dronning  Elisabeth  ser  vi,  at  hun  har 
baaret  det;  og  man  bebreidede  Henrik  IV's  gemalinde,  den 
skjønne  Margrethe  af  Valois,  at  hun  brugte  fiskebenskjørter 
saa  store,  at  ingen  dør  var  bred  nok  for  hende.  I  slutningen 
af  det  syttende  aarhundrede  dukkede  det  anden  gang  op, 
denne  gang  i  Frankrige.  Nu  fik  det  ingen  sterotyp  form,  men 
til  gjengjæld  lang  varighed,  idet  Marie  Antoinette  endnu  le- 
gede sine  hyrdelege  i  Trianon  med  pudret  haar  og  fiske- 
benskjørt.  Det  var  først  den  store  revolution,  som  skyllede 
det  bort  med  saameget  andet! 

Eugénie  optog  moden  under  et  nyt  navn  og  i  en  ny  og 
mere  fuldkommen  form.  Et  er  sikkert:  aldrig  har  fiskeben- 
skjørtet  —  eller  crinolinen,  som  det  nu  hed  —  spillet  en 
saadan  rolle,  aldrig  har  det  vundet  en  saadan  udbredelse 
som  i  det  andet  keiserdømmes  tid. 

Crinolinen  er  epokegjørende  i  modegalskabens  historie. 
Den  havde  mange  fiender,  men  den  triumferede  over  dem 
alle!  Modstanderne  kaldte  den  uhensigtsmæssig  og  farlig. 
Farlig  blev  den  desværre  for  mange:  Et  uforsigtigt  skridt 
ind  i  crinolinens  hjul  foraarsagede  mangt  et  ulykkeligt  fald. 
Mangen  balletdanserinde,  mangen  hofdame  kan  takke  den 
for  brandsaar,  endog  for  døden. 

Dens  egentlige  sfære  var  i  de  store  sale,  hvor  man  har 
overflod  af  plads.  Opfundet  for  fyrstinder,  hvis  tjenere  aab- 
ner  fløidørene  og  for  hvem  pager  og  hofkavallerer  rykker 
sæderne  tilrette,  burde  den  aldrig  have  fundet  vei  til  de 
mindre  forhold!  Ved  huslige  beskjeftigelser  var  den  til  stort 
besvær;  den  bidrog  til  at  ødelægge  det  gode  lune  og  de 

smukke  klæder.  Og  den  var  neppe  mindre  uhensigtsmæssig 
end  farlig. 

I  den  form,  hvorunder  Eugénie  først  lod  den  fremtræde, 
var  den  derimod  ikke  egentlig  ugraciøs;  selv  dens  fiender 
medgav  i  begyndelsen,  at  den  var  istand  til  med  ynde  at 
tilhylle  legemlige  mangler.  Det  varede  imidlertid  ikke  læn- 
ge, inden  gracien  svandt,  og  den  antog  utrolige  dimensioner. 

Den  ældre  generation  vil  endnu  mindes,  at  den  fra  Paris 
gjorde  reisen  rundt  jorden,  at  den  fra  et  beskedent  omfang 
voksede  og  blev  til  en  ballon,  der  hindrede  egtemanden  fra 
at  vandre  ved  sin  hustrus  side  og  tvang  fruen  til  at  benytte 
en  sofa  alene,  naar  hun  ønskede  at  sætte  sig  ned. 

Skjønt  mangen  kvinde  kastede  længselsfulde  tilbageblik 
til  de  svundne  tiders  slankhed,  blev  alle  revne  med  i  crino- 
line-hvirvelen.  For  at  være  paaklædt  udfordredes  en  crino- 
line!  Da  de  færreste  kvinder  af  middelstanden  havde  tid  til 
uophørlig  at  bytte  dragt,  var  der  intet  andet  at  gjøre,  end  at 
bære  den  under  de  forskjelligste  sysler. 

Mange  var  de  besværligheder,  som  det  svage  kjøn  maatte 
døie,  medens  de  beherskedes  af  den,  grænseløs  den  omtanke, 
som  de  maatte  ofre  dette  plag,  utallige  de  forlegenheder, 
som  den  uadskillelige  følgesvend  beredte  dem.  Men  yderst 
faa  tænkte  paa  at  undvære  den ;  thi  for  at  trodse  dens  magt 
udfordredes  der  et  moralsk  mod,  som  kun  faa  var  i  besid- 
delse af:  Man  udsatte  sig  for  mændenes  smil,  kvindernes 
ringagtende  skuldertræk,  gadeguttemes  haanende  tilraab  ved 
at  gaa  ud  uden  den ;  selv  tjenestepiger  i  by  og  paa  land  saaes 
sjelden  at  haandtere  soplime  og  kost  uden  crinoline. 

Talrige  forandringer  og  forbedringer  blev  efter  Eugénies 
initiativ  foretagne  med  crinolinen.  Efter  at  have  begyndt 
med  hestehaarskjørter  gik  man  over  til  et  slags  bur  af  fiske- 
ben ;  senere  benyttede  man  rør  og  staaltraad-stænger.  Ende- 
lig gjorde  man  forsøg  paa  at  erstatte  disse  ved  gummi-slanger, 
fyldte  med  luft.  Men  hvor  meget  end  den  sidste  opfindelse 
stræbte  hen  til  at  idealisere  crinolinen,  saa  lidet  var  den 
skikket  til  at  modstaa  skjebnens  puf  og  stød. 

Luftskjørtet  var  et  mislykket  forsøg;  hestehaarskjørtet 
dannede  et  utilstrækkeligt  holdepunkt  for  kjolen,  fiskeben 
brak  man  for  let  itu,  og  rør  var  for  tunge.  Saa  blev  det  da 

Staal  og  jem,  aarhundredets  seirende  metaller,  som  bar  pri- 
sen. Crinoline- fabrikationen  tog  i  seksti-aarene  et  uhørt 
opsving  og  har  sikkert  gjort  fabrikanterne  til  rige  mænd; 
thi  som  taknemmelighedsbevis  bør  det  vel  opfattes,  at  en 
fabrikant  i  London  udsatte  en  præmie  paa  hundrede  guineer 
for  det  bedste  digt  til  crinolinens  ære. 

Næsten  ti  aar  regjerede  denne  stormagt.  Da  den  endelig 
langsomt  og  modstræbende  forsvandt,  blev  Eugénie  nsesten 
samtidig  foitrængt  fra  sin  trone. 

Medens  crinolinen  saaatsige  beherskede  modeverdenen, 
var  modeverdenens  egentlige  herskerinde  dog  langtfira  le- 
dig; hun  opfandt  stadig  nye  ting.  Ved  hvert  sassonskifte 
modtog  hun  sine  leverandører.  Man  viste  hende  alle  mulige 
tøier,  modeller  etc,  og  hun  valgte  en  mængde  sager,  som 
hun  mente  at  faa  brug  for.  Hun  havde  konferencer  med 
madame  Virot,  hofmodehandlerinden,  og  med  den  berømte 
dameskrædder  Worth,  hvis  ry  hun  grundlagde.  Den  sidst- 
nævnte sendte  hende  ofte  dragter  til  en  pris  af  100,000  el- 
ler 200,000  francs,  og  han  lod  hende  betale  indtil  50,000 
francs  for  en  enkelt  liden  kaabe ;  men  selv  ikke  de  kunst- 
verker,  som  han  leverede  til  slige  priser,  tilfredsstillede  hende 
i  deres  oprindelige  form.  Der  maatte  idelig  foretages  foran- 
dringer efter  hendes  forskrifter;  hendes  fine  smag,  der  ved 
ivrige  studier  udvikledes  mere  og  mere,  lykkedes  det  om- 
sider at  frembringe  et  indtryk  af  fuldendt  harmoni. 

Upraktiske  var  heller  ikke  alle  hendes  opfindelser.  Jeg 
vil  kun  erindre  om  „Garibaldi-blusen**,  som  blev  meget  yn- 
det hos  unge  damer  og  smaapiger,  og  om,  at  det  var  hende, 
som  bragte  ^en-tout-cas*'  i  mode,  den  praktiske  mellemting 
mellem  parasol  og  paraplui.  Ogsaa  Eugénie  skyldes  det,  at 
mørke  underskjørter  blev  moderne.  Hun  begyndte  at  bruge 
røde  og  blaa  skjørter,  som  hun  ved  opheftning  lod  komme 
til  syne.  Moden  optoges  naturligvis  af  høie  og  lave;  og  de 
dydsirede  ungmøer  rundt  om  i  landene,  som  før  havde  an- 
seet  det  for  umuligt  at  gaa  med  andet  end  hvide,  stivede 
skjørter,  blev  omvendte  til  en  bedre  erkjendelse,  da  keiser- 
inden  af  Frankrige  viste  dem  veien. 

Blandt  hendes  utallige  andre  opfindelser  fortjener  de  usyn- 
lige net  at  erindres,  —  „i/im/Wes",  som  de  kaldtes  i  Paris; 

de  forarbeidedes  af  haar,  fremhævede  frisuren  og  beskyttede 
den  mod  ødelæggelser.  Det  blev  mode  at  lade  saadanne  net 
forfærdige  af  eget  haar  og  forære  dem  til  veninder,  naar 
farven  passede. 

Keiserindens  gode  hjerte  viste  sig,  som  ved  saa  mange 
leiligheder  ogsaa  paa  modernes  omraade:  Lyoner  silkefabri- 
kanterne  stod  i  begyndelsen  af  seksti-aarene  paa  fallittens 
rand;  thi  de  mønstrede  silketøier  fandt  ingen  afsætning. 
De  henvendte  sig  til  keiserinden  og  bad  hende  om  at  bringe 
dem  i  mode,  og  hun  opfyldte  straks  og  gjeme  deres  bøn. 

At  gameringer,  puffer  etc,  som  ind  i  vor  tid  spiller  sin 
store  rolle,  skyldes  Eugénies  idé,  er  for  bekjendt  til,  at  det 
her  trænger  at  paapeges. 

Selvfølgelig  fik  violerne  stor  betydning,  medens  Eugénie 
herskede.  Man  saa  Napoléonidemes  emblem  overalt:  paa 
hatte,  paa  baltoiletter;  og  violens  farve  var  længe  mode- 
farven. „Extrait  de  violettes''  blev  dameverdenens  yndlings- 
parfume.  Da  en  dame  af  den  fornemme  verden,  som  bekjendt, 
altid  kun  bør  bruge  en  bestemt  parfume,  der  maa  gjennem- 
trænge  alle  gjenstande,  hvormed  hun  kommer  i  berøring, 
da  ogsaa  borgerstanden,  ja,  selv  demimondens  synderinder 
med  forkjærlighed  benyttede  „^xtrait  de  violettes*",  strøm- 
mede denne  duft  én  i  keiserdagene  overalt  imøde. 

At  nævne  de  utallige  mode -forandringer,  som  Eugénie 
desforuden  kaldte  tillive,  vilde  være  et  uoverkommeligt  ar- 
beide.  I  forbigaaende  vil  jeg  kun  minde  om  en  smagfuld 
fantasidragt,  en  kvindelig  søofficersuniform,  som  hun  lod 
forfærdige  i  anledning  af  sin  reise  til  Suez  (1869)  og  om, 
at  hun  bragte  „baschliken*'  med  fra  denne  reise.  Vinteren 
derpaa  —  den  sidste  vinter,  hun  residerede  i  Tuilerieme  — 
gjorde  hun  „eau  de  NU"  til  modefarve.  Den  skildres  i  da- 
tidens modeblade  som  »en  genial  blanding  af  graat  og  grønt 
med  et  vidunderligt  sølvskjær*" ;  og  en  kjole  af  denne  farve 
mentes  at  anskueliggjøre  „Nilens  bølger  i  maaneskin*". 

Som  keiserinde  var  dette  hendes  sidste  opfindelse.  Men 
ogsaa  som  exkeiserinde  har  Eugénie  øvet  en  ikke  ganske 
ubetydelig  indflydelse,  idet  hun  var  den  første,  som  afklip- 
pede sit  pandehaar.  Den  kvindelige  ungdom  optog  moden, 
de  ældre  damer  fulgte  eksemplet.  Men  de  færreste,  der  har 

brugt  „ponny- frynser*,  ved,  at  de  skyldtes  Frankriges  tid- 
lige keiserinde ;  og  endnu  færre  aner,  at  hvad  de  efterabede 
som  koketteri,  blev  baaret  af  hende  som  tegn  paa  hendes 
enkesorg. 


Til  billedet  af  den  skjønne  spanierinde  vil  mindet  om  den 
iver,  hvormed  hun  atten  aar  svingede  modens  scepter,  altid 
være  knyttet  fast.  Denne  hendes  hovedinteresse  var  paa  en 
gang  hendes  svaghed  og  hendes  styrke:  hendes  svaghed, 
fordi  pyntesyge  og  ødselhed  er  en  bebreidelse,  som  det  fran- 
ske samfund  med  berettigelse  tør  udslynge  mod  sin  sidste 
keiserinde.  Hendes  styrke,  fordi  den  kunstfærdighed,  hvor- 
med hun  forstod  at  stille  sig  tilrette  paa  sin  piedestal,  de 
koketterier,  som  hun  anvendte  for  at  lænkebinde  og  bedaare, 
bestemte  hendes  stilling  ligeoverfor  folket  og  samtiden. 


XIV 

Keiser  Maximilian  og  keiserinde  Chariotte.  —  Verdensudstillingen  1 867.  — 
Det  nedadgaaende  keiserrige.  —  Eugénies  sidste  triumftog. 


Vi  har,  idet  vi  dvælede  ved  Eugénies  betydning  for  mo- 
derne, i  forrige  kapitel  fulgt  hende  ind  i  landflygtigheden. 
Endnu  var  imidlertid  hendes  magt  ikke  svækket,  endnu 
straalede  keiserdømmet  tilsyneladende  i  sin  fulde  middags- 
glans. 

Ja —  tilsyneladende!  Fest  fulgte  fest  og  fyrstebesøg  fulgte 
fyrstebesøg.  Frankrige  troede  sig  uovervindeligt,  Frankriges 
keiserinde  troede  sin  stilling  sikret  for  livet  og  for  efter- 
kommere. 

Men  keiserens  politik  led  følelige  nederlag;  uhyggelige 
rygter  trængte  over  havet  fra  det  eventyrlige  mexikanske 
keiserrige,  som  han  havde  skabt. 

Keiser  Maximilian  og  keiserinde  Charlotte  havde  i  sorg- 
løshedens dage  besøgt  Tuileriemes  hof.  Det  var  Napoleon 

som  havde  forledet  den  østerrigske  erkehertug  til  at  mod- 
tage den  skjebnesvangre  krone ;  og  han  havde  lovet  ikke  at 
forlade  ham,  før  tronen  vel  var  befæstet. 

Erindrende  dette  løfte  sendte  den  ulykkelige  keiser  sin 
gemalinde  til  Eu- 
ropa for  at  anraabe 
om  hans  fortsatte 
hjælp.  Hun  kom 
til  Paris  om  afte- 
nen ;  uden  at  unde 
sig  hvile  efter  den 
trættende  søreise 
ilede  hun  den  føl- 
gende morgen  til 
Saint  Cloud.  ♦) 
Hendes  dragt  var 
i  uorden,  og  hun 
saa  overanstrengt 
og  ophidset  ud. 

Hun  havde  ta- 
get breve  med, 
hvori  Napoleon 
havde  tilsagt  ikke 
at  svigte  hendes 
gemal  i  nøden ; 
og  hun  tvang  ham 
til  at  læse  dem. 
Hun  sled  sig  i 
støvet  for  hans 
fod,  bønfaldt  ham 
om  at  opfylde  de 
givne  løfter. 

Men  keiseren  var  kold  ligepverfor  hendes  bønner  og  taa- 
rer;  han  havde  ikke  længer  kunnet  hjælpe  hende,  selv  om 
han  havde  villet  det. 

Halvt  vanvittig  af  fortvivlelse  skal  keiserinde  Charlotte 
have  raabt:  „Ludvig  Philips  datterdatter  burde  aldrig  have 


MAXIMILIAN, 
Keiser  af  Mexiko. 


*)  Den  24de  august  1866. 

betroet  sin  skjebne  til  en  Bonaparte!''  Med  en  forbandelse 
paa  læberne  skal  hun  have  forladt  Saint  Cloud*).  — 

Skjønt  Napoleons  forfeilede  politik  begyndte  at  bortviske 
den  glans,  som  efter  Krim-krigen  havde  omstraalet  ham,  og 
skjønt  et  betydningsfuldt  stykke  verdenshistorie**)  nylig  var 
bleven  afviklet  uden  hans  deltagelse,  var  den  følgende  tid  i 
verdens  øine  dog  endnu  ærerig. 

Den  1ste  april  1867  aabnede  man  atter  en  stor  udstilling  i 
Paris;  fra  alle  europæiske  riger  og  fremmede  verdensdele 
strømmede  man  til  keiserstaden  ved  Seinen.  Fuld  af  stolt- 
hed kunde  Seine- præfekten  forkynde,  at  franskmændenes 
hovedstad  var  bleven  verdens  hotel  („L'auberge  du  monde"), 

„Hvem  kan  finde  farver,  der  er  tilstrækkelig  livlige,  til 
at  male  de  daværende  forholds  glimrende  yderside,"  siger 
la  Gorce,***)  idet  han  ser  tilbage  paa  denne  tid.  »Paris  var 
bleven  fyrsternes  bolig  og  det  sted,  hvor  kongerne  mødtes! 
En  vidunderlig  samling  af  kiosker,  pavilloner,  galerier  var 
fremtryllede  for  at  huse  verdens  rigdomme  og  tjene  adspre- 
delsen og  fomøielsen  til  fri'sted.  Men  hvem  skulde  ogsaa 
kunne  opregne  alle  de  mørke  dissonancer,  som  den  mest 
raffinerede  omsorg  kun  med  møie  formaaede  at  bringe  til 
taushed?  Alle,  som  har  oplevet  denne  tid,  har  fra  hin  pe- 
riode bevaret  en  følelse  af  blindhed  forenet  med  en  ubestemt 
følelse  af  angst.  Aldrig  var  gaderne  livligere,  butikeme  mere 
straalende,  dragterne  mere  overlæssede,  forlystelsesstederne 
mere  besøgte.   Aldrig  blandede  den  fornemme  verden  og 

demimonden  sig  sammen  i  et  saadant  sus  og  dus. 

Alligevel  lød  der  fra  tid  til  anden  et  klageskrig,  ligesom  fra 
en  kvinde,  der  er  bleven  syg  under  en  fest;  —  det  var  Frank- 
rige, som  udstødte  det.  Frankrige,  der  pludselig  atter  var 
bleven  klartseende,  og  for  hvis  øine  der  løftedes  en  fiig  af 
det  slør,  som  skjulte  fremtiden." 

Uovertræffelig  var  den  ynde,  med  hvilken  keiserinden 
modtog  sine  høie  gjester,  beundringsværdig  den  takt,  hvor- 

*)  Dagen  efter  dette  besøg  merkede  man,  at  hendes  aand  begyndte  tt  blive  om- 
taaget.  Ved  hendes  paafølgende  kncfald  for  paven,  der  heller  ingen  hfclp  kunde  jde 
hende,  kom  hendes  vanvid  til  et  heftigt  udbrud. 

**)  Krigen  mellem  Danmark  og  Tyskltnd  1864  og  mellem  Preussen  og  Østerrige 
1866. 

•••)  De  la  Gorce:  ,,HIstoire  du  second  Empire.* 

med  hun  —  eksempelvis  —  paa  samme  tid  fungerede  som 
vertinde  for  keiseren  af  Rusland  og  kongen  af  Preussen. 

Den  sjete  juni  1867  afholdtes  til  ære  for  disse  to  lige- 
stillede herskere*)  en  imponerende  troppe-revue. 

Som  levende  mure  omgav  tusinder  af  tilskuere  Long- 
champs-sletten.  De  indbudte  var  kjørt  frem  og  havde  indtaget 
sine  pladse.  Kronprinsessen  af  Preussen  og  hendes  søster, 
prinsesse  Alice  af  Hessen,  sad  ventende  paa  tribunen ;  men 
ingen  agtede  paa  dem.  Alt  var  spænding  og  forventning;  thi 
keiserinden  havde  endnu  ikke  vist  sig. 

Da  lød  fra  alle  sider  et  enstemmigt  glædesraab:  „Keiser- 
inden kommer  I""  Yndig,  livsglad,  smilende  og  hilsende  kjørte 
Eugénie  gjennem  de  jublende  menneskerækker,  rundt  om 
den  store  slette  for  at  stige  af  ved  den  keiserlige  pavillon. 
Straks  efter  viste  monarkerne  sig  tilhest,  fulgte  af  den  preus- 
siske kronprins  og  den  rusiske  tronfølger.  Den  uoverskuelige 
troppemasse  præsenterede  gevær;  blanke  vaaben,  brogede 
faner  glimrede  i  solskinnet,  og  bedøvende  velkomstfanfarer 
hilste  majestæterne. 

Eugénie  indtog  hæderspladsen  paa  den  keiserlige  tribune. 
Stolt  lod  hun  blikket  glide  hen  over  kjemen  af  Frankriges 
arméer,  over  mængden,  der  ikke  blev  træt  af  jubel,  over 
repræsentanterne  for  Europas  keiser-  og  kongehuse. 

Herskerne  nærmede  sig  tribunen,  hvor  hun  sad.  Alexan- 
der af  Rusland  og  Wilhelm  af  Preussen  sprengte  hen  til 
hende  og  kyssede  hendes  haand ;  —  kræmmeren  Kirkpatricks 
datterdatter,  datteren  af  den  letsindige  Manuela  Montijo  mod- 
tog i  det  franske  folks  paasyn  den  ærbødigste  hyldest  af 
Europas  mægtigste  fyrster.  Hun  var  stolt,  —  og  hun  havde 
grund  til  at  være  det! 

Troppe-revuen  paa  Longchamps-sletten  var  et  af  de  sidste 
af  de  maleriske  skuespil,  som  under  det  andet  keiserdømme 
forbausede  verden.  Men  for  Eugénie  var  det  langtfra  det 
eneste  skjønne  øieblik  denne  sommer. 

Tre  uger  efter  fandt  der  atter  festligheder  sted.  Verdens- 


*)  Da  de  keiserlige  og  kongelige  personer  klokken  fem  om  eftermiddagen  forlod 
revuen,  kjørte  de  to  keisere  først;  bag  efter  ftilgte  Eugénie  med  kongen  af  Preussen. 
En  polak,  Berezowskl,  traengte  frem  og  aliyrede  et  pistolskud  mod  keiser  Alexander. 
Napoleons  staldmester  Raimbeaux  kastede  sig  imellem  med  sin  hest  og  reddede  mo- 
narkens liv;  Napoleon  relste  sig  i  vognen  og  raabte  til  folket,  at  ingen  var  saaret. 

udstillingens  præmier  fordeltes  af  keiserbarnet,  som  var  ud- 
stillingens præsident;  den  høitidelige  akt  overværedes  af 
prinsen  af  Wales,  kronprinsen  af  Preussen,  kronprinsen  af 
Italien,  hertugen  af  Aosta,  storfyrstinde  Marie  af  Rusland, 
sultan  Abdul-Aziz  og  hans  søn  og  to  brodersønner.  Kristen- 
dommen og  Muhameds  lære  saaes  enige  og  feststemte  paa 
samme  rigtsmykkede  tribune.  Den  bigotte  keiserinde  viste 
sig  side  om  side  med  sultanen,  som  ikke  var  det  franske 
sprog  mægtig,  men  hvis  blikke  uafbrudt  fulgte  hende  og 
talte  beundringens  tydeligste  sprog. 

I  selvsikker  blindhed  troede  Eugénie  at  staa  paa  høide- 
punktet af  sin  storhed.  Men  grunden  var  begyndt  at  glide 
bort  under  hendes  fødder.  Bismarck  og  kong  Wilhelm,  der 
havde  været  hendes  gjester,  havde  udforsket  hendes  land 
og  vilde  snart  vende  tilbage  som  hendes  Render!  Og  sam- 
me dag,  som  hendes  søn  uddelte  præmier,  havde  Na- 
poleon modtaget  efterretningen  om  keiser  Maximilian  af 
Mexikos  skrækkelige  endeligt.  Franskmændenes  vivatraab 
formaaede  ikke  at  overdøve  den  dødsrallen,  der  ulykkevars- 
lende  lød  over  til  ham  fra  Queretaro. 


Et  eiendommeligt  og  ikke  lidet  fremherskende  karakter- 
træk hos  Napoleon  var  hans  urokkelige  tro  paa  en  forud- 
bestemt, uundgaalig  skjebne.  Denne  fatalistiske  tro  havde 
koncentreret  hans  energiske  vilje  og  kloge  beregninger,  me- 
dens det  gjaldt  at  opnaa  tronen.  Af  denne  tro  fremgik 
hans  koldblodige  personlige  mod;  thi  han  var  overbevist 
om,  at  intet  skud  kunde  ramme  ham,  naar  ikke  skjebnen 
havde  bestemt  det  for  ham. 

Men  paa  samme  tid  som  hans  skjebnetro  fødte  ligegyl- 
dighed for  faren,  frembragte  den  hin  vaklen,  der  i  senere 
aar  overalt  kom  tilsyne  i  hans  politik.  Han  søgte  paa  enhver 
tænkelig  maade  at  løfte  det  slør,  der  tilhyller  fremtiden.  Der 
fandtes  ingen  bekjendt  spaakvinde,  uden  at  han  i  stilhed 
besøgte  hende;  og  hvor  utrolig  det  end  lyder,  gjorde  den 
slags  forudsigelser  et  dybt  indtryk  paa  ham. 

Flere  spaadomme  havde  —  tildels  allerede  før  hans  tron- 

bestigelse*)  —  forkyndt,  at  Tyskland  vilde  bevirke  hans 
undergang.  Dette  var  grund  til,  at  han  aldrig  kunde  be- 
stemme sig  hverken  til  at  befordre  eller  til  eftertrykkelig  at 
modarbeide  den  na- 
tionale enhed  i  det 
tyske  rige.  Han  hav- 
de opmuntret  til  krig 
mellem  Østerrige  og 
Preussen  i  haab  om 
at  svække  begge 
magter  og  sanke 
kastanier  ud  af  ilden 
for  sig  selv.  Men  ef- 
ter Preussens  uven- 
tede seire  stod  han 
atter  raadløs  og  vak- 
lende og  turde  ikke 
mande  sig  op  til  af- 
gjørende  handling. 

Frankriges  stilling 
var  bleven  væsent- 
lig svækket  ved  de 
politiske  omveltnin- 
ger  i  Tyskland  1866. 
Preussens  voksende 
magt  vakte  ængstel- 
se hos  Napoleon  og 
gjæring  blandt  hans 
folk.  Keiserens  an- 
seelsesank. Han  for- 
søgte at  knytte  nye  diplomatiske  forbindelser;  men  det  var, 
som  om  skjebnens  haand,  der  i  begyndelsen  havde  ført  ham 
til  seir  og  triumfer,  nu  vilde  lede  ham  mod  vanskeligheder 
og  skuffede  haab. 

Efter  at  keiserinden  og  den  lille  keiserprins  i  august- 
maaned  1867  havde  besøgt  Corsica  i  anledning  af  hundred- 

*)  Der  flndes  en  spaadom,  som  er  efterladt  af  madame  Lenormand  (trykt  1841), 
og  hvor  den  berømte  spaakvinde  med  stor  bestemthed  forudsiger,  at  det  andet  keiser- 
dømme  skal  opstaa,  at  det  vil  falde  ved  tyskernes  indtrængen  i  Frankrige,  samt  at 
Paris  vil  blive  tilintetg)ort  I  blodstrømme  og  flammer. 

aars-festen  for  Napoleon  I,  reiste  han  og  hans  gemalinde  til 
Salzburg  for  at  mades  med  det  østerrigske  keiserpar.  Det 
hed,  at  man  reiste  for  at  bevidne  sin  deltagelse  i  anledning 
af  keiser  Maximilians  sørgelige  skjebne;  men  i  virkeligheden 
laa  der  politiske  grunde  under. 

Majestæterne,  som  nylig  havde  vist  et  saa  storartet  gjeste- 
venskab,  blev  selvfølgelig  paa  reisen  mødte  med  hjertelig- 
hed. De  ønsker,  som  keiseren  i  politisk  henseende  nærede, 
blev  imidlertid  ikke  virkeliggjorte. 

At  spille  en  rolle  som  overformynder  for  den  romanske 
folkestamme  havde  altid  hørt  til  Napoleon  IH's  politik.  Et 
føleligt  slag  var  det  derfor,  at  Isabella  af  Spanien,  som  efter- 
tragtede hans  forbund,  blev  jaget  bort  fra  sin  trone,  da  hun 
netop  vilde  begive  sig  til  et  møde  med  ham. 

Hun  søgte  tilflugt  i  Paris,  hvor  hun  blev  modtaget  med 
venskab.  Eugénie,  som  havde  været  hendes  undersaat,  kaldte 
hende  endnu  altid:  ,Ma  souveraine".  Man  lod  hende  veder- 
fares kongelig  ære;  og  sønnen,  den  senere  kong  Alfonso  XII, 
blev  keiserprinsens  legekammerat. 

Men  revolutionen  hinsides  Pyrenæerne  var  et  vækkende 
raab  i  Frankrige.  Truende  oprørsskyer  viste  sig  i  horisonten. 
Tilsyneladende  drev  de  over;  men  Napoleon  nødsagedes  til 
at  slappe  sin  regjerings  tøiler. 

For  at  forsone  almenheden,  der,  som  tidligere  omtalt,  var 
misfomøiet  over  hans  indrømmelser  til  det  klerikale  parti, 
havde  han  i  begyndelsen  af  seksti-aarene  vist  eftergivenhed 
paa  enkelte  punkter.  Disse  første  skridt  førte  andre  efter  sig. 
Oppositionen  voksede.  Da  keiseren  1867  saa  sig  foranlediget 
til  at  formilde  presseloven,  blev  stillingen  værre  istedetfor 
bedre;  og  da  Henri  de  Rochefort  1868  begyndte  udgivelsen 
af  „Lanterne",  steg  revolutionens  bølger. 

Under  gadegut-kvikheders  maske  spyttede  Rochefort  gift 
og  galde  mod  Tuilerierne.  Han  angreb  keiseren  paa  en  lige- 
frem pøbelagtig  maade  som  menneske  og  regent.  Han  frem- 
kom med  smudsige  insinuationer  mod  Eugénie;  selv  keiser- 
barnet  maatte  staa  skydeskive  for  hans  ondskabsfulde  vid. 
Og  han  tilføiede  imperialismen  alvorlige  saar. 

Den  demokratiske  marquis  øvede  en  magisk  magt  over 
masserne  i  Paris;  hans  blad  solgtes  i  slutningen  af  seksti- 

aar«ie  i  hundrede -tusindvis  af  eksemplarer.  Hver  aften 
kunde  man  høre  folkesværme  raabe:  „Vive  la  Lanterne!'' 
ligesom  det  heller  ikke  hørte  til  sjeldenhedeme,  at  folket 
ødelagde  avisboder  og  slog  gadelygter  itu  i  sin  blinde  be- 
geistring  for  en  republik,  som  allerede  syntes  en  Qem  mu* 
lighed. 

Napoleon  plagedes  af  legemlige  lidelser.  Høsten  1869  var 
hans  helbred  saa  slet,  at  man  drøftede  muligheden  af  at  lade 
keiserprinsen  erklære  myndig  før  tiden. 

Ogsaa  keiserindens  popularitet  svandt;  selv  blandt  mid- 
delstanden, hvor  hun  havde  havt  sine  bedste  støtter,  hørtes 
meget  betænkelige  udtalelser  mod  hende. 

Som  alverden  ved,  er  Eugénies  halvfætter,  den  ulykkelige 
Ferdinand  de  Lesseps,  at^  betragte  som  Suezkanalens  skaber; 
hans  navn  vil  for  altid  være  knyttet  til  dette  foretagende. 
Men  man  vil  glemme,  at  det  var  Eugénies  begeistring,  som 
banede  hans  vei,  at  det  var  hendes  utrættelige  iver,  som 
opflammede  ham  til  verket. 

I  begyndelsen  gik  dog  ikke  alt  saa  glat  som  senere.  Før 
kanalens  aabning  lød  rygter  om,  at  den  neppe  vilde  være 
seilbar  for  dybtgaaende  skibe.  Aktierne  faldt;  og  bevæge- 
ligt, som  det  danske  folk  er,  lod  det  keiserinden,  der  havde 
opmuntret  til  aktietegning,  undgjælde  for  de  enkeltes  mu- 
lige tab. 

Naar  hun  viste  sig,  lød  ikke  mere:  „Vive  Vimpératrice!*' 
men  man  iagttog  en  ildevarslende  taushed.  Saa  upopulær 
var  hun  et  øieblik,  at  hun,  naar  hun  besøgte  theatret,  fandt 
det  raadeligst  at  sætte  sig  bag  i  sin  loge. 

Hendes  ønske  om  at  overvære  Suez- kanalens  aabning 
gjød  olje  i  ilden.  En  dag  meldte  et  telegram  fra  London,  at 
Napoleon  havde  optaget  et  laan  paa  ti  millioner  francs  i  en- 
^Iske  banker  for  at  dække  omkostningerne  ved  sin  gemal- 
indes reise. 

Telegramet  var  usandt;  regjeringsbladene  forsikrede,  at 
reisen  kun  vilde  koste  700,000  francs,  og  at  omkostningerne 
vilde  blive  dækkede  af  keiserens  civilliste.  Men  man  troede 
det  ikke  eller  vilde  ikke  tro  det.  Den  radikale  presse  skyndte 
sig  at  kolportere  rygtet  med  overdrivelser  og  hadefulde  til- 
føielser;  og  atter  Rk  man  travelt  med  at  forfølge  keiser- 


1 24  EUOÉNIE 


inden  paa  grund  af  de  store  summer,  som  hun  ødslede 
bort. 

De  forberedelser,  som  blev  gjort  i  anledning  af  Eugénies 
reise,  var  imidlertid  langt  større  paa  deres  side,  som  skulde 
yde  gjestfriheden,  end  paa  hendes,  som  skulde  nyde  den. 
Overalt  rustede  man  sig  til  værdig  at  modtage  den  skjønne 
gjest  De  festligheder,  som  man  beredte  hende,  var  saa  glim- 
rende, at  det  nu,  da  hendes  trone  længst  er  sunket  i  grus, 
lønner  umagen  at  kaste  blikket  tilbage  paa  den  hyldest,  som 
hun  modtog  saa  nær  før  sit  fald: 

I  Venedig,  hvor  den  keiserlige  jagt  .l'Aigle"  forst  landede, 
var  der  foranstaltet  illuminationer.  Eugénie  komplimentere- 
des her  af  den  italienske  kongefomilie ;  og  flere  hundrede 
sangere  gav  hende  en  serenade  paa.  den  store  kanal.  I  Athen 
viste  man  hende  en  endmere  smigrende  opmerksomhed,  idet 
kammeret  vedtog,  at  den  tid,  keiserinden  tilbragte  i  Græ- 
kenland, skulde  være  nationalfest. 

Størst  var  forberedelserne  i  Tyrkiet. 

Gaderne  blev  brolagte,  nye  veie  blev  anlagte;  for  at  ud- 
vide et  par  af  de  gader,  som  hendes  majestæt  skulde  pas- 
sere, blev  en  mængde  huse  revne  ned.  En  leir  paa  tyve  tu- 
sinde mand  kamperede  til  ære  for  hende;  og  i  dens  nærhed 
blev  der  bygget  en  prægtig  kiosk.  Høitstaaende  damer  maatte 
maanedsvis  iforveien  øve  sig  i  at  neie  og  gaa  med  støvler 
med  høie  hæle.  Der  forfærdigedes  en  forgyldt  bærestol 
til  en  værdi  af  over  200,000  francs  til  brug  for  keiser- 
inden samt  en  „gala-kaYq'',*)  enestaaende  i  kostbarhed  og 
pragt. 

Da  Eugénie  den  trettende  oktober  1869  ankom  til  Con- 
stantinopel,  fulgtes  hun  af  tyve  skibe,  som  var  seilede  hende 
i  møde.  Eskadren  passerede  gjennem  en  dobbelt  række  tyr- 
kiske krigsfartøier,  fem  og  tyve  paa  hver  side;  hvert  af  disse 
saluterede  med  hundrede  og  et  kanonskud,  der  besvaredes 
med  det  samme  antal  ft*a  keiserskibet.  Langs  begge  Bospo- 
rus'  kyster  stod  tropper  opstillede  i  lange  rækker.  Alle  skibe 
var  behængte  med  flag;  og  da  „TAigle*"  var  naaet  op  i 

*)  Denne  gala-kaTq  (storbaad)  var  indrettet  til  firti  aarer  og  med  en  karmoislnrød 
baldakin,  paa  hvis  guldbroderier,  kvaster  og  frynser  to  hundrede  tyrkiske  kvinder 
havde  arbeidet  i  flere  maaneder.  I  forstavnen  var  kaTqen  prydet  med  en  due  af  mas- 
sivt sølv,  om  hvis  vegt  og  vcrdi  der  gik  fabelagtige  rygter. 

nærheden  af  paladset  Beglerbeg,  som  var  bestemt  til  bolig 
for  gjesten,  lod  sultanen  sig  sætte  ombord  for  at  byde  hende 
velkommen. 

Ogsaa  i  Tyrkiet  betragtede  man  hendes  ophold  som  en 
nationalfest  De  fornemste  provinsbyer  og  tyrkiske  vasal- 
stater sendte  deputationer  til  hovedstaden  for  at  hilse  paa 
hende.  Festligheder  fandt  sted,  hvor  hele  folket  deltog;  Bo- 
sporus,  der  hver  aften  var  glimrende  illumineret,  frembød  et 
herligt  syn. 

Otte  dage  efter  kom  Eugénie  paa  sit  triumftog  til  Alexan- 
dria, hvor  hun  modtoges  af  IsmaYl,  vicekonge  af  Egypten; 
herfra  fortsatte  hun  med  jernbane  reisen  til  CaYro. 

Hendes  skib  var  det  første,  som  ved  aabningshøitidelig- 
heden  seilede  gjennem  Suez's  kanal.  Under  kanonernes  tor- 
den, og  medens  de  egyptiske  skibe  spillede  „Partant  pour 
la  Syrie"  og  „Vive  Tempereur",  og  „rAigle**s  musikkorpser 
svarede  med  de  egyptiske  folkesange,  tronede  keiserinden 
paa  det  blomstersmykkede  dæk,  stolt  som  Frankriges  keiser- 
inde,  som  modens  og  skjønhedens  dronning  og  som  den,  der 
havde  fremhjulpet  det  store  verk.  Næsten  alle  sømagter  var 
repræsenterede  ved  aabningen.  Keiseren  af  Østerrige,  kron- 
prinsen af  Preussen  og  flere  andre  fyrster  befandt  sig 
ombord  paa  „rAigle*"  sammen  med  hende.  Men  blandt  de 
begeistrede  folkemængder  var  der  neppe  et  øie,  der  havde 
syn  for  andre  end  ft*anskmændenes  herskerinde,  blandt  de 
tusinders  jublende  raab  var  der  neppe  et  „leve**,  der  ikke 
i  første  række  gjaldt  Eugénie. 


XV 

Krigen  !870.  —  Keiserdømmets  fald. 


Den  revolutionære  aand  i  Paris  kan  dæmpes,  men  den 
slukkes  aldrig  helt. 

Napoleon  III  havde  forholdsvis  længe  holdt  de  urolige 
hoveder  i  tømme.  Adskillige  tegn  tydede  imidlertid  paa,  at 
oprør  forestod.  Revolutionen  havde  gjæret  1866;  og  i  januar 

1870  havde  Rochefort  gjort  alt  for  at  tænde  oprørslaeme. 
Man  havde  kuet  ilden;  men  keiserdømmets  gradvise  syn- 
ken, keiserens  sygelighed,  og  de  foruroligende  bevægelser 
blandt  folket  begyndte  at  vække  meget  alvorlige  bekym- 
ringer. 

Napoleons  oprigtigste  venner  raadede  ham  til  at  omgive 
sit  dynasti  med  liberale  institutioner.  I  tilfælde  af  et  tron- 
skifte, mente  de,  vilde  disse  institutioner  være  et  værn  for 
hans  endnu  unge  og  uerfarne  søn. 

Men  et  andet  parti  fremholdt,  at  keiserdømmets  oprethol- 
delse fordrede  seire.  Det  ønsk^e  kamp  mod  Preussen  for 
ved  krigerære  at  gjenopvække  kjæriigheden  til  Napoleons 
navn,  og  anede  ikke,  at  krigen  med  ét  slag  skulde  slaa  den 
stolte  keiserbygning  til  jorden. 

Napoleon  fulgte  det  første  raad:  Ved  folkeafstemning  1870 
blev  det  autokratiske  keiserdømmes  omformning  til  konsti- 
tutionelt godkjendt  af  henved  otte  millioner  stemmer.  Til  at 
følge  det  andet  raad  nærede  han  derimod  ulyst  Hans  slag- 
ord: „U empire  c'est  la  paix'',  var,  uanseet  de  krige,  hvortil 
forholdene  havde  drevet  ham,  langtfra  tomme  ord  i  hans 
mund. 

Da  han  under  det  seirrige  slag  ved  Solforino  havde  seet 
kanonerne  bortrive  rækker  af  østerrigere,  havde  han,  trods 
sine  generalers  indvendinger,  befalet,  at  ilden  skulde  stanse ; 
og  naar  han  senere  talte  om  dette  blodige  slag,  grebes  han 
af  nervøs  skjælven.  Hans  yndlingsplan  var  at  foreslaa  mag- 
terne en  almindelig  afvæbning. 

At  han  personlig  ingenlunde  ønskede  en  krig  mod  Preus- 
sen, er  almindelig  bekjendt.  Han  betragtede  dens  udfald  som 
uberegnelig.  Frankrige  kunde  muligens  gaa  seirrig  ud  af 
kampen  —  har  han  senere  udtalt  —  men  det  kunde  ogsaa 
blive  overvundet;  i  hvilketsomhelst  tilfælde  vilde  krigen 
blive  trættende  og  langvarig.  Dette  sidste  fremholdt  han  og- 
saa i  sin  proklamation  til  sin  armée! 

Hans  helbred  var  paa  den  tid  ingenlunde  god.  De  første 
dage  af  juli  havde  han  raadspurgt  flere  læger,  der  havde 
stillet  sig  meget  betænkelige  med  hensyn  til  hans  sygelig- 
hed; hans  nærmeste  omgivelser  saavelsom  almenheden  var 
imidlertid  bleven  holdt  i  uvidenhed  derom. 

Hos  hans  ministre  blussede  kampiveren  høiere  og  høiere; 
man  opfordrede  keiseren  i  sterke  udtryk  til  at  erklære  krig. 
Syg,  træt  af  regjeringens  byrder,  følte  han  sig  ude  af  stand 
til  at  fatte  en  afgjørende  beslutning;  en  anelse  syntes  at  sige 
ham,  at  hans  fald  var  nært. 

I  ministerraadet  i  Saint Cloud  (aftenenden  14de juli  1870), 
raabte  krigsministeren  Leboeuf,  at  han  vilde  frasige  sig  sin 
marechal- titel,  dersom  krigen  ikke  blev  erklæret.  Meget 
modstræbende  samtykkede  Napoleon  tilsidst. 

Man  har  paastaaet,  at  keiserinde  Eugénie  under  de  for- 
handlinger, der  gik  forud  for  krigen,  skal  have  talt  til  fordel 
for  skridt,  der  gjorde  den  uundgaalig.*)  Endvidere  har  man 
ment,  at  hendes  optræden  var  inspireret  fra  Rom,  hvor  man 
ønskede  kamp  mellem  det  katholske  Frankrige  og  det  prote- 
stantiske Preussen,**)  samt  at  hun  i  en  seirrig  krig  saa  en 
betryggelse  for  keiserprinsens  fremtid. 

Hvad  dette  sidste  angaar,  er  det  lidet  sandsynligt,  at  hun 
tænkte  saaledes;  thi  hun  var  klog  nok  til  at  indse,  at  saafremt 
krigen  blev  ulykkelig  for  Frankrige,  kunde  følgen  blive  dy- 
nastiets fald. 

Man  har  tillagt  hende  ytringen:  „Cest  ma  petite  guerre!*" 
—  en  ytring,  der  kritikløst  er  bleven  citeret  af  en  mængde 
forfattere.  Selv  har  hun  paa  det  bestemteste  protesteret  mod 
beskyldningen  for  at  have  udtalt  saa  overmodige  og  letsin- 
dige ord. 

Parieu,  en  hæderlig  og  sandhedskjærlig  mand,  der  i  egen- 
skab af  præsident  i  Je  conseil  d'état"  deltog  i  den  raadslag- 
ning,  hvori  krigen  mod  Preussen  blev  besluttet,  har  fortalt, 
at  Eugénie,  efter  at  mødet  var  opløst,  urolig  spurgte  ham 
om  hans  mening. 

,Jeg  tror.  Madame, '^  sagde  Parieu,  „at  dersom  England 
imorgen  finder  en  løsning,  som  tillader  os  at  undgaa  krigen, 
vil  dette  land  gjøre  Frankrige  en  stor  tjeneste!" 

,Jeg  er  af  samme  mening, **  svarede  keiserinden. 

Til  paladspræfekten,  baron  de  Vareignes,  udtalte  hun  sam- 
me dag  i  en  sørgmodig  tone: 

„Her  har  vi  nu  dette  store  Frankrige,  som,  lykkeligt  i 

*)  .Merooires  of  tn  exminister,*  by  the  rigth.  hon.,  the  E«rl  of  Malmesbury. 
^)  Henning  Hamilton:  Frankrige  og  Tyslcland  1866—1874. 

freden,  kaster  sig  ind  i  en  strid,  der,  selv  om  den  skulde 
falde  heldig  ud,  dog  vil  medføre  uendelig  megen  ødelæg- 
gelse  og  sorg.  Det  gjælder  Frankriges  ære.  Men  hvis  lyk- 
ken ikke  er  os  gunstig,  hvor  stor  vil  ikke  da  elendigheden 
blive!  Vi  har  kun  et  eneste  kort  at  spille  ud.  Dersom  vi 
taber,  vil  Frankrige  ikke  blot  blive  formindsket  og  brand- 
skattet, men  der  vil  opstaa  den  forfærdeligste  revolution,  som 
man  nogensinde  har  seet!**)  — 

Krigsiveren  havde  forud  ikke  været  synderlig  stor  blandt 
det  franske  folk,  og  erklæringen  kom  uventet.  Men  engang 
besluttet  vakte  udsigten  til  kamp  begeistring  og  mod.  Hvor 
keiserparret  viste  sig,  brusede  jubelraab.  Hestene  blev 
spændte  fra  deres  vogne;  og  trukne  af  Frankriges  ung- 
dom kjørte  Napoleon  og  Eugénie  gjennem  hovedstadens 
gader. 

Frivillige  flokkedes  om  fanerne;  entusiasmen  var  ubeskri- 
velig. Overalt  lød  raabene:  »å  Berlin!  å  Berlin!''  Overalt 
sang  man: 

»Mourir  pour  la  pttric*  ••) 

Og 

^Allons  enhnts  de  la  patrie, 
Le  jour  de  gloire  est  arrivé!" 

Den  forbudte  revolutionssang  lød  pludselig  paa  alle  læber; 
bærmen  af  folket  og  de  gamle  legitimister,  republikanerne 
og  keiserdømmets  venner  istemte  som  med  én  mund  „mar- 
seillaisen**. 

Den  femtende  juli  havde  man  meddelt  krigsbeslutningen 
i  kamrene.  Den  sekstende  modtog  Napoleon  senatet;  ved 
denne  leilighed  holdt  formanden,  exminister  Rouher,  en  tale, 
der  viser  seirsikkerheden. 

„Deres  majestæt  drager  sværdet!"  sagde  han,  „Fædre- 
landet følger  Dem,  skjælvende  af  harme  og  stolthed! 

Vor  ophøiede  herskerinde  vil  atter  være  den,  som  bevarer 
den  keiserlige  magt;  de  store  statskorpser  vil  omgive  hende 
med  sin  respektfulde  hengivenhed.  Folket  kjender  hendes 

•)  At  kejserinde  Eugénie  var  skvid  I  at  krigen  blev  erkleret,  suledes  som  hen- 
des fiender  søgte  at  fremstille  det  efter  hendes  fald,  modbevises  ogsaa  paa  det  efter- 
trykkeligste i  Bismarck's  erindringer. 

♦•)  Girondisternes  sang. 

hjertes  storhed  og  hendes  sjæls  fasthed;  det  sætter  sin  lid 
tit  hendes  visdom  og  til  hendes  energi.  Med  berettiget  stolt- 
hed og  fuld  tillid  overtager  Deres  majestæt  atter  komman- 
doen over  Deres  forsterkede  legioner  fra  Magenta  og  Sol- 
ferino.  —  De  fører  kjemen  af  den  store  nation  til  slagmarken ! 
Naar  farens  time  kommer,  er  seirens  time  nær!  Det  tak- 
nemmelige fædreland  vil  snart  tildele  sine  børn  triumfens 
hæder.  Snart,  naar  Tyskland  er  befriet  for  det  tryk,  som 
hviler  over  det,  naar  Europas  fred  er  gjenvunden  ved  vor 
vaabenære,  vil  Deres  majestæt,  der  for  to  maaneder  siden 
hentede  ny  kraft  for  Dem  og  Deres  dynasti  i  folkeviljen, 
igjen  kunne  hengive  Dem  til  reformernes  store  verk.  Frank- 
rige ved  det,  og  Deres  majestæts  geni  danner  borgen  for, 
at  virkeliggjørelsen  heraf  ikke  vil  lide  anden  udsættelse  end 
den  tid,  som  De  bruger  til  at  seire!"  — 

Den  uro,  som  længe  havde  behersket  sindene,  havde  fun- 
det et  afløb;  de  stridbare  elementer  ilede  til  grænsen.  Ho- 
vedstaden var  i  sit  lyseste  lune,  seirsefterretninger  ventedes 
med  tillidsfuld  ro. 

Skjønt  Napoleon  altfor  vel  følte,  at  han  ikke  længer  eiede 
de  physiske  kræfter,  som  feltlivet  fordrer,  fandt  han,  at  hans 
pligt  krævede,  at  han  delte  sine  soldaters  skjebne.  Hver  dag 
hed  det,  at  han  vilde  slutte  sig  til  hæren.  Endelig  —  den 
28de  juli  —  drog  han  afsted,  ledsaget  af  keiserprinsen,  der 
skulde  gjøres  til  helt. 

Keiserinden  blev  tilbage  i  Paris  som  regentinde;  hun  til- 
traadte  dette  hverv  med  fuld  indsigt  om  rigets  farlige  stil- 
ling og  om  det  store  ansvar,  som  hvilede  paa  hende. 

Den  24de  juli  havde  hun  gjestet  flaaden,  som  var  statio- 
neret i  Cherbourg;  her  havde  hun  personlig  oplæst  krigs- 
proklamationen  under  mandskabernes  begeistring. 

Paa  Napoleons  spørgsmaal  om  man  var  forberedt  paa 
krig,  havde  krigsminister  Leboeuf  svaret,  at  man  var  mere 
end  forberedt  („archiprét''),  at  hæren  var  rede,  at  alt  var  i 
orden  indtil  den  mindste  gamacheknap.  Men  hvor  anderledes 
var  ikke  virkeligheden  end  disse  fraser  I  En  hær-reform  var 
paabegyndt  under  det  foregaaende  ministerium,  men  den  var 
langtfra  gjennemført.  Krigsvæsenet  var  brøstfældigt.  Ikke  en- 
gang en  saa  vigtig  fæstning  som  Metz  var  sat  i  forsvarstil- 

Clara  Tschudi :  Eugénie  9 

Stand.  Leverandørerne  bedrog  regjeringen ;  alt  var  i  uorden, 
og  der  var  mangel  paa  alt. 

Det  er  selvsagt,  at  franskmændene  under  disse  omstæn- 
digheder ikke  straks  kunde  kaste  sig  over  tyskerne,  som  de 
havde  haabet.  Men  efter  nogen  venten  og  tøven  —  altfor 
lang  syntes  man  i  Paris  —  kom  endelig  den  første  depeche, 
—  et  seirsbud !  Det  ubetydelige  sammenstød  ved  Saarbriicken 
blev  gjort  til  et  glimrende  begyndelsesnummer.  Keiseren 
sendte  Eugénie  følgende  telegram,  der  blev  aftrykt  i  alle 
Europas  blade  og  kastede  et  stænk  af  latterlighed  over  kei- 
serprinsen,  som  først  blodet,  der  flød  ved  Itelezi,  helt  for- 
maaede  at  bortviske: 

„Ludvig  har  modtaget  ilddaaben.  Han  var  beundrings- 
værdig koldblodig  og  lod  sig  aldeles  ikke  bringe  ud  af  fat- 
ning. En  af  general  Frossards  divisioner  har  taget  høideme, 
som  behersker  den  venstre  side  af  Saarbriicken.  Preusserne 
gjorde  en  kort  modstand.  Vi  var  i  første  linje,  og  bøsse-  og 
kanonkugler  faldt  ned  for  vore  fødder.  Ludvig  har  gjemt  en 
kugle,  der  faldt  lige  i  hans  nærhed.  Nogle  af  soldaterne  græd, 
da  de  saa  ham  saa  rolig.  Vi  mistede  kun  én  ofBcer  og  ti 
mand  døde.  Napoleon.* 

Telegramet  vakte  glæde,  men  ingen  begeistring.  Efterret- 
ningen var,  hvad  man  havde  troet  at  kunne  forudse ;  og  selv 
i  Frankrige  trak  adskillige  paa  smilebaandet  over  .Lulu ''s 
ilddaab.  Paa  indenrigsministerens  befaling  blev  der  imidlertid 
udstedt  en  seirsbulletin,  hvori  man  i  høie  toner  priste  den 
aandsnærværelse  og  koldblodighed,  som  keiserprinsen  havde 
vist  i  faren,  og  som  var  hans  store  navn  værdig.  Eugénie 
lod  affyre  seirskud  og  begav  sig  til  Ndtre-Dame  for  at  takke 
Gud  i  folkets  paasyn. 

Men  det  varede  ikke  længe,  før  omslaget  kom.  Tyskernes 
seire  ved  Weissenburg,  W6rth  og  Fohrbach  fulgte  slag  i 
slag.  I  det  franske  hovedkvarter  søgte  man  at  holde  tabene 
hemmelige;  og  efterretninger  fra  krigsskuepladsen  udeblev 
i  Paris.  Ministrene,  der  tog  til  Saint  Cloud  for  at  holde  raad 
med  regentinden,  fandt  hende  grædende,  urolig  over  den 
lange  taushed. 

Endelig  trængte  rygter  om  nederlag  frem  til  hovedstaden, 
hvor  de  fremkaldte  mørk  fortvivlelse  eller  vildt  raseri.  Aviserne 
skreg  af  smerte  og  harme,  og  blandt  befolkningen  begyndte 
den  revolutionære  aand  at  røre  sig  paanyt. 

Tidlig  søndag  morgen  den  syvende  august  kom  Eugénie 
fra  Saint  Cloud  til  Paris  og  lod  øieblikkelig  ministrene,  for- 
mændene i  den  lovgivende  forsamling  og  senatet  kalde  til 
sig.  Den  følgende  dag  blev  Paris  erklæret  i  beleiringstilstand, 
og  keiserinden  udstedte  et  opraab  til  det  franske  folk: 

.Franskmænd! 
Krigens  begyndelse  har  ikke  været  os  gunstig!  Vorevaa- 
ben  har  lidt  tab.  Lad  os  være  faste  i  modgangen  og  ile  med 
at  bøde  paa  tabene.  Der  være  kun  ét  parti  blandt  os:  Frank- 
riges!  Lad  os  kun  følge  én  fane:  vor  ære!  Jeg  iler  i  eders 
midte.  I  skal  se  mig  tro  mod  mit  kald  og  mod  min  pligt, 
som  den  første  der,  hvor  faren  truer.  I  skal  se  mig  som  den 
første  til  at  værne  om  Frankriges  banner!  Jeg  opfordrer  alle 
gode  borgere  til  at  vedligeholde  ordenen.  At  forstyrre  den 
vilde  være  at  sammensværge  sig  med  vore  flender. 

Eugénie." 

Hun  drømte  om  at  stille  sig  i  spidsen  for  Paris's  beskyt- 
telse, om  at  lede  sin  hovedstads  forsvar,  om  at  opildne  sine 
tropper,  om  personlig  at  sætte  alle  kræfter  ind. 

Den  rolle,  som  hun  havde  tiltænkt  sig,  stemte  vel  med 
hendes  skuespillerindenatur.  Men  hendes  opraab  gjorde  in- 
gen virkning.  Folket,  som  kjendte  hendes  hang  til  drama- 
tiske effekter,  som  altid  havde  seet  hende  optræde  med  brask 
og  bram  for  at  blive  beundret,  folket,  der  fremfor  alt  var 
heftig  forbitret,  skreg  paa  handling,  ikke  paa  deklamations- 
nummere;  man  vilde  have  seire,  —  ikke  skuespil! 

Den  almindelige  misnøie  vehdte  sig  først  mod  ministeriet, 
der  maatte  tage  afsked.  Emile  Olivier  afløstes  af  den  tre 
og  sytti-aarige  general  Montauban,  greve  af  Palikao,  som 
havde  spillet  hovedrollen  i  en  krig  mod  China;  samtidig  ud- 
nævntes general  Trochu  til  gouvemør  i  Paris. 

For  at  tilfi*edsstille  stemningen,  der  ønskede  enhed  i  kom- 
mandoen, blev  marechal  Bazaine  generalissimus  over  den 
samlede  hær;  Napoleon  opgav  saaledes  at  lede  den. 

Under  normale  forhold  vilde  keiserens  plads  nu  have 
været  i  Paris;  men  det  nye  ministerium  saavelsom  keiser- 
inden  mødte  tanken  paa  hans  tilbagevenden  med  indven- 
dinger. Luften  var  fyldt  af  revolution ;  der  trængtes  kun  en 
gnist  for  at  se  den  slaa  ud  i  lyse  luer. 

Eugénie  vilde  holde  tropperevue;  men  endog  hendes  var- 
meste beundrere  fraraadede  det  I  senatet  forbigik  man 
regentindens  ordrer.  I  den  lovgivende  forsamling  raabte 
Gambetta:  „Det  gjælder  at  vide,  om  vi  har  valgt  mellem 
fædrelandets  vel  og  dynastiets  vel  I*  Fra  tribunerne  raabte 
man  bravo;  venstre  og  centrum  blandede  sit  bifald  med  til- 
hørernes, en  umaadelig  ophidselse  havde  grebet  forsam- 
lingen. 

Bitterheden  øgedes  hver  dag.  Man  blev  mismodig  af  venten, 
fortvivlet  af  skuffede  haab.  Man  rasede  over  kommandoens 
formentlige  feilgreb,  og  det  regnede  med  haan,  skjældsord 
og  vrede  mod  keiserparret.  Ude  i  Europa  saa  man  keiser- 
tronen vakle;  eftersom  tyskerne  seirrige  rykkede  fremad, 
blev  man  sikrere  og  sikrere  paa  dens  fald. 

Aldrig  havde  keiserindens  stilling  været  mere  kritisk  end 
paa  dette  tidspunkt.  Det  nydannede  ministerium  manglede 
tillid  og  kunde  ingen  beskyttelse  yde  hende.  I  den  lovgivende 
forsamling  var  ordenen  ophørt  og  opløsningen  nær.  Hun 
havde  ingen  prøvet  general  ved  sin  side,  og  troppernes  hen- 
givenhed for  Napoleons  hus  var  sporløst  flygtet  bort.  Hun 
stod  alene  og  værgeløs  blandt  de  ophidsede  folkemasser,  der 
ventede  paa  den  mindste  anledning  for  at  reise  sig  mod 
hende. 

I  denne  tid,  da  uro  gjærede  i  alle  gemytter,  da  neder- 
lagene ved  grænsen  avlede  splid  og  tvedragt  i  Paris,  viste 
keiserinden  en  værdighed,  der  foranledigede  general  Trochu 
til  at  udbryde:  „Hvilken  romerinde!" 

I  angsten  for  sin  egtefælle  og  sit  barn  forstod  hun,  hvad 
de  mange  tusinder  af  hustruer  og  mødre  maatte  lide.  Hun 
følte  trang  til  at  møde  dem  i  sterkt  og  enigt  arbeide;  for  at 
gjøre  godt  igjen,  hvad  hun  i  letsind  havde  forbrudt,  anstrengte 
hun  sig  utrættelig  og  paa  alle  maader. 

I  lykkens  dage  havde  hendes  mindre  gode  egenskaber  — 
forfængelighed,  ødselhed,  bigotteri  —  skudt  vekst.  De  havde 

ikke  kvalt  hendes  ædle  sider,  men  de  havde  splittet  hendes 
kræfter;  ukrudtet  havde  vokset  og  bredt  sig,  saa  det  bedste 
hos  hende  var  bleven  mindre  synligt.  Først  under  modgan- 
gen viste  hun  sig  som  den,  hun  virkelig  var:  en  betydelig, 
en  storslagen  kvinde. 

Trods  folkehadet,  som 
voksede,  var  hun  paa- 
færde  overalt.  Det  var, 
som  besjæledes  hun  af 
en  ny  aand,  som  blev 
hendes  kræfter  forøge- 
de i  faren. 

Personlig  organise- 
rede hun  pleien  af  de 
saarede;  og  hun  lod 
Tuileriemes  glimrende 
selskabssale  forvandle 
til  hospitaler.  Hun  sov 
neppe  nogen  nat;  søgte 
hun  lidt  hvile  om  da- 
gen, havde  tjenerskabet 
ordre  til  at  vække  hen- 
de ved  hvert  bud,  hver 
depeche,  som  kom. 
Svimmel,  dødstræt,  en 
afmagt  nær,  kunde  hun 
endnu  ile  ind  til  de 
saaredes  senge,  hvor 
der  var  saa  megen  nød 
at  lindre,  at  hun  næ- 
sten glemte  sin  egen  elendighed.  Men  fra  de  døendes  skrig 
og  klager  styrtede  hun  tilbage  til  sine  egne  rum.  1  den  fryg- 
teligste sjæleangst  gik  hun  op  og  ned,  vridende  hænderne 
som  i  stor  legemlig  smerte.  I  disse  timer  bad  hun  angstens 
brændende  bønner  for  sine  kjæreste  og  for  sit  folk.  Hun 
fandt  medfølende  kjærlighed  til  kvinderne,  som  delte  hendes 
uro,  og  tak  til  mændene,  som  kjæmpede  derude. 

Da  der  var  tale  om  at  forsterke  marechal  Mac-Mahons 
arméer  med  tyve  tusinde  mand,  som  under  general  Vinoys 

kommando  dannede  Paris's  garde,  gjorde  hendes  raadgivere 
hende  opmerksom  paa,  at  hvis  de  drog  bort,  kunde  hoved- 
staden i  nasste  minut  være  et  bytte  for  revolutionen. 

«Tænk  ikke  paa  mig,"  svarede  hun,  „tænk  ikke  paa  dy- 
nastiet, men  tænk  paa  arméen  og  paa  Frankrige!  Jeg  vil 
ikke  engang,  at  man  skal  drøfte  et  saadant  spørgsmaal.  Med 
hvilke  samvittighedsnag  vil  vi  ikke  staa  belæssede  ligeover- 
for os  selv  og  ligeoverfor  historien,  om  vi  paa  en  dag  som 
denne  maatte  sige,  at  disse  tyve  tusinde  mand  havde  kun- 
net forvandle  et  nederlag  til  seir,  medens  vi  for  vort  eget 
forsvars  skyld  havde  ladet  dem  staa  ledige  i  Paris.  Spild 
ikke  et  minut  Lad  general  Viiioy  reise  idag!" 

En  febrilsk  virksomhedstrang  havde  bemægtiget  sig  hende. 
Hun  søgte  at  faa  Østerrige  til  at  slutte  sig  til  Frankrige; 
hun  skrev  til  dronningen  af  England  og  bønfaldt  hende  om 
at  virke  for  fredsslutning.  Hun  benaadede  henved  to  tusinde 
forbrydere.  Hun  vaagede  over  forberedelserne  til  hovedsta- 
dens forsvar  og  havde  talrige  konferencer  med  general 
Trochu,  til  hvem  hun  nærede  tillid.  Samtidig  var  hun  saa 
forsigtig  at  lade  de  vigtigste  af  sine  private  papirer  og 
sine  familie-papirer  bringe  ombord  i  den  franske  eskadre; 
did  lod  hun  ogsaa  de  mest  fremragende  kunstverker  fra 
Louvre  føre  hen.  Endelig  lod  hun  optage  en  fortegnelse  over 
krondiamanterne  for  i  yderste  tilfælde  at  være  sikker  paa, 
at  ingen  mistro  vilde  træfPe  hende.  De  smykker,  som  hun 
uomtvistelig  turde  betragte  som  sin  eiendom,  sendte  hun  til 
sin  moder  i  Spanien. 

Overanstrengelse  og  spænding  angreb  hende  i  den  grad, 
at  hun  ældedes  paafaldende  i  løbet  af  uger.  I  ængstelig  uro 
ventede  hun  dag  fra  dag  paa  efterretninger  fra  krigsskue- 
pladsen. Men  naar  depecherne  kom,  var  de  mere  trøstesløse 
end  frygten  havde  kunnet  lade  hende  ane;  og  hendes  raad- 
givere fandt  det  klogt  saavidt  muligt  at  fortie  dem  for  folket. 

Da  faldt  det  sidste  slag. 

Ministeren  for  de  indre  anliggender,  Henri  Chevreau,  som 
om  eftermiddagen  den  tredie  september  begav  sig  til  Tuile- 
rierne,  stansedes  paa  veien  af  telegrafdirektøren. 

^eg  har  modtaget  et  overordentlig  vigtigt  telegram  fra 
keiseren  til  keiserinden,"  sagde  han.  „Ellers  pleier  jeg  per- 

sonlig  at  besørge  de  depecher,  der  veksles  mellem  majestæ- 
terne; men  jeg  har  ikke  mod  til  at  overbringe  denne.  ** 
Det  var  den  bekjendte  depeche: 

„Arméen  er  slagen  og  fangen;  selv  er  jeg  fange. 

Napoleon." 

Ministeren  gik  ind  til  Eugénie  for  at  meddele  hende  den 
skrækkelige  nyhed. 

Alt,  hvad  en  mørk  fantasi  havde  kunnet  udmale,  var  over- 
truffet  af  virkeligheden,  og  ord  kan  ikke  beskrive,  hvad 
keiserinden  led. 

Ikke  et  øieblik  tænkte  hun  alligevel  paa  sin  egen  skjebne; 
midt  i  smerten  var  det  franske  folk  hendes  første  og  sidste 
tanke. 

Selv  om  det  skulde  blive  nødvendigt,  vilde  regentinden 
ikke  for  nogen  pris  benytte  tropper  mod  folket  og  føie  bor- 
gerkrigens rædsler  til  krigen  mod  den  flendtlige  stormagt. 
Ogsaa  nu  sagde  hun:  „Tænk  ikke  paa  mig,  tænk  paa  Frank- 
rige!" — 

Sent  om  aftenen  naaede  ulykkesbudskabet  befolkningen- 
Men  istedetfor  at  samle  sig  til  enig  kamp  mod  Renden, 
reiste  revolutionen  sig  i  Paris,  og  ingen  uhildet  tvivlede 
længer  paa,  at  keiserdømmets  dage  var  talte.  I  gaderne  bøl- 
gede uoverskuelige  menneskemasser  op  og  ned.  Mænd  og 
kvinder  raabte:  „Ned  med  keiseren!  Ned  med  keiserinden! 
Republiken  leve!"  Overalt  gjentog  man:  „En  keiser  dør, 
men  overgiver  sig  ikke!" 

Klokken  et  om  natten  blev  der  holdt  et  improviseret  mø- 
de i  den  lovgivende  forsamling.  Intet  medlem  manglede; 
samtlige  ministre  var  paa  sine  pladse,  og  galerieme  var  tæt 
pakkede  med  tilhørere. 

Præsidenten  stod  op;  —  rundt  om  var  der  dødsstille. 

„Ulykken  har  samlet  os  i  denne  sildige  time,"  sagde  han. 
,Jeg  har  kaldt  eder  til  møde  for  at  raadslaa  om  den  øie- 
t)likkelige  stilling." 

Der  herskede  fremdeles  gravstilhed.  Alle  øine  var  rettede 
mod  ministerbænken. 

Palikao  reiste  sig.  Den  gamle  krigshelt  var  ingen  taler, 
men  hans  stemme  var  fast,  idet  han  forkyndte  katastrofen 

fra  Sedan.  „Efter  en  slig  efterretning, **  tilføiede  han  lang- 
somt, „er  det  umuligt  for  ministeriet  at  indlade  sig  paa  de- 
batter før  imorgen.  Man  har  for  nogle  minutter  siden  kaldt 
mig  hid  fra  sengen.* 

Kammerets  præsident  forespurgte,  om  man  indvilligede  i 
at  udsætte  mødet. 

,Ja,  ja!**  lød  det  fra  forskjellige  sider. 

Da  f6r  pludselig  et  busket  hoved  i  veiret  —  det  var  Jules 
Favre  —  og  en  hæs  stemme  forelagde  tre  forslag: 

„Keiserens  afsættelse. —  Udnævnelse  af  en  provisorisk  regje- 
ring.  —  Bibeholden  af  Trochu  som  gouvemør  i  Paris." 

Kun  navne  af  yderste  venstre  havde  undertegnet  forsla- 
get, der  blev  modtaget  med  overraskende  ligegyldighed.  Et 
medlem  af  høire  erklærede,  at  man  ikke  havde  ret  til  at 
beslutte  keiserens  afsættelse;  men  ogsaa  efter  disse  ord  var 
alting  merkelig  stille. 

Samme  ro  herskede  resten  af  natten  paa  gader  og  boule- 
varder. Det  var  havblik  før  stormen. 

At  Eugénie  var  den,  der  sidst  af  alle  troede  paa  revolu- 
tion, fremgaar  af  den  omstændighed,  at  hun  ikke  gjorde 
nogensomhelst  forberedelse  til  flugt.  Hun  stod  tidlig  op  den 
næste  morgen,  hørte  messen  i  sit  huskapel  og  gik  til  lasa- 
rettet  for  at  se  til  de  saarede.  Klokken  ni  modtog  hun  ge- 
neral Trochu,  som  under  denne  audiens  —  faa  timer  før 
han  lod  sig  indvælge  i  den  nye  regjering  —  endnu  høit  og 
helligt  skal  have  forsikret  hende  om  sin  urokkelige  troskab. 

Ud  paa  formiddagen  indfandt  der  sig  en  deputation  hos 
regentinden  for  at  overtale  hende  til  at  indvilge  i,  at  man 
nedsatte  en  kommission,  som  skulde  træde  istedetfor  hendes 
regjering,  altsaa  for  med  andre  ord  at  foreslaa  hende  at  fra- 
sige sig  tronen. 

Hun  hørte  rolig  paa  deres  forestillinger  og  sagde: 

„De  mener,  mine  herrer,  at  hvad  De  foreslaar  betinger 
haabet  om  en  lykkelig  fremtid,  —  dog  paa  det  vilkaar,  at 
jeg  opgiver  nutiden  og  i  øieblikkets  overhængende  fare  for- 
lader den  post,  som  er  betroet  mig.  Det  kan  jeg  ikke!  Jeg 
kan  aldeles  ikke  indlade  mig  derpaa!*" 

»Tro  mig,"  vedblev  hun,  „de  prøvelser,  som  jeg  har  gjen- 
nemgaaet,  har  været  saa  smertefulde,  saa  forfærdelige,  at 
tanken  paa  at  bevare  kronen  for  mig  og  for  min  søn  i  dette 
eieblik  berører  mig  overmaade  lidet.  Det  eneste  ønske,  den 
eneste  ærgjerrighed,  som  besjæler  mig,  er  i  hele  sin  ud- 
strækning at  opfylde  de  pligter,  som  er  lagt  paa  mine  skuldre. 
Dersom  den  lovgivende  forsamling  tror,  at  min  person  er 
til  hinder,  og  at  keiserens  navn  er  en  hindring  og  ikke  en 
støtte  for  forsvaret,  samt  at  man  vil  fremtvinge  min  afsæt- 
telse, da  vil  jeg  ikke  klage.  Jeg  vil  forlade  min  post  med 
^^j  jeg  vil  ikke  flygte!  Men  jeg  føler  mig  overtydet  om,  at 
den  eneste  forstandige  og  fædrelandskjærlige  handlemaade 
vil  være  at  samle  sig  om  min  ledelse,  nu  at  skyde  alle  indre 
spørgsmaal  til  side  og  at  koncentrere  sin  kraft  paa  at  kaste 
den  indrykkende  fiende  tilbage.* 

„Hvad  mig  angaar,"  fortsatte  keiserinden,  „er  jeg  rede 
til  at  trodse  alle  farer  og  til  ubetinget  at  følge  den  lovgivende 
forsamling,  naar  den  organiserer  forsvaret.  Skulde  dette  for- 
svar vise  sig  umuligt,  tror  jeg  at  kunne  gjøre  nytte  ved  at 
virke  for  mindre  ufordelagtige  fredsvilkaar.  Repræsentanten 
for  en  stormagt  tilbød  mig  igaar  at  foreslaa  de  neutrale  sta- 
ter en  mellemkomst  paa  følgende  to  betingelser:  at  Frank- 
rige  forbliver  udelt  og  at  det  keiserlige  dynasti  bliver  be- 
skyttet! Jeg  svarede,  at  jeg  var  tilbøielig  til  at  indvilge  i  en 
mellemkomst,  der  havde  førstnævnte  formaal,  men  jeg  vilde 
energisk  tilbagevise  det  sidste.  Opretholdelsen  af  dynastiet 
er  et  spørgsmaal,  som  vedkommer  landet  alene,  og  jeg  vil 
aldrig  tillade,  at  de  fremmede  magter  blander  sig  i  vore 
indre  anliggender.  ** 

De  tilstedeværende  var  rørte. 

„Dersom  man  bliver  enig  om,  at  det  vil  hindre  en  fast 
sammenslutning  mellem  alle  franskmænd  og  at  det  vil  stride 
mod  forsvarets  interesser,  at  magten  forbliver  i  mine  hæn- 
der, tror  De,"  spurgte  hun,  „at  det  da  vilde  være  for  for- 
dringsfuldt af  en  kvinde,  som  frivillig  havde  frasagt  sig  tro- 
nen, om  hun  bad  kammeret  om  lov  til  at  opholde  sig  i  Paris 
i  et  slot,  som  man  maatte  finde  for  godt  at  anvise  hende? 
Tror  De  ikke,  mine  herrer,  at  man  vilde  tillade  hende  at 
dele  den  beleirede  hovedstads  lidelser,  farer  og  hjerteangst?" 

Ingen  svarede  paa  dette  spørgsmaal. 
Eugénie  afskedigede  deputationen  med  følgende  ord: 
Jeg  bemyndiger  Dem  til  at  vende  tilbage  til  den  lovgi- 
vende forsamling  og  sige  til  general  Palikao  og  hans  kol- 
leger, at  jeg  stoler  fuldstændig  paa  dem,  og  at  jeg  giver  dem 
frihed  til  at  tage  de  beslutninger  i  fædrelandets  interesser 
som  de  maatte  finde  passende,  og  som  jeg  vil  tiltræde."  — 
Hovedstaden  dirrede  af  revolutionær  ophidselse.  Fra  alle 
sider  ombrusedes  man  af  »marseillaisen'';  rundt  om  i  byen 
flagedes  der  med  røde  faner.  En  gut  paa  ti  aar  klatrede  op 
paa  broncegitteret  foran  Tuilerieme  og  hængte  en  revolu- 
tionsfane  paa  spidsen  af  det  Tusinder  og  atter  tusinder  fyldte 
Concorde-pladsen  og  blev  ikke  trætte  af  at  brøle:  „Vive  la 
république!*^ 

Det  lovgivende  korps  havde  igjen  samlet  sig  til  møde, 
men  arbeidere  og  nationalgardister  trængte  ind  og  gjorde 
rolig  forhandling  umulig.  De  tilstedeværende  blandede  sine 
stemmer  med  de  indstrømmendes  raab  paa  frihed. 

„Republikenskal  ikke  proklameres  her,**  raabte  Gambetta, 
„men  paa  raadhuset!"" 

Bifald  besvarede  denne  ytring,  og  deputerede  af  venstre 

begav  sig  did,  hvor  en  national-forsvars-regjering  blev  valgt. 

Samtidig  blev  det  udraabt  blandt  mængden,  at  keiser- 

dømmet  var  til  ende.  Jubel  hilste  denne  efterretning;  ikke 

én  stemme  hævede  sig  til  forsvar  for  det  faldne  dynasti! 

Folkesværme  styrtede  ind  i  raadhuset  Keiserens  og  kei* 
serindens  billeder  —  malede  af  Horace  Vemet  og  andre 
mestere  —  blev  sønderflængede  med  knive,  traadte  under 
fødder  og  kastede  ud  af  vinduerne.  De  keiserlige  emblemer 
blev  sønderrevne,  og  ørne,  som  man  ikke  straks  kunde  fjer- 
ne, blev  tildækkede  med  papir.  „I  vinduerne  i  de  store  ka- 
serner, der  før  havde  værel  fyldte  med  tropper,  blandt  hvilke 
man  troede  hver  mand  rede  til  at  dø  for  sin  keiser,"  beret* 
ter  et  øjenvidne,*)  „saa  jeg  soldater  smile,  vifte  med  lomme* 
tørklæderne  og  gjentage  raabet:  Leve  republiken!  Fremmede 
mennesker  faldt  hverandre  om  halsen  og  kyssede  hverandre 
af  henrykkelse.  I  nabolaget  af  Pont  Neuf  saa  jeg  folk  paa  høie 
stiger  beskjeftigede  med  at  rive  keiserens  buster  ned.  Jeg 

*)  »Daily  new8*s  pariser-korrespondent. 

saa,  at  de  førtes  afsted  i  komisk  optog  og  blev  kastede  i 
Seinen.  Haandklap  og  hjertelig  latter  fulgte  det  plask,  som 
den  mægtige  herskers  udhuggede  billede  gav  i  vandet. "* 


XVI 

Eugénies  flugt.  —  Ankomsten  til  England. 


Keiserinden  opholdt  sig  fremdeles  i  Tuilerieme. 

En  af  palads-præfekterne,  der  var  vendt  tilbage  fi*a  den 
lovgivende  forsamling,  havde  meddelt  hende,  hvad  der  var 
hændt.  Men  endnu  var  det  hendes  ønske  at  blive  paa  sin 
plads;  „thi,**  sagde  hun,  „i  Frankrige  kan  man  aldrig  føle 
sig  ulykkelig!'' 

Ophidsede  masser  styrtede  mod  Tuilerieme.  Overhofme- 
sterinden,  fyrstinde  d'Essling,  der  tilvogns  søgte  at  bane  sig 
vei  gjennem  mængden,  blev  stanset  af  folkehoben  og  under 
trusler  tvungen  til  at  vende  om.  Man  hørte  gjenlyden  af  det 
summende  folkehav  i  de  øde  sale.  Paa  Eugénies  spørgs- 
maal,  om  man  troede  det  muligt  at  beskytte  slottet  uden  at 
udgyde  blod,  svarede  slottets  gouvernør,  general  Mellinet, 
benegtende. 

„ Nuvel, **  sagde  keiserinden,  „for  mig  og  mine  skal  der 
ikke  udøses  en  draabe  blod!"* 

Og  til  Rouher  ytrede  hun:  „Der  er  bleven  udgydt  mere 
end  nok  blod  paa  valpladsen;  jeg  vil  ikke,  at  det  for  dyna- 
stiets skyld  skal  flyde  i  gaderne."* 

Nærmere  og  nærmere  lød  stemmer  og  fodtrin.  „Hun  vil 
undvige,**  brølede  man  udefra.  „Afsættelse!  Republiken  leve! 
Ned  med  spanierinden!  Ned  med  madame  Badinguet!*) 
Fremad,  ind  i  slottet!** 

Fyrst  Mettemich  og  den  italienske  gesandt  Nigra  havde 
skyndt  sig  til  keiserinden  for  at  staa  hende  bi.  De  søgte  at 

*)  Spottenavnet  .Badlnguet*  og  ^madame  Badinguet*,  der  ofte  brugtes  af  Napo- 
leon IH's  og  Eugénies  flender,  har  sin  oprindelse  fra  Ludvig  Napoleons  flugt  fra 
fcstningen  Ham;  han  forlod  nemlig  fængselet  i  murersvenden  Badinguets  forklæd- 
ning. 

overtale  hende  til  en  flugt,  der  for  hvert  minut,  som  gik,  blev 
vanskeliggjort  mere  og  mere.  Men  Eugénie  kunde  ikke  sætte 
sig  ind  i,  at  den  var  nødvendig;  at  flygte  stred  saa  helt  mod 
hendes  natur. 

Mængden  udenfor  pufi'ede  til  hverandre,  trampede  hver- 
andre paa  fødderne,  blev  trykkede  og  kastede  frem  og  til- 
bage. Men  i  trængselen  herskede  kun  én  tanke:  had  mod 
det  keiserlige  hus!  —  Hadets  atmosfære  smittede  fm  den  ene 
til  den  anden,  raseriet  voksede  som  en  lavine;  folkehoben, 
der  trængtes  og  stødtes  og  skreg,  maatte  have  luft,  og  den 
søgte  at  sprænge  Tuileriemes  porte. 

Der  hørtes  skrig  og  uro  paa  den  brede  hovedtrappe.  Man 
besvor  keiserinden  om  at  forlade  slottet  for  ikke  at  udsætte 
sine  omgivelser  for  fare. 

„Er  dette  Deres  sidste  ord?"  spurgte  hun.  »Kan  jeg  ikke 
være  nyttig  som  leder  af  forsvaret?  —  Sig  mig,  har  jeg  gjort 
min  pligt  til  sidste  stund?" 

Hendes  damer  kyssede  i  dyb  bevægelse  hendes  hænder 
til  svar.  Men  herrerne  skyndte  paa,  her  var  ingen  tid  at 
tabel 

Man  kastede  en  mørk  kaabe  om  hende.  Ledsaget  af  sin 
forelæserinde  madame  Lebreton,  af  de  to  gesandter,  minister 
Chevreau  og  et  par  herrer  og  damer  af  sin  hofstat  skyndte 
hun  sig  endelig  afsted. 

Det  viste  sig  umuligt  at  naa  ud  gjennem  slotsgaarden ; 
thi  Caroussel-pladsen,  som  var  skilt  fra  denne  ved  et  tyndt 
gitter,  var  overfyldt  af  mennesker. 

Man  maatte  forsøge  en  anden  vei.  Men  inden  keiserinden 
vendte  sig  for  at  gaa  tilbage,  blev  hun  staaende  og  betrag- 
tede folkehoben  dernede. 

„Ak!"  udbrød  hun.  „Hvilken  daarskab  at  splitte  sine  sid- 
ste modstandskræfter,  naar  fienden  staar  foran  én." 
Hun  tilføjede  smertelig  bevæget: 

„Ulykkelige  palads,  saa  er  det  da  skjebnens  bestemmelse, 
at  alle  kronede  hoveder  skal  forlade  dig  paa  denne  maade!*" 
Imidlertid  smeltede  hendes  følge  ind  til  de  fremmede  ge- 
sandter og  madame  Lebreton,  som  ikke  vilde  forlade  hende; 
de  ovrige  skilte  sig  fra  hende  for  at  bringe  sine  egne  per- 
soner i  sikkerhed.  Hun  greb  Nigras  arm;  madame  Lebreton 
fulgte  efter  med  fyrst  Mettemich. 

Gjennem  Tuileriernes  Flora-pavillon  ilede  de  ind  i  Louvre, 
hvis  galerier  de  maatte  gjennemskjære  i  hele  deres  længde 
for  at  naa  udgangen  til  „Saint  Germain  TAuxerrois''.  Dog, 
ogsaa  denne  plads  vrimlede  af  mennesker,  der  af  fuld  hals 
skreg:  „Afsættelse!  —  Republiken  leve!" 

Det  lille  selskab  tøvede  med  at  lade  porten  aabhe.  Men 
bag  sig  hørte  man  massernes  rasende  brøl;  hvis  man  vendte 
om,  faldt  man  redningsløst  i  deres  hænder.  Her  var  ingen 
anden  udvei,  fremad  maatte  man! 

Det  var  saa  langt  fi*a,  at  keiserindens  mod  svigtede  hende 
i  dette  kritiske  øieblik,  at  det  maaske  ingensinde  har  vist 
sig  større  end  da. 

„De  holder  min  arm,"*  sagde  hun  til  Nigra.  „Føler  De,  at 
jeg  skjælver?* 

„Nei,  Madame,  *  svarede  gesandten,  „De  skjælver  aldeles 
ikke.«*) 

Vovestykket  maatte  altsaa  forsøges.  Herrerne  aabnede 
porten,  og  damerne  skyndte  sig  ud. 

Eugénie  stod  nu  tæt  ind  paa  livet  af  folkemængden,  der 
alle  som  én  var  greben  af  forbitrelse  mod  hende.  I  en  traad 
hang  det,  om  hun  skulde  dele  skjebne  med  Marie  Antoinette, 
om  hun  skulde  blive  insulteret  af  den  rasende  hob.  Thi  saa 
stor  var  ophidselsen,  at  det  er  vanskeligt  at  sige,  hvilke 
forfærdelige  scener  der  vilde  fulgt,  om  hun  var  bleven  gjen- 
kjendt. 

Heldigvis  var  en  lukket  vogn  i  nærheden.  Hun  styrtede 
hen  til  den.  I  samme  øieblik  raabte  en  gadegut:  „Se!  der 
er  keiserinden!**  men  man  lagde  ikke  merke  til  hans  raab. 

Nigra  stansede  for  at  tale  barnet  til  rette.  Med  stor  aands- 
nærværelse  kastede  keiserinden  sig  ind  i  vognen,  madame 
Lebreton  fulgte  efter.  Fyrst  Mettemich  tilraabte  kusken  en 
fingeret  adresse,  og  damerne  kjørte  afsted,  foreløbig  skjulte. 

Men  trængslerne  var  ikke  til  ende.  Eugénie  havde  i  ha- 
sten glemt  sin  portemonæ,  og  da  hendes  ledsagerinde  trak 
sin  op  af  lommen,  saa  hun  til  sin  skræk,  at  den  indeholdt 
tre  francs,  —  neppe  nok  til  at  betale  vognen! 


*)  Imbert  de  Saint-Amand,  der  omtaler  denne  ordveksel  f  sitverk:  «Les  femmes 
des  Tuileries*,  tilføier,  at  monsieur  Nigra  personlig  har  meddelt  ham  denne  enkelt- 
hed. 

For  at  undgaa  en  ordstrid  med  kusken  besluttede  de  at 
begive  sig  videre  tilfods,  hvorhen  havde  de  ikke  overveiet. 

De  steg  ud  paa  boulevard  Hausmann,  og  medens  ma- 
dame Lebreton  betalte,  traadte  Eugénie  ind  i  skyggen  af  en 
port. 

Det  siges,  at  keiserinden  forgjeves  bankede  paa  flere  døre, 
inden  det  lykkedes  hende  at  finde  et  midlertidigt  asyl  i  sin 
hovedstad.  Endelig  fik  hun  den  heldige  indskydelse  at  hen- 
vende sig  til  dr.  Evans,  en  anseet  amerikansk  tandlæge,  som 
hun  kjendte  fra  ungdommen,  og  som  hun  oftere  havde  seet 
hos  sig  i  Tuilerieme. 

Som  de  øvrige  patienter  maatte  hun  vente  i  forværelset, 
til  turen  kom.  Endelig  kunde  madame  Lebreton  gaa  ind  og 
fortælle  tandlægen,  at  keiserinden  stod  udenfor  og  haabede 
at  finde  beskyttelse  under  hans  tag,  indtil  hendes  flugt  fra 
Paris  kunde  iverksættes. 

Evans's  forbauselse  var  ubeskrivelig.  Han  kjendte  lidet  til 
den  pludselige  omveltning,  som  forholdene  havde  medført, 
og  han  kunde  ikke  fatte,  at  keiserinden  havde  grund  til  at 
frygte  for  sin  sikkerhed.  Ikke  destomindre  bad  han  damerne 
om  at  slaa  sig  til  ro,  medens  han  gik  ned  paa  gaden  for  at 
overbevise  sig  om  stillingen. 

Det  varede  ikke  længe,  før  han  vendte  tilbage;  nu  vidste 
han,  at  Eugénie  ikke  havde  forladt  Tuilerieme  et  minut  for 
tidligt.  Uden  at  agte  paa  de  farer,  for  hvilke  han  udsatte  sig, 
og  tilsidesættende  sine  forretninger,  lovede  han  at  hjælpe 
hende  til  fiugt. 

Hans  hustru  var  bortreist;  og  det  var  et  gunstigt  tilfælde, 
at  han  samme  dag  ventede  to  kvindelige  patienter,  som  hans 
tjenerskab  ikke  kjendte.  Keiserinden  og  madame  Lebreton 
fik  det  hverv  at  forestille  disse.  Madame  Evans's  soveværelse 
blev  indrømmet  Eugénie;  ved  fodenden  af  den  seng,  som 
herskerinden  skulde  benytte,  blev  der  opslaaet  et  improvi- 
seret leie  for  hendes  veninde. 

Medens  keiserinden  urolig  for,  hvad  morgendagen  vilde 
bringe,  søgte  skjul  i  den  amerikanske  tandlæges  hjem,  var 
Paris  straalende  og  feststemt.  Børn,  kvinder  og  mænd  drog 
hele  aftenen  jublende  og  syngende  gjennem  hovedstadens 
gader;  overalt  saaes  glade  ansigter.  Paa  ulykken  ved  Sedan 

tænkte  næsten  intet  menneske.  Nederlaget  var  glemt.  Der 
var  folkefest  i  byen ;  thi  keiserdømmet  var  styrtet. 


Evans  havde  straks  lagt  haanden  paa  sit  verk.  Foregivende 
sygebesøg,  men  i  virkeligheden  for  at  forberede  keiserin- 
dens  flugt,  var  han  samme  dag  kjørt  ud  til  broen  ved  Neuilly. 
Man  havde  stanset  ham  og  spurgt  om  hans  navn  og  maalet 
for  turen ;  men  en  af  national-gardisteme  havde  tilfældigvis 
kjendt  ham  og  tilraabt  sine  kamerater,  at  de  kunde  lade 
ham  kjøre  videre. 

»Jeg  vil  komme  til  at  passere  barrieren  oftere,"  havde  dok- 
toren ytret,  „se  nøie  paa  mig,  saa  at  De  kan  kjende  mig  og 
lade  mig  komme  gjennem  den  uden  stans." 

Hans  plan  var  lagt.  Ved  hjemkomsten  meddelte  han  da- 
merne, at  de  den  følgende  dag  under  hans  beskyttelse  kunde 
passere  Neuilly-broen,  hvis  hendes  majestæt  vilde  finde  sig 
i  at  spille  en  sindssygs  rolle.  Han  vilde  foregive  at  have  en 
dame  i  vognen,  der  skulde  føres  til  et  ^maison  de  santé*', 
som  ligger  bag  Neuilly,  og  madame  Lebreton  skulde  fore- 
stille hendes  vogterske. 

Ledsaget  af  en  ven  og  landsmand  af  dr.  Evans,  der  var 
bleven  indviet  i  hemmeligheden,  tiltraadte  man  kjørselen 
næste  morgen.  Alt  gik  efter  ønske.  Vagten  gjenkjendte  dok- 
toren; keiserinden,  der  sad  lænet  tilbage  i  vognen,  og  som 
havde  skjult  sit  ansigt  under  et  tæt  slør,  forblev  ubemerket. 
Den  første  fare  var  overstaaet,  og  uden  ophold  naaede  man 
Saint  Germain  og  Mantes,  hvor  man  tog  ind  paa  en  gjest- 
givergaard. 

,Jeg  har  en  dame  med  mig,  som  jeg  skal  bringe  til  en 
privat  sindssygeanstalt",  sagde  Evans  til  verten.  „Skaf  mig 
et  afsidesliggende  værelse  med  lemmer  for  vinduerne." 

Ønsket  blev  opfyldt,  og  i  dette  rum  kunde  keiserinden  og 
hendes  selskabsdame  unde  sig  lidt  hvile. 

Evans's  ledsager  vendte  hjem  til  Paris  med  doktorens 
ekvipage,  der  hidtil  var  bleven  benyttet;  istedetfor  leiede 
man  en  vogn,  der  —  saa  sagde  man  —  skulde  kjøre  til  et 
slot,  hvor  man  vilde  give  den  syge  dame  i  pleie.  Man  blev 
endvidere  enige  om,  at  keiserinden  skulde  anstille  sig,  som 

om  hun  modsatte  sig  reisen  did  og  underveis  vise  en  op- 
hidselse og  modstandslyst,  saa  man  tilsyneladende  vilde 
blive  nødsaget  til  at  ombytte  den  valgte  vei  mod  en  anden. 
Man  havde  neppe  kjørt  en  halv  timestid,  før  hun  begyndte 
en  høirøstet  ordveksel  med  doktoren.  Striden  mellem  den 
angivelig  sindssyge  og  hendes  vogtere  blev  tilsidst  saa  hef- 
tig, at  Evans  raabte  til  kusken,  at  han  skulde  holde  for  at 
bevæge  patienten  til  at  gaa  et  stykke. 

„Det  gjør  jeg  ikke!*"  brusede  keiserinden  op.  Hun  opløf- 
tede et  skrig,  saa  hestene  blev  urolige,  og  kusken  erklæ- 
rede, at  han  ikke  kunde  kjøre  videre,  hvis  der  ikke  blev  en 
ende  paa  larmen. 

,Jeg  vil  ikke  til  slottet!  Jeg  gaar  ikke  did!"  skreg  Eu- 
génie  atter,  og  nu  var  der  altsaa  intet  andet  tilovers  end  at 
vende  om  og  kjøre  til  næste  poststation,  hvorfra  man  sendte 
vognen  tilbage. 

Forsigtighedsregler  blev  iagttagne  fremdeles.  Man  leiede 
en  ny  vogn  for  hver  ny  station,  men  slog  ind  paa  veien  til 
det  egentlige  maal,  badestedet  Deauville,  hvor  madame  Evans 
opholdt  sig. 

De  sidst  foregaaende  uger  havde  keiserinden,  som  vi  har 
seet,  tilbragt  i  uafladelig  sorg  og  ængstelse,  delt  mellem 
overanstrengt  arbeide  om  dagen  og  søvnløse  nætter.  Hendes 
legeme  og  aand  havde  lidt;  hun  havde  næsten  intet  kunnet 
spise  og  fire — fem  dage  bogstavelig  talt  levet  af  sort  kaffe 
og  kloral,  som  hun  havde  taget  ind  i  store  mængder  for  at 
døve  sin  fortvivlelse. 

Heller  ikke  under  flugten  formaaede  hun  at  nyde  andet 
end  lidt  kjeks  og  et  par  mundfulde  vand  og  kaffe.  Overtræt 
af  sindsbevægelser  græd  hun  næsten  uafladelig.  Og  naar 
søvnen  nogle  korte  minutter  havde  givet  hende  en  smule 
hvile,  f6r  hun  pludselig  op,  begyndte  at  passiare  og  le  høit 
uden  anledning  for  ligesaa  hurtig  at  udbryde  i  taarer  og 
falde  tilbage  i  melankoli. 

Efter  to  endeløse  dage  naaede  de  flygtende  Deauville,  og 
Evans  førte  keiserinden  og  madame  Lebreton  til  sin  hustru. 
Denne,  der  omtrent  var  af  samme  størrelse  som  Eugénie« 
pakkede  lidt  af  sin  garderobe  og  nogle  toilettegjenstande 
sammen  til  afbenyttelse  for  keiserinden. 

Men  det,  som  hendes  majestæt  havde  savnet  allermest 
paa  flugten,  var  lommetørklæder.  Hun  led  nemlig  af  sterk 
snue,  og  hun  havde  grædt  saa  meget,  at  de  to  fine  battistes- 
tørklæder,  hun  havde  hos  sig,  inden  man  var  kommet  langt, 
befandt  sig  i  en  tilstand,  der  lettere  kan  tænkes  end  beskri- 
ves. Evans  havde  tilbudt  at  vaske  dem  for  hende  underveis. 
Først  havde  hun  afslaaet  det;  men  senere  havde  hun  været 
nødsaget  til  at  gaa  ind  paa  hans  venlige  forslag.  Han  var  da 
steget  ud,  var  gaaet  hen  til  en  bæk,  havde  renset  dem  og 
hængt  dem  til  tørring  paa  vogndøren,  medens  de  kjørte  vi- 
dere. Hvad  under,  at  hun  nu,  da  madame  Evans  hentede  tøi 
frem  til  hende,  raabte:  „Lommetørklæder!  Lommetørklæder 
fremforalt  I«  — 

Doktoren  havde  imidlertid  erkyndiget  sig  om  skibsleilig- 
hed  til  England. 

Der  laa  to  fartøier  i  havnen.  Det  ene  og  større  var  ame- 
rikansk; det  andet  var  en  lystjagt  „Gazelle'',  som  tilhørte 
den  engelske  lord  Burgoyne. 

Evans,  der  først  gik  ombord  til  sine  landsmænd,  fandt 
dette  skib  mindre  solid.  Han  henvendte  sig  da  til  lorden, 
som  i  begyndelsen  vægrede  sig  ved  at  seile  keiserinden  over, 
dels  af  politiske  hensyn,  men  hovedsagelig  fordi  det  trak  op 
til  uveir. 

Keiserindens  hjælper  trængte  ind  paa  ham ;  og  efter  mange 
bønner  og  overtalelser  indvilgede  han  paa  den  betingelse,  at 
damerne  ikke  kom  ombord  før  umiddelbart  inden  skibets 
afgang.  Han  frygtede  nemlig,  at  opmerksomheden  kunde 
blive  henledet  paa  passagererne. 

Lidt  før  midnat  ilede  Eugénie  ombord  ledsaget  af  Evans 
og  sin  tro  madame  Lebreton;  men  først  næste  morgen  let- 
tede lystjagten  anker. 

Nu  laa  farerne  paa  landjorden  bag  den  flygtende;  men 
nye  farer  ventede  hende  paa  havet. 

Der  reiste  sig  en  orkan;  store  skibe  gik  samme  dag  un- 
der i  kanalen.  Det  lille  fartøi  kastedes  tilbage  af  bølgerne, 
men  kom  op  igjen  og  kjæmpede  tappert  mod  de  oprørte  ele- 
menter. Skibsbesætningen  vidste  intet  om,  at  en  landflygtig 
keisennde  ventede  redning  ved  dem.  Men  de  arbeidede  ro- 
ligt, omtænksomt,  med  Gud  for  øie,  som  sømanden  gjør  det, 

QaniTschudi:  Eugénie  10 

fordi  han  ved,  at  det  næste  sekund  kan  føre  ham  ind  i  evig- 
heden. 

Stormen  vedblev  at  rase,  og  faren  var  frygtelig.  Damerne 
blev  kastede  rundt  i  den  trange  kahytte  som  viljeløse  vare- 
baller. Da  natten  nærmede  sig,  syntes  haab  om  redning  at 
være  forbi.  Med  skrækken  malet  i  hvert  ansigtstræk  kom 
lord  Burgoyne  tilsyne  i  kahytsdøren  og  raabte,  at  man  var 
fortabt. 

„Det  er  Deres  skyld,"  skreg  han  til  doktoren  og  styrtede 
ud  ligesaa  hurtig,  som  han  var  kommen. 

De  tre  passagerer  saa  paa  hverandre.  Skjønt  elendig  af 
søsyge,  nedslaaet  og  træt  kunde  keiserinden  ikke  bare  sig 
for  at  le  over  englænderens  fortvivlede  dødsfrygt. 

„Gazelle"  vedblev  at  kjæmpe  mod  storm  og  modvind. 

,Jeg  troede,  at  vi  var  fortabte,"  fortalte  Eugénie  senere 
til  sin  trofaste  veninde,  madame  Carette.  „At  dø  medens 
elementerne  rasede,  syntes  mig  misundelsesværdigt  og  her- 
ligt. Jeg  troede,  at  vi  skulde  forsvinde  i  bølgerne;  og  da 
ingen  kjendte  min  beslutning  om  at  reise  til  England,  troede 
jeg,  at  man  for  altid  vilde  forblive  i  uvidenhed  om,  hvor  jeg 
var  bleven  af." 

Endelig  stilnede  uveiret.  Den  lille  lystjagt,  hvis  redning 
grænser  til  det  utrolige,  nærmede  sig  klokken  tre  den  næste 
morgen  Ryde  havn  paa  øen  Wight. 

Med  hvilke  følelser  vil  ikke  exkeiserinden  have  gjenhilset 
denne  kyst!  Uvilkaarlig  vil  hun  have  husket  den  férste  gang, 
da  hun  med  moderen  besøgte  England,  ung  og  glad,  uden 
bekymringer  og  uden  alvorlige  pligter,  med  hjertet  fuldt  af 
haab  og  hovedet  fuldt  af  forventning.  Hun  vil  have  tænkt 
paa  hin  anden  gang,  da  hun  steg  iland  som  det  engelske 
herskerhus's  hædrede  gjest,  bedaarende  og  lykkelig,  tiljublet 
entusiastisk  af  folket,  —  det  første  vigtige  skridt  fremad 
mod  Europas  anerkjendelse.  Hun  vil  endelig  have  tænkt  paa 
de  mange  gange,  da  hun  siden  har  besøgt  Storbrittanien;  — 
alle  erindringer  vil  være  ilede  til  for  dobbelt  at  lade  hende 
føle  øieblikkets  afmagt. 

Ogsaa  idag  søger  hun  til  England  haabende  gjestevenskab 
af  dette  land,  —  ikke  en  mægtig,  høit  beundret  fyrstinde, 
men  en  forjaget,  ikke  herskerinden  over  en  europæisk  stor- 

magt,  men  en  ulykkelig  kvinde,  der  trænger  medlidenhed 
fremfor  alt. 

Ødelagt  af  træthed,  uden  at  have  nydt  noget  nævnevær- 
digt paa  flere  dage,  med  bitterhed  i  hjertet  gik  exkeiserinden 
iland.  Den  kyst,  hvor  hun  saa  ofte  var  bleven  hilset  med 
triumfer,  var  i  graalysningen  vidne  til  hendes  taareløse  sorg. 


XVII 
Keiserinden  i  landflygtighed.  —  Napoleon  III  dør. 


Tidlig  om  morgenen  den  ottende  september  vækkedes 
verten  i  York -hotellet,  et  gjestgiversted  paa  øen  Ryde,  ved 
en  voldsom  banken. 

En  herre  og  to  damer  stod  udenfor.  De  havde  først  banket 
paa  ved  indgangsporten  til  et  andet  hotel,  men  man  havde 
der  ikke  villet  lukke  op  for  de  fremmede,  saa  forpjuskede 
saa  de  ud. 

Skjønt  damerne  virkelig  var  over  al  beskrivelse  trætte  og 
forkomne,  og  deres  kjoler  var  plettede  og  forrevne,  nærede 
man  i  York-hotellet  ingen  betænkeligheder  ved  at  lade  dem 
komme  indenfor.  Døren  blev  aabnet,  og  keiserinden,  madame 
Lebreton  og  dr.  Evans  fandt  her  et  par  timers  ro  efter  reisen. 
Samme  formiddag  tog  de  videre  til  Brighton,  hvor  Eugénie 
Hk  vide,  at  keiserprinsen  var  flygtet  gjennem  Belgien  og 
havde  landet  i  Dover  den  foregaaende  dag. 

Midt  under  sine  egne  gjenvordigheder  havde  hun  svævet 
i  angst  for  sønnens  skjebne.  Nu  skyndte  hun  sig  til  Hastings, 
hvor  hun  haabede  at  træffe  ham;  og  samme  dag  mødtes 
moder  og  barn.  Men  hvor  forskjelligt  var  ikke  dette 
møde  fra  det  gjensyn,  som  de  havde  drømt  om,  da  keiser- 
barnet  under  sin  faders  beskyttelse,  ledsaget  af  folkets  og 
troppernes  begeistring  og  sin  moders  stolte  forhaabninger 
var  draget  ud  „mod  Berlin"! 

Den  tid,  som  Eugénie  henlevede  i  Hastings,  staar  ikke 
alene  i  skarp  modsætning  til  hendes  glimrende  liv  paa  tronen, 

men  den  danner  ogsaa  en  fuldstændig  modsætning  til  den 
urolige  krigstid  og  til  den  besværlige  og  ilsomme  flugt 

Hun  havde  de  sidste  maaneder  neppe  havt  tid  til  at  hen- 
give sig  til  tanker  endsige  til  smerten,  idelig  var  hun  bleven 
kastet  frem  og  tilbage  mellem  forhaabninger,  skuffelser  og 
frygt.  Først  i  Marinehotellet,  hvor  hun  havde  taget  bolig,  fik 
hun  tid  til  et  tilbageblik.  Nu  kom  eftertankens  og  opgjørets 
timer,  disse  uundgaalige  opgjørstimer,  fyldte  af  mismod  og 
væmmelse,  som  aldrig  udebliver  i  den  -enkeltes  liv. 

Før  krigen  havde  hun  levet  i  opfyldte  ønsker,  glimrende 
triumfer,  naaede  maal.  Livserfaringerne  havde  ikke  lært 
hende  at  mistænke  venner  eller  at  tvivle  paa  tilhængeres 
ærlighed.  Hun,  som  saa  sjelden  havde  glemt  en  tjeneste,  der 
var  ydet  hende,  havde  ikke  troet  paa  utaknemmelighed. 
Hendes  aabne  natur  havde  ikke  fattet  falskhed,  hun  havde 
været  godtroende  næsten  til  barnlig  naivetet.  Endnu  stod  det 
tilbage  for  hende  at  lære  menneskene  at  kjende  i  nødstid, 
og  dette  vanskelige  kapitel  i  livserfaringernes  bog  vilde  skjeb- 
nen  grundig  give  hende  at  læse. 

Hun  havde  neppe  vendt  Tuilerieme  ryggen,  forinden  hen- 
des eget  tjenerskab  havde  plyndret  de  keiserlige  værelser. 

Senere,  da  efterretningen  indtraf  om,  at  pøbelen  var  trængt 
ind  i  slottet  og  havde  stjaalet  og  brændt  der,  havde  den  land- 
flygtige blot  den  ene  tanke:  „Stakkels  Trochu!* 

„Hvorfor  beklager  De  ham?"  spurgte  hendes  omgivelser 
forundrede. 

„Han  sagde,*  var  svaret,  „saa  ofte  til  mig:  „Over  mit  lig, 
Madame,  skal  angriberne  først  komme  ind  i  slottet **  Altsaa 
er  han  død,  —  stakkels  Trochu!" 

At  general  Trochu,  som  i  farens  øieblik  havde  forladt  kei- 
serinden,  befandt  sig  overmaade  vel  som  den  selvbestaltede 
regjerings  præsident,  var  et  eksempel  blandt  utallige  paa, 
hvordan  de,  som  havde  bøiet  sig  for  hende  i  hendes  magt- 
tid, var  de  første,  der  vendte  sig  bort  fra  hende  i  modgangen. 

Hver  avisstump,  som  hun  tog  i  haanden,  viste  hende,  hvad 
der  forestaar  den  faldne  storhed.  De,  der  havde  modtaget  flest 
gunstbeviser,  skreg  høiest  mod  hende  nu.  Hvor  hun  før  hav- 
de seet  beundring  og  ydmyghed,  mødtes  hun  af  stenkast;  og 

de  lydeligste  yredesraab  kom  fra  sider,  hvor  hun  mindst 
havde  ventet  dem. 

National-forsvarsregjeringen  havde  med  iver  ladet  keiser- 
dømmets  emblemer  ^eme.  Den  gjorde  alt  for  at  give  det 
skin  af,  at  det  dynasti,  som  havde  beredt  Frankrige  atten 
aars  velstand  og  lykke,  havde  været  en  forbandelse  og  ikke 
en  velsignelse  for  riget. 

For  at  flnde  noget,  hvormed  man  kunde  nedsætte  keiser- 
inden,  havde  den  nye  styrelse  gjennemsøgt  hendes  efterladte 
papirer.  Men  det  havde  været  uden  nytte;  selv  den  del  af 
papirerne,  som  man  oflPentliggjorde  for  at  ramme  hende, 
bragte  intetsomhelst  kompromitterende  for  dagen.*) 

Smykker  og  dragter  samt  nogle  af  de  penge,  der  fandtes 
i  Tuilerieme  ved  flugten,  havde  man  sendt  efter  hende  til 
England.  Men  medens  Eugénie  maatte  skille  sig  ved  sine 
diamanter  for  at  bestride  de  nødvendigste  udgifter,  medens 
Napoleon  solgte  sin  privateiendom  i  Rom,  „Palazzo  dei  Ce- 
sari"*,  for  faa  hundrede  tusinde  francs  for  at  skaffe  penge  til 
veie,  raabte  man  i  Frankrige,  at  der  var  stukket  millioner  til 
side,  og  at  keiserfamilien  havde  beriget  sig  paa  folkets  be- 
kostning. Man  paastod,  at  keiseren  havde  sat  umaadelige 
summer  i  udenlandske  aktie-foretagender,  at  han  havde,  kapi- 
taler i  hollandske,  engelske  og  amerikanske  fonds  samt  i 
jemveie  over  hele  verden. 

Uvilje  og  fortvivlelse  greb  keiserinden  ligeoverfor  al  den- 
ne løgn,  denne  smaalige  ondskab.  Opholdet  i  Hastings  blev 
hende  utaaleligt.  Kystbyens  indvaanere  og  tilreisende  frem- 
mede pinte  hende  med  paatrængende  nysgjerrighed.  End 
ikke  havluften,  som  hun  elskede,  formaaede  at  oplive  hen- 
des sind:  den  deilige  udsigt  mod  søen  mindede  hende  om 
tidligere,  lykkelige  dage  i  Biarritz. 

Misforholdet  mellem  den  trøstesløse  nutid  og  den  triumf- 
rige fortid,  der  afsluttedes  saa  brat,  stod  hende  fra  morgen 
til  aften  for  øie;  nu  følte  hun  tydelig,  hvor  forladt  og  alene 
hun  var.  Hendes  egtefælle  var  langt  fra  hende  og  i  fængsel; 
hendes  søn  var,  om  ikke  for  ung  til  at  lide  under  ulykken, 


*)  Efter  at  hun  var  bleven  keiserinde,  htvde  Eugénie  altid  omhyggelig  opbevaret 
aine  breve.  Men  hun  havde  hvert  aar  ladet  dem  bringe  til  en  bank  i  London  under 
sikker  eskorte. 

dog  altfor  ung  til  at  yde  hende  støtte.  Hvad  var  til  rest  af 
hendes  storhed?  Kun  skuffelser,  som  mødte  hende  overalt! 
Hvor  var  Frankriges  tilbedende  beundring,  hvor  venskab 
og  hengivenhed,  hvorpaa  hun  havde  stolet  saa  sikkert?  Det 
var  næsten  sporløst  forsvundet  eller  afløst  af  had.*) 

Den  preussiske  konge  tilbød  hende  og  sønnen  bolig  paa 
Wilhelmshtthe,  hvor  Napoleon  sad  fangen.  Men  hun  vilde 


CAMDENHOUSE  VED  CHISLEHURST 
Napoleon  Ill's  bolig  i  England. 

ikke  modtage  gjestevenskab  af  Frankriges  Rende;  fra  Hastings 
flyttede  hun  mod  slutningen  af  september  til  Camdenhouse 
ved  Chislehurst,  som  dr.  Evans  havde  leiet  for  hende. 

Skjønt  styrtet  fra  sin  plads  manglede  der  Eugénie  frem- 
deles ikke  anledning  til  at  blande  sig  i  politiken.  Medens 
hun  opholdt  sig  i  Hastings,  og  de  forhold,  der  havde  foran- 
lediget flugten,  var  saa  nye,  at  det  vilde  have  været  ret  na- 
turligt, om  hun  havde  grebet  leiligheden  til  at  øve  myndig- 
hed som  regentinde,  havde  Bismarck  sendt  en  afeending  for 
at  underhandle  med  hende  om  fred.  Men  hun  havde  svaret, 

*)  Blandt  de  enkelte,  som  blev  hende  tro  I  ulykken,  kan  ncvnes:  Prinsesse 
Murat,  hertugen  og  hertuginden  af  Mouchy,  marechaiinde  Canrobert,  marquls  Lava- 
lette og  miss  Shaw,  keiserprinsens  engelske  bonne,  som  indfandt  sig  paa  korte  besøg 
hos  exkeiserinden,  medens  hun  opholdt  sig  i  Hastings. 

at  „saa  længe  der  fandtes  en  Hende  i  Frankrige,  og  saa 
længe  der  var  tale  om  at  afetaa  det  mindste  landomraade, 
vilde  hun  holde  sig  borte  fra  alle  underhandlinger".*) 

Bismarcks  sendemand  var  imidlertid  ikke  den  eneste,  der 
søgte  at  paavirke  hende  til  fordel  for  indgriben  i  begiven- 
hedernes gang.  Fremdeles  var  der  ét  punkt  i  Frankrige,  som 
stod  fast  og  truende  ligeoverfor  de  tyske  hærmasser,  frem- 
deles var  der  én  hærfører  idetmindste,  som  holdt  paa  keiser- 
dømmet.  I  den  sterke  fæstning  Metz  stod  marechal  Bazaine 
med  170,000  mand  udvalgte  tropper,  med  hele  hin  keiser- 
garde, der  saa  tidt  havde  fyldt  pariserbefolkningen  med  stolt- 
hed, naar  den  var  bleven  ført  frem  ved  revuer  som  billede 
paa  rigets  vaabenmagt.  Marechallen  troede  sig  sterk  nok  til 
at  bestemme,  om  freden  skulde  sluttes  eller  fiendtlighedeme 
skulde  vedvare.  Med  kongen  af  Preussens  samtykke  sendte 
han  general  Bourbaki  til  Chislehurst  for  at  lade  keiserinden 
vide,  at  han  var  villig  til  at  slutte  fred,  dersom  hun  gav  ham 
ordre  dertil.**) 

Hvor  fristende  det  maatte  være  for  keiserindens  virkelyst 
at  benytte  denne  henvendelse  til  atter  at  tilegne  sig  magten, 
vandt  hendes  klogskab  seir.  Hun  forstod,  at  det  rigtigste,  hun 
i  øieblikket  kunde  gjøre,  var  at  holde  sig  borte  fra  handlingens 
skueplads,  for  senere,  paa  et  mere  beleiligt  tidspunkt,  at 
arbeide  dobbelt  kraftigt  for  gjenopreisningen  af  sit  hus.  Jo 
fjernere  hun  foreløbig  holdt  sig,  jo  mere  fuldstændig  hun 
skilte  det  faldne  dynasti  ud  fra  den  ydmygende  fredsslutning, 

*)  Ifølge  en  ofRciel  meddelelse  1  .Times*. 

**)  Uden  initisHv  tf  en  i  og  for  sig  hølst  ubetydelig  person,  frsnskmsnden  Regnier, 
vilde  msrechsl  Bszsine  neppe  hsve  inditdt  sig  i  underhtndiinger  med  keiserinden 
eller  med  sit  lands  fiender.  Denne  romsntiske  eventyrer  —  en  borger  fra  Meudone, 
der  var  flygtet  til  London  med  sin  familie,  da  Renden  nærmede  sig  —  fik  den  over- 
spændte idé  at  ville  arbeide  for  keiserdømmets  g|enoprettelse.  Med  en  begeistret  fana- 
tismes kraft  satte  han  alt  i  bevægelse  for  at  vende  skjebnens  hjul  til  gunst  for  det 
synkende  dynasti.  Hsn  reiste  først  til  Hastings  for  at  opflamme  Eugénie  til  at  vende 
tilbage ;  han  foreslog  hende  st  tage  til  Corsics,  hvor  hun  uden  tvivl  vilde  være  bleven 
modtagen  med  begeistring,  eller  at  gaa  ombord  paa  et  fransk  orlogsskib,  hvor  hun 
ligeledes  vilde  have  befundet  sig  paa  fransk  grund,  og  hvorfra  hun  altsss  vilde  have 
kunnet  indlade  sig  i  underhandlinger  med  flenden.  Fra  keiserinden,  hvor  han  fandt 
liden  opmuntring,  reiste  Regnier  til  det  tyske  hovedkvsrter,  hvor  han  udviklede  sine 
planer  til  keiserdømmets  gjenoprettelse  for  Bismarck,  som  fremdeles  viste  sig  meget 
tilbøiellg  til  at  afslutte  fred  med  Eugénie.  Ved  Bismarcks  understøttelse  slap  han 
uhindret  gjennem  den  tyske  belelringshær  og  ind  i  Metz,  hvor  hsn  opmuntrede  Ba- 
zaine til  de  ovennævnte  fredsunderhandlinger.  Som  bekjendt  var  det  hin  tvetydige 
holdning  ligeoverfor  Frankriges  nye  regjering,  som,  i  forening  med  kspitulatlonen  af 
Metz,  senere  foranledigede  anklage  mod  Bazaine  og  hans  domfældelse  som  landsfor- 
ræder. 

som  ubønhørlig  forestod  Frankrige,  desto  sikrere  og  snarere, 
tænkte  hun,  vilde  folkehengivenheden  paanyt  vende  sig  mod 
Napoléonideme. 

Denne  kloge  tilbageholdenhed  skyldtes,  ved  siden  af  Eu- 
génies  egne  intentioner,  for  en  del  Napoleons  derom  udtalte 
ønske;  i  oktobermaaned,  medens  general  Bourbaki  afven- 
tede hendes  svar  i  Chislehurst,  aflagde  hun  nemlig  et  kort 
og  hemmeligt  besøg  i  Wilhelmshdhe  for  at  høre  den  fangne 
keisers  mening. 

Men  skjønt  hun  vedblivende  undgik  al  indblanding  i  poli- 
tiken, gik  der  alligevel  rygter  om,  at  „salonen  i  Chislehurst*' 
var  midtpunktet  for  politiske  intriger. 

Disse  rygter  foranledigede  prins  Napoleon  Jérdme,  som 
under  Napoleon  III's  fangenskab  ønskede  at  spille  rollen 
som  den  keiserlige  families  overhoved,  til  at  indfinde  sig  i 
Camdenhouse  og  afæske  keiserinden  en  forklaring.  En  storm- 
fuld scene  fandt  sted  mellem  de  uforsonlige  Render;  og  .den 
røde  prins"  sørgede  for,  at  mødet  med  forvanskninger  blev 
omtalt  i  bladene. 

Som  svar  paa  prinsens  beretning  bragte  „Daily  News" 
(den  28de  oktober)  en  offlciel  artikel,  der  var  inspireret  fra 
Chislehurst,  og  som  fremhævede,  at  keiserinden  ikke  blot 
havde  holdt  sig  fjernt  fra  alle  rænker,  men  at  hun  havde 
afvist  alt  hvad  der  kunde  se  ud  som  en  bonapartistisk  sam- 
mensværgelse. Hun  havde  ikke  opgivet  haabet  om  gjenind- 
sættelse,  hed  det  videre,  men  hun  indsaa,  at  tiden  ikke  var 
inde  til  at  arbeide  paa  at  reise  dynastiet  Hendes  bekym- 
ringer gik  i  en  anden  retning.  Hendes  tanker  var  udeluk- 
kende sysselsatte  med  Frankriges  forsvar;  og  „i  den  hen- 
seende stemte  hendes  anskuelser  fuldstændig  overens  med 
dem,  som  næredes  af  styrelsen  i  Tours."  — 

Keiser  Napoleon  kom  til  Dover  den  20de  marts  1871,— 
paa  samme  tid  som  kommunens  mænd  gjorde  sig  til  herrer 
i  Paris. 

Efter  henved  syv  maaneders  fangenskab  mødtes  han  med 
sin  gemalinde  og  sin  søn  i  det  lille  hjem  i  Chislehurst,  hvor 
han  tilbragte  resten  af  sine  dage.  Sine  ulykker  bar  han  med 
resignation ;  man  hørte  ham  aldrig  klage  eller  udtale  et  haardt 
ord  om  dem,  som  havde  berøvet  ham  kronen. 

Den  engelske  statsmand  lord  Malmesbury,  som  havde 
staaet  ham  nær  i  tidligere  dage,  skyndte  sig  at  opsøge  ham 
i  Chislehurst. 

«Jeg  tilstaar,"  har  Malmesbury  skrevet  om  dette  møde, 
„at  jeg  var  dybt  be- 
væget! Hans  rolige, 
sagtmodige,  beher- 
skede fremtræden 
vidnede  om  en  mo- 
ralsk styrke,  der  var 
den  alvorlige  stoiker 
værdig.  Ikke  en  ene- 
ste klage  undslap 
ham  under  vor  sam- 
tale. Jeg  fandt  ham 
langt  mere  greben 
over  de  ulykker,  som 
havde  rammet  Paris, 
og  over  det  anar- 
ki, som  herskede  i 
Frankrige,  end  over 
sin  egen  modgang." 

Keiserfamilien  le- 
vede beskedent,  næ- 
sten tarveligt;  skjøQt 
den  bolig,  som  man 
havde  leiet,  var  ele- 
gant og  bekvem,  var 
den  saa  indskrænket, 
at   det  var  omtrent 

umuligt  at  anvise  gjester  et  par  værelser  i  huset.*)  Men  et 
lykkeligt  familieliv  opveiede,  hvad  skjebneomveltningen  hav- 
de røvet  af  glans  og  rigdom ;  og  under  disse  smaa  og  trange 
forhold  bevarede  Eugénie  den  stolte  selvfølelse,  der  laa  hende 
i  blodet. 


NAPOLEON  111 


*)  Som  bevis  paa,  hvor  trang  leiHgheden  var,  fortæller  L.  Frost  I  sine  , Erindrin- 
ger fn  Wilhelmshdhe  og  Chislehurst",  at  han,  da  han  en  dag  havde  en  samtale  med 
keiserens  sekreter,  monsieur  Piétri,  fandt,  at  denne,  for  at  gjøre  plads  for  et  par 
fester,  havde  maattet  indskrænke  sig  til  et  lidet  rum,  henved  ti  alen  langt  og  neppe 
otte  alen  bredt,  der  samtidig  tjente  som  hans  arbeids-,  sove-  og  paaklædningsværelse. 

Det  faldt  hende  forholdsvis  let  at  leve  i  ensomheden,  for- 
holdsvis let  at  tie  ligeoverfor  alle  beskyldninger;  thi  flere 
og  flere  gamle  venner  begyndte  igjen  at  flokke  sig  om  de 
forviste,  og  næsten  daglig  modtog  de  nu  atter  hengivenheds- 
ytringer  fra  Frankrige.  Den  talentfulde  og  veltalende  ex- 
minister  Rouher  —  vicekeiseren,  som  man  kaldte  ham  — 
der  elskede  keiseren  med  uegennyttig  kjærlighed,  havde  i 
tankerne  intet  øieblik  svigtet  dynastiet.  Den  tidligere  inden- 
rigsminister Chevreau  var  gjest  i  Camdenhouse,  som  hao 
havde  været  det  i  Tuilerieme.  Hertugen  af  Bassano  bibe- 
holdt under  de  saa  forandrede  omstændigheder  sit  gamle 
embede  som  øverste  kammerherre.  Paul  de  Cassagnac,  der 
med  pennen  ufortrødent  kjæmpede  videre  for  keiserhuset 
kom  til  Chislehurst;  og  madame  Lebreton  viede  sit  liv  til 
sin  elskede  keiserindes  tjeneste.  Ogsaa  fra  flere  kongefami- 
lier modtog  de  landflygtige  tegn  paa  venskab:  Prins  Oscar 
af  Norge  og  Sverige  (Kong  Oscar  II)  besøgte  keiserparret; 
og  dronning  Victoria  blev  ikke  træt  af  at  give  beviser  paa 
fortsat  hengivenhed. 

En  stor  opgave  ventede  Eugénie  endnu :  arbeidet  for  søn- 
nens fremtid. 

Hun  havde  altid  været  en  samvittighedsfuld  moder;  vi 
ved,  at  hun  samtidig  med  strenghed  og  kjærlighed  havde 
opdraget  den  lille  prins.  Stadig  havde  hun  fremholdt  for  ham, 
at  det  var  hans  uafviselige  pligt  at  lære  mere  end  andre, 
fordi  han  som  keiser  vilde  komme  til  at  staa  over  alle  andre. 

Nu,  da  det  gjaldt  om  at  gjen vinde  den  tabte  krone,  lagde 
hun  dobbelt  vegt  paa  at  opdrage  ham  til  mand.  Sønnen  fyldte 
hendes  forhaabningsfulde  drømme;  efter  en  tid,  hvor  mis- 
mod og  krænkelser  havde  ældet  hende,  følte  hun  sig  for- 
ynget ved  dette  opdragelsesverk. 

Det  var  til  ham,  hun  maatte  knytte  sin  forventning;  thi 
keiserens  sundhed,  der  aarevis  havde  været  utilfredsstillende, 
forværredes  maaned  for  maaned.  Hun  turde  neppe  regne 
paa«  at  Frankrige  vilde  kalde  Napoleon  III  tilbage.  Men  i 
aanden  saa  hun  sig  følge  Napoleon  IV  til  dette  land,  — 
keisermoderen,  om  muligt  mere  hædret  og  stoltere  end  til- 
forn. 

Man  har  sagt,  at  stemningen  i  Frankrige  undergik  en  væ- 

sentlig  forvandling  til  fordel  for  Napoleon  den  tredie  i  de 
sidste  maaneder  af  hans  liv,  og  at  hans  omgivelser  fremholdt 
udsigten  til,  at  folkeviljen  vilde  kalde  ham  tilbage  til  hans 
gamle  rige.  Tanken  herpaa  skal  have  bidraget  til  at  over- 
vinde hans  modvilje  mod  en  operation,  som  hans  læger  fandt 
utmdgaalig. 

Den  anden  januar  1873  underkastede  han  sig  en  første 
operation,  lire  dage  senere  en  anden.  Den  niende  januar, 
da  man  skulde  have  foretaget  en  tredie  operation,  fandt  læ- 
gerne hans  kræfter  udtømte  og  hans  tilstand  haabløs.  Abbed 
Goddard  gav  ham  dødssacramentet. 

Keiserens  sidste  ord  var  henvendt  til  hans  ungdomsven, 
dr.  Conneau.  Hans  sidste  blik  søgte  keiserinden,  der  bøiede 
sig  over  ham;  hans  læber  aabnede  sig  for  at  kysse  hende, 
der  havde  staaet  lige  trofast  ved  hans  side  i  lykken  som  i 
ulykkens  og  de  haarde  prøvelsers  tid. 


XVIII 

Keiserprinsens  død. 


Eugénies  sorg  over  Napoleons  død  var  dyb  og  heftig.  Hun 
græd  ved  hans  baare  flere  og  bitrere  taarer  end  i  de  ræd- 
selsfulde dage,  da  hun  blev  tvungen  til  flugt  fra  sin  hoved- 
stad. Nedbøiet  og  syg  formaaede  hun  end  ikke  at  overvære 
hans  begravelse. 

Men  heldigvis  er  den  menneskelige  natur  meget  elastisk ; 
og  det  laa  særlig  ikke  i  exkeiserindens  karakter  at  lægge 
hænderne  i  skjødet  og  ruge  over  den  sørgelige  skjebne.  En 
glæde  midt  i  smerten  var  desuden  de  mange  hengivenheds- 
beviser,  som  blev  ydede  hende,  ikke  blot  af  venner,  der  var 
forbevne  tro  i  nøden,  men  ogsaa  af  mange  andre,  der  en  tid 
havde  glemt  velgjeminger  og  svigtet  forsikringer  om  troskab, 
men  som  ved  efterretningen  om  keiserens  bortgang  stev- 
nede  til  England  for  atter  at  takke  og  mindes. 

Alle  Europas  monarker  lod  sig  repræsentere  ved  ligbe- 

gjængelsen.  Ved  Napoleon  den  tredies  kiste  stod  det  faldne  kei- 

serdømmes  marechaller,  ministre  og  generaler  og  den  afdødes 

franske  tjenere.  Intet  øie  var  tørt,  da  Abbed  Goddard  udtalte: 

,,  Keiserens  sympatiske  godhed,  der  vakte   hengivenhed 

hos  alle,  der  kom  i 
hans  nærhed,  hans 
trofasthed  mod  ven- 
ner, hans  taknem- 
melighed for  den 
mindste  tjeneste,  som 
blev  ydet  ham,  — 
disse  saa  skjønne  og 
sjeldne  dyder,  vilde 
i  og  for  sig  have 
været  tilstrækkelige 
til  at  udmerke  ham 
som  en  fyrste  blandt 
mennesker.  Men  der 
fandtes  hos  ham  no- 
get endnu  større: 
den  høisindethed, 
hvormed  han  tilgav 
uret,  og  hvorom  de, 
som  har  levet  uden- 
Ifor  hans  umiddel- 
bare kreds,  ikke  har 
kunnet  gjøre  sig  en 
forestilling." 

Napoleon  111  var 
ved  døden  bleven  be- 
røvet muligheden  for  opreisning  og  retfærdiggjørelse.  Men  de 
gamle  tilhængere  samlede  sig  om  sønnen,  og  i  deres  tilbage- 
komst fandt  Eugénie  opreisning  og  trøst. 

Endnu  var  der  et  stort  bonapartistisk  parti  i  Frankrige; 
alle  udsigter  talte  for,  at  keiserdømmet  vilde  blive  gjenop- 
rettet,  om  man  bevarede  modet  og  gav  tid.  Thiers,  der  siden 
1871  havde  været  den  franske  republiks  præsident,  blev 
styrtet;  ved  en  nødsalliance  mellem  legitimister,  orléanister 
og  bonapartister  blev  marechal  Mac  Mahon  (1873)  hurtig 


KEISERINDE  EUGÉNIE  SOM  ENKE 


FRANKRIGES  SIDSTE  KEISERINDE 157 

Og  hemmelig  valgt  til  overhoved  for  den  franske  stat.  Ved 
dette  præsidentskifte  vandt  bonapartisterne  meget,  idet  de 
fra  nu  af  igjen  som  eget  parti  traadte  ind  i  den  politiske 
kamp. 

Høsten  1872  var  den  keiserlige  prins  bleven  sendt  til 
militær-akademiet  i  Woolwich,  hvor  han  studerede  flittig  og 
gjorde  gode  fremskridt.  Efter  sin  faders  død  blev  han  — 
—  skjønt  hans  faders  fætter  af  al  magt  søgte  at  modarbeide 
d3tte  —  ubetinget  anerkjendt  som  keisertronens  arving. 
Cl  KioHiidlertid  udviklede  ogsaa  de  gamle  franske  monarkisters 
^-x_ii:r*ngere  stor  virksomhed.  Ved  greven  af  Paris's  reise  til 
Frohsdorr  (august  1873),  hvor  han  i  familien  Orleans  navn 
hyldede  grev  Chambord  som  „eneste  repræsentant  for  det  mo- 
narkiske princip  i  Frankrige'',  tilveiebragtes  der  en  udsoning 
mellem  de  to  bourbonske  linier;  og  det  syntes  et  øieblik 
sandsynligt,  at  greven  af  Chambord  vilde  blive  konge.  Denne 
legitimistiske  bevægelse  fremkaldte  uro  i  den  bonapartistiske 
saavel  som  i  den  republikanske  leir  og  opflammede  bonapar- 
tistføreme  til  at  foretage  en  stor  demonstration  paa  „Napo- 
léonsdagen".*)  Mange  gaver  blev  overbragte  og  oversendte 
til  keiserinden;  og  flere  hundrede  franskmænd,  der  trods 
sommervarmen  var  klædte  i  sorg,  kom  om  morgenen  den 
femtende  august  til  Chislehurst.  Et  stykke  fra  Camdeahouse 
ordnede  de  besøgende  sig  til  en  liden  karakteristisk  proces- 
sion, som  flk  adgang  til  gaardspladsen  gjennem  den  keiser- 
lige villas  gitterport.  Her  stillede  man  sig  op  for  at  oppebie 
keiserinden  og  keiserprinsen,  der  blev  modtagne  med  be- 
geistrede  leveraab,  da  de  viste  sig.  Eugénie,  der  som  altid 
saa  udmerket  ud,  værdig,  elegant  og  høitidelig,  og  den  unge 
prins,  der  syntes  at  være  bleven  ti  aar  ældre  efter  faderens 
død,  takkede  varmt  de  tilstedeværende. 

I  den  nærliggende  „Mariekirke**,  hvor  keiserens  lig  hvi- 
lede, fandt  derpaa  en  gribende  sørgegudstjeneste  sted.  Efter 
at  en  kantate  var  sunget,  holdt  abbed  Goddard  en  tale  til 
Napoleon  IIFs  arving,  som  han  sluttede: 

„Ludvig  Napoleon!  Søn  af  denne  ædle  dame,  der  har  vist 


*)  Den  femtende  tugust  høltideligholdtes  stadig  med  pomp  og  pragt  under  det 
andet  keiserdørome.  Kun  det  sidste  aar,  medens  krigen  rasede,  forbigik  man  den  i 
ttushed  baade  1  Parifl  og  I  piovinseme. 

OS,  hvordan  man  med  værdighed  skal  bære  haarde  prøveler 
og  de  bitreste  h'delser.  De  vil  aldng  glemme,  at  stor^  sfæle 
modnes  i  modgangens  skole!  Alle  egenskaber  hos  Dem, 
Monseigneur,  vidner  om,  at  De  vil  blive  Deres  fader  og 

moder  værdig.  Derfor:  hold 
ud!  og  Gud  vil  krone  De- 
res tjeneste  og  Deres  dyder! 
Prospera,  procede  et  regna  /• 
(„Vær  lykkelig,  skrid  frem 
og  regjer!*) 

Efter  tilbagekomsten  ^ 
kirken  blev  processionens 
medlemmermodtagne  i  Cam- 
denhouses  gaard.  Fransk- 
mændene slog  kreds  om 
keiserinden  og  prinsen,  der 
trykkede  hver  enkelt  i  haan- 
den  og  talte  med  mange  paa 
den  hjerteligste,  mest  vin- 
dende maade. 

Tilsidst  udbrød  de  til- 
stedeværende i  raabene : 
„  Vive  Vempereur!  Vive  Na- 
poleon IV!"  hvorefter  kei- 
serprinsen med  en  stemme, 
der  rystede  af  bevægelse, 
henvendte  følgende  ord  til 
forsamlingen: 

Jeg  takker  Dem  i  mit 
eget  og  i  keiserindens  navn, 
fordi  De  er  komne  for  at  forene  Deres  bønner  med  vore, 
og  fordi  De  ikke  har  glemt  den  vei,  som  De  for  nogle 
maaneder  siden  allerede  én  gang  har  tilbagelagt.  Jeg  takker 
ogsaa  de  tro  venner,  som  fra  det  fjerne  har  sendt  os  saa 
mange  tegn  paa  kjærlighed  og  hengivenhed.  Hvad  mig  an- 
gaar,  der  er  en  landflygtig  og  som  staar  nær  ved  keiserens 
grav,  saa  repræsenterer  jeg  de  principper  og  lærdomme,  som 
han  har  efterladt  mig.  I  min  fædrenearv  findes  grundsætnin- 
gen om  folkets  suverænetet.  Denne  grundsætning,  som  til- 

lige  er  mit  dynastis  grundvold,  kan  sammenfattes  i  det 
motto,  jeg  altid  vil  fastholde  trofast:  Regjer  for  folket  og 
ved  folket!« 

Alt  tydede  fra  denne  dag  paa,  at  det  var  et  tidsspørgsmaal, 
naar  keisersønnen 
vilde  blive  kaldt 
til  Frankrige.  Paa 
sin  attende  fød- 
selsdag blev  han 
erklæret  myndig, 
og  i  den  anledning 
havde  seks  tusinde 
franskmænd  ind- 
fundet sig  i  Chis- 
lehurst  Hertugen 
af  Padua  holdt  en 
tale,  som  den  un- 
ge fyrste  besvare- 
de med  at  erklære, 
at  han  ventede  alt 
af  en  henvendel- 
se til  folket.  Hvis 
folket  valgte  en 
anden  regjerings- 
form,  sagde  han, 
vilde  han  med  ag- 
telse bøie  sig  for 
dets  vilje.  Men  hvis 
navnet  Napoleon 
for  ottende  gang 
gik  frem  af  valg- 
urnen, var  han  rede  til  at  paatage  sig  det  ansvar,  som  na- 
tionens valg  vilde  paalægge  ham,  skjønt  tanken  paa  dette 
ansvar  ikke  vakte  hans  stolthed,  men  snarere  mistillid  til 
egen  kraft.  — 

Eugénie  levede  ganske  for  denne  søn  og  for  hans  frem- 
tid; hun  sparede  intet  middel  til  at  jevne  hans  vei  til  fade- 
rens trone.  Endnu  stod  hun  midt  i  kampen,  men  hun  troede 
seiren  vis.  Støttet  af  Rouher,  der  opofrende  blev  ved  at  staa 

ved  hendes  side,  fastholdt  hun  behændig  de  traade,  ved 
hvilke  hun  haabede  at  kunne  lede  begivenhedernes  gang. 
Med  enestaaende  ynde  og  venlighed  modtog  hun  den  ube- 
tydeligste h*anskmand,  der  nærmede  sig  til  hende.  Og  hun 
undlod  sjelden  at  tilbringe  et  par  sommermaaneder  paa  Are- 
nenberg  i  Schweiz,  hvor  hun  —  som  i  sin  tid  hendes  svi- 
germoder, dronning  Hortense  —  holdt  aabent  hus  for  bona- 
partisteme,  der  kom  did  for  at  bringe  hende  sin  hyldest  og 
vise  hende  sin  troskab. 

Efter  at  have  underkastet  sig  alle  prøver  forlod  keiser- 
prinsen (den  7de  februar  1875)  militærskolen  med  officers- 
patent.  Han  havde  i  enhver  henseende  udviklet  sig  til  sin 
moders  glæde,  til  sit  partis  stolthed  og  haab;  og  hvor  han 
kom  frem,  vandt  hans  elskværdighed  ham  venner.  I  mod- 
sætning til  sin  fader  forsmaaede  han  eventyrpolitik  og  vold- 
somme agitationer.  Han  haabede,  at  Frankriges  kjærlighed 
med  tiden  vilde  skjenke  ham  den  krone,  som  han  mente 
tilkom  ham  med  rette. 

Ved  siden  af  bestræbelsen  for  at  faa  sønnen  indsat  som 
keiser,  gik  Eugénies  omsorg  ud  paa  at  hjælpe  ham  til  en 
passende  egteskabelig  forbindelse;  men  i  den  henseende  var 
hun  ikke  heldig.  Napoleon  IIFs  beilen  var  bleven  afvist  ved 
alle  hoffer;  og  Napoleon  IV  forfulgtes  af  samme  skjebne. 
Rygtet  talte  flere  gange  om  en  forbindelse  mellem  ham  og 
dronning  Victorias  yngste  datter  Beatrice,*)  som  skal  have 
næret  en  varm  tilbøielighed  for  den  landflygtige  keisersøn. 
Men  hvor  oprigtig  den  deltagelse  var,  som  det  engelske 
kongehus  viste  prinsen,  hvor  trofast  end  dronningen  var  i 
sit  venskab,  saa  syntes  det  hende  for  usikkert  at  betro  sin 
datter  til  den  unge  Napoleon. 

Da  dette  haab  glippede,  opmuntrede  hans  moder  ham  til 
at  forsøge  sin  lykke  hos  prinsesse  Thyra  af  Danmark.**)  Han 
gjorde  sommeren  1878  en  reise  gjennem  Sverige  og  Norge 
og  besøgte  ogsaa  det  danske  hof;  men  heller  ikke  her  fandt 
han  en  hustru. 

Bonapartisterne  ønskede,  at  han  skulde  forsøge  at  vinde 


*)  Den  nuværende  prinsesse  tf  Battenberg  og  moder  til  Spaniens  ange  dronning, 
der  er  keiserinde  Eugénies  guddatter  og  yndling. 
**)  Nu  liertuginde  af  Cumberland. 

ry  som  kriger,  inden  han  for  alvor  gjorde  forsøg  paa  at  blive 
keiser.  De  tilskyndede  ham  til  at  slutte  sig  til  de  engelske 
tropper,  som  kjæmpede  mod  zulukafPeme.  Skjønt  ivrig  for  at 
se  sin  søn  paa  tronen,  blev  keiserinden  alvorlig  forskrækket 
ved  tanken  paa,  at  han  skulde  nærme  sig  maalet  ad  denne 
vei.  Prinsen  viste  sig  derimod  ivrig  for  at  følge  opfordringen. 
Tiltrods  for,  at  hans  moder  søgte  at  overtale  ham  til  at  blive, 
indskibede  han  sig  til  Afrika  efter  at  have  sendt  det  bona- 
partistiske  parti  en  afskedshilsen.  Den  9de  april  1879  ankom 
han  til  den  øverstkommanderende,  lord  Chelmsfords  hoved- 
kvarter; og  i  mai  maaned  tog  han  del  i  fiere  træfninger,  hvor 
han  viste  energi  og  kjekhed. 

Sammen  med  en  officer  og  nogle  soldater  gjorde  han  den 
første  juni  en  rekognoceringstur  i  nærheden  af  Itelezi,  da  der 
pludselig  styrtede  en  flok  zuluer  frem.  Hans  eskorte  lod  ham 
i  stikken  for  at  redde  sig  selv.  Prinsen  forsvarede  sig  saa 
længe,  han  kunde,  mod  den  vilde  overmagt.  Men  endelig 
gav  en  af  zuluerne  ham  dødsstødet,  og  han  sank  til  jorden 
gjennemboret  af  sytten  spyd.  „Saaledes,"*  siger  „Milit.  Wo- 
chenbl.**,  der  i  hædrende  ord  omtaler  den  unge  fyrste,  „for- 
undte en  uransagelig  skjebne  ham,  hvad  den  haardnakket 
havde  negtet  slegtens  store  stifter,  Napoleon  I,  og  hans  fa- 
der, Napoleon  III:  at  falde  som  kriger,  i  kamp  mod  fienden.*" 

Keiserprinsens  død  gjorde  et  overvældende  indtryk. 

Saasnart  efterretningen  var  naaet  til  England,  fik  oberst 
Sidney,  en  ven  af  det  keiserlige  hus,  det  hverv  at  overbringe 
moderen  det  skrækkelige  budskab.  Men  inden  han  kom, 
havde  hun  faaet  dødsfaldet  at  vide. 

Man  havde  den  tyvende  juni  om  morgenen  stanset  alle 
hendes  aviser  og  telegramer,  men  glemt  brevene.  Hun  aab- 
nede  et,  der  havde  dobbelt  adresse  —  til  hende  og  sekre- 
tæren Piétri  —  og  læste  deri  om  „une  aflfreuse  nouvelle", 
som  dog  ikke  var  nærmere  betegnet. 

Hun  lod  hertugen  af  Bassano  kalde  for  at  faa  oplysning; 
da  han  forblev  stum  af  bevægelse,  anede  hun,  at  en  ulykke 
havde  rammet  prinsen.  Medens  hun  læste  i  denne  mands 
ansigt,  frøs  hendes  tanke  til  is,  angsten,  som  pludselig  vaag- 
nede,  forstenede  hende  næsten.  Sønnen,  hendes  længsel  dag 
og  nat,  hendes  eneste  haab  i  livet,  —  tanken  alene  var  saa 

forfærdelig,  at  denne  sterke  kvinde,  allerede  saa  prøvet  i 
modgang,  ei  havde  kraft  til  at  tænke  den  til  ende. 

„Der  er  hændt  min  søn  en  ulykke,''  stønnede  hun.  ,Jeg 
vil  straks  reise  til  Cap!** 

Hertugen  formaaede  ikke  at  sige  et  ord,  men  gik  ud  i 
forsalen,  hvor  han  traf  oberst  Sidney,  der  netop  var  kom- 
men for  at  bekræfte  ulykken.  Keiserinden  lod  hertugen 
kalde  ind  paanyt  og  gjentog,  at  hun  vilde  vide  alt,  og  at  det 
var  hendes  faste  beslutning  at  reise  til  Afrika. 

„Ak,  Madame, **  sagde  hertugen,  „det  er  for  silde.'' 

„Min  søn,  min  stakkels  søn!''  skreg  moderen  og  faldt  i 
afmagt. 

Da  den  første  paroxysme  var  over,  Rk  hun  ikke  et  ord 
eller  en  taare  frem.  Hun  lyttede  med  feberhed  fortvivlelse 
til  hertugen,  der  fortalte  hende  alt  uden  at  dvæle  ved  de 
enkelte,  saa  smertelige  omstændigheder.  Madame  Lebreton 
førte  hende  ind  i  bedekammeret,  hvor  abbed  Goddard  talte 
trøstende  ord  til  hende.  Men  hun,  som  tilsyneladende  altid 
havde  søgt  sin  styrke  i  et  evigt  haab,  fandt  ingen  trøst  i 
religionen  nu.  Hendes  tanker,  hendes  glæder  havde  været 
knyttede  til  sønnen,  og  med  denne  sidste  jordiske  støtte  sank 
al  hendes  lykke,  alle  hendes  haab  i  grus. 

Hun  vilde  intet  spise  og  lukkede  intet  øie  hele  natten. 
Hun  forblev  i  en  tilstand  af  bedøvelse,  som  hun  kun  f5r  op  af 
for  ængstelig  bedende  at  spørge,  om  det  ikke  var  muligt,  at 
hendes  søn  var  syg,  saaret,  og  om  hun  ikke  kunde  reise  for 
at  pleie  ham.  Først  efter  flere  dage  og  søvnløse  nætter  fik 
hun  lettelse  i  taarer;  og  nu  græd  hun  uafbrudt.  Dette  menes 
at  have  frelst  hendes  liv.  — 

Hele  den  dannede  verden  havde  medfølelse  med  hendes 
smerte.  Millioner  af  vemodfyldte  blikke  var  rettede  mod 
Chislehurst.  Hver  dag  bragte  nye  besøgende;  tusinder  ind- 
skrev sine  navne  i  Camdenhouse.  I  alle  Londons  katholske 
kirker  blev  der  afholdt  sørgegudstjenester.  Dronning  Victoria 
med  prinsesse  Beatrice,  prinsessen  af  Wales  og  andre  med- 
lemmer af  det  engelske  herskerhus  bevidnede  dybt  bevæ- 
gede sin  deltagelse  for  hende.  Paven  sendte  øieblikkelig  et 
kondolencetelegram,  og  fra  de  fleste  hoffer  indløb  der  tele- 
gramer. Den  daværende  franske  præsident  Grévy,  marechal 

Mac  Mahon  og  utallige  andre  sendte  telegramer;  og  i  Spa- 
nien var  deltagelsen  overordentlig  stor.  Men  den  lindring  at 
græde  ud  ved  et  trofast  moderhjerte  blev  hende  negtet;  thi 
den  gamle  grevinde  Montijo  var  saa  syg,  at  hendes  omgivel- 
ser ikke  turde  meddele  hende  dattersønnens  død. 

Bonapartistemes  fører,  ex-minister  Rouher,  besvimede 
ved  efterretningen  om  dødsfaldet.  Nedbøiet  af  sorg  ilede  han 
til  Chislehurst  som  overbringer  af  følgende  adresse: 

„Madame! 
„Vi  lægger  vor  dybe,  uudsigelige  smerte  for  Deres  maje- 
stæts fødder.  Det  slag,  der  har  rammet  Dem  paa  en  saa 
grusom  maade,  rammer  ogsaa  Frankrige  i  dets  dyrebareste 
minder  og  høieste  forhaabninger.  Det  var  ikke  Guds  vilje, 
at  den  unge  prins  skulde  bevares  for  Deres  kjærlighed,  for 
Frankriges  tjeneste  og  vor  dybtfølte  hengivenhed.  Døden  har 
bortrevet  ham  i  det  øieblik,  da  vi  havde  ret  til  at  haabe,  at 
Frankrige  snart  vilde  kalde  ham  tilbage.  Vi  vil  ikke  sam- 
menligne vor  smerte  med  Deres,  skjønt  den  er  grænseløs. 
Vi  beder  kun  Deres  majestæt  om  at  modtage  denne  bevid- 
nelse af  vore  følelser,  som  Frankrige  deler  med  os!" 

Hvorvel  den  franske  hovedstad  paa  den  tid  var  over- 
veiende  republikansk,  for  ikke  at  sige  radikalt  sindet,  vakte 
prinsens  bortgang  den  største  bestyrtelse  i  Paris;  thi  mindet 
om  keiserdømmet  stod  endnu  levende  for  alle. 

Ved  keisersønnens  fødsel  havde  utallige  hjerter  sendt 
varme  bønner  op  for  moderen  og  Frankriges  barn.  Man 
havde  sunget: 

„Dors,  enfant,  et  que  Dieu  t'inspire! 
Dormez  aussi,  mere  sans  peur. 
La  France,  qui  pour  vous  conspire, 
Vous  donnait  naguére  un  empire, 
Vous  lui  donnez  un  empereur."^) 

Skridt  for  skridt  havde  de  glade  parisere  i  kjærlighed 
fulgt  den  lille  prins.  Om  hans  første  tand,  om  hans  første 

*)  Sidste  vers  af  et  digt  af  Camille  Ooucet,  offentliggjort  I  »Moniteur",  den  20de 
marts  1856. 

»papa"  og  „mama"  havde  aviserne  berettet.  Og  da  han  tre 
aar  gammel  —  den  tredie  juli  1859  —  med  keiserinden  var 
kjørt  til  Ndtre-Dame  for  at  overvære  takkefesten  i  anledning 
af  seiren  ved  Solferino,  havde  den  keiserlige  vogn  neppe 
formaaet  at  bane  sig  vei  for  blomster  og  ovationer.  „Det 
var",  havde  „Moniteur"  udtalt,  „første  gang,  at  keiserprin- 
sen ved  en  officiel  leilighed  viste  sig  for  folket.  Ved  Guds 
naade  skeede  det  under  seirens  stjerne!" 

Det  napoléonske  dynasti  havde  efter  den  tid  oplevet  om- 
veltninger,  hvis  lige  historien  ikke  hyppig  saa  uforberedt 
har  havt  at  opvise.  Det  barn,  som  hin  festdag  kjørte  til  Ndtre- 
Dame,  havde  siden  spillet  med  i  en  latterlig  komedie,  mod- 
taget „ilddaaben",  som  hans  fader  havde  kaldt  det.  Forladt  var 
han  flygtet  for  at  mødes  med  sin  moder  i  hotellet  i  Hastings. 
Han  var  efter  aars  ophold  i  England  reist  til  Zululandet  for 
at  finde  døden  i  kamp  mod  de  vilde  stammer. 

Exkeiserinden,  som  var  sit  riges  stolthed  og  pryd,  er  jaget 
i  landflygtighed.  Hun,  der  herskede  over  millioner  menne- 
sker og  som  med  let  sind  bortødslede  millioner,  har  blot  en- 
kelte venner  tilbage  og  lever  under  forhold,  der  er  ret  be- 
skedne for  en  fyrstinde.  Det  tungeste  skjebneslag  har  rammet 
hende  hun  har  mistet  sit  eneste  barn. 

Men  langt  fiere  hjerter,  end  der  i  hendes  magts  mest  glim- 
rende dage  bankede  for  keiserinden,  banker  Frankriges  ulyk- 
keligste moder  imøde;  den  beundring,  som  hun  mødte  paa 
magtens  og  lykkens  tinde,  er  for  intet  at  regne  mod  den 
inderlige  deltagelse,  som  møder  hende  nu.  Fornemme  og 
ringe,  fattige  og  rige,  fiender  og  venner  samler  sig  denne 
ene  gang  —  den  smerterigste  tid  i  hendes  liv  —  i  medfø- 
lende kjærlighed  omkring  hende.  Men  den  haardt  prøvede 
moder  finder  ingen  trøst.  „Tout  estfini!*'  er  de  ord,  hun  be- 
standig gjentager.  Hulkende  begraver  hun  sit  hoved  i  sine 
hænder  for  ikke  at  se  det  billede,  der  viser  sig  for  hendes 
indre  blik:  sønnens  lig,  der  ersønderfiænget  af  lansestik. 

XIX 

Slutning. 

Keiserinde  Eugénie  lever  endnu.  Men  hendes  liv  har 
siden  hin  dag,  da  hun  bevidstløs  sank  sammen  ved  efterret- 
ningen om  sønnens  endeligt,  været  en  lang  smertensgang. 

Da  keiserprinsens  lig,  som  under  eskorte  var  bragt  til 
England,  af  kamerater  fra  Woolwich  var  sat  ind  i  forhallen 
i  Camdenhouse,*)  havde  moderen  udstødt  et  eneste,  fortvivlet 
skrig.  Senere  græd  hun  ikke.  Med  feberglødende  blik,  et 
blik,  hvori  den  tarvelige  lykke  at  være  nær  hans  jordiske 
levninger  straalede  ud  gjennem  smerten,  blev  hun  liggende 
paa  knæ.  Hele  natten  tilbragte  hun  i  bøn  ved  sønnens  kiste. 
Et  øienvidne,  der  saa  hende,  beretter,  at  hendes  ansigtstræk 
var  næsten  ugjenkjendelige. 

Klokken  fem  om  morgenen,  da  skjæret  fra  vokslysene  var 
blegnet  for  de  fremtrængende  solstraaler,  hørte  hun  mes- 
sen. Saa  trak  hun  sig  tilbage  til  sit  værelse,  der  var  tilhængt 
fra  alle  sider,  og  som  hun  ikke  forlod  i  løbet  af  begravelses- 
dagen. 

Det  er  neppe  muligt  at  give  et  indtryk  af  den  deltagelse, 
hvormed  keisersønnens  bisættelse  fulgtes;  hans  død  var 
en  gribende  tragedie,  der  bevægede  selv  de  ligegyldige  og 
kolde. 

Tidlig  paa  begravelsesdagen  (den  tolvte  juli)  kom  dron- 
ning Victoria  med  sine  døtre  Alice  og  Beatrice  til  Camden- 
house og  lagde  egenhændig  en  laurbærkrans  af  guld  paa 
kisten.  I  løbet  af  formiddagen  kom  desforuden  en  stor  mæng- 
de fyrster  og  andre  fremragende  personligheder  til  Chisle- 
hurst.  Flere  hundrede  tusinde  mennesker  fulgte  keiserprin- 
sen til  graven,  deriblandt  over  hundrede  franske  senatorer 
og  deputerede  og  en  mængde  officerer  af  alle  vaabenarter. 

Bisættelsen  fik  et  overordentlig  høitideligt  præg  ved  det 
udtryk  af  dybtfølt  sorg,  som  hvilede  over  alle.  Erkebispen  af 
Southwork  forrettede  gudstjenesten.  Operaens  bedste  sangere 


•;  Aftenen  den  ellefte  juli  1879. 

Og  sangerinder  havde  tilbudt  at  synge.  Man  havde  modtaget 
madame  Caters's  og  Christina  Nilssons  tilbud.  Madame  Ca- 
ters  sang  dødssalmen.  Men  Christina  Nilsson,  hvis  rigeste 
erindringer  var  knyttede  til  keiserglansen  ved  Seinen,  hun, 
for  hvem  det  i  ungdommen  havde  været  den  høieste  ære 
at  synge  for  den  nu  saa  dybt  nedbøiede  moder,  var /or  første 

gang  ikke  sin  kunstneriske 
opgave  voksen.  Stemmen 
svigtede  hende, og  hun  brast 

i  graad! — 

Knuget  under  sjælelige 
smerter  har  Eugénie  siden 
keiserprinsens  begravelses- 
dag slæbt  sig  fremad  med 
blikket  rettet  med  det  øie- 
blik,  der  skal  afslutte  hen- 
des lidelsesrige  tilværelse, 
der  skal  forene  hende  med 
dem,  som  hun  her  i  livet 
har  elsket  mest. 

1880  besøgte  hun  Zulu- 
landet, hvor  hun  vandrede 
paa  de  steder,  hvor  hendes 
søn  havde  tilbragt  sine  sid- 
ste dage,  og  hvor  han  fandt 
døden. 

Senere  har  hun  søgt  til 
badesteder  og  berømte  læger  for  at  faa  lindring  for  legemlige 
lidelser.  Hun  har  besøgt  hospitaler  og  pleiet  saarede.  Hun 
har  bereist  næsten  hele  Europa  for  at  prøve  at  mildne  sit 
savn;  men  hvor  hun  er  kommen  frem,  har  hun  fundet  tom- 
hed eller  smertelige  minder. 

Fra  Chislehurst  flyttede  hun  1888  til  Famborough,  hvor 
hun  lod  keiser  Napoleons  og  keiserprinsens  lig  føre  hen. 

Paa  Cap  Martin  —  mellem  Mentone  og  Monte  Carlo  — 
byggede  hun  sig  1893  et  hvilested, —  „Villa  Cymos",  hvor 
hun  vaaren  1906  feirede  sin  otti-aars  fødselsdag  i  en  snever 
kreds  af  slegtninge  og  trofaste  venner.  Næsten  alle  Europas 
hovedblade  mindedes  paa  denne  dag  i  sympatetiske  ord  den 
engang  saa  feirede  keiserinde. 


KEISERINDE  EUGENIE's  ^VILLA 
CYRNOS'  PAA  CAP  MARTIN 

Ogsaa  Frankrige  har  nu  kun  medfølelse  for  hende.  Paa 
sine  reiser  stanser  hun  undertiden  i  dette  land;  lig  en  gjen- 
'  ganger  ser  man  hende  opsøge  keisergraven  i  Paris  og  Bo- 
napartemes  gravsted  i  den  lille  landsby,  hvor  hendes  sviger- 
moder, dronning  Hortense  hviler. 

Saalænge  dronning  Victoria  levede,  besøgte  hun  ofte  Wind- 
sor slot,  skjønt  hun  aldrig  var  at  formaa  til  at  tage  del  i 
fester  ved  hoffet.  Et  hjerteligt  venskab  har  hun  endnu  be- 
varet for  dronning  Victorias  børn,  især  for  hendes  yngste 
datter  Beatrice.  Fra  Frankrige  modtager  hun  altid  beviser 
paa  kjærlighed.  Paa  hendes  navnedag  sendes  utallige  buket- 
ter og  lykønskninger  til  den  gamle  keiserinde.  Men  intet  er 
istand  til  at  ryste  hende  op  af  hendes  kummer. 

Paafaldende  er  den  forandring,  som  er  foregaaet  med 
hendes  ydre.  Billeder  fra  den  første  tid  af  hendes  enkestand 
viser  os  hende  som  en  indtagende  kvindeskikkelse;  om  den 
sørgelige  skjebne,  som  allerede  dengang  laa  bag  hende,  taler 
kun  den  sorte  dragt  og  dybe  rynker  om  øinene. 

Men  sønnens  død  forvandlede  helt  hendes  udseende :  Hen- 
des haar  blev  hvidt,  hendes  slanke  skikkelse  blev  bøiet.  Af 
den  bedaarende  ynde  i  blik  og  bevægelser  er  der  kun  svage 
spor  tilbage;  da  hun  var  sytti  aar,  saa  hun  ud,  som  nærmede 
hun  sig  otti. 

Sorgen  gjorde  hende  i  lange  tider  uimodtagelig  for  ind- 
tryk fra  uden  verdenen;  og  trangen  til  at  behage,  der  i  saa 
høi  grad  beherskede  hende  i  hendes  unge  aar,  synes  længst 
og  uigjenkaldelig  at  være  flygtet  bort.  Den  blege  dame  med 
de  trætte,  lidelsesfulde  øine,  med  de  stramme  læber,  der  er 
fortrukne  som  af  megen  legemlig  smerte  eller  af  megen  ned- 
kjæmpet  graad,  har  saare  lidet  tilfælles  med  Frankriges  pragt- 
elskende  herskerinde. 

Hvilken  modsætning  mellem  denne  alderdom  og  hendes 
ungdom!  I  ungdommen  stræbende  opad  fra  seir  til  seir,  — 
en  kvinde,  der  samler  erfaringer  og  lider  enkelte  skuffelser, 
men  som  aldrig  bliver  forsagt,  og  hvis  hjerte  ikke  kjender 
bitterhed.  Hendes  alderdom  fyldt  af  en  sorg,  som  hun  ikke 
har  formaaet  at  kjæmpe  sig  gjennem,  —  en  kvinde,  hvis 
tanke  med  sygelig  magt  tvinges  tilbage  mod  to  punkter:  mod 
sønnens  død  og  mod  egtefællens  sidste  timer! 

Hvor  Eugénie  viser  sig,  bøier  man  sig  i  ærbødighed  for 
hendes  smerte.  Da  keiserdiademet  straalede  paa  hendes 
pande,  misundte  og  forfulgte  man  hende.  Tornekronen,  som 
hun  i  alderdommen  har  baaret,  har  selv  i  modstanderes  øine 
gjort  hende  stor. 

Man  har  glemt,  at  de  skrig,  der  lød  over  hendes  ødselhed, 
var  berettigede,  og  at  det  var  sandt,  at  hun  gik  i  spidsen  for 
at  fremme  luksus  og  overdaadighed.  Man  har  glemt,  at  hen- 
des iver  for  kirken  gjorde  hende  fanatisk,  og  at  hun  for  den 
lille  forskjel  i  troslæren  oversaa  den  store  lighed:  at  vi  er 
kristne  medmennesker  alle. 

Fremtidens  historieskriver,  hvis  syn  hverken  blændes  af 
det  andet  keiserdømmes  eventyrglans  eller  fordunkles  af 
medfølelse  med  moderens  ulykke,  vil  maaske  ikke  dømme 
hende  fuldt  saa  mildt  som  nutiden,  men  sikkert  retfærdigere 
end  rygtesmedene  gjorde  det,  medens  hun  stod  midt  i  sin 
lykke  og  magt.  Han  vil  Bnde  undskyldninger  for  hendes 
feil,  mindre  fordi  de  bundede  i  hendes  herkomst  og  i  hen- 
des opdragelse,  end  fordi  de  aldrig  overskyggede  hendes 
bedste  egenskaber:  hendes  varme  hjerte  og  hendes  uforfær- 
dede mod.  Han  vil  erkjende,  at  hendes  stilling  som  usur- 
patorens gemalinde  havde  krav  til  følge,  der  aldrig  bliver 
stillede  til  den  fødte  fyrstinde,  og  at  Frankriges  sidste  keiser- 
inde  under  vanskelige  forhold  fyldte  sin  plads. 

TROELS-LUND 

DAGLIGT  LIV  I  NORDEN 

I  DET  XVI.  AARHUNDREDE 

Ca.  100  Hefter  å  MS  Øre. 

Professor,  Dr.  phll.  Troels-Lunds  berømte  Arbefde  udgives  nu  for  tredie  Gsng.  1  Løbet  sf  Aørene 
1879—1901  udkom  de  fjorten  Bind,  hvoraf  Værket  bestsar,  enkeltvis  og  er  forlKngst  odsolgt« 
skøndt  nogle  af  Bindene  (deriblandt  »Bønder-  og  Købstadsboltger*,  .Herregaarde  og  Slotte*  samt 
.Livsbelysning*)  er  bleven  trykt  i  Oplsg  paa  mange  Tusinde  Eksemplarer,  og  skønt  Priaen  var 
tre  Gange  højere  end  den,  til  hvilken  den  nu  begyndende  illustrerede  Polkeadgave  kan  erhverves. 
I  Aarene  1903—1905  udkom  dernæst  i  Subskription  .Folkeudgaven*  (f}orten  Bøger  i  syv  Blod),  der 
spredtes  ud  over  Norden  i  8,000  Eksemplarer,  som  ligeledes  er  fuldstændig  udsolgte.  Første  Hefte  af 
den  illustrerede  Folkeudgave,  hvorpaa  Subskription  nu  begynder,  er  trykt  i  20,000  Eksemplarer. 

Disse  Tal  viser,  bedre  end  mange  Forklaringer,  i  hvor  hø)  Grad  Troels- Lunds  Værk  er  bleveti  de 
nordiske  Folks  Eje. 

Ingen  anden  af  Nordena  Historikere  har  faaet  sine  Skrifter  udbredt  I  at  saadant  Omfang  som  Troels- 
Lund.  Naar  det  tages  i  Betragtning,  at  hans  Værk  har  henvendt  sig  til  et  Folkeomraade,  som  spænder 
over  faa  Millioner,  tør  det  ogsaa  trygt  hævdes,  at  ingen  af  de  store  Nationers  Historikere,  hvia  Arbejder 
udkom  paa  et  Verdenssprog,  forholdsvis  har  opnaaet  en  Læsekres,  der  1  Størrelse  kan  sammenlicnes 
med  den,  som  flokker  sig  om  Troels-Lunds  historiske  Fortælling. 

Oprindelsen  til  dette  Værk  har  Troels- Lund  selv  KJort  Rede  fort  den  berømte  lille  Pjece  »Om  Na- 
turhistorie* —  maaske  det  mest  formfuldendte  Arbejde,  denne  Formens  Mester  nogensinde  har  udgivet. 
Han  udtaler  heri,  at  han  efter  sit  Fædrelands  Ulykke  I  1864  tog  den  Beslutning  —  ligesom  samtidig 
A.  D.  Jørgensen  —  at  sætte  alle  sine  Kræfter  ind  paa  et  Arbejde,  hvorved  han  kunde  være  med  til  ,ai 
rejse  et  Værn  om  det  blødende  Folk  af  dets  bedste  Minder*  og  at  løse  ,den  nationale  Opgave,  han 
Inderst  inde  stræbte  efter:  at  bringe  Trøst  og  St>'rke  til  sit  Folk*. 

Af  disse  Tanker  voksede  Troels-Lund  Værk  frem.  Det  blev  fra  først  til  sidst  præget  af  sin  Oprin- 
delse og  af  sin  Forfatters  rige  Personlighed.  Æmnet  er  Livets  simpleste  Grundforhold:  Bolig,  Føde, 
Klæder,  Fødsel,  Liv  og  Død.  Det  spænder  imidlertid  langt  baad*  i  Rum  og  Tid.  En  vældig,  ubændig 
Stofmasse  blev  af  Troels- Lund  bragt  frem  for  Lyset,  og  med  ét  aabenbaredes  dens  Skønhed,  Glans  og 
Værd,  som  næppe  havde  været  anet,  før  den  under  hans  Haand  havde  faaet  sin  Udformning. 

Værkets  Grundtone  er  dets  Glæde  over  Fremskridtet  og  dets  hjemlige  Inderlighed.  Med  en  For- 
mens Kunst,  der  hæver  Dagligt  Liv  1  Noixlen  til  et  af  de  ypperste  Prosaværker  paa  dansk  Sprog, 
har  Troels- Lund  gennemført  sin  Erobring  af  nyt  Land  for  nordisk  Historieforskning.  Det  Oversigtastade« 
hvorlVa  han  har  iagttaget  den  historiske  Udvikling  af  de  nordiske  Folks  daglige  Liv,  er  det  16de  Aar- 
hundrede,  der,  ligesom  vor  Tid,  er  en  gryende,  en  spirefyldt  Overgandstid. 

Idet  Gyldendalske  Boghandel,  Nordisk  Forlag  nu  paany  udgiver  Professor,  Dr.  phll.  Troels-Lunds 

Dagligt   Liv  i   Norden   har   Forlaget,  i  fiild  Overensstemmelse  med   Forfatteren,  ønsket  at  gøre  de 

Værdler,   dette  monumentale  Værk  rummer,  endnu  mere  tilgængelig  end  hidtil   for  de  videat  mulige 

Krese  indenfor  Nordens  tre  Folk. 

'  ^       Denne  Hensigt  er  søgt  opnaaet  ved  at  forsyne  Dagligt  Liv  I   Norden  med  et  lUnstrarionsstof, 

*  som  omfatter  med  et  rundt  Tal 

TO  TUSINDE  BILLEDER, 

fordelte  over  samtlige  de  fjorten  Bøger. 

Dette  mægtige  Billedmateriale,  som  Forfatteren  har  samlet  allevegne  fra  i  de  tre  nordiske 
Riger,  omskaber   i  Virkeligheden   Dagligt  Liv  1    Norden  til  et  helt  nyt  V»rk.  Forfiitteren  har 

overalt,  hvor  Forholdene  kræver  det,  samstemt  Teksten  med  de  Billeder,  som  er  skaffet  tllvefe,  og  som 
tjener  til  samtidig  at  anskueliggøre  Fremstillingen  og  indprente  den  i  Erindringen. 

Dagligt  Liv  i  Norden  er  derfor  ikke  længere  alene  en  historisk  Læsning,  hvis  høje  videnska- 
belige og  literære  Egenskaber  giver  det  en  umistelig  Værdi,  men  det  er  ogsaa  et  kulturhistorisk  Billed- 
tærk,  der  vil  drage  alle  Aldersklasser  til  sig  og  som  intet  andet  vil  kunne  berige  de  nordiske  Folks 
Kendskab  til  og  Forstaaelse  af  deres  egne  Hjem,  deres  egne  Overleveringers  Udvikling. 

Den  illustrerede  Folkeudgave  af  Troels- Lunds  Dagll|^  Liv  1  Norden  vil  derfor  blive  det  Stand- 
ard-Værk, hvori  Slægtled  efter  Slægtled  vil  hente  Nydelse,  Opmuntring,  Viden  og  Kærlighed  til  Folk 
og  Fædreland. 

Den  illustrerede  Folkeudgave  udsendes  i  ca.  100  Hefter,  henholdsvis  paa  2  og  3  Ark  I  stort 
Format.  Prisen  for  hvert  Hefte  bliver  25  Øre,  og  denne  rigt  illustrerede  Folkeudgave  vil  aaaledes 
blive  bragt  i  Handelen  for  omtrent  samme  billige  Pris  som  den  tidligere,  langt  beskednere  udstyrede 
og  ulllustrerede  Folkeudgave. 


Indhold  af  den  illustrerede  Folkeudøavei 
Om  Kulturhistorie  •  l.Bog:  Land  og  Folk  •  2. Bog:  Bønder- og  Købetadboliger  •  S.Bog£ 
Herregaarde  og  Slotte  •  4.  Bog:  Klødedragt  •  5.  Bog:  Fødemidler  •  6.  Bog:  Hverdag 


og  Fest  •  7.  Bog:  Aarilge  Fester  •  8.  Bog:  Fødsel  og  Daab  •  9.  Bog:  Trotovelaa  •  10. 
"     '         •  •  e  til  Bryllup  -  II.  Bog:  Bryllup  •  12.  Bog :  Ægteska'         -     -  -  - 
13.  Bog:  Livsbelysnlng  -  14.  Bog:  Livsaralutntng  < 


Beg:  Forberedelse  til  Bryllup  -11.  Bog:  Bryllup  •  12.  Bog:  Ægteskab  og  Sædelighed 
•  13.  Bog:  Livsbelysnlng  -  14.  Bog:  Livsaralutntng  • 

